MIRUSIOJO 
GNIAUŽTA 


Serija apie detektyvą Rojų Greisą 


PETER 
JAMES 


MIRUSIOJO 
GNIAUŽTAI 


Iš anglų kalbos vertė Bronislovas Bružas 


Jotema 


UDK 821.111-31 Peter James 
Ja289 DEAD MAN'S GRIP 
Macmillan, London, 2011 


Copyright O Really Scary Books/ 
Peter James 2011 
O Vertimas į lietuvių kalbą, 
Bronislovas Bružas, 2013 
ISBN 978-9955-13-442-8 O UAB „Jotema“, 2014 


Skiriu Evai Kleison-Lindeblad 


Avarijos rytą Karlė miegojo ilgiau nei įprastai, nes buvo pa- 
miršusi nustatyti žadintuvą. Atsibudo jausdama siaubingas pagi- 
rias, o kūną slėgė ant jos gulintis drėgnas šuo. Iš sūnaus miegamojo 
sklido beprotiškas būgnų ir lėkščių trenksmas, ūpo nepakėlė ir už 
lango pliaupiantis lietus. 

Kelias sekundes gulėjo ramiai ir stengėsi surikiuoti mintis. Dėl 
skausmingos nuospaudos ketino pasimatyti su pedikiūrininke, po 
dviejų valandų biure ruošėsi priimti neapkenčiamą klientą. Nuo- 
jauta tikino, kad išaušo viena iš tų dienų, kai nemalonumai vys vie- 
nas kitą. Pradedant nuo būgnijimo. 

— Taileri! — riktelėjo Karlė. — Dėl Dievo meilės, liaukis. Ar 
tu pasirengęs išeiti? 

Otis nušoko ant grindų ir pasisukęs į sieninį veidrodį niršiai 
aplojo savo atspindį. 

Būgnų keliamas triukšmas nutyko. 

Ji įsvirduliavo į vonios kambarį, susirado paracetamolio table- 
čių ir porą įsimetė į burną. Aš esu prastas pavyzdys sūnui, tarė sau. 
Esu prastas pavyzdys netgi šuniui. 

Lyg po signalo per slenkstį atiturseno Otis, šuo nasruose vil- 
tingai laikė pasaitėlį. 

— Mama, kas pusryčiams? — sušuko Taileris. 

Karlė įsistebeilijo į veidrodį, į keturiasdešimt vienerių metų 
moterį, šįryt atrodančią kaip dviejų šimtų keturiasdešimt vienerių. 
Laimė, didžiąją veido dalį dengė gelsvi susivėlę plaukai, kurie dabar 
priminė ištaršytų šiaudų kupetą. 

— Aršenikas! — nuo vakar surūkytų cigarečių gausos jai perš- 
tėjo gerklę. — Su cianidu ir žiurkių nuodais. 

Otis letenom patrepseno į vonios kambario plyteles. 

— Atleisk, bet į lauką neisime. Tik ne ryte. Vėliau, gerai? 

— Tokį patiekalą valgiau vakar! — atsiliepė Taileris. 

— Bet jis, po velnių, nesuveikė, ar ne? 

Paleidusi dušą, Karlė luktelėjo, kol vanduo sušils, ir žengė po 
čiurkšlėmis. 


Stiuartas Fergiusonas, avintis „Totectors“ auliniais, apsiren- 
gęs džinsais, uniforminiais polo marškinėliais ir darbine kompani- 
jos striuke, sėdėjo aukštoje kabinoje ir nekantraudamas laukė, kol 
pasikeis šviesoforo signalas. Lietaus lašus braukė dusliai čeksintys 
valytuvai. Parpiant dvidešimt keturias tonas sveriančio, priekabą 
šaldiklį velkančio šešiolikaračio „Volvo“ varikliui, kojas be perstojo 
kaitino šilto oro srovė. Jau buvo balandis, tačiau žiema gniaužtų 
neatleido ir kelionė prasidėjo apsnigtuose kraštuose. Ne, niekas jo 
nepriverstų patikėti pasaulinio atšilimo teorija. 

Jis nusižiovavo, apsiblaususiomis akimis spoksodamas į pasi- 
bjaurėtiną rytą užsivertė „Red Bull“ ir išlenkė didelį mauką. Tuomet 
įkišo skardinę į laikiklį, prakaituotomis mėsingomis rankomis per- 
braukė plikai skustą viršugalvį ir įniko barbenti į vairą pritardamas 
dainai „Šikšnosparnis iš pragaro“, kuri griaudėjo pakankamai gar- 
siai, kad prižadintų už nugaros sukrautas negyvas žuvis. Per pasta- 
rąsias kelias valandas ištuštino jau penktą ar šeštą skardinę, todėl 
nuo kofeino pertekliaus kūną krėtė drebulys. Bet šiuo metu užmigti 
neleido tik energinis gėrimas ir muzika. 

Vakar popiet pajudėjęs iš Aberdyno Škotijoje, Stiuartas važia- 
vo kiaurą naktį. Kol kas, kaip rodė spidometras, sukorė šešis šimtus 
tris mylias. Kabinoje pratūnojo tris ketvirčius paros, per tą laiką 

tik sykį užsuko pavalgyti į Niuport Pagnelio poilsio zoną ir prieš 
porą valandų kiek numigo pakelės aikštelėje. Jei ne avarija M1 ir 
M6 greitkelių sankirtoje, šią vietą jis būtų pasiekęs prieš valandą, 
aštuntą ryto, ir nė minute neatsilikęs nuo grafiko. 

Tačiau sakyti „jei ne avarija“ beprasmiška. Jų pasitaiko nuolat. 
Keliuose tiesiog per daug Žmonių, lengvųjų automobilių, sunkveži- 
mių, idiotų, dėmesį blaškančių trikdžių ir skubančiųjų. Bėgant laikui 
jis prisižiūrėjo visko. Bet savo rekordu didžiavosi. Per devyniolika 
metų vilkiko nė nebuvo įbrėžęs — netgi nė karto negavo baudos 
kvito. | 

Kol peržvelgė prietaisų skydelį, patikrino alyvos slėgį ir tempe- 
ratūros rodiklį, užsidegė žalias šviesoforo signalas. Šešiolikos laips- 
nių pavarų dėžės svirtį jis pastūmė į priekį, didėjančiu greičiu įveikė 
sankryžą, atsidūrė Karltono Terasos gatvėje ir šlaitu žemyn patrau- 
kė arčiau nei už mylios tyvuliuojančios jūros link. Neseniai lankėsi 
„Springs Smoked Salmon“, lašišų rūkykloje, įkurtoje Pietų Daunso 
kalvose, už kelių mylių į šiaurę, ir dabar privalėjo pasiekti galutinę 
stotelę priemiestyje, „Holmbush Centre“ veikiančią „Tesco“ par- 
duotuvę, kur atsikratys viso krovinio. Vėliau užsuks į Niuheiveno 
uostą, paims naują krovinį, šaldytą veršieną iš Naujosios Zelandijos, 
prieplaukoje snustelės valandėlę kitą ir grįš į Škotiją. 

Pas Džesę. 

Stiuartas neapsakomai jos ilgėjosi. Jis dirstelėjo į pritvirtintą 
ant prietaisų skydelio nuotrauką. Greta buvo jo poros atžalų, Do- 
nalo bei Logano, fotografijos. Stiprų ilgesį pajusdavo ir žiūrėdamas 
į sūnus. Buvusi žmona Medė, tikra kalė, vis trukdydavo su jais pa- 
simatyti. Tačiau brangioji Džesė padėjo jam susitvarkyti gyvenimą. 

Džesė pastojo prieš keturis mėnesius. Galų gale po trejų pra- 
gariškai sunkių metų, užuot temąstęs apie kartėlio ir priešpriešinių 
kaltinimų kupiną praeitį, jis susitelkė į ateitį. 

Įprastomis aplinkybėmis Stiuartas būtų paklusęs taisyklėms, 
nurodančioms, kada vairuotojai privalo daryti pertraukas, ir kele- 
tą valandų kaip reikiant numigęs. Deja, šaldymo kamera baudėsi 

išeiti iš rikiuotės, temperatūra nepaliaujamai kilo, ir jis baiminosi 
sugadinti vertingą moliuskų, krevečių, lašišų krovinį. Todėl važiavo 
faktiškai nestodamas. 

Svarbiausia — neprarasti budrumo. Stiuartas žinojo, kur įreng- 
ti sunkiasvorių transporto priemonių tikrinimo centrai, o klausy- 
damasis radijo stotelės sulaukdavo perspėjimų apie veikiančius 
kontrolės punktus. Kaip tik todėl skrodė miestą kiaurai, atsisakęs 
minties traukti pagrindiniu aplinkkeliu. 

Vyras nusikeikė. 

„Priekyje ėmė žybčioti raudoni signalai ir leistis užkardos. 
Portsleido geležinkelio stoties pervaža. Automobiliams mažinant 
greitį ir stojant, vienos po kitų įsijungė raudonosios šviesos. Neilgai 
trukus sustingo ir vilkikas, čaižiai šnypšdamas stabdžių sistemomis. 
Kairėje pusėje Stiuartas pamatė blondiną vėjo taršomais plaukais, 
kuris dėl lietaus gūžėsi ir bandė atrakinti nekilnojamojo turto agen- 
tūros „Rendas X Co.“ duris. 

Jis pasvarstė, kaip jaustųsi, jeigu užsiimtų panašiu darbu. Jei 
ryte keliautų į biurą ir vakare grįžtų į šeimos ratą, o ne leistų bega- 
lines dienas ir naktis vienui vienas, sėdėdamas prie vairo, užkan- 
džiaudamas degalinių kavinėse arba čiaumodamas mėsainį savo 
kabinoje, priešais niekam tikusį televizorių. Galbūt iki šiol būtų ve- 
dęs. Kasdien ir kiekvieną savaitgalį matytųsi su vaikais. 

Bet Stiuartas žinojo, kad nesidžiaugtų užstrigęs vienoje vietoje. 
Jis mėgavosi kelionių teikiama laisve. Juto jos poreikį. Dar paspė- 
liojo, ar agentūros duris rakinantis vyrukas kada žvalgėsi į sunkve- 
žimius ir mąstė: „O, kad galėčiau sukti degimo raktelį viename iš 
tokių vilkikų!“ 

Kitur žolė visada atrodo žalesnė. Per savo gyvenimą jis įsidė- 
mėjo abejonių nekeliantį faktą — kad ir kas esi, kad ir ką veiki, 
vieną dieną vis tiek įminsi į mėšlo krūvą. 

Tonis praminė ją Kalėdų Seneliu, nes Siuzė dėvėjo tamsiai rau- 
donus atlasinius apatinius, kai sniegingą gruodžio popietę Hampto- 
nuose stovinčiuose jo tėvų namuose jiedu pirmą kartą pasimylėjo. 
Anuolaik jis tikino, kad jaučiasi, lyg išsyk švęstų visas per gyvenimą 
sutiktas Kalėdas. 

Siuzė išsišiepė ir gan nesubtiliai atšovė, esą džiaugiasi, jog išsyk 
jam nutiko tik šitai. 

Nuo tos dienos jų jausmai suliepsnojo. Taip stipriai, kad Tonis 
Reveras spjovė į planus Harvarde pasinerti į verslo studijas, paskui, 
dideliam valdingosios motinos nusivylimui, iš Niujorko persikėlė į 
Angliją ir įstojo į Braitono universitetą, kur mokėsi Siuzė. 

— Tinginių panti! — sušuko jis. — Po velnių, tu esi tinginių 
pantis! 

— Ir ką? Šiandien neturiu paskaitų, aišku? 

— Jau pusė devintos. 

— Aha, žinau. Girdėjau tave aštuntą. Paskui penkiolika po aš- 
tuntos. Ir dvidešimt penkios minutės po aštuntos. Man reikalingas 
grožio miegas. 

Tonis ją nužvelgė ir atsiliepė: 

— Tu ir taip graži. Beje, po vidurnakčio dar nesimylėjome. 

— Ketini nuo manęs pabėgti? 

— Regis, taip. 

— Teks išsitraukti senąją juodąją knygą. 

— Nejaugi? 

Siuzė pakėlė ranką, tvirtai, bet švelniai sugriebė jį žemiau dir- 
žo sagties ir, Toniui aiktelėjus, plačiai nusišypsojo. 

— Eikš į lovą. 

— Aš privalau pasimatyti su savo kuratoriumi ir vėliau nueiti 
į paskaitą. 

— Kokią? 

— Apie Galbreito iššūkius, su kuriais susiduria šiandienos dar- 
bo jėga. 

— Oho. Kaip tau pasisekė. 

— Taip, taip. Jeigu reikia rinktis — mokytis ar su tavimi pra- 
leisti rytą lovoje, apsispręsti nesudėtinga. 

— Nuostabu. Grįžk pas mane. 

— Nė už ką. Ar žinai, kas bus, jei šį semestrą negausiu gerų 
pažymių? 

— Skrisi atgal į Valstijas, pas savo mamytę. 

— Juk pažįsti ją. 

— Aha. Toji dama gąsdinanti. 

— Kaip pirštu į akį. 

— Vadinas, ji tau kelia siaubą? 

— Mano mama kelia siaubą visiems. 

Siuzė atsisėdo ir link pakaušio nubraukė palaidas ilgų. tamsių 
plaukų sruogas. 

-— Labiau bijai jos negu manęs? Ar todėl čia atvykai? Aš tik 
suteikiau tau dingstį pasprukti nuo motinėlės? 

Tonis pasilenkė ir įsisiurbė į mylimosios lūpas, su pasimėgavi- 
mu, giliai į plaučius traukdamas miegu atsiduodantį jos kvapą. 

— Ar esu tau sakęs, kad esi žavinga? 

— Kokį tūkstantį kartų. Ar aš tau sakiau, kad irgi esi žavingas? 

— Kokį dešimt tūkstančių kartų. Kaip užstrigusi plokštelė, — 
paskelbė jis, ant pečių užsimesdamas lengvą kuprinę ir trūktelėda- 
mas dirželius.- | 
plaukais, dėl želės stirksančiais tartum nelygūs dygliai, ir kelias 
dienas neskusta barzda, kuri maloniai kutendavo jai veidą. Buvo 
apsirengęs šilta striuke, po ja — dvejais trumparankoviais marški- 
nėliais, džinsais, avėjo sportukais. Nuo jo kūno dvelkė Siuzei patin- 
kantis „Abercrombie 4 Fitch“ odekolono aromatas. 

Tonis tryško pasitikėjimu, kuris merginą užbūrė, kai jiedu su- 
sipažino Grenič Vilidžo rajone, blausiame „Pravda“ baro pusrūsy- 
je. Anuomet Siuzė atostogavo Niujorke su geriausia drauge Keite. 
Vargšelė Keitė turėjo viena parskristi į Angliją, nes ji liko su Toniu. 

— Kada grįši? 

— Kaip įmanoma greičiau, — atsakė jis. 

— Tavęs vis vien nebus per ilgai! 

Tonis ją vėl apdovanojo bučiniu. 

— Aš tave myliu. Tiesiog dievinu. 

Siuzė sumataravo rankomis. 

— Dar. 

— Esi dangiškiausia, įstabiausia, dailiausia būtybė visoje pla- 
netoje. 

— Dar! 

— Kai mudu išsiskiriame, mane kiekvieną sekundę kamuoja 
skausmingas ilgesys. 

Ji vėl pamostagavo rankomis. 

— Dar! 

— Tampi godi. 

— Čia tavo kaltė. 

— O tu velniškai mane įaudrini. Bėgsiu, kol neužsimaniau ap- 
malšinti geidulių. 

— Ir štai taip mane paliksi? 

— Aha. 

Trečią kartą ją pabučiavęs, Tonis užsidėjo beisbolo kepuraitę, 
iš buto išvežė dviratį, nusileido laiptais ir nėrė į vėjuotą, šaltą balan- 
džio rytą. Už nugaros uždarydamas lauko duris įkvėpė druskingo 
jūros oro ir pažvelgė į laikrodį. 

Prakeikimas. 

Iki numatyto susitikimo su kuratoriumi beliko dvidešimt mi- 
nučių. Jeigu jis mins pedalus kaip įkirptas, į vietą galbūt atkaks laiku. 


Spragt. Pyyypt... cyyypt... hahaharrrrr... cyyypt... grrruuuup... 
dunkst, che che che... vrrrap, haha... 

— Tas triukšmas varo mane iš proto, — prabilo Karlė. 

Ji vairavo „Audi“ nudengiamu stogu, o keleivio sėdynėje įsitai- 
sęs, virš „iPhone“ išmaniojo palinkęs Taileris kaip paprastai neatsi- 
plėšė nuo „Piktais paukščiais“ vadinamo sumauto žaidimo. Ir kodėl 
visa jo veikla susijusi su šurmuliais? 

Iš telefono atvilnijo dūžtančio stiklo garsas. 

— Mes pavėluosime, — tarė sūnus, nepakeldamas akių nuo 
ekrano. 

Dziiingt-pryyyp-che che che... 

— Taileri, prašau. Man skauda galvą. 

— Ar ne? — išsišiepė jis. — Nederėjo vakar taip nusitašyti. Vėl. 

Vaiko manieros rinktis suaugusiųjų posakius privertė Karlę 
krūptelėti. 

Dziiingt... che che che, grrruuuup... 

Mažai trūko, kad ji čiuptų nelemtą telefoną ir išsviestų pro langą. 

— Ir tu būtum nusitašęs, jei būtum turėjęs taikstytis su tuo 
avigalviu. 

— Taip tau ir reikia. Žinosi, kaip vaikščioti į pasimatymus su 
nepažįstamaisiais. 

— Dėkui. 

— Nėra už ką. Aš nespėsiu į pamokas. Manęs nepaglostys. 

Jis tebespoksojo į išmanųjį, įsispiginęs pro ovalius akinukus 
vieliniais rėmeliais. 

Spragt-spragt-pyyypt-PYYyPt-PYyYPt. 

— Paskambinsiu į mokyklą ir pranešiu, kad atvažiuosi kiek 
vėliau, — pasiūlė Karlė. 

— Tu nuolat ten skambini ir teisiniesi. Elgiesi neatsakingai. 
Gal mane turėtų globoti socialinės rūpybos darbuotojai? 

— Jau daugelį metų jų meldžiu tave pasiimti. 

Karlė įbedė akis į priekinį stiklą, pažvelgė į raudoną švieso- 
foro signalą ir per sankryžą plūstantį nesibaigiantį eismo srautą, 
dirstelėjo į laikrodį: 08.56. Jei pasiseks, išleidusi sūnų prie moky- 
klos, ji suskubs laiku atvykti pas pedikiūrininkę. Puikumėlis, rytas 

žadėjo dvigubą kankynę! Pirmiausia nuospaudos šalinimas, vėliau 
pokalbis su klientu, ponu Niurnekliu. Nieko keista, kad žmona jį 
metė. Karlė nujautė, jog prieš save pakeltų ranką, jeigu būtų už jo 
ištekėjusi. Bet ei, jai moka ne už kritikavimą, o už tai, kad ponia 
Niurneklė nenužnybtų abiejų vyro sėklidžių ir nepasiglemžtų visko, 
kas jam — tiksliau, jiems, — priklauso. 

— Mama, man tebemaudžia. 

— Kas? O, taip, kabės. 

Taileris palietė priešakinius dantis. 

— Jos per standžios. 

— Skambtelėsiu ortodontui ir paklausiu, kada galėtum pas jį 
apsilankyti. 

Sūnus palinksėjo ir vėl susitelkė į žaidimą. 

Užsižiebė žalia šviesa. Ji atkėlė dešiniąją koją nuo stabdžio pe- 
dalo ir nuspaudė akceleratorių. Radijo stotis ėmė transliuoti žinių 
laidą, ir Karlė pagarsino imtuvą. 

— Savaitgalį turėsiu aplankyti seniokus? 

— Norėčiau, kad jų taip nevadintum. Jie — tavo seneliai. 

Porą kartų per metus Taileris praleisdavo dieną su velionio 
vyro tėvais. Pastarieji be galo jį mylėjo, tačiau berniukas juos laikė 
klaikiai nuobodžiais. 

Jis patraukė pečiais. 

— Ar man būtina ten važiuoti? 

— Taip, būtina. 

— Kodėl? 

— Privalai užsitarnauti testamentą, kaip sakoma. 

Taileris susiraukė. 

— Ką? 

Ji plačiai nusišypsojo. 

— Aš pajuokavau — tik nekartok mano replikos. 

— Užsitarnauti testamentą? — aidu atsiliepė sūnus. 

— Mesk tai iš galvos. Taip kalbėti netaktiška. Aš tavęs pasiilgsiu. 

— Prasta tu melagė. Tarti žodžius galėjai jausmingiau. 

Berniukas pirštu brūkštelėjo „iPhone“ ekraną ir pakėlė apa- 
ratą. 

Dziiingt... kvyyyyk... Dryyyp... che che che... 

Ties kitu šviesoforu ji pasuko dešinėn į Naująjį Bažnyčios ke- 
lią ir iššoko tiesiai priešais savivartį, kuris palydėjo „Audi“ signalo 
kauksmu. 

— Bandai mus nužudyti, ar ką? — paklausė Taileris. 

— Ne mus, tik tave, — prašiepė lūpas Karlė. 

— Kai kurios tarnybos siekia apsaugoti vaikus nuo tokių tėvų. 

Ji ištiesė kairiąją ranką ir pirštais perbraukė sušiauštus rudus 
sūnaus plaukus. 

Taileris žaibiškai atmetė galvą. 

— Eli, nesuvelk jų! 

Motina meiliai nužvelgė sūnų. Berniukas sparčiai augo ir su 
trumpu raudonu bleizeriu, pilkomis kelnėmis, marškiniais bei kakla- 
raiščiu atrodė itin patrauklus. Dar nebuvo sulaukęs trylikos, bet jau 
neatsigynė mergaičių. Sulig kiekviena diena vis labiau panėšėjo į tėvą 
ir savo veido išraiškomis taip primindavo Kesą, kad protarpiais, kai ji 
užsimiršdavo, sūnaus vaizdas spausdavo ašarą — netgi dabar, prabė- 
gus penkeriems metams. 

Netrukus, kelios minutės po devintos, Karlė sustabdė automo- 
bilį greta raudonų Šv. Kristoforo mokyklos vartų. Taileris atsisegė 
diržą ir nuo užpakalinės sėdynės griebė kuprinę. 

— Ar „Friend Mapper“ įjungta? 

Jo žvilgsnis tarsi klausė: „Gal juokauji?“ 

— Taip. Bet Žinai, aš nesu mažvaikis. 

„Friend Mapper', navigacinė „iPhone“ programėlė, Karlei lei- 
do per savo išmanųjį matyti tikslias vaiko koordinates. 

— Kol apmoku sąskaitas, tu jos neišjungi. Toks mūsų susita- 
rimas. 

— Dėl tavo perdėtos globos turbūt užaugsiu emociškai atsilikęs. 

— Šiuo atveju išdrįsiu surizikuoti. 

Jis žengė į lietų ir stabtelėjo dvejodamas, prisilaikydamas už 
durelių. 

— Verčiau susikurk normalų gyvenimą. 

— Aš jį turėjau, prieš tau gimstant. 

Taileris vyptelėjo ir užtrenkė duris. 

Jai bežiūrint, sūnus praėjo pro vartus ir nužingsniavo į tuščią 
žaidimų aikštelę — kiti mokiniai jau buvo sulėkę į pastatą. Kas- 
kart, kai berniukas dingdavo iš akiračio, Karlę apimdavo baimė. Ji 
nerimaudavo dėl Tailerio. Įsitikindavo, kad atžalai nieko nenutiko, 
tik tada, kai užmesdavo akį į „iPhone“ ir išvysdavo pulsuojantį, jį 
ženklinantį tamsiai raudoną tašką. Vaikis teisus dėl perdėtos globos, 
tačiau ji neįstengė susivaldyti. Dėl sūnaus Karlė kraustėsi iš proto ir 
žinojo, kad Taileris ją myli neką mažiau, nors kai kurios jo nuosta- 
tos ir manieros stačiai siutino. 

Ji patraukė Portlando kelio link viršydama leistiną greitį, 
būgštaudama pavėluoti pas pedikiūrininkę. Nuospaudą skaudėjo, ir 
Karlė nė kiek netroško sugaišti daugiau laiko nei derėtų. Jai verkiant 
reikėjo atsidurti biure anksčiau už poną Niurneklį, per kelias laisvas 
minutes perversti svarbius dokumentus ir pasiruošti artėjančiam 
bylos svarstymui. 

Telefonas dzingsėjimu informavo apie atsiųstą trumpąją Žinu- 
tę. Pasiekusi sankryžą ji perskaitė pranešimą. 


Aš puikiai praleidau aną vakarą — mielai dar kartą su tavimi 


pasimatyčiau. XXX 


Svajok toliau, branguti. Karlė sudrebėjo vien apie jį pagal- 
vojusi. Apie Deivą iš Prestono, Lankašyro. Mintyse jį taip ir va- 
dino — Prestonu Deivu. Į pažinčių tinklalapį pati įkėlė niekaip 
nekoreguotą savo nuotrauką... na, gal kiek pagražintą, bet labai 
nedaug! Ir ieškojo ne misterio Visatos, o paprasto mielo vyro, ku- 
ris nesvertų šimtu svarų daugiau ir nebūtų dešimtmečiu vyresnis 
už Žmogų iš įdėtos fotografijos, kiaurą vakarą savęs neliaupsintų 
ir neaiškintų, kaip puikiai, anot kitų moterų, jis barškinasi. Nejau 
prašė per daug? 

Negana to, šykštus tipelis pasikvietė ją į brangų restoraną, ku- 
rio Karlė tikrai nesirinktų eidama į pirmą pasimatymą, ir po vaka- 
rienės pasiūlė pasidalyti sąskaitą. 

Koja numygusi stabdį, ji palinko pirmyn, ryžtingai ištrynė ži- 
nutę ir su nemenku pasitenkinimu įstatė telefoną į laisvųjų rankų 
įrangos laikiklį. Tuomet susuko vairą kairėn, išlėkė priešais baltą 
furgoną ir spustelėjo akceleratorių. 

Į manevrą sureagavęs sirenos signalu ir tūžmingais žibintų 
blyksniais, furgonas suskato važiuoti įkandin „Audi“. Ji parodė du 
pirštus.* 

Vėliau, ateinančiomis dienomis ir savaitėmis, Karlė daugybę 
kartų graužėsi, kad skaitė ir trynė žinutę. Jeigu sankryžoje nebūtų 
kišusi nagų prie išmaniojo ir taip sugaišusi brangių sekundžių, jeigu 
kairėn būtų nurūkusi puse minutės anksčiau, įvykiai galėjo susi- 
klostyti visiškai kitaip. 


— Juoda, — tarė Glenas Brensonas, virš jųdviejų galvų laiky- 
damas milžinišką golfo žaidėjų skėtį. 

Vyresnysis detektyvas Rojus Greisas į jį pakėlė akis. 

— Kitokias spalvas pamiršk! 

Penkių pėdų ir dešimties colių** ūgio Greisas buvo keturiais 
coliais žemesnis už jaunesnį kolegą bei draugą ir anaiptol ne taip 
dabitiškai apsirengęs. Beveik keturiasdešimties jis neatrodė gražus 
tradicine prasme. Malonus veidas ir šiek tiek deformuota, tris kar- 
tus lūžusi nosis — kartą per muštynes ir du kartus regbio aikštelė- 
je, — suteikė jam šiurkščiai vyrišką išvaizdą. Šviesius plaukus Grei- 
sas kirpdavo labai trumpai, o dėl skaisčiai žydrų akių, kaip sakyda- 
vo seniai pražuvusi žmona Sendė, priminė aktorių Polą Niumaną. 


*  Įžeidžiamas ženklas, pakelto viduriniojo piršto atitikmuo Didžiojoje Britanijoje. 


** Apytikriai 178 cm. 

Vyresnysis detektyvas giliai sugrūdo rankas į šiltos striukės 
kišenes ir pasijuto it vaikas saldumynų krautuvėlėje, kai nužvelgė 
virtinę lietaus lašais ir vašku blizgančių transporto priemonių, sto- 
vinčių kieme, priešais „Frosts“ naudotų automobilių prekybos salo- 
ną. Tačiau jo akys vis krypo į dviejų durų „Alfa Romeo“. 

— Man patinka sidabrinė, sodriai raudona arba tamsiai mė- 
lyna. — Jo balsą kone nustelbė užnugaryje pravažiuojantis, garso 
signalu baubiantis sunkvežimis. | 

Kol kas savaitė slinko ramiai, todėl Greisas pasinaudojo pro- 
ga ir trumpam išsmuko iš kontoros. „Autotrader“ interneto sve- 
tainėje rastą automobilį, kurio išvaizda jam patiko, siūlė vietiniai 
prekeiviai. 

Detektyvas seržantas Brensonas, vilkintis kreminį „Burberry“ 
lietpaltį, apsiavęs blizgančius rudus batus laivelius, pakratė galvą. 

— Juoda yra geriausia. Labiausiai pageidaujama spalva. Tau ji 
pravers, kai užsimanysi parduoti ratus — nebent vėl ruošiesi nuvai- 
ruoti juos nuo skardžio. 

— Ak, kaip šmaikštu. 

Ankstesnis Rojaus Greiso automobilis, pamėgtasis kaštoninis 
„Alfa Romeo 147“ hečbekas, virto metalo laužu aną rudenį, policijai 
besivejant nusikaltėlį, ir nuo tada Rojus nuolat vaidijosi su drau- 
dimo bendrove. Galų gale abi pusės susitarė dėl niekingai menko 
žalos atlygio. 

— Senučiuk, į tokius niuansus reikia atsižvelgti. Artėjant pen- 
sijai, privalai rūpintis savo pinigėliais. 

— Man trisdešimt devyneri. 

— Tuoj bus keturiasdešimt. 

— Ačiū, kad priminei. 

— Na, tavo amžiuje ima streikuoti senos smegenys. 

— Atsiknisk! Beje, itališkai sportinei mašinai juoda spalva ne- 
tinka. 

— Ji tinka bet kam. — Brensonas subarbeno sau į krūtinę. — 
Pažiūrėk į mane. 

Greisas įsispitrijo į bičiulį. 

— Taip“ 

— Ką matai? 

— Aukštą plikį, kuris visiškai nemoka rinktis kaklaraiščių. 

— Čia „Paul Smith“ prekybos ženklas, — atšovė detektyvas 
seržantas, nutaisęs užgauto Žmogaus miną. — O kaip mano gymis? 

— Apie jį kalbėti man neleidžia Rasinės lygybės įstatymas. 

Brensonas užvertė akis aukštyn. 

— Juoda yra ateities spalva. 

— Taip, taip, bet, kaip sakei, aš esu labai senas, todėl iki tokių 
laikų neišgyvensiu, ypač jei stovėsiu prakeiktame lietuje. Sustirau. 
Klausyk, man patinka šitas. — Greisas parodė į raudoną dvivietį 
automobilį atverčiamu stogu. 

— Pasvajok. Ar užmiršai, kad tapsi tėvu? — Glenas Brensonas 
dūrė pirštu į „Renault Espace“. 

— Ačiū, bet vienatūriai manęs nevilioja. 

— Galbūt juos pamėgsi, jei turėsi daug vaikų. 

— Kol kas mes laukiamės tik vieno. Be to, aš nieko nesirinksiu 
be Kleo pritarimo. 

— Atsidūrei po jos padu? 

Sumišęs Greisas nuraudo. 

— Ne. 

Vyresnysis detektyvas žengė link elegantiško, sidabrinio dviejų 
durų „Alfa Brera“ ir pavydžiai jį nužvelgė. 

— Verčiau pamiršk. — Brensonas neatsiliko, pridengdamas 
draugą skėčiu. — Nebent esi akrobatas. 

— Kokie Žžavingi ratai! 

— Bet tik dvejos durys. Kaip tu sodinsi kūdikį ant užpakalinės 
sėdynės ir trauksi laukan? — jis liūdnai palingavo galvą. — Gyvensi 


su šeima, todėl privalai įsigyti ką nors praktiškesnio. 

Greisas nesiliovė spoksojęs į „Alfa Brera“, vieną iš dailiausių 
automobilių, kokį jam teko regėti. Kortelė su užrašu skelbė: 9 999 
svarai. Kaina įkandama, nors rida gan didelė. Einant artyn prie al- 
fos, suzirzė mobilusis. 

Akies krašteliu Rojus pamatė atskubantį pardavėją dabitiška 
eilute ir skėčiu. Žinodamas, kad po valandos, lygiai dešimtą, reikės 
susitikti su šefu, policijos viršininko pavaduotoju, Greisas dirstelėjo 
į laikrodį ir įjungė telefoną. 

— Rojus Greisas. 

Skambino dvidešimt šeštą savaitę nėščia Kleo, kuri, spren- 
džiant iš gąsdinančio balso, vos įstengė prakalbėti. 

— Rojau, — sušvokštė ji, — aš ligoninėje. 


Meat Loaf įgriso iki gyvo kaulo. Kylant pervažos užkardai, 
Stiuartas Fergiusonas paleido Elkės Bruks albumą. Nuskambėjo 
„Perla yra dainininkė“. Šios dainos garsai sklandė užeigoje, aplan- 
kytoje per pirmąjį pasimatymą su Džese. 

Kai kurios moterys elgdavosi santūriai, kol geriau tave pažin- 
davo. Tačiau jiedu ištisą pusmetį bendravo telefonu ir internetu. Pir- 
mąsyk susitiko vieną vėlyvą vakarą, į šiaurę nuo Edinburgo veikian- 
čioje pakelės užkandinėje, kur Džesė dirbo padavėja, ir šnekučiavosi 
ilgiau nei valandą. Tuo metu abu išgyveno vedybinę krizę ir skyrėsi 
su antrosiomis pusėmis. Ant kvito ji greitosiomis pakeverzojo savo 
mobiliojo numerį, bet nesitikėjo iš vairuotojo sulaukti kokių nors 
Žinių. 

Per tikrą pasimatymą jiedu įsitaisė ramiame šoniniame garde- 
lyje ir Džesė prie jo prigludo. Kai pasigirdo „Perla yra dainininkė“, 
Stiuartas ją apkabino įsitikinęs, kad mergina krūptelės ir atšlis, bet ji 
dar stipriau prisispaudė, pakėlė veidą, ir jiedu įsisiurbė vienas kitam 
į lūpas. Bučiavosi nesustodami, kol baigėsi daina. 

Vilkikui judant pirmyn ir dardant per geležinkelio bėgius, jis 
nusišypsojo, bet sykiu nenuleido akių nuo priešais, kitapus klaksin- 
čių valytuvų, svirduliuojančio mopedo. Krūtinę varstė ilgesys, daina 
buvo graži ir tuo pat metu skausminga. Bet šįvakar jis grįš į Džesės 
glėbį. 

— Už šimto jardų sukite į kairę, — įsakė moteriškas navigato- 
riaus balsas. 

— Klausau, bose, — suniurnėjo Stiuartas ir pažvairavo į ekra- 
ne matomą strėlytę, kuri iš Stoties kelio krypo į Portlando kelią. 

Jis parodė posūkio signalą ir perjungė pavarą, stabdydamas 
iš anksto, stabilizuodamas sunkaus vilkiko masę, kad ties staigiu 
gatvės išlinkiu nenuslystų šlapia asfalto danga. 

Tolumoje ėmė tvyksčioti priekiniai žibintai. Lengvąjį automo- 
bilį persekiojo furgonas. Tai mulkis, pamanė Stiuartas. 


— Tai mulkis, — tarė Karlė, kai užpakalinio vaizdo veidrodėlį 
okupavo baltasis furgonas. Plačia gatve riedėdama Stoties kelio link, 
ji stengėsi neviršyti leistino trisdešimties mylių per valandą greičio. 
Pravažiavo pro tuziną krautuvėlių, paštą, indų restoraną, halal“ mė- 
sos parduotuvę, dešinėje iškilusią didžiulę raudonų plytų bažnyčią, 
naudotų automobilių saloną. 

Priekyje, greta buitinių virtuvės prietaisų parduotuvės, jos ke- 
lio dalį užstojo furgonas, iš kurio galo du vyrai tempė dėžę. Karlė 
atkreipė dėmesį į besiartinantį vilkiką, bet jis burzgė už kelių šimtų 
jardų, taigi erdvės netrūko. Tačiau, bandant išsukti į kitą juostą, su- 
skambo telefonas. 

Moteris nukreipė akis į mobiliojo ekraną ir suirzo pamačiusi, 
kad užmegzti ryšį mėgina Prestonas Deivas. Vos nesusigundė at- 


*  Halal — arabų kalboje terminas apibrėžia viską, kas tinka islamo religijai. 

siliepti ir pasakyti, esą keista, kaip jam nešovė į galvą skambinti 
kito sąskaita. Kai vėl pažiūrėjo į gatvę, akiratyje lyg iš niekur išdygo 
dviratininkas, šis skuto kaip įkirptas ir lėkė per pėsčiųjų perėją, nors 
jam ką tik užsidegė raudonas šviesoforo signalas. 

Akimirką apimta panikos Karlė pamanė, kad atsidūrė prieš- 
priešinėje eismo juostoje. Iš visų jėgų susuko vairą kairėn, koja 
numygė stabdį, su trenksmu metėsi į kelkraštį, tik per plauką jo 
nekliudydama, ir užsiblokavus ratams nučiuožė drėgnu šaligatviu. 

Link variklio dangčio sparčiai artėjo šalia kavinės sustatytos 
tuščios kėdės ir stalai, tarsi ji būtų sėdėjusi gąsdinančio atrakciono 
kabinoje. Gniauždama vairą, iš siaubo neįstengdama pakrutėti, Karlė 
bejėgiškai žvelgė į grėsmingai artėjantį kavinės mūrą. Vienam iš sta- 
lų skylant į šipulius, ji sekundėlę buvo tikra, kad mirties neišvengs. 
įsirėžė į sieną, Žemiau kavinės lango, ir ausis nudiegė griausmingas 
sprogimas. Petį sudrebino nuožmus krestelėjimas, regėjimo lauką 
aptemdė balzganas pavidalas išskydusiais kontūrais, šnerves pervė- 
rė tvaikas, primenantis parako kvapą. Ant sulinkusio kapoto pažiro 
stiklo šukės. 

Ją pasiekė slopus brrrrrrrpppppp, palydėtas ne tokio duslaus, it 
banšios* klyksmas raižaus sirenos žviegimo. 

— Jėzau! — sukrėsta Karlė vos prašnopavo. — O Dieve. Jėzau. 

Ausis užgulęs sunkumas atslūgo, ir triukšmas gerokai pagarsėjo. 

Filmuose teko regėti, kaip po avarijos automobiliai užsidega. Ji 
žinojo, kad reikia sprukti iš salono. Apimta nežaboto klaiko, smogė 
per saugos diržo sagtį ir pamėgino atidaryti dureles. Bet šios nepa- 
judėjo. Karlė pabandė dar sykį, tik kur kas energingiau. Ant savo 
kelių išvydo kažkokį baltą maišą. Oro pagalvė, suvokė ji. Stiprėjant 
panikai, trūktelėjo rankeną ir, kiek leido jėgos, pastūmė dureles. Jos 
atsivėrė, Karlė išvirto laukan, tačiau kojai užsikabinus už sėdynės 
diržo suklupo ir drėbėsi ant šlapio šaligatvio. 


*  Banšia — moteriška dvasia keltų mitologijoje, kurios pasirodymas skelbia kažkie- 
no mirtį. 

Gulėdama moteris kelias sekundes klausėsi banšios spiegimo. 
Taip staugė signalizacijos įtaisas. Netrukus garsą papildė dar vienas 
kauksmas — šaižus žmogaus riksmas. | 

Ar ji ką nors partrenkė? Gal sužeidė? 

Kelį ir dešiniąją plaštaką dilgino velniškai stiprūs skausmo dū- 
riai, tačiau Karlė pakilo nepaisydama sopulių, atsisuko į nuniokotą 
kavinę, tada pažvelgė kitapus kelio. 

Ir suakmenėjo. 

Priešingoje gatvės pusėje riogsojo keistu kampu persikreipęs 
vilkikas su priekaba šaldikliu. Iš kabinos lipo vairuotojas. Į važiuo- 
jamąją dalį bėgo žmonės. Jie lėkė pro kalnų dviratį, taip deformuo- 
tą, kad jis atrodė lyg abstrakti skulptūra, pro numestą beisbolo 
kepuraitę ir smulkias duženas, driuokė link objekto, nutrenkto už 
sunkvežimio ir panašaus, kaip jai iš pradžių dingojos, į kilimo riti- 
nį, iš kurio galo sunkėsi tamsus skystis ir plito ant lietaus čaižomo 
juodo degutbetonio. 

Eismas sustojo, skubantys praeiviai irgi netikėtai sustingo ta- 
rytum virtę skulptūromis. Karlė jautėsi lyg žiūrėdama į gyvąjį pa- 
veikslą. Jai nuklupčiojus į gatvę, žengus priešais nejudantį automo- 
bilį, spigią sireną kone užgožė anapus kelio skėtį laikančios, į kilimo 
rietimą spoksančios jaunos moters rėksmas. 

Grumdamasi su savo smegenimis, kurios tikino, kad akys 
mato visai ką kita, Karlė pastebėjo prie ritinio pritvirtintą sportbatį. 

Galop įsisąmonino matanti ne susuktą kilimą, o nukirstą žmo- 
gaus koją. 

Vaizdas prieš akis ėmė sūkuriuoti, ir ji pratrūko vemti. 


Devintą ryto Filas Deividsonas ir Vikė Donabju žaliomis pa- 
ramedikų uniformomis šnekučiavosi įsitaisę „Mercedes Sprinter“ 
greitosios pagalbos furgone, kuris stovėjo dispečerio nurodytame 

punkte — policijos automobilių zonoje, priešais taksi vorą, nutįsu- 
sią greta Braitono laikrodžio bokšto. 

Pagal valdžios direktyvas greitoji pagalba privalo pasiekti A 
kategorijos nelaimės vietą ne vėliau kaip po aštuonių minučių, ir 
tiek laiko dažniausiai su kaupu užtekdavo, kad pajudėję iš savo taš- 
ko, agresyviai laviruodami tarp kitų transporto priemonių jiedu 
nusigautų į bet kokį Braitono ir Hovo tašką. 

Dvylika valandų trunkanti pamaina prasidėjo prieš devynias- 
dešimt minučių, ir dabar kitapus priekinio lango, į kurį tiško lietaus 
lašai, slinko išskydęs piko meto pasaulis. Kas porą minučių Vikė 
įjungdavo valytuvus, ir vaizdas prieš akis trumpam paryškėdavo. 
Abu žvilgsniais lydėjo taksi, autobusus, krovininį transportą, srautą 
žmonių — vieni gūžėsi po skėčiais, kiti vilko kojas permirkę ir pa- 
niurę. Ši miesto dalis maloniai nenuteikdavo netgi saulėtą dieną; o 
lietingu oru ji kėlė depresiją. 

Iš visų pagalbos tarnybų daugiausia darbo turėjo medikai; 
šiandien, reaguodami į pirmą iškvietimą, jie jau lėkė į Rotingdiną, 
kur įvyko B kategorijos nelaimė, ir pasirūpino gatvėje, netoli savo 
namų, susmukusia senyva ponia. 

Per aštuonerius savo profesinės veiklos metus Filas Deividso- 
nas pirmiausia išmoko labai paprastą gyvenimo taisyklę: Nepasenk. 
Jei vis dėlto taip įvyks, senatvėje nelik vienas. 

Maždaug devyniasdešimt procentų paramedikų darbo suda- 
rė pagyvenusiųjų priežiūra. Pagalbos ranką jie tiesdavo įvairiems 
žmonėms — parkritusiems ir nebeįstengiantiems atsistoti, ištik- 
tiems insulto arba širdies smūgio, tiems, kurie jausdavosi per silpni 
į ligoninę nuvažiuoti taksi. Netrūko ir suktų karšinčių, mokančių 
išnaudoti sistemą. Dideliam savo susierzinimui, paramedikai pusę 
darbo laiko teikdavo nemokamas taksi paslaugas dvokiantiems ir 
neretai klaikiai nusipenėjusiems individams. 

Mielą senolę jiedu pristatė į Sasekso grafystės Karališkąją ligo- 
ninę ir perleido priimamojo darbuotojams; dabar abu budėjo lauk- 
dami naujo iškvietimo. Aure kuo Filui Deividsonui patiko darbas — 

kaip klostysis įvykiai, atspėti neįmanoma. Greitosios pagalbos auto- 
mobilyje nuskambėdavo sirena, ir organizmą užplūsdavo adrenali- 
nas. Kelionė bus eilinė ar ilgam įstrigsianti į atmintį? Valdymo pulto 
ekrane nušvisdavo pranešimas apie nelaimės kategoriją, pradedant 
A ir baigiant C, kartu su koordinatėmis ir žinomais faktais, kuriuos 
vėliau atnaujindavo papildomai atsiųsti duomenys. 

Jis dirstelėjo į ekraną tarsi vildamasis išvysti informaciją apie 
kitą užduotį. Per lietingą piko metą kaip šiandien pasitaikydavo 
apsčiai nelaimingų atsitikimų, ypač transporto priemonių susidū- 
rimų. Pastarųjų niekas nebevadindavo eismo nelaimėmis, nes juos 
visuomet kas nors sukeldavo. 

Filui labiausiai patikdavo gelbėti traumuotus asmenis. Auto- 
mobilio spintelės buvo užgrūstos trauminiams sužalojimams skir- 
tomis naujausiomis technologijomis. Stiprų kraujavimą stabdančių 
priemonių komplektu, Izraelio armijos tvarsčiais, per kautynes 
naudojamais turniketais, AKT, Ašermano krūtinės tvarsčiais, — 
standartiniais britų ir JAV kariuomenės reikmenimis. Štai karo pri- 
valumai, į galvą dažnai ateidavo ciniška mintis. Dauguma kraupių 
nelaimių aukų, kurias atgaivindavo laiku į vietą nusigavę parame- 
dikai, nė nenutuokdavo, kad už išgelbėtas savo gyvybes jos turėtų 
dėkoti mūšio laukams pritaikytoms pažangioms gydymo priemo- 
nėms. 

Vikė smuko laukan ir nubėgo į „Starbucks“ kavinę nusišlapin- 
ti. Taip elgdavosi, jei tik išpuldavo proga, nes paramedikai niekada 
nežinodavo, kada tiksliai privalės pasinerti į darbą, ir protarpiais 
valandų valandas negalėdavo apsilankyti tualete. 

Grįžusi ir prisėdusi prie vairo ji pamatė, kad šiandieninis kolega 
telefonu kalbasi su žmona. Abu drauge budėjo vos antrą sykį, tačiau 
praėjusį kartą ji atsiminė su didžiausiu malonumu. Prie ketvirtos de- 
šimties artėjantis, lieknas, tačiau raumeningas vyras, iki trumpų še- 
rių nurėžtais plaukais, ilgomis žandenomis ir kelias dienas neskusta 
barzda išoriškai priminė tipišką filmo piktadarį, bet iš tiesų buvo šei- 
mą mylintis, geraširdis žmogus. Jis gebėdavo padrąsinti nukentėju- 

siuosius, mokėdavo kiekvieną apraminti švelniais žodžiais, be to, kaip 
ir pati Vikė, dievino savo darbą. 

Baigęs šnekėti mobiliuoju, Filas vėl užmetė akį į ekraną. 

— Kol kas neįprastai ramu. 

— Vargu ar ilgam. 

Jiedu kelias sekundes sėdėjo nugrimzdę į tylą ir klausėsi tek- 
šenančio lietaus. Kai įsidarbino greitosios pagalbos tarnyboje, jai 
paaiškėjo, kad paramedikai turi savo pamėgtas veiklos sritis, į ku- 
rias juos, regis, nukreipdavo kažkokios likimo išdaigos. Vienam iš 
kolegų nuolat kliūdavo psichiškai nesveiki pacientai. Per pastaruo- 
sius trejus metus Vikė asmeniškai priėmė penkiolika naujagimių, o 
Filas, pavyzdžiui, ligi šiol nedalyvavo nė viename gimdyme. 

Tačiau ji pati, paramediko kvalifikaciją įgijusi prieš dvejus me- 
tus, tik kartą — per pirmąjį budėjimą — turėjo vykti į skaudžios 
autoavarijos vietą. Braitone girtas vairuotojas sutiko pavėžėti namo 
keliaujančius du paauglius. Miesto centre skriedamas aštuoniasde- 
šimties mylių per valandą greičiu, jis taranavo stovintį automobilį. 
Vienas berniukas žuvo iš karto, antras mirė šalikelėje. Nors anas 
incidentas pakurstė siaubą, darbas jai teikė be galo didelį pasiten- 
kinimą. 

— Žinai, Filai, — prabilo Vikė, — keista, bet į mirtiną avariją 
manęs nebuvo iškvietę beveik dvejus metus. 

Jis atsuko vandens butelio kamštelį. 

— Jei ganėtinai ilgai išliksi tarnyboje, tokio šanso būtinai su- 
lauksi. Laikui bėgant, prisižiūri visko. 

— Bet tu dar nesi priėmęs kūdikio. 

Kolega sardoniškai nusišypsojo. 

— Vieną dieną... 

Užbaigti sakinio neleido kabiną pervėręs šaižus sirenos ūbavi- 
mas. Kai kada, ypač ramią naktį, staugimas varydavo iš proto. Taip 
kaukdavo iškvietimo signalas. 

Jis bemat nudūrė akis į tarp sėdynių įtvirtintą ekraną ir per- 
skaitė „Incidento apžvalgos“ informaciją: 

Užreg. įvykis: 00521. B kat. nelaimė 

Portlando kelias, Hovas 

Lytis nenustatyta. 

Trijų transporto priemonių avarija. Susijusi su dviračiu. 


Filas spustelėjo mygtuką, patvirtindamas iškvietimą. Į palydo- 
vinės navigacijos sistemą automatiškai buvo įkeltas adresas. 

Į B kategorijos nelaimės vietą derėjo nukakti ne vėliau kaip 
po aštuoniolikos minučių — reagavimo laikas buvo dešimčia mi- 
nučių ilgesnis nei A kategorijos įvykio atveju, tačiau jie žinojo, kad 
veiksmų privalo imtis nieko nedelsdami. Vikė užvedė variklį, įjungė 
mėlynus švyturėlius su sirena ir, degant raudonai šviesoforo šviesai, 
atsargiai išvairavo furgoną į sankryžą. Pasuko dešinėn, didindama 
greitį nulėkė įkalnėn ir už Šv. Mikalojaus bažnyčios persirikiavo į 
dešiniąją juostą, priversdama sustoti priešpriešinio eismo srovę. Ji 
nepaliaudama keitė keturis skirtingus sirenos signalus, idant pa- 
trauktų maksimalų vairuotojų ir pėsčiųjų dėmesį. 

Į incidentų ekraną įsispiginęs Filas veikiai perdavė naujus 
duomenis. 

— Padėtis neaiški, — perskaitė jis. — Pagalba reikalinga ne 
vienam asmeniui. Nelaimės lygis pakilo iki A kategorijos. Į par- 
duotuvę įsirėžė automobilis. O, velnias, į sunkvežimį atsitrenkė 
dviratininkas. Dispečerinė nežino, kas tiksliai atsitiko. Kviečiamas 
pastiprinimas. 

Kai Filas pasilenkė ir iš kitos pertvaros pusės ištraukė fluo- 
rescencinę striukę, Vikė pajuto, kaip jai sutraukė gerklę. 

Artėdama prie sausakimšo Seven Daelso rajono žiedo, susi- 
telkusi vien tik į vairavimą, ji nepratarė nė žodžio. Juos praleido 
ant šaligatvio užriedėjęs taksi. Eik tu sau, nustebo Filas, nemiegan- 
tis taksistas! Jis atsisegė saugos diržą vildamasis, kad Vikė nesukels 
avarijos kaip tik dabar, ir pamažu įsirangė į striukę. Bet skvarbaus 


žvilgsnio nė sekundę neatplėšė nuo ekrano. 

— Nei amžius, nei lytis nenustatyti, — pranešė kolegei. — Pa- 
cientų būklė nežinoma. Neaiškus ir jų skaičius. Prakeikimas... įjjung- 
ta aukštesnė pavara. Gelbėtojai jau kelyje. 

Tai reiškė, kad į avarijos vietą buvo iškviestas ligoninės prii- 
mamojo gydytojas. 

Kitaip tariant, reikalai prastėjo sulig kiekviena minute. 

Didelį nelaimės mastą patvirtino ekrane pasirodžiusi naujau- 
sia informacija. 

— Nukirsta galūnė, — perskaitė Filas. — Ojojoi! Kai kam šian- 
dien nepasisekė. — Atsigrįžęs į Vikę pridūrė: — Panašu, tavo noras 


išsipildys. 


Gydymo įstaigos, o ypač ši, Rojų Greisą nervino. Sasekso gra- 
fystės Karališkojoje ligoninėje paskutines savo dienas praleido abu 
jo tėvai. Pirmasis nuo storosios žarnos vėžio pasimirė tėvas, jam 
tebuvo penkiasdešimt penkeri. Po dvejų metų, sulaukusią vos pen- 
kiasdešimt šešerių, krūties vėžio metastazės įveikė motiną. 

Viktorijos laikų neoklasikinio stiliaus pastato fasadas su bjau- 
riu, iš juodo metalo ir stiklo suręstu portiku jam atrodė kaip prie- 
glauda, į kurią įžengęs atgal nebeištrūksi. 

Šlaitu aukštyn ir į rytus nuo komplekso nuvairavęs policijos 
ženklais nepažymėtą sidabrinį „Ford Focus“ universalą, jausdamas, 
kad skrandis veržiasi į mazgą, Greisas įriedėjo į nedidelę aikštelę, 
kur paprastai apsisukdavo sanitariniai furgonai. Čia stovėti galėjo 
tik taksi ir pagalbos tarnybų automobiliai, bet šįryt taisyklių jis ne- 
paisė. Sustabdė fordą aikštelės pakrašty, idant neužkirstų kelio ki- 
toms transporto priemonėms, ir išlipo į lietų. 

Nors vaikystėje Rojus kalbėdavo maldas, nuo vėlyvos paau- 
glystės nebepuoselėjo jokių religinių įsitikinimų. Bet dabar suvokė 

nebyliai besimeldžiąs, kad tik brangiajai Kleo ir negimusiam jų kū- 
dikiui nieko nebūtų atsitikę. 

Jis nubėgo pro kelis greitosios pagalbos automobilius, atbulo- 
mis sustingusius greta ligoninės priimamojo, linktelėjo pažįstamam 
paramedikui, stoviniuojančiam šalia ženklo su užrašu LIGONINĖS 
TERITORIJOJE RŪKYTI DRAUDŽIAMA ir po stogine plėšiančiam 
dūmą. Tuomet, ignoruodamas paradinį įėjimą, žengė pro medici- 
nos darbuotojų duris. 

Greisas iš patirties žinojo, kad rytais čia viešpataudavo ramy- 
bė. Pamatė sėdintį jaunuolį su antrankiais ir kaktą dengiančiu storu 
tvarsčio sluoksniu. Prie vaikino stypsojo ir su slauge plepėjo poli- 
cininkė. Ant stalo su ratukais gulėjo bereikšmį žvilgsnį į lubas įbe- 
dęs ilgaplaukis vyriškis alebastro spalvos veidu. Ant kėdės sudribusi 
verkė paauglė. Dar du pažįstami paramedikai pro šalį stūmė tuščią 
stalą. 

Jis pripuolė prie registratūros, kuri telefonais šnekėjo, užpildy- 
tus blankus paskubomis skaitė ir kompiuterio klaviatūras stukseno 
nusiplūkę žmonės. Ant baltos, prie sienos pritvirtintos lentos kažką 
rašė sanitaras papurusiais gelsvais plaukais ir mėlynais mediko dar- 
bo drabužiais. Greisas palinko į priekį, žūtbūt mėgindamas į save 
atkreipti jų dėmesį. 

Po kankinamai ilgos minutės sanitaras į jį atsigręžė. 

Vyresnysis detektyvas mostelėjo policininko pažymėjimu ne- 
sukdamas sau galvos, kad į ligoninę prisistatė asmeniniu reikalu. 

— Visai neseniai jūs priėmėte Kleo Morėj, teisingai? 

— Kleo Morėj? — blondinas peržvelgė sąrašą ir nukreipė akis 
į baltąją lentą. — Taip, ji čia. 

— Kaip man ją rasti? 

— Ji paguldyta į Gimdymo skyrių. Žinote, kaip ten nukakti? 

— Iš dalies. 

— Eikite į Tomo Kento bokštą. — Sanitaras dūrė pirštu. — Ana 
ten. Rodyklės jus atves iki lifto. 

Greisas padėkojo ir nuskubėjo koridoriumi. Iš pradžių pasuko 
kairėn, netrukus metėsi dešinėn, bet, kai už nugaros liko užrašas 
RENTGENOGRAFINIS IR ULTRAGARSINIS TYRIMAS. VISI KITI PASTA- 
TAI, stabtelėjo ir kišenėje sugraibė mobilųjį — širdis krūtinėje tar- 
tum virto švino luitu, batai sakytum prisiklijavo prie grindų. Laikro- 
dis rodė 09.15. Jis paskambino savo bosui, policijos viršininko pava- 
duotojui Rigui, norėdamas perspėti, kad vėluos į dešimtą valandą 
numatytą pasitarimą. Atsiliepusi Rigo asistentė patikino, esą nėra 
ko jaudintis, nes policijos viršininko pavaduotojas ryte neplanavo 
dalyvauti jokiuose kituose susitikimuose. | 

Rojus Greisas pralėkė pro WRVS labdaros organizacijos ka- 
vinę ir leidosi tekinas antru koridoriumi, išdailintu plaukiojančių 
žuvų freska; galop prisilaikydamas rodyklių pasiekė du liftus, greta 
kurių stovėjo motorizuotas invalido vežimėlis. Pirštu bedė į vienos 
kabinos mygtuką, pasvarstė, ar nevertėtų pasirinkti laiptų, bet du- 
rys staiga prasidarė ir jis įpuolė vidun. 

Liftas kilo aukštyn siaubingai lėtai... taip vangiai, kad vyres- 
nysis detektyvas ėmė abejoti, ar jis išvis juda. Galų gale, jausdamas, 
kad širdis tuojau iššoks pro gerklę, Rojus žengė iš kabinos ir atla- 
pojo GIMDYMO SKYRIAUS duris. Atsidūrė skaisčiai apšviestame, ro- 
žinių ir alyvinių kėdžių pilname priimamajame. Pro langus atsivėrė 
nuostabus vaizdas į Kemptauno stogus ir už jų tyvuliuojančią jūrą. 
Vieną kampą rėmė kopijavimo aparatas, kitame stiebėsi maisto ir 
gėrimo automatai. Iš sienų kyšojo skrajutėmis nukrautos lentynos. 
Šiuolaikinio televizoriaus ekrane žvilgėjo ryškiaspalvis parduotu- 
vės pavadinimas: KIDDICARE. 

— O, vyresnysis detektyve Greisai, — prabilo registratūroje 
sėdinti, mėlyną palaidinę vilkinti malonios išvaizdos moteris. — Iš 
apačios man pranešė, kad jūs tuojau ateisite. — Ji pamojo į kori- 
dorių geltonomis sienomis. — Septintoji palata. Ketvirtos durys iš 
kairės. 

Greisas jautėsi toks įsiaudrinęs, kad nepajėgė pasakyti nieko 
daugiau, išskyrus suburblentą „ačiū“. 

Eismo tėkmė lėtėjo, įsmeigusi akis į Portlando kelią Vikė Do- 
nahju matė, kad priešingomis kryptimis važiuojantys automobiliai 
tolėliau visiškai sustojo. Filas Deividsonas užsitempė chirurgines 
pirštines, mintyse pasirengdamas būsimam darbui. 

Priešais pasirodė vilkikas atviromis vairuotojo durimis ir ke- 
letas Žmonių, susispietusių netoli dešiniojo užpakalinės jo dalies 
krašto. Kitapus gatvės juodavo į kavinę įsiskrodęs „Audi nudengia- 
mu stogu. Kabrioleto vairuotojo durelės irgi buvo praviros, netoli 
jų stoviniavo apdujusi moteris. Kiti pagalbos tarnybų automobiliai 
dar neatvyko. 

Vikė nukreipė greitosios pagalbos automobilį į priešpriešinę 
eismo juostą ir pajudėjo pro virtinę transporto priemonių, saugo- 
damasi, kad po ratais nepakliūtų žmonės, kurie galbūt neišgirdo si- 
renos. Galiausiai nuspaudė stabdį, nutildė signalą ir vėžlio greičiu 
prisigretino prie sunkvežimio kabinos. Jos skrandis įsitempė, burna 
ūmai išdžiūvo. 

Anot skaitmeninio ekrano, reaguodami į iškvietimą, jie sugai- 
šo šešias minutes ir dvidešimt sekundžių. Net neviršijo aštuonių 
minučių, per kurias reikia prisistatyti į A kategorijos nelaimės vietą. 
Vis šiokia tokia paguoda. Filas Deividsonas sustabdė besisukančius 
švyturėlius, bet jų neišjungė. Prieš lipdami laukan, abu įdėmiai nuž- 
velgė aplinką. 

Prie „Audi“ stovinti moteris banguotais gelsvais plaukais ir 
dabitišku lietpalčiu gniaužė telefoną, bet aparatą laikė atokiau nuo 
galvos, tarytum kriketo kamuoliuką, kurį ruošėsi sviesti atmušėjui. 
Aplink kabrioletą mėtėsi apversti ir sulaužyti stalai bei kėdės, tačiau 
prie išdaužtos vitrinos nebuvo matyti jokių aukų, ir ta vieta domė- 
josi tiktai vėjastriukę su gobtuvu vilkintis, mobiliuoju fotografuo- 
jantis jaunuolis. Visų dėmesį buvo prikaustę užpakaliniai vilkiko 


ratai. 

Paramedikai išlipo iš furgono ir atidžiai apsidairė, mėginda- 
mi įžiūrėti kuo daugiau detalių, norėdami užsitikrinti, kad pavojaus 
nekelia pravažiuojantys automobiliai. Bet eismas išties sustingo. 

Prie jų pribėgo rankoje mobilųjį spaudžiantis, maždaug ketu- 
riasdešimt penkerių metų žemaūgis kresnas vyras darbine striuke 
ir džinsais. Iš blyškaus veido, suapvalėjusių akių ir drebančio balso 
Vikė suprato, kad jis patyręs šoką. 

— Po mano vilkiku... jis po mano vilkiku, — žmogus nusisuko 
ir parodė pirštu. 

Gatvėje Vikė pastebėjo dviračio lempą, balnelį ir atšvaitą. Ne- 
toli jų išvydo objektą, panašų į džinsinį vamzdį su prikabintu spor- 
tuku. Moters ryklę sutraukė spazmas, ji pajuto kylantį šleikštulį, 
kurį pasistengė nuslopinti. Pliaupiant lietui jiedu sparčiai prisiar- 
tino prie užpakalinės šešiolikaračio sunkvežimio dalies ir švelniai 
pastūmė žiūrovus atgal, pasidarydami daugiau erdvės. 

Po sunkiasvore transporto priemone klūpėjo moteris, bet ji 
pasitraukė užleisdama vietą atvykėliams. 

— Pulsą užčiuopiau, — tarė. 

Abu paramedikai dėkingai linktelėjo, priklupo ir įbedė akis po 
vilkiku. 

Apšvietimas buvo prastas. Oras trenkė išvamų dvoku, sumi- 
šusiu su variklio alyvos, įkaitusio metalo kvapais ir dar kai kuo — 
gaižiu, variu atsiduodančiu kraujo tvaiku, kuriam riečiant šnerves 
Filas Deividsonas visuomet atsimindavo, kaip vaikystėje su motina 
lankydavosi mėsinėse. 

Vikė pamatė jauną vyrą iškruvintais, trumpais juodais plau- 
kais, apdraskytu veidu ir perkreiptu kūnu. Jis gulėjo užsimerkęs. 
Vilkėjo suplėšyta šilta striuke, mūvėjo džinsais. Viena koja įstrigo 
rato arkoje, iš kitos beliko virš kelio boluojančio, klešnės skurliais 
apsupto kaulo strampas. Iš po sudriskusių striukės ir marškinėlių 
virto žarnos, kurių ringė kėpsojo gatvėje plytinčiame skysčių klane. 

Už kolegą smulkesnė Vikė pirmoji nušliaužė po sunkvežimiu, 
kur užuodė tepalų bei gumos smarvę, įsikibo į žmogaus riešą ir 

paieškojo pulso. Jį pavyko rasti, bet širdis tvinksėjo silpnai. Filas 
atsekė įkandin, ir abu netruko išsiterlioti alyva, kelio nešvarumais 
bei krauju, kuris prasisunkė pro kelnes, permerkė alkūnes ir aplipdė 
plaštakas, mėlyną chirurginių pirštinių dangą paversdamas kruvinu 
purvo sluoksniu. 

— SMBDDG, — niūriai sumurmėjo Filas. 

Vikė kinktelėjo galva ir nugurkė aitrią tulžį. Pirmąsyk san- 
trumpą išgirdo tada, kai lankėsi netoliese įvykusios pragaištingos 
avarijos vietoje. Juodasis paramedikų humoras, kaip apsauginis me- 
chanizmas, padėdavo psichikai ištverti siaubingus vaizdus. Abre- 
viatūra reiškė: Sumaitotas mirtinai, bet, deja, dar gyvas. 

Auka, kurios vidaus organai išvirto ant degutbetonio, beveik 
neturėjo galimybių išgyventi. Net jeigu vaikinas pasiektų ligoninę 
gyvas, jį pribaigtų infekcijos. Vikė atsigręžė į labiau patyrusį kolegą 
laukdama nurodymų. 

— Pulsas yra? — paklausė jis. 

— Silpnas radialinis. 

Tiksliau sakant, kraujo spaudimo užteko tik tiek, kad nenusto- 
tų funkcionuoti tam tikri organai. 

— Imkimės veiksmų, — be garso pratarė Filas suvokęs, jog kitos 
išeities nėra, nes jie negalėjo judinti sužeistojo, kurio koja įstrigo į 
rato arką. — Aš atnešiu mūsų reikmenis. 

„Imkimės veiksmų“ tebuvo viena pakopa aukščiau už „Grieb- 
kime kūną“. Kitaip tariant, nors aukos šansai menki, paramedikai 
darys, ką įstengs, — nersis iš kailio bandydami padėti, kol žmogus 
mirs, ir jie galės nutraukti darbą. Mažų mažiausiai atliks formalumą. 

Vikės ausis pervėrė stiprėjantis sirenos kaukimas. Po akimir- 
kos ji nugirdo, kaip Filas, radijo stotele susisiekęs su ugniagesių ko- 
manda, paprašė atgabenti keltuvą. Paramedikė spustelėjo jaunuo- 
liui ranką. 

— Laikykis, — paragino. — Ar girdi mane? Kuo tu vardu? 

Jokios reakcijos. Širdies plakimas nenumaldomai silpo. Sirenos 
garsėjo. Ji įsistebeilijo į nupjautos kojos strampgalį. Kraujo beveik 

nematyti. Šiuo metu tai buvo vienintelis teigiamas dalykas. Žmonių 
kūnai puikiai atlaikydavo traumas. Kapiliarai užsispausdavo. Taip 
nutiko ir prieš dvejus metus regėtoje avarijos vietoje, kurioje vienas 
iš paauglių merdėjo, bet faktiškai nekraujavo. Jei pasisektų galūnę 
įtvirtinti turnikete ir neužteršti vidurių, galima daiktas, jie sugebėtų 
vaikiną išgelbėti. 

Paramedikės pirštai tebemygo radialinę arteriją. Toji pulsavo 
vis silpniau. 

— Laikykis, — kartojo ji. — Tiesiog laikykis. 

Vikė nužvelgė vaikino veidą. Jis atrodė išvaizdus. Bet sulig 
kiekviena sekunde pastebimai blyško. 

— Tik nepalik manęs. Tu pasveiksi. 

Širdies tvinkčiojimas nesiliovė silpnėjęs. 

Sukrutę jos pirštai desperatiškai įniko ieškoti pulso. 

— Tu išgyvensi, — pakuždomis tikino Vikė. — Garbės Žodis! 
Nepasiduok! 

Gelbėjimo operacija tapo asmeniško pobūdžio. 

Nors Filui užduotis siejosi su SMBDDG atveju, Vikei ji prilygo 
iššūkiui. Paramedikė troško po dviejų savaičių užsukti į ligoninę ir 
rasti jaunuolį sėdintį lovoje, apsuptą atviručių bei gėlių. 

— Būk tvirtas! — meldė dirsčiodama į tamsų sunkvežimio 
dugną, apskretusią rato arką, pajuodusias važiuoklės sijas. — Ne- 
pasiduok! | 

Filas nuropojo atgal po vilkiku nešinas raudonu krepšiu ir 
smarkų kraujavimą stabdančių priemonių komplektu. Iš esmės jie- 
du buvo apsirūpinę viskuo, ką šiuolaikinės medicinos technologi- 
jos galėjo pasiūlyti rimtų traumų aukoms. Tačiau kolegai atsegus 
krepšį, prikrautą gyvybę palaikančių vaistų buteliukų, prietaisų ir 
organizmo būklę kontroliuojančios įrangos, Vikė suprato, kad jie 
darbuosis tuščiai. Tiktai dėl akių. 

Jauno vyro pulsas bemaž pranyko. 

Suzvimbė EZ-I0 kaulo grąžtas, kuriuo kritiniais atvejais gali- 
ma sparčiausiai įtaisyti kaniulę. Gyvybiškai svarbi buvo kiekviena 

sekundė. Profesionalės instinktams nustelbus emocijas, ji padėjo 
Filui aptikti kaulą žemiau sveikosios galūnės kelio. Nuleisti rankų 
nevalia. Jie ir nenuleis. 

— Laikykis! — ragino Vikė. 

Kai padanga pervažiavo diafragmą, įtrėškė kūną ir sudraskė 
pilvą, o nelaimėlio koją įtraukė į posparnį. Plušėdamas Filas Dei- 
vidsonas pamėgino įvertinti vidaus organams ir kaulams padary- 
tą žalą. Neskaitant kitų organų, ratas sulaužė dubenį — įprastomis 
aplinkybėmis dažniausiai pakakdavo vien tokios traumos, kad pra- 
sidėtų gausus vidinis kraujavimas ir auka išleistų kvapą. 

Vaikinukui belieka tikėtis kuo greitesnės mirties, niūriai pa- 
manė jis, rankose gniauždamas instrumentus. 

Rojų Greisą šokiravo perbalusios Kleo vaizdas. Ji gulėjo aukš- 
toje lovoje, stovinčioje melsvai nudažytoje, elektros lizdų ir apara- 
tūros pilnoje palatoje. Rojui žengiant per slenkstį, greta jos stovintis 
vyriškis, trisdešimties su viršum metų aukštaūgis medikas, apsiren- 
gęs mėlynais darbo drabužiais ir įsispyręs į sportbačius, — į doku- 
mentų grafą rašėsi rodmenis. 

Kleo kūną dengė mėlyni ligoninės baltiniai, o aplink veidą 
kaskadomis krentantys gelsvi plaukai nebežvilgėjo kaip įprastai. 
Sprendžiant iš neryžtingos, blausios šypsenos, Kleo apsidžiaugė jį 
matydama, bet sykiu pasijuto nejaukiai, kad Rojus regi ją tokios būk- 
lės. Ant krūtinės bolavo daugybė lipnių elektrodų laikiklių, nykštys 
tūnojo po kontrolės įtaisu, išoriškai primenančiu antpirštį. 

— Atleisk, — droviai prabilo moteris, kai Greisas suspaudė 
laisvąją jos ranką. Kleo savo ruožtu vangiai spustelėjo jo delną. 

Rojų užvaldė šiurpą kelianti, stiprėjanti panika. Ar ji neteko 
kūdikio? Kai medikas atsigręžė, iš jo ženklelio paaiškėjo, kad prie- 
šais stovi gydytojas stažuotojas. 

— Jūs esate ponios sutuoktinis? 

— Sužadėtinis. — Dėl gerklę kaustančios įtampos jis vos iškošė 
žodį. — Rojus Greisas. 

— O, taip, žinoma. — Vyriškis metė akį į sužieduotuvių žie- 
dą. — Ką gi, pone Greisai, Kleo viskas gerai, tik ji smarkiai nukrau- 
javo. 

— Kas nutiko? 

— Atvykusi į darbą ruošiau kūną skrodimui, — vos girdimu 
balsu atsiliepė Kleo, — bet netikėtai paplūdau krauju, tarytum vi- 
duje kažkas būtų sprogę. Jau galvojau, kad įvyko persileidimas. Pas- 
kui pajutau stiprų skausmą, pilvą ėmė raižyti mėšlungis — staiga 
suvokiau, kad tysau ant grindų ir žiūriu į viršuje iškilusį Dareną. Jis 
įsodino mane į automobilį ir atvežė čia. 

Darenas morge dirbo jos pagalbininku. 

Greisas atsisuko į Kleo jausdamas, kaip palengvėjimas susi- 
maišo su netikrumu. 

— O kaip vaikas? 

— Mes ką tik ją patikrinome ultragarsu, — atsakė gydytojas. — 
Kleo sveikatos problema vadinama placentos pirmeiga. Jos placenta 
prisitvirtinusi nenormaliai žemai, apatiniame gimdos segmente. 

— Kaip... kaip tai paveiks kūdikį? — Greisą apėmė siaubas. 

— Nors kilo komplikacijų, jūsų vaikui kol kas niekas negre- 
sia, — gana maloniai atsakė medikas, tačiau balsas išdavė negerą 
nuojautą. Jis nelauktai atsigrįžo į duris ir pasisveikindamas linktelėjo. 

Palatoje išdygo tvirto stoto vyras ties apykakle prasegtais mė- 
lynais marškiniais, pilkomis kostiuminėmis kelnėmis ir raštuotos 
odos batais. Jo nosį slėgė akiniai, tamsūs plaukai buvo trumpai nu- 
kirpti ir viršugalvyje aiškiai retėjo. Nepažįstamasis atrodė kaip ge- 
ranoriškas banko valdytojas. 

— Pone Holbainai, čia Kleo sužadėtinis. 

— Sveiki. — Jis paspaudė vyresniajam detektyvui delną. — Aš 
esu Desas Holbainas, ginekologas konsultantas. 

— Ačiū, kad atėjote. 

— Ką jūs, toks mano darbas. Džiugu, kad pasirodėte. Mums 
teks priimti kelis sprendimus. 

Rojų pervėrė baimės dūris. Tačiau dalykiškos konsultanto ma- 
nieros bent jau įkvėpė pasitikėjimo. Jis palaukė, kol medikas pratęs. 

Ginekologas atsisėdo ant lovos ir pakėlė akis į Greisą. 

— Daugiau nei prieš mėnesį dvidešimt pirmą savaitę nėščia 
Kleo buvo atvykusi pasitikrinti echoskopu. Jau tada nustatėme, kad 
placenta prisitvirtinusi labai Žemai, bet kūdikis vystėsi normaliai. 

Jis pasisuko į Kleo. 

— Šiandieninis tyrimas rodo, kad vaikas beveik nepaaugo. Jei 
atvirai, taip atsitinka nedažnai, ir ši aplinkybė kelia nerimą. Placenta 
funkcionuoja prastai. Nepadeda kūdikiui bręsti, viso labo palaiko 
jo gyvybę. Deja, susidūrėme su dar viena nemalonia komplikacija. 
Tai itin retas sutrikimas — peraugusi placenta, tai yra ji per daug 
įaugusi į gimdos sienelę. 

Rojui į širdį prieš sekundę įsismelkęs nedrąsus optimizmas vėl 
išgaravo. 

— Ką tai reiškia? 

Desas Holbainas nusišypsojo lyg banko valdytojas, patvirti- 
nantis paskolą su griežtomis sąlygomis. 

— Na, mes galėtume priimti kūdikį tuojau pat. 

— Dabar? — nustėro Greisas. 

— Taip..Bet to daryti aš nenorėčiau. Iš dvidešimt šeštą nėštu- 
mo savaitę gimusių vaikų išgyvena penkiasdešimt nuošimčių ar net 
daugiau, tačiau procentas gerokai sumažėja, jeigu vaisius nuo dvi- 
dešimt pirmos savaitės nė kiek nepaauga. Jei pavyks normalizuoti 
kūdikio vystymąsi, kitą mėnesį jis gerokai padidės, ir procentinė 
tikimybė išaugs iki devyniasdešimties punktų. Sėkmingai išlaukus 
trisdešimt keturias savaites, ji pakils iki devyniasdešimt aštuonių. 

Daktaras paeiliui juodu nužvelgė, ramus jo veidas neišdavė jo- 
kių emocijų. 

Į konsultantą dėbsantį Rojų netikėtai persmelkė nepaaiš- 
kinamas pyktis. Juk kalbama apie jų vaiką! Tuo metu gydytojas 

džiaugsmingai vardijo procentus tarsi lažindamasis dėl ateities įvy- 
kių tikslumo. Rojus po kojomis nebejautė žemės. Nesusigaudė, apie 
ką Holbainas šneka. Paminėtų problemų nebuvo nei jo skaitytose 
knygose, nei „Emos dienoraščio“ tinklalapyje, nei brošiūrose, ku- 
rias Kleo gavo iš Nacionalinės sveikatos priežiūros tarnybos. Visi 
leidiniai aptarė tik nepriekaištingus nėštumus ir nepriekaištingus 
gimdymus. 

— Ką siūlytumėte? — paklausė Greisas. — Kaip elgtumėtės, jei 
čia būtų jūsų kūdikis? 

— Patarčiau laukti ir atidžiai stebėti placentą. Jei Kleo vėl ims 
kraujuoti, pasistengsime išsaugoti vaiką perpildami kraują. Jei vis 
dėlto nedelsdami priimsime naujagimį ir jis išgyvens, kelis mėne- 
sius vargšas praleis inkubatoriuje, tačiau motinai ir mažyliui tai 
nėra gerai. Šiaip jau Kleo atrodo sveika ir stipri. Spręsti, be abejo, 
jums, bet, Kleo, raginčiau jus porą dienų likti ligoninėje. Mes pri- 
žiūrėsime jūsų kraujotaką, kol, tikėkimės, pranyks bet kokie krau- 
javimo požymiai. 

— Tada leisite man grįžti į darbą? 

— Tik ne iš karto. Ir jums nebus galima kelti sunkių daiktų. Be 
to, labai svarbu, kad dieną rastumėte laiko poilsiui. Akių nuo jūsų 
teks nenuleisti iki pat nėštumo pabaigos. 

— Ar tai gali pasikartoti? — pasiteiravo Greisas. 

— Penkiasdešimčia procentų ne, kitais penkiasdešimčia — 
taip. Aš vadovaujuosi „trijų kartų“ taisykle. Jeigu Kleo pradės krau- 
juoti antrąsyk, rekomenduosiu papildomai sumažinti darbo krūvį, 
ir, atsižvelgiant į placentos peraugimo pokyčius, ją galbūt reikės 
hospitalizuoti iki pat gimdymo. Pavojus kilo ne vien kūdikiui. — 

— Arjis rimtas? — paklausė Greisas. 

— Būna, kad dėl placentos peraugimo kyla grėsmė motinos 
gyvybei. — Ginekologas vėl atsigręžė į Kleo. — Trečias kartas iš- 
sklaidytų bet kokias dvejones. Likusį nėštumo laikotarpį jūs gulė- 
tumėte ligoninėje. 

— Kaipgi vaikas... ar jis nukentėjo? 

Daktaras krestelėjo galva. 

— Kol kas ne. Suprantat, nelabai gerai veikia tik dalis placen- 
tos. Ji yra organas, kaip inkstas arba plautis. Nieko baisaus nenutiks, 
jeigu kūdikis praras šiek tiek placentos. Bet jei neteks per daug, jis 
arba ji augs ne taip, kaip turėtų. Ir taip, blogiausiu atveju, gali mirti. 

Greisas vėl suspaudė Kleo ranką ir pabučiavo į kaktą. Jo galvoje 
sūkuriavo gąsdinančios mintys, iš baimės skrandį traukė šleikštulys. 
Prakeikta statistika. Procentiniai santykiai. Vieno iš dviejų šansas nė 
velnio nevertas. Bet Kleo tryško stiprybe ir teigiamu nusistatymu. Jie 
įveiks bėdas. Pernai detektyvas konsteblis Nikas Nikolas turėjo atlai- 
kyti panašius išbandymus, tačiau jo žmona ir kūdikis liko sveiki gyvi. 

— Mieloji, viskas bus gerai, — patikino jis jausdamas, kad bur- 
na perdžiūvo. 

Kleo linktelėjo, jos lūpas iškreipė šykšti ledinė šypsenėlė. 

Pašnairavęs į rankinį laikrodį Greisas kreipėsi į gydytojus: 

— Nieko prieš, jei mudu kelias minutes pabūtume kartu? Man 
netrukus reikės važiuoti į susitikimą. 

— Be abejo. 

Medikai apleido palatą. 

Rojus veidu įsikniaubė Kleo į skruostą ir prie jos krūtinės švel- 
niai priglaudė ranką. Širdį graužė verpetu vilnijantys bauguliai ir 
klaikus nevisavertiškumo pojūtis. Jis sugebėdavo griebtis veiksmų, 
kai tekdavo susidurti su nusikaltėliais, bet dabar ničnieko, po velnių, 
negalėjo padaryti dėl mylimos moters ir negimusio jųdviejų kūdi- 
kio. Padėties visiškai nekontroliavo. 

— Aš tave myliu, — tarė. — Neapsakomai. 

Greisas juto, kaip Kleo delnas glosto jo skruostą. 

— Ir aš tave, — atsiliepė ji. — Tu peršlapęs. Lauke tebelyja? 

— Taip. 

— Automobilį apžiūrėjai? „Alfa“? 

— Užmečiau akį. Manau, tie ratai nepraktiški. — Jis susilaikė į 
sakinį neįterpęs „mums ir kūdikiui“. 

Laikydamas Kleo ranką, Rojus pabučiavo sužieduotuvių žie- 
dą ant jos piršto. Pasijusdavo keistai kaskart, kai jį pamatydavo, — 
viduje išsikerodavo džiaugsmas, bet šį atmiešdavo bloga nuojauta. 
Organizuoti vestuves tebetrukdė rimta kliūtis, formalumų kupinas 
minų laukas, kurį reikėjo įveikti, idant prieš dešimt metų dingusią 
jo žmoną Sendę oficialiai pripažintų mirusia. 

Jis stengėsi skrupulingai atlikti kiekvieną procedūrą. Civilinių 
aktų registratoriaus nurodymu į vietinius Sasekso laikraščius ir ša- 
lies spaudą įdėjo skelbimus, prašydamas Sendės arba per pastarąjį 
dešimtmetį ją mačiusių kitų asmenų su juo susisiekti. Kol kas jokių 
žinių. 

Teisėsaugos pajėgose tarnaujantis bičiulis su antrąja puse tvir- 
tino, esą praėjusių metų vasarą Sendę pastebėjo Miunchene, bet iš 
informacijos nieko nepešė nei pažįstami iš Vokietijos policijos, nei 
pats Greisas, asmeniškai nukeliavęs į Bavariją, todėl jis vis labiau 
buvo linkęs tikėti, kad draugas su žmona apsiriko. Šiaip ar taip, nau- 
jieną perdavė registratoriui, kuriam liepus patalpino skelbimus ir 
Vokietijos žiniasklaidoje. 

Vyresniajam detektyvui teko sudaryti apklaustų žmonių sąra- 
šą, įskaitant Sendės kolegą iš medicinos įstaigos, kur ji dirbo puse 
etato, nes anas paskutinis regėjo ją gyvą — tądien, kai Sendė iš- 
garavo, vyriškis matė, kaip 13.00 ji išėjo iš savo kabineto. Greisas 
privalėjo pateikti duomenis apie visus policijos tyrimus ir žmonos 
bendradarbius bei kolegas, su kuriais buvo užmezgęs ryšį. Ir pri- 
siekti, kad jai pranykus apieškojo namus, bet nepasigedo jokių daik- 
tų, išskyrus Sendės rankinę ir automobilį. 

Po dvidešimt keturių valandų mažąjį jos „Golf“ pavyko ap- 
tikti Gatviko oro uoste įrengtoje trumpalaikio stovėjimo aikštelėje. 
Tą rytą, kai prapuolė, Sendė naudojosi kreditine kortele — „Boots“ 
parduotuvėje išleido septynis su puse svaro ir vietiniame „Tesco“ 
filiale už degalus paliko šešiolika svarų keturiasdešimt pensų. Ji ne- 


pasiėmė nei drabužių, nei kitokios mantos. 

Dokumentų pildymas turėjo savotišką terapinį poveikį. Galų 
gale jis sulaukė tam tikro finalo. Jei nusišypsos sėkmė, procesas 
baigsis artimiausiu metu, ir jiedu su Kleo spės susituokti iki gims- 
tant kūdikiui. 

Greisas sunkiai atsiduso ir dar sykį paspaudė jai ranką. 

Meldžiu, brangioji, atsigauk. Kleo, aš neištverčiau, jeigu tau kas 
nors atsitiktų. 

Konsteblis Denas Patendenas aštuonerius metus tarnavo Eis- 
mo priežiūros inspekcijoje, todėl puikiai žinojo, kad pirmasis į nelai- 
mės vietą atvykęs patrulio automobilis ras tikrą chaosą. Juolab jeigu 
pildavo lietus. Maža to, įsijungęs švyturėlius ir sireną, į Portlando 
kelią jis lėkė vienui vienas, nes porininką prarado dėl biudžeto ap- 
karpymų. 

Iš ekrano ir radijo stotelės sklindanti informacija taip pat atro- 
dė pakrika. Apie avarijos rimtumą pirmiausia liudijo skaičius žmo- 
nių, susisiekusių su pagalbos tarnybomis — dispečerinė jau užfik- 
savo aštuonis skambučius. 

Sunkvežimis prieš dviratį, figūruoja ir lengvasis automobilis, 
buvo pranešta jam. | 

Artėdamas prie įvykio vietos Patendenas sumažino greitį, ne- 
trukus, kaip ir tikėjosi, pro lietaus lašais aptaškytą priekinį stiklą 
išvydo sumaišties vaizdą. Priekabą šaldiklį gabenantį vilkiką, tiks- 
liau, užpakalinę jo pusę, ir tolėliau stovintį greitosios pagalbos au- 
tomobilį. Važiuojamojoje kelio dalyje nuvirtusį deformuotą dviratį. 
Atšvaito duženas. Beisbolo kepuraitę. Aplinkui būriavosi žiūrovų, 
dauguma stovėjo sustingę, kai kurie fotografavo mobiliaisiais. Ties 
dešiniąja sunkvežimio galo dalimi spietėsi negausi minia. Kitapus 
gatvės įsirėžęs į kavinės sieną kyšojo juodas „Audi“ kabrioletas įlin- 
kusiu variklio dangčiu. 

Ryškiais policijos ženklais pažymėtą BMW universalą kon- 
steblis sustabdė skersai kelio, nes visų pirma derėjo atitverti gatvę, 
paskui radijo stotele iškvietė pastiprinimą, nuoširdžiai vildamasis, 
kad jis veikiai prisistatys — čia darbo užteks dar porai dešimčių 
žmonių. Užsimaukšlino kepurę, apsivilko fluorescencinę striukę ir 
stvėręs „Incidentų ataskaitos“ bloknotą šoko laukan. Tuomet pasi- 
stengė žvilgsniu mitriai įvertinti avarijos vietą, atsimindamas visus 
reikšmingus dalykus, kuriuos jam į galvą įkalė pradiniai apmoky- 
mai, kvalifikacijos kėlimo kursai ir ilgametė patirtis. | 

Prie jo atbėgo lietuje permirkęs, šiltą treningą dėvintis jaunuolis. 

— Pareigūne, čia buvo furgonas, baltas furgonas, jis važiavo 
per raudoną šviesą, partrenkė Žmogų ir dingo. 

— Įsiminėte registracijos numerį? 

Jis pakratė galvą. 

— Ne, atleiskite, įvykiai klostėsi per greitai. 

— Galite apibūdinti furgoną? 

— Rodos, tai „Ford Transit“. Bet ant kėbulo nemačiau jokių 
išskirtinių ženklų. 

Patendenas brūkštelėjo pastabą ir vėl nukreipė žvilgsnį į jau- 
nuolį. Liudininkai dažnai pranykdavo, ypač per lietų. 

— Man reikia jūsų vardo ir telefono numerio. — Bloknote už- 
sirašęs informaciją pridūrė: — Sėskite į mano automobilį ir palau- 
kite, gerai? 

Jaunuolis sulinksėjo. 

Jis tikriausiai nepaspruks, jeigu įsitaisys šiltoje ir sausoje vieto- 
je, padarė išvadą konsteblis. Tada perdavė duomenis į dispečerinę, 
nuskubėjo prie vilkiko, ant kelio pamatė nupjautą koją, bet kol kas į 
ją nekreipė dėmesio ir priklupo šalia paramedikų. Nužvelgė sumai- 
totą, be sąmonės gulintį dviratininką, kraujo klaną, gatvėje išdriku- 
sias žarnas, tačiau buvo taip susitelkęs į neatidėliotinus darbus, kad 
reginys jo nepaveikė. 

— Ką papasakosite? — prabilo Patendenas, nors vargu ar jam 
išvis reikėjo klausti. 

Iš matymo pažįstamas medikas papurtė galvą. 

— Nieko gero. Jis merdėja. 

Tokios informacijos konstebliui užteko. Kol nepavykdavo rasti 
įrodymų, kad įvyko nelaimingas atsitikimas, kelyje gyvybės neteku- 
sį asmenį policija laikydavo žmogžudystės auka. Kaip vienintelis čia 
esantis teisėsaugos atstovas, jis privalėjo aptverti zoną lyg nusikal- 
timo vietą, vėliau pasirūpinti, kad niekur nejudėtų nei transporto 
priemonės, nei liudininkai. Dideliam savo palengvėjimui, Patende- 
nas tolumoje išgirdo sirenas, kurias greičiausiai skleidė artėjančios 
pagalbos tarnybų mašinos. 

Konsteblis bėgte grįžo prie policijos BMW, pakeliui šūkčioda- 
mas aplinkiniams: 

— Jei kas nors iš jūsų matė incidentą, prašau ateiti prie mano 
automobilio, prisistatyti ir padiktuoti savo telefono numerį. 

Atidaręs bagažinę ištraukė žodžiais POLICIJA KELIAS UŽDARY- 
TAS pažymėtą sulankstomąjį Ženklą ir pastatė jį už BMW. Per radijo 
stotelę suriko, esą žmogų parbloškęs vairuotojas, ko gero, spruko 
iš avarijos vietos. Be to, iškvietė ugniagesius, eismo įvykių tyrimų 
komandą, inspektorių, bendruomenės paramos ir uniformuotus 
pareigūnus. 

Paskui jis griebė ritinį juostos su mėlynais ir baltais kvadra- 
tėliais bei užrašu POLICIJA STOP, vieną jos galą apvijo aplink gatvės 
žibintą, perbėgo kelią ir prie stovėjimo vietos ženklo pririšo kitą 
galą. Baigdamas darbą pastebėjo atskubančius du konsteblius iš 
Eismo priežiūros inspekcijos. Įsakė jiems užtverti kelią priešingoje 
sunkvežimio pusėje ir išsiaiškinti potencialių liudininkų vardus bei 
telefono numerius. 

Galų gale Patendenas nusimetė šviesą atspindinčią striukę ir ja 
apklojo nutrauktą koją, norėdamas apsaugoti žmones nuo košma- 
riško vaizdo ir sykiu atbaidyti vieną žmogėną — lietpaltį dėvintį, 
nepaliaujamai fotografuojantį išsigimėlį. 

— Traukitės už juostos! — riktelėjo jam. — Jeigu esate liudi- 
ninkas, sėskitės į mano mašiną. Jei ne, prašau pasišalinti. 

Neilgai trukus prisistatė kiti pagalbos tarnybų automobiliai. 
Pasirodė ir antras paramedikų furgonas, kuriuo atvažiavo trauma- 
tologas. Bet dabar konstebliui labiausiai rūpėjo smalsuolių bei ti- 
kėtinų liudininkų minioje rasti sunkvežimio ir „Audi“ vairuotojus. 

Patendenui į akis krito dailiai apsirengusi moteris lietaus tar- 
šomais plaukais. Suakmenėjusi greta atvirų kabrioleto durelių ji 
žiopsojo į vilkiką. 

Konsteblis nulėkė prie jos ir uždusęs paklausė: 

— Ar jūs vairavote šį automobilį? 

Moteris linktelėjo, bereikšmį žvilgsnį įbesdama virš pareigūno 
peties. 

— Susižeidėt? Gal reikia medikų pagalbos? 

— Jis išniro iš skersgatvio visiškai netikėtai. Lėkė tiesiai į mane. 
Teko mestis į šalį, antraip būčiau į jį atsitrenkusi. 

— Kas toks? 

Patendenas vogčiomis pasviro į priekį, pakankamai arti, kad 
užuostų jos kvapą, atsiduodantį išsivadėjusiu alkoholio tvaiku. 

— Dviratininkas, — bejausmiu balsu atsiliepė moteris. 

— Avarijoje dalyvavo kitos transporto priemonės? 

— Man įkandin sekęs baltas furgonas. 
niurkytas, oro pagalvės išsprogusios, tačiau salonas atrodė nenu- 
kentėjęs. 

— Ponia, gal kelias minutes pasėdėtumėte automobilyje? 

Jis švelniai suėmė moteriškę už pečių ir nusuko nuo sunkveži- 
mio. Žinojo, kad į autoavariją patekę vairuotojai neišvengdavo rim- 
tų psichinių traumų, jeigu per ilgai žiūrėdavo į smarkiai sužalotą 
auką. O šoko apimta „Audi“ savininkė jau baudėsi palūžti. Patende- 
nas atvedė ją iki kabrioleto, luktelėjo, kol moteris įlips vidun, ir ne 
be vargo užtrenkė nuo smūgio deformuotas dureles. 

Jis pamatė atidundantį bendruomenės paramos pareigūną. 

— Ar jūsų yra daugiau? — pasiteiravo konsteblis. 

— Taip, sere. — Vyrukas pamojo į šaligatviu atžygiuojančius 
dar du kolegas. 

— Gerai. Likite čia ir pasirūpinkite, kad ši ponia neapleistų 
automobilio. 

Patendenas nuskubėjo prie porelės bendruomenės paramos 
pareigūnų, įsakė jiems keliauti į priešingas nelaimės vietos puses, 
stoti į sargybą ir užregistruoti kiekvieną, kuris mėgins kirsti polici- 
jos juostą. 

Konsteblis su palengvėjimu atsiduso, ūmai išvydęs savo ins- 
pektorių Džeimsą Bigsą ir budintį seržantą Polą Vudą — lietaus 
merkiami, paniurę vyrai traukė artyn, abu rankose laikė policijos 
juostos ritinius ir po pažastimis spaudė kūgines gaireles. 

Jo mažų mažiausiai nebeslėgs atsakomybės našta. 

Karlė pastėrusi kiūtojo „Audi salone ir džiaugėsi bent tuo, 
kad tapo bemaž nematoma, nes dėl lietaus priekinis ir šoniniai stik- 
lai virto matiniais. Ji įžvelgė lauke budinčio pareigūno figūrą. Jau- 
tė, kaip krūtinėje daužosi širdis. Veikiančiame radijo imtuve, kaip 
įprastai, buvo įsijungusi „BBC Sasekso radijo“ stotį, transliuojančią 
vietines naujienas ir pokalbių laidas. Girdėjo guviai šnekantį Nilą 
Pringlą, bet nesuvokė, ką jis sako. 

Galvoje: nuolat sukosi mintys apie tai, kas dabar vyko po 
sunkvežimiu. Staiga Pringlo balsą nutraukė pranešimas, kad 
Hove dėl sunkios avarijos uždarytas Portlando kelias. 

Dėl avarijos, į kurią pateko ji. 

Prietaisų skydelio laikrodis rodė 09.21. 

Prakeikimas. Karlė paskambino į darbovietę ir kreipėsi į džiu- 
giai nusiteikusią savo sekretorę Siuzaną. Aiškindama, esą nežino, 
kada atvažiuos į biurą, ir prašydama atšaukti susitikimą su pedi- 
kiūrininke, ji ėmė plūsti ašaromis. Galiausiai baigusi pokalbį pas- 
varstė, kam dar skambtelėti — motinai ar geriausiai draugei Sarai 
Elis, Krolyje dirbančiai teisininkei. Ši buvo tvirta atrama nuo tada, 

"kai prieš penkerius metus Kanadoje slidinėjusį Kesą pražudė sniego 
lavina. Karlė surinko bičiulės numerį desperatiškai vildamasi, kad 
ji nebus užsiėmusi. 

Sara, laimei, atsiliepė sulig penktuoju signalu. Tačiau Karlė vėl 
pratrūko raudoti, nespėjusi ištarti nė žodžio. 

Į langą kažkas pastukseno. Po sekundės durelės atsilapojo ir 
vidun akis nudūrė jau matytas, sėdėti automobilyje liepęs polici- 
ninkas. Daugmaž trisdešimt penkerių metų, tvirto sudėjimo vyras 
rimtu veidu ir balta pareigūno kepure rankoje spaudė į matuoklį 
panašų nediduką įtaisą. 

— Ponia, prašau lipti laukan. 

— Sara, aš tau perskambinsiu, — springdama sulemeno Karlė 
ir išniro iš salono. Dėl ašarų vaizdas prieš akis apsiblausė. 

Konsteblis pasitikslino, ar ji sėdėjo prie „Audi“ vairo, ir papra- 
šė pasakyti vardą bei adresą. Tada, laikydamas instrumentą neper- 
šlampamame, juodame ir geltoname dėkle, prabilo šaltesniu, ofici- 
alesniu tonu: 

— Jūs susijusi su avarija, todėl privalėsiu nustatyti, ar nesate 
išgėrusi. Leistinos alkoholio normos viršijimas arba atsisakymas ti- 
krintis tolygus nusikaltimui, už kurį galite būti areštuota. Supratote? 

Karlė palinksėjo ir šniurkštelėjo. 

— Ar per pastarąsias dvidešimt minučių vartojote alkoholio? 

Įdomu, pagalvojo ji, kokie žmonės girtauja devintą valandą 
ryto? Staiga ją užplūdo panikos banga. Jėzau, kiek pati vakar išlen- 
kė? Vargu ar padaugino. Svaigalai jau turėjo pasišalinti iš organiz- 
mo. Karlė pakratė galvą. 

— Ar per pastarąsias penkias minutes rūkėte? 

— Ne, bet dabar man reikėtų sumautos cigaretės. 

Jos kūną virpino drebulys, gerklę veržė įtampa. Nuleidęs repli- 
ką negirdomis, konsteblis pasiteiravo, kiek jai metų. 

— Keturiasdešimt vieneri. 

Jis įvedė į aparatą skaičius, įrašė dar kelis rodmenis ir atkišo iš 
prietaiso styrantį, į celofaną įvyniotą vamzdelį. 

— Prašau nuimti sterilų apvalkalą. 

Paklusdama ji atidengė baltą plastikinį vamzdelį. 

— Ačiū. Giliai įkvėpkite, lūpas priglauskite prie vamzdelio ir 
stipriai pūskite, kol liepsiu liautis. 

Karlė įtraukė į burną oro ir iškvėpė. Kartu laukė, kol konsteblis 
paragins baigti, bet jis tylėjo. Kai ėmė rodytis, kad plaučiai tuojau 
subliūkš, pasigirdo šaižus signalas, ir policininkas linktelėjo. 

— Dėkui. 

Jis atsuko matuoklio ekranėlį, kuriame buvo matyti užrašas: 
mėginys paimtas. Žengė atbulas ir įsispitrijo į prietaisą. Po sekundės 
kitos pareigūno veidą sukaustė atšiauri išraiška. 

— Deja, jums nepasisekė. 

Konsteblis vėl pakėlė įrenginį, kad ji galėtų perskaityti ekrane 
užsižiebusius žodžius: draudžiama norma. 

Karlei pakirto kojas. Suvokdama, kad iš kavinės ją stebi kaž- 
koks vyriškis, moteris atsirėmė į kėbulą, idant neprarastų pusiaus- 
vyros. Tai neįmanoma. Ji negalėjo susikirsti. Tiesiog negalėjo. 

— Ponia, prietaisas rodo, kad alkoholio kiekis jūsų kraujyje 
tikriausiai viršija leistiną normą. Mėginys teigiamas, todėl aš jus su- 
imu. Kalbėti neprivalote, bet jei per apklausą neatskleisite detalių, 
kurias vėliau paminėsite per teismo procesą, tai gali pakenkti jūsų 
gynybai. Viską, ką pasakysite, traktuosime kaip parodymus. 

— Ne, neįmanoma. — Karlė palingavo galva. — Aš ne... vakar 
lankiausi miesto centre, bet... 

Prieš porą minučių ji nebūtų drįsusi pamanyti, kad diena dar 
smarkiau subjurs. Dabar, pliaupiant lietui, pareigūnas įsikibo jai į 
ranką ir nuvedė link savo BMW, stovinčio kitoje apsauginės juostos 
pusėje. Karlė pamatė du greitosios pagalbos furgonus, porą ugnia- 
gesių automobilių ir gausybę policijos mašinų. Užpakalinę vilkiko 
dalį slėpė brezentas, ir įaudrinta jos vaizduotė suskato spėlioti, kas 
vyksta kitapus jo. 

Aplinkui tvyrojo šiurpi, kone antgamtiška ramybė. Ji viso labo 
miglotai girdėjo nuolatinį lietaus lašų tekšenimą. Praeidama pro 
gatvėje paliktą fluorescencinę geltoną striukę, ant kurios nugaros 

buvo užrašyta POLICIJA, mintyse pasvarstė, kam prireikė čia nu- 
mesti drabužį. 

Pasilenkusią ir po juosta lendančią Karlę nufotografavo aukš- 
tas lieknas vyriškis su dviem po kaklu kabančiais fotoaparatais. 

— Aš dirbu Argus laikraštyje. Ar galėtumėte prisistatyti? — 
paprašė reporteris. 

Karlė tylėjo, galvoje tebeaidėjo frazė „aš jus suimu“. Ji svyruo- 
dama įlipo į BMW universalą, sudribo ant užpakalinės sėdynės ir 
apgraibomis paieškojo saugos diržo. Lauke likęs konsteblis užtren- 
kė dureles. 

Trinktelėjimas sakytum ženklino jos gyvenimo etapo pabaigą. 

— Dulkės. Aišku? Nejau nematai? 

Mergina bereikšmėmis akimis varstė šeimininkės rodomą vie- 
tą. Anglų kalbą mokėjo ne itin gerai ir nesuprato, ką moteris sako, 
nes ji taip sparčiai malė liežuviu, kad tariami žodžiai susiliejo į ne- 
nutrūkstamą čaižų šniaukrojimą. 

Gal pusgalvei tarnaitei sutriko regėjimas? Fernanda Rever, 
apsirengusi vyšniniu „Versace“ treningu ir „Jimmy Choo“ sportu- 
kais, žvangindama apyrankėmis piktai nudrožė per virtuvę. Ketu- 
riasdešimt penkerių metų smulki moteris, kurios kūną patobulino 
daugybė plastinių operacijų, o raukšles išlygino nuolatinės botokso 
injekcijos, visada tryško dirglia energija. 

Jos vyras Lu, virtuvės zonoje įsitaisęs ant baro kėdutės, pus- 
ryčių valgė riestainį ir stengėsi į žmoną nekreipti dėmesio. Greta 
lėkštės gulėjo „Kindle“ skaityklė su įjungtu šiandienos „Wall Street 
Journal, virš galvos pritvirtintas televizorius transliavo žinias apie 
prezidentą Obamą. 

Fernanda stabtelėjo priešais dvi marmurines kriaukles, pa- 
kankamai plačias, kad jose galėtų tilpti po nedidelį dramblį. Pro 

milžinišką erkerį atsivėrė nuostabus vaizdas į lietaus plaunamą 
išpuoselėtą veją, jos gale vešančius krūmokšnius, kopas, smėlėtą 
Long Ailando sąsiaurio paplūdimį ir Atlanto vandenyną. Ant grin- 
dų riogsojo megafonas, kuriuo sutuoktinis naudodavosi tais retais 
atvejais, kai užsimanydavo pasireikšti ir grėsmingai aprėkdavo kla- 
jūnus, trypiančius į gamtos draustinių sąrašą įtrauktas kopas. 

Bet šiuo metu moteris nesidairė pro langą. 

Smiliumi ji perbraukė vieną iš lentynų, pakibusių virš kriauk- 
lių, ir iškėlė pirštą per kelis colius nuo tarnaitės akių. 

— Matai, Mene? Žinai, kas čia? Tai vadinama dulkėmis. 

Mergina nejaukiai įsižiūrėjo į tamsiai pilką dėmelę, kuri nu- 
dažė manikiūro išdailintą elegantišką šeimininkės pirštą. Į lakuo- 
tą, bemaž neįtikimo ilgio nagą. Ir deimantais inkrustuotą rankinį 
„Cartier“ laikrodį. Ji užuodė „Jo Malone“ kvepalus. 

Fernanda Rever niršiai atmetė peroksidinius trumpus savo 
plaukus ir nušluostė dulkes į tarnaitės tarpuakį. Jauna moteris 
krūptelėjo. 

— Mene, verčiau įsikalk į galvą, kad mano namuose dul- 
kėms — ne vieta. Nori toliau dirbti man ar kitu lėktuvo reisu grįžti 
į Eilipinus? 

— Mieloji! — sušuko vyras. — Palik ją ramybėje. Vargšė mer- 
gaitė dar tik mokosi. 

Lu Reveras nukreipė akis į televizoriaus ekraną. Prezidentas 
buvo įsitraukęs į kažkokias diplomatines iniciatyvas, susijusias su 
Palestina. Obamos diplomatija man praverstų šiuose namuose, pa- 
galvojo Lu. 

Fernanda atsigręžė ir užsipuolė sutuoktinį: , 

— Aš nesiruošiu tavęs klausytis, kol vilkėsi tuos drabužius. 
Primeni idiotą, nesugebantį pasakyti nieko protingo. 

— Taip apsirengęs Žaidžiu golfą. Juos dėviu visada. 

Ir visada atrodai absurdiškai, mintyse pridūrė Fernanda. 

Jis čiupo nuotolinio valdymo pultelį, apimtas noro padidinti 
garsą ir taip nustelbti žmonos balsą. 

— Jėzau, kuo tau jie nepatinka? 

— Kuo nepatinka? Tu apsirengęs cirko klouno kelnėmis ir są- 
vadautojo marškiniais. Esi panašus į... — Fernanda sumostagavo 
rankomis, mėgindama rasti tinkamą žodį, — ... į mulkį! 

Paskui atsisuko į tarnaitę. 

— Sutinki? Mano vyras tikrai panašus į mulkį, ar ne? 

Menė tylėjo. 

— Kurių galų žaisdami golfą rengiatės kaip klounai? 

— Iš dalies tam, kad laukuose lengvai pastebėtume vieni ki- 
tus, — gindamasis atsakė jis. | 

— Ar nebūtų paprasčiau, jei ant galvų užsidėtumėte švyturė- 
lius? — Fernanda įsmeigė akis į sieninį laikrodį ir bemat pasitikrino 
savąjį „Cartier : 09.20. Metas į jogos treniruotę. — Iki. 

Ji atsisveikino bejausmiu mostu, tarsi nugindama įkyrią musę. 

Anksčiau jie apsikabindavo ir pasibučiuodavo, net jei išsiskir- 
davo tik pusvalandžiui. Lu nebeprisiminė, kada abu nustojo taip 
elgtis, — tiesą sakant, jam tai neberūpėjo. 

— Brangioji, šiandien matysies su daktaru Gotlibu? 

— Jis irgi tikras kvaiša. Aha, mes susitiksime. Bet man turbūt 
reikėtų kito psichoanalitiko. Polina iš jogos treniruočių lankosi pas 
kur kas geresnį specialistą. Gotlibas niekam tikęs. 

— Paprašyk jo stipresnių vaistų. 

— Nori, kad mane paverstų zombiu? 

Lu neatsiliepė. 

Policijos automobilio langu sruvo lietaus lašai, o ant galinės sė- 
dynės susmukusios Karlės veidu — ašaros. BMW kilo į kalną riedė- 
damas A27 magistrale. Ji spoksojo į pažįstamą žolėtą Braitono prie- 
miesčių kraštovaizdį, kurį temdė stiklą užtraukęs drėgmės sluoksnis. 
Jautėsi taip, lyg būtų atsiskyrusi nuo kūno ir į save žiūrėjusi iš šalies. 

Baimės ir sąmyšio užvaldyta Karlė mintyse teberegėjo po vil- 
kiku nublokštą dviratininką. Ir per veidrodėlį matytą baltąjį furgo- 
ną, kuris pranyko it šmėkla. 

Negi furgonas tebuvo vaizduotės padarinys? Nejau dviračio pe- 
dalus mynusį žmogų partrenkė ji? Kaip ir už lango plytintį peizažą, 
moters sąmonę pastarąją valandą gaubė migla. Karlė gniaužė kumš- 
čius ir klausėsi pranešimų, kuriuos su pertrūkiais šaudė traškanti 
radijo stotelė. Automobilio salone jautėsi šlapių striukių kvapai. 

— Kaip manot, ar jis pasveiks? 

Konsteblis Patendenas kažką tarstelėjo į radijo stotelę, neišgir- 
dęs klausimo arba tiesiog nusprendęs jį ignoruoti. 

— Čia Herbas Tango Trys Nulis Keturi, į Holingberį vežu įta- 
riamąją. 

Policininkas įjungė kairįjį posūkio signalą ir persirikiavo į iš- 
važiuojamąjį kelią. 

Įtariamoji. 

Jos oda nuėjo pagaugais, skrandis susiveržė į mazgą. 

— Kaip manot, ar dviratininkas atsigaus? — pakartojo Karlė, 
tik šįsyk garsiau. 

Pareigūnas į moterį pažvairavo per veidrodėlį. Baltą kepurę 
buvo padėjęs ant keleivio sėdynės. | 

— Nežinau, — atsakė Patendenas, miniatiūriniame kelio žiede 
sukdamas vairą. 

— Jis išlėkė iš niekur ir metėsi tiesiai manęs link. Bet aš įsitiki- 
nusi, kad jo nekliudžiau. 

Nūnai jiedu leidosi papėdėn. Policininko žvilgsnis vėl sekundę 
smigo į ją. Atšiaurių akių gelmėje slypėjo gerumas. 

— Privalau jus perspėti, kad viskas, ką pasakysite salone, bus 
automatiškai įrašyta. 

— Ačiū. 

— Tikėkimės, jis išgis. O kaip jūs? Ar gerai jaučiatės? 


Po trumpos pauzės Karlė papurtė galvą. 

BMW mažindamas greitį nuburzgė palei art deco stiliaus 
bruožus miglotai demonstruojantį statinį, kuris Karlei visuomet 
priminė nudrengto kruizinio lainerio antstatą. Priešais fasadą rikia- 
vosi policijos automobiliai. Ironiška, bet apie šitą namą Karlė žino- 
jo nemažai. Jo nuotraukos kabėjo asocijuotųjų matininkų firmoje, 
BLB, kurioje pradėdama savo karjerą ji darbavosi advokate stažuo- 
toja. Vietines patalpas, kitados priklausiusias „American Express“ 
kredito kortelių gamyklai, kompanija įsigudrino pritaikyti Sasekso 
policijos Kriminalinio skyriaus valdybai. 

Netrukus konsteblis Patendenas lėtai pasuko kairėn ir prie- 
šais žalius grūdinto plieno vartus nuspaudė stabdį. Dešinėje stie- 
bėsi aukšta dantyta tvora, už jos stūksojo didžiulis, pilkai rusvas 
mūrinis pastatas. Automobilis sustingo prie ženklo mėlynu fonu ir 
boluojančiu užrašu BRAITONO KARDOMASIS KALĖJIMAS. Pareigūnas 
iškišo ranką ir plastikine kortele perbraukė užraktą. Po akimirkos 
vartai pamažu nuslydo į šoną. 

Jie pajudėjo stačion įkalnėn ir nuvažiavo palei mūrinio pas- 
tato užnugaryje žiojinčias nišas, panašias į fabriko krovos skyrius, 
galiausiai Patendenas susuko vairą kairėn ir nukreipė BMW į vie- 
ną iš lietui nepasiekiamų blausių ertmių. Išlipęs atidarė užpakali- 
nes dureles, suėmė Karlės ranką ir pagelbėjo išlipti. Sprendžiant iš 
tvirtų gniaužtų, konsteblis saugojosi, kad moteris nepabėgtų, užuot 
bandęs ją prilaikyti. | 

Priekyje pasirodė žalios durys su įstiklintu langeliu. Policinin- 
kas kortele vėl brūkštelėjo per užrakto skydelį, įėjimas prasivėrė, 
ir jis nusivedė įtariamąją į tuščią, siaurą penkiolikos pėdų ilgio ir 
aštuonių pėdų pločio kambarėlį, kurio tolimajame gale žaliavo dar 
vienos durys su nediduku langu. Margas rudas grindis supo val- 
džios įstaigoms būdingu kreminiu atspalviu dažytos sienos. Patal- 
poje nebuvo jokių baldų, išskyrus kietą suolą žaliu paviršiumi. 

— Prisėskite, — tarė pareigūnas. 

Karlė pakluso, į krumplius įrėmė smakrą. Beprotiškai geidė 
cigaretės. Ne, čia rūkyti niekas neleis. Staiga suskambo mobilusis. 

Virpančiais pirštais negrabiai atsegė rankinę ir ištraukė telefo- 
ną. Bet atsiliepti nespėjo, nes konsteblis pakratė galvą. 

— Deja, aparatą turėsite išjungti, pŽ įspėjo Patendenas ir smi- 
liumi dūrė į prilipdytą prie sienos skelbimą: ĮKALINIMO ĮSTAIGOSE 
NELEIDŽIAMA NAUDOTIS MOBILIAISIAIS TELEFONAIS. 

Karlė padėbsojo į konsteblį, mėgindama prisiminti įstatymą, 
apibrėžiantį areštuotų asmenų teises į skambučius. Bet studijų lai- 
kais į baudžiamąją teisę veik nesigilino, specializavosi kitoje srityje 
ir dabar neturėjo jėgų ginčytis. Jeigu elgsis paklusniai ir vykdys nu- 
rodymus, košmaras, rasi, greitai baigsis, ir ji sugrįš į biurą. Su šian- 
dieniniu itin reikliu klientu teks pasimatyti kada nors vėliau, tačiau 
į darbovietę būtina nusigauti iki antros valandos, nes ji privalėjo 
dalyvauti pasitarime su advokatu ir kitu klientu — moterimi, rytoj 
keliausiančia į teismo posėdį, kuriame bus nagrinėjami finansiniai 
jos skyrybų aspektai. Praleisti susitikimo nieku gyvu negalima. 

Karlė išjungė telefoną ir jau ketino jį įsidėti į rankinę, kai poli- 
cininkas sumišęs ištiesė ranką. 

— Atleiskit, bet jūsų mobilųjį turės patikrinti teismo ekspertai. 

— Mano mobilųjį? — jos balse nuskambėjo pykčio ir sąmyšio 
gaidos. 

— Atleiskit, — pakartojo konsteblis perimdamas aparatą. 

Ji įbedė žvilgsnį į pliką sieną. Į dar vieną laminuotą plastiki- 
nį ženklą: KIEKVIENĄ SULAHKYTĄJĮ NUODUGNIAI APIEŠKOS KAR- 
DOMOJO KALĖJIMO PAREIGŪNAS. JEIGU ATSINEŠĖTE DRAUDŽIAMŲ 
DAIKTŲ, NEDELSDAMI INFORMUOKITE KARDOMOJO KALĖJIMO ARBA 
JUS AREŠTAVUSIUS PAREIGŪNUS. 

Karlė perskaitė ir trečią užrašą: JŪS SUIMTAS. PAREIGŪNAI JUS 
NUFOTOGRAFUOS, PAIMS PIRŠTŲ ATSPAUDUS IR DNR PAVYZDĮ. 

Pabandė atsiminti, kiek vakar išgėrė. Bare susivertė dvi „Sauvi- 
gnon Blanc“ taures... ar vis dėlto tris? Restorane išlenkė „Kosmopo- 
lito“ kokteilį. Vyno paragavo ir per vakarienę. 

Šūdas. 

Už nugaros į šoną nuslinko vidinės durys. Konsteblis mostu 
liepė žengti per slenkstį ir neatsilikdamas nusekė įkandin Karlės. 
Savo belaisvės. 

Ji atsidūrė skaisčiai apšviestoje erdvioje patalpoje, kurios vi- 
duryje dunksojo pusapvalis centrinis sektorius, suręstas iš pilko, 
blizgaus, taškeliais nusėto medžiagų mišinio. Aplink paaukštinimą 
įrengtuose atskiruose postuose sėdėjo vyrai ir moterys, dėvintys 
baltus uniforminius marškinius juodais antpečiais ir pasirišę juo- 
dus kaklaraiščius. Perimetre nestigo žalių metalinių durų ir pro 
vidinius jų langelius tikriausiai buvo matyti apklausos kambariai. 
Karlė tarsi persikėlė į visiškai kitą pasaulį. 

Viename punkte ji pastebėjo aukštą, nevalyvą, plinkantį vyrą 
nailoniniu treningu ir sportbačiais, kurio kišenes naršė mėlynas 
gumines pirštines mūvintis uniformuotas pareigūnas. Kitame tarp 
dviejų policininkų stoviniavo rūškanas jaunuolis apsmukusiais dra- 
bužiais ir už nugaros surakintomis rankomis. 

Karlę lydintis konsteblis atvedė ją iki centrinės pakylos ir nu- 
rodė stotis priešais langelį, atsivėrusį sulig žmogaus kaklu. Už jo sė- 
dėjo į penktą dešimtį įkopęs bejausmis individas, apsirengęs baltais 
marškiniais, ant kurių antpečių puikavosi po tris juosteles, ir ryšin- 
tis juodą kaklaraištį. Įkalinimo įstaigos darbuotojas elgėsi maloniai, 
tačiau veido išraiška bylojo, kad jis per visą savo gyvenimą niekam 
neleido pūsti miglos į akis. 

Į platformos šoną akių lygyje įmontuotame melsvame moni- 
toriaus ekrane Karlė perskaitė: 


NELEISKITE, KAD JUS PERSEKIOTŲ PRAEITIES NUSIŽENGIMAI. 


POLICIJOS PAREIGUNAS PASIŪLYS JUMS PRISIPAŽINTI DĖL 
KITŲ ĮVYKDYTŲ NUSIKALTIMŲ. 


Moteris nustėrusi klausėsi konsteblio glaustos ataskaitos, ko- 
kiomis aplinkybėmis ji buvo suimta. Vienmarškinis vyriškis nuo- 

širdžiu balsu kreipėsi tiesiai į areštuotąją, tarytum darydamas jai 
paslaugą: 

— Aš esu kardomojo kalėjimo pareigūnas seržantas Korn- 
fordas. Jūs girdėjote, kas buvo pasakyta. Sankcionuosiu sulaikymą, 
leisdamas policijai apsaugoti surinktus įrodymus ir jus apklausti dėl 
pateikto kaltinimo. Aišku? 

Karlė linktelėjo. 

Jis įteikė sulenktą geltoną A4 formato lapą su antrašte: sASEK- 
SO POLICIJA, SUIMTO ASMENS TEISĖS. 

— Ponia Čeis, šitai jums pravers. Galėsite mums perduoti, ką 
informuoti apie jūsų areštą, ir pasimatyti su advokatu. Pageidausite, 
kad iškviestume budintį teisininką? 

— Aš pati advokatė, — atsakė ji. — Norėčiau susisiekti su vie- 
nu iš kolegų, Kenu Eikotu iš „Eikoto Arlingtono“ firmos. 

Piktokas žvilgsnis, šmėstelėjęs žmogaus veide, Karlei suteikė 
tam tikro pasitenkinimo. Kenas Eikotas garsėjo kaip aukščiausios 
klasės advokatas, užsiimantis baudžiamosiomis bylomis. 

— Koks numeris? 

Ji padiktavo biuro telefono numerį tikėdamasi, kad šiandien 
Kenui nereikia dalyvauti jokiame teismo procese. 

— Būtinai jam paskambinsiu, — prižadėjo kardomojo kalėji- 
mo seržantas. — Vis dėlto, nors ir turite teisę pasimatyti su advoka- 
tu, jūs vairavote išgėrusi, todėl kaltinimo proceso nutraukti negali- 
ma. Dabar įgalioju pareigūną jus apieškoti. 

Jis atkišo du žalius plastikinius padėklus ir kažką tarstelėjo į 
vidaus ryšio sistemos mikrofoną. 

Patendenas perdavė Karlės telefoną seržantui ir atšlijęs užleido 
vietą jaunai uniformuotai policininkei. Moteris, pakeliui užsimovu- 
si mėlynas pirštines, prisiartino prie centrinio sektoriaus, abejingai 
nužvelgė areštuotąją ir suskato ją plekšnoti, pradėdama nuo galvos, 
išnaršydama kiekvieną lietpalčio kišenę. Galop paprašė nusitraukti 


v-- -- 


Nė žodžio nepratarianti Karlė jautėsi visiškai pažeminta. Po- 

licininkė ją patikrino metalo detektoriumi, padėjo instrumentą į 
šalį ir iškratė rankinę. Ant vieno padėklo padėjo sulaikytosios pini- 
ginę, automobilio raktelius, „Kleenex“ popierinės nosinaites, lūp- 
dažį, pudrinę, kramtomąją gumą ir „Tampax“ tamponus, dėl kurių 
Karlė pasijuto nejaukiai, nes procedūrą įdėmiai stebėjo konsteblis 
Patendenas. 

Kai moteris baigė darbą, Karlė pasirašė kvitą su išvardytų 
daiktų sąrašu, ir Patendenas ją nusivedė į kambarėlį, kuriame guvus 
pareigūnas — taip pat su mėlynomis pirštinėmis — elektroniniu 
įrenginiu nuskaitė jos pirštų atspaudus ir tamponu perbraukė vi- 
dinius burnos paviršius, imdamas DNR analizei reikalingą tepinėlį. 

Rankoje sugniaužęs geltoną blanką, Patendenas išlydėjo ją at- 
gal į didžiąją patalpą, numynė pro centrinę platformą ir atidarė du- 
ris į gretimą kambarį, iš pažiūros primenantį laboratoriją. Kairėje 
bolavo virtuvės spintelės, tolėliau ji pamatė kriauklę ir šaldytuvą. 
Pačiame gale įžvelgė pilką ir melsvą įrenginį, virš kurio buvo iškilęs 
vaizdo ekranas. Dešinėje stovėjo medinis stalas su dviem mėlyno- 
mis kėdėmis. Sienas dengė priklijuoti užrašai. 

Ji perskaitė vieną: KAMBARYJE TUO PAT METU GALI BŪTI NE 
DAUGIAU KAIP VIENAS SULAIKYTASIS. AČIŪ. 

Kitas skelbė: Jūs SUGRĮŠITE. 

Karlė nukreipė žvilgsnį į greta kabantį trečią ženklą, baltas rai- 
des raudoname fone: NORĖTUMĖTE ŠIĄ PROCEDŪRĄ IŠTVERTI DAR 
KARTĄ? 

Konsteblis dūrė pirštu į pritvirtintą prie sienos vaizdo kamerą. 

— Turiu jus perspėti, kad viskas bus filmuojama. Supratote? 

— Taip. 

Policininkas paaiškino, kaip tikrins alkoholio kiekį jos orga- 
nizme. Matuokliu du sykius nustatys girtumo laipsnį ir užregistruos 
žemesnį iš dviejų parodymų. Jeigu mikrogramų kiekis svyruos tarp 
40 ir 51, jai bus leista duoti kraujo arba šlapimo mėginį. 

Karlė papūtė į vamzdelį desperatiškai vildamasi, kad neviršys 
leistinos normos, ir šitas košmaras bent jau iš dalies baigsis. 

— Negaliu tuo patikėti. Aš tikrai daug negėriau... garbės žodis. 

— Pūskite antrą kartą, — šaltai įsakė Patendenas. 

Po kelių sekundžių jis pateikė atspausdintą pradinio testo 
rezultatą. Dideliam savo siaubui, Karlė išvydo skaičių 55. Tuomet 
konsteblis ją supažindino su antrojo patikrinimo rodmeniu. 

Šis buvo tapatus pirmajam. 


16 


Ligoninės palatoje suzirzė Rojaus Greiso mobilusis. Patraukęs 
pirštus nuo Kleo rankos, jis iškrapštė telefoną iš kišenės ir atsiliepė. 
Pasigirdo dalykiškai nusiteikusio Gleno Brensono balsas. 

— Labas, šefe. Kaip ji laikosi? 

— Ačiū, gerai. Pasveiks. 

Kleo nenuleido akių nuo Greiso, laisvuoju delnu glostančio jos 
kaktą. Staiga moteris krūptelėjo. 

Sunerimęs jis pridengė mikrofoną. 

— Kaip tu? 

Ji silpnai nusišypsojo. 

— Gumbiukas ką tik man įspyrė. 

Brensonas tarė: 

— Mums skambino Džeimsas Bigsas iš Eismo priežiūros ins- 
pekcijos. Portlando kelyje įvyko rimta avarija. Kaltininkas lyg ir pa- 
bėgo iš nelaimės vietos. Tenykščiai prašo Sunkių nusikaltimų sky- 
riaus pagalbos, nes mano susidūrę su mirties atveju, kurio priežastis 
pavojingas vairavimas, arba netyčiniu nužudymu. 

Šią savaitę, kaip budinčiam vyriausiajam tyrėjui, Greisui teko 
užsiimti kiekvienu Sasekse įvykdytu sunkiu nusikaltimu ir vado- 
vauti nagrinėjant jo aplinkybes. Ką gi, metas Glenui, kurį jis laikė 
savo globotiniu, pademonstruoti gebėjimus. 

— Tu laisvas? 

— Taip. 

— Puiku. Jiems nusiųsk nusikaltimo vietos tyrėjų vadovą, pats 
ten nuvyk ir padėk žiurkėms. Lai jie gauna viską, ko reikia. 

Žiurkės, kaip žinoma, ėda savo jauniklius, o eismo patruliai 
nuo seno buvo vadinami „juodosiomis žiurkėmis“. Pravardė kilusi 
iš tų laikų, kai policininkai važinėdavo vien juodais automobiliais ir, 
esant reikalui, bausdavo kolegas ar net savo šeimos narius. Kai kurie 
netgi šiandien išdidžiai segėjo ženklelį su juodo graužiko simboliu. 

— Jau lekiu. 

Greisui įkišus mobilųjį atgal į kišenę, Kleo suėmė jo ranką. 

— Brangusis, nieko baisaus man nėra. Grįžk į darbą. Patikėk, 
jaučiuosi normaliai. 

Vyresnysis detektyvas atsisuko, dvejodamas ją nužvelgė ir pa- 
bučiavo į kaktą. 

— Aš tave myliu. 

— Ir aš tave. 

— Nenoriu tavęs čia palikti. 

— Tu privalai gaudyti nenaudėlius. Žiūrėk, kad iki gimstant 
Gumbiukui visus pasodintum už grotų! 

Jis vyptelėjo. Gulėdama lovoje, nešiodama jųdviejų vaiką, Kleo 
atrodė trapi ir pažeidžiama. Baisu pagalvoti, ant kokio plono plauko 
pakibo tiek mylimos moters, tiek negimusio kūdikio gyvybės. Kleo 
dažniausiai trykšdavo stiprybe bei pozityvumu, ir dėl šios savybės, 
nepaisydamas tūkstančio kitų, Greisas ją pamilo. Tiesiog neįtikima, 
kad galėtų nutikti kas nors bloga. Kad jų atžala keltų pavojų moti- 
nai. Ji atlaikys sunkumus. Išsikapstys. Kaip nors. Neabejotinai. 

Dingus Sendei, vyresnysis detektyvas daugel metų gyveno 
kaip pragare ir būtent nauja meilė pagelbėjo jam atsigauti. Ne, da- 
bar niekas iš jo neatimtų Kleo. 

Žiūrėdamas į jos veidą, blyškią švelnią odą, mėlynas akis, dailią 
riestą nosytę, ilgą grakštų kaklą, kietai sučiauptas, provokuojamai 
perkreiptas lūpas, Greisas nujautė, tiksliau, buvo tikras, kad rimtų 
nemalonumų vis dėlto pavyks išvengti. 

— Mudu su Gumbiuku greitai pasitaisysime. — Ji suspaudė 
Rojaus delną tarsi perskaičiusi jo mintis. — Mums paprasčiausiai 
kilo viena kita augimo problema. Važiuok į darbovietę ir pasistenk, 
kad mane su Gumbiuku suptų saugesnis pasaulis! 


Ligoninėje jis užsilaikė dar valandą, akis į akį aptarti reikalus 
su ginekologu konsultantu, tačiau ponas Holbainas faktiškai nieko 
naujo nepridūrė. Tik tiek, kad nuo šiol Kleo turės kiekvieną dieną 
uoliai savimi rūpintis. 

Greisas atsisveikino su Kleo, patikino vėliau sugrįšiąs, apleido 
ligoninę ir nuriedėjo Rytiniu keliu. Užuot traukęs kairėn, apvažia- 
vęs priemiesčius ir parsigavęs į kontorą, jis susuko vairą į dešinę ir 
nurūko į Portlando kelyje įvykusios avarijos vietą. 

Kaip daugumą kolegų iš Sunkių nusikaltimų skyriaus, jį traukė 
žmogžudystės. Siaubo seniai nebekurstė net ir klaikiausiai sumaito- 
tos aukos, tačiau mirties atvejai keliuose — visai kas kita. Pastarieji 
drumsdavo ramybę, nes į tokią nelaimę galėjo patekti bet kas iš 
artimųjų. Tiesa, dabar Greisui būtų pravertusi bičiulio Gleno Bren- 
sono paguoda. Į pragariškas skyrybas įsivėlusio detektyvo seržanto, 
aišku, nesupo jam įprasta komforto zona, bet ryte draugas demons- 
travo pakilesnį ūpą nei įprastai. 

Maža to, Greisas ketino išblaškyti niaurią jo nuotaiką. Pats 
manė, kad Glenui šįmet derėtų siekti inspektoriaus posto. Vyrukas 
turėjo užtektinai gabumų ir esminį gero faro bruožą — aukštą emo- 
cinio intelekto koeficientą. Bičiulis tikrai sulauktų paaukštinimo, jei 
tik kaip nors pagerėtų jo psichinė būsena, kurią sukniso yranti san- 
tuoka. 

Įpusėjus rytui, Braitone praretėjo eismo srautas, iki dulksnos 
aprimo lietus. Parduotuvėmis, kavinėmis ir dideliais gyvenamai- 
siais kvartalais apsuptame Portlando kelyje bruzdesys neslopdavo 
kiauromis paromis, tačiau, kai Greisas į gatvę įsuko sidabrinį „Ford 
Focus ; paaiškėjo, kad vietiniame rajone tvyro vaiduoklių miesto ra- 

mybė. Priekyje pamatė vidury kelio skersai riogsantį patrulio BMW 
universalą, už jo nutiestą apsauginę policijos juostą, registracijos 
žurnalą laikantį budintį bendruomenės paramos pareigūną ir šut- 
vę smalsuolių, iš kurių keletas bandė fotoaparatais ir mobiliaisiais 
įamžinti sceną. 

Už juostos kunkuliavo veikla. Jis išvydo didžiulį vilkiką su 
priekaba ir žalią brezentą, dengiantį užpakalinę sunkvežimio dalį. 
Kitapus gatvės į kavinę įsirėžusį juodą „Audi“ atverčiamu stogu. 
Ugniagesių automobilį ir koronerio furgoną, prie kurio stoviniavo 
jaunatviškai laibas Darenas Volisas, Kleo padėjėjas, arba vyresniojo 
patologanatomijos laboranto asistentas, kaip dabar vadino lavoni- 
nės šeimininkų pavaduotojus, ir jo kolega Volteris Hordenas, penk- 
tą dešimtį įpusėjęs dabitiškas, paslaugus vyras. Abu atrodė tvarkin- 
gai apsirengę — virš baltų marškinių ir juodų kaklaraiščių vilkėjo 
šiltas striukes, mūvėjo juodas kelnes, avėjo juodus batus. 

Tolėliau driekėsi antra užtvaros juosta, stiebėsi dar vienas 
sargybinis, gatvę skersai blokavo patrulio automobilis ir būriavosi 
kitas žioplinėtojų spiečius. Ten pat stovėjo du furgonai — Automo- 
bilių ir operatorių paslaugų agentūros bei Transporto priemonių 
susidūrimo skyriaus. 

Jam į akis krito keletas matytų policininkų, įskaitant unifor- 
muotą eismo priežiūros inspektorių Džeimsą Bigsą ir uoliai plu- 
šantį Džeimsą Gartrelą, fotografą iš NVT, nusikaltimo vietos tyrėjų, 
komandos. Kai kurie šukavo kelią, o vyresnysis pareigūnas iš Trans- 
porto priemonių susidūrimo skyriaus, puikiai pažįstamas Kolinas 
O'Nilas, vaikštinėjo aplinkui, rašėsi pastabas, sykiu bendravo su 
Glenu Brensonu, Treise Stoker, vadovaujančia NVT, ir koroneriu 
Filipu Kiju. Skirtingai nei daugumoje nusikaltimo vietų, niekas iš 
čia esančiųjų nedėvėjo nei apsauginių kombinezonų, nei antbačių. 
Mat avarijų zonos jau būdavo per daug užterštos. 

Gatvėje gulintį išlinkusį dviratį ženklino geltonas nusikaltimo 
vietos žymeklis. Dar vienas stirksojo greta šukių, veikiausiai su- 
dužusio žibinto. Trečias glaudėsi prie fluorescencinės striukės, už 

vilkiko nuleistos ant kažkokio objekto. Kelią margino ir kiti nume- 
ruoti žymekliai. 

Nespėjus šūktelėti Brensonui, tartum iš niekur akiratyje išdygo 
Kevinas Spinela, jaunas Argus laikraščio reporteris, panašiai užgriū- 
vantis visas nusikaltimo vietas, į kurias pastaruoju metu atklysdavo 
Greisas. Apie dvidešimt penkerių metų vyras įžvalgiomis akimis, 
prakauliu veidu, nuo lietaus šlapiais, prie viršugalvio prilipusiais 
trumpais plaukais kramtė gumą, žiaumodamas ją aštriais smulkiais 
dantimis, dėl kurių priminė žiurkę. Dėvėjo tamsų lietpaltį pakelta 
apykakle, buvo pasirišęs rėksmingų spalvų kaklaraištį su didžiuliu 
mazgu ir įsispyręs į kutuotus batus laivelius. 

— Labas rytas, vyresnysis detektyve! — pasisveikino žurnalis- 
tas. — Bjauru, ar ne? 

— Kalbat apie orą? — atsiliepė Greisas. 
mas liežuviu iškrapštyti tarpdantyje įstrigusią gumą. 

— Ne-e! Jūs suprantate, apie ką šneku. Iš to, ką girdėjau, įvyko 
žmogžudystė — taip ir galvojate? 

Greisas neprarado budrumo, bet susilaikė nuo atvirai storžie- 
viškų replikų. Policijai reikėjo vietinės žiniasklaidos palaikyti, nes 
visuomenės informavimo priemonės nepaprastais praversdavo. Bet 
tuo pat metu jos kartais gebėdavo stipriai ir skausmingai įkąsti. 

— Jūs ir pasakykit. Aš ką tik atvažiavau, todėl veikiausiai žino- 
te daugiau už mane. 

— Mano apklausti liudininkai mini baltą furgoną, kuris ne- 
paisė raudono šviesoforo signalo, partrenkė dviratininką ir dideliu 
greičiu nulėkė tolyn. 

— Jums derėtų įsidarbinti detektyvu. 

Greisas pastebėjo, kad jo link tiesiausiu keliu žygiuoja Glenas 
Brensonas. 

— Gal verčiau apsiribosiu reportažais. Dar ką nors pridursite? 

Aha. Atsikniskite, pamanė detektyvas. Tačiau prabilo maloniu 
balsu: 

— Jei ką nors išsiaiškinsime, jums pranešime pirmam. 

Net jei tylėsime, žinias vis tiek išrausite, vos nepridūrė jis. 

Rojų Greisą nesiliovė erzinti suvokimas, kad Sasekso policijo- 
je kažkas Spinelai nutekindavo informaciją, todėl į bet kurio nusi- 
kaltimo vietą Žurnalistas prisistatydavo anksčiau už kolegas. Visus 
praėjusius metus Greisas slapta bandė atskleisti informatoriaus ta- 
patybę, deja, jokios pažangos nepadarė. Bet sau prisiekė vieną dieną 
nudirsiąs tam išperai kailį. 

Jis nusigręžė, pasirašė registracijos žurnale ir nėręs po juosta 
pasilabino su Glenu Brensonu. Abu detektyvai atsitraukė nuo vilki- 
ko, kad jų negirdėtų reporteris. 

— Ką papasakosi? — į bičiulį kreipėsi Greisas. 

— Po sunkvežimiu pateko jaunas vyras. Radome studento pa- 
žymėjimą. Tai Entonis Reveras iš Braitono universiteto. Kas nors 
pasidomės smulkesniais vaikino biografijos faktais ir artimiausiais 
giminaičiais. Transporto priemonių susidūrimo skyrius kol kas nu- 
statė, kad jis išvažiavo iš šoninio kelio — Šv. Heliero gatvės, — pa- 
suko dešinėn, rytų linkme, ir įlėkė į priešpriešinę Portlando kelio 
juostą, priversdamas į vakarus važiuojantį „Audi“ mestis ant šali- 
gatvio. Raudonos šviesos nepaisęs, įkandin „Audi“ sekęs baltas fur- 
gonas, rodos, „Ford Transit“, taranavo dviratininką ir nubloškė jį po 
šaldymo kamerą tempusio, rytų kryptimi traukusio vilkiko ratais. 
Furgonas paspruko. | 

Greisas trumpam susimąstė. 

— Gal kas atpažino vairuotoją? 

Brensonas pakratė galvą. 

— Liudininkų netrūksta. Vienai komandai liepiau išnagrinėti 
vietinį rajoną filmuojančių stebėjimo kamerų medžiagą. Patruliams 
perdaviau nurodymą sustabdyti bet kokį baltą furgoną, kurį nuo 
šitos vietos skirtų iki dviejų valandų kelio. Bet mes ieškome adatos 
šieno stirtoje. 

Greisas linktelėjo. 

— Numerio nesužinojote? 

— Dar ne, bet, jei pasiseks, duomenis pateiks vaizdo kamera. 

— Kaip „Audi“ ir vilkiko vairuotojai? 

— Moteris, „Audi“ savininkė, suimta, nes jai nustatytas neleis- 
tinas girtumo laipsnis. Prie vilkiko vairo sėdėjęs vyras patyrė šoką. 
Kolinas O'Nilas iš Transporto priemonių susidūrimo skyriaus pa- 
tikrino jo tachometrą — Žmogus važiavo be sustojimų gerokai il- 
giau nei galima. 

— Nieko sau, — sarkastiškai tarė vyresnysis detektyvas. — 
Vienas vairuotojas išgėręs, kitas nusiplūkęs, o trečias parodė padus. 

— Kol kas turime tik vieną įkaltį, — tęsė Brensonas. — Tyrėjai 
rado apgadintą, regis, nuo furgono nuplėštą šoninį veidrodėlį. Ant 
jo matyti serijos numeris. 

Greisas vėl sulinksėjo. 

— Gerai. — Jis pamojo į kelią. — Kas ten guli po fluorescen- 
cine striuke? 

— Dešinioji dviratininko koja. 

Rojus Greisas nugurkė seiles. 

— Džiaugiuosi, kad paklausiau. 


17 


Aukos giminaičius dažniausiai lankydavo specialiai apmoky- 
ti Šeimos centro pareigūnai, jie ir pranešdavo apie artimojo mirtį, 
tačiau dėl įvairių aplinkybių ir reikiamų žmonių stokos užduotis 
galėjo kliūti bet kokiam policininkui. Iš visų prievolių ši buvo nepo- 
puliariausia ir ją paprastai tekdavo atlikti nepatenkintiems Eismo 
priežiūros inspekcijos atstovams. 

Konsteblis Tonis Omotosas, juodaodis, kresnas ir raumeningas 
patrulis, savo skyriuje tarnavo jau dešimt metų ir sykį, kai dūmė 
policijos motociklu, pats akis į akį buvo susidūręs su mirtimi. Nors 
per visą karjerą prisižiūrėjo ir išgyveno siaubingų dalykų, neprara- 
do pakilaus, pozityvaus nusiteikimo ir mandagiai elgdavosi net su 
nemaloniausiais prasižengėliais. 


PETER JAMES * MIRUSIOJO GNIAUŽTAI 65 


Iš pradžių, remdamasis informacija, gauta iš aptiktos po sunkve- 
"žimiu kuprinės, Omotosas privalėjo pasidomėti artimais giminaičiais. 
Labiausiai pravertė studento pažymėjimas, liudijantis, kad velionis 
mokėsi Braitono universitete. 

Padedant mokymo įstaigos studijų skyriaus vedėjui, jis nusta- 
tė, kad Tonis Reveras, dvidešimt vienerių metų JAV pilietis, nesu- 
situokęs gyveno kartu su Siuzana Kaplan, iš Braitono kilusia angle. 
Universiteto teritorijoje tądien niekas jos nematė, ateiti į paskaitas 
jai reikėjo tik rytoj, todėl piršosi tikėtina išvada, kad mergina liko 
namuose. Universitetas galėjo pasiūlyti Niujorke įsikūrusios Reve- 
ro šeimos adresą bei telefonus, tačiau Omotosas ir studijų skyriaus 
vedėjas nusprendė, kad Siuzaną Kaplan vertėtų informuoti pirmą. 
Ji, ko gero, sugebės pateikti daugiau žinių apie velionį ir oficialiai 
atpažinti kūną. 

Omotosas grįžo į incidento vietą paimti nuolatinio savo partne- 
rio, konsteblio Jano Apertono — iš esmės dėl moralinio palaikymo. 
Aukštas liesas pareigūnas kone plikai kirptais, šviesiais plaukais buvo 
neseniai vedęs. Rimtas avarijas matydavo kiekvieną dieną, tačiau su 
jaunikliais susijusios nelaimės, tokios kaip šiandieninė, neiškrisdavo 
iš galvos net ir parsigavus namo. 

Į kolegos prašymą palaikyti jam draugiją Apertonas reagavo 
gūžtelėjimu lyg pasiduodamas likimui. Eismo priežiūros inspekci- 
joje išmokdavai taikstytis netgi su atgrasiausiomis pareigomis. Ir 
vidutiniškai kartą per savaitę pamatydavai itin baisių vaizdų. Tar- 
kim, ano sekmadienio popietę jis buvo priverstas sušluoti moto- 
ciklininko kūno dalis. Nūnai, praėjus trims dienoms, važiuos pas 
aukai artimą žmogų ir praneš apie jos mirtį. 

Jei darbo našta tave prislėgdavo, atsitiesti nebepajėgdavai, to- 
dėl Apertonas stengdavosi nuo to atsiriboti. Bet protarpiais, kaip 
dabar, negalėdavo iš galvos išvyti nykių minčių. Juolab kad pats ne- 
seniai įsigijo dviratį. 

Kol Tonio Omotoso vairuojamas policijos ženklais pažymė- 
tas automobilis lėtai burzgė plačia Vestburn Vilo alėja, nuo Naujojo 

Bažnyčios kelio nudrykusia iki pajūrio, abu tylėjo ir įdėmiai dairė- 
si į pavienių bei sublokuotų, karalienės Viktorijos laikais iškilusių 
pastatų numerius. Lauke krapnojo, todėl kas porą sekundžių dusliai 
sučežėdavo valytuvai. Tolumoje, anapus kelio galo, tyvuliavo nera- 
mūs, apniukę, grėsmingai pilki Anglų kanalo* vandenys. 

Prieblanda temdė ir jųdviejų širdis. 

— Ana ten, dešinėje, — tarė Apertonas. 

Jie pastatė automobilį priešais sublokuotą namą, iš pirmo 
žvilgsnio per prašmatnų studentams, ir užsidėję kepures nužings- 
niavo juodomis bei baltomis plytelėmis išklotu, link paradinių durų 
vedančiu taku. Peržvelgę telefonspynės skydelį su pavardžių sąrašu, 
ties Nr. 8 rado užrašą Kaplan/Reveras. 

Konsteblis Omotosas nuspaudė mygtuką. 

Tiek vienas, tiek kitas slapta vylėsi, kad niekas neatsilieps. 

Lūkesčiai pasiteisino. 

Jis vėl paskambino. Dar keli mėginimai, ir jie trauks savo keliu. 
Jei nusišypsotų sėkmė, užduotis taptų kažkieno kito galvos skausmu. 

Aiman, netrukus pasigirdo traškesys, kurį lydėjo mieguistas 
balsas: 

“ — Klausau? 

— Siuzana Kaplan? — pasiteiravo Omotosas. 

— Taip. Kas čia? 

— Sasekso policija. Ar galėtume užeiti? 

Tylos pauzė tęsėsi vos pora sekundžių, bet atrodė ilgesnė. Staiga 
nuskambėjo klausimas: 

— Sakot, policija? 

Omotosas ir Apertonas susižvalgė. Nestokodami patirties pui- 
kiai žinojo, kad žmonės paprastai neapsidžiaugdavo, kai į jų duris 
pabelsdavo teisėsaugos pareigūnai. 

— Taip. Mes norėtume su jumis pasišnekėti, — maloniai, bet 
tvirtai tarė Omotosas. 


* Lamanšo sąsiauris. 

— Hmm... aha. Trečias aukštas, viršutinės durys. Atvažiavote 
dėl mano rankinės? 

— Dėl jūsų rankinės? — klausimas jį suglumino. 

Po akimirkos nuo įėjimo atsklido šaižus zyzimas ir spragtelė- 
jimas. Konstebliui Omotosui pastūmus duris, jie įžengė į koridorių, 
atsiduodantį vakar gaminto valgio, turbūt šutintų daržovių, ir senos 
medienos bei aptriušusio kilimo kvapais. Sieną rėmė du dviračiai 
ir paprastas stovas su pašto dėžutėmis, ant grindų gulėjo skrajutės, 
reklamuojančios išsineštinio maisto užeigas. Namo fasadas gal ir 
kėlė asociacijas su prabanga, tačiau bendrosios patalpos buvo nu- 
drengtos. 

Pareigūnai ėmė kopti susidėvėjusia kilimine danga išklotais 
laiptais. Kai užlipo į trečio aukšto laiptinę, priešais juos atsivėrė du- 
rys besilupančiais dažais. Mieguistai šypsodamasi, įsigaubusi į dide- 
lį baltą rankšluostį, atvykėlius pasitiko basa daili mergina, Omotoso 
nuomone, ne vyresnė kaip dvidešimt kelerių metų. Pečius siekian- 
tys tamsūs jos plaukai akivaizdžiai prašėsi sušukuojami. 

— Tik nesakykit, kad ją radote! — sušuko jauna moteris. — O, 
kaip būtų šaunu! 

Vyrai pagarbiai nusiėmė kepures. Įeidami į siaurą koridorių 
užuodė verdamos kavos aromatą ir vyriško odekolono dvelksmą. 

— Ką radome? — nesuprato Tonis Omotosas. 

— Mano rankinę? — ji klausiamai prisimerkė. 

— Rankinę? 

— Taip. Kažkoks avigalvis ją nudžiovė „Escape Two“ klube, kai 
ten šokome šeštadienio vakarą. 

Užsukęs į atviro išplanavimo svetainę jis atkreipė dėmesį, kad 
butas mielas, bet netvarkingas ir, kaip būdinga studentams, menkai 
apstatytas. Omotosas nužvelgė patalpą — nublizgintos ąžuolinės 
grindys, milžiniškas plokščiaekranis televizorius, iš pažiūros bran- 
gus aukščiausios klasės aparatas, ir tamsiai ruda oda aptrauktas, mi- 
nimalistinis, bet pigus minkštų baldų komplektas. Greta fasadinio 
lango stovėjo rašomasis stalas, ant jo veikė ir „Facebook“ pradinį 
puslapį rodė nešiojamasis kompiuteris. Kambaryje gulėjo bet kaip 

išmėtyti pora sportbačių, suglamžytas nertinis, moteriškos apatinės 
kelnaitės, balta kojinė, šūsnis dokumentų, stovėjo pustuštis kavos 
puodukas, dar keletas DVD plokštelių, „iPod“ grotuvas su prijung- 
tomis ausinėmis ir kiniškas išsineštinis patiekalas. 

Praėjusį kartą, kai jiems atiteko panaši nemaloni užduotis, į 
aukos artimąjį kreipėsi Janas Apertonas, todėl partneriai sutarė, 
kad šįsyk kalbės Omotosas. Kiekvienas pareigūnas savitai atlikdavo 
sunkią užduotį — Omotosas kalbėdavo švelniai, bet atvirai. 

— Ne, Siuzana, jūsų rankinės neradome. Atleiskit, nieko apie 
tai nežinau. Mudu esame iš Eismo priežiūros inspekcijos. — Jis pa- 
stebėjo, kad mergina sumišo. — Sprendžiant iš Braitono universite- 
to įrašų, jūs gyvenate su Toniu Reveru. Teisingai? 

Ji kinktelėjo galvą ir staiga įtariai nužvelgė policininkus. 

— Nelaimei, važiuodamas dviračiu Tonis pateko į avariją. 

Jauna moteris išplėtė akis, įsmeigdama jas į pareigūną. 

— Siuzana, man labai gaila, bet dėl patirtų sužalojimų Tonis 
Reveras neišgyveno. 

Konsteblis apdairiai nuščiuvo. Nuo senų laikų buvo linkęs pa- 
lūkėti, kol pranešimo gavėjas suvoks žodžių esmę. Per tylos pauzę 
juos pavykdavo geriau ir greičiau įsisąmoninti. 

— Tonis Žuvo? 

— Deja, taip. 

Mergina ėmė svirduliuoti. Konsteblis Apertonas sugriebė ją už 
rankos ir pasodino ant masyvios rudos sofos priešais stiklinį žur- 
nalinį staliuką. Sekundę kitą ji kiūtojo be žado, tuo metu pareigūnai 
nejaukiai lūkuriavo. Išklausyti baisias žinias nelengva. Kiekvienas į 
jas reaguodavo skirtingai. Siuzana Kaplan, pavyzdžiui, nutyko, bet 
neilgai trukus jos kūnu nuvilnijo vos įžiūrimi virpuliai. 

Policininkai laukė stovėdami. Ji pradėjo kratyti galvą. 

— O, šūdas! — netikėtai išspaudė. — O, šūdas. — Siuzana su- 
smuko ir veidu įsikniaubė į delnus. — Meldžiu, pasakykit, kad tai 
netiesa. 

Konstebliai vėl apsimainė žvilgsniais. 

— Ar turite kokį pažįstamą žmogų, kuris sutiktų čia atvykti ir 
šiandien su jumis pabūti? — prabilo Tonis Omotosas. — Norėtu- 
mėte, kad paskambintume jūsų draugei ar giminaičiui? 

Ji stipriai užsimerkė. 

— Kas nutiko? 

— Tonis atsitrenkė į sunkvežimį, bet visų smulkmenų kol kas 
nežinome. 

Ilgam stojo tyla. Mergina apglėbė save ir pratrūko raudoti. 

— Siuzana, ar kuris iš kaimynų galėtų jums palaikyti draugi- 
ją? — paklausė Omotosas. | 

— Ne. Aš... ne... aš... mes... aš... o, šūdas, šūdas, šūdas. 

— Gal norite ko nors išgerti? — pasiūlė Apertonas. — Užkaisti 
jums arbatos arba kavos? 

— Man nereikia prakeikto gėrimo, aš noriu savo Tonio, — 
kūkčiodama atsakė ji. — Maldauju, papasakokit, kas įvyko. 

Sutraškėjo Omotoso radijo stotelė. Konsteblis maksimaliai su- 
mažino garsą. Vėl ilgam pakibo tyla, kurią jis galiausiai nutraukė: 

— Mes privalome įsitikinti, kad gyvybę išties prarado Tonis 
Reveras. Ar neatsisakytumėte šiandien, tik kiek vėliau, patvirtinti jo 
tapatybę? Tam atvejui, jei įsivėlė klaida? 

— Tonio motina beprotiškai valdinga, — išpyškino Siuzana. — 
Verčiau kalbėkitės su ja. 

— Aš kreipsiuosi į bet kokį žmogų, kurį pasiūlysite. Ar turite 
telefono numerį? 

— Ji gyvena Hamptonuose, Niujorko valstijoje. Ir siaubingai 
manęs nekenčia. 

— Kodėl? 

— Atskris čia pirmuoju reisu, pamatysit. 

— Norėtumėt, kad velionį atpažintų ji? 

Siuzana vėl ėmė gokčioti. 

— Aha, lai tuo užsiima Tonio motina, — pagaliau atsiliepė 


mergina. — Ji vis tiek manimi nepatikėtų. 

Dantis buvo nedidukas. Nuo mažų dienų žemas ūgis keldavo 
problemų. Prie jo nuolat priekabiaudavo augesni vaikai. Bet nedau- 
gelis drįsdavo užkabinti antrą kartą. 

Pasaulį jis išvydo ne pirma laiko, tačiau pasirodė besąs vienas 
iš smulkiausių naujagimių, kuriuos teko priimti Bruklino akušeriui 
Harviui Šenonui. Nuo kvaišalų apspangusi motina pusmetį nenu- 
tuokė, kad laukiasi, bet įstengė atlaikyti visą nėštumo laikotarpį. 
Nors, kaip dingojos Šenonui, vargu ar suvokė gimdanti — maža to, 
ligoninės personalas daktarui užsiminė, esą ji dėbso į kūdikį pri- 
blokšta, lyg mėgindama suprasti, iš kur jis atsirado. 

Tiesa, akušeriui nerimą kurstė rimtesnė bėda. Paaiškėjo, kad 
berniuko centrinė nervų sistema pažeista. Dantis, regis, neturėjo 
skausmo receptorių. Adata baksnojant mažyliui į ranką, jis niekaip 
nereaguodavo į dūrį, nors tokiu atveju kūdikis plyšautų, kiek lei- 
džia plaučiai. Priežasčių galėjo būti įvairių, bet, Šenono manymu, 
labiausiai tikėtina, kad dėl anomalijos kaltos narkotinės medžiagos, 
kuriomis piktnaudžiavo motina. 

Kai Dančiui sukako treji, gimdytoją pražudė heroino dozė su 
priemaišomis, ir didžiąją dalį vaikystės jis klaidžiojo po Ameriką, 
blaškomas po globos namus. Nė vienoje vietoje ilgai neužsilaikyda- 
vo, neš niekam nepatiko. Jis gąsdino žmones. 

Būdamas vienuolikos, kai kiti vaikigaliai ėmė tyčiotis iš jo 
stoto, Dantis pradėjo domėtis kovos menais ir netrukus pramoko 
apsiginti — sužalodavo visus, kurie jį įsiutindavo. Sužalodavo taip 
smarkiai, kad jokioje mokykloje neužsibūdavo ilgiau kaip kelis mė- 
nesius, nes per daug šiurpino bendramokslius, ir mokytojai parei- 
kalaudavo jį perkelti kitur. 

Paskutinėje mokykloje Dantis įsigudrino užsidirbti iš įgimto 
nenormalumo. Pasitelkęs per kovos menų treniruotes išlavintus sa- 


vikontrolės įgūdžius, sulaikydavo kvėpavimą iki penkių minučių ir 

taip įveikdavo kiekvieną, drįsusį mesti iššūkį. Arba už dolerį siūlyda- 
vo vaikams iš visų jėgų vožti jam į paširdžius. Penkis žalius kainuo- 
davo galimybė šratinuku smeigti į ranką arba koją. Leisdamas jiems 
taip elgtis, Dantis rado bent kažką panašaus į draugų atitikmenį. Su- 
laukęs keturiasdešimt vienerių, iki šiol neįsigijo bičiulių. Tik šunį, 
Josarjaną. 

Juodu siejo ne tiek draugystė, kiek partnerystė. Kaip su jį sam- 
dančiais asmenimis. Šuo, atgrasus padaras skirtingos spalvos aki- 
mis, ryškiai raudona ir pilka, priminė dalmatinės ir ją išdulkinusio 
mopso atžalą. Dantis jį pavadino vienos iš kelių iki galo perskai- 
tytų knygų, „22-osios išlygos“, veikėjo vardu. Romano pradžioje 
pagrindinis personažas Josarjanas kažkodėl iš pirmo žvilgsnio įsi- 
myli savo kapelioną. Šunėkas irgi kažkodėl iš pirmo žvilgsnio dėl 
Dančio pametė galvą. Tiesiog ėmė sekioti įkandin — taip nutiko 
prieš ketverius metus Beverli Hilse, kai vienoje iš plačių, ramių, 
elegantiškų gatvių su nublukusiomis guobomis, didžiulėmis rezi- 
dencijomis ir privažiavimo keliais, užtvertais blizgančiais metali- 
niais vartais, Dantis dairėsi į apiplėšti nužiūrėtą namą. Greta pra- 
bangių būstų žaliavo vejos, rodos, apkarpytos nagų žirklutėmis, ir 
pukšėjo vandens šlakstyklės, o aplinka rūpinosi lotynų amerikiečių 
kilmės sodininkai. 

Nususęs gyvūnas pūliuojančia akimi nė trupučio nesiderino 
prie rajono. Dantis nedaug ką išmanė apie veisles, vis dėlto spėjo su- 
sidūręs su mišrūnu, be to, jis neatrodė pakankamai subtilių formų, 
kad galėtų priklausyti Beverli Hilsui. Veikiausiai liuoktelėjo iš mek- 
sikiečio pikapo arba kas nors ištrenkė jį iš automobilio tikėdamasis, 
kad ciuckio pasigailės vienas iš turtuolių. 

Tačiau šuo rado Dantį. 

Jis davė padarui maisto, bet užuojautos neparodė. 


Užuojautos nevirškino. 

— Kas... kas bus dabar? — į policininką kreipėsi Karlė. 

— Norėčiau, kad pasirašytumėte, — atsakė Denas Patendenas, 
atkišdamas pailgą baltą popieriaus lapą su antrašte: SUBJEKTO PA- 
TIKRINIMAS. 

Viduryje puslapio ji išvydo savo vardą bei pavardę, gimimo 
datą ir žodžius SUBJEKTO PARAšAS. Apačioje buvo matyti užpildyta 
grafa: Mėginys Nr. 1: 10.42-55; Mėginys Nr. 2: 10.45-55. 

Karlė brūkštelėjo parašą, nors ranka taip smarkiai drebėjo, kad 
vos pavyko nulaikyti iš pareigūno gautą tušinuką. 

— Nuvesiu jus į kamerą, joje palauksite, kol atvyks teisinin- 
kas, — tarė konsteblis, blanke irgi palikdamas savo autografą. — Vė- 
liau būsite apklausta dalyvaujant advokatui. 

— Man reikia važiuoti į svarbų pasitarimą su klientu. Privalau 
nusigauti į biurą. 

Patendenas prijaučiamai vyptelėjo. 

— Šiandien reikalų turėjo kiekvienas į incidentą įsivėlęs žmo- 
gus. Šiaip ar taip, aš niekuo negaliu jums padėti. 

Jis pamojo į duris, švelniai suėmė dešiniąją moters ranką ir 
palydėjo išėjimo link. Staiga sustingo ir atsiliepė į radijo stotelėje 
traškantį kvietimą. | 

— Denas Patendenas. — Po trumpos pauzės pridūrė: — Aiš- 
ku. Dėkui, viršininke. Dabar esu kardomajame kalėjime drauge su 
įkalintąja. 

Įkalintoji. Žodis jai pakurstė šiurpulį. 

— Taip, sere, ačiū. — Policininkas įdėjo radijo stotelę atgal į 
pritvirtintą prie krūtinės laikiklį ir atsigręžė į Karlę. — Atleiskit, bet 
man teks pakartoti įspėjimą, kurį girdėjote avarijos vietoje. Ponia 
Čeis, įtariama, kad jūs vairavote išgėrusi ir pražudėte žmogų, todėl 
jus areštuoju iš naujo. Kalbėti neprivalote, bet jei per apklausą ne- 
atskleisite detalių, kurias vėliau paminėsite per teismo procesą, tai 
gali pakenkti jūsų gynybai. Viską, ką pasakysite, traktuosime kaip 
parodymus. 

Karlė pajuto tarsi gerklę imtų veržti stangri virvė. Burna neti- 
kėtai perdžiūvo. 

— Dviratininkas mirė? — beveik pakuždomis sulemeno Karlė. 

— Deja, taip. 

— Tai ne mano kaltė. Aš nieko nepartrenkiau. Sudaužiau auto- 
mobilį... stengdamasi nuo jo išsisukti. Mečiausi į šoną, nes jis važia- 
vo priešpriešine eismo juosta. Jei nebūčiau užlėkusi ant šaligatvio, 
būčiau į jį įsirėžusi. 

— Smulkmenomis pasidalysite per apklausą. 

Per priimamąjį ir pro apskritą centrinį sektorių vedamą Karlę 
staiga užliejo panika. 

— Mano „Audi“... — atsigręžusi į konsteblį išsižiojo ji. — Pri- 
valau paskambinti į Automobilininkų klubą, kad mašiną nuvarytų į 
remonto dirbtuves... ir sutaisytų. 

— Mes tuo pasirūpinsime. Bet automobilį kol kas teks konfis- 
kuoti. 

Jie nužingsniavo siauru koridoriumi ir stabtelėjo prie žalių 
durų su stikliniu langeliu. Pareigūnas jas atidarė ir, dideliam moters 
siaubui, įvedė ją į kamerą. 

— Negi mane čia užrakinsite? 

Vėl sutreškėjo radijo stotelė, Patendenas atsakė į kvietimą. Kol 
jis su kažkuo bendravo, Karlė nustėrusi apžvelgė pailgą kambarėlį 
su atviru klozetu ir į sieną įmontuota praustuve. Tolimajame gale 
stovėjo kietas suoliukas, už jo į sieną rėmėsi plonytis mėlynas čiuži- 
nys. Patalpa dvokė dezinfekcinių chemikalų tvaiku. 

Konsteblis Patendenas nutraukė ryšį ir atsisuko į Karlę. 

— Čia palūkėsite advokato. 

— Bet... kaipgi mano „Audi'? Kada jį suremontuos? 

— Tai priklausys nuo tyrimui vadovaujančio pareigūno spren- 
dimo. Kol atgausite automobilį, gali praeiti mėnesiai. 

— Mėnesiai? 

— Taip, atleiskite. Konfiskuotos bus visos avarijoje dalyvavu- 
sios transporto priemonės. 

— O... salone likę mano daiktai? 

— Savo mantą atsiimsite policijos aikštelėje, į kurią nuvairuo- 
sime jūsų „Audi“. Mes pranešime jos adresą. Man jau reikia grįžti, 
todėl turėsiu jus palikti. Gerai? 

Ne, nieko čia gero. Anaiptol. Bet Karlė jautėsi pernelyg sukrės- 
ta, kad protestuotų. Todėl vangiai linktelėjo. 

Durys užsitrenkė. 

Karlė įsižiūrėjo į stebėjimo kamerą, nukreiptą tiesiai į ją, įbedė 
akis į suolą ir virš jo aukštai įrėmintą matinį langą. Tuomet prisėdo 
nesivargindama pasikloti čiužinio, mėgindama surikiuoti mintis. 

Tačiau sąmonėje nepaliaujamai kartojosi avarijos vaizdai. Pa- 
vymui sekęs furgonas. Po vilkiku atsidūręs dviratininkas. 

Jis negyvas. 

Ausis pasiekė beldimas, po akimirkos durys prasivėrė. Karlė 
išvydo žemaūgę apkūnią moterį, apsirengusią baltus marškinius su 
juodais atvartais — ant jos krūtinės puikavosi išsiuvinėti žodžiai 
„Apsaugos personalas“. Nepažįstamoji stūmė vežimėlį, pilną roma- 
nų nuzulintais plonais viršeliais. 

— Knygos iš bibliotekos — gal ko norėsite? 

Karlė papurtė galvą, į kurią staiga dingtelėjo mintis apie Taile- 
rį. Šiandien sūnus užsilaikys mokykloje, nes jo dar laukė papildoma 
korneto pamoka. 

Po sekundės durys vėl užsidarė. 

Ji netikėtai užsigeidė nusišlapinti, bet stebint vaizdo kamerai 
tūpti ant tualeto nė už ką neketino. Širdį pervėrė įtūžio dūris. 

Sumautas Prestonas Deivas! Jeigu ne tas mulkis, ji nebūtų taip 
įkaušusi. Įprastomis aplinkybėmis retai kada nusitašydavo. Be abe- 
jo, vakarais mielai išlenkdavo vieną ar dvi vyno taures. Bet dažniau- 
siai neprisigerdavo, kaip anądien. 

Jei tik ji būtų atsisakiusi eiti į pasimatymą. 

Jei tik būtų keliomis minutėmis anksčiau išleidusi Tailerį prie 
mokyklos. 

Kiek daug prakeiktų „jei tik“. 

Mirė. 

Dviratininkas mirė. 

Žmogus mynė pedalus dumdamas tiesiai link „Audi“. Išniro iš 
niekur. Ir prarado gyvybę. 

Bet jį parbloškė ne Karlė, dėl to nekilo jokių abejonių. 

Dėl Dievo meilės, jis važiavo priešpriešine eismo juosta! O po- 
licija kaltina ją! 

Durys vėl atsilapojo. Įkalintos moters akiratyje pasirodė aukš- 
tas liesas vyras baltais marškiniais ir juodais antpečiais. Šalia stiebė- 
si galantiška figūra, priklausanti Kenui Eikotui, vienam iš vyresnių- 
jų jos firmos partnerių. 

Kai kurie bendradarbiai teigė, esą baudžiamosios teisės spe- 
cialistas primena jaunesnį Dastiną Hofmaną, ir dabar jis tikrai at- 
rodė kaip didvyrio vaidmenį atliekanti kino žvaigždė. Trumpap- 
laukis advokatas elegantišku, pilku dryžuotu švarku ir nediduku 
juodu portfeliu spinduliavo kompetenciją ir pasitikėjimą savimi. 
Jis ryžtingai įžengė į kamerą blyksėdamas „Gucci“ batų sagtimis. 

Eikotas ne veltui garsėjo kaip vienas iš geriausių savo srities 
ekspertų. Kas jau kas, o Kenas tikrai sugebės ją išvaduoti iš bėdų 
liūno. 

Kai jo veide nušvito padrąsinanti mina, Karlė palūžo, neteko 
savitvardos ir apsipylusi ašaromis nusvirduliavo kolegos link. 


20 


Prieš pat penktą vakaro Rojus Greisas sėdėjo savo kabinete, 
įrengtame Sasekso policijos Kriminalinio skyriaus valdyboje, Sun- 
kių nusikaltimų tyrimo skyriuje, ir gurkšnojo arbatą. Ji tapo kone 
ledinė, kol vyresnysis detektyvas naršė internetą ir bandė surasti 
kokios nors informacijos apie Kleo būklę. 

Dėl atvėsusios arbatos galvos nekvaršino, nes buvo pratęs prie 
šalto maisto ir drungnų gėrimų. Teisėsaugos pajėgose įsidarbino 

vėlyvoje paauglystėje, daugiau kaip prieš dvidešimt metų, ir seniai 
suprato, kad policininkams labai pasisekdavo, jeigu jie bent jau ras- 
davo laiko užkrimsti arba numalšinti troškulį. Žmogui, negalinčiam 
gyventi be šviežiai sumaltų kavos pupelių arba sveiko namų maisto, 
derėtų rinktis kitą profesiją. 

Ant stalo suverstas dokumentų kalnas, rodės, augo savaime it 
greitai besidauginantis organizmas, šiandien elektroninės žinutės 
plūdo sparčiau, nei pavykdavo jas perskaityti. Galvoje mintys suko- 
si vien tik apie Kleo. Nuo ryto, kai jiedu išsiskyrė, Greisas nesiliovė 
skambinęs į ligoninę ir teiravęsis, kaip ji laikosi. Akušerijos skyriaus 
slaugė turbūt įtikėjo, kad detektyvą kamuoja obsesinis kompulsinis 
sutrikimas, bet jis dėl to nė kiek nesijaudino. 

Greisas nudūrė žvilgsnį į atverstą ant rašomojo stalo storą seg- 
tuvą. Kaip Sunkių nusikaltimų tyrimo skyriaus vadovas, negana to, 
einantis budinčio vyriausiojo tyrėjo pareigas, jis buvo susipažinęs 
su kiekviena pavaldinių byla. Vieniems policininkams darbas baig- 
davosi įtariamojo sulaikymu, o jam areštas tebuvo pirmoji stadija. 
Dauguma atžvilgių pastangos užsitikrinti apkaltinamąjį nuospren- 
dį atimdavo daugiau jėgų ir laiko nei piktadarių gaudynės. 

Jo pasaulyje knibždėjo begalė nenaudėlių, bet mažai kas savo 
koktumu gebėjo pranokti nutukusį išsigimėlį, kurio veido ir pro- 
filio nuotraukos buvo padėtos ant stalo. Karlas Veneris, anksčiau 
tarnavęs JAV kariuomenėje, dabar apgyvendintas Luise, Sasekso B 
kategorijos kalėjime, įkurdintas kardomojo įkalinimo flygelyje, kaip 
reikiant pasipelnė iš sadistinių filmų. Prieš kamerą kankindavo ir 
žudydavo žmones, paskui internetu įrašus parduodavo abonen- 
tą įsigijusiems, neapsakomai iškrypusiems turtuoliams. Sulaikant 
nelemtą šliužą, nuo šūvio nukentėjo Glenas Brensonas, todėl byla 
tapo asmeniškesnio pobūdžio nei kiti tyrimai. Grėsmingai artinosi 
teismo procesas. 

Per trumpą pertraukėlę Rojus Greisas atsilošė krėsle ir pro 
langą dirstelėjo pietų linkme. Sasekso kriminalinio skyriaus valdy- 
ba buvo įsikūrusi pramonės objektų rajone, Braitono ir Hovo prie- 

miestyje. Apačioje jis įžvelgė į skeletą panašų medį, apsuptą ovalo 
formos mūrinės sienelės, ir betono danga išklotą pastatui priklau- 
sančią siaurą automobilių aikštelę. Tolėliau, už plieninio barjero, 
matėsi judri gatvė, kitapus jos, už retos medžių voros, ASDA preky- 
bos centras, iš išvaizdos primenantis pilką ir plokščią akmens luitą, 
Kriminalinio skyriaus darbuotojams neoficialiai atstojantis bufetą. 
Giedromis dienomis atsiverdavo vaizdas į Braitono namų stogus, 
nutolusius už parduotuvės, ir kartais į Anglų kanalo žydrynę. Bet 
šiandien tvyrojo pilkšva migla. 

Akimis palydėjęs ASDA vilkiką su priekaba, kuris išsuko į kelią 
ir nušliaužė įkalnėn, Rojus atsigręžė į kompiuterio ekraną, subarbe- 
no per klaviatūrą ir įsijungė nuolat papildomą incidentų sąrašą — 
peržiūrėdavo juos maždaug kas pusvalandį. Bet, išskyrus avariją 
Portlando kelyje, nerado jokių įdomių naujienų. Vien tik įprastos 
kasdienės bėdos. Susidūrusios transporto priemonės, triukšmingas 
kaimynas, dingęs šuo, užpuolimai, apiplėšimai, išlaužtas furgonas, 
nuvaryta lengvoji mašina, už užstatą paleisti prasižengėliai, smurto 
proveržis šeimoje, dviejų dviračių vagystės, prie automobilio pa- 
stebėti įtartini jaunuoliai, iš „Tesco“ degalinės nudžiauti šokoladai, 
netikėta, bet kol kas įtarimų nekelianti senyvos moters mirtis. 

Neskaitant žaginimų bylos, kurios nagrinėjimui Greisas va- 
dovavo, pirmieji naujų metų mėnesiai praslinko santykinai ramiai. 
Bet sulig pavasariu miestas tarsi nusikratė sąstingio. Per pastarąsias 
šešias savaites užregistruotos trys iš apytikriai dvidešimties kasmet 
Sasekse įvykdomų žmogžudysčių. Į juvelyrinių dirbinių parduotuvę 
įsibrovė ginkluoti plėšikai ir šūviu į koją sužeidė juos persekioju- 
sį pareigūną, o prieš keturias dienas kažkas žiauriai išprievartavo 
Braitono pajūriu vaikštinėjusią medicinos seserį. 

Štai kodėl užimti buvo kone visi iš keturių Sunkių nusikaltimų 
tyrimų skyriaus, įskaitant ir abu vietinius, kabinetai. Užuot iš Sasek- 
so kriminalinio skyriaus valdybos persikėlęs į laisvos erdvės turintį 
Istborną, iki kurio reikėtų važiuoti pusvalandį, Rojus Greisas pasi- 
skolino gretimą Džeko Skerito darbo kambarį, nes ten nusprendė 

surengti pirmąjį pasitarimą dėl operacijos „Smuikas — kompiute- 
ris taip pavadino šįryt Portlando kelyje nutikusios ir dviratininką 
pražudžiusios avarijos tyrimą. Kriminalinės policijos viršininkas 
dalyvavo apmokymuose, ir jo posėdžių stalas dydžiu pranoko sto- 
vintį vyresniojo detektyvo kabinete. 

Jis planavo suburti negausią komandą. Iš įkalčių ir liudininkų 
parodymų susidarė įspūdis, kad byla elementari. Eurgono vairuo- 
tojas galėjo sprukti iš nelaimės vietos dėl daugybės priežasčių — 
tarkim, transporto priemonę buvo pavogęs arba jos neapdraudęs, 
baiminosi, kad policija jam nustatys draudžiamą girtumo laipsnį, 
vežė kokias nors nelegalias medžiagas. Bet vargu ar bėglį bus sudė- 
tinga rasti. Liza Mentl, jo mėgstama vyriausiojo tyrėjo pavaduotoja, 
atostogavo, todėl Greisas ketino išnaudoti progą ir jos pareigas per- 
leisti Glenui. Byla patikrins detektyvo seržanto kompetenciją, sykiu 
atitrauks dėmesį nuo santuokinių problemų ir suteiks galimybę pa- 
demonstruoti gebėjimą narplioti rimtus tyrimus — sužibėjęs prieš 
įvairias svarbias komisijas, bičiulis dar šįmet bus paaukštintas iki 
inspektoriaus. 

Pasibeldęs į duris, per slenkstį žengė detektyvas konsteblis Ni- 
kas Nikolas, išstypėlis pilku švarku, regis, pasiūtu dar augesniam 
žmogui, ir apsiblaususiomis akimis, už ką turėjo padėkoti savo nau- 
jagimiui. 

— Viršininke, pasitarimas penktą valandą, ar ne? 

Greisas linktelėjo. Vakarinius bylos aptarimus dažniausiai or- 
ganizuodavo 18.30, bet šiandieninį paankstino, nekantraudamas 
grįžti pas ligoninėje gulinčią Kleo. 

— Taip, gretimame vyriausiojo detektyvo Skerito kabinete. 

Sekdamas paskui Niką, jis nužingsniavo į kaimyninį kambarį. 

— Kiek girdėjau, Kleo atsidūrė ligoninėje. Ar ji gerai jaučia- 
si? — paklausė Nikas Nikolas. 

— Taip, ačiū, neblogai. Jei gerai pamenu, per nėštumą tavo 


žmona irgi susidūrė su keblumais. Tiesa? 

— Aha, du kartus prasidėjo vidinis kraujavimas. Pirmą sykį — 
apie dvidešimt ketvirtą savaitę. 

— Skamba panašiai. Bet ji atsigavo? 

— Ne iš karto. 

— Dabartinis periodas kelia nerimą. 

— Taip, turi jai pasakyti, kad kuo daugiau ilsėtųsi, tai gyvybiš- 
kai svarbu. 

— Dėkui, aš pasirūpinsiu. 

Policijos regbio komandai vadovaujantis Greisas didžiavosi 
privertęs futbolą žaidžiantį Nikolą susidomėti regbiu, ir jaunasis de- 
tektyvas konsteblis tapo puikiu kraštu. Bet kai prieš pusmetį gimė 
sūnus, jis dažniau skirdavo dėmesį kitiems reikalams ir nuolat sto- 
kodavo energijos. 

Nikolas prisėdo prie pailgo posėdžių stalo, netrukus prie jo 
prisijungė Bela Moj, džiugiai nusiteikusi trisdešimt penkerių metų 
detektyvė seržantė chna dažytais rudais plaukai ir gan atmestinai 
pasirinkta apranga. Vienoje rankoje ji laikė „Maltesers“ šokoladi- 
nių rutuliukų dėžutę, kitoje gniaužė butelį vandens. Gyvenimas ją 
atvedė į aklavietę, nes po darbo tekdavo prižiūrėti senyvą motiną. 
Greiso nuomone, pasigražinusi Bela būtų žavinga. 

Vėliau į kabinetą užėjo detektyvė konsteblė Ema Džeinė Bou- 
tvud. Liauna mergina budria veido išraiška ir į kuodą susuktais ilgais 
šviesiais plaukais pernai vos nežuvo, kai į ją įsirėžė pavogtas furgonas, 
bet stebuklingai išgijo. 

Pavymui atkėblino detektyvas seržantas Normanas Potingas. 
Dėl teisėsaugos pajėgose galiojančios pensijų sistemos dauguma 
pareigūnų po trisdešimties metų atsisveikindavo su tarnyba, nes 
likti neapsimokėdavo. Tačiau Potingą motyvavo ne pinigai. Jis mėgo 
faro darbą ir juo norėjo užsiimti kaip įmanoma ilgiau. Asmeninį 
gyvenimą lydėjo nesibaigiančios katastrofos, todėl jam vienintelę 
šeimą atstojo Kriminalinis skyrius — tiesa, dėl senamadiškų politiš- 
kai nekorektiškų pažiūrų daug kas, įskaitant ir policijos viršininką, 
kaip Rojus įtarė, detektyvui seržantui mielai būtų tarę sudie. 

Nors kai kada jis siaubingai erzindavo aplinkinius, vyresnysis 
detektyvas negalėjo tam Žmogui nejausti pagarbos. Normanas Po- 
tingas buvo faras iki kaulų smegenų tikrąja žodžio prasme. Rotvei- 
leris, įsisukęs tarp politiškai korektiškų kačiukų, kurių ratas nenu- 
maldomai didėjo. Su atsikišusiu pilvu, retėjančiais, ant pliktelėjusio 
viršugalvio užšukuotais plaukais — šukuosena priminė nuzulintą 
kilimą, — apšepusiu švarku, tokį po Antrojo pasaulinio karo vei- 
kiausiai gavo demobilizuotas jo tėvas, prasmirdęs tabaku ir nafta- 
linu. Jis prisėdo ir garsiu atodūsiu išgavo suslegiamos pagalvės šla- 
mesį. Bendradarbio nepakenčianti Bela Moj įtariai į jį pašnairavo, 
spėliodama, ką detektyvas seržantas leptelės. 

Potingas jos nenuvylė. 

— Kas šitame mieste nutiko futbolui? — nepatenkintas pa- 
klausė sau įprastu kaimišku greblavimu. — Kodėl Mančesteryje ir 
Niukasle yra „United komandos, Londone žaidžia „Arsenal“? O ką 
turi Braitonas? Didžiausią sumautų pedikų koloniją visoje Angli- 
joje! 

Bela atsigręžė ir jį užsipuolė: 

— Ar pats esi kada nors spardęs futbolo kamuolį? 

— Atvirai kalbant, taip, Bela. Nori tikėk, nori ne, bet jaunystėje 
žaidžiau „Portsmouth“ antroje komandoje. Vidurio saugu. Planavau 
tapti profesionaliu futbolininku, tačiau per vienas rungtynes man 
suskaldė kelio girnelę. 

— Aš nesu to girdėjęs, — prisipažino Greisas. 

Normanas Potingas patraukė pečiais ir nuraudo. 

— Šefe, aš esu Vinstono Čerčilio gerbėjas. Visuomet buvau. Ži- 
nai, ką jis pasakė? 

Greisas krestelėjo galva. 

— Sėkmė — tai gebėjimas judėti nuo vienos nesėkmės prie 
kitos neprarandant entuziazmo. — Potingas vėl pagūžčiojo. 

Rojus Greisas jį nužvelgė su užuojauta. Skyrybomis baigėsi 
trys detektyvo seržanto santuokos, neišdegė, rodos, ir su ketvirtąja 
žmona, jauna tailandiete, kurią jis rado per internetą. 

— Kam tai Žinoti, jei ne tau, — replikavo Bela Moj. 

Vyresnysis detektyvas akimis permetė asistentės atspausdin- 
tas pastabas laukdamas, kol įsitaisys ką tik įėjęs Glenas Brensonas. 
Įkandin pastarojo atžygiavo Džeimsas Bigsas, guvus uniformuotas 
inspektorius iš Eismo priežiūros inspekcijos, kuris Sunkių nusikal- 
timų tyrimo skyriaus paprašė leidimo prisidėti prie bylos tyrimo. 

— Ką gi, — tarė Greisas ant stalo nuleidęs darbotvarkę ir ty- 
rimo strategijos bloknotą, — mes susirinkome į pirmąjį pasitarimą 
dėl operacijos „Smuikas“, Braitono universiteto studento Tonio Re- 
vero mirties tyrimo. — Prieš pratęsdamas jis pristatė Bigsą, malonų, 
dalykišką vyriškį trumpai kirptais šviesiais plaukais. — Džeimsai, 
gal bendrais bruožais išklotum, kas šiandien atsitiko? 

Inspektorius glaustai nupasakojo tragiškus ryto įvykius, išskir- 
damas liudininkų paminėtą, iš nelaimės vietos dingusį baltą furgo- 
ną, kuris lėkė per raudoną šviesoforo signalą ir partrenkė dvirati- 
ninką. Iki šiol transporto priemonę įamžino dvi tenykštės stebėjimo 
kameros, bet nė viename kadre, net ir padidinus vaizdą, nepavyko 
įskaityti registracijos numerių. 

Pirmoje filmuotoje medžiagoje apibūdinimus atitinkantis 
„Ford Transit“ dūmė į vakarus nuo incidento vietos, po avarijos 
prabėgus mažiau nei trisdešimčiai sekundžių. Dar po minutės an- 
troji kamera užfiksavo už pusės mylios dešinėn sukantį furgoną, 
kuriam vairuotojo pusėje trūko šoninio veidrodėlio. Pasak Bigso, ši 
detalė reikšminga, nes tokio pat veidrodėlio šukės aptiktos nelaimės 
vietoje. Kam jis priklauso, mėginama nustatyti pagal serijos numerį, 
pažymėtą ant aptaiso. Kol kas inspektorius informacijos turėjo tik 
tiek. 

— Maždaug po valandos patologas iš Vidaus reikalų ministe- 
rijos pradės skrodimą, — pranešė Greisas. — Autopsijoje dalyvaus 
mane laikinai pavaduojantis Glenas Brensonas kartu su Treise Sto- 
ker ir koroneriu. — Jis įbedė žvilgsnį į draugą, kurio veidą perkreipė 


grimasa. 

Staiga Brensonas pakėlė ranką. Greisas jam linktelėjo. 

— Bose, aš ką tik bendravau su Eismo inspekcijos konstebliu, 
privalėjusiu susisiekti su žuvusiojo artimaisiais. Jam neseniai skam- 
bino pareigūnas iš Niujorko policijos departamento. Velionis Tonis 
Reveras buvo JAV pilietis, Braitono universitete studijavęs verslą. 
Nežinau, ar gauti duomenys mums pravers, bet aukos motinos mer- 
gautinė pavardė — Džordin. 

Kabinete susispietusių žmonių akys smigo į detektyvą seržantą. 
kiekvieną veidą. 

Jie papurtė galvas. 

— Selas Džordinas? — pasufleravo jis. 

Besiklausantieji vis dar nesuprato, apie ką kalbama. 

— Ar kas matė „Krikštatėvį ? — pratęsė Brensonas. 

Šįkart visi sulinksėjo. 

— Marlonas Brando? Capo di capi? Tai yra, visų bosų bosas? 
Krikštatėvis? 


— Taip, — atsiliepė Greisas. 


— Štai kas jos tėtukas. Selas Džordinas yra dabartinis Niujorko 
krikštatėvis. 


21 


Pagal standartinį protokolą, sulaukęs naujienų apie užjūryje 
mirusį JAV pilietį, Niujorko policijos departamento Interpolo sky- 
rius išsiųsdavo pranešimą teisėsaugos atstovams, kurių jurisdikcijai 
priklausydavo gyvenamoji artimiausių giminaičių vieta, ir pareigū- 
nai jiems perduodavo žinią. Tonio Revero atveju, minėtą užduotį 
derėjo atlikti Safolko apygardos policijai, kontroliuojančiai Hamp- 
tonus. 

Bet reikalai, susiję su tokia garsia šeimyna kaip Džordinai, 
tvarkomi kitaip. Informacinėje sistemoje buvo paženklinti visi ma- 

„fijos šeimos nariai, netgi tolimiausi pusbroliai bei pusseserės, kurių 
kontaktinius duomenis galėdavo gauti jais besidomintys policijos 
departamentai arba pareigūnai. 

Detektyvas Petas Laniganas iš apygardos prokuratūros Specia- 
liųjų tyrimų skyriaus sėdėjo Bruklino biure, kai jam paskambino kri- 
minalistas iš Interpolo padalinio. Svarstydamas, kokią dovaną žmo- 
nai Fransinai įteikti per trisdešimtąsias vestuvių metines, Laniganas 
internete naršė „Tiffany“ juvelyrinių dirbinių katalogą ir ieškojo įper- 
kamų prekių. Tačiau po kelių sekundžių jis griebė tušinuką ir šimtu 
procentų susitelkė į skambutį. | 

Airių kilmės detektyvas buvo aukštaūgis vyras rauplėtu veidu, 
styrančiais žilstančiais plaukais, kalbėjo Bruklino gyventojo tartimi. 
Suaugusiojo gyvenimą pradėjo JAV kariniame jūrų laivyne, vėliau 
Manhatano prieplaukose dirbo uosto kroviku ir galiausiai prisijun- 
gė prie Niujorko policijos departamento. Dėl atšiaurios išvaizdos 
priminė filmuose vaizduojamus kietus riešutėlius ir savo galingu 
stotu mažai kam keldavo norą su juo susigrumti. 

Penkiasdešimt ketverių metų pareigūnas jau tris dešimtme- 
čius gaudė apsukruolius, taip mafiozus vadino Niujorko farai. As- 
meniškai pažinojo gausybę žemesnio rango banditų iš įvairių ma- 
fijos klanų, iš dalies todėl, kad gimė ir užaugo Brukline, kur buvo 
įsikūrusios dauguma iš jų — Gambino, Dženovezės, Kolombo, Lu- 
kezės, Bonano ir Džordino šeimos. 

Dvidešimto amžiaus aštuntajame dešimtmetyje neseniai Nu- 
jorko policijos departamente įsidarbinusį Laniganą paskyrė į ko- 
mandą, kuri bandė susekti žudikus, prieš kelerius metus pribaigu- 
sius gangsterį Džo Galą. Pastarasis buvo nušautas per keršto akciją, 
kai lankėsi Mažosios Italijos „Umbertos Clam House“ restorane. 
Tačiau Petui sunkiai sekėsi jam prijausti. Beprotis Džojis, kaip jį pra- 
minė, rūsyje laikė tikrą liūtą. Augintinį badu marindavo tris dienas, 
paskui atvesdavo skolininkus pas urzgiantį žvėrį ir teiraudavosi, kas 
jiems labiau maga — sumokėti pinigus ar pažaisti su naminiu gy- 


vūnėlių. 

Nuo tada Laniganas didžiąją savo karjeros dalį praleido gau- 
dydamas mafiozus. 

Jis išklausė Interpolo pareigūno perduotą informaciją. Nė kiek 
neapsidžiaugė, kad mirties kaltininkas pabėgo iš avarijos vietos. 
Atpildas buvo tiesiog įsigėręs į mafijos kultūrą. Priešų nestigo nė 
vienai šeimai — nei senų istorinių konkurentų, nei naujų, įsigyja- 
mų bemaž kiekvieną dieną. Norint įsitikinti, ar tokios mintys turi 
pagrindą, reikės pačiam nuvažiuoti į Rytų Hamptoną ir susitikti su 
žuvusiojo artimaisiais. Detektyvas mėgdavo lankyti apsukruolius jų 
irštvose. Pamatydavo visai kitokią gangsterių pusę negu tuomet, kai 
jie sėdėdavo policijos tardymo kambaryje. Rasi, šokiruojanti žinia 
privers vieną iš jų ką nors išpliurpti. 

Po pusvalandžio, žmonos gamintas makaronų salotas su viš- 
tiena užgėręs dietine kokakola bei kavos doze, jis suveržė kakla- 
raiščio mazgą, užsimetė švarką ir į kelionę pasikvietė bendradarbį 
bičiulį Denį Butlą. Abu patraukė į automobilių aikštelę ir sėdo į jo- 
kiais ženklais nepažymėtą, purvinai rudą „Ford Crown Victoria“. 

Petas Laniganas rėmė Obamą ir nemažai laisvalaikio aukojo 
labdaringai veiklai, padėdamas sužalotiems karo veteranams. Denis 
Butlas, užkietėjęs respublikonas, laisvu nuo darbo metu paprastai 
užsiimdavo ginklų lobizmu ir medžiodavo. Nors dvejais metais vy- 
resnis už kolegą, jis puikavosi stirksančiais, berniokiškai nurėžtais, 
jaunatviškais šiaudų spalvos plaukais. Kitaip nei Laniganui, nagri- 
nėjusiam mafijos bylas, bet per visą tarnybos laikotarpį nė sykio 
nepaleidusiam kulkos, Butlui teko pašauti tris žmones, iš kurių pora 
žuvo. Jiedu tarpusavyje skyrėsi kaip dangus nuo žemės. Nuolat ki- 
virčydavosi. Bet juos siejo artima draugystė. 

Kai Laniganas užvedė variklį ir fordas šovė pirmyn, ant Butlo 
kelių šleptelėjo nuo prietaisų skydelio viršaus nuslydusi dvylikos 
kvadratinių colių kartoninė dėžutė su užrašu BRUKLINO APYGAR- 
DOS PROKURATŪROS NUOSAvYBĖ. Netardamas nė žodžio, nuleidęs 
galvą, detektyvas ją perkėlė ant užpakalinės sėdynės. Denis Butlas 
buvo mažakalbis ir protarpiais, kai išvis neturėdavo ūpo šnekėti, ga- 

„lėdavo tylėti ištisas valandas. Bet pro jo akis neprasprūsdavo jokios 

smulkmenos. 

Automobiliui tolstant nuo kontoros, jis netikėtai paklausė: 

— Kaip manai, su kuo mes susidūrėme? 

Laniganas patraukė pečiais. 

— Nežinau. O tu? 

Butlas gūžtelėjo. 

— Man rodos, kažkas užsakė jį nudėti. Aiškiai matyti samdo- 
mo žudiko braižas. 


Ankstyvą rytą spūstys Long Ailendo nekaustė ir, jiems trau- 
kiant Hamptonų link, palankios eismo sąlygos išliko kitas pusan- 
tros valandos. Sezono įkarštyje šis kelio ruožas užsikimšdavo, au- 
tomobiliai slinkdavo lėtai, kone sulipę buferiais. Atsipalaidavęs La- 
niganas viena ranka vairavo fordą vešliais krūmynais ir pievomis 
apsuptu greitkeliu, podraug budriai dairėsi į išvažiavimo ženklus, 
nes nepasitikėjo instrukcijomis, kurias kartais pateikdavo prie lan- 
go priklijuotas palydovinis navigatorius. 

Butlas palaikė ryšius su nauja moterimi, Floridoje didelį ūkį 
turinčia .turtuole, kaip jis tvirtino. Planavo išeiti į pensiją ir persi- 
kelti pas ją. Laniganas žinojo ilgėsiąsis draugo, todėl naujienos jį 
prislėgė. Pats nejautė jokio noro mesti tarnybos — pernelyg mėgo 
savo darbą. 

Vos tik medžiai ir krūmokšniai užleido vietą Rytų Hamptono 
pakraščiui ir atokiau nuo kelio iškilusiems milžiniškiems namams, 
kuriuos veikiai pakeitė baltų prabangių parduotuvių virtinė, navi- 
gatorius priminė, kad netrukus reikės sukti dešinėn. Priešais „Mobil 
Oil“ degalinę Laniganas pasirinko nurodytą kryptį, ir automobilis 
nuriedėjo po medžių lapijomis tįstančiu, dviguba geltona vidurio 
linija paženklintu keliuku. 

— Žinai, ką galima užtikrintai pasakyti apie Hamptonus? — 
dvidešimt minučių trukusią tylą ūmai sudrumstė Butlas, prabilęs 
kapota bostoniečio tartimi. 

— Hmm? Ką? — Laniganas visada kalbėdavo taip, lyg burnoje 
vartytų kelis stiklo rutuliukus. 

Bičiulis galva kinktelėjo į gigantišką kolonijinio stiliaus dvarą 
su portiku ir kolonomis. 

— Čia tikrai nepamatysi į pensiją išėjusių Niujorko policininkų! 

— Bet į čionykštes apylinkes dažniausiai nesikrausto ir apsu- 
kruoliai, — atšovė Petas Laniganas. 

— Vaikio motina ištekėjusi už Lu Revero, teisingai? 

— Aha. 

— Kitaip sakant, už mafijos bankininko. Juk esi tai girdėjęs, ar 
ne? Sklando gandai, kad per anuos rinkimus respublikonai iš jos 
gavo dešimt milijonų. 

— Štai dar viena svari priežastis, kodėl turėtume pričiupti Lu 
Reverą. 

— Užsikrušk. 

Laniganas išsišiepė. 

Dviguba geltona linija nutrūko, ir gatvė susiaurėjo iki vie- 
nos juostos. Abiejuose kelkraščiuose stiebėsi dailiai apkarpytos 
gyvatvorės. 

— Mes vietoje? 

— Taip, taip. 

Anot palydovinio navigatoriaus, tikslas pasiektas. Kelią užkir- 
to žaliai dažyti aukšti vartai. Po garsiakalbio plokštele pritvirtintas 
ženklas skelbė: GINKLUOTA APSAUGA. 

Petas sustabdė fordą, nuleido langą ir ištiesė ranką, siekdamas 
telefonspynės mygtuko. Į juos įtariai spitrijosi kiklopiška stebėjimo 
kameros akis. 

Pasigirdo traškėjimas ir laužyta anglų kalba prašnekęs balsas. 

— Taip, sveiki, klausau? 

— Policija, — tarė Petas, priešais kameros objektyvą kilstelėda- 
mas policininko ženkliuką. 

Po sekundės vartai lėtai atsivėrė, ir detektyvai pajudėjo pir- 
myn. 

Už vejos platybių ir atogrąžų miškams būdingų augalų stūk- 
sojo impozantiški, pilki šiuolaikiniai rūmai, kuriuos papildė kairėje 
pusėje suręstas apskritas priestatas, Lanigano nuomone, panašus į 
atominio povandeninio laivo bokštelį. 

— Šiek tiek primena tavo naujos damos buveinę? — pasitei- 
ravo Petas. 

— Ne-e. Maniškės rezidencija gerokai didesnė — šita prilygsta 
nebent jos baseino stoginei. 

Plačiai šypsodamasis Petas vairavo automobilį medžio skiedro- 
mis nusėtu taku ir artėjo prie garažo, pakankamai erdvaus, kad jame 
tilptų lėktuvnešis, kol pagaliau prisigretino šalia auksinio „Porsche 
Cayenne“ ir nuspaudė stabdį. Abu pareigūnai išlipę laukan akimirką 
pasidairė. Netoliese staiga atsidarė paradinės durys, ir į juos baugš- 
čiai pašnairavo filipiniečių kilmės uniformuota tarnaitė. 

Jiedu nužygiavo prie įėjimo. 

— Mes ieškome ponų Reverų, — tarė Petas Laniganas, atkišda- 
mas policininko ženklelį. 

Savąjį parodė ir Denis Butlas. 

Tarnaitė dar labiau išsigando, ir Petui kaipmat jos pagailo. 
Kažkas blogai elgėsi su mergina. Skriaudžiamus asmenis nesunku 
atpažinti. 

Ji sužiopčiojo, bet atsiliepė per tyliai, kad pavyktų nugirsti žo- 
džius, tada palydėjo atvykėlius į erdvų vestibiulį pilkomis grindų 
plokštėmis ir priešais kylančiu įspūdingu sraigtiniu laiptatakiu. Sie- 
nas dailino veidrodžiai įmantriais rėmais ir abstraktūs paveikslai. 

Paklusdami dirgliems tarnaitės mostams, detektyvai įžengė į 
didžiulę svetainę aukštomis lubomis ir virš galvų kyšančiu balkonu. 
Lyg būčiau persikėlęs į filmavimo aikštelę, kurios dekoracijos at- 
kuria Tiudorų epochos Angliją, pamanė Petas Laniganas. Palubėje 
kabėjo ąžuolinės sijos, sienas puošė gobelenai ir protėvių portretai. 
Ne paveldėti, o įsigyti aukcionuose, įtarė jis. 

Patalpoje dominavo antikiniai baldai: sofos, kėdės, šezlongas. 
Pro milžinišką langą buvo matyti veja, krūmai ir už jų plytintis 

Long Ailendo sąsiauris. Grindų plokštes dengė kilimai, oras dvelkė 
silpnu muskusiniu kvapu, primenančiu muziejus. 

Dėl tokio namo ir kambario žmonės mielai padėtų galvas, 
mąstė jis, šiuo metu neabejodamas tik dėl vieno dalyko. Daug kam 
tikrai teko atsisveikinti su gyvybe. 

Svetainėje sėdėjo apie keturiasdešimt penkerių metų simpa- 
tiška, bet atšiauri moteris trumpais gelsvais plaukais ir plastikos 
chirurgo pakoreguota nosimi. Ji dėvėjo rožinį treningą, avėjo bliz- 
gančius sportukus. Vienoje rankoje spaudė „Marlboro Light“ pa- 
kelį, kitoje laikė žiebtuvėlį. Atvykėliams įeinant, blondinė išpurtė 
cigaretę, įspraudė ją tarp lūpų ir spragtelėjo Žiebtuvėliu, tarytum 
arogantiškai ragindama juos užprotestuoti. 

— Taip? — prabilo išpūtusi į lubas dūmą. 

Petas parodė savo ženkliuką. 

— Detektyvas Laniganas ir detektyvas Butlas. Jūs esate ponia 
Fernanda Rever? 

Ji krestelėjo galva, lyg nuo veido atmesdama įsivaizduojamus 
ilgus plaukų garbinius. 

— Kodėl klausiat? 

— Ar jūsų vyras namuose? — kantriai tęsė Laniganas. 

— Žaidžia golfą. 
stigo ant židinio atbrailos, staliukų, lentynų. Bet, kaip Petas nustatė, 
jas permetęs akimis, visose įamžinti tiktai Lu ir Fernanda Reverai 
su atžalomis. Kad ir kaip apmaudu, jokių draugų, tiksliau, bendri- 
ninkų, nuotraukų jis nepastebėjo. 

— Ar greitai sugrįš? 

— Nežinau. Po dviejų, gal trijų valandų. 

Pareigūnai susižvalgė. Po pauzės Laniganas tarė: 

— Atleiskit, ponia Rever, bet privalau perduoti nemalonias 
naujienas. Jūs turite sūnų, vardu Tonis, ar ne? 

Moteris ketino vėl įtraukti dūmą, tačiau sustingo, o jos veide 
įsirėžė nerimo raukšlės. 

— Taip“ 

— Anglų policija iš Braitono mus informavo, kad jūsų sūnus 
šįryt Žuvo autoavarijoje. 

Vyrai nekviesti atsisėdo priešais ją. 

Blondinė tylėdama stebeilijosi į detektyvus. 

— Ką? 

Petas Laniganas pakartojo žinią. 

Ji dėbsojo lyg virtusi nesprogusia bomba. 

— Jūs mane maustot? 

— Deja, ne, — atsiliepė Petas. — Man labai gaila. Ar kas nors 
galėtų jums palaikyti draugiją, kol grįš sutuoktinis? Gal kaimynas? 
Draugas? 

— Maustot, ar ne? Prisipažinkit, kad maustot. 

Cigaretė beveik susmilko. Dalį pelenų ji nukratė į didelę kriš- 
tolinę peleninę. 

— Atleiskite, ponia Rever, bet aš sakau tiesą. 

Jos vyzdžiai ėmė plėstis. 

— Jūs mane maustot, teisingai? — po užsitęsusios pauzės tarė 
moteris. 

Petas matė, kaip dreba Fernandos Rever rankos. Ji dūrė nuorū- 
ka į peleninę tartum besdama peiliu. Stvėrė krištolinį indą ir sviedė 
į sieną. Žemiau portreto atsimušęs į statmeną paviršių, jis pažiro 
šukėmis. | 

— Ne! — blondinės alsavimas nenumaldomai spartėjo. — Ne- 
eeeeeeeeeeeeee! 

Namo savininkė griebė staliuką ir nutrenkė ant grindų, sulau- 
Žydama jo kojeles. 

— Neeeeeeee! — pratrūko spiegti. — Neeeeeeee! Jūs meluojat. 
Pasakykit, kad meluojat! 

Pašokusi nebyliai sėdinčių pareigūnų akivaizdoje, moteris nuo 
sienos nuplėšė paveikslą, smogė drobe per kelį ir sudraskė Madonos 
su kūdikiu veidą bei kūną. 

— Tik ne mano Tonis. Ne mano sūnus. Neeeeeeeeeee! Tik ne jis! 

Fernanda Rever čiupo svarmenis suėmusio aukšto, laibo vyro 
statulėlę. Nė vienas iš policininkų nenutuokė, nei kas nulipdė šį 
meno kūrinį, nei kokia jo vertė. Ji suskaldė skulptūros galvą į grindis. 

— Nešdinkitės! — užklykė. — Nešdinkitės, nešdinkitės, neš- 
dinkitės! 

Taileris, pilkomis mokyklinėmis kelnėmis, ties apykakle pra- 
segtais baltais marškiniais ir pusiau atmazgytu uniforminiu pil- 
ku kaklaraiščiu, kūprinosi virš pušinio virtuvės stalo. Prie sienos 
pritvirtintas, griausmingai veikiantis televizorius rodė vieną iš jo 
mėgstamiausių „Aukščiausios pavaros“ serijų, kurioje laidos ko- 
manda sudaužė namelį ant ratų. 

Vaiko akis iš dalies dengė ant kaktos krentantys, tiesūs rudi 
plaukai, jis nešiojo ovalo formos akinius vieliniais rėmeliais, todėl 
kai kurie žmonės tikino, esą Taileris panašus į jauną Harį Poterį. 
Dėl palyginimo berniukas nesipiktino, išvaizda jam netgi pelnė tam 
tikrą aplinkinių pagarbą, tačiau Karlei sūnus labiau priminė velionį 
vyrą Kesą. Taileris buvo miniatiūrinė tėvo kopija, ir, kai dzingtelė- 
jo mikrobangų krosnelė, ji pasistengė užgniaužti ašaras. Viešpatie, 
kaip dabar Kėsas praverstų. Jis žinotų, ką daryti, kaip išsikapstyti iš 
bjaurios padėties, kaip prasklaidyti ją kamuojančią baisią savijautą. 
Karlė ištraukė lėkštę. 

— Nuleisk alkūnes! — pareikalavo ji. 

Grindų plytelėmis viltingai atiturseno Otis, juodas labradoro 
ir nežinomos veislės mišrūnas. Motina padėjo lėkštę priešais vaiką 
ir nuotolinio valdymo pulteliu sumažino televizoriaus garsą. 

— Mėsos kukuliai su makaronais? — susiraukė Taileris. 

— Tavo mėgstamas patiekalas, ar ne? — ji pristūmė salotų du- 
benį. 

— Šiandien valgiau jų mokykloje. 

— Tau pasisekė. 

— Ten pietus gamina geriau už tave. 

— Dėkui už įvertinimą. 

— Tu man liepi visada sakyti teisybę. 

— Kiek pamenu, liepiu visada elgtis taktiškai. 

Taileris trūktelėjo pečiais. 

— Ai, koks skirtumas. — Jis įtariai pabaksnojo kukulį. — Kaip 
aš rytoj pasieksiu mokyklą? 

— Gal pėstute? 

— Nuostabu, labai tau ačiū. — Berniukas netikėtai atkuto. — 
Ei, galėčiau nuvažiuoti dviračiu! 

Karlė pašiurpo vien nuo tokios minties. 

— Nė už ką. Į mokyklą dviračiu nelėksi. Aišku? Iškviesiu taksi. 

Šuo viltingai įsispigino į vaiką. 

— Oti, nebandyk melsti maisto! — perspėjo Karlė. Ir įsitaisė 
greta sūnaus. — Klausyk, mano diena buvo suknista. 

— Bet ne tokia suknista, kaip tam dviratininkui? 

— Ką tai turėtų reikšti? 

Taileris staiga pakilo ir nuskuodė link išėjimo šaukdamas: 

— Kertu lažybų, kad jo motina — ne girtuoklė! 

Jis užtrenkė duris sau už nugaros. 

Karlė įsispoksojo į duris. Perpus pakilo nuo kėdės ir vėl prisė- 
do. Netrukus antrame aukšte ėmė tūžmingai dundėti būgnai. Au-au, 
du sykius amtelėjo šuo, lūkuriuojantis gardaus kąsnelio. 

— Nepyk, Oti, prastai jaučiuosi. Vėliau išvesiu tave pasivaikš- 
čioti. 

Nuo kukulių kvapo traukė skrandį. Netgi smarkiau nei iki 
šiol. Karlė atsistojo, priėjo prie durų, atidarė jas ketindama surikti 
Taileriui, bet persigalvojo. Grįžo prie stalo ir prisidegė cigaretę, be- 
reikšmiu žvilgsniu varstydama ekraną, iš lūpų skaitydama, ką šneka 
„Aukščiausios pavaros“ vedėjai. Jos viduje išplito tirpulys. 

Atgijo telefonas. Skambino Sara Elis. Už advokato Džastino iš- 
tekėjusi Sara buvo ne tik artimiausia draugė, bet ir nuovokiausias 

žmogus iš visų pažįstamų. Dabar, kai išgyveno klaikiausią košmarą 
nuo tada, kai Karlė sužinojo apie sutuoktinio žūtį, jai verkiant rei- 
kėjo nuovokumo. 

— Kaip laikaisi, šaunuole? 

— Anaiptol ne šauniai, — niūriai atsakė Karlė. 

— Matėm tave per televizorių — rodė per vietines žinias. Kal- 
bu apie avariją. Ar policininkai tau minėjo, kad ieško balto furgono? 

— Jie nedaug ką man pasakojo. 

— Mes jau pakeliui pas tave, vežamės butelį šampano, kad pa- 
keltume tau nuotaiką. 

— Dėkui, draugijos neatsisakyčiau... bet man mažiausiai reika- 
lingas sumautas alkoholis. 

Kleo miegojo savo palatoje. Mėlynų ligoninės marškinių ran- 
kovė nuslydo virš alkūnės, ir Greisas, kuris jau valandą sėdėjo šalia 
lovos, pažvelgė į mylimos moters veidą, tada dirstelėjo į šviesius 
laibos rankos gyvaplaukius mąstydamas, kokia ji žavinga, kai už- 
snūsta. Paskui akys nukrypo į riešo apyrankę su pilka plastikine 
žymele, ir jo širdyje vėl išsikerojo bauguliai. 

Prie pilvo prilipdyti laidai nepaliaujamai tiekė informaciją lo- 
vos kojūgalyje įtaisytam kompiuteriui, bet Greisas neįsivaizdavo, ką 
reiškė ekrane matomi rodmenys. Tegalėjo viltis, kad jai nieko bloga 
nenutiks. Šaltos, silpnos šviesos ir televizoriuje virpančio žvilgesio 
fone Kleo atrodė neįtikimai blyški ir pažeidžiama. 

Kai pagalvodavo apie jos būklę, Greisą apimdavo baimė. Blo- 
gumą keliantis siaubas. 

Jis įsiklausė į stabilų Kleo alsavimą. Erdvę nelauktai perskro- 
dė graudus sirenos kauksmas, sklindantis nuo greitosios pagal- 
bos automobilio, kuris artinosi prie ligoninės pastato. Kleo buvo 
tokia stipri ir sveika. Prisižiūrėdavo, valgydavo atitinkamą maistą, 

"mankštindavosi, palaikydavo puikią formą. Be abejo, prieš nėštumą 
nevengdavo vakarais išgerti, bet sužinojusi, kad laukiasi, bemat ap- 
ribojo alkoholio kiekį iki vienos taurės, iš kurios gurkšnodavo tik 
tam tikromis progomis, o praėjusias kelias savaites, kaip pridera, 
visiškai atsisakė svaigalų. 

Neskaitant kitų bruožų, Rojus ją mylėjo dėl pozityvaus nusis- 
tatymo, polinkio įžiūrėti gerąją žmonių pusę ir teigiamus bet kokios 
padėties aspektus. Jis buvo įsitikinęs, kad Kleo taps nuostabia mo- 
tina. Bet kaskart, kai susimąstydavo apie galimybę prarasti kūdikį, 
pajusdavo stiprėjantį slogumą. | 

Dar didesnį šiurpą kurstė konsultanto perspėjimas, esą netekti 
gyvybės gresia ir pačiai Kleo. 

Ant kelių jis laikė sąrašą dokumentų, kurių prireiks per Karlo 
Venerio, sadistinius filmus stačiusio išgamos, teismą. Visą valandą 
stengėsi susikaupti — privalėjo šįvakar perskaityti registrą, patikrin- 
ti, ar įtraukta kiekviena smulkmena, ryte pasimatyti su Emile Kertis, 
finansų tyrėja, ir užbaigti dokumentų konfiskavimo procedūrą, — 
bet mintys klaidžiojo kitur. Nūnai priminė sau pasiteirauti Emilės, 
kaip laikosi jos šuo, vardu Bobis. Dėl savo augintinio moteris kraus- 
tėsi iš proto, nuolat plepėdavo apie Bobį ir vyresniajam detektyvui 
demonstruodavo jo nuotraukas. 

Buvo dešimt minučių po devintos valandos Maksimaliai nu- 
tildytas televizorius rodė naują kriminalinį serialą. Kaip dauguma 
policininkų, dėl erzinančių netikslumų Greisas retai kada žiūrėdavo 
filmus apie farus, ir į šį numojo ranka aną savaitę, kai sulig penkio- 
likta pirmos serijos minute pagrindinis veikėjas, neva didelę patirtį 
turintis detektyvas, apsirengęs kasdieniais drabužiais, išmindė nu- 
žudymo vietą. 

Jis vėl sutelkė dėmesį į ryte įvykusią, mirtimi pasibaigusią ava- 
riją. Pirmines liudininkų ataskaitas jau girdėjo. Dviratininkas važia- 
vo priešpriešine eismo juosta, bet nieko čia keista — idiotai dažnai 
taip elgiasi. Jei žmogžudystė užsakyta, tuomet dviračiu važiavęs 
jaunuolis suteikė furgonui idealų šansą. Bet iš kur „Ford Transit“ 

vairuotojas žinojo, kad jis išlėks į kitą gatvės pusę? Ne, teorija per- 
nelyg pritempta, ir Greiso ji netenkino, nors furgonas nurūko per 
sankryžą, užsidegus raudonam šviesoforo signalui. 

Tačiau nerimą žadino sąsajos su Niujorko nusikaltėlių šeima. 
Rojus nepajėgė įvardyti, kas konkrečiai jį nervina, bet į širdį vis tiek 
smelkėsi bloga nuojauta. 

Daug kas teigė, kad šiandien italų mafija, kokią vaizduoja 
„Krikštatėvio“ tipo filmai, išdraskyta ir sužlugdyta. Bet Greisas Ži- 
nojo tiesą. Prieš šešerius metus viešėdamas Kvantike, Virdžinijos 
valstijoje, lankė FTB centro surengtus trumpus apmokymus ir už- 
mezgė draugiškus santykius su Brukline dirbančiu detektyvu, kuris 
specializavosi mafijos srityje. 

Taip, ji skyrėsi nuo kitados klestėjusios organizacijos. Prohibi- 
cijos laikais JAV nusikaltėlių šeimos vis augo ir stiprėjo. Dvidešim- 
to amžiaus ketvirtojo dešimtmečio viduryje nuo romėnų legionų 
kiekvienam amerikiečiui. Jie kontroliavo daugumą svarbiausių 
profsąjungų. Kišo nagus prie siuvimo pramonės, statybų, geležin- 
kelių transporto ir Niujorko dokų, pardavinėjo cigaretes, užsiėmė 
azartiniais lošimais ir prostitučių sąvadavimu, valdė naktinius klu- 
bus, lupikavo, reketavo tūkstančius įmonių bei namų valdų, prie- 
varta siūlydami apsaugą. 

Šiais laikais tradicinės nusikaltėlių šeimynos mažiau krito į 
akis, bet išliko turtingos, nors su jomis ėmė konkuruoti gausėjanti 
vadinamoji rusų mafija. Didelę dalį pajamų gaudavo iš narkotikų, 
kadaise joms buvusių tabu, falsiikavo brangias dizainerių prekes, 
platino filmus pažeisdami autorines teises ir galvotrūkčiais veržėsi į 
internetinio piratavimo erdves. 

Vakare, prieš apleisdamas darbovietę, Greisas į „Google“ paieš- 
kos sistemą įvedė žodžius „Selas Džordinas“, bet rasta informacija 
maloniai nenuteikė. Selas Džordinas vyto už grotų, tačiau gausi jo 
šutvė nė neketino nutraukti veiklos. Tai šutvei įstatymai sakytum 
neegzistavo, ir su varžovais ji susidorodavo taip pat negailestingai, 
kaip bet kokia kita anksčiau gyvavusi gangsterių šeima. 

Negi jų čiuptuvai pasiekė Braitoną? 

Narkotinės medžiagos Braitonui tapo rimta problema. Jung- 
tinėje Karalystėje miestas devynerius metus iš eilės, deja, buvo ti- 
tuluojamas intraveninių narkotikų pražudytų aukų sostine. Aptar- 
naujantieji vietinius narkomanus puikiai užsidirbdavo, bet dar di- 
desnį pelną atnešdavo poilsio ir pasilinksminimo vietose vartojami 
kvaišalai, pavyzdžiui, kokainas. Per naujausią itin veiksmingą poli- 
cijos iniciatyvą, operaciją „Sunaikinimas“, pavyko likviduoti keletą 
pagrindinių gaujų, bet, kad ir kiek žmonių areštuodavai, jų veiklą 
nekantraudavo perimti užkulisiuose lūkuriuojantys nauji Žaidėjai. 
Policijos žvalgybos biuras dar nenustatė jokių ryšių su JAV organi- 
zuotais nusikaltėliais, tačiau galbūt aplinkybės netrukus pasikeis? 

Staiga ėmė zirzti mobilusis. 

Atsiliepdamas Rojus išėjo iš palatos, baimindamasis prižadinti 
Kleo. Pasak ginekologo, dabar jai reikėjo kuo daugiau poilsio. 

Skambino Normanas Potingas, uoliai tebeplušantis nusikalti- 
mų tyrimo kabinete. Greisas žinojo, kokia bjauri priežastis nulėmė 
detektyvo seržanto stropumą — dėl pragariško šeiminio gyvenimo 
jis mieliau užsilaikydavo darbo aplinkoje, kurioje bent jau buvo pa- 
geidaujamas. 

— Bose, su manimi ką tik susisiekė Interpolo skyrius iš Niu- 
jorko. Žuvusio dviratininko, Tonio Revero, tėvai jau išskrido pri- 
vačiu lėktuvu. Gatviko oro uoste turėtų nusileisti šeštą ryto. Pama- 
niau, tau derėtų pranešti naujieną. Jie rezervavo kambarį Braitono 
„Metropolio“ viešbutyje. Eismo priežiūros inspekcija pasirūpino, 
kad šiek tiek vėliau porelę į morgą palydėtų šeimoms skiriamas tar- 
pininkas, bet gal norėsi ten nusiųsti ir Sunkių nusikaltimų tyrimo 
skyriaus atstovą? 

— Įžvalgi mintis, Normanai, ačiū, — padėkojo Greisas. 

Baigęs pokalbį, jis paniro į apmąstymus. Mielai pats būtų susi- 
tikęs su tėvais ir juos įvertinęs. Bet kol kas nesiruošė Reverų gąsdin- 


ti policijos įtarinėjimais, juolab kad išvydę aukšto rango pareigūną 

atvykėliai tikriausiai nustebtų. Ne, taip rizikuoti nėra jokio reikalo, 
nusprendė Greisas. Jei maga ką nors išpešti iš akistatos su tėvais, 
teks elgtis labai atsargiai. Užduotį verčiau patikėti jaunesniam pa- 
reigūnui — amerikiečiams atrodytų, kad teisėsaugos pajėgos viso 
labo išreiškia pagarbą. 

Jis surinko numerį ir po akimirkos išgirdo Gleno Brensono 
balsą. Fone skambėjo pažįstama teminė melodija iš Klinto Istvudo 
„vesterno „Geras, blogas ir bjaurus. Brensonas dievino senus filmus. 

Vyresnysis detektyvas mintyse regėjo bičiulį, drybsantį ant so- 
fos — Greiso namuose, kuriuose Glenas apsistojo prieš kelis mėne- 
sius, kai jį išspyrė Žmona. Bet ilgai taip nesitęs, nes Greisas nutarė 
savo būstą parduoti. 

— Ei, senučiuk! — sprendžiant iš tono, jis gėrė. 

Prieš žlungant santuokai Brensonas nepiktnaudžiavo alkoho- 
liu, bet pastaruoju metu sriuobdavo tiek, kad Rojui tai pradėjo kelti 
nerimą. 

— Kaip skrodimas? 

— Staigmenų nepateikė. Ant vaikio striukės dešiniojo peties 
aptikome baltų dažų, sutampančių su nubrozdinimų vieta, į ku- 
rią greičiausiai trenkėsi „Ford Transit“ furgonas. Jaunuolį pražu- 
dė daugybinis vidinis kraujavimas. Į laboratoriją nusiųsti kraujo 
ir kitų skysčių pavyzdžiai — juos ištyrus paaiškės, ar auka vartojo 
kvaišalus. | 

— Anot liudininkų, vyrukas lėkė priešpriešine eismo juosta. 

— Jis gimė ir užaugo Amerikoje. Į gatvę išvažiavo anksti ryte. 
Gal jautėsi pavargęs ir susipainiojęs. Arba elgėsi kaip tipiškas pa- 
kvaišęs dviratininkas. Susidūrimo momento neužfiksavo jokios 
vaizdo stebėjimo kameros. | 

Greisas pakeitė temą. 

— Ar nepamiršai pamaitinti Marlono? 

Jis kasdien turėdavo perspėti Brensoną, kad šis duotų maisto 


auksinei žuvelei. 

— Aha, nusivedžiau į Džeimio Oliverio restoraną. Pavaišinau 
trimis patiekalais, įskaitant desertą. 

Rojus plačiai nusišypsojo. 

— Bet iš išvaizdos Marlonas liūdnokas, — netikėtai pasakė 
Brensonas. — Jam verkiant reikėtų bičiulio. 

Kaip ir tau, mintyse tarė Greisas prieš paaiškindamas: 

— Mėginau tokį surasti, bet jis, po velnių, kiekvieną prarydavo. 

— Primena Arę. 

Negirdomis nuleidęs repliką apie Brensono žmoną, vyresnysis 
detektyvas pasidomėjo: 

— Tikiuosi, nesi numatęs rytoj ilgėliau pagulėti lovoje? 

— Kodėl klausi? 

— Norėsiu, kad vėl pasirodytum morge. 

Rytą, septintą valandą penkiolika minučių, prabėgus vos dvy- 
likai valandų nuo tada, kai iš čia išvažiavo, Glenas Brensonas su- 
stabdė policijos ženklais nepažymėtą sidabrinį „Hyundai Getz“ 
už Braitono ir Hovo miesto morgo plytinčioje, tuščioje lankytojų 
aikštelėje. Išjungė variklį ir pirštais įmygo smilkinius, mėgindamas 
nuslopinti kaktos srityje pulsuojantį svilinantį skausmą. Burna ir 
gerklė buvo perdžiūvusios, nors jis išlenkė porą pintų vandens, o 
pabudus, prieš valandą, nurytos dvi paracetamolio tabletės dar ne- 
apmalšino sopulių. Detektyvas seržantas ėmė abejoti, ar jos išvis 
suveiks. 

Pagirios nuolat stiprėjo. Matyt, todėl, kad jis gerdavo vis dau- 
giau. Šįkart už prastą savijautą reikėtų padėkoti ASDA prekybos 
centre įsigytam akciniam raudonajam vynui. Vakar Brensonas mi- 
krobangų krosnelėje pasišildė vištienos troškinį ir įsitaisė valgyti 
priešais televizorių, ketindamas apsiriboti viena taure, bet kažkaip 
sugebėjo ištuštinti visą butelį. 

Stengėsi nugramzdinti įtūžį. 

Aptirpdyti širdį varstančius siaubingos nuoskaudos dūrius. 
Neblėstantį vaikų ilgesį, aštrius dieglius, smaigstančius vidurius 
kaskart, kai Glenas pagalvodavo apie kitą vyrą, gyvenantį su jo 
žmona, žaidžiantį su jo atžalomis ir, po šimts, maudantį juos vonio- 
je! Kažkokį pataikūnišką asmeninį trenerį, kurį jis aistringai troško 
nudobti. O kur dar Arės prasimanymai, surašyti ištuokos doku- 
„mentuose! Jie gulėjo ant keleivio sėdynės, įkišti į baltą voką. 

Popiet dėl skyrybų reikalų teks šnekėtis su savo advokatu, kar- 
tu išklausyti naujų jo patarimų dėl finansinių pasekmių ir bendra- 
vimo su vaikais. 

Kokia nesąžininga padėtis! Kol policininkai neriasi iš kailio 
ir rizikuoja gyvybėmis, siekdami užkirsti kelią nusikaltimams ir už 
grotų patupdyti piktadarius, moralės kodeksas pranyksta lyg dū- 
mas. Žmonai nebūtina likti ištikimai. Ji gali į tave numoti ranka, 
barškintis su visais iš eilės, išmesti iš namų ir atkraustyti meilužį. 

Brensonas prislėgtas nėrė į dulksną ir išskleidė skėtį. Nuotai- 
kos nepakėlė ir dabartinis apdaras — tamsiai mėlynas lietpaltis, 
tamsus kostiumas, neįprastai niaurios spalvos kaklaraištis ir neiš- 
vaizdūs juodi batai, nugludinti iki veidrodinio blizgesio, kaip ir visa 
jo avalynė. Vienas iš kelių Rojaus Greiso patarimų dėl drabužių, į 
kurį Glenas teikėsi atsižvelgti, skelbė, esą tokiomis progomis derėtų 
rengtis pagarbiai. | 

Gryname ore mažumėlę atsigavęs detektyvas seržantas nejau- 
kiai įsispoksojo į uždarytas priėmimo skyriaus duris. Jį nukraty- 
davo šiurpas kiekvieną sykį, kai čia atsidurdavo, bet dar bjauresnė 
savijauta kamuodavo per pagirias. 

Statinys atrodė nykesnis ir pilkesnis nei įprastai. Iš fasadinės 
pusės priminė vienaukštį pailgą bungalo tipo namą su matiniais lan- 
gais ir žvirgždėtu tinku aplipdytomis sienomis. Iš užnugario panėšė- 
jo į sandėlį, ir abejuose jo galuose po stogeliais driekėsi įvažiavimo 
takai, kuriais, pasislėpę nuo visuomenės akių, furgonai pristatydavo 
arba išveždavo negyvėlius. Braitono centre netoli Luiso kelio žiedo 

„įkurtą lavoninę nuo kaimyninių namų voros skyrė aukšta mūrinė 
užtvara, apylinkėse tvyrojo ant stataus kalvos šlaito išdrikusių, miš- 
kingų Vudveilo kapinių tyla. 

Jis lūkuriavo, kol nugirdo artėjančio automobilio burzgimą. 
Po sekundės purpurinis Belos Moj „Nissan Micra“ įveikė posūkį ir 
sustojo šalia Brensono. Rojus Greisas pasiūlė jai atvažiuoti į morgą, 
nes Bela buvo ne vien Sunkių nusikaltimų tyrimo skyriaus detek- 
tyvė, bet ir gerai apmokyta, patyrusi tarpininkė, palaikanti ryšį su 
aukų šeimomis. 

Glenas paslaugiai atidarė dureles ir palaikė skėtį virš išlipan- 
čios kolegės. 

Padėkojusi ji blausiai vyptelėjo. 

— Gerai laikaisi? 

Detektyvas seržantas susiraukė ir pakinkavo galva. 

— Aha, ačiū. Kaupiuosi. 

Atvykėlei tiriančiu žvilgsniu įsispiginus jam į akis, Glenas pa- 
klausė savęs, ar tik Bela nepastebėjo, kad jos pasruvusios krauju. Jis 
puikiai žinojo esąs prastos fizinės formos. Treniruoklių salėje ne- 
silankė jau porą mėnesių, ir pirmą kartą gyvenime ant raumenin- 
go, kaip lenta plokščio pilvo išryškėjo nedidelis riebalų sluoksnis. 
Spėliodamas, ar ji užuodžia alkoholio tvaiką, Brensonas įkišo ranką 
į kišenę ir išsitraukė mėtinės gumos pakelį. Pasiūlė Belai, bet toji 
mandagiai papurtė galvą. Jis savo ruožtu į burną įsimetė vieną pa- 
galvėlę ir įniko ją kramtyti. 

Glenas užjautė bendradarbę, nuostabią detektyvę, kuri nič- 
nieko neišmanė apie madas. Veidas simpatiškas, tačiau šukuosena 
beformė, apranga tradiciškai netvarkinga — duksli „Puffa“ striukė, 
senamadiškas, tamsiai žalias dviejų dalių kostiumėlis, gremėzdiš- 
ki juodi, kulkšnis siekiantys aulinukai. Apie skonio trūkumą bylojo 
kiekviena detalė, pradedant banaliu „Swatch“ laikrodžiu nutrintu 
austu dirželiu ir baigiant, jo manymu, karšinčiaus automobiliu. 

Rodės, tarsi trisdešimt penkerių metų moteris nusispjovė į 
savo išvaizdą, susitaikydama su mintimi, kad gyvenimą teks aukoti 

darbui ir senyvos motinos priežiūrai. Jis neretai pagalvodavo, jog 
ryžęsis pagražinti Belą, panašiai kaip Rojų Greisą, gebėtų ją pavers- 
ti žavinga moterimi. Tačiau kaip pasakyti tiesą? Be to, šiandienos 
politiškai korektiškame pasaulyje nuolat tekdavo balansuoti ant 
skustuvo ašmenų. Galimas daiktas, kolegė jį užsipultų ir apkaltintų 
moterų diskriminacija. 

Išgirdę kito automobilio urzgimą, abu atsisuko. Į akiratį išniro 
mėlynas „Ford Mondeo, veikiai prisiartinęs prie detektyvų. Bren- 
sonas atpažino vairuotoją, konsteblį Deną Patendeną iš Eismo prie- 
žiūros inspekcijos. Greta kūprinosi į priekį palinkęs, arogantiškai 
atrodantis vyras, keturiasdešimties su viršum metų tipas link pa- 
kaušio suglostytais žilais plaukais ir įtarumą spinduliuojančia mina. 
Jam pakreipus galvą, Brensonas nusprendė, kad atvykėlis primena 
barsuką. Užnugaryje sėdėjo moteris. 

Barsukas išlipo iš automobilio, nusižiovavo ir apsidairė mirksė- 
damas, tyrinėdamas aplinką pailsusiu sugniuždyto žmogaus žvilgs- 
niu. Jis vilkėjo prašmatnų „Crombie“ paltą aksomine apykakle, buvo 
pasirišęs akį rėžiantį rudą ir oranžinį kaklaraištį, avėjo rudus batus 
laivelius auksinėmis sagtimis ir puikavosi įmantriu vestuviniu žiedu 
su smaragdu. Dėl soliariumo įdegio ir bemiegės nakties oda įgavo 
blyškiai gelsvą atspalvį. | 

Kad ir kuo vyresnysis Reveras užsiėmė JAV nusikaltėlių pa- 
saulyje, jis ką tik prarado sūnų, todėl Glenas instinktyviai pajuto 
gailestį. 

Užpakalinės durelės atsilapojo it atidarytos spyriu. Nuleidusi 
ant žemės kojas, moteris bemat išsitiesė stačia, ir Brensonas užuodė 
kvepalų dvelktelėjimą. Savo ūgiu ji kiek pranoko sutuoktinį, buvo 
simpatiško, bet atšiauraus veido, kurį dabar kaustė sielvartas. Ma- 
dingai pakirpti ir nepriekaištingai sušukuoti trumpi geltoni plaukai, 
kupranugario vilnos paltas, tamsiai ruda rankinė ir prie šios deran- 
tys krokodilo odos aulinukai atsidavė santūria prabanga. 


— Ponai Reverai? — Brensonas pajudėjo pirmyn ir ištiesė ranką. 

Moteris nužvelgė detektyvą kaip tuščią vietą, tarsi demons- 
truodama, kad su juodaodžiais nebendrauja, ir paniekinamai nu- 
sigręžė. 

Vyriškis romiai nusišypsojo ir dar nuolaidžiau linktelėjo. 

— Lu Reveras, — prisistatė. — Čia mano žmona Fernanda. 

Jis paspaudė delną kur kas tvirčiau, nei Glenas tikėjosi. 

— Aš esu detektyvas seržantas Brensonas, tai — detektyvė ser- 
žantė Moj. Mudu kartu su konstebliu Patendenu jumis pasirūpin- 
sime ir kiek galėdami padėsime. Labai užjaučiame dėl sūnaus. Kaip 
kelionė? 

— Sušikta, jeigu taip knieti žinoti, — neatsigrįždama pareiškė 
moteris. — Lėktuve nebuvo ledukų. Įsivaizduojate? Nebuvo ledukų. 
Vien tik padvisę sumuštiniai. Ar mes privalome stovėti prakeikta- 
me lietuje? 

— Ne, be abejo. Eime vidun, — tarė Glenas ir mostu parodė 
kelią. 

— Brangioji, — į žmoną kreipėsi Reveras. — Brangioji... — Jis 
organizuoti reisą paskutinę akimirką. Laimė, La Gvardijos aerodro- 
me stovėjo neseniai atskridusio bendradarbio lėktuvas. Jis paėmė 
mus iš vietinio oro uosto. Antraip būtume atvykę gerokai vėliau — 
gal net rytoj. 

— Mums teko pakloti dvidešimt penkis tūkstančius dolerių, o 
jie neturėjo suknistų ledukų, — pakartojo blondinė. 

Glenui Brensonui sunkiai sekėsi patikėti, kad žmogus, kurio 
vaikas ką tik mirė, nervinosi dėl tokios banalios smulkmenos kaip 
ledukų stygius, bet jis diplomatiškai atsakė: 

— Nieko gero. 

Apeidamas pastatą detektyvas seržantas nusivedė svečius link 
fasadinės morgo dalies. Prisiartino prie nedidelių mėlynų durų su 
matiniu langeliu, sustingo po vaizdo stebėjimo kameros objektyvu 


ir pirštu bedė į skambutį. 

Duris atvėrė Kleo Morėj padėjėjas Darenas Volisas, guvus dvi- 
dešimtmetis vaikinas juodais plaukais, kurie buvo sutepti žele ir 
stirksojo kaip dygliai, jau apsirengęs melsvais mediko drabužiais, 
kelnių klešnes įspraudęs į baltus guminius batus. Juos sutikdamas 
vyrukas maloniai nusišypsojo ir mostu pakvietė vidun. 

Kaip paprastai Gleną Brensoną perliejo žiaukčioti verčiantis 
dvokas. Šleikščiai salsvas „Trigene“ dezinfekuojamosios priemonės 
tvaikas slopindavo, bet iki galo neišsklaidydavo lavoninėje tvyran- 
čio mirties kvapo, kuris net ir išėjus likdavo įsigėręs į rūbus. 

Svečiai įžengė į ankštą kabinetą, kur su jais pasilabino koro- 
neris Filipas Kijis, niaurią tamsią eilutę dėvintis, pagarbiai ir daly- 
kiškai bendraujantis aukštas lieknas vyriškis juodbruvu patraukliu 
veidu, trumpai kirptais juodais plaukais ir tankiais antakiais. 

Vyresniosios patologanatomijos laborantės asistentas palydė- 
jo žmones plytelėmis išklotu, palei izoliatoriaus langą tįstančiu ko- 
ridoriumi, skubiai nuvedė pro atvirą skrodimų kambarį, kuriame 
gulėjo trys nuogi lavonai, ir paragino įeiti į nediduką pasitarimų 
kabinetą. Patalpoje stovintį aštuonkampį stalą supo aštuonios juo- 
dos kėdės, ant sienos kabėjo dvi švarios baltos lentos ir apskritas 
laikrodis nerūdijančio plieno rėmais. Buvo 07.28 val. 

— Arbatos? Kavos? — pasiteiravo Darenas Volisas, gestu siū- 
lydamas prisėsti. 

Amerikiečiai pakratė galvas ir liko stovėti. 

— Nežinojau, kad mes atsibeldėme į mėšliną „Starbucks“ ka- 
vinę, — tarė Fernanda Rever. — Aš atskridau pamatyti sūnų, o ne 
gerti sumautą kavą. 

— Brangioji... — sutuoktinis perspėjamai kilstelėjo ranką. 

— Liaukis mane vadinęs brangiąja, — atšovė ji. — Burbuliuoji 
kaip subingalvė papūga. 

Darenas Volisas susižvalgė su policininkais, ir po akimirkos 
koroneris negarsiai, bet ryžtingai kreipėsi į amerikiečius: 

— Dėkui, kad sukorėte tokį kelią. Suprantu, jums nelengva. 

— Ar ne? — nukirto Fernanda Rever. — Tikrai suprantat? 

Ant kėdės prisėdęs it styga tiesus Filipas Kijis kelias sekundes 
diplomatiškai patylėjo, paskui vėl prabilo, paeiliui dirsčiodamas į 
Reverus: 

— Deja, per avariją jūsų sūnus smarkiai susibraižė odą. Mes 
paguldėme velionį taip, kad matytųsi geresnioji veido pusė, nes, ko 
gero, kaip tik tokį norėsite jį atminti. Į kūną rekomenduočiau žiūrėti 
pro apžvalgos langą. 

— Iš kito pasaulio krašto atskridau ne tam, kad pro langą žiop- 
sočiau į sūnų, — lediniu balsu atsiliepė Fernanda Rever. — Noriu 
jį pamatyti, apkabinti, suspausti glėbyje. Jam čia šalta. Ir reikia ma- 
mos. 

Morgo darbuotojas su policininkais vėl apsimainė nejaukiais 
žvilgsniais. 

— Taip, žinoma, — po pauzės ištarė Darenas. — Sekite paskui 
mane. Tik būkite pasirengę. 

Jie nužingsniavo į asketišką laukiamąjį su balzganais suoliu- 
kais ir karštų gėrimų automatu. Trys policijos pareigūnai stabtelėjo, 
o Reverai ir Filipas Kijis, eidami įkandin Dareno Voliso, pro toli- 
mąsias duris įžengė į siaurą patalpą, atstojančią apžiūros kambarį ir 
visoms konfesijoms pritaikytą koplyčią. 

Nuo lubų iki pečių lygio sienos buvo nudažytos kremine spal- 
va, apatinę jų dalį dengė medinės plokštės. Vienoje iš netikrų langų 
nišų stovėjo vaza su dirbtinėmis gėlėmis. Altorių atstojo abstraktus 
paveikslas, vaizduojantis auksines žvaigždes juodame tirštų debesų 
fone. Iš priešingų sienų kyšančiose lentynose buvo padėtos gedin- 
tiems lankytojams skirtos mėlynos nosinaičių dėžutės. 

Viduryje dunksojo stalas, ant jo gulėjo šilkine kremine marška 
apklotas žmogaus kūnas. 

Moteris ėmė springdama gokčioti. Sutuoktinis apglėbė jos pe- 
čius. 

Darenas atsargiai pakėlė drobulę, atidengdamas ant šono pa- 
suktą jaunuolio galvą. Per apmokymus jis sužinojo, kaip dera elgtis 
sielvartaujančių artimųjų akivaizdoje, ir tokiu delikačiu momentu 

gebėdavo rasti išeitį iš bet kokios padėties, tačiau nepajėgdavo nu- 
spėti, kaip jie reaguos į mirusio mylimo žmogaus vaizdą. Priešais 
klykiančias motinas stoviniavo ne sykį, vis dėlto per savo darbo 
metus nebuvo girdėjęs nieko panašaus į staugimą, kuris ūmai ištrū- 
ko iš amerikietės gerklės. 

Jis sakytum veržėsi iš perskrosto pragaro gelmių. 


25 


Perbalusio sutuoktinio prilaikoma Fernanda Rever tik po va- 
landos išsverdėjo iš apžiūros kambario. 

Laukiamajame Darenas Volisas juos nuvedė prie kėdžių. Mo- 
teris atsisėdo, rankinėje sugraibė pakelį cigarečių ir vieną prisidegė. 

— Atleiskit, — mandagiai prabilo Darenas, — bet čia drau- 
džiama rūkyti. Jūs galite išeiti į lauką. 

Ji giliai įkvėpė, paspoksojo į vaikiną, lyg jis nebūtų prataręs nė 
žodžio, išpūtė dūmą ir įtraukė kitą. 

Brensonas diplomatiškai pastūmė tuščią kavos puodelį. 

— Naudokitės juo kaip pelenine. 

Jis linktelėjo Volisui ir kolegoms, nebyliai ragindamas nepro- 
testuoti. 

Lu Reveras, kalbantis nežymiu Bruklino gyventojo akcentu, 
prašneko tyliu, bet valdingu balsu, tartum nusprendęs perimti va- 
dovavimą į savo rankas, ir kartu paeiliui nužvelgė kiekvieną poli- 
cininką. 

— Mudu su žmona norėtume žinoti, kas tiksliai atsitiko. Žuvo 
mūsų sūnus. Suprantat, ką sakau? Informaciją gavome tik iš antrųjų 
lūpų. Ką papasakosite jūs? 

Glenas Brensonas su Bela Moj atsisuko į Deną Patendeną. 

— Ponai Reverai, kol kas bendras vaizdas iki galo nėra aiš- 
kus, — atsiliepė kelių patrulis. — Su avarija susijusios trys transpor- 
to priemonės. Anot liudininkų, jūsų sūnus iš šoninės gatvės metėsi 

"į pagrindinę, Portlando kelią, ir priešpriešine eismo juosta nulėkė 
tiesiai link „Audi“, kurio vairuotoja, vengdama jį užkliudyti, atsi- 
trenkė į kavinės sieną. Vėliau, tikrinant girtumą, moters kraujyje 
aptiktas draudžiamas alkoholio kiekis, ir mes ją areštavimo dėl vai- 
ravimo išgėrus. 

— Apsišik, kaip puiku, — rėžė Fernanda Rever ir į plaučius vėl 
įsiurbė dūmą. 

— Dar neišsiaiškinome, kaip ji konkrečiai susijusi su pačiu 
susidūrimu. — Patendenas nudūrė akis į padėtą ant stalo blokno- 
tą. — Į jūsų sūnų rėžėsi pavymui „Audi“ sekęs ir, regis, raudono 
šviesoforo signalo nepaisęs baltas „Ford Transit“. Jaunuolį ir dviratį 
smūgis nubloškė į kitą kelio pusę, priešais atvažiuojantį sunkvežimį 
su priekaba. Mirtinus sužalojimus greičiausiai nulėmė kontaktas su 
šia transporto priemone. 

Ilgam pakibo tyla. 

— Sakot, sunkvežimis su priekaba? — prasižiojo Lu Reveras. 

— Amerikoje vadinamas tiesiog vilkiku, — paslaugiai tarė 
Glenas Brensonas. 

— Kaip „Mack Trucks“ vilkikas? 

— Taip, didžiulis. 

Denas Patendenas pridūrė: 

— Mes nustatėme, kad sunkvežimio vairuotojas viršijo valan- 
dų limitą. 

— Ką tai reiškia? — pasitikslino Lu Reveras. 

— Jungtinėje Karalystėje galioja griežtos taisyklės, nurodan- 
čios, kas kiek laiko sunkvežimio vairuotojas privalo ilsėtis. Kelio- 
nes stebi transporto priemonėje įmontuotas tachometras. Vilkike, 
dalyvavusiame jūsų sūnaus žūtimi pasibaigusioje avarijoje, esantis 
įrenginys parodė, kad vairuotojas važiavo ilgiau nei leidžiama. 

Fernanda Rever metė nuorūką į kavos puodelį, iš rankinės iš- 
sitraukė kitą cigaretę. 

— Nuostabu, — tarė. — Velniškai nuostabu. 

Paniekinamai perkreipusi lūpas ji spragtelėjo žiebtuvėliu, tada 
palenkė veidą, kurio skruostu nusirangė vieniša ašara. 

— Kaipgi baltasis fordas? — pasiteiravo sutuoktinis. — Ką pa- 
sakysite apie furgono savininką? 

Patendenas pervertė kelis bloknoto puslapius. 

— Tas žmogus nuvažiavo nesustodamas, jo dar negalime api- 
būdinti. „Ford Transit“ ieško visi patruliai, bet mes nenutuokiame, 
kaip vairuotojas atrodo. Tikimės, naudingų žinių suteiks vaizdo ste- 
bėjimo kamerų filmuota medžiaga. 

— Ar gerai supratau? — paklausė Fernanda Rever. — Į avariją 
įstvėlė girta „Audi“ vairuotoja, per daug valandų kelyje praleidęs 
vilkiko vairuotojas ir iš nelaimės vietos sprukęs furgono vairuoto- 
jas? Aš teisi? 

Konsteblis budriai ją nužvelgė. 

— Taip. Bet, įsibėgėjant tyrimui, viliamės gauti daugiau infor- 
macijos. 

— Jūs viliatės? — moters balsas tryško pagieža. Ji pirštu dūrė į 
uždarytas duris. — Ana ten guli mano sūnus. — Dirstelėjusi į vyrą 
pridūrė: — Mūsų sūnus. Kaip, jūsų nuomone, mes jaučiamės? 

Patendenas nuo jos nenuleido akių. 

— Ponia Rever, bijau net pagalvoti, kaip dabar jaučiatės. Te- 
galiu prižadėti, kad Eismo priežiūros inspekcija, kurioje dirbu, ir 
Transporto priemonių susidūrimo skyrius stengsis kuo išsamiau 
atskleisti incidento faktus. Man nuoširdžiai gaila tiek jūsų, tiek kitų 
aukos giminaičių. Mane įpareigojo atsakyti į bet kokius jūsų turi- 
mus klausimus ir patikinti, jog dėsime visas jėgas, siekdami išsiaiš- 
kinti jūsų sūnaus mirties aplinkybes. — Konsteblis jai įteikė vizitinę 
kortelę. — Štai mano kontaktiniai duomenys. Nesivaržydami skam- 
binkite bet kuriuo paros metu, ir, jei tik galėsiu, aš suteiksiu jums 
reikiamą informaciją. 

Amerikietė paliko kortelę ant stalo. 

— Sakykit, ar jums teko prarasti vaiką? 

Porą sekundžių jis tylėdamas žiūrėjo į Fernandą Rever. 

— Ne. Bet aš taip pat esu tėvas. Negaliu įsivaizduoti, kaip 
reaguočiau į tokią nelaimę. Negaliu įsivaizduoti, ką jūs išgyvenate, 
ir elgčiausi įžūliai, jeigu bandyčiau spėti. 

— Aha, teisingai, — šaltai atsiliepė ji. — Verčiau nė nemėgin- 
kite. 

Dantis su savo partneriu Josarjanu sėdėjo „Shark Bite“ sporto 
baro terasoje, nuo kurios atsivėrė vaizdas į upelį, tekantį Providen- 
sialeso saloje, pietinėje Vėžlių įlankos prieplaukos pusėje. Trisde- 
šimties mylių ilgio ir penkių mylių pločio Provas, kaip ją vadino 
čiabuviai, driekėsi Karibų jūroje, į pietus nuo Bahamų. Turistų trau- 
kos centras Terkso ir Kaikoso archipelage vis dėlto buvo iš esmės 
neapstatytas, ir tokia padėtis Dantį tenkino. Jis ketino persikrausty- 
ti kitur, vos tik saloje pasidarytų pernelyg ankšta. 

Vakare temperatūra tebesiekė trisdešimt šešis laipsnius, karš- 
tį papildė didelė drėgmė. Džinsus iki kelių nupjautomis klešnėmis 
mūvintis, trumparankovius marškinėlius su Džimio Peidžo nuo- 
trauka dėvintis, į šlepetes įsispyręs Dantis Žliaugė prakaitu. Kas 
porą minučių priplodavo uodą, atsitupiantį ant apnuogintos odos. 
Jis rūkė „Lucky Strike“ cigaretę ir siurbčiojo „Makers Mark“ burbo- 
ną su ledukais. Greta tupintis, piktai į pasaulį dėbsantis šuo kartais 
palakdavo vandens iš dubenėlio, padėto ant lentinių grindų. 

Bare buvo paskelbta laimingoji nuolaidų valanda, ir kondicio- 
nuojamoje patalpoje grūdosi iš savo gimtinių išsikėlę britai, ame- 
rikiečiai bei kanadiečiai, dauguma jų pažinojo vieni kitus ir amži- 
nai čia prisiliuobdavo. Dantis su jais nė sykio nesišnekėjo. Nemėgo 
bendrauti su aplinkiniais. Jis šventė savo gimtadienį ir džiaugėsi 
galėdamas šią dieną praleisti su partneriu. 

Vyras įteikė sau dovaną — plikai apsiskuto ir išdulkino juoda- 
odę panelę, vardu Tija, kurią nuolat aplankydavo Oro uosto kelyje 

veikiančiame „Cameos“ naktiniame klube. Merginai, kaip ir Josar- 
janui, nerūpėjo jo gimtadienis. Na, ir puiku. Rūpinimosi Dantis ne- 
virškino. 

Iš baro atsklido griausmingas juokas. Prieš porą savaičių čio- 
nykštę užeigą varstė šūviai. Vidun įsiveržę du haitiečiai suskato 
mostaguoti pusiau automatiniais ginklais, rėksmingai liepė visiems 
išsitiesti ant grindų ir atiduoti pinigines. Vienas iš girtuoklių, kuris 
anksčiau gyveno Anglijoje ir dirbo teisininku, storapilvis tipas su 
švarku, baltomis medvilninėmis kelnėmis ir senu mokykliniu ka- 
klaraiščiu, griebėsi .45 kalibro „Glock“ pistoleto ir abu nupylė. Tuo- 
met šūksniu liepė barmenui duoti dar vieną rožinio džino kokteilį. 

Antai kokia šioji įstaiga. 

Kaip tik todėl Dantis nutarė apsistoti Provo saloje. Vietiniai 
nieko neklausinėjo, jiems buvo į viską nusispjaut. Žmonės nekreipė 
dėmesio į juodu su šunimi, o jis savo ruožtu irgi paliko kitus ra- 
mybėje. Pats gyveno anapus upokšnio, pirmame butų komplekso 
aukšte, ir turėjo sodelį, kuriame savo partneriui leisdavo triesti, kiek 
širdis geidžia. Du tris sykius per metus, kai tekdavo išvykti verslo 
reikalais, Josarjaną pašerdavo į namus ateinanti valytoja. 

"Terkso ir Kaikoso salos priklausė britams, tik pastarieji nei 
norėjo, nei išgalėjo jas prižiūrėti. Bet tarp Haičio, Jamaikos ir Flo- 
ridos plytinčiose strategiškose vietose pamėgo trumpam atsipūs- 
ti narkotikus gabenantys kurjeriai ir iš Haičio į Jungtines Valsti- 
jas keliaujantys nelegalūs imigrantai. Jungtinė Karalystė apsimetė 
jose palaikanti teisėtvarką ir į aukščiausią valdžios postą pasodino 
marionetinį -gubernatorių, tačiau faktiškai vadovavimą perleido 
korumpuotiems policininkams. Nors apylinkėse nuolat sukinėjosi 
JAV pakrantės sargyba, amerikiečiai patruliuodavo tiktai atviroje 
jūroje. 

Nieko nedomino Danties verslas. 

Jis išlenkė dar porą burbono stiklų, sutraukė kitas keturias ci- 
garetes ir nukulniavo link savo būsto, drauge su partneriu žings- 
niuodamas tamsiu, apleistu keliu. Visai įmanoma, kad šitas vakaras 

taps paskutiniu gyvenime... arba ne. Kaip klostysis įvykiai, sužinos 
neilgai trukus. Dantis dėl to nė kiek nekvaršino galvos, bet jo atsai- 
numą kurstė ne alkoholis. Likimą nulems namų spintelėje užrakin- 
tas metalo luistas. 

Dantis metė mokslus sulaukęs penkiolikos ir kurį laiką tiesiog 
bastėsi. Atsidūręs Niujorke iš pradžių įsidarbino sandėlyje, vėliau 
Long Ailande veikiančioje „Grumman“ naikintuvų gamykloje tapo 
šaltkalviu mechaniku. Prie kariuomenės prisijungė, kai vyresnysis 
Džordžas Bušas užpuolė Iraką. Armijoje paaiškėjo, kad įgimta ra- 
mybė jį apdovanojo išskirtiniu talentu itin taikliai šaudyti dideliais 
atstumais. 

Po dviejų komandiruočių į karo veiksmų lauką jis paklausė da- 
lies vado siūlymo ir stojo į snaiperių mokyklą. Būtent čia rado savo 
pašaukimą, apie kurį liudijo ant buto sienos sukabinta eilė medalių. 
Protarpiais Dantis abejingai juos nužiūrėdavo, tarytum muziejuje 
apžvelgdamas seniai mirusio nepažįstamo Žmogaus gyvenimą. 

Tarp apdovanojimų kabėjo įrėmintas padėkos raštas už nar- 
sumą, kurį jis gavo iš apšaudomos zonos ištempęs sužeistą kolegą. 
Dalis užrašo skelbė: didis amerikietis patriotas. 

Plačiagerklis juristas, nudėjęs porelę haitiečių, prieš kelerius 
metus „Shark Bite“ bare primygtinai pasisiūlė nupirkti jam išgerti. 
Anglas maukė džiną ir kinkavo galva, kol galiausiai pasiteiravo, ar 
jis patriotas. 

Ne, ne patriotas, atsakė Dantis ir numynė šalin. 

Teisininkas riktelėjo įkandin: 

— Šaunuolis. Patriotizmas — tai paskutinis niekšo prieglobstis. 

Dantis atsiminė storulio žodžius dabar, keturiasdešimt pirmo- 
jo gimtadienio vakarą, paskutinį kartą užmesdamas akį į medalius 
ir įrėmintus padėkos raštus. Paskui, kaip per kiekvieną gimimo die- 
ną, su partneriu ir „Maker's Mark“ stiklu žengė į balkoną. 

Prisėdęs suplėšė cigaretę, išlenkė viskio ir mintyse apskaičiavo 
savo finansus. Sprendžiant iš einamųjų išlaidų, pinigų nepristigs dar 
penkerius metus. Nors pelningas kontraktas nepamaišytų. Šveica- 

rijos banko sąskaitoje Dantis sukaupė daugmaž pustrečio milijono 
dolerių, nemenką sumą, bet, ei, kas žino, kada teks pakratyti kojas. 
Dviem „Mercedes“ varikliais aprūpintai trisdešimt penkių pėdų il- 
gio jachtai „Avantiūra“, kuria jis nuolat plaukdavo ieškotis maisto, 
reikėjo degalų. 

Tikrą gyvenimą atstojo „Avantiūroje“ praleistos dienos. 

Dantis nenumanė, kiek dar jų liko. 

Kasmet per gimtadienį jis tradiciškai žaisdavo rusišką ruletę. 
Įkišdavo šovinį į vieną iš šešių ertmių, pasukdavo būgną klausyda- 
masis metalinio spragt spragt spragt, tuomet vamzdžiu durdavo sau 
į smilkinį ir paspausdavo gaiduką, bet tik vieną kartą. Jeigu gaidu- 
kas stuktelėdavo į tuščią lizdą, vadinasi, taip ir turėjo nutikti. 

Vyras grįžo į kambarį, atrakino spintelę ir viduje sugraibė 
ginklą. Tas pats .38 kalibro užtaisas tūnojo lizde pastaruosius de- 
šimt metų. Dantis atlaužė būgną ir ant delno išmetė šovinį. Prieš 
dešimtmetį savo rankomis jį patobulino. Antgalyje įpjovė du gi- 
lius statmenus rėžius, idant paleista kulka bet kokiame paviršiuje 
išsprogdintų skylę, didumo sulig teniso kamuoliuku. Jis nė už ką 
neišgyventų. 

"Dantis atsargiai grąžino šovinį atgal į ertmę, pasuko būgną ir 
įsiklausė į spragsėjimą. Galbūt ties gaiduku sustings lizdas su užtai- 
su, O gal ir ne. 

Vamzdžio žiotis jis įbedė į smilkinio tašką, kurį perskrosdama 
kulka pridarytų daugiausia žalos. 

Ir spustelėjo gaiduką. 

Greisas nutarė atsisveikinti su Džeko Skerito kabinetu ir rytinį 
pasitarimą perkelti į posėdžių kambarį, kuriame tilptų papildomi 
žmonės — Treisė Stoker, vadovaujanti nusikaltimo vietos tyrė- 
jams, Džeimsas Gartrelas, NVT fotografas, Polas Vudas, seržantas iš 

Transporto priemonių susidūrimo skyriaus, vakar apsilankęs avari- 
jos teritorijoje ir asmeniškai ją apžiūrėjęs. 

Rojus Greisas į būrį priėmė dar du asmenis. Pirmasis, dvide- 
šimt dvejų metų konsteblis Alekas Deivisas, tarnaudamas unifor- 
muotu pareigūnu vyresniajam detektyvui padarė įspūdį, todėl jis 
paaukštino vaikiną iki Kriminalinio skyriaus darbuotojo ir dabar 
pakvietė į savo komandą. Tylus, drovios išvaizdos jaunuolis buvo 
atsakingas už tyrėjų grupę, sudarytą iš bendruomenės paramos pa- 
reigūnų, kurie mylios spinduliu nuo avarijos zonos naršė kiekvieną 
įstaigą, vildamiesi rasti daugiau stebėjimo kamerų duomenų. 

Antrasis narys, Deividas Housas, aukštas, lipšnių manierų, apie 
keturiasdešimt penkerių metų detektyvas konsteblis tvarkingai su- 
šukuotais rausvai gelsvais plaukais, dėvintis languotus marškinius 
ir pilką švarką su dryželiais, iš pažiūros priminė biržos maklerį arba 
korporacijos administratorių. Neskaitant kitų pareigų, jis buvo kva- 
lifikuotas Kriminalinio skyriaus derybininkas. Anksčiau tarnavo 
policijos ir kalėjimų tarpininku. 

Patalpoje ant kietų raudonų kėdžių aplink stačiakampį stalą 
galėjo susėsti dvidešimt penki žmonės, o prireikus dar trisdešimt 
stovėti. Neminint kitų paskirčių, šią patalpą naudojo per spaudos 
konferencijas, todėl prie tolimosios sienos stiebėsi išlenkta, dviejų 
mėlynos spalvos atspalvių, šešių pėdų aukščio ir dešimties pėdų il- 
gio lenta, iškilusi priešais vaizdo ekraną, akiplėšiškai demonstruo- 
jantį Sasekso policijos tinklalapio adresą, Kovos su nusikaltimais 
organizacijos raginimus ir telefono numerį. Jos fone pareigūnai 
kreipdavosi į spaudos ir televizijos atstovus. Nuo slogaus kardomo- 
jo kalėjimo reginio policininkus apsaugojo pakeliamosios žaliuzės. 

Šalia plazminio ekrano kabančioje baltoje lentoje Džeimsas 
Bigsas pažymėjo, kaip dviratininkui pargriuvus išsidėstė su avarija 
susijusios transporto priemonės. 

Baltasis „Ford Transit“ buvo pažymėtas TRANSP. NR. 1. Dvi- 
ratis — TRANSP NR. 2, sunkvežimis — TRANSP, NR. 3, o „Audi — 
TRANSP, NR. 4. 

Rojus Greisas perskaitė iš savo užrašų: 

— Balandžio dvidešimt antroji, ketvirtadienis, aštuonios va- 
landos trisdešimt minučių. Tai antrasis pasitarimas dėl operacijos 
„Smuikas“. Vakar Portlando kelyje atsitrenkęs į nenustatytos kilmės 
furgoną ir vilkiką, priklausantį Aberdyno „Ocean Fisheries“ kom- 
panijai, žuvo Entonis Vinsentas Reveras, Braitono universiteto stu- 
dentas. Susirinkime nedalyvauja detektyvas seržantas Brensonas, 
konsteblis Patendenas ir detektyvė seržantė Moj, nes šiuo metu kar- 
tu su velionio tėvais, atskridusiais iš Jungtinių Valstijų, apžiūri kūną. 

Jis atsigręžė į seržantą Vudą. 

— Polai, manau, vertėtų pradėti nuo tavęs. 

Seržantas pakilo nuo kėdės. 

— Pirminius liudininkų parodymus, informaciją apie slydimo 
žymes ir nuolaužų išsklaidymą įvedėme į kompiuterizuoto projek- 
tavimo programą, ja pasinaudojome atkurdami nelaimingą atsitiki- 
mą. Į modeliuojamą avariją žiūrėjome iš dviejų taškų. Pirmiausia iš 
„Audi“ pozicijos. 

Vudas skaitmeniniu nuotolinio valdymo pulteliu įjungė ekraną 
ir šiame nušvito pilkšva, kaip Portlando kelias plati gatvė, kurią su- 
pančius šaligatvius ir statinius temdė blyškesni pilkumos atspalviai. 
Įkandin „Audi“ sekė baltas furgonas, priešakyje iš skersgatvio niro 
dviratininkas, tolumoje kita juosta artinosi vilkikas su priekaba. 

Jis bedė. pirštu į mygtuką ir animacinis filmukas atgijo. Iš vie- 
tos pajudėjo priešinga kelio puse važiuojantis sunkvežimis. Dvira- 
tininkas iš šoninės gatvelės staiga išlėkė į priešpriešinę eismo juostą 
ir nušvilpė tiesiai „Audi“ link. Paskutinę akimirką jis metėsi kairėn 
į kelio vidurį, o kabrioletas staigiai pasuko ant šaligatvio. Po sekun- 
dės furgonas tėškėsi į dviratį, nublokšdamas jį į kitą juostą, tiesiai 
po sunkvežimiu. Vilkikui stojant, dviratininkas įstrigo užpakalinėje 
rato arkoje, iš po dugno nuskriejo atplėšta dešinioji koja. 

Kai animuoti kadrai sustingo, kambaryje stojo užsitęsusi tyla. 

Ją nutraukė Greisas, pažvelgdamas į eismo priežiūros inspek- 
torių: 

— Džeimsai, iš simuliacijos neatrodo, kad „Audi“ vairuotoja, 
ponia Karlė Čeis, būtų kliudžiusi Reverą. 

— Remdamasis turima informacija, tokiai prielaidai pritar- 
čiau. Bet kol kas nesu tikras, kad žinome visą istoriją. Galbūt mote- 
riškei paprasčiausiai nepasisekė, kai iš karto po avarijos jai nustatė 
draudžiamą girtumo laipsnį. Nors kol kas nederėtų atmesti tikimy- 
bės, kad prasikalto ir ponia Čeis. 

Rojus Greisas atsisuko į vyriausiąją nusikaltimo vietos tyrėją. 

— Treise, ką nors mums papasakosi? 

Treisė Stoker, vos daugiau kaip penkių pėdų ūgio miniatiū- 
rinis energijos kamuolys, buvo viena iš gerbiamiausių pareigūnų, 
vadovaujančių NVT komandoms. Simpatiška griežtų bruožų mo- 
teris tiesiais rudais plaukais vilkėjo tamsiai mėlyną kostiumėlį su 
kelnėmis ir pilką palaidinukę. Po kaklu ant virvutės kabojo standar- 
tinė policininko kortelė su mėlynai ir baltai atspausdintais žodžiais: 
TARNAUJU SASEKSUI. 

— Manau, šefe, netrukus gausime reikšmingų duomenų. Se- 
rijos numerį, pastebėtą ant šoninio veidrodėlio dalies, kurį radome 
nelaimės vietoje, persiuntėme „Ford“ kompanijai. Tenykščiai nusta- 
tys, ar jis tikrai ženklino „Ford Transit“ ir kuriais metais furgonas 
pagamintas. 

— Furgonų yra tūkstančiai, ar ne? — paklausė Nikas Nikolas. 

— Taip, — sutiko ji ir pridūrė: — Tik dauguma turės du šoni- 
nius veidrodėlius. Galbūt kokia nors vaizdo stebėjimo kamera už- 
fiksuos „Transit“, kuriam vieno stinga. Pats stiklas išlakstė į šukes, 
bet aš pasirūpinau, kad nuo aptaiso būtų nuimti pirštų atspaudai. 
Dauguma vairuotojų mėgsta reguliuoti veidrodėlius, todėl labai ti- 
kėtina, jog žymes aptiksime. Aišku, šiek tiek užtruksime, nes per 
lietų plastikas sušlapo, o išgauti atspaudus nuo tokios medžiagos 
paviršiaus nelengva net ir palankiausiomis aplinkybėmis. 

— Dėkui. Gerai padirbėta, Treise. 

Greisas dirstelėjo į Aleką Deivisą. 

— Ką rodo apsaugos kameros? 

Jaunasis konsteblis palingavo galvą. 

— Nieko, sere. Mes patikrinome visus kadrus, bet dėl filmavi- 
mo kampų ir didelio atstumo neįžiūrėjome jokių ryškesnių detalių. 

Deivisui kalbant, vyresniojo detektyvo dėmesį išblaškė mintys 
apie Kleo, kaip nutikdavo kas porą minučių. Kiek anksčiau jiedu 
bendravo telefonu, ir iš balso susidarė įspūdis, kad šįryt ji jautėsi 
kur kas geriau. Reikia tikėtis, rytoj jau bus pasirengusi grįžti namo. 

Staiga Greisas suvokė, kad konsteblis tebedudena. Sekundę 
kitą į jį spiginosi bereikšmiu žvilgsniu ir buvo priverstas ištarti: 

— Atleisk, ar galėtum pakartoti? 

Kai Deivisas įvykdė prašymą, Greisas prisivertė susikaupti. 

— Alekai, verčiau užmeskite didesnį tinklą. Jeigu furgonas rie- 
dėjo trisdešimties mylių per valandą greičiu, vadinasi, kas dvi mi- 
nutes įveikdavo po mylią. Praplėskite paieškas iki dešimties mylių 
spindulio. Pranešk man, kiek žmonių prireiks tokiam darbui, ir aš 
suteiksiu tau įgaliojimus juos suburti. 

Ranką pakėlė Normanas Potingas, ir Greisas mostu liepė jam 
šnekėti. 

— Bose, jeigu atsižvelgsime į vakarykščius duomenis apie 
velionio sąsajas su Niujorko mafija, ar mums nederėtų sunerimti, 
kad nagrinėjame kai ką rimčiau nei paprastą avariją? Mes, be abejo, 
dairomės furgono, kurio vairuotojas spruko iš nelaimės vietos, bet 
jeigu atsitiktinumas čia niekuo dėtas? 

— Normanai, tavo pastaba taikli, — atsakė vyresnysis detekty- 
vas. — Iš to, ką nustatėme, pradedu manyti, kad gangsterių užsaky- 
tos žmogžudystės versija menkai tikėtina. Bet ją privalome ištirti ir 
įsitikinti, jog nelaimė neturi nieko bendra su mafija. Teks mažumėlę 
pasirausti, ieškant informacijos. — Jis įbedė akis į analitikę, kurią 
pasikvietė į komandą, Eleną Zorati, dvidešimt aštuonerių metų gal- 
votą moterį. — Elena kreipėsi į Niujorko policiją mėgindama nusta- 
tyti, ar Tonio Revero artimieji, o gal jo motinos giminaičiai, kivirči- 
jasi su kitais šeimos — arba kitos nusikaltėlių šeimynos — nariais. 

Sučirškė Greiso mobilusis. Atsiprašęs detektyvas nuspaudė te- 
lefono mygtuką ir išgirdo savo bosą, policijos viršininko pavaduo- 
toją Rigą. Šis pareiškė norįs tučtuojau su juo pasimatyti. Balso tonas 
liudijo, kad Rigas nepatenkintas. 

Greisas prižadėjo atvykti po pusvalandžio. 

Nuo jo kontoros iki Molinge įsikūrusios Sasekso policijos vy- 
riausiosios valdybos reikėjo važiuoti penkiolika minučių. Iš senovi- 
nių ir šiuolaikinių pastatų komplekso, stūksančio Luiso, Rytų Sasek- 
so „sostinės“, priemiestyje, penkis tūkstančius teisėtvarkos pareigū- 
nų ir tarnautojų kontroliavo administracijos bei vadovybės žmonės. 

Pristabdydamas sidabrinį „Ford Focus“ prie apsaugos užtva- 
ros, Rojus Greisas pajuto į paširdžius įsismelkiantį nerimą — taip 
atsitikdavo ir mokykloje, kai sulaukdavo kvietimo į direktoriaus ka- 
binetą. Nervinio drebulio niekada nepavykdavo suvaldyti. Jaudulys 
apimdavo kaskart, kai jis čia atvažiuodavo, nors naujasis policijos 
viršininko pavaduotojas Piteris Rigas, kuriam tekdavo atsiskaityti, 
pasirodė besąs gerokai malonesnis už savo pirmtakę, gaižiąją ir ne- 
nuspėjamąją Alisoną Vosper. 

Jis linktelėjo sargui ir nuvairavo fordą pro užkardą. Staigiai 
pasuko dešinėn, užnugaryje paliko Eismo priežiūros inspekciją ir 
vairavimo mokyklą, galop sustojo automobilių aikštelėje. Pamėgi- 
no prisiskambinti Glenui, vildamasis iš draugo išgirsti atnaujintą 
informaciją, tačiau kaipmat buvo sujungtas su balso paštu. Nieko 
nepešė ir pabandęs susisiekti su Bela Moj. Greisas išniro į dulksną 
ir palenkęs galvą nudrožė per komplekso teritoriją. 

Piterio Rigo kabinetas buvo pirmame impozantiško karalie- 
nės Anos dvaro aukšte, priešakinėje pagrindinio statinio dalyje. 
Pro platų pakeliamąjį langą atsivėrė vaizdas į žvyruotą įvažiavimo 
kelią ir tolėliau vešančią apskritą pievą. Kaip ir kiti vietiniai kam- 

bariai, jis puikavosi dailia medžio apdaila ir įspūdingomis lubomis, 
puoštomis subtiliais tinko pagražinimais — po gaisro, prieš kelerius 
metus kone sunaikinusio dvarą, visa tai buvo kruopščiai restauruo- 
ta. Greisas žinojo, kad padarė neblogą įspūdį policijos viršininko 
pavaduotojui, perėmusiam šias pareigas nuo naujų metų pradžios. 
Rigui puoselėjo simpatiją, bet jo akivaizdoje visada jautėsi tipenąs 
skustuvo ašmenimis. 

Rigas buvo penktą dešimtį įpusėjęs elegantiškas, išvaizdus vy- 
riškis sveika veido spalva, trumpai ir konservatyviai kirptais švie- 
siais plaukais, kultūringu privačios mokyklos auklėtinio balsu. Savo 
augumu truputį nusileido Greisui, bet puiki, bemaž kariška laikyse- 
na, rodės, pridėdavo jam kelis colius. Vilkėjo tamsiai mėlyną švarką, 
ruoželiais pamargintus marškinius, ryšėjo dryžuotą kaklaraištį. Jo 
kabineto sienas dailino lenktyninių automobilių nuotraukos. 

Tuo metu, kai detektyvas žengė per slenkstį, Rigas šnekėjo te- 
lefonu, bet jis gestu maloniai pasiūlė atvykėliui įsitaisyti viename iš 
dviejų odinių krėslų, stovinčių priešais milžinišką palisandro stalą, 
delnu uždengė ragelį ir pasiteiravo, ar Greisas ko nors išgertų. 

— Kavos, sere... stiprios ir su pieno šlakeliu. 

Rigas perdavė prašymą — tikriausiai savo asistentei arba 
kažkam iš personalo. Tuomet nutraukė ryšį ir šyptelėjo. Paprastai 
bendraudavo maloniai, bet dalykiškai. Kaip dauguma pavaduotojų, 
turėjo visus šansus vieną dieną tapti policijos viršininku. Greisas 
asmeniškai niekada netroško užimti tokių pareigų, nes stokojo po- 
litiniuose Žaidimuose reikalingos savitvardos. Jis teikė pirmenybę 
savarankiško detektyvo darbui, kurį dievino ir puikai išmanė. 

Dauguma atžvilgių Greisas mieliau būtų likęs detektyvu ins- 
pektoriumi ir veržęsis į priešakines kiekvieno tyrimo pozicijas. 
Prieš kelerius metus paaukštintas vyresniuoju detektyvu ir visai 
neseniai pradėjęs vadovauti Sunkių nusikaltimų tyrimo skyriui, jis 
nelengvai pakėlė biurokratijos ir politinių subtilybių naštą. Laimė, 


užsimanęs galėjo pasiraitoti rankoves ir prisidėti prie bet kokios 

bylos nagrinėjimo. Niekas jo nesulaikydavo. Išskyrus nebent kabi- 
nete nenumaldomai augantį dokumentų kalną. 

— Rojau, jūsų draugė pakliuvo į ligoninę, ar ne? — paklausė 
Rigas. 

Greisas nustebo, kad bosas apie tai žino. 

— Taip, sere, dėl nėštumo komplikacijų. 

Jo akys smigo į dvi įrėmintas, ant rašomojo stalo iškilusias 
fotografijas. Viena įamžino savimi pasitikintį jaunuolį sušiauštais 
gyvenimo netemdytų jokie rūpesčiai, kitoje buvo matyti šelmiškai 
vypsanti, prijuostę pasirišusi kokių dvylikos metų mergaitė šviesio- 
mis ilgomis garbanomis. Greisą nutvilkė pavydo dūris. Jeigu pasi- 
seks, kada nors ant jo stalo irgi puikuosis tokios nuotraukos. 

— Apmaudu girdėti. Kreipkitės į mane, jeigu jums prireiks 
daugiau laisvo laiko. Kelintą savaitę ji laukiasi? 

— Dvidešimt šeštą. 

Rigas suraukė antakius. 

— Tikėkimės, ji pasitaisys. 

Kai į kabinetą užsuko kavos puodeliu nešina asistentė, poli- 
cijos viršininko pavaduotojas nudūrė žvilgsnį į savo užrašų kny- 
gą, kurią dengė atspausdintas dokumentas su ranka brūkštelėtomis 
pastabomis. 

— Operacija „Smuikas“ — mąsliai pratarė ir nusišypsodamas 
pakėlė galvą. — Malonu, kad mūsų kompiuteris turi humoro jausmą. 

Susiraukti atėjo eilė Greisui. 

— Humoro jausmą? 

— Nepamenat filmo „Džiaze tik merginos“? Gangsteriai auto- 
matus slėpė smuikų dėkluose, ar ne? 

— O, taip! Žinoma. Į tai neatkreipiau dėmesio. 

Vyresniojo detektyvo veide irgi nušvito šypsena. Bet širdį neti- 
kėtai pervėrė dilgsėjimas. „Džiaze tik merginos“ buvo mėgstamiau- 
sias Sendės filmas, kurį abu žiūrėdavo atėjus Kalėdoms, kai jį ro- 
dydavo per televizorių. Žmona idealiai pakartodavo daugelį frazių. 

Ypač paskutinę. Ji pakreipdavo galvą ant šono, atsisukdavo ir išrėž- 
davo: „Tobulų nėra.“ 

Piteris Rigas ūmai surimtėjo. 

— Rojau, man nerimą kelia ryšiai su mafija. 

Greisas linktelėjo. 

— Tėvai jau prisistatė atpažinti kūną. 

— Žinau. Bet mane erzina mintis, kad atsidūrėme mums nepa- 
žįstamoje teritorijoje. Byla potencialiai grėsminga. 

'— Kokia prasme, sere? 

Detektyvas akimoju pasigailėjo nenulaikęs liežuvio už dantų, 
bet jau nieko nebuvo galima pakeisti. 

Rigo veidas apniuko. 

— Juk gyvename prakeiktos recesijos įkarštyje. Čionykštės 
įmonės patiria rimtų nuostolių. Turistų srautai sumenko. Braitonas 
jau septynis dešimtmečius be jokio pagrindo garsėja kaip Jungtinės 
Karalystės nusikaltimų sostinė, ir mes bandome pakeisti stereoti- 
pus, įtikinti žmones, kad mieste saugu, kaip ir kitose lankytinose 
planetos vietose. Mums mažiausiai reikia laikraščių antraščių, ku- 
rios trimituotų apie nelemtą amerikiečių mafiją. 

— Su Argus palaikome neblogus santykius, todėl šitą faktą, 
manau, sugebėtume nuslėpti nuo visuomenės. 

— Tikrai? 

Rigo bruožus pamažu iškreipė pyktis. Greisas pirmą sykį matė 
jį nirštantį. 

— Taip, sere, jeigu elgsimės atsargiai ir Argus laikraščiui anks- 
čiau nei šalies žiniasklaidai suteiksime užtektinai duomenų. 

— O kaipgi premija? 

Pastarasis žodis Greisui smogė it kūjis. 

— Premija? — apstulbęs pasitikslino jis. 

— Taip, premija. 

— Atleiskite, sere, nesuprantu, apie ką jūs kalbate. 

Rigas mostu nurodė jam apeiti stalą, pasilenkė, subilsnojo per 
klaviatūrą ir pirštu dūrė į kompiuterio ekraną. 


PETER JAMES * MIRUSIOJO GNIAUŽTAI 119 


Vyresnysis detektyvas išvydo juodomis raidėmis užrašytą ir 
raudona apatine linija išryškintą pavadinimą ARGUS. Žemiau pa- 
matė: Naujausios žinios. Atnaujinta 09.25. 


MAFIJOS BOSO DUKTĖ SIŪLO 
100 000 DOLERIŲ ATLYGĮ UŽ SŪNAUS ŽUDIKĄ 


Jis skaitė pastraipas, jausdamas stiprėjančią neviltį. 


Selo Džordino, dėl žmogžudysčių vienuolika kartų iš 
eilės iki gyvos galvos kalėti nuteisto Niujorko mafijos boso, 
duktė Fernanda Rever, prie Braitono ir Hovo morgo vartų 
Argus reporteriui Kevinui Spinelai pranešė, kad už informa- 
ciją, padėsiančią atskleisti jos sūnų, Tonį Reverą, pražudžiu- 
sio furgono vairuotojo tapatybę, sumokės 100 000 dolerių. 
Dvidešimt vienerių Reveras, Braitono universiteto studen- 
tas, žuvo vakar, kai Hove, Portlando kelyje, važiuodamas 
dviračiu pateko į avariją, kurioje dalyvavo „Audi lengvasis 
automobilis, furgonas ir sunkvežimis. 

Policija prašo liudininkų atsiliepti. Inspektorius 
Džeimsas Bigsas iš Hovo eismo priežiūros inspekcijos pa- 
sakė: „Mes norime kuo skubiau rasti „Ford Transit“, dideliu 
greičiu sprukusį iš nelaimės vietos. Vairuotojas pasielgė be- 


širdiškai.“ 


— Rojau, žinot, kuo konkrečiai man nepatiko straipsnis? 

Greisas puikiai numanė, kas jį suerzino. 

— Atlygio siūlymo formuluotė, sere? 

Rigas kinktelėjo galva. 

— Taip. Nerimą kursto žodis „tapatybė“. Paprastai premija ža- 
dama už „informaciją, padėsiančią sulaikyti ir nuteisti įtariamąjį“. 
Manęs nė kiek nedžiugina frazė „atskleisti tapatybę“. Tai kvepia 
linču. 

— Galbūt moterį slėgė nuovargis, ir ji neturėjo omeny nieko 
panašaus. 

Rojus Greisas dar prieš užsičiaupdamas suvokė, kaip kvailai 
skamba tokia prielaida. 

Rigas jį nudelbė priekaištingu žvilgsniu. 

— Kai mudu kalbėjomės paskutinį sykį, teigėte, neva Spinelą 
kontroliuojate. 

Šiuo metu detektyvas mielai būtų pribaigęs reporterį plikomis 
rankomis. Tiesą sakant, jis nė nenusipelnė greitos mirties. 

— Ne visai, sere. Minėjau su žurnalistu užmezgęs neblogus 
darbinius santykius, bet nerimavau, kad kažkas iš Sasekso policijos 
jam nutekina slaptus duomenis. Straipsnis tai įrodo. 

— O man, Rojau, įrodo kitką. 

Žiūrėdamas į pašnekovą Greisas ūmai pasijuto itin nejaukiai. 

Policijos viršininko pavaduotojas pratęsė: 

— Regis, mano pirmtakė Alisona Vosper ne veltui ragino nuo 
jūsų nenuleisti akių. 


29 


Rojus Greisas išsinešdino iš policijos valdybos siaubingai pa- 
žemintas ir virdamas pykčiu, dabar jis vyko į ligoninę, vairuodamas 
automobilį aplink Braitono priemiesčius. 

Per praėjusį tyrimą, serijinio prievartautojo paieškas, tarp jų- 
dviejų su Rigu atsirado geranoriškumo atmosfera, kuri, deja, prany- 
ko kaip dūmas. Jis vylėsi amžiams atsikratęs Alisonos Vosper šmėk- 
los, bet dabar, dideliam savo nusivylimui, suprato, kad jos palikti 
nuodai niekur nedingo. 

Pasinaudojęs laisvųjų rankų įranga Greisas surinko Kevino 
Spinelos mobiliojo numerį. Žurnalistas atsiliepė beveik iš karto. 

— Jūs ką tik suknisote bet kokius draugiškus santykius, ku- 
riuos buvote užmezgęs tiek su manimi, tiek su Kriminalinio sky- 
riaus valdyba, — tūžmingai paskelbė Rojus. 

— Vyresnysis detektyve Greisai, kodėl... kas atsitiko? — Spine- 
la atsiliepė ne tokiu įžūliu tonu kaip įprastai. 

— Po velnių, jūs puikiai žinote, apie ką šneku. Apie sensaciją 
pirmame laikraščio puslapyje. 

— O... hmm... taip, aišku. 

Iš telefono atsklido žlegsėjimas, tarsi reporteris būtų kramtęs 
gumą. 

— Negaliu patikėti, kad jūs taip sukvailiojote. 

— Mes tai atspausdinome ponios Rever prašymu. 

— Nepasivarginę aptarti su tyrimo grupės nariais? 

Po pauzės Spinela atsakė dar nuolankesniu balsu: 

— Nemaniau, kad būtina. 

— Ir negalvojote apie pasekmes, ar ne? Kai policija siūlo atly- 
gį, jis svyruoja ties penkių tūkstančių svarų riba. Ką, jūsų nuomo- 
ne, tuo pasieksite? Norite Braitono gatves užtvindyti linčiuotojais, 
kurie lakstytų pikapais, prie stogų pritvirtinę ginklų stovus? Ponia 
Rever gal tokiu būdu tvarko reikalus savo šalyje, bet jūs iš patirties 
žinote, kad mes taip nesielgiame. 

— Atleiskit, jeigu jus prislėgiau. 

— Nepanašu, kad atsiprašote nuoširdžiai. Bet jūs dar pasigai- 
lėsite. Pažadu, šitai jums atsirūgs. 

Greisas nutraukė ryšį ir atsakė į praleistą Gleno Brensono 
skambutį. 

— Ei, senučiuk! — šūktelėjo bičiulis, vyresniajam detektyvui 
nespėjus pratarti nė žodžio. — Man ką tik šovė viena mintis. Ope- 
racija „Smuikas“ — kaip gudru! Pavadinimas tinka tyrimui, susiju- 
siam su Niujorko mafija! 

— Turi galvoje „Džiaze tik merginos"? 

Brensonas akivaizdžiai nusiminė. 

— O, tu jau perpratai... 

— Aha, nepyk, kad sumoviau rytą. — Greisas nusprendė ne- 
atskleisti žinių šaltinio ir pasimėgauti viena iš retų akimirkų, kai 
draugą pavykdavo pranokti filmų išmanymu. Jis nedelsdamas pa- 
keitė temą: — Kas vyksta? 

— Prie morgo slenksčio mus pasitiko nuopeza Spinela. Ma- 
nau, šįvakar Argus ką nors atspausdins. 

— Straipsnį jau galima rasti laikraščio tinklalapyje. 

Greisas trumpai papasakojo apie siūlomą premiją, policijos 
viršininko pavaduotojo užkurtą pirtį ir pokalbį su reporteriu. 

— Atleisk, bose, neturėjau pasirinkimo. Žurnalistas lūkuriavo 
greta lavoninės, jis žinojo, kas toji porelė, ir abu nusivedė į šoną. 

— Kas jam suteikė neoficialius duomenis? 

— Apie atskrendančius tėvus girdėjo tuzinai žmonių. Ne vien 
iš Kriminalinio skyriaus, bet, pavyzdžiui, ir iš viešbučio. Spinela, 
tenka pripažinti, pluša nesudėdamas rankų. 

Greisas sekundėlę nutilo. Be abejo, išplepėti apie Reverus ga- 
lėjo ir viešbučio darbuotojas. Tarkim, šveicorius, kuriam už infor- 
maciją laikraštis kyštelėdavo grynųjų. Matyt, taip ir atsitiko. Bet 
Spinelos gebėjimas tinkamu metu atsidurti reikiamoje vietoje kėlė 
pagrįstų įtarimų. 

Ne, slaptas žinias jam tikrai perduoda kažkas iš policijos. 

— Kur dabar jo tėvai? 

— Su Bela Moj ir koroneriu. Piktinasi, kad neatgauna palai- 
kų, — sprendimą priims koroneris. Kaltinamojo advokatas, galima 
daiktas, pareikalaus antro skrodimo. 

— Kokie jie? 

— Tėvas šiurpokas, bet nesusipykęs su sveiku protu. Tik labai 
sukrėstas. Motina trykšta nuodais. Ei, bet ji atpažino savo sūnaus 
kūną, teisingai? Morge nedera kitų smerkti, tad bala žino, kaip ten 
yra iš tiesų. Tačiau ponia Rever — šeimos galva, dėl to abejonių 
nekyla, ir ji primena iš pragaro atsibeldusią žiežulų karalienę. Man 
nesinorėtų konfliktuoti nė su vienu iš jų. 

Greisas traukė A27 greitkeliu. Priekyje dešinėje driekėsi Sa- 
sekso universiteto teritorija. Kairiuoju išvažiuojamuoju keliu jis 
pasuko į Falmerį, netrukus už nugaros paliko dešinėje stūksančius 


Braitono universiteto pastatus, žuvusio jaunuolio mokymo įstaigą, 

ir įspūdingą „American Express“ bendruomenės stadioną, būsimus 
vietinės futbolo komandos „Albion“ namus, kurių ryškėjanti forma 
Greisui krito į širdį, nors jis ir nepriklausė futbolo gerbėjų ratui. 

— Spinelos minimas atlygis... ar siūlymo formuluotė tau ne- 
atrodo pavojinga? Kalbu apie pinigus, žadamus už informaciją, pa- 
dėsiančią atskleisti furgono vairuotojo tapatybę, o ne jį sulaikyti ir 
nuteisti. 

Klausimą pasitiko tyla, Rojus suprato, kad ryšys nutrūko. Pa- 
linkęs į priekį vėl surinko bičiulio numerį. 

Kai Glenas atsiliepė, vyresnysis detektyvas jam išklojo, dėl ko 
nerimauja policijos viršininko pavaduotojas. 

— Ką reiškia „byla potencialiai grėsminga“? — paklausė Bren- 
sonas. 

— Nežinau, — nuoširdžiai atsakė Greisas. — Manau, daug ką 
nervina žodis „mafija“. Policijos viršininką spaudžia, kad jis išva- 
duotų Braitoną nuo istorinio nusikaltėlių sostinės įvaizdžio. Todėl, 
kaip spėju, valdžia privengia dalytis žiniomis apie sąsajas su gangs- 
teriais. 

— Aš galvojau, kad Niujorko mafiozai sunaikinti. 

— Jie ne tokie galingi kaip anksčiau, bet savo veikla užsiima 
iki šiol. Mes privalome rasti baltąjį furgoną ir areštuoti vairuotoją. 
Tuomet aistros atslūgtų. 

— Kitaip tariant, bose, uždaryti įtariamąjį kameroje dėl jo pa- 
ties saugumo? 

— Tu prisižiūrėjai per daug filmų apie mafiją, — atkirto Grei- 
sas. — Nebesuvaldai savo vaizduotės. 

— Šimtas „gabalų“, — susniaukrojo Glenas sakytum burną pri- 
sikimšęs akmenėlių, mėgdžiodamas „Krikštatėvio“ tartį. — Kai kas 
tikrai neįstengs atsisakyti šitokio pasiūlymo. 

— Liaukis makalavęs liežuviu. 

Bet Greisas nujautė, kad Brensonas gali būti teisus. 

Lu Reverui niekada nepatikdavo, kai sutuoktinė nusitašydavo, 
o pastaruosius kelerius metus, nuo tada, kai trys jų vaikai užaugo ir 
išsikraustė kitur, Fernanda su buteliu nesiskirdavo daugumą vaka- 
rų. Jau tapo įprasta, kad maždaug aštuntą valandą vakaro ji namuo- 
se svirduliuodavo linkstančiomis kojomis. 

Girtėdama žmona vis labiau irzdavo ir pratrūkdavo priekaiš- 
tauti Lu dėl visko, kas jai keldavo nepasitenkinimą. Aiškindavo, esą 
televizorius prie sienos pritvirtintas per aukštai, todėl žvelgiant į 
ekraną paskausdavo kaklą. Arba pykdavo, kad jis miegamajame ant 
grindų numesdavo golfo drabužius. Bet dažniausiai kaltinimų ti- 
radomis apipildavo dėl beprotiškai jos mylimo jaunesnio sūnaus 
Tonio, kuris persikėlė į Angliją susidėjęs su ta mergše. 

— Jei būtum tikras vyras, — surikdavo Fernanda, — būtum 
trenkęs kumščiu į stalą ir privertęs Tonį baigti mokslus Amerikoje! 
Mano tėvas nė už ką nebūtų sutikęs, kad sūnus va taip išvyktų! 

Lu tik gūžtelėdavo pečiais. 

— Šiuolaikinė karta kitokia. Vaikams tenka leisti elgtis savo 
nuožiūra. Toniui proto nestinga. Jis pats sau šeimininkas — siekia 
gyventi savarankiškai. Aš irgi pasiilgstu sūnaus, bet džiaugiuosi jo 
sprendimais. 

— Džiaugiesi, kad nutolo nuo mūsų šeimos? — atrėždavo ji. — 
Kitaip sakant, nuo mano šeimos? 

Kaip tik tai Lu ir turėdavo galvoje, bet niekuomet nedrįsdavo 
prisipažinti. Slapta vylėsi, kad vaikis susikurs gyvenimą atokiau nuo 
Džordinų letenų. Kartais gailėdavosi stokojąs drąsos išsivaduoti iš 
jų nagų. Tačiau keistis jau per vėlu. Jis savo noru pasirinko tokį 
likimą, beje, visai neblogą, turintį apsčiai pliusų. Netgi drąsiausiose 
svajonėse nesitikėjo taip pralobti. Na, gerai, turtas — dar ne viskas, 
ir per jo rankas eidavo purvini, retsykiais net kruvini pinigai. Bet 


taip jau sutvarkytas pasaulis. 

Kad ir kaip žmona elgėsi, Lu ją mylėjo. Didžiavosi sutuokti- 
nės išvaizda, jos organizuojamais prašmatniais pobūviais, negana 
to, Fernanda tebešėldavo lovoje — kai neprisigerdavo iki sąmonės 
netekimo. 

Dėl teisybės reikėtų pridurti, kad jos pažintys, švelniai tariant, 
nė kiek nepakenkė Lu karjerai. 

Harvardo universitete baigęs verslo studijas, Reveras įsidarbi- 
no finansininku. Nors palaikė ryšius su konkuruojančia Niujorko 
gangsterių šeimyna, iš pradžių neketino skverbtis į nusikaltėlių pa- 
saulį. Kai per labdaros pokylį sutiko būsimą žmoną, viskas apsivertė 
aukštyn kojomis. Anuomet lieknas, patrauklus vyras Fernandą su- 
žavėjo gebėjimu ją prajuokinti ir savo bruožais priminė vidinę jos 
tėvo stiprybę. 

Selui Džordinui padarė įspūdį strateginė Lu mąstysena, jis net- 
gi užsigeidė sudaryti sąjungą su Revero konsultuojama nusikaltė- 
lių šeima. Dukrai trokšdamas geriausios kloties, nusprendė padėti 
žmogui, už kurio ji geidė ištekėti. Tikėjosi, kad vėliau, galimas daly- 
kas, vyrukas pravers ir jam. 

Neprabėgus nė penkeriems metams, Džordino šeimynoje Lu 
Reveras tapo vyriausiuoju finansiniu patarėju — jis plovė šimtus 
milijonų dolerių, gautų iš narkotikų, prostitucijos, dizainerių gami- 
nių klastočių. Per kitus du dešimtmečius sumaniai investavo lėšas į 
teisėtas verslo įmones, iš kurių pelningiausios buvo Jungtinėse Vals- 
tijose bei Kanadoje išplitusi atliekų tvarkymo imperija ir porno- 
grafiniais filmais prekiaujanti kompanija. Praplėtė šeimos valdas, iš 
esmės pirkdamas nekilnojamąjį turtą besivystančiose užjūrio vals- 
tybėse, įskaitant Kiniją, Rumuniją, Lenkiją ir Tailandą. 

Per šį laikotarpį Reveras apdairiai pridengė savo ir artimiausių 
giminių kailį. Kai Selą Džordiną apkaltino mokesčių slėpimu, Lu 
nuo problemų išsisuko. Kilus grėsmei prarasti visus pinigus, Džor- 
dino bendras sudarė sandėrį su prokurorais ir praleido tris mė- 
nesius duodamas parodymus prieš bosą. Todėl istorinis mokesčių 
vengimo tyrimas baigėsi tuo, kad mafijos galva atsidūrė teisme, su- 

laukęs kaltinimų prisidėjus prie daugybės asmenų nužudymo. Kalė- 
jime capo tūnos, kol išleis kvapą, bet jei tokia lemtis senajam pabai- 
sai ir kurstė nerimą, jis velniškai puikiai apsimetė dėl to nekvaršinąs 
galvos. Laikraščio reporteriui pasidomėjus, kaip Džordinas jaučiasi 
žinodamas, kad į laisvę gyvas nebeištrūks, jis viso labo urgztelėjo: 
„Kažkur vis vien teks mirti.“ 

Fernanda jau spėjo prisiliuobti. Pakeliui į Angliją jos išplūstas 
„Gulfstream“ reaktyvinio orlaivio ekipažas pasimokė ir prieš sugrį- 
žimą namo apsirūpino „Grey Goose“ degtine, ledukais, spanguo- 
lių sultimis, taip pat įvairiausiu maistu, prie kurio ji nė neprisilietė. 
Septynių valandų trukmės skrydžiui artėjant į pabaigą, Lu sutuokti- 
nė ištuštino vieną butelį ir stvėrėsi antro. Ji tebegniaužė stiklą delne, 
kai 14.15 val. vietos laiku lėktuvas nutūpė Rytų Farmingdeile įreng- 
tame Respublikos oro uoste. 

Lu pagelbėjo žmonai nulipti trumpu trapu. Abiem praeinant 
pro atsipalaidavusius imigracijos kontrolės pareigūnus ir įžengiant 
į Jungtinių Valstijų teritoriją, ji sunkiai susigaudė, kas vyksta ap- 
linkui. Po penkiolikos minučių, limuzinu važiuodama į netoliese, 
Rytų Hamptone, esančius jų namus, Fernanda įniko naršyti gėrimų 
spintelę. 

— Brangioji, gal jau pakaks? — Lu ištiesė ranką, idant ją su- 
turėtų. 

— Mano tėvas žinotų, ką daryti, — išvogravo žmona. — Tu 
nenutuoki, kaip elgtis, ar ne? — ji nerangiai sugraibė „iPhone“ iš- 
manųjį, peržvelgė adresų sąrašą, prisimerkdama patyrinėjo mažu- 
mėlę išskydusius asmenvardžius bei numerius. Ir pirštu bedė į bro- 
lio vardą. 

Fernanda prasiblaivė tiek, kad, priglaudusi telefoną prie ausies 
ir laukdama pypsėjimo, patikrintų, ar juos nuo vairuotojo skirianti 
stiklinė pertvara pakelta ir vidaus telefonas išjungtas. 

— Kam skambini? — paklausė Lu. 

— Rikiui. 

— Jam jau pasakojai naujienas, tiesa? 

— Aš neketinu dėstyti jokių naujienų. Man reikia, kad jis kai ką 
nuveiktų. — Po pauzės ji burbtelėjo: — Prakeikimas, mane sujungė 
su idiotišku balso paštu. Riki, čia aš. Susisiek su manimi. Privalau 
tuojau pat su tavimi pasišnekėti, — tarė į mobilųjį ir nutraukė ryšį. 

Lu atsigręžė į sutuoktinę. 

— Kam taujo prireikė? 

Jos brolis buvo šlykštus tipas. Tingus, atgrasus pasipūtėlis. Pa- 
veldėjo tėvo polinkį į nuožmų smurtavimą, bet ne senio gudrumą. 
Neturėdamas kitos išeities, Lu toleravo Rikį, bet jo nemėgo. 

— Tuojau pasakysiu, — suliedama žodžius atšovė ji. — Dėl 
prasigėrusios „Audi“ vairuotojos, nelemto furgono vairuotojo, ne- 
sustojusio prie šviesoforo, ir vilkiko vairuotojo, kuriam išvis nede- 
rėjo būti kelyje. 

— Ko Rikio prašysi? 

— Jis ras kokį Žmogų. 

— Žmogų? 

Fernanda atsisuko ir į vyrą įsmeigė pastiklėjusias, it grąžtas 
varstančias, niršias akis. 

— Mano sūnus negyvas. Aš noriu prigriebti girtuoklę bobšę 
kartu su furgono ir vilkiko vairuotojais, kurie nužudė Tonį. Noriu, 


kad jie kentėtų. 

Sasekso kriminalinio skyriaus valdyboje Rojus Greisas, skaity- 
damas iš paruoštų užrašų, kreipėsi į posėdžių kambaryje susibūru- 
sią komandą: 

— Balandžio dvidešimt ketvirtoji, šeštadienis, aštunta valanda 
trisdešimt minučių. Tai šeštasis pasitarimas dėl operacijos „Smui- 
kas“, prieš tris dienas žuvusio Tonio Revero mirties tyrimo. 

Buvo savaitgalis, bet tai neturėjo reikšmės. Pirmas kelias sa- 
vaites tirdama sunkų nusikaltimą komanda darbuodavosi ištisomis 


128 PETER JAMES * MIRUSIOJO GNIAUŽTAI 


paromis, tiesa, dėl dabartinių finansinių suvaržymų valdžia griež- 
čiau kontroliavo viršvalandžius. 

Per praėjusį pasitarimą konsteblis Alekas Deivisas parodė 
vaizdo kameros filmuotą medžiagą, gautą iš greta nelaimės vietos 
veikiančios lažybų kontoros. Nors ir grūdėti, kadrai paliudijo, kad 
„Audi“ neatsitrenkė į dviratininką, beje, tik per plauką išvengė su- 
sidūrimo. Pasak Džeimso Bigso iš Eismo priežiūros inspekcijos, 
po antrojo pokalbio su vairuotoja, ponia Karle Čeis, ir transpor- 
to priemonės ekspertizės pareigūnai galutinai įsitikino, kad „Audi“ 
nekliudė dviračio. Ir, neskaitant vairavimo išgėrus, kitų kaltinimų 
jai nepateikė. 

Kaip dauguma žmonių, Karlė Čeis klydo vildamasi, kad vakare 
gurkšnoto alkoholio poveikis per naktį išgaruos. Anksčiau Greisui 
nerimą keldavo panašus Kleo elgesys. Prieš nėštumą pasitaikydavo 
atvejų, kai ji po darbo gerokai įkaušdavo. Retsykiais Rojus pagal- 
vodavo, kad plušėdamas lavoninėje irgi neatsisakytų prisisiurbti. 
Vyresnysis detektyvas tikėjosi jau anądien ją vežtis namo, bet gine- 
kologas konsultantas paskutinę akimirką nusprendė palaikyti Kleo 
ligoninėje. Greisas ketino ją pasiimti po pietų. 

Per rytinį pasitarimą derėjo susitelkti į klausiiną, kaip apriboti 
žalą, kurią padarė milžinišką atlygį pasiūlę velionio tėvai. Daugumą 
šalies laikraščių išmargino skambios antraštės, ir žadama premi- 
ja pakurstė įvairias konspiracines teorijas, pradedant nuo tos, kad 
Tonį Reverą nužudė narkotikais prekiaujanti, dėl įtakos zonų kovo- 
janti Braitono gauja, baigiant konkuruojančios nusikaltėlių šeimos 
kerštu arba prielaida, jog Tonis buvo slaptasis CŽV agentas. 

Glenas Brensonas ir Bela Moj dar kartą smulkiai nupasakojo, 
kaip į sūnaus mirtį reagavo tėvai. Sprendžiant iš pastarųjų elgesio, 
vaikino nenudaigojo samdomas žudikas ir jis neturėjo jokių priešų. 
Dėl Reverų kilo vienintelė bėda — jie įtūžo sužinoję, kad savo at- 
žalos palaikų negalės parskraidinti namo, nes, visai įmanoma, pato- 
logui iš Vidaus reikalų ministerijos teks atlikti antrą skrodimą. Ko- 
roneris Filipas Kijis sakė jaunuolio gimdytojams, esą užlaiko kūną 

jų pačių labui. Jeigu furgono vairuotojas bus sulaikytas ir atsidurs 
teisme, jo advokatas gali pareikšti nepasitenkinimą pirmosios au- 
topsijos rezultatais. 

Tonio Revero tėvas nedviprasmiškai atkirto, kad, norint nusta- 
tyti jo sūnaus mirties priežastį, nereikia į pagalbą kviestis suknisto 
Šerloko Holmso. 

Ranką kilstelėjo nusikaltimo vietos tyrėjams vadovaujanti 
Treisė Stoker, ir Greisas mostu paragino ją kalbėti. 

— Šefe, mudu su Filipu Kiju paaiškinome tėvams, kad kūno 
jiems neatiduosime, net jeigu antro skrodimo neprireiks, nes priva- 
lome gauti toksikologinės analizės ataskaitas, o jos bus pateiktos ne 
anksčiau kaip po dviejų savaičių. Tonis Reveras važiavo priešprieši- 
ne eismo juosta, todėl man peršasi mintis, kad išvakarėse jis galbūt 
vartojo narkotikus arba alkoholį. 

— Rojau, mums atlikti nuodugnų toksikologinį tyrimą? — pa- 
klausė Deividas Housas. 

Policijos viršininką Tomą Martinsoną vyriausybė primygtinai 
spaudė kasmetinį teisėsaugos pajėgų biudžetą apkarpyti penkiasde- 
šimt dviem milijonais svarų. Kriminalinis skyrius sulaukė prašymo 
į laboratorijas siųsti tik tai, kas būtina, nes kiekviena ekspertizė at- 
sieidavo labai brangiai. Išsami toksikologinė analizė, įskaitant akių 
skysčių tyrimą, kainavo daugiau kaip du tūkstančius svarų. 

Šiaip jau Greisas būtų pasistengęs sutaupyti tuos pinigus. Dvi- 
ratininkas akivaizdžiai važiavo priešingos krypties eismo juosta. 
„Audi“ savininkės kraujyje nustatytas draudžiamas alkoholio kie- 
kis, bet vaizdo kameros užfiksuoti kadrai bylojo, kad dėl avarijos 
baigties kalta ne ji. Furgonas savo ruožtu nepaisė raudono švieso- 
foro signalo, todėl areštavusi vairuotoją policija pareikš jam rim- 
tus kaltinimus. Vilkiką vairavęs žmogus per daug valandų praleido 
kelyje, tačiau išvengti susidūrimo niekaip negalėjo. Toksikologinė 
ataskaita faktų nepapildys naujais duomenimis, tik, geriausiu atve- 
ju, paaiškins, kodėl dviratininkas išlėkė į kitą gatvės pusę. Bet ja, ko 
gero, remsis furgono vairuotoją ginsiantis advokatas. 

Maža to, padėtis anaiptol nebuvo įprasta. Velionio tėvai nir- 
šo, ir taip būtų reagavęs bet kuris gimdytojas, tačiau Reverai turėjo 
galimybių išlieti pyktį. Greisas numanė, kad grįžę į Niujorką jie ke- 
liaus tiesiai pas savo teisininkus. Tomas Martinsonas visuomet elg- 
davosi itin apdairiai. Jeigu tėvai kaltinimais apipils „Audi, dingusio 
furgono ir sunkvežimio vairuotojus, draudikai pirmiausia užsuks į 
policiją siekdami nustatyti, ar avarijos nesukėlė pats dviratininkas. 
Ir neradę išsamios toksikologinės analizės rezultatų pateiks aibę ne- 
patogių klausimų. 

— Taip, Deividai, — atsakė Greisas, — deja, neturime iš ko 
rinktis. — Jis bendrais bruožais nusakė priežastis ir pakeitė temą: — 
Man malonu pranešti, kad šįryt įvyko tikėtinas persilaužimas. Ne- 
laimės vietoje, kaip žinote, radome apgadintą šoninį veidrodėlį, ku- 
ris, mūsų manymu, atlūžo nuo „Ford Transit“, kai furgonas įsirėžė į 
Tonį Reverą. Ant vakar rastos dar vienos jo aptaiso dalies aptikome 
piršto atspaudą ir nustatėme, kam šis priklauso. 

Visų akys smigo į vyresnįjį detektyvą. Kambaryje pakibo mir- 
tina tyla. Ją ūmai nutraukė mobiliojo skambutis, melodija iš filmų 
apie Indianą Džounsą. Normanas Potingas užčiaupė prietaisą ir 
murmtelėjimu atsiprašė Greiso. Dar po akimirkos kapotai sučirškė 
konsteblio Deiviso telefonas. Nudūręs žvilgsnį į ekraną jis patikri- 
no, kas skambina, ir taip pat skubiai išjungė mobilųjį. 

— Atspaudą paliko Juvanas Prisas, šešeriems metams į Fordo 
kalėjimą uždarytas trisdešimt vienerių metų narkotikų prekeivis, 
kuris turėjo išeiti į laisvę po trijų savaičių, — tęsė Greisas. — Jis 
dalyvauja reabilitacijos programoje ir dienomis išleidžiamas dirbti į 
Arandelo statybvietę. Balandžio dvidešimt pirmąją, trečiadienį, kai 
įvyko avarija, vakare negrįžo į kamerą. Svonsyje pasitikslinau, kokią 
transporto priemonę Prisas vairuoja, bet jo vardu registruotas tik 
aštuoniasdešimt ketvirtaisiais pagamintas „Vauxhall Astra“. Auto- 
mobilį dėl nesumokėtų mokesčių arba draudimo policija prieš kelis 
mėnesius konfiskavo ir sunaikino. 

— Pažįstamas tipas, — įsiterpė Potingas. — Juvanas Prisas. Ei- 
linis niekšelis. Prieš daugelį metų dėl mašinų vagysčių patupdžiau 
jį už grotų. Jaunystėje vyrukas buvo vienas iš Molskumbo ramybės 
drumstėjų. 

— Normanai, ar dabar apie jį ką nors žinai? — pasidomėjo 
vyresnysis detektyvas. — Tarkim, kur apsistojo? Kodėl spruko iš cy- 
pės, iki laisvės likus vos trims savaitėms? 

— Žinau, į kokius žmones kreiptis, šefe. 

Greisas sau brūkštelėjo pastabą apie planuojamus veiksmus. 

— Gerai, imkis žygių. Prieš mūsų susitikimą bendravau su 
Liza Seterington, vyresniąja prižiūrėtoja iš Fordo. Anot jos, kalinys 
nekėlė jokių problemų. Pats užsirašė į amatų programą ir ėmė mo- 
kytis tinkavimo. Pareigūnė tikino puikiai jį pažįstanti, esą taip elgtis 
Juvanui nebūdinga. 

— Nebūdinga tokiam nenaudėliui kaip Prisas? — pašaipiai su- 
šnarpštė Potingas. — Atsimenu tuos laikus, kai jam buvo penkiolika. 
Anuomet tarnavau bendruomenės paramos pareigūnu. Jį oficialiai 
įspėjo nesivalkioti su šutve jauniklių, kurie pakliuvo į nuovadą, nes 
važinėjosi nuvarytais ratais. Man pagailo vaikinuko, todėl radau 
jam darbą „Wenban-Smith“ medienos gaminių kompanijoje, bet 
Juvanas į pokalbį dėl darbo neatėjo. Vieną vakarą, po kelių savaičių, 
sustabdęs Prisą su pora bičiulių paklausiau, kodėl jis nepasirodė. Ir 
sužinojau, kad jo šeimą iškraustė iš municipalinio namo. — Potin- 
gas linktelėjo. — Nieko čia gero, kai augini mažus vaikus, o tave iš- 
veja iš komunalinio būsto — jo tėvai buvo tikri atmatos. Jis neturėjo 
jokio šanso pakeisti likimo. Bet aš užjaučiau bernioką ir laikiau jį 
padoriu. Pasiūliau iš dešimtinės kirsti lažybų, kad jis pateks į kalėji- 
mą nespėjęs sulaukti šešiolikto gimtadienio. Juvanas sutiko. 

Bela Moj skeptiškai nužvelgė kolegą. 

— Lažinais iš savo pinigų? 

Potingas palinksėjo. 

— Buvau tikras, kad nepralošiu. Po šešių mėnesių jį areštavo 
dėl automobilio vagystės. Nesistebiu, kad vyruko gyvenimas taip 

susiklostė. — Detektyvas seržantas liūdnai susimąstęs vėl kinktelėjo 
galva. 

— Skolą tau grąžino? — pasiteiravo Deividas Housas. 

— Cha cha! — atsiliepė Potingas. 

— Bose, — staiga prabilo Nikas Nikolas, — gal žinią apie atlygį 
vertėtų paskleisti Forde? Kas nors iš tenykščių veikiausiai girdėjo, 
ką Pirsas rezgė. Visi kaliniai žino apie saviškių reikalus. 

— Gera mintis, — atsakė Greisas. — Normanai, nuvažiuok te- 
nai. Pažiūrėk, ar įstengsi prakalbinti kurį nors iš įkalintųjų. 

— Taip ir padarysiu, šefe. Beje, numanau, kur Braitone pradėti 
paiešką. Toks tipas kaip Juvanas Prisas nesugebės ilgai slapstytis. 

— Juolab kad už jo radybas paskirta šimto tūkstančių dolerių 
suma, — pridūrė Greisas. 

Kaip ir kiekvieną rytą, Dantis atsikėlė brėkštant, kol neįsitvy- 
rojo sunkiai pakeliamas, svilinantis karštis. Vienais marškinėliais, 
šortais ir sportukais leidosi į perdžiūvusias, netoli namų iškilusias 
kalvas, kur drauge su šalimais liuoksinčiu partneriu nubėgo tradi- 
cinį dešimties mylių ratą. 

Po pusantros valandos jis grįžo namo ir, kol Josarjanas kan- 
triai lūkuriavo pusryčių, kondicionieriaus vėsinamame treniruoklių 
kambaryje pakilnojo svarsčius. Vėliau atliko kovos menų pratimus. 
Kartais, kai atsiduri priešų valdose, naudotis ginklu nepraktiška. 
Dantis puikiai išsiversdavo ir plikomis rankomis. Mieliau pasitelk- 
davo jas nei peilius. Pirštais įmanoma sukelti gerokai didesnį skaus- 
mą, jei tik žinai, kur spausti. Pavyzdžiui, perverti žmogaus ausų 
būgnelius, įtrėkšti akių obuolius arba sėklides. Galima užkankinti 
priešininkus, prieš juos nužudant. Ir nepalikti kraujo pėdsakų. 

Jis suskato lavinti judesius. Daugiausia dėmesio skyrė rankų 
raumenims, svarmenims, talžydamas bokso kriaušę. Paskui ėmė 

„stiprinti savo gniaužtus. Nors buvo nedidukas, ir dešinės, ir kairės 
plaštakos pirštais pajėgdavo į dulkes suknežinti plytą. 

Pasitreniravęs nusiprausė duše, į partnerio dubenį įbėrė sau- 
sainukų, atidarė šuns ėdalo skardinę, išskobė jos turinį ir viską per- 
nešė į balkoną. Po kelių minučių prisijungė prie Josarjano ir taip 
pat papusryčiavo. Gurkšnodamas vandenį su energiniais milteliais, 
žvalgėsi į lygų Vėžlių įlankos paviršių, žemiau „Shark Bite“ sporto 
baro prie pontoninio tilto prišvartuotus laivus ir „Kindle“ skaityklė- 
je vartė šiandienos New York Times laikraštį. | 

Kaip įprasta čionykštėms apylinkėms, diena išaušo puiki, 
prognozės žadėjo idealų orą laivybai. Netrukus jis nusives Josarja- 
ną į „Avantiūrą, išplauks į jūrą, įjungs šoninio skenavimo sonarą 
ir ims žvejoti. Kad ir ką sugaus, pasidalys su partneriu. Jie drauge 

Prieš porą mėnesių, kai jis išvyko apsipirkti, į butą prasmuko 
kažkoks vietinis šunkara. Įsibrovė, aišku, lengvai, nes Dantis neuž- 
darė į terasą ir sodelį vedančių durų tam atvejui, jeigu kambario 
pavėsyje snausti mėgstantis Josarjanas užsimanytų nusilengvinti. 
Apie neprašytą svečią jis sužinojo tiktai iš keturių nurėžtų, prie val- 
gomojo stalo rastų pirštų, kurie iškruvino grindų plyteles. Partneris 
savo darbą atliko. 

Prieš žūklę būtina atlikti vieną užduotį. Ritualą, atliekamą kitą 
rytą po gimtadienio. Gyvenimas paprastas — reikia rūpintis tais, 
kurie rūpinasi tavimi. Jis rūpinosi partneriu ir „Colt“ revolveriu. 

Iš spintelės ištrauktą ginklą Dantis padėjo ant laikraštinio po- 
pieriaus ir ėmė ardyti. Jam patiko liesti šaltą metalą. Patiko žiūrėti 
į išdėliotus vamzdį, gaiduką, korpusą, taikiklius ir saugiklį. Patiko 
žinoti, kad šis nuostabiai pagamintas įtaisas nuspręs, kada jam ateis 
laikas mirti. Kaip gera nusikratyti bet kokios atsakomybės. 

Jis pavertė skardinę, nuvarvino ant skudurėlio alyvą ir sute- 
pė vamzdį. Dantį žavėjo ginklų tepalo kvapas, kaip tikriausiai ki- 
tus žmones — aukščiausios kokybės vyno aromatas. Per televizorių 

teko matyti, kaip šio gėrimo ekspertai kalba apie kedrų, cigarų, pi- 
pirų, cinamono, agrastų arba citrusinių vaisių dvelktelėjimus. Alyva 
atsidavė metalu, šiek tiek sėmenimis, variu bei trūnijančiais obuo- 
liais ir jam kvepėjo kaip įstabiausias vynas. 

Dantis labai daug laiko vienui vienas praleido priešų teritori- 
joje, teturėdamas šautuvą ir pistoletą. Ginklų ir jų sklandų funkcio- 
navimą užtikrinančio tepalo kvapsniai veikė stipriau nei dailiausios 
moters aromatas. Nes pasitikėti galima tik jais. 

Staiga suzirzė ant stalo padėtas telefonas. 

Įbedęs akis į juodo „Nokia“ ekraną, Dantis pamatė nepažįsta- 
mą Niujorko valstijos numerį. Jis nutildė prietaisą ir porą sekun- 
džių luktelėjo rikiuodamas mintis. 

Su juo užmegzti ryšį galėjo vienintelis asmuo, žinantis vien- 
kartinio mobiliojo numerį. Dantis seife slėpė penkis tokius telefo- 
nus. Po kiekvieno skambučio prietaisą sunaikindavo. Taip saugotis 
praversdavo. Tarpininkas, vienos Niujorko nusikaltėlių šeimos boso 
dešinioji ranka, suprato, kodėl Dantis taip elgiasi, ir šis tuo žmogu- 
mi pasitikėjo. 

Jis iškrapštė SIM kortelę iš mobiliojo ir palaikė ją virš žiebtu- 
vėlio liepsnos, kol plastikas susilydė. Tada iš seifo prigriebė kitą te- 
lefoną, užsitikrino, kad pašnekovas savo ekrane nematys, kas skam- 
bina, ir surinko numerį. 

— Taip? — beveik iškart atsiliepė vyriškas balsas. 

— Ką tik mėginote užmegzti ryšį. 

— Man sakė, kad galite pagelbėti. 

— Jūs susipažinęs su mano sąlygomis? 

— Jos tinka. Kaip greitai atvyktumėte? Šįvakar? 

Dantis mintyse apskaičiavo kelionės laiką. Puikiai žinojo, kada 
lėktuvai skrenda į Majamį, kokiais jungiamaisiais reisais galima pa- 
siekti jam reikalingas sostines. Ir gebėdavo išsiruošti per valandą. 

— Jums padėjęs su manimi susisiekti žmogus duos kitą nume- 
rį. Šeštą vakaro man paskambinsite ir nurodysite adresą. 

Dantis išjungė mobilųjį ir kitu telefonu skambtelėjo valytojai, 

kuri, jam nesant, globodavo Josarjaną. Paskui į krepšį įsimetė kelis 
daiktus ir išsikvietė taksi. Laukdamas automobilio pakalbino šunį ir 
įteikė jam didžiulį kaulo formos sausainį. 

Josarjanas jį sukando ir prislėgtas nusliūkino prie savo pinti- 
nės, kėpsančios tamsioje buto nišoje. Įbrukęs didįjį sausainį gaujos 
vadas dažniausiai pranykdavo ir nebevesdavo jo laukan. Šuo jaus- 
davosi baudžiamas, tik nesusigaudydavo, ką bloga padarė. Dabar 
metė gardėsį į kraitelę, bet nepuolė jo ėsti. Suvokė laiko turintis pa- 
kankamai. 

Po minutės kitos Josarjanas išgirdo pažįstamus garsus. Nutols- 
tančius žingsnius. Ir durų trenksmą. 

Po pusės trečios Rojus Greisas paliko komandos narius Sa- 
sekso kriminalinio skyriaus valdyboje pranešęs jiems, kad grįš iki 
pusę septintos rengiamo pasitarimo, ir įveikė porą mylių, darbo- 
vietę skiriančių nuo namų. Norėjo pasiimti korespondenciją, pati- 
krinti, kaip atrodo kambariai, nes rytoj juos apžiūrės nekilnojamojo 
turto agentas, ir įsitikinti, kad auksinės žuvelės Marlono piltuvėlyje 
netrūksta maisto. Neaišku, ar Glenas, kurio dėmesį blaškė žlunganti 
santuoka, atsiminė papildyti šėryklą. 

Popietė buvo saulėta, orą šildė pirmieji artėjančios vasaros 
pažadai. Bažnyčios kelyje aplenkiant gerai žinomus orientyrus, šir- 
dį staiga nutvilkė liūdesio dieglys. Prieš dešimtmetį ji virpėdavo iš 
džiaugsmo kiekvieną sykį, kai Rojus plačia gyvenamojo rajono gat- 
ve riedėdavo namo. Pas dievinamą moterį. Pas Sendę. 

Bažnyčios kelio gale jis luktelėjo, kol priešais praslinks seny- 
vas vyriškis motorizuotame invalido vežimėlyje, ir patraukė jūros 
kryptimi. Abipus gatvės rikiavosi vienodi, pseudotiudorinio sti- 
liaus sublokuoti namai su trimis miegamaisiais, integruotais gara- 
žais, priešakiniais sodeliais ir užnugaryje nudrykusiais didesniais 

sklypais. Bėgant metams, čia mažai kas pasikeitė, išskyrus kaimynų 
automobilių modelius ir atsirandančius ženklus su užrašu „Parduo- 
dama“ — šiuo metu vienas toks, priklausantis „Rendas X Co.“ ben- 
drovei, stiebėsi priešais jo namą. 

Kai sumažinęs greitį įsuko į privažiavimo keliuką, Rojui pasi- 
rodė, tarsi jis žvelgtų į vaiduoklių namą. Jau kelis mėnesius stengėsi 
panaikinti bet kokius žmonos egzistavimo pėdsakus, netgi sukrovė 
Sendės drabužius į dėžes ir viską atidavė labdaros parduotuvėms, 
tačiau jos buvimą tebejuto. Greisas sustabdė „Ford“ prie garažo 
durų, nes už jų riogsojo dulkių sluoksniu apkepęs, senutėlis juodas 
Sendės „Volkswagen Golf“ kadaise nusigalavusiu akumuliatoriumi. 
Jis pats nesuprato, kodėl nepardavė mašinos, kuri, tiesą sakant, nie- 
ko nebeverta. Praėjus dvidešimt keturioms valandoms nuo žmonos 
dingimo, golfas buvo rastas trumpalaikio stovėjimo aikštelėje, prie 
Gatviko oro uosto pietinio terminalo. Automobilį jis, ko gero, iš- 
saugojo giliai širdyje tikėdamasis salone atrasti kol kas neaptiktų 
pėdsakų. Arba tiesiog kaip brangų prisiminimą. 

Nežinia, kas praeitį palygino su svečia šalimi, bet tas žmogus 
neklydo. Nors apylinkėse daug permainų nematyti, namas ir gatvė 
jam rodėsi vis svetimesni. 

Išlipdamas laukan Greisas pastebėjo priešingoje kelio pusėje 
gyvenančią Noriną Grinsted, kuri šeštadienio popietę nuolat sukio- 
davosi kieme. Aštuntą dešimtį įpusėjusi skvarbiaakė moteris prieš 
porą metų palaidojo Alzheimerio ligos pakirstą sutuoktinį. Šiuo 
metu mūvėdama gumines pirštines taip energingai blizgino seną 
„Nissan', tartum nuo kėbulo švaros priklausytų jos gyvybė. Kaimy- 
nė atsigręžė, išvydo Rojų ir niūriai pamojavo. 

Dabar, kai žengė vidun, jam kone teko pasitelkti drąsą, nes at- 
siminimai kėlė nenumaldomai stiprėjantį skausmą. Jiedu su žmona 
įsigijo seną laužą iš žmogaus, kuris statinį paveldėjo iš mirusio gi- 
minaičio, bet Sendė, turėjusi įspūdingą skonį ir potraukį minima- 


listiniam dzenbudistų stiliui, jį transformavo į žavingą šiuolaikinį 

„gyvenamąjį plotą. Dabar namas kartu su neprižiūrimu dzenbudis- 
tišku sodeliu pamažu atgavo pirminę būseną. 

Gal jį nusipirks ir išskirtine vieta pavers kita svajonių kupina 
laiminga pora? Tačiau dėl rinkoje ilgam stojusio sąstingio nuosa- 
vybės šeimininkai keitėsi retai. Kai nekilnojamojo turto agentūros 
vadovas Grehemas Rendas pasiūlė sumažinti kainą, Greisas taip ir 
padarė. Įsibėgėjus pavasariui, prekyba turbūt išsijudins ir, jei nusi- 
šypsos sėkmė, jis parduos namą. Neilgai trukus gaus Sendės mirties 
liudijimą ir galės toliau normaliai gyventi. Bent jau tokie buvo jo 
lūkesčiai. | 

Didelei Greiso nuostabai, laiškai gulėjo tvarkingai sudėti ant 
prieškambario staliuko, dar labiau pribloškė koridoriuje viešpatau- 
janti švara. Spindėjo ir svetainė, kurią Glenas per keletą mėnesių 
sugebėjo paversti kiaulide. Vyresnysis detektyvas laiptais užlėkė į 
antrą aukštą ir įkišo nosį į draugo miegamąjį. Rado nepriekaištingai 
iškuoptą kambarį, paklotą lovą. Tikras pavyzdinis būstas. Negi čia 
Gleno darbas? 

Keista, bet dabar aplinka atrodė dar svetimesnė. Tarytum būtų 
grįžęs Sendės vaiduoklis. Žmona tvarką palaikydavo su beveik ma- 
niakišku užsidegimu. 

Marlono šertuvė buvo pilna, ir jis, regis, apsidžiaugė pamatęs 
Rojų, su sąlyga, kad auksinių žuvelių minos išvis ką nors reikšdavo. 
Akvariumo rutulyje mitriai apsuko porą ratų, stabtelėjo galva į stik- 
lą ir ėmė žiopčioti nutaisęs graudžią išraišką. 

Vyresniojo detektyvo nesiliovė stulbinęs padaro gajumas. 
Prieš vienuolika metų Greisas jį laimėjo atrakcionų aikštelės tire ir 
vis dar puikiai atsiminė džiugų Sendės spygavimą. Vėliau, kai „Go- 
ogle“ paieškos sistemoje įvedė raktažodžius „atrakcionai“ bei „auk- 
sinė žuvelė“ ir brūkštelėjo patarimo prašymą, gavo atsakymą, kad 
tokiems gyviams reikalingas partneris. Tačiau Marlonas surydavo 
kiekvieną jam nupirktą porininką. 

pjauta veja. Ką bičiulis sau mąstė? Nejau Gleną išgąsdino lentelė su 

užrašu „Parduodama“, negi jis tikrai manė, kad sutvarkęs namus 
privers Greisą apsigalvoti ir su jais nebesiskirti? 

Detektyvas dirstelėjo į rankinį laikrodį. Artinosi trečia va- 
landa, bet iš ligoninės pasiimti Kleo bus galima tik po ketvirtos, 
kai baigsis ginekologo konsultanto vizitacija. Jis užsikaitė arbatos 
ir peržvelgė paštą, išmesdamas reklaminį šlamštą. Likusią kores- 
pondencijos dalį iš esmės sudarė sąskaitos ir priminimas sumokėti 
metinį mokestį už „Alfa Romeo“, nors automobilis seniai buvo su- 
daužytas ir nurašytas. Staiga akiratyje pasirodė poniai Sendei Greis 
adresuotas kvietimas į Braitono meno galerijoje rengiamą uždarą 
parodos peržiūrą. Neskaitant kitų dalykų, ji aistringai žavėjosi šiuo- 
laikiniu menu. Rojus sviedė laiškelį į šiukšlių dėžę, nusprendęs, kad 
žmonos pavardė veikiausiai įtraukta į seną, kompiuteryje saugomą 
sąrašą, kurį reikėjo atnaujinti prieš šimtą metų. 


Po dvidešimties minučių, pajūriu važiuodamas Kemptauno 
link, Greisas vis dar laužė galvą, kas paskatino Gleną Brensonas taip 
išblizginti namus. Kaltės pojūtis? Vėliau detektyvas prisiminė, kaip 
Piteris Rigas jam karšė kailį, dėl to širdį tebevarstė nuoskauda. Neį- 
tikima, kad toji kalė Alisona Vosper įspėjo naująjį policijos viršinin- 
ką nuo jo nenuleisti akių. 

Kodėl? Per pastaruosius dvylika mėnesių jis pasiekė neblogų 
rezultatų. Sėkmingai užbaigė kiekvieną savo tyrimą. Na, taip, pora 
įtariamųjų mirė automobilyje, du komandos nariai, Ema Džeinė 
Boutvud su Glenu Brensonu, neišvengė rimtų sužeidimų. Tikriau- 
siai derėjo elgtis atsargiau... bet ar tokiu atveju būtų pavykę skinti 
darbo vaisius? Net jeigu policijos viršininko pavaduotojas juo ne- 
pasikliovė šimtu procentų. Greisas žinojo, kad jį palaiko vyriausia- 
sis detektyvas Džekas Skeritas, vadovaujantis Sasekso policijos Kri- 
minalinio skyriaus valdybai. 

Beje, po velnių, argi Piteriui Rigui jis nepateikė įspūdingų re- 
zultatų, išnarpliojęs prieš dvylika metų prasidėjusių serijinių prie- 
vartavimų bylą? 

Greisas sutelkė mintis į dabartinį tyrimą. Dviratininką par- 
trenkęs ir iš nelaimės vietos sprukęs furgono vairuotojas... Pirma, 
nežinia ar prie vairo tikrai sėdėjo Juvanas Prisas, net jei ant veidro- 
dėlio rasti jo pirštų atspaudai. Nors vyrukas savotiškai įrodė esąs 
kaltas, kai tą vakarą negrįžo į Fordo kalėjimą. Pagal Okamo skus- 
tuvo principą, teisingas dažniausiai būna paprasčiausias ir akivaiz- 
džiausias atsakymas, todėl Greisui bemaž nekilo abejonių, jog „Ford 
Trasit“ vairavo Prisas. 

Jis buvo tikras ir dėl to, kad įtariamąjį greitai sugaus. Iš veido 
nusikaltėlį pažinojo pusė Braitono policininkų — tiek uniformuoti, 
tiek Kriminalinio skyriaus pareigūnai, — ir vyresnysis detektyvas 
daugybę sykių regėjo jo nuotrauką, kabančią ant nuovados sienos, 
tarp skelbimų apie ieškomus asmenis. Jeigu vyručio pirmi nesu- 
čiups teisėsaugos atstovai, kas nors jį įskųs panorėjęs gauti priža- 
dėtą atlygį. 

Jei pasiseks, Prisas atsidurs už grotų ne vėliau kaip po kelių 
dienų, ir tada detektyvai išsiaiškins, kodėl jis leidosi į kojas. Turbūt 
todėl, kad trečiadienį, devintą ryto, privalėjo lieti prakaitą netoli ka- 
lėjimo esančioje statybvietėje, o ne furgonu trankytis po Braitoną, 
nuo darbovietės nutolęs per dvidešimt penkias mylias. Labai tikėti- 
na, vežė kokius nors nelegalius daiktus. 

Greisas vylėsi, kad iš Juvano Priso išpešęs pasiaiškinimą tyri- 
mą užbaigs dar prieš pasibaigiant kitai savaitei. Ir, reikia tikėtis, už 
gerą darbą nusipelnys Piterio Rigo prielankumo. Byla gana nesu- 
dėtinga. 

Laimė, Rojus Greisas nenumanė, kokius brutalius įvykius žada 
ateitis, antraip jam iš karto būtų sugedusi nuotaika. 

Priešais Rūmų tiltą — konservatyviu Rojaus Greiso požiūriu, 
neteisingai pervadintą Braitono tiltu, — ties žiedu grūdosi ilga auto- 

mobilių virtinė. Lėtai šliauždamas eismo spūstyje, jis neatplėšė akių 
nuo porelės, taku stumiančios sportinį vežimėlį. Suvokė, kad juos 
stebi apimtas stiprėjančio smalsumo. Šiuo atžvilgiu viduje visiškai 
pasikeitė. Anksčiau nė trupučio nesidomėjo kūdikiais. Bet pasta- 
rosiomis savaitėmis mieste nuolat stebeilydavosi į sportinukuose 
tūnančius mažylius. 

Prieš kelias dienas greta biuro veikiančiame ASDA prekybos 
centre pirkdamas sumuštinį, jis pasišnekučiavo su vežime gulinčio 
naujagimio motina bei tėvu ir tuo metu jautėsi, lyg visi trys būtų 
privilegijuoto klubo nariai. 

“Dabar, varikliui burzgiant tuščiąja eiga, per „BBC Sasekso ra- 
dijo“ stotį grojant senai „Kinks“ dainai, Greisas save pagavo žvilgs- 
niu ieškantį kitų sulankstomų vežimėlių. Prieš Kleo atsiduriant li- 
goninėje, vieną ilgą vakarą jiedu praleido naršydami internetą ir 
mėgindami sudaryti kūdikiui tinkamiausių ratų sąrašą. 

Kleo ieškojo tokio vežimėlio, kurį jis galėtų stumti bėgiodamas. 
Moters manymu, taip Rojus užmegs ryšį su kūdikiu, nes dėl darbo 
nepajėgs daug laiko skirti šeimai. Viena jų skaityta knyga perspėjo, 
esą kol vaiko ir namuose likusios motinos santykiai tvirtės, tėvas 
keliaus į darbą ir nenumaldomai tols nuo artimųjų. 

Kitapus gatvės, įsikibęs į „Mountain Buggy Swift“ vežimėlio 
rankeną, risnojo apytikriai jo amžiaus vyras. Neilgai trukus Grei- 
sas išvydo bėgančią moterį, ši stūmė jiems patikusį „i(Candy Apple 
Jogger . Po sekundės į akis krito kitas sportinukas, nusižiūrėtas dėl 
pavadinimo, „Graco Cleo“. Tolimoje pasivaikščiojimo tako pusėje 
žingsniavo moteriškė su juos labiausiai sužavėjusiu — ir, deja, bran- 
giausiu — vežimėliu „Bugaboo Gecko“. 

Laimė, pinigai — ne problema. Kleo pasakė, kad tokią dovaną 
ketina įteikti jos tėvai. Įprastomis aplinkybėmis Rojus griežtai at- 
sisakytų ir pats už viską sumokėtų. Taip buvo auklėtas nuo mažų 
dienų. Bet jis apskaičiavo su naujagimiu susijusias išlaidas, ir gautos 
sumos pakurstė siaubą. Maža to, rodės, kad tai niekada nesibaigs. 
Visų pirma laisvą kambarį Kleo namuose teks paversti kūdikio mie- 

gamuoju. Ir iš anksto, kaip jiems patarė, nudažyti sienas, idant vaiko 
sveikatai pavojaus nekeltų dažų garai. O kur dar Kleo pageidaujami 
skaitmeniniai monitoriai, kad jie girdėtų, kaip mažylis alsuoja. Lo- 
velė-pintinė, kurioje kūdikis miegos pirmus porą mėnesių. Kam- 
bario apdaila. Nederėtų užmiršti ir drabužių, nors pastarųjų jie dar 
nepirko, nes nežinojo, kas ateis į pasaulį — berniukas ar mergaitė. 

Keista, kai negali įvardyti savo vaiko lyties ir jį tiesiog vadini 
atžala. Bet jos aiškintis nė vienas nenorėjo. Tiesa, Kleo retsykiais 
užsimindavo galvojanti, esą gims berniukas. Nuojautą žadino aukš- 
ta išsišovusio pilvo padėtis ir, kaip skelbė kita bobučių pasakėlė, po- 
traukis ne saldžiam, o aštriam maistui. 

Greisas dėl to nesuko galvos. Tetroško, kad naujagimis būtų 
sveikas ir, svarbiausia, nieko neatsitiktų Kleo. Jam teko skaityti, kad 
kilus komplikacijoms tėvams kai kada reikėdavo priimti sunkų 
sprendimą ir pasirinkti kūdikio arba motinos gyvybę. Jis asmeniš- 
kai niekada neabejojo, kad pirmiausia gelbėtų Kleo. 

Pro šalį nudardėjo „Ziko Herbie“ sportinukas. Iš paskos sekė 
„Phil « Teds Dash“, „Mountain Buggy“ ir „Mothercare Mychoise“. 
Argi ne apgailėtina, pamanė Greisas, kiek enciklopedinių žinių, su- 
sijusių su vaikiškais vežimėliais, jis įgijo per tokį trumpą laiką. Stai- 
ga suzirzė mobilusis. 

Skambino Normanas Potingas. 


— Bose, turiu naujienų, — pranešė detektyvas seržantas, — 
tik... nekokių. Beje, mano „Blackberry“ elementas tuojau nusibaigs. 
| — Dėstyk. 

Raginimą pasitiko tyla. 

Englischer Garten, Anglų sode, Seehaus, Name prie ežero, ant 
medinio pastolinio stalo, prie kurio ji sėdėjo vienui viena, kažkas 
paliko Miūnchner Merkur, vieną iš dviejų vietinių Miuncheno lai- 
kraščių. Tituliniame puslapyje buvo atspausdinta nuotrauka su 

turistiniu sidabriniu autobusu, kuris autostradoje šonu prislėgė ir 
deformavo priešingos krypties juostas skiriantį barjerą. Aplinkui 
spietėsi pagalbos tarnybų brigados, ant neštuvų tysojo pridengtas, 
kruvinas aukos kūnas. 

Mintyse į anglų kalbą išversta antraštė skelbė: AUTOSTRADOJE 
PER AUTOBUSO AVARIJĄ ŽUVO SEPTYNI ŽMONĖS. 

Vokiškai ji bendraudavo visiškai laisvai, bet iki šiol mąstydavo 
ir, kaip suvokdavo rytais, tebesapnuodavo angliškai. Įdomu, klaus- 
davo savęs, ar kada nors tai pasikeis? Jos gyslomis sruvo iš dalies 
vokiškas kraujas — močiutė iš motinos pusės gimė ir užaugo greti- 
mame miestelyje. Bėgant dienoms, širdyje stiprėjo įsitikinimas, kad 
Bavarija įkūnija tikruosius jos dvasinius namus. Ji dievino Miun- 
cheną. 

Viena iš pamėgtų miesto vietų buvo šitas parkas. Jeigu tik ga- 
lėdavo, ji čia užsukdavo kiekvieną šeštadienį. Danguje plieskė neį- 
tikimai kaitri balandžio saulė, ją džiugino nuo ežero dvelkiantis vė- 
jelis. Kūną viso labo dengė trumparankoviai marškinėliai, „Lycra“ 
bėgimo šortai, tačiau ristele įveikus dešimt kilometrų oda žliaugė 
prakaitu. Ji vienu mauku palaimingai ištuštino pusę ką tik įsigyto 
šalto mineralinio vandens butelio. Tuomet sustingo, į šnerves trauk- 
dama malonius žolės, ežero, lakuoto medžio ir tyro oro aromatus. 
Staiga užuodė šalimais vilnijančius cigaretės dūmus. Ir, kaip nutik- 
davo beveik kaskart, pajuto liūdesio dūrį — kvapas atgaivino prisi- 
minimus apie kitados be galo mylėtą vyrą. 

Vėl atsigėrusi ištiesė ranką į Mūnchner Merkur, nes grįžti ir 
atsiimti laikraščio, regis, niekas nesiruošė. Laikrodis rodė tik vie- 
nuoliktą valandą ryto, bet Englischer Garten jau netrūko lankytojų. 
Anglų sodo stalus apgulė tuzinai savaitgalio pradžia besimėgaujan- 
čių Žmonių, daugiausia vietiniai, nors šen bei ten buvo įsitaisę ir 
turistai. Priešais daugumą stiebėsi litriniai alaus bokalai, tačiau vie- 
nas kitas gurkšnojo mineralinį vandenį, kaip ji pati, arba kokakolą. 


Kai kurie ežere irstėsi valtimis ir mynė vandens dviračių pedalus; ji 

akimirką žvilgsniu lydėjo antį, drauge su vora rudų ančiukų plau- 
kiančią aplink miškingą salą. 

Priekyje nelauktai pasirodė šiaurietišku ėjimu užsiimanti ryž- 
tingos išvaizdos sveikuolė — ryškiai raudonus „Lycra“ šortus užsi- 
tempusi, dantis kietai sukandusi, į septintą dešimtį įkopusi moteris, 
kuri slidžių lazdomis caksėjo į žemę ir žygiavo tiesiai jos link. 

Palikite mane ramybėje, nesibraukite į mano asmeninę erdvę, 
pamanė ji, į stalą įremdama alkūnes ir įžūliu žvilgsniu perverdama 
nepažįstamąją. 

Tai suveikė. Atėjūnė liovėsi taukšėjusi ir prisėdo prie stalo, tik 
gerokai atokiau. 

Gyvenime pasitaikydavo akimirkų, kaip šiuo metu, kai neap- 
sakomai norėdavosi vienumos, ir troškimas retsykiais išsipildydavo. 
Antai viena iš priežasčių, kodėl ji taip vertino bėgiojimą šeštadienio 
rytais. Apgalvoti reikėjo begalę dalykų, bet niekaip nepakako laiko 
į juos susitelkti. Naujieji mokytojai peno apmąstymams suteikdavo 
kiekvieną savaitę, ir šįkart jie pasakė: Prieš pradėdama dairytis nau- 
jų horizontų, privalai įsidrąsinti ir nusigręžti nuo kranto. 

Argi ne taip ji pasielgė prieš dešimt metų? 

Užuodus kitą cigaretės dūmo dvelksmą, vėl skausmingai su- 
dilgčiojo širdis. Diena buvo prasta, kaip ir visa savaitė. Ją graužė 
dvejonės. Vienatvės, nykumos ir netikrumo jausmai. Ką jai, sulau- 
kusiai trisdešimt septynerių, praeityje nutraukusiai artimus santy- 
kius su dviem vyrais, žadėjo ateitis? 

Kol kas nieko. 

Senasis gerasis Nyčė teigė, esą jeigu ilgai žiūrėsi į bedugnę, tai 
bedugnė ims žiūrėti į tave. 

Ji suprato, ką vokiečių filosofas turėjo omenyje. Mėgindama 
prasiblaškyti, peržvelgė straipsnį apie siaubingą autobuso avariją. 
Visi keleiviai priklausė krikščionių draugijai iš Kelno. Septyni negy- 
vi ir dvidešimt trys sunkiai sužeisti. Įdomu, ką aukos dabar galvoja 
apie Dievą, paspėliojo. Tuomet pyktelėjo ant savęs, kad leidosi už- 
valdoma tokių minčių, ir atvertė naują puslapį. 

Vienoje nuotraukoje nuo policijos spruko dviratininkas, kitas 
kadras įamžino avariją — šį kartą ant stogo pūpsantį „Volkswagen 
Passat“. Trečio puslapio straipsnis pasakojo apie uždaromą fabriką, 
bet istorija jos nesudomino. Kaip ir mokyklinės futbolo komandos 
fotografija. Ji vėl pervertė lapą. 

Ir suakmenėjo. Spitrijosi į išspausdintus žodžius, negalėdama 
patikėti savo akimis, viską išsiversdama į anglų kalbą. 

Ji antrąsyk perskaitė tekstą. 

Vėl į jį įsistebeilijo, lyg pavirtusi druskos stulpu. 

Prieš save matė skelbimą. Nedidelį, vos skilties pločio ir šešių 


centimetrų ilgio. 


SANDRA (SENDĖ) KRISTINA GREIS 

Anglijoje, Rytų Sasekso grafystėje, Braitono ir Hovo 
mieste, gyvenančio Rojaus Džeko Greiso žmona. 

Dingusi, turbūt mirusi, prieš dešimt metų. Paskutinį 
kartą pastebėta Hove, Rytų Sasekse. Penkių pėdų ir septynių 
colių (170 cm) ūgio, smulkaus sudėjimo. Prieš pranykdama 
nešiojo pečius siekiančius šviesius plaukus. 

Jeigu žemiau pateiktu adresu niekas nesikreips į po- 
nus Edvardus iš „Edvardų“ firmos ir nepateiks įrodymų, kad 


ponia Greis tebėra gyva, jos mirtis bus oficialiai pripažinta. 
Ji priblokšta paskaitė žodžius keletą sykių. 
Ir dar kartą. 
36 
— Žinai, kas man knieti? — paklausė Kleo. — Ko geidžiu? 


— Nežaboto sekso? — viltingai atsiliepė Rojus Greisas, ją ap- 


dovanodamas kreivu vypsniu. 

Atsisveikinę su gydymo įstaiga abu važiavo namo. Mylimos 
moters išvaizda neapsakomai pagerėjo — veidas atgavo įprastą 
spalvą ir vėl nušvito. Ji netgi atrodė gražesnė nei visada. Poilsis ligo- 
ninėje aiškiai pravertė. 

Kleo pirštu dviprasmiškai perbraukė per jo šlaunį, brėždama 
liniją tarpkojo kryptimi. 

— Tuojau pat? 

Greisas sustabdė automobilį prie Eduardo gatvės šviesoforo, 
beveik priešais Džono gatvėje esančią centrinę policijos nuovadą, 
paprastai vadinamą Braitono nuovada. | 

— Išsirinktume ne pačią geriausią vietą. 

— Nežabotas seksas man patiktų. — Kleo gundančiai tebe- 
glostė vidinę jo šlaunies pusę. — Bet rizikuodama tau užgauti sa- 
vimeilę turiu pripažinti, kad kai ko trokštu labiau nei tavo kūno, 
vyresnysis detektyve Greisai. 

— Jei konkrečiau? 

— Tokių dalykų, kurių man negalima. Storo bri griežinio ir 
raudonojo vyno taurės! 

— Nuostabu! Dėl tavo prielankumo man teks konkuruoti su 
sūriu? 

— Nieko nepeši. Sūris laimės be jokio vargo. 

— Gal tave nuvežti atgal į ligoninę? 

Pasvirusi į šoną ji pabučiavo Rojų į skruostą. Kai nušvito žalia 
šviesa, jo koją spaudžiantys Kleo pirštai slystelėjo aukščiau. 

Vairuodamas Greisas apsimestinai patempė lūpą. 

— Aš išnaršysiu visą miestą ir areštuosiu kiekvieną prakeiktą 
bri gabalėlį. 

— Na, ir puiku. Sudėk juos į šaldiklį, nes gimus Gumbiukui 
būtinai visus sukirsiu. Bet iš pradžių pasimėgausiu tavimi. Prižadu! 

Kai įsuko į Didžiosios Promenados gatvę, persirikiavo į išo- 
rinę juostą ir artėjo link dešinėje pusėje stūksančio Braitono ka- 
rališkojo paviljono, Greisą užliejo euforija. Porą dienų jis klaikiai 

bijojo dėl Kleo ir kūdikio, tačiau problemos išgaravo. Kleo jautėsi 
normaliai, vėl tryško guvumu ir pasitikėjimu savimi. Vaikui nieko 
bloga nenutiko. Palyginti su šiomis permainomis, policijos viršinin- 
ko pavaduotojo užkurta pirtis staiga tapo nereikšminga. Furgoną 
vairavusį apgailėtiną smulkų nenaudėlį Juvaną Prisą policija ras per 
artimiausias kelias dienas ar net valandas, ir tada Piterio Rigo nepa- 
sitenkinimas atslūgs. Tiesą sakant, dabar Rojui Greisui rūpėjo tiktai 
šalimais sėdintis žmogus. 

— Aš be galo tave myliu, — tarė jis. 

— Išties? 

— Aha. 

— Įsitikinęs? Nesijaudini, kad užsiauginau pilvuką ir vietoj ta- 
vęs renkuosi sūrį? 

— Gerai, kad tavo apimtys išaugo, — yra ką mylėti. 

Kleo nelauktai griebė kairiąją jo ranką ir priglaudė prie savo 
pilvo. Greisas pajuto krustelėjimus, nežymius, bet energingus jude- 
sius, ir iš džiaugsmo jam suspaudė gerklę. 

— Čia Gumbiukas? 

— Spardosi! Patenkintas, kad grįžta namo! 

— Oooo! 

Kleo paleido jo delną ir nuo savo kaktos atmetė plaukus. Grei- 
sas sustabdė automobilį dešinėje eismo juostoje, priešais paviljoną. 

— Na, ar ilgėjaisi manęs? — paklausė ji. | 

— Kiekvieną sekundę. | 

— Melagis. 

— Garbės žodis. — Užsižiebus žaliam šviesoforo signalui, Grei- 
sas nuvairavo automobilį per sankryžą ir apsuko ratą Old Staino 
gatve. — Per „Google“ vis ieškojau sportinių vežimėlių ir tyrinėjau 
vaikiškus vardus. 

— Aš daug mąsčiau apie vardus. 

— Ir?.. 

— Jeigu gims mergaitė, nors tuo abejoju, siūlau ją pavadinti 
Amelija, Tilija arba Frėja — kol kas šitie man labiausiai patiko. 

— Ojei berniukas? 

— Tuomet Džeku, tavo tėvo garbei. 

— Tikrai? 

Ji sulinksėjo. 

Suskambo telefonas. Greisas atsiprašydamas pakėlė pirštą ir 
laisvųjų rankų įrangoje spustelėjo mygtuką. 

Vėl pasigirdo Normano Potingo balsas: 

— Atleisk, šefe, mano telefono baterija vis dar nusėdusi. Bet 
tau derėtų žinoti... 

Automobilio salone stojo tyla. 

— Ką žinoti? — paklausė Greisas. 

Tačiau ryšys jau buvo nutrūkęs. 

Jis susisiekė su nusikaltimų tyrimo kabinetu norėdamas išsi- 
aiškinti, ar Potingas nepaliko žinutės. Atsiliepęs Nikas Nikolas pra- 
nešė, kad detektyvas seržantas neskambino. Greisas paskelbė atvyk- 
siąs į vakarinį pasitarimą ir baigė pokalbį. 

Kleo į jį nukreipė viliojantį žvilgsnį. 

— Ką ten sakei apie nežabotą seksą? Apsiribosime greituku? 

— Kaip tau nepasisekė! — atsakė Greisas. — Ir nepamiršk, kad 
minkštą sūrį pakeis kietulys. 

— Minkštuose sūriuose būna listerijų. — Kleo vėl jį pabučia- 


vo. — Kietumas man tinka. 


37 


Noras bėgioti praėjo. Ir užleido vietą alkoholio poreikiui. Pri- 
ėjus padavėjai, ji užsisakė „Mafš“ alaus. Litrinį bokalą. Paskui įbedė 
akis į Mūnchner Merkur atspausdintą skelbimą. 

Viduje išsikerojo aklas įniršis, kurį reikėjo kaip nors nuslopin- 
ti. Neskaitant kitų dalykų, ji mokėsi apmalšinti pyktį. Bėgant laikui 
vis veiksmingiau sugebėdavo save kontroliuoti, tačiau tramdydama 

neigiamas emocijas turėdavo pasitelkti visas jėgas. Dabar mintimis 
derėtų pamažu grįžti į praeities momentą, kai jos dar nebuvo apė- 
męs siutas. Kai akiratyje pasirodė Merkur. 

Ji užvertė laikraštį, pastūmė į šalį ir truputėlį aprimo. Bet te- 
bekovojo su savimi. Įtūžis grasino prasiveržti, tačiau jį privalėjo 
užgniaužti. Negalima leisti, kad nirtulys laimėtų. Pyktis ją valdė di- 
džiąją gyvenimo dalį — nei gerai, nei išmintingai. 

Užgesink jį kaip degtuko liepsną, liepė sau. Lai vėjas ją užpučia. 
Stebėk, kaip ugnis blėsta. 

Rimdama ji vėl atsivertė Merkur puslapį su skelbimu ir per- 
žvelgė apačioje surašytus duomenis. Paprasto ir elektroninio pašto 
adresus bei telefono numerį. 

Pirmoji reakcija: kurių galų? 

Po sekundėlės dar labiau atlyžusi paklausė savęs: koks skirtumas? 

Ji pasidomėdavo, kaip jam sekasi — ypač pastaraisiais kele- 
riais metais, kai Sasekso laikraštis Argus tapo prieinamas internete. 
Apie karjeros laiptais kopiantį, garsėjantį policininką informacijos 
netrūko. Žurnalistai dažnai cituodavo detektyvą, rašydami apie jo 
atliekamus tyrimus. Apie teisėsaugos pareigūnų darbą, kurį jis die- 
vino. Nevykęs sutuoktinis, bet nuostabus faras. Kaip žmona ji pri- 
valėjo su tuo susitaikyti. Vienos palaikydavo savo vyrus. Kitos buvo 
policininkės, todėl savo antrąsias puses suprato. Tačiau ji geidė ne 
tokio gyvenimo. Bent taip manė. 

Dabar, kai liko viena, dvejonės dėl priimto sprendimo stiprė- 
jo sulig kiekviena diena. Ir ji nė neįsivaizdavo, kad skelbimas taip 
smarkiai išmuš iš vėžių. 

Mirusi? | 

Aš? 

Kaip tau patogu, ar ne, vyresnysis detektyve Rojau Greisai, jau 
vadovaujantis Sunkių nusikaltimų ir nelaimingų atsitikimų tyrimo 
skyriui? O, taip, tavo gyvenimą stebiu, nuo naujausių įvykių atsi- 
likdama vos per porą žingsnių. Kaip tave persekiojantis vaiduoklis. 
Tau gerai, esi užsidegęs darbu. Tėtušis išsitarnavo tik iki seržanto 

„laipsnio, o tu pasiekei daugiau negu vyleisi slapčiausiose svajonė- 
se — mažų mažiausiai tose, kurias man atskleidei. Kiek dar ruošiesi 
kilti? Į kokias aukštumas ketini užsikarti? Į pačią viršūnę? Nors ji, 
kaip aiškinai, tavęs nė kiek nevilioja? 

Ar jautiesi patenkintas? 

Ar pameni, kaip mudu šnekėjomės apie laimę? Ar atsimeni, 
kaip prisigėrėme „Browns“ restorano bare, ir tu pareiškei, neva gy- 
venime įmanoma džiaugtis palaimos akimirkomis, bet tik idiotas 
gali visą laiką būti laimingas? 

Tu neklydai. 

Ji atvertė laikraštį ir dar sykį perskaitė skelbimą. Viduje ėmė 
kunkuliuoti siutas. Nebylus įtūžis. Liepsna, kurią derėjo užgesinti. 
Mokytojai iš pat pradžių įkalė į galvą, kad jai rimtų problemų daro 
pyktis. Ir nurodė, kokią mantrą nuolat sau sakyti. 

Prisiminusi tuos žodžius ji sukuždėjo: 

Jei nori gyventi, nelauk, kol praslinks audra, o išmok šokti lietuje. 

Nepaliaujamai kartodama frazę ji vėl pamažu nurimo. 


38 


Tonis Keisas, pagalbinio personalo vadovas, ankstyvą popietę 
paskambino Greisui ir pranešė, esą Sasekso kriminalinio skyriaus 
valdyboje anksčiau nei tikėtasi sėkmingai baigėsi vienos iš einamų- 
jų bylų nagrinėjimas, kitaip tariant, atsilaisvino nusikaltimų tyrimo 
kabinetas Nr. 1. Keisas, su kuriuo Greisas puikiai sutarė, žinojo, kad 
narpliodamas nusikaltimą vyresnysis detektyvas mėgdavo įsikurti 
kaip tik toje vietoje. 

Prieš pusę septintos vakaro organizuojamą pasitarimą, Rojui 
žingsniuojant link kabineto Nr. 1, suzirzė mobilusis. Jis stabtelėjo 
koridoriuje greta pakabintos ant sienos diagramos — prie raudo- 
nos lentos prisegto balto popieriaus lapo su užrašu NUSIKALTIMO 
VIETOS ĮVERTINIMAS. 

Iš telefono atsklido Kevino Spinelos balsas: 

— Vyresnysis detektyve, gal man skirtumėte sekundėlę? 

— Neskirčiau nė nanosekundės. Laisvos neturiu nei pikose- 
kundės, nei femtosekundės. 

— Cha cha, kaip šmaikštu. Viena milijoninė vienos milijardi- 
nės sekundės. Neturite netgi tiek? 

— Jums pažįstamos šitos sąvokos? — mažumėlę nustebo Greisas. 

— Esu girdėjęs, kad nanosekundė lygi vienai milijardinei se- 
kundės, o pikosekundė — vienai trilijoninei. Todėl taip, žinau, ką 
reiškia femtosekundė. 

“Reporteris, kaip įprastai, čiaumojo kramtomąją gumą, ir garsas 
priminė žlegsėjimą, tokį išgautų per purvynę risnojantis arklys. 

— Nemaniau, kad esate fizikas. 

— Gyvenime apstu staigmenų, tiesa? Tai kaip, ar galėtume pa- 
kalbėti apie operaciją „Smuikas'? 

— Aš skubu į pasitarimą. 

— Kuris rengiamas pusę septintos“ 

Rojus Greisas vos susivaldė nepratrūkęs pykčiu. Ar egzistuoja 
kas nors, ko nelemtas šūdgalvis nežinotų? 

— Taip. Jūs, matyt, su darbotvarke susipažinęs geriau už mane. 

Spinela nuleido kandžią repliką negirdomis. 

— Juvanas Prisas, pagrindinis jūsų įtariamasis... 

Greisas trumpam prarado žadą. Galvoje mintys sukosi verpe- 
tu. Kaip Žurnalistas išsiaiškino apie Prisą? Kaip? 

Staiga detektyvas suvokė, kad atskleisti pavardę galėjo tuzinai 
potencialių informacijos šaltinių, pradedant nuo Fordo kalėjimo. 
Todėl dabar jis nieko nepasiektų, jei bandytų į tai gilintis. 

— Pagrindinio įtariamojo dar nėra, — atsiliepė įtemptai min- 
tydamas, kaip priversti Spinelą padėti tyrimui. — Mums rūpi ap- 
klausti Juvaną Prisą, kad atmestume jo, kaip kaltinamojo, kandida- 
tūrą, — miglotai pridūrė, idant laimėtų laiko. 

— Ir grąžintumėte atgal į Fordą? Turbūt svarstote, kodėl žmo- 
gus spruko iš kalėjimo, iš kurio jį būtų paleidę po trijų savaičių? 

Greisui vėl teko apdairiai rinktis atsakymą. Tokį klausimą jis 
jau spėjo gana nuodugniai apmąstyti. Mėgino įsijausti į Priso būse- 
ną. Užduotis pasirodė besanti nelengva, nes kiekvienas recidyvistas 
savitai reaguodavo į kintančias aplinkybes. Likus trims savaitėms 
iki laisvės iš už grotų bėgtų tiktai idiotas, nebent jo sprendimui įta- 
ką darytų itin svarbi priežastis. Tarkim, pavydas arba pelningas ko- 
mercinis pasiūlymas. 

O gal tai, kad jis nepalankiu metu atsidūrė netinkamoje vieto- 
je? Pavyzdžiui, Braitone sėdėjo prie furgono vairo, užuot darbavęsis 
Arandelo statybvietėje? | 

— Manau, šimto tūkstančių dolerių premija pagelbės rasti fur- 
gono vairuotoją, — tarė Spinela. — Nusikaltimų tyrimo kabinetas, 
be abejo, jau sulaukė skambučių? 

Taip, bet neįtikimai mažai, dėl to Greisas stebėjosi. Šiaip jau, 
sužinoję apie atlygį, iš visų plyšių išropodavo įvairūs puspročiai ir 
avantiūristai. Tačiau dabartinis pokalbis suteikė progą geriau išnau- 
doti viešumą ir, tai dar svarbiau, spustelėti žmones, numanančius, 
kur Prisas gali slėptis. 

— Teisingai, — sumelavo jis. — Esame labai patenkinti visuo- 
menės reakcija ir skubiai tikriname kelias nuorodas, dėl kurių, kaip 
galvojame, turėtume būti dėkingi prižadėtam dideliam atlygiui. 

— Leisite jus pacituoti? 

— Prašom. | 

Greisas nutraukė ryšį ir įžengė į kabinetą Nr. 1. Paprastai, 
kai tekdavo užsiimti sunkaus nusikaltimo narpliojimu, koks nors 
šmaikštuolis kambaryje prisegdavo paveikslėlį, šaipydamasis iš 
operacijos pavadinimo. Šįkart ant durų puikavosi itin taiklus pieši- 
nys — vyriškis, užsimaukšlinęs minkštą fetrinę skrybėlę, užsimetęs 
lietpaltį pakelta apykakle, gniaužia smuiko dėklą ir rūko storą pigų 
cigarą. 

Sasekso kriminalinio skyriaus valdybos pastate, atliekant rim- 
tus tyrimus, kabinetai Nr. 1 ir Nr. 2 virsdavo nervų mazgais. Nors 
pro aukštai įstiklintus matinius langus nieko nepavykdavo įžiūrėti, 

gerai apšviestas Nr. 1 kurstė erdvumo ir teigiamos energijos pojū- 
čius. Iš visų Kriminalinio skyriaus patalpų šioji jam labiausiai pa- 
tiko. Kituose valdybos sektoriuose Greisas ilgėdavosi pakrikumo 
ir gausmo, būdingo nuovadose įrengtiems detektyvų kambariams, 
prie kurių jis buvo pratęs, tačiau vietinis kabinetas priminė tikrą 
vadovavimo centrą. 

L raidės formos patalpą dalijo trys darbo vietos, kiekvieną iš 
pastarųjų sudarė išriestas stalas, prie kurio tilpdavo aštuoni asme- 
nys, ir kelios didžiulės baltos lentos. Ant vienos, pažymėtos OPE- 
RACIJA „SMUIKAS“, kabėjo į avariją patekusių transporto priemonių 
diagrama — ją kiek anksčiau rodė Bigsas iš Eismo priežiūros ins- 
pekcijos. Kitoje buvo po truputį augantis Tonio Revero šeimos me- 
dis, įskaitant artimų jo merginos giminaičių vardus. Trečioje kabojo 
liudininkų pavardžių ir telefono numerių sąrašas. 

Kabinete viešpataujantį susikaupimą pabrėžė nuolatinės tele- 
fonų trelės, į kuriuos pripuolamai reaguodavo gausėjančios koman- 
dos nariai. 

Jis pamatė Normaną Potingą, kalbantį mobiliuoju ir tuo pat 
metu rašantį pastabas. Po dviejų nenusisekusių detektyvo seržanto 
skambučių į automobilį jiems taip ir nepavyko šnektelėti. Greisas 
prisėdo už tuščio darbo stalo ir priešais pasidėjo savo užrašus. 

— Ką gi, — ištarė, kai Potingas baigė pokalbį. Prabilo garsiai, 
kad patrauktų aplinkinių dėmesį. — Dabar balandžio dvidešimt 
ketvirtoji, šeštadienis, aštuoniolika valandų trisdešimt minučių. Tai 
septintas pasitarimas dėl operacijos „Smuikas“, Tonio Revero mir- 
Treise, kiek supratau, turi naujienų? 

Erdvę nelauktai perskrodė klubinės muzikos pliūpsnis. Sumi- 
šęs konsteblis Alekas Deivisas skubiai nutildė mobilųjį. 

— Taip, šefe, — atsiliepė Stoker. — „Ford“ bendrovė identifika- 
vo serijos numerį, aptiktą ant šoninio veidrodėlio, ir patvirtino, kad 
šis montuojamas prie du tūkstančiai šeštų metų modelio furgonų. 
Atsižvelgdami į laiką ir vietovę, kurioje radome veidrodžio aptaiso 

skeveldrą, manau, galime pagrįstai teigti, kad jis priklauso įtariamo- 
jo vairuotam „Ford Transit“. — Ji pirštu dūrė į lentą. — Diagramoje 
pirmu numeriu pažymėtai transporto priemonei. 

— Ar žinome, kiek dar furgonų tais metais nuvažiavo nuo 
konvejerio? — pasiteiravo Ema Džeinė Boutvud. 

— Taip, — atsakė Stoker. — Du tūkstančiai šeštaisiais Jungti- 
nėje Karalystėje parduota penkiasdešimt septyni tūkstančiai keturi 
šimtai trisdešimt keturi „Ford Transit“. Devyniasdešimt trys pro- 
centai nudažyti baltai, tai yra mūsų apibūdinimą atitinka penkias- 
dešimt trys tūkstančiai keturi šimtai trisdešimt furgonų. — Ji krei- 
vai nusišypsojo. 

Seržantas Polas Vudas iš Transporto priemonių susidūrimo 
skyriaus tarė: 

— Mums vertėtų susisiekti su visomis automobilių remonto 
dirbtuvėmis ir pasidomėti, ar kas nors jų prašė pataisyti nulaužtą 
„Transit“ veidrodėlį. Jie dažnai nukenčia. 

Greisas linksėdamas brūkštelėjo pastabą. 

— Taip, jau apie tai galvojau. Bet tik puskvailis taip greitai re- 
montuotų furgoną. Labiau tikėtina, kad jis nugrūs mašiną į kokį 
garažą. 

— Juvanas Prisas man neprimena proto bokšto, — įsiterpė 
Glenas Brensonas. — Bose, tokio varianto atmesti nereikėtų. 

— Gerai, užduoti pavesiu informacijos paieškos komandai. Gal 
dar jai priskirsiu porą bendruomenės paramos pareigūnų. — Grei- 
sas atsisuko į Potingą. — Normanai, yra žinių iš Fordo kalėjimo? 

Detektyvas seržantas sučiaupė lūpas. 

— Taip, šefe, — po užsitęsusios pauzės nuskambėjo kaimiškas 
greblavimas. 

Iš išvaizdos Greisui jis panėšėjo į rūstų seržantą registratorių, 
triūsiantį atokiame provincijos miestelyje, tarsi persikėlusį iš kitos 
epochos. Lėtai ir metodiškai dudenantis Potingas į pagalbą pasitel- 
kė tiek atmintį, tiek bloknotą. Kas porą sekundžių prisimerkdavo, 
mėgindamas iššifruoti savo rašyseną. 

— Aš apklausiau vyresniąją kalėjimo prižiūrėtoją Lizą Sete- 
rington, su kuria tu, šefe, bendravai. 

Vyresnysis detektyvas linktelėjo. 

— Ji dar sykį užtikrino, kad Prisas, rodės, buvo pavyzdinis ka- 
linys, ketinantis grįžti į doros kelią. 

Potingą nutraukė kelių pareigūnų, kuriems praeityje teko su- 
laikyti minėtą žmogų, prunkštimas. 

— Jeigu mes tikrai susidūrėme su pavyzdiniu kaliniu, — sar- 
kastiškai pratarė Bela Moj, — kaip čia atsitiko, kad trečiadienio rytą 
jis vairavo furgoną už dvidešimt penkių mylių nuo tos vietos, ku- 
rioje privalėjo būti? 

— Taikliai pastebėta, — atsakė Potingas. 

— Ir pavyzdiniai kaliniai neneša kailio iš cypės, — kandžiai 
pridūrė ji. 

— Teisingai, Bela, — globėjiškai sutiko detektyvas seržantas, 
tartum bendraudamas su vaiku. 

Greisas budriai abu nužvelgė spėliodamas, ar jie įsivels į tradi- 
cines tarpusavio rietenas. 

"— Man malonu pranešti, — toliau kalbėjo Potingas, — kad 
gandas apie premiją, kaip ir tikėtasi, Forde išplito. Keletas įkalintųjų, 
palaikiusių ryšį su Prisu, jau kreipėsi į kalėjimo viršininką ir pasida- 
lijo prielaidomis apie dabartinę jo slaptavietę. Į sąrašą įtraukiau še- 
šis adresus ir Priso pažįstamus, kuriuos tučtuojau derėtų aplankyti. 

— Puikus darbas, Normanai, — pagyrė Greisas. 

Didžiuodamasis savimi Potingas vyptelėjo, nugėrė arbatos ir 
pratęsė: 

— Deja, turiu ir prastų žinių. Fordo kalėjime Juvanas Prisas 
bičiuliavosi su kitu kaliniu — jie draugavo nuo senų laikų. — De- 
tektyvas seržantas pažvelgė į užrašus. — Su Vorenu Taliu, teistu ne 
mažiau kartų nei Prisas. Pasodinti už grotų jiedu laikėsi vienas kito. 
Vyresnioji prižiūrėtoja man suorganizavo pokalbį su Taliu. Kažkas 


nuėjo atvesti jo į kabinetą... ir rado negyvą kameroje. Pasikorusį. 

Komandai stengiantis suvokti informaciją, trumpam stojo 
tyla. Greisui visų pirma į galvą šovė mintis, kad naujiena dar nepa- 
siekė Spinelos. 

— Ką apie jį žinome? — išsižiojo detektyvas konsteblis Deivi- 
das Housas. 

— Kalėti buvo likę du mėnesiai, — atsakė Potingas. — Vedęs, 
augino tris mažus vaikus — santuoka, regis, nusisekusi. Liza Sete- 
rington pažinojo ir jį. Anot jos, Talis nekantravo ištrūkti iš kalėjimo 
ir grįžti pas savo atžalas. 

— Žodžiu, nepanašus į žmogų, dėl rimtos priežasties nusitei- 
kusį sau atimti gyvybę? — pasitikslino Housas, anksčiau tarnavęs 
policijos ir įkalinimo sistemos tarpininku. 

— Ne, — sutiko Potingas. 

— Aš tik spėju, bet Vorenas Talis veikiausiai numanė, kur ieš- 
koti Priso. — Housas trūktelėjo pečiais. 

— Todėl ir mirė? — paklausė Greisas. — Savižudybė čia nie- 
kuo dėta? 

— Kalėjimo valdžia pradeda nuodugnų tyrimą, glaudžiai ben- 
dradarbiauja su Sunkių nusikaltimų skyriaus vakariniu filialu, — at- 
siliepė Potingas. — Sutapimo tikimybė jiems kelia didelių abejonių. 

— Ar Forde pasikarti sudėtinga? — paklausė Glenas Brensonas. 

— Lengviau nei daugumoje tokių pačių įstaigų. Tenykščiai 
gyvena asmeninėse kamerose, lyg kokiuose motelių kambariuose. 
Forde, atvirojo tipo kalėjime, jie gauna daugiau laisvės ir dažniau 
nei kitur paliekami vieni. Jeigu užsimanai kartis, su gyvenimu gali 
atsisveikinti be jokio vargo. 

— Kaip ir tuo atveju, jei kam kitam maga tave įkišti į kilpą, — 
tarstelėjo Housas. 

Kabinete užsitęsė nejauki tyla. Pirmas ją nutraukė Glenas. 

— Šimtas tūkstančių dolerių — pakankamai didelė suma, kad 
atsirastų norinčių sudoroti Prisą. 

— Pakankamai didelė, kad atsirastų norinčių sudoroti bet 
ką, — pridėjo Nikas Nikolas. 

— Žudoma ir už mažesnius pinigus, — niūriai pasakė Housas. 

Ranką pakėlė Alekas Deivisas. 

— Sere, aš turbūt konstatuosiu akivaizdų faktą, — droviai praš- 
neko konsteblis, — bet jei Vorenas Talis nujautė, kur ieškoti Priso, 
tuomet, galima daiktas, kažkas jį pribaigė dėl vienintelės priežasties. 
Nes irgi žino, kur Prisas slapstosi. 

Ant žalios sofos krašto sėdinti Fernanda Rever nenustygo 
vietoje. Vienoje rankoje spaudė taurę, kitoje laikė cigaretę, kurios 
galiuką kas porą sekundžių nekantriai tekšeno į krištolinę peleni- 
nę. Staiga sušnarpštė, nutrenkė cigaretę į šoną ir griebusi mobilųjį 
tūžliai įsispoksojo į ekraną. 

Lauke šėlo audra. Nuo Long Ailando sąsiaurio pusės tvoskė 
vėtra, liūties šuorais čaižė kopas, išsikerojusius žolynus ir krūmokš- 
nius. Ji girdėjo, kaip į langą barbena lietaus lašai, jautė pro stiklą 
besismelkiančius ledinius gūsius. 

Gigantiška svetainė su balkonu, puošniais baldais ir sie- 
nas dengiančiais gobelenais šįvakar priminė mauzoliejų. Židinyje 
spragsėdamos pleveno liepsnos, bet ugnis šilumos neskleidė. Tele- 
vizorius rodė rungtynes — Niujorko „Giants“ varžėsi su priešinin- 
kais, kuriuos jos brolis be paliovos aprėkdavo. Fernandai nė velnio 
nėrūpėjo futbolas. Bukagalvių vyrų žaidimas. 

— Kodėl tie puskvaišiai anglai man neatskambina? — valdin- 
gu tonu paskelbė ji, vėl dėbtelėdama į telefoną, lyg ragindama apa- 
ratą atgyti. 

— Brangioji, ten vidurnaktis, — atsiliepė vyras, užmetęs akį į 
rankinį laikrodį. — Penkiomis valandomis vėliau nei pas mus. Da- 
bar Anglijoje — pirma nakties. 

— Na, ir kas? — Fernanda piktai įtraukė dūmą ir kaipmat jį iš- 
pūtė. — Kurgi tas partneris? Jis pasirodys? Tikrai? Riki, tu įsitikinęs? 

stiklą ir papsėjo cigaru, ilgumo sulig vibratoriumi. 

Lu Reveras, dėvintis polo marškinėlius ir languotą alpakos 
vilnos megztinį V formos apykakle, mūvintis chaki spalvos kelnes, 
įsispyręs į batus guminiais padais, ūmai nutaisė atšiaurią veido iš- 
raišką ir atsisuko į Rikį. 

— Jis atvyks, tiesa? Jis patikimas? Tą vyrutį pažįsti? 

— Taip, taip, patikimas. Vienas iš geriausių. Jau važiuoja pas 
mus — bus bet kurią akimirką. 

Rikis čiupo rudą voką, dar sykį peržvelgė turinį, patenkintas jį 
nuleido ir vėl sutelkė dėmesį į rungtynes. 

Keturiasdešimtmetis Rikis Džordinas savąja italo išvaizda ne- 
siskyrė nuo tėvo, bet stokojo griežtų senio bruožų. Jo veidas atrodė 
glebnas, kūdikiškai putnokas ir nusėtas raupų žymėmis. Dėl įgim- 
tos, su prakaito liaukomis susijusios problemos odą beveik visada 
blizgino riebalų apnašos. Tamsūs plaukai buvo pakirpti ežiuku, 
burna — nežymiai perkreipta, tarytum vaikystėje jam būtų ope- 
ravę kiškio lūpą. Jis vilkėjo storą juodą palaidinę su metalinėmis 
sagomis, mūvėjo dukslius mėlynus džinsus, slepiančius pistoletą su 
dėklu, dirželiais pritvirtintu prie blauzdos, avėjo juodus aulinukus. 
Kol kas, dideliam motinos nusivylimui, Rikis vestuvių neplanavo. 
Nuolat tąsydavosi su įvairiomis tuščiagalvėmis mergšėmis, bet šian- 
dien, savitai išreikšdamas pagarbą, prisistatė vienas. 

— Esi turėjęs reikalų su tuo tipu? — paklausė Fernanda. 
pė. — Vienas kolega. Gausim ir premiją — vyrukas pažįsta Braito- 
ną. Kartą ten darbavosi. Padarys, ką užsigeisi. 

— Tikiuosi. Noriu, kad jie kentėtų. Sakei jam, ar ne? 

— Jis žino. — Rikis užtraukė cigaro dūmą. — Kalbėjai su 
mama? Kaip ji laikosi? 

— Kaip pats manai? 

Fernanda susivertė „Jūros brizo“ kokteilio likučius, atsistojo ir 


nusvirduliavo prie gėrimų spintelės. 

Brolio žvilgsnis vėl įsmigo į televizorių. Po sekundės jis pašoko 
nuo fotelio ir pratrūko grūmoti ekranui, visur barstydamas cigaro 
pelenus. | 

— Kas per šūdas! — užstaugė. — Ką tie šunsnukiai išdarinėja? 

Jam atsisėdant, vestibiulį perskrodė šaižių skambučių serija. 

Rikis vėl pakilo. 

— Jis atvažiavo. 

— Menė atidarys duris, — tarė Lu. 


„Lincoln Town Car“ limuzine, užpakalinėje salono dalyje, sė- 
dintis Dantis buvo apsitaisęs kasdieniškai, bet tvarkingai — su švar- 
ku, ties apykakle prasegtais marškiniais, chaki spalvos kelnėmis ir 
rudais odiniais batais laiveliais. Toks apdaras leisdavo klaidžioti bet 
kur, nepatraukiant aplinkinių dėmesio. Rudas krepšys gulėjo šalia. 

Kenedžio oro uoste svečią pasitikęs vairuotojas ketino įkišti 
kelionmaišį į bagažinę, tačiau Dantis niekuomet jo nepaleisdavo 
iš akių. Ir, užuot atidavęs į bagažo skyrių, pasiimdavo į lėktuvą. Į 
krepšį buvo įsidėjęs švarių apatinių, marškinius, kelnes, batus, ne- 
šiojamąjį kompiuterį, keturis mobiliuosius, tris atsarginius pasus 
ir įvairių suklastotų dokumentų, kuriuos slėpė minkštais viršeliais 
įrištose ir išskobtose trijose knygose. 

Neskaitant sąmonę sujaukiančios cheminės medžiagos, 3-chi- 
nuklidilo benzilato, arba BZ, talpyklų, atrodančių kaip pieštukiniai 
dezodorantai, higienos reikmenų rankinėje, Dantis niekada neke- 
liaudavo ginkluotas. Kam rizikuoti? Juolab kad geriausias jo ginklas 
buvo plikos rankos. 

Priekinių žibintų šviesoje jis regėjo pilančią liūtį ir elektra val- 
domus atsiveriančius didžiulius vartus. Kai pilkoji užkarda prasida- 
rė, linkolnas nuburzgė pirmyn, galų gale akiratyje pasirodė milži- 
niškas, neskoningas šiuolaikinis dvaras. 

Per visą kelionę vairuotojas nepratarė nė žodžio, ir tyla Dantį 
kuo puikiausiai tenkino. Pokalbių su nepažįstamaisiais jis nevirš- 

kino. Nuo tada, kai oro uoste pasitikslino atvykėlio vardą, vyriškis 
prabilo pirmą sykį: 

— Atvažiavome. 

Dantis neatsiliepė. Pats matė. 

Vairuotojui atlapojus keleivio dureles, svečias išniro į lietų ne- 
šinas savo krepšiu. Kai jiedu nusigavo iki prieangio, laukujes du- 
ris atidarė baugšti filipinietė tarnaitės uniforma. Po sekundės prie 
jos prisijungė storą cigarą laikantis, rūsčiaveidis, pilvotas individas 
prašmatnia juoda palaidine, džinsais ir juodais auliniais. 

Dantis pirmiausia sureagavo į cigarą — geras ženklas, bylojan- 
tis, kad name galima rūkyti. Jis žengė į neįtikimai erdvų prieškam- 
barį pilkomis grindų plokštėmis. 

Priešais kilo platus sraigtinis laiptatakis. Ant sienų kabojo pa- 
auksuoti veidrodžiai ir milžiniški abstraktūs paveikslai, kurių pras- 
mės Dantis nesuvokė. Meno nevirškino. 

Žmogus atkišo mėsingą ranką, ant kurios pirštų tviskėjo Žiedai. 

— Ponas Dantis? Rikis Džordinas. Kaip kelionė? 

Dantis krestelėjo drėgną vyro delną ir bemat paleido, tarsi 
būtų palietęs nudvėsusį, yrantį graužiką. Jam nepatikdavo spausti 
rankų. Ant šių netrūkdavo mikrobų. 

— Normaliai. 

— Išgersite? Viskio? Degtinės? Vyno? Galime pasiūlyti, ko tik 
norite. | 

— Dirbdamas svaigalų nevartoju. 

Rikis plačiai nusišypsojo. 

— Kol kas darbo nepradėjote. 

— Kaip sakiau, dirbdamas svaigalų nevartoju. 

Vypsnis pranyko, užleisdamas vietą sąmyšį išduodančiam 
šnairam žvilgsniui. 

— Tebūnie. Pageidausite vandens? 

— Gėriau automobilyje. 

— Nuostabu. — Rikis dirstelėjo į cigaro galiuką ir pasirūpino, 
kad jis neužgestų, porą sykių įtraukdamas dūmą. — Užkąsite“ 

— Pasisotinau lėktuve. 

— Per skrydžius maitina tikru mėšlu, ar ne? 

— Man tiko. 

Po penkių kovinių komandiruočių — į kelias netgi teko leistis 
vienui vienam, — per kurias reikėjo išgyventi priešų teritorijoje, 
neretai kiauromis dienomis misti vabalais, graužikais ir uogomis, 
Dančiui tikdavo bet koks lėkštėje arba dubenyje esantis valgis. Jis 
nesiruošė tapti gurmanu. Delikatesų nevirškino. 

— Puiku. Kaip pasakysite. Norėsite, kad paimčiau jūsų krepšį? 

—. NE: 

— Gerai. Eikite su manimi. 

Sekdamas įkandin Rikio Džordino, iš rankos nepaleisdamas 
kelionmaišio, Dantis nužingsniavo koridoriumi, pro antikvarinį 
staliuką su puošniomis kiniškomis vazomis, palei svetainę, panašią 
į neseniai filme matytą anglų baronų menę. Ant sofos sėdėjo kaž- 
kokia bobšė, apsirengusi tamsiai mėlynais veliūriniais drabužiais ir 
plėšė cigaretę, greta pasidėjusi nuorūkų pilną peleninę, o priešais ją 
kiurksojo nevykėlis ir per televizorių stebėjo, kaip šutvė avigalvių 
žaidžia amerikietiškąjį futbolą. 

Štai dėl ko rizikavau savo gyvybe, dėl ko viską atidaviau? Kad 
tokie mulkiai galėtų lindėti prabangiuose namuose, puikuotis įman- 
triais telefonais ir įsitaisę priešais plačiaekranius televizorius žiopsoti 
į rungtyniaujančius puspročius? 

Rikis smuko į kambarį, beveik iš karto grižo nešinas rudu 
voku, paragino svečią žygiuoti atgal į vestibiulį ir galiausiai laiptais 
nusivedė į pusrūsio aukštą. Apačioje sieną dengė Danties augumo 
paveikslas, nusėtas, kaip rodės, keistų veidų nuotraukomis. Jo akyse 
šmėstelėjo nežymus susidomėjimas. 

— Tai išskirtinis kūrinys, — tarė vyriškis. — Santloferio. Pers- 
pektyvaus nuostabaus šiuolaikinio menininko. Dabar už jį tenka 
mokėti trisdešimt tūkstančių. Po dešimties metų reikės atseikėti 
milijoną. Reverai garsėja kaip mecenatai. Be kitų dalykų, mano se- 
suo ir svainis žvalgosi daug žadančių talentų. Meną būtina remti. 
Teisingai? Globoti. 

Dančiui paveikslas priminė vieną iš kreivų veidrodžių, regėtų 
atrakcionų parkuose. Netrukus jiedu nusigavo į erdvią biliardinę, 
kurioje žaidimo stalas bemaž susiliejo su raštuotu kilimu. Viename 
kampe Dantis išvydo barą su paaukštintomis odinėmis kėdutėmis 
ir vyno buteliais užgrūstą šaldytuvą stiklinėmis durimis. 

Vyriškis vėl ėmė papsėti cigaru, kol jo veidą trumpam apgaubė 
kunkuliuojantis pilkų dūmų debesis. 

— Supraskit, mano sesuo sielvartauja. Juk prarado jauniausią 
sūnų. Ji beprotiškai mylėjo vaikį. 

Dantis neatsiliepė. 

— Biliardą mėgstate? 

Svečias gūžtelėjo pečiais. 

— O boulingą? 

Džordinas mostu liepė eiti iš paskos ir nudrožė į gretimą pa- 
talpą. Šįkart vaizdas Dančiui padarė įspūdį. 

Jis atsidūrė požeminėje standartinio dydžio kėglinėje. Prieša- 
kyje driekėsi tik vienas blizgantis medinis takas. Bet šis buvo ne- 
priekaištingas. Latake rikiavosi rutuliai. Sienų tapetai kurstė iliuziją, 
kad iš jų kyšo knygų prikimštos lentynos. 

— Žaidžiate? 

Užuot atsakęs, Dantis pasirinko rutulį ir įkišo pirštus į skylu- 
tviskančių, baltų kėglių stovi vietose. 

— Pirmyn, pasismaginkite! 

Dantis avėjo netinkamus batus, todėl prie linijos pribėgo at- 
sargiai. Pusrūsio tyloje paridentas rutulys suskato dundėti lyg to- 
limas griaustinis. Į priekinį kėglį rėžėsi ten, kur jis taikėsi — kiek į 
šoną nuo vidurio, — ir veiksmingai atliko savo darbą. Parvirto visa 
kėglių dešimtinė. 

— Ei, koks taiklus šūvis! Matau, jūsų įgūdžiai neprasti. 

Žmogus vėl užsitraukė cigarą ir po akimirkos, suapvalėjus 
skruostams, išpūtė tirštus dūmus. Tada nuspaudė pradinės padėties 
mygtuką ir palūkuriavo stebėdamas, kaip mechaninis griebtuvas 
stato kėglius. 


162 PETER JAMES + MIRUSIOJO GNIAUŽTAI 


Įkišęs ranką į kišenę, Dantis susirado „Lucky Strike“ pakelį. 
Vos tik jis užsirūkė, Rikis staiga išplėšė cigaretę iš rankos ir sutrynė 
ant atbrailos stovinčioje onikso peleninėje. 

— Aš ką tik ją prisidegiau, — tarė Dantis. 

— Pigus šlamštas neterš mano Havanos cigaro dūmo. Jeigu jo 
norite, tiesiog paprašykite. 

— Cigarų nerūkau. 

— Jokių cigarečių! — Džordinas svečią pervėrė įžūliu žvilgsniu. 

— Ji rūkė svetainėje. 

— Bet jūs esate su manimi. Reikalus tvarkysime, kaip pasa- 
kysiu aš, arba atsisveikinsime. Man nelabai patinka jūsų manieros. 

Dantis apsvarstė galimybę pribaigti vyriškį. Nudobtų nesun- 
kiai, per kelias sekundes. Bet atlygis buvo viliojantis. Pastaruoju 
metu darbų pasitaikydavo ne taip jau dažnai. Jis žinojo, kad ben- 
draus su turtuoliais, dar prieš išvysdamas namą. Užduotis pelninga. 
Tad verčiau nesusimauti. 

Todėl kilstelėjo rutulį, parideno takeliu ir vėl vienu smūgiu 
numušė visus dešimt kėglių. 

— Tikras meistras, — nenoriai pripažino Rikis. 

Dantis neatsiliepė. 

— Jūs lankėtės Anglijos mieste, kuris vadinamas Braitonu? 
Kaip Braiton Bičas Niujorke? 

— Nepamenu. 

— Dirbote mano pusbroliui. Vietiniame uoste likvidavote estų 
laivo kapitoną, kuris nusprendė papildomai užsidirbti gabendamas 
kvaišalų krovinius.. 

— Nepamenu, — tyčia miglotai pakartojo jis. 

— Prieš šešerius metus. Pusbrolis sakė, kad šauniai pasirodėte. 
Kūnas dingo be pėdsakų. — Rikis palankiai sulinksėjo. 

Dantis patraukė pečiais. 

— Štai koks sandėris. Vokelyje rasite žmonių pavardes ir visus 


jų duomenis, kokius tik mums pavyko surinkti. Mano sesuo pasi- 

rengusi mokėti milijoną dolerių. Pusę duos dabar, likusią dalį — kai 
baigsite darbą. Nori, kad jie kentėtų. Labai smarkiai. Jūs specializuo- 
jatės tokioje srityje, ar ne? 

— Kaip konkrečiai kentėtų? 

— Pasak gandų, nukopijavote Ledinio triuką su žiurkėmis. Tai 
tiesa“ 

— Aš nieko nekopijuoju. 

Lediniui sumokėjo, kad jis nukankintų užsakytą auką. Klientas 
prašė įrodymų. Todėl samdomas žudikas žmogų išrengė, apvyniojo 
lipnia juosta, neužklijuodamas tik akių, lūpų bei genitalijų. Ir paliko 
požeminėje ertmėje, kurioje tebuvo vaizdo kamera ir daugybė sa- 
vaitę badu marintų žiurkių. Vėliau, gavęs filmuotą medžiagą, klien- 
tas galėjo žiūrėti, kaip graužikai jį ėda, pradėdami nuo nepridengtų 
kūno dalių. 

— Gerai. Jai patiktų kūrybiški metodai. Ar mes sutarėme? 

— Visą sumą mokate iš anksto, — atsakė Dantis. — Aš nesi- 
deru. 

— Po velnių, ar žinot, su kuo bendraujate? 

Dantis, būdamas šešiais coliais žemesnis už Džordiną, atšiau- 
riai įsispigino jam į akis. 

— Taip. O jūs? — sukandęs iš pakelio išpurtytą kitą cigaretę 
paklausė: — Ugnies turite? 

Rikis kurį laiką įdėmiai spoksojo į svečią. 

— Ką gi, įžūlumo jums netrūksta. — Jis spustelėjo mygtuką, 
idant griebtuvas grąžintų kėglius į vietą. — Bet kaip aš galiu būti 
tikras, kad mūsų neapvilsite? Ir sėkmingai atliksite darbą visais tri- 
mis atvejais? 

Dantis iš latako pasirinko rutulį. Nusisuko, pribėgo prie linijos 
ir susilenkęs jį parideno — dešimt kėglių vėl išlakstė į šalis. Tuomet 
kišenėje susirado plastikinį žiebtuvėlį ir jį parodė Džordinui, pro- 
vokuodamas pašnekovą, geisdamas, kad šis pabandytų jį sulaikyti. 

Bet Rikis nustebino Dantį, kai išsitraukęs auksinį „Dunhill“ 


žiebtuvėlį atšovė dangtelį ir palaikė liepsnelę prie cigaretės. 

— Manau, mes beveik radome bendrą kalbą. 
Dantis leido pridegti cigaretę, tačiau pats nepratarė nė Žodžio. 
Bendros kalbos nevirškino. 


40) 


46-erių vyras, pasitikintis savimi, pasiturintis, švelnus, mo- 
kantis užjausti, mėgsta roką ir klasikinę muziką, šokoladą, 
išgyvenimo meną gamtoje. Ieško 40—50 metų doros, ištiki- 
mos, protingos ir nuoširdžios moters, su kuria tiek daug kuo 


galėtų pasidalyti. 


Išgyvenimo menas gamtoje? 

Ant sofos susirangiusi Karlė rankoje laikė raudonojo „Rioja“ 
vyno taurę, per televizorių netrukus turėjo prasidėti „Aukščiausios 
pavaros“ laida. Ją supo paskleisti sekmadieninio laikraščio priedai. 
Po avarijos alkoholį gurkšnojo pirmą sykį — poreikį išgerti pakurs- 
tė klaikiai slogi nuotaika. 

Sunday Times buvo atverstas ties jai labiausiai rūpimu, kas sa- 
vaitę tyrinėjamu Pažinčių skilties puslapiu. Kaip įprastai, Karlė ieš- 
kojo ne princo ant balto žirgo, o vyro, su kuriuo bent jau smagiai 
praleistų vakarą mieste. 

Išgyvenimo menas gamtoje? Ką, velniai rautų, tai reiškia? Ji iš 
patirties žinojo, kad šitų skelbimų formuluotėse dažnai slypi po- 
tekstė. Dėl ko vyrukas eina iš proto? Mėgsta lauke vaikštinėti nuo- 
gas? Keliauti po tyrus? Lanku šaudyti gyvūnus? Kitos jo savybės 
neblogos. Bet išgyvenimo menas gamtoje? Ne, ačiū. 

Ji veikiausiai būtų suteikusi žmogui šansą, jeigu tas būtų pa- 
rašęs, kad domisi fosilijomis arba archeologija, Tailerio pamėgtomis 
sritimis. Bet dabar vaizduotė piešė iš senutėlio „Land Rover“ lipantį 
barzdotą ekscentriką, kuris nešioja barsuko kailio kepurę ir iš žolės 
stiebelių nuvytus apatinius. Tiesą sakant, jos niekas nebestebintų. 


PETER JAMES + MIRUSIOJO GNIAUŽTAI 165 


Nuo tada, kai paskutinį sykį teko miegoti su vyru, praslinko 
daugiau nei metai. Tačiau anas kartas pasibaigė fiasko. Kaip, beje, 
ir dar ankstesnis. Neišdegė nė vienas pasimatymas, o pažintis su 
Prestonu Deivu tebuvo naujausia nesėkmė, įsiliejusi į ilgą jų virtinę. 

Savaitgalį jis atsiuntė dar tris žinutes, bet Karlė visas ištrynė. 

Viešpatie, prabėgo penkeri metai, tačiau Keso ilgesys taip ir 
neatslūgo. Klientai neretai sakydavo, kad ja pasitiki dėl nepalaužia- 
mo būdo. Šiandien Karlė aiškiau nei visada suvokė, jog tie žmonės 
klysta, nes ji paprasčiausiai užsidėdavo kaukę. „Plušančios Karlės 
Čeis“ kaukę. Jeigu išties būtų tvirta, po darbo mestų iš galvos ją 
samdančius asmenis. Bet dažniausiai taip elgtis nesugebėdavo. 

Kesas protarpiais užsimindavo, esą Karlė per daug rūpinasi 
klientais, todėl šių problemos vis labiau ją slegia. Puikūs vedybi- 
niai saitai, vieniję Čeisus, kurstė vidinę stiprybę ir leido džiaugtis 
gyvenimu. Skirtingai nei kalėjimui tolygios nepavykusios santuo- 
kos — jų pavyzdžiai į akis krito kiekvieną dieną, kai bendraudavo 
su ašarojančiais klientais, kurie šnekėdavo drebančiais balsais ir vir- 
pančiomis rankomis pasirašydavo dokumentus. 

Straipsniai apie avariją margino Argus kiekvieną dieną, išsky- 
rus sekmadienį, kai jis nebuvo leidžiamas. Ketvirtadienį tituliniame 
puslapyje pasirodė pranešimas, kad žuvusio vaikino tėvai siūlo šim- 
tą tūkstančių dolerių už informaciją, padėsiančią nustatyti furgono 
vairuotojo tapatybę. Antrame puslapyje puikavosi Karlės nuotrau- 
"ka: Mirtinos avarijos vietoje suimta Braitono teisininkė. 

Į laikraštį ji pakliuvo ir penktadienį, ir vakar. Naujiena sudo- 
mino šalies žiniasklaidą, apie įvykius ištrimitavo tiek bulvariniai 
laikraščiai, tiek šiandieninis Sunday Times. Sensaciją sukėlė tai, kad 
Tonis Reveras buvo Niujorko mafijos boso Selo Džordino anūkas. 
Reporteriai netgi skambino Karlei į biurą, tačiau ji paklausė Eikoto, 
kolegos ir advokato, patarimo ir atsisakė šnekėtis su žurnalistais. 
Kad ir kaip troško jiems atskleisti nesanti kalta dėl nelaimės ir nė 
nekliudžiusi dviratininko. 

Namus ir gyvenimą, rodės, užgriuvo visos įmanomos blogy- 

bės. Širdyje sūkuriavo rūškanas tamsos verpetas. Dvylika valandų 
anksčiau nei paprastai atslinko pirmadienio ryto slogutis, kuris ją 
kamuodavo, kiek tik Karlė save atsiminė, nuo ankstyvos vaikystės. 

Po Keso mirties ištverti sekmadienio vakarus pasidarė dar 
sunkiau. Maždaug prieš penkerius metus į laukujes duris pasibeldė 
du teisėsaugos pareigūnai. Padedant Interpolui, su jais ryšį užmezgė 
raitosios policijos atstovas iš Vislerio, Kanados. Atvykėliai perdavė, 
kad griuvus sniego lavinai dingo ir greičiausiai žuvo slidinėjęs, į 
kalną sraigtasparniu pakilęs jos sutuoktinis. Karlė keturias dienas 
nerado sau vietos, bergždžiai vildamasi stebuklo, kol paieškos ko- 
manda galų gale aptiko vyro kūną. 

Ji svarstydavo, ar nevertėtų parduoti būsto ir išsikraustyti į kitą 
miesto rajoną. Tačiau pati siekė Tailerio gyvenimui suteikti tęstinu- 
mo bei stabilumo, negana to, per Keso žūtį lydėjusius mėnesius ke- 
letas draugų, įskaitant motiną, kurią Karlė dievino, ragino nepriimti 
skubotų sprendimų. Per penkerius metus ji taip ir neišsikėlė kitur. 

Statinio išorė akies netraukė. Dvidešimto amžiaus septintame 
dešimtmetyje suręstas, virš dviviečio garažo dunksantis raudonų 
plytų namas turėjo griozdišką priestatą ir ankstesnių savininkų 
įstiklintus atgrasius dvigubus langus, kuriuos Kesas su Karle ruo- 
šėsi pakeisti. Bet jiedu žavėjosi milžiniška svetaine su terasos du- 
rimis, vedančiomis į nuožulnų, erdvų sodą. Pastarajame tyvuliavo 
pora tvenkinėlių ir stiebėsi alpinariumas. Viršutinę kieme įrengto 
vasarnamio dalį Kesas su sūnumi pavertė vyrų valdomis. Ten Tai- 
leris mielai mušdavo būgnus, o tėvas mėgdavo sėdėti, mąstyti ir 
dūmyti cigarus. 

Kesas su Taileriu buvo artimi ne vien kaip tėvas ir sūnus, bet 
kaip tikri draugai. Abu palaikė „Albion“ komandą ir, kai ši rung- 
tyniaudavo namuose, kartu važiuodavo į futbolo stadioną. Vasarą 
keliaudavo į žūklę, kriketo varžybas arba į labai mėgstamą berniuko 
įstaigą, Buto gamtos mokslų muziejų. Retsykiais Karlė bemaž pavy- 
dėjo glaudžių jųdviejų santykių ir galvojo, kad vyras su atžala nuo 
jos slepia kai kurias savo paslaptis. 

Kai tėvas mirė, Taileris pernešė būgnus į miegamąjį ir nuo to 
laiko vasarnamyje nebesilankė. Jis ilgam užsisklendė. Karlė kaip ga- 
lėdama stengėsi su vaiku suartėti — nuolat vežė į futbolo ir kriketo 
stadionus, netgi laivu plaukė žvejoti į atvirus vandenis, nors per iš- 
kylą ją kankino jūros liga. Tam tikrą ryšį užmegzti pavyko, vis dėlto 
juos tebeskyrė spraga, kuri taip ir neužsivėrė, tarytum motinos ir 
sūnaus santykius būtų amžiams aptemdęs tėvo vaiduoklis. 

Karlė nužvelgė ant tapetų plintančią rudą dėmę. Į sienas smel- 
kėsi drėgmė. Namas tiesiog byrėjo prieš akis. Reikėtų pagaliau ap- 
sispręsti, kaip elgtis: imtis kapitalinio remonto ar persikelti kitur. 
Tačiau kur? Be to, jai patiko gyventi šioje vietoje. Patiko jausti Keso 
buvimą. Ypač svetainėje. 

Jų pastangomis didžiajame kambaryje tvyrojo jauki atmosfe- 
ra — priešais televizorių stovėjo dvi plačios sofos, šiuolaikiniame 
elektriniame ugniakure plazdeno liepsnos. Ant židinio atbrailos 
rikiavosi kvietimai į pobūvius, vestuves ir kitokius renginius, ku- 
riuose jiedu ketino dalyvauti, Kesui grįžus iš slidinėjimo, jo ir bi- 
čiulių kasmetinės tradicinės kelionės. Karlė savyje nerado jėgų viso 
to pašalinti. Puikiai suvokė, kad jai laikas tarsi sustojo. Vieną dieną 
teks judėti toliau. Bet ji dar nebuvo pasirengusi. Ir juolab dabar, po 
psichologinės traumos, išgyventos per pastarąsias kelias dienas. 

Karlė nukreipė akis į vyro nuotrauką, ant židinio atbrailos 
įspraustą tarp kvietimų, darytą per jų vestuves, priešais Visų šven- 
tųjų bažnyčią Pečeme. Kesas pozavo drauge su ja, pasipuošęs juodu 
fraku, dryžuotomis kelnėmis, su cilindru rankoje. 

Sutuoktinis, aukštas ir išvaizdus vyras šiek tiek neklusniais, 
lyg degutas juodais plaukais, spinduliuodavo tam tikrą arogantišką 
lengvabūdiškumą. Bent toks įspūdis susidarydavo jo nepažįstan- 
tiems. Po apgaulinga išore, kurią demonstruodamas teismo salėje 
jis pasiekdavo stulbinamų rezultatų, slėpdavosi švelnus ir, tai stebi- 
no, nelabai savimi pasitikintis žmogus. 

Ji nurijo vyno gurkšnį ir pamojavo sau prieš nosį, idant 
prasklaidytų itin smardų prie kojų miegančio Očio pirstelėjimą. 

Stvėrusi nuotolinio valdymo pultelį padidino garsą. Įprastomis 
aplinkybėmis Taileris atlėkdavo į svetainę, šokdavo ant sofos ir su- 
siraitydavo greta motinos. Pamėgta sūnaus laida buvo viena iš kelių, 
kurias jie žiūrėdavo kartu. Ir dabar, rūškaną lietingą vakarą, jai kaip 
niekada reikėjo kompanijos. 

— Taileri! Prasideda „Aukščiausia pavara“! 

Šūksnio prižadintas Otis stryktelėjo, netikėtai pastatė ausis ir 
urgzdamas išdūmė iš kambario. 

Džeremis Klarksonas, apsitaisęs neskoningesniu švarku ir duks- 
lesniais džinsais nei visada, kalbėjo apie naują „Ferrari“. Ji vėl čiupo 
pultelį ir sustingdė vaizdą, kad Taileris nepraleistų nė vieno kadro. 

Po avarijos vaiką apėmė keistos nuotaikos. Karlė nesuprato 
kodėl, bet sūnaus elgesys ją slėgė. Rodės, lyg dėl nelaimingų įvy- 
kių Taileris kaltino motiną. Bet kai mintyse atkurdavo incidentą, 
nuo trečiadienio jau kokį tūkstantąjį kartą, piršosi ta pati išvada: dėl 
vaikino mirties ji niekuo dėta. Net jeigu dėmesio nebūtų išblaškęs 
telefonas, o stabdis būtų nuspaustas puse sekundės anksčiau, dvira- 
tininkas vis tiek būtų metęsis į šoną ir įsirėžęs į furgoną. 

Ar ne? 

Nuo virtuvės durų staiga atsklido šuns angą dengiančio at- 
varto čežėjimas, ir į sodą išbėgęs Otis suskato niršiai loti. Įdomu 
ant ko? Retsykiais į kiemą atklysdavo mieste gyvenančios lapės, ir 
ji baimindavosi, kad vieną dieną amsius užpuls sau lygiavertį prie- 
šininką. Karlė pašoko nuo sofos, tačiau, jai įžengiant į virtuvę, Otis 
sunkiai šnopuodamas parlėkė atgal. 

— Taileri! 

Kaip ir prieš tai, sūnus į šūksnį nereagavo. 

Ji užlipo į antrą aukštą vildamasi, kad vaikas nenusprendė lai- 
dos žiūrėti savo kambaryje. Didelei jos nuostabai, Taileris sėdėjo 
prie rašomojo stalo ir naršė atsiminimų dėžutės turinį. 

Berniukas puoselėjo dvylikamečiui neįprastus tikslus. Jis troš- 
ko tapti muziejaus direktoriumi. Jei tiksliau, gamtos mokslų mu- 
ziejaus vadovu. Apie užsibrėžtą siekį liudijo ir į muziejų panašus 

"nedidukas miegamasis, kuris Taileriui bręstant atskleidė kintančius 
vaiko polinkius. Jo paties išsirinkta atspalvių gama — sienų mels- 
vumas, pastelinė medinio apkalo žaluma, ryškios skersai išilgai pa- 
lubę marginančių vėliavėlių spalvos — kambariui įkvėpė ekologiš- 
kos aplinkos pojūtį. 

Ant lentynų buvo sudėlioti plastikiniai augalai, roplių mode- 
liai, „Tintino nuotykių“ ir „Žvaigždžių karų“ komiksai, gamtotyros 
veikalai, knygos apie paleontologiją ir vienas tomas, puikiai jį at- 
spindintis, pavadintas „Labai labai svarbūs klausimai. 

Sienas dengė kruopščiai parinktos ir išrūšiuotos laukinių 
gyvūnų fotografijos, fosilijų nuotraukos ir keletas jo paties pieštų 
paveikslėlių. Vienas iš Karlės mėgstamų piešinių buvo pavadintas 
„Tailerio svajonė“. Jis pavaizdavo save kaip išprotėjusį mokslinin- 
ką, kuriam iš kairės stūkso „Tailezauru“ paženklinto priešistorinio 
siaubūno griaučiai, o dešinėje pusėje driekiasi virtinės kreivų šlei- 
vų smulkių objektų su „Fosilijų“ žymekliu. Apačioje brūkštelėta: Aš 
noriu būti fosilijų specialistu, dirbti gamtos mokslų muziejuje... turėti 
didžiausią fosilijų kolekciją visame pasaulyje... atrasti dinozaurą. 

Vieną kambario dalį užėmė ant sienos suklijuotos „Tintino 
nuotykių“ iliustracijos. Kitą, muzikinę, okupavo būgnų komplektas. 
Greta vienišų bongų ant kabliuko kabėjo gitara, lentyną slėgė kor- 
netas ir knyga „Nauja melodija per dieną . 

— Taileri, jau rodo „Aukščiausią pavarą, — tarė ji. 

Sūnus nė nesujudėjo. Kiūtojo paniręs į tylą, apsirengęs pilku 
džemperiu su užrašytais ant nugaros žodžiais NIUJORKO JETS ir 
žvelgė į seną batų dėžę, kurią po Keso mirties užpildė tėvą prime- 
nančiais daiktais. Karlė nenutuokė, kas berniuką pakurstė apsirū- 
pinti atsiminimų dėžele, turbūt koks nors jo matytas amerikiečių 
serialas, bet ji iki šiol džiaugėsi, kad Taileriui šovė tokia mintis. 

Į šoną pastūmęs kompiuterio klaviatūrą ir pelytės kilimėlį, jis 
dėstė turinį nedideliame laisvame stalo plotelyje, neužgriozdinta- 
me lavos lempa, teleskopu, mikroskopu ir skaidrių projektoriumi. 
Iškrapštė dėmėtą šilkinę tėvo nosinę, mėlyną akinių dėklą, leidimą 

žvejoti, abonentą į Braitono ir Hovo „Albion“ komandos rungtynes, 
dėžutę su jauku upėtakiams ir paveikslėlį, kuriame jis nupiešė Kesą 
kaip angelą, skrendantį pro kelio ženklą su nuoroda į rojų. 

Ji atsargiai apėjo būgnus ir nuleido rankas sūnui ant pečių. 

— Kaip laikaisi? — švelniai pasiteiravo. 

Nepaisydamas motinos Taileris ištraukė tėvo žvejybinį pei- 
lį. Tuo pat metu pasigirdo nuožmus Očio urzgimas. Po sekundės 
pokštelėjo durų angos atvartas, ir tūžmingai lojantis šuo vėl nu- 
skuodė į sodelį. Suglumusi Karlė prisiartino prie lango. 

Lauke buvo tamsu, bet ne aklinai, maža to, prieblandą trupu- 
tį atmiešė pro Čeisų namo ir kaimynų langus besismelkianti švie- 
sa. Leidusi žvilgsniui nuslysti stačia žolėta įkalne, palei tvenkinius, 
vasarnamio link, Karlė pastebėjo, kad Otis blaškosi vejoje ir piktai 
iš vėžių. Jų augintiniui taip elgtis nebūdinga. Nejau į kiemą įsibrovė 
neprašytas svečias? Šuo nustojo amsėti ir vėl ėmė sukiotis žolėje, 
snukiu baksnodamas žemę, tarsi kažką užuodęs. Lapę, dingtelėjo 
jai. Greičiausiai lapę. Karlė atsigręžė į Tailerį ir nustebo pamačiusi, 
kad jis verkia. 

Ji grįžo prie stalo, kurį nuo lango skyrė pora žingsnių, priklupo 
ir apkabino sūnų. 

— Kas yra, mielasis? Pasakyk. 

Iš už akinių į motiną smigo ašaromis plūstančios jo akys. 

— Man baisu. 

— Dėl ko? 

— Po ano įvykio bijau nuolat. Kas, jeigu pakliūsi į kitą avari- 
ją? — Tailerio veidą sukaustė rimta išraiška. — Mama, aš nenoriu 
antros tokios dėžutės. Nenoriu jos pildyti, kad atsiminčiau tave. 

Karlė rankomis apsivijo vaiką ir stipriai suspaudė glėbyje. 

— Mama tavęs nepaliks, aišku? Niekur nedingsi, turėsi taiksty- 
tis su manimi. — Ji pabučiavo Tailerį į skruostą. 

Sodelyje zujantis Otis pratrūko dar įnirtingiau loti. 

Karlė atsitiesė ir nuėjo prie lango. Apimta stiprėjančio nerimo, 
dar sykį įsistebeilijo laukan. 

Lėktuvas nutūpė su trenksmu, sakytum lakūnas būtų nenu- 
matęs, kad po ratais drieksis takas. Iš virtuvėlės atvilnijo barškesys 
ir žvangėjimas, atsilapojo ir griausmingai užsidarė vienos spinte- 
lės durys. Dėl skrydžių Dantis nekvaršindavo galvos. Nuo tada, kai 
tarnavo armijoje, papildomu pliusu laikė vien galimybę nusileisti 
ten, kur žmonės į tave nešaudo. Pilotui mažinant greitį, jis šiek tiek 
įsitempė, idant pasipriešintų inercijai, bet išliko ramus, nugrimzdęs 
į apmąstymus. | 

Iš Niuarko pakilęs orlaivis skrido šešias su puse valandos, 
daugumą laiko Dantis prasnaudė ir sėdėdamas puikiai išsimiegojo. 
Taip sumerkti akis įprato per savo, kaip snaiperio, kovines misijas. 
Kai prireikdavo, toje pačioje padėtyje tūnodavo kiauras paras, nusi- 
lengvindamas į butelius arba maišelius, ir sudėti bluostą gebėdavo 
bet kokiomis aplinkybėmis. 

Jis galėjo iš kliento paprašyti verslo arba pirmos klasės bilieto, 
bet pats teikė pirmenybę ekonominės klasės anonimiškumui. Eki- 
pažas lengviau tave įsidėmėdavo, jei keliaudavai priešakinėje lėktu- 
vo dalyje, o Dantis nė kiek netroško, kad vėliau kuris nors iš įgu- 
los narių jį prisimintų. Atsargumo priemonė gal ir nežymi, bet jis 
elgdavosi apdairiai, atsižvelgdamas net į menkiausias smulkmenas. 
Kaip tik todėl pasirinko ne Kenedžio, o mažiau dėmesio traukiantį 
ir, kaip bylojo patirtis, ne taip stropiai saugomą Niuarko oro uostą. 

Iliuminatoriumi slydo lietaus lašai. Buvo 07.05 Jungtinės Kara- 
lystės laiku, kurį Dantis nustatė savo laikrodyje. Šiame įmontuotas 
skaitmeninis vaizdo registratorius ir ciferblate paslėpta miniatiū- 
rinė kamera praversdavo, kai užsakovai pageidavo išvysti jo rankų 
darbą. Kaip dabartinis klientas. 

Į tranzitinius keleivius kreipėsi moteriškas balsas, tačiau pra- 
nešimas su juo neturėjo nieko bendra. Dantis nužvelgė pilką dan- 
gų, betoninį aerodromo taką, žalią veją, stovinčius lėktuvus, kelio 
ženklų stulpelius, tako žiburius ir į akmens luitus panašius Gatviko 

statinius. Civiliniai oro uostai, jo nuomone, tarpusavyje beveik ne- 
siskyrė. Nebent žolės atspalviu. 

Šalia įsitaisęs akiniuotas amerikietis rankoje gniaužė pasą ir 
išsilaipinimo kortelę, kurią jau buvo užpildęs. 

— Nusileidžiant gerokai sukratė, tiesa? 

Dantis nuleido jo repliką negirdomis. Lygiai taip pat kaip va- 
kar, kai į orlaivį įlipęs vyriškis prisėdo greta ir pabandė užmegzti 
pokalbį. 


Po penkiolikos minučių imigracijos tarnybos pareigūnas su 
turbanu atsivertė Jungtinės Karalystės pasą, dirstelėjo į Džeimso 
Džono Robertsono nuotrauką, skeneriu perbraukė dokumentą ir 
be žodžių grąžino savininkui. Namo grįžtančiam eiliniam Britani- 
jos piliečiui. 

Kai patikrinimo punktas liko už nugaros, Dantis prisilaikyda- 
mas rodyklių nužingsniavo prie atiduodamo bagažo zonos ir išėji- 
mo. Niekam nerūpėjo smulkus, mažutis plikagalvis vyras, dėvintis 
pilkus polo marškinėlius ir tamsiai rudą švarką, mūvintis juodus 
džinsus, avintis aulinius kubietiškais kulnais. Jis patraukė žaliuoju 
muitinės koridoriumi, vienoje rankoje laikydamas nedidelį kelion- 
maišį, per kitą persimetęs šiltą smėlio spalvos striukę. 

Muitinės sektorius buvo tuščias. Kulniuojant pirmyn, į akis 
krito dvipusis virš nerūdijančio plieno stalų iškilęs veidrodis, prie 
kurio darbavosi tikrintojai. Jis praėjo pro paskutinę neapmuitina- 
mų prekių parduotuvę, galop žengė į atvykimo salę, kur pamatė ne- 
kantraujančių veidų jūrą ir pavardėmis sužymėtų lentelių sieną. Iš 
įpročio atidžiai nužvelgė žmones, bet jokių pažįstamų bruožų neiš- 
vydo. Niekas juo nesidomėjo, taigi nerimauti nebuvo jokio reikalo. 

Dantis nusigavo iki „Avis“ automobilių nuomos punkto. Dar- 
buotoja paskaitė jo užsakymą. 

— Jūs pageidavote tamsaus nedidelio sedano su automatine 
pavarų dėže, pone Robertsonai? 

— Taip. — Jis puikiai mokėjo kalbėti angliška tartimi. 

— Gal jus domina kokybiškesnis modelis? 

— Jei man reikėtų geresnių ratų, būčiau iš anksto jų papra- 
šęs, — bejausmiu balsu atsakė Dantis. 

Moteris jam davė pasirašyti blanką, pasižymėjo Jungtinės Ka- 
ralystės vairuotojo liudijimo duomenis ir grąžino dokumentą, sykiu 
įteikdama voką su didelėmis juodomis raidėmis atspausdintu regis- 
tracijos numeriu. 

— Puiku. Raktai voke. Mašiną parvairuosite su pilnu degalų 
baku? 

Dantis trūktelėjo pečiais. Jeigu darbo eiga, kaip įprastai, klos- 
tysis pagal numatytą planą, bendrovė sedano nebepamatys. Grąžin- 


ti išsinuomotų automobilių jis nevirškindavo. 

Jeigu narpliojant sunkų nusikaltimą kurį laiką nepaaiškė- 
davo naujų aplinkybių, pradinis detektyvų užsidegimas sparčiai 
priblėsdavo. Rojaus Greiso nuomone, tyrimui vadovaujantis pa- 
reigūnas, be kitų esminių prievolių, turėdavo pasirūpinti, kad 
neatslūgtų komandos narių susitelkimas ir energija. Įtikinti juos 
daroma pažanga. 

Tiesą sakant, jeigu greitai nepavykdavo pasiekti rezultatų, na- 
grinėjamas rimtas bylas dažniausiai užtvindydavo smulkmenų gau- 
sa ir jų tyrimas užsitęsdavo. Įvykiai per lėtai rutuliodavosi tiek aukų 
artimiesiems, tiek Molingo policijos valdyboje įsitaisiusiai viršeny- 
bei, kuri visada atsižvelgdavo į žiniasklaidą, įsipareigojimus ben- 
druomenei ir nuolatinį nusikaltimų statistikos šešėlį. Dienos veikiai 
prailgdavo iki savaičių, šias pakeisdavo mėnesiai. Pastarieji kai kada 
virsdavo metais. 

Vienas iš jo garbinamų veikėjų, Arturas Konanas Doilis, pa- 

klaustas, kodėl jis, gydytojas, tapo detektyvų rašytoju, atsakė: „No- 
rint nustatyti medicininę diagnozę, reikia pasitelkti protą ir tiksliai 
atpažinti bei įvertinti menkiausius skiriamuosius ligos požymius. 
Būtent taip derėtų elgtis ir geram sekliui, ar ne?“ 

Dabar, drauge su kitais dalyvaudamas pirmadienio pasitarime, 
Greisas įtemptai mąstė apie tuos žodžius. Buvo šeštoji tyrimo diena. 
Laikrodis rodė 08.30. Lauke tvyrojo drėgna pilkuma. Viduje kerojo 
nusivylimas. Visų požiūrį išsakė Normanas Potingas: 

— Juvanas Prisas — tikras padugnė. Ir mulkis. Mes ieškome 
ne protingo Žmogaus, o kretino, kuris murkdosi genofondo dugno 
gleivėse. Už jį nuovokesni net mano snargliai. 

Bela Moj pasibjaurėjusi susiraukė. 

— Dėkui, Normanai. Ką konkrečiai bandai pasakyti? 

— Ką girdėjai. Vyrukas per kvailas, kad sugebėtų ilgai slėptis. 
Kas nors Prisą įskųs, jei tik jo anksčiau nesulaikys policija. Premija 
siekia šimtą tūkstančių dolerių. Tas žioplys neturi jokių šansų. 

— Kitaip tariant, mums verčiau laukti ir nesigilinti į šią tyrimo 
kryptį? — neatlyžo Bela. 

Potingas pirštu dūrė į baltą lentą, į Juvano Priso pavardę, rau- 
donomis didžiulėmis raidėmis užrašytą jos viduryje, apibrėžtą ir 
papildytą nusikaltėlio nuotrauka. Toji įamžino jaunuolį prakauliu 
veidu, stirksančiais trumpais plaukais, perkreiptomis lūpomis, dėl 
kurių Greisui jis priminė bliaunantį asilą, ir žiedelio formos auska- 
ru. Nuo skritulio driekėsi linijos iki Priso giminaičių, draugų, pažįs- 
tamų ir bendrininkų pavardžių. 

— Vienas iš tos šutvės žinos, kur jis slapstosi. Prisas mieste, 
paminėsite mano žodžius. 

Greisas linktelėjo. Vargu ar toks individas kaip Juvanas Prisas 
galėtų ką nors pažinoti už vietinių smulkių nusikaltėlių pasaulėlio 
ribų. Jo akiratis nebuvo išplitęs toliau Braitono ir Hovo. Todėl dar 
didesnį susierzinimą kurstė mintis, kad nelemtas šunsnukis laisvėje 


bastosi jau penkias dienas. 

Asistentės atspausdintuose užrašuose figūravo keturi tyrimo 


krypčių punktai: 


1. Juvanas Prisas — šeima, bičiuliai, žinomi bendrininkai, 
pažintys. 

2. Furgono paieška — liudininkų parodymai ir vaizdo 
kamerų duomenys. 

3. „Ford Transit“ šoninis veidrodėlis. 

4. Fordo kalėjimas — (žr. Nr. 1). 


romus genealoginį medį ir pažįstamų ratą. Dirstelėjo į vyruko vei- 
dą, suktą, randuotą ir tokį liesą, kad atrodė išsekęs. Su Prisu turėjo 
reikalų prieš ateidamas į Kriminalinį skyrių, kai porą metų važinė- 
davo patrulio automobiliu. Kaip dauguma miesto piktadarių, Ju- 
vanas Prisas gyveno probleminiame rajone, vien tik su apgailėtina 
motina, nė nesivarginusia auklėti sūnaus. Kartą, kai keturiolikmetį 
Prisą suėmė lakstantį nuvarytu automobiliu, Greisas pas ją lankėsi. 
Iki šiol prisiminė, kaip moteris stovėjo tarpduryje įsikandusi ciga- 
riuką ir klausė: „Ko iš manęs norite? Aš vykstu žaisti bingo.“ 

Jis pasisuko į konsteblį Deivisą, kuris atrodė nusiplūkęs. 

— Alekai, ar yra-naujienų? 

— Taip, šefe. — Pareigūnas nusižiovavo. — Atsiprašau. Visą 
naktį analizavau filmuotą medžiagą. Mums rūpimu laiko tarpu fur- 
gonas galimai buvo pastebėtas keletą sykių. 

— Ar bent viena kamera užfiksavo numerį? 

Konsteblis pakratė galvą. 

— Ne, bet kai kuriais atvejais nekyla jokių abejonių, kad prie- 
šais objektyvą prašvilpė ieškomas „Ford Transit“, nes aiškiai matyti, 
jog jam trūksta šoninio veidrodėlio. Pirmuose kadruose furgonas 
traukė į vakarus, toldamas nuo Karltono Terasos gatvės ir Senojo 
Šorhamo kelio sankryžos. Vėliau jis nufilmuotas ties Trafalgaro ir 

Epelšamo kelių sankirta. Ir pagaliau — važiuojantis į pietus, Sautvi- 
ko linkme. 

— O vairuotojas įamžintas? — pasiteiravo Glenas Brensonas. 

Deivisas linktelėjo. 

— Taip, bet nepakankamai aiškiai tapatybei nustatyti. Filmuo- 
tą medžiagą perdaviau Krisui Hiveriui iš Vaizdo gavimo skyriaus. 
Galbūt jis sugebės paryškinti kadrus. 

— Gerai, — tarė Greisas. 

— Manau, jis slepiasi centrinėje Sautviko dalyje. — Alekas 
Deivisas atsistojo ir neryžtingai žengė prie kitos baltos lentos, 
ant kurios buvo prisegtas Braitono ir Hovo gatvių planas. — Va 
kaip samprotauju. Paskutinį kartą transporto priemonė užfiksuota 
čia. — Jis smiliumi parodė į stambaus mastelio žemėlapį. — Šioji 
vaizdo kamera veikia priešais Sautviko alkoholio parduotuvę, netoli 
Žaliosios gatvės. Tolimesnėse miesto zonose furgonas kol kas nepa- 
stebėtas. Pareigūnams liepiau išžvalgyti teritoriją, be to, ten nestin- 
ga kamerų, kurios tikrai būtų nufilmavusios „Ford Transit“, jeigu 
jis būtų važiavęs ligi uosto, apsisukęs ir grįžęs Senuoju Šorhamo 
keliu arba keliavęs į A27 magistralę. — Deivisas atsisuko į vyresnįjį 
detektyvą. — Todėl, sere, galvoju, kad automobilis tebėra šiame sek- 
toriuje. — Konsteblis pirštu apibraukė Sautviką ir Portsleidą, į ratą 
įtraukdamas šiaurinį Šorhamo uosto pakraštį. 

- Puikus darbas, — pagyrė Greisas. — Aš tau pritariu. Api- 
brėžk zoną, susisiek su informacijos paieškos komanda ir rajoną 
pažįstančiais vietiniais pareigūnais, nurodyk paeiliui išnaršyti visas 
gatves. Lai beldžiasi į kiekvieną garažą turintį namą ir prašo šei- 
mininkų leidimo patikrinti jų valdas. Pasidomėk, gal ten yra ko- 
kių nors sandėliukų ar kitokių patalpų, kuriose galima slėpti „Ford 
Transit“. Ir tegul tavo žmonės pašnekina tenykščius. Galbūt ras liu- 
dininkų, maždaug tuo metu regėjusių dideliu greičiu lekiantį arba 
neatsargiai vairuojamą furgoną. 


— Taip, sere. 

— O dabar tau metas atsipūsti. 

— Aš prisipumpavęs kofeino, sere. Jaučiuosi normaliai. 

Prieš atsiliepdamas Greisas jį pervėrė griežtu žvilgsniu. 

— Šaunuolis. Tik nepersitempk. — Vyresnysis detektyvas nu- 
dūrė akis į antrą sąrašo punktą ir kreipėsi į seržantą Polą Vudą iš 
Transporto priemonių susidūrimo skyriaus. — Kas naujesnio apie 
šoninį furgono veidrodėlį? 

— Gaila, šefe, kad avarijos vietoje iš karto neradome visų de- 
talių, — atsakė Vudas. — Mano prašymu, žmonės iš Specialiosios 
paieškos skyriaus patikrino nutekamuosius griovius ir aptiko tai, ko 
man trūko. Paaiškėjo, kad stipinas nulūžęs švariai, taigi, jeigu nieko 
daugiau neatkapstysime, o tuo aš labai abejoju, peršasi išvada, jog 
šoninio veidrodžio įtvirtinimai nenukentėjo. Todėl bet kas galėtų 
nusipirkti arba pavogti naują veidrodėlio bloką ir per kelias minu- 
tes, su elementariais įrankiais jį pritaisyti. 

Vakar, sekmadienį, dauguma — jei tik ne visos — atsarginių 
dalių parduotuvių nedirbo, todėl Greisas užsirašė pastabą ir at- 
sigręžė į Normaną Potingą, žinodamas, kad detektyvas seržantas 
pasižymi kruopštumu. Sunkaus darbo nevengdavo ir Nikas Ni- 
kolas. 

— Normanai ir Nikai, perkratykite visas vietas, kur galima įsi- 
gyti naujus arba naudotus furgono šoninius veidrodėlius. Kreipki- 
tės į „Ford“ atstovus, detalių prekyvietes, tokias automobilių priedų 
parduotuves kaip „Halfords“, laužynus. Ir pažiūrėkite, ar Braitone 
ir Hove neužregistruotos panašių veidrodėlių vagystės. Praneškit 
man, jei reikės daugiau žmonių. Noriu, kad iki vakarinio pasitarimo 
patikrintumėte kiekvieną variantą. 

Nikolas pakinkavo galva tarsi uolus mokinukas. Potingas sau 
brūkštelėjo porą žodžių, jo veide buvo susitelkimo išraiška. 

— Kaipgi „eBay“ tinklalapis? Reikalingą dalį įmanoma nusi- 


pirkti ir internetu. 

— Gerai mąstai, Normanai. Pasikalbėk su Rėjumi Pekemu iš 
Pažangiųjų technologijų nusikaltimų skyriaus. Jis mokės užsiimti 
veiksminga internetine paieška. 

Greisas vėl užmetė akį į savo sąrašą. 

— Paskutinis darbotvarkės klausimas susijęs su Fordo kalėji- 
mu. Glenai ir Bela, noriu, kad judu ten nuvažiuotumėte ir pabandy- 
tumėte išpešti kuo daugiau informacijos iš Prisą arba Voreną Talį 
gūnę, Lizą Seterington, kuri juos išrikiuos. Beje, ji palaiko ryšį su 
mūsiškiu policijos ir kalėjimų tarpininku. Jums derėtų pabrėžti Pri- 
so dingimą, o ne tai, kad jį įtariame partrenkus žmogų ir sprukus 
iš avarijos vietos. Apie Talį išvis neužsiminkite. Lizai Seterington 
patirties netrūksta, ji atves visus Forde pasodintus Priso bendrus. 
Jei kuris nors atsivers, akcentuokite žadamą premiją. Mažumėlę pri- 
gąsdinkite — sakykite, kad Prisą vis tiek kas nors įduos, tad kodėl to 
nepadarius jūsų pašnekovui. 

— Šefe, Talio skrodimo ataskaitą jau turime? — paklausė Ni- 
kas Nikolas. 

— Ašjos laukiu, — atsiliepė Greisas ir žvilgtelėjo į užrašus. — 
Priso, kaip įtariamojo, kandidatūra mums puikiai tinka. Kiekvienas 
iš jūsų privalo susisiekti su savo informatoriais. Gatvėse paskleisti 
žinią apie jo paiešką ir atlygį. Ne visi skaito laikraščius arba klausosi 
naujienų. | 

Detektyvė konsteblė Boutvud pakėlė ranką. 

— Šefe, aš kalbėjau su priedangoje dirbančiu operacijos „Su- 
naikinimas“ nariu, kuris, mano paprašytas, apklausė daugybę infor- 
matorių. Pastarąją savaitę nė vienas iš Priso pažįstamų apie jį nieko 
negirdėjo. 

Aš irgi nesikreipčiau į pažįstamus, jei už mano galvą siūlytų 
šimtą tūkstančių dolerių, pagalvojo Greisas, tačiau balsu ištarė: 

— Akivaizdu, jis įlindęs į kažkokią slėptuvę. Bet vieną dieną 


tikrai išnirs į paviršių. 

Jeigu vyresnysis detektyvas būtų turėjęs krištolinį rutulį, jis 
veikiausiai būtų pasirinkęs kitokią frazę. 


43 


Kai pasitarimas baigėsi, Greisas paprašė Gleno Brensono po 
dešimties minučių užsukti į jo kabinetą. Paskui, vienas eidamas ko- 
ridoriumi, skambtelėjo Kleo. Nors ginekologas konsultantas liepė 
ilsėtis, ji užsispyrė šiandien grįžti į darbovietę, bet prisiekė Rojui 
nieko sunkaus nekilnoti. 

Sprendžiant iš balso, Kleo jautėsi puikiai, tačiau šiuo metu 
buvo užsiėmusi ir negalėjo kalbėtis. Savaitgaliais mirdavo daug 
žmonių — nuo kopėčių nukrisdavo namuose remontus darantys 
mėgėjai meistrai, kvapą išleisdavo save tenkinantys vyrai, greitais 
motociklais užsimušdavo atgimę baikeriai, laisvadienių nebepakel- 
davo vienišiai. Greiso nesiliovė stebinti entuziastingas jos potraukis 
niauriam patologo darbui. Bet Kleo savo ruožtu tą patį sakydavo 
apie jį. 

Arbatinuką, stalviršį, kriauklę ir šaldytuvą turinčiame, už sie- 
ninę spintą neką didesniame kambarėlyje, kuris Sasekso kriminali- 
nio skyriaus valdyboje atstojo nevykusį bufetą, vyresnysis detekty- 
vas užsikaitė kavos ir nusinešė puodelį į kabinetą. Vos spėjo prisėsti, 
kai pro duris įžengė Glenas. 

— Ei, senučiuk. Kas šviečias? 

Paskutinis bičiulio žodis privertė Greisą plačiai nusišypsoti. 
Kriminaliniame skyriuje jis neseniai išplatino DVD plokštelę, gautą 
iš Los Andželo detektyvo, su kuriuo susipažino pernai, kai dalyvavo 
Tarptautinės žmogžudysčių tyrėjų asociacijos surengtame kasmeti- 
niame simpoziume. Tąkart pranešėjai pasakojo apie lotynų ameri- 
kiečių kilmės banditų šutves, vyraujančias Los Andželo gatvėse bei 
kalėjimuose, aiškino, kaip atpažinti ir suprasti jų Žargoną, aprangos 
ir tatuiruočių simbolius, rankų ženklus — visa tai kopijuodavo 

prasčiau organizuotos, bet tokios pat nuožmios Jungtinės Karalys- 
tės gaujos. 

— Šviečias? 

— Aha. 

— Šviečias tai, kad perleisiu tau vadovavimą vakariniam pasi- 
raudonais dryželiais pamargintą, dailesnį nei įprastai Brensono 
švarką. — Nebent šįvakar ketinai pasimatyti su savo siuvėju. 

— Taip, taip, man derėtų aprengti ir tave, parūpinti tau naujų 
vasarinių drabužių. 

— Dėkui, bet taip elgeisi anais metais, ir tavo pastangos man 
atsiėjo du tūkstančius svarų. 

— Tu gyveni su jauna, žavinga sužadėtine. Negi su ja klaidžiosi 
po miestą apsitaisęs kaip sukriošęs vėpla. 

— Būtent todėl prašysiu mane pavaduoti. Šiandien vežuosi ją į 
Londoną. Nupirkau bilietus į koncertą „O2“ salėje. 

Brensonas išplėtė akis. ; 

— Puiku. Kas koncertuoja? 

— „Eagles“. 

Draugas palingavo galvą, žvilgsniu tarsi sakydamas: apgailėti- 
nas šmikis. | 

— Juokauji? „Eagles“? Tai iškaršėlių muzika! Ji „Eagles“ ger- 
bėja? | | 

Greisas bakstelėjo sau į krūtinę. 

— Ne, juos mėgstu aš. 

— Žinau, senučiuk. Mačiau plokšteles tavo namuose. Negaliu 
patikėti, kiek daug jų albumų esi įsigijęs. 

— „Meluojančios akys“ ir „Nesijaudink“ yra vieni iš geriausių 
visų laikų singlų. 

Detektyvas seržantas vėl papurtė galvą. 

— Spėju, kad į „iPod“ grotuvą įsirašei ir Veros Lin dainas. 

Greisas nuraudo. 

— Jei atvirai, „iPod“ iki šiol neturiu. 

— Nesistebiu. — Brensonas atsisėdo, įrėmė alkūnes į rašomąjį 
stalą ir rūsčiai pažiūrėjo jam į akis. — Kleo ką tik išrašė iš ligoninės, 
o tu jai užkarsi „Eagles“? Netikiu savo ausimis! 

— Bilietus pirkau prieš amžinybę, jiems išleidau krūvą pinigų. 
Beje, vėliau aš jai atsilyginsiu. 

— Nejaugi“ 

— Mainais sutikau nusivesti Kleo į miuziklą. — Jis bejėgiškai 
pažvelgė į Gleną. — O man nepatinka miuziklai. Padarėme abipu- 
ses nuolaidas, aišku? 

Brensonas išsprogino akis. 

— Susimildamas. Eisit į „Muzikos garsus ? 

Greisas nusišypsojo. 

— Tik nepradėk. 

Dantis išvairavo automobilį iš „Avis“ nuomos sektoriaus, ratu 
apsuko oro uostą ir nuriedėjo pro užrašu „Ilgalaikė stovėjimo aikš- 
telė“ pažymėtą įvažiavimą. Užuot laikęsis į „Šiandienos aikštelę“ ve- 
dančių rodyklių, ėmė kursuoti tarp sustatytų mašinų ir dairytis kitų 
„Toyota Yaris, kurios savo pagaminimo metais ir spalva nesiskirtų 
nuo jo modelio. | 

Per dvidešimt minučių pasisekė surasti penkis automobilius. 
Trys dunksojo tuščiose zonose, atokiau nuo vaizdo stebėjimo ka- 
merų. Dantis skubiai nuo kiekvieno nuėmė priekinius bei užpakali- 
nius numerius ir juos įkišo į bagažinę. Tuomet, sumokėjęs minima- 
lų mokestį, apleido aikštelę ir patraukė link „Premier Inn“, vieno iš 
viešbučių, įkurtų netoli oro uosto. 

Jis išsinuomojo antro aukšto kambarį su vaizdu į viešbučiui 
priklausančią automobilių aikštelę ir pagrindinį įėjimą. Pirmenybę 
visada teikdavo antram aukštui. Nes iš lauko niekas jo nematyda- 
vo, be to, prireikus greitai išsinešdinti, buvo galima šokti pro langą 

ir neužsimušti. Prieš atsisveikindamas su registratore pridūrė, kad 
laukia „FedEx“ siuntinio. 

ir ištraukė Rikio Džordino duotą rudą voką. Paskui užsikorė ant 
stalo, kurį prieš tai nustūmė nuo lango, ir lipnia juosta apklijavo 
lubose įtaisytą dūmų detektorių. Galop prisėdo ant purpurinės kė- 
dės ir nukreipė akis laukan. Viešbutis rūpinosi savo automobilių 
aikštele. Jis regėjo puikiai apgenėtus krūmus, žemas dekoratyvines 
gyvatvores, apvalius medinius staliukus, stoginę rūkaliams. Ir lygio- 
mis eilėmis sustatytus septyniasdešimt du automobilius, įskaitant 
jo mažąjį, tamsiai pilką „Toyota“. Dantis įsiminė kiekvieno markę, 
spalvą ir vietą. Taip elgtis išmoko tarnaudamas kariuomenėje. Dėtis 
į galvą reikėdavo viską, kas atsidurdavo tavo akiratyje. Pakitus bent 
menkiausiai smulkmenai, derėdavo sunerimti. 

Už tolimojo aikštelės galo kyšojo aukštas raudonas kranas, už 
pastarojo stiebėsi tamsus statinio karkasas ir greta stogo bolavo žo- 
džiai GATVIKO ŠIAURINIS TERMINALAS. 

Jis užsikaitė tirpios kavos ir vėl patyrinėjo voko turinį. 

Trys nuotraukos. Trys pavardės. 

Stiuartas Fergiusonas. Keturiasdešimt penkerių metų kresnas 
vyras plikai skustu viršugalviu ir trigubu pagurkliu, dėvintis ža- 
lius polo marškinėlius su geltonu užrašu ABERDYNO „OCEAN FIS- 
HERIES“. Keturiasdešimt vienerių Karlė Čeis, pusėtinai simpatiška 
moteris balta palaidinuke ir elegantišku juodu švarkeliu. Trisdešimt 
vienerių Juvanas Prisas, dygliaplaukis padugnė pilkais marškinė- 
liais ir tamsia neperšlampama striuke su gobtuvu. 

Jis turėjo pirmų dviejų adresus, o Priso duomenys buvo papil- 
dyti telefono numeriu. 

Dantis paėmė vieną iš savo mobiliųjų, į aparatą įdėjo Gatviko 
oro uoste įsigytą SIM kortelę ir surinko numerį. 

Sulig šeštuoju signalu nuskambėjo irzlus vyriškas tonas: 

— Taip? 

— Rikis liepė tau paskambinti. 

— O... aha, luktelk. — Dantis išgirdo brūžavimą, ir pašnekovas 
prabilo tylesniu, slapukišku balsu: — Taip, klausau. Man nelengva 
kalbėtis, supranti? 

Dantis nesuprato. 

— Turi man adresą? 

— Taip, teisingai. Rikis žino sąlygas, ar ne? 

Žmogaus manieros nuteikė nemaloniai. Todėl jis nutraukė 
ryšį. 

Užsigeidęs cigaretės, Dantis žvilgsniu pervėrė dūmų detekto- 
rių. Staiga mobilusis atgijo. Ekranas numerio nerodė. Jis nuspaudė 
sujungimo mygtuką, bet neištarė nė žodžio. 

Po sekundėlės prašneko tas pats vyras: 

— Čia tu? 

— Duokš adresą arba užsikrušk. 

Nepažįstamasis pasakė adresą. Dantis užsirašė informaciją 
bloknote ir nepadėkojęs išjungė telefoną. Tada iš prietaiso iškrapštė 
SIM kortelę, palaikė virš žiebtuvėlio liepsnos, kol plastikas ėmė ly- 
dytis, sviedė ją į klozetą ir nuleido vandenį. 

Jis praskleidė „WH Smith“ knygyne įsigytą Braitono ir Hovo 
žemėlapį ir paieškojo įvardytos vietos. Kol ją aptiko, užtruko nema- 
žai laiko. Galiausiai susirado kitą savo telefoną, „Google Android", 
užregistruotą jo partnerio Josarjano vardu, ir į palydovinės naviga- 
cijos sistemą įvedė adresą. 

Programa parinko maršrutą ir apskaičiavo kelionės laiką. Va- 
žiuojant automobiliu, „Premier Inn“ viešbutį nuo nurodyto adreso 
teskyrė keturiasdešimt viena minutė. 

Nešiojamajame kompiuteryje Dantis įsijungė „Google Žemės“ 
programą ir įrašė Karlės Čeis adresą. Po kelių akimirkų padidino iš 
viršaus matomą jos namo vaizdą. Regis, pastatą supo gana nuošalus 
sodas. Neblogai. 

Jis nusiprausė duše, pasikeitė apatinius ir užsivirė dar kavos. 
Vėl sėdęs prie „Google Žemės“, atgaivino prisiminimus apie kitą 
miesto dalį, per ankstesnę viešnagę puikiai ištirtą rajoną, į vaka- 

rus nuo Braitono plytintį Šorhamo uostą. Per septynias mylias nu- 
drykęs tenykštis pajūrio sektorius priminė labirintą, pilną niekam 
nerūpimų, apleistų vietų. Ir prieinamą dvidešimt keturias valandas 
per parą. Jis buvo išžvalgęs tą zoną ne blogiau negu kai kurias prie- 
šų teritorijas. 

Netrukus po vienuoliktos sučirškė kambario telefonas. Paskam- 
binusi registratorė pranešė, kad jo lūkuriuoja kurjeris su paketu. 
Nusileidęs į pirmą aukštą Dantis pasiėmė siuntinį, parsigavo atgal, 
iškrapštė turinį ir paslėpė jį krepšyje. Tada sudegino sąskaitą, prista- 
tymo kvitą ir pakuotės kilmę galinčias atskleisti dalis. 

Jis išėjo nešinas kelionmaišiu, į kurį sugrūdo visus savo daik- 
tus. Prieš apsistodamas viešbutyje, iš anksto susimokėjo už savaitę, 
bet nežinojo, kada — ir ar išvis — Čia grįš. 

Pirmadienio rytą Karlė pasitiko prastos nuotaikos. Menką, 
slogią paguodą teikė tik viltis, kad, jei pasiseks, būsima savaitė klos- 
tytis ne taip šlykščiai kaip praėjusioji. Bet, atsižvelgiant į priešais 
ją įsitaisiusią klientę, galima sakyti, kad diena prasidėjo nieko gero 
nežadančia gaida. 

Kenas Eikotas informavo, kad teismo posėdis numatytas ki- 
tos savaitės trečiadienį. Advokatas ketino kuo greičiau paimti jos 
„Audi“ iš policijos aikštelės, bet automobilis buvo smarkiai apga- 
dintas, per kitas dešimt dienų jo tikrai nepavyktų suremontuoti. 
Karlė neabejojo prarasianti vairuotojo pažymėjimą ir tiesiog vylėsi 
jį atgauti po metų, kitaip tariant, atsipirkti švelniausia bausme. 

Klerė Mei, savo sūnų į tą pačią Šv. Kristoforo mokyklą vedan- 
ti motina, su kuria Karlė palaikė artimus draugiškus ryšius, šįryt 
nuvežė Tailerį į pamokas ir prižadėjo vakare jį pargabenti namo. 
Negana to, užtikrino galinti padirbėti vairuotoja tiek laiko, kiek tik 
reikės, ir Karlei nuo širdies nusirito bent jau vienas akmuo. Ji nė ne- 

įsivaizdavo, kokia bejėgė jausis netekusi automobilio, bet šiandien 
buvo pasiryžusi nepasiduoti blogoms emocijoms. Kesas nuolat ra- 
gindavo visuose neigiamuose dalykuose įžiūrėti teigiamų aspektų. 
Kaip tik taip, po velnių, ji ir elgsis. 

Išaušus Karlė patikrino užsakomųjų taksi kainas, per „Google“ 
sužinojo autobusų tvarkaraščius ir pasidomėjo galimybe nusipirk- 
ti dviratį. Artimiausią stotelę nuo namų skyrė netrumpas kelias, ir 
grafikai atrodė nepatogūs. Geriausia išeitis būtų minti pedalus — 
bent jau tomis dienomis, kai nepliaupdavo lietus. Tačiau iš atmin- 
ties dar neišblėso ryškus avarijos vaizdas, ir šiuo metu ji nedegė 
noru tapti dviratininke. 

Ant stalo gulėjo atversti klientės dokumentai. Ponia Kristina 
Lavinija Gudinaf. Penkiasdešimt dvejų metų. Nežinia kokią figūrą 
moteris turėjo anksčiau, bet dabar jos kūnas priminė beformę masę, 
o žilstantys plaukai, regis, buvo sušukuoti pudelių grožio salone. 
Mėsingomis rankomis ji gniaužė ant kelių padėtą rankinę, tarytum 
nepasitikėdama advokate, ir spinduliavo nuoskaudos išraišką. 

Vedybinį gyvenimą retai kada sužlugdydavo rimti įvykiai, pama- 
nė Karlė. Santuokos neretai ištverdavo tokias problemas, kaip vyro arba 
žmonos meilės romanas. Bėdų dažniausiai pridarydavo smulkmenos, 
0 paskutinį kantrybės taurės lašą perpildydavo koks nors mažmožis. 
Kaip tas, apie kurį papasakojo priešais sėdinti moteris. 

— Nuo anos savaitės aš daug ką apmąsčiau. Neskaitant knar- 
kimo, kurį vyras kategoriškai atsisako pripažinti, mane siutina, kaip 
jis naktimis šlapinasi. — Tariant pastarąjį žodį, jos veidą perkreipė 
grimasa. — Taip daro tyčia, norėdamas mane suerzinti. 

Karlė išplėtė akis. Jos kabinetas nebuvo nei didžiulis, nei praš- 
matnus. Ant stalo vos tilpo užrašų knyga, gaunamų ir išsiunčiamų 
bylų dėklai, jos ir Tailerio nuotraukos. Pro langą atsivėrė puikus 
vaizdas į Braitono karališkąjį paviljoną, ir vidun smelkėsi ne itin ma- 
lonus eismo gausmas, bet, neskaitant dokumentais perpildytų, ant 
grindų sustatytų dėžių krūvos, kabinetas atrodė spartietiškas, tarsi ji 
čia būtų įsikėlusi ne prieš šešerius metus, o prieš kelias dienas. 

— Ką reiškia „tyčia“? 

— Jis čiurškia tiesiai į vandenį, ir man tenka klausytis griaus- 
mingo tekšenimo. Į tualetą visada užsuka antrą nakties. Ir dar kartą 
po dviejų valandų. Jeigu būtų dėmesingas, aplietų keraminius klo- 
zeto šonus, ar ne? 

Karlė pagalvojo apie Kesą, bet neįstengė prisiminti, ar jis nak- 
timis lengvindavosi — nebent tada, kai visiškai nusitašydavo. 

— Jūs tikrai taip manote? 

Ji uždirbdavo firmai pinigus tvarkydama santuokinius reika- 
lus, bet stengdavosi atkalbėti klientus nuo bylinėjimosi. Jausdavo 
didesnį pasitenkinimą, kai juos įšnekindavo problemas spręsti ben- 
dru sutarimu. 

— Gal jūsų vyras prisitaikyti nepajėgia dėl nuovargio? 

— Nuovargio? Jis sąmoningai taip elgiasi. Dievas vyrams su- 
teikė pimpalus kaip tik dėl šios priežasties, teisingai? Kad šlapinda- 
miesi jie galėtų nukreipti srovę ten, kur reikia. 

Nagi, nagi, Viešpats atsižvelgė į viską, ar ne? 

Užgniaužusi pagundą įgarsinti savo mintis, Karlė tarstelėjo: 

— Vargu ar teisėjus įtikins tokie argumentai. 

— Nes jų vietas užima vyrai su trumpais pimpaliukais? 

Karlė nužvelgė moteriškę sukaupdama valios jėgas, idant iš- 
saugotų savo, kaip specialistės, principingumą ir išliktų neutrali. Bet 
viduje jautė sparčiai stiprėjantį įsitikinimą, kad jei pati būtų šitos 
karvės vyras, jau seniai būtų pabandžiusi ją nudobti. 

Toks požiūris, be abejo, netinkamas. Et, velniop. 

Įsukęs į gyvenamąjį kvartalą ir pervažiavęs greitį ribojantį 
kauburį, Dantis apniuko. Jis atsidūrė medžiais beveik neapsodin- 
toje, plačioje, atviroje gatvėje. Tiek priešais, tiek užnugaryje vaizdo 
niekas netemdė. Čia pasislėpti sudėtinga. Aplinkui driekėsi trumpa 

"parduotuvių virtinė, stūksojo sublokuoti ir vienaukščiai bungalo 
tipo namai. Vieni turėjo integruotus garažus, kitų šeimininkai juos 
pavertė papildomais kambariais. Iš abiejų pusių prie kelkraščio ri- 
kiavosi transporto priemonės, bet laisvos erdvės nestigo. Tolėliau 
buvo įrengta mokykla, o tai nieko gero nežadėjo. Šiandien žmonės 
budriai stebi vienišus vyrus, lindinčius prie mokymo įstaigų pasta- 
tytuose automobiliuose. 

Į akis beveik iš karto krito ieškomas Nr. 209. Kitapus parduo- 
tuvių iškilusiame name su garažo priestatu, pasak informatoriaus, 
slapstėsi pirmoji auka, Juvanas Prisas. 

Dantis pravažiavo pro šalį, atitolo nuo statinio, pavinguriavo 
skersgatviuose ir po penkių minučių sugrįžo. Greta namo, tarp ap- 
triušusio kemperio ir autentiškojo kreminės spalvos „Volkswagen 
Beetle“, kurio sparnus margino rūdys, išvydo laisvą vietą ir į ją įrie- 
dėjo atbuline eiga. 

Jis užėmė puikią padėtį, nes iš savo vietos namą matė gana 
aiškiai. Pastatui verkiant reikėjo remonto. Kitados baltai dažytos 
sienos įgavo pilką atspalvį. Palangės buvo sutrūnijusios. Šalia fasa- 
do juodavo šiukšlių maišai, nutrenkti prie rūdijančios, turbūt dau- 
gelį metų lauke kėpsančios skalbimo mašinos. Žmonėms trūksta 
savigarbos, į galvą dingtelėjo mintis. Į savo priešakinį kiemą nedera 
versti atliekų. Bendraujant su Prisu, ko gero, vertėtų tai paminėti. 
Pokalbiams jiedu turės pakankamai laiko. 

Tiksliau, Juvanas Prisas turės pakankamai laiko jį išklausyti. 

Dantis šiek tiek pravėrė langą, nusižiovavo ir išjungė variklį. 
Nors lėktuve miegojo, jautėsi pavargęs ir nebūtų atsisakęs dar vieno 
kavos puodelio. Jis prisidegė „Lucky Strike“ cigaretę ir užsitraukė 
dūmą, neatplėšdamas akių nuo namo, apmąstydamas įvairius pla- 
nus, kiekvienas iš jų priklausė nuo to, kas nutiks artimiausiomis 
valandomis. 

Jis susirado ir patyrinėjo aukos nuotrauką. Iš pažiūros Prisas 
priminė subingalvį. Jeigu išeis iš namų arba grįš, jį bus nesunku at- 
pažinti. Su sąlyga, kad informatorius nesumelavo, ir vyrukas tebėra 
pastate Nr. 209. 

Dantis nežinojo tam tikrų svarbių dalykų. Pavyzdžiui, kas dar 
įsitaisęs stebimame name. Tiesa, dėl to keblumų nekiltų. Jis be vargo 
susidorotų su tokiais nesklandumais. Nes Juvano Priso tipo žmogė- 
ną, be jokių abejonių, saugotų panaši atmata. Anokia čia problema. 
Priekinį stiklą aptaškė keli lašai. Neblogai. Lietus praverstų. Miela 
smarki liūtis užtamsintų langus ir iš gatvės išvaikytų praeivius. Taip 
sumažėtų galimų liudininkų. 

Staiga jis įsitempė. Kelio gale iš už posūkio išsuko du unifor- 
muoti policininkai. Porelė nužygiavo prie pirmųjų laukujų durų ir 
spustelėjo skambutį. Palūkėję vėl nuspaudė mygtuką ir pastukseno į 
duris. Vienas kažką užsirašė bloknote, tuomet abu prisigretino prie 
kito namo, stovinčio arčiau Danties, ir pakartojo procedūrą. 

Šįsyk tarpduryje išdygo senyva moteris. Po trumpo pokalbio 
su pareigūnais ji smuko vidun, po akimirkos nėrė laukan apsigau- 
busi lietpalčiu, nušlepsėjo prie garažo ir atidarė pakeliamąsias duris. 

Norint perprasti, ko policininkai ieško, nereikėjo būti raketų 
inžinieriumi. Bet farų pasirodymas visiškai sumaišė planus. Jam 
bežiūrint, policininkai linktelėjo moteriškei, apsisuko ir patraukė 
prie trečio namo, dar labiau priartėdami prie Danties. Jis mikliai 
apsvarstė, kaip elgtis. 

Galima, žinoma, nuvažiuoti šalin. Tačiau netoliese žingsniuo- 
jantys pareigūnai tikriausiai į jį atkreiptų dėmesį, o Dantis nenorėjo, 
kad porelė įsimintų automobilį. Jis atsigręžė į kitoje gatvės pusėje 
nutįsusią parduotuvių ir paslaugų įstaigų vorą. Ne, verčiau neju- 
dėti iš vietos ir išlikti ramiam. Stovėjimą ribojančių ženklų niekur 
nematyti. Be to, įstatymai nedraudė sėdėti savo automobilyje ir dū- 
myti, ar ne“ 

Stebėdamas teisėsaugos atstovus, jis sumaigė nuorūką salono 
peleninėje. Pabilsnoję į kito namo duris, bet nesulaukę atsakymo, 
policininkai trumpai pasitarė ir išsiskyrė — vienas jų nudrožė per 
kelią, paėjo šaligatviu ir įžengė į pirmąją parduotuvę. 

Kolega jau beldėsi į Nr. 209. 


PETER JAMES * MIRUSIOJO GNIAUŽTAI 189 


Dantis panoro suplėšti dar vieną cigaretę. Iškratė vieną iš pa- 
kelio, sukando ir prisidegė, žvilgsniu varstydamas namo langus, tuo 
metu pareigūnas prieangyje bergždžiai lūkuriavo, kol kas nors su- 
reaguos į beldimą. Antrame aukšte staiga krustelėjo užuolaida, bet 
taip nežymiai, kad Dantis nė nebūtų pastebėjęs judesio, jeigu nebū- 
tų atidžiai tyrinėjęs pastato. 

Taigi namuose kažkas tūnojo. Ir neketino atverti farui durų. 
Puiku. 

Policininkas vėl ėmė belsti, vėliau pirštu bedė į mygtuką, grei- 
čiausiai skambutį. Dar sykį jį paspaudė, apsisuko, bet, užuot numy- 
nęs kaimyninio namo link, žengė prie automobilio. 

Dantis neprarado šaltakraujiškumo. Jis įtraukė dūmą ir tarp 
savo kojų numetė Juvano Priso fotografiją. 

Susilenkęs uniformuotasis pabarbeno į keleivio langą. Dantis 
užvedė variklį ir nuleido elektra valdomą stiklą. 

— Labas rytas, sere, — prabilo pareigūnas, apie dvidešimt 
penkerių metų vyras skvarbiomis, įžvalgiomis akimis ir rimta uo- 
laus faro išraiška. 

— Sveiki, — angliška tarsena atsiliepė Dantis. 

— Mes ieškome balto „Ford Transit“ furgono, kuris aną tre- 
čiadienį chaotiškai blaškėsi šiame rajone. Nieko tokio nepamenate? 

Jis papurtė galvą ir sumurmėjo: 

— Ne. 

— Ačiū. Beje, privalau atlikti formalumą ir paklausti, ką čia 
veikiate? 

Dantis jau buvo paruošęs atsakymą. 

— Laukiu draugės. — Mostelėjęs į „Džeinės“ grožio saloną pri- 
dūrė: — Ji nusprendė pasidaryti šukuoseną. 

— Jeigu jūsų mergina panaši į mano žmonelę, spėju, kad lū- 
kuriuosite ilgai. 

Policininkas akimirką į jį paspoksojo, galop atsitiesė ir nužings- 


niavo prie kito namo. Dantis uždarė langą, per veidrodėlį stebėda- 

mas farą. Šis netikėtai sustingo ir vėl nukreipė akis į automobilį. Po 
sekundėlės prisiartino prie laukujų pastato durų. 

Dantis žvilgsniu sekė, kaip jiedu paeiliui tikrina kiekvieną 
namą, kol porelė galų gale dingo iš akiračio. Jis nusprendė išvažiuo- 
ti — tam atvejui, jeigu pareigūnai užsimanytų grįžti. Šiaip ar taip, 
vidury dienos čia sukinėtis nebuvo jokio reikalo. Į vietines apylin- 
kes jis parsigaus sutemus. Iki tol teks atlikti begalę darbų. 

Rojus Greisas įsitaisė kabinete Nr. 1 su kavos puodeliu rankoje. 
Vyresnįjį detektyvą slėgė nuovargis ir prastokas ūpas. Juvanas Pri- 
sas slapstėsi, ir neaišku, kiek dar laiko jis kiurksos savo prieglobsty- 
je. Po avarijos jau praslinko šešios dienos, bet kol kas niekas nepra- 
nešė matęs furgono vairuotoją. Jo susekti nepagelbėjo net siūlomas 
atlygis. 

Tiesa, žinant, kad Prisas — ne itin galvotas, buvo galima tikė- 
tis, kad anksčiau ar vėliau jis suklys ir bus pastebėtas arba įskųstas. 
Bet vyresniajam detektyvui ramybės nedavė Piteris Rigas, o pasta- 
rąjį prie sienos rėmė policijos viršininkas Tomas Martinsonas, rei- 
kalaujantis kuo greitesnių rezultatų. 

Bėgant laikui spaudimas neabejotinai atslūgs, ypač kai žinias- 
klaidą sudomins kokia nors nauja sensacija, bet šiuo metu opera- 
cija „Smuikas“ daug ką vertė jaustis nepatogiai. Ypač Braitono ir 
Hovo tarybos vadovą Džoną Baradelą. Pastarasis nėrėsi iš kailio, 
kad miestas atsikratytų nepageidaujamo Jungtinės Karalystės nu- 
sikaltimų sostinės titulo. Kaip tik jis smarkiausiai mygo policijos 
viršūnėles. 

— Balandžio dvidešimt septintoji, antradienis, aštuonios va- 
landos trisdešimt minučių, — rytinį pasitarimą pradėjo Greisas. Ir 
dirstelėjo į savo atspausdintus užrašus. — Iš Fordo kalėjimo gavome 
naujų duomenų apie Juvano Priso bičiulio Voreno Talio mirtį. 

Jis atsigręžė į Gleną Brensoną ir nužvelgė sulig kiekviena die- 
na didėjančią likusią komandą. Erdviajame kambaryje jie buvo 
priversti prasisklaidyti ir užimti vietas prie kitų dviejų darbo stalų. 
Naujausiu tyrimo grupės nariu tapo detektyvas seržantas Danka- 
nas Krokeris, jį Greisas paskyrė rūpintis informacijos analize. Ke- 
turiasdešimt septynerių metų vyras praretėjusiais, banguotais, ties 
smilkiniais žilės palytėtais plaukais nuolat trykšdavo pasitenkini- 
mu, tarsi bylojančiu, kad vakarais jis visada mėgaujasi gėrimais, ne- 
svarbu kokia bjauri būna darbo diena. Bet geraširdžio linksmuolio 
išorė neatspindėjo Krokerio produktyvumo. Jis buvo pedantiškai 
kruopštus specialistas, pastabus ir nuovokus detektyvas. 

Glenas Brensonas tarė: 

— Bose, aš gavau Talio skrodimo duomenis. Jį rado savo ka- 
meroje, karantį po plieniniu strypu, iš paklodės juostų surištos vir- 
vės kilpoje. Kalinį aptikęs pareigūnas nupjovė mazgą ir pabandė 
suteikti pirmąją reanimacijos pagalbą, bet po dvidešimties minučių 
į vietą atvykęs paramedikas jį pripažino mirusiu. Apibendrinant 
pranešimą... — detektyvas seržantas kilstelėjo dokumentą paro- 
dydamas, kad šį sudaro keletas puslapių, — ... nemažai požymių 
liudija, jog Talis nenusižudė. Pasak KVPIP — Kalinio vertinimo, 
priežiūros ir pagalbos — sistemos ataskaitos, įkalintas asmuo nebu- 
vo linkęs į savižudybę, be to, kaip ir Juvanas Prisas, po trijų savaičių 
turėjo išeiti į laisvę. 

Suskambo Normano Potingo mobilusis, ir kambaryje nuskam- 
bėjo griausminga melodija iš filmų apie Džeimsą Bondą. Suniurnė- 
jęs jis išjungė aparatą. 

— Nusprendei pasikeisti „Indianos Džounso“ muzikėlę? — 
paklausė Bela Moj. 

— Šita jau buvo užprogramuota naujame telefone, — vengda- 
mas tiesaus atsakymo burbtelėjo Potingas. 

— Kaip banalu. 


Brensonas nudūrė akis į užrašus. 

— Talio kameroje pastebėti kovos pėdsakai, ant kūno rastos 
kelios mėlynės. Patologas teigia, kad jį iš pradžių pasmaugė ir tik 
tada įkišo į kilpą. Po nagais aptiko žmogaus odos skutelių, juos nu- 
siuntė į laboratoriją DNR analizei atlikti. Tai akivaizdūs grumtynių 
požymiai. 

— Jeigu jį išties pasmaugė kitas Fordo kalėjimo gyventojas, 
žudiko tapatybę atskleis DNR tyrimas, — pareiškė Dankanas Kro- 
keris. 

— Tikiuosi, mums nuskils, — pridūrė Brensonas, — ir labora- 
torija pateiks rezultatus dar šiandien arba rytoj. 

Jis vėl žvilgtelėjo į bloknotą ir atsisuko į Rojų Greisą, lyg užsi- 
geidęs išgirsti padrąsinimą. Vyresnysis detektyvas jam nusišypsojo, 
didžiuodamasis savo protežė. Glenas pratęsė: 

— Anot pareigūnės Seterington, šnekinusios kalinius, kurių 
draugijoje sukinėdavosi Prisas su Taliu, pastarasis nesiliovė malęs 
liežuviu apie prižadėtą premiją. Naujienas visi išgirdo per televi- 
zorių arba jas perskaitė Argus laikraštyje. Vyrukas gyrėsi žinąs, kur 
Prisas tūno, ir svarstė, kaip elgtis — likti ištikimam draugui ar susi- 
gundyti šimtu tūkstančių dolerių. 

— Arjis iš tikrųjų žinojo? — pasiteiravo Bela Moj. 

Brensonas pakėlė smilių ir subarbeno į savo mobiliojo klavia- 
turą. 

—- Jungtinėje Karalystėje kiekvienam kaliniui suteikiamas PIN 
kodas, leidžiantis naudotis įkalinimo įstaigos telefonu. Ir skambin- 
dami — ne daugiau kaip dešimt kartų — jie privalo įvardyti numerį. 

— Aš maniau, kad visi apsirūpinę mobiliaisiais, — nusivaipė 
Potingas. | 

Glenas Brensonas irgi išsišiepė. Normanas pasidalijo nuolat 
kartojamu sąmoju. Kalėjime buvo griežtai draudžiama turėti mobi- 
liuosius, štai kodėl jų vertė pranoko net narkotikų. 

— Aba, laimė, mūsų vyrutis jo neturėjo. Paklausykite telefo- 


ninio pokalbio — Vorenas Talis skambino Juvano Priso numeriu. 

Jis vėl pirštu dūrė į klaviatūrą, ir aplinkiniai išgirdo traškesį, 

kurį lydėjo slopiai kalbantys, atgrasūs padugnių balsai. 

— Juvanai, po velnių, kur prapuolei? Tu negrįžai. Kas vyksta? 

— Ai, iškilo šiokia tokia problema. 

— Kokia dar sumauta problema? Nepamiršk, kad esi man sko- 
lingas. Juk dėl sandėrio paaukojau savo pinigus. 

— Taip, taip, neviduriuok. Ką tik buvau pakliuvęs į nedidelę 
avariją. Šneki kalėjimo telefonu? 

— Aha. 

— Kodėl nesinaudoji savuoju? 

— Nes jo neturiu, aišku? 

— Šūdas. Kad tu nusprogtum. Man teks trumpam pas ką nors 
pasislėpti. Vėliau susimatysime. O dabar atsiknisk. 

Po duslaus žvangtelėjimo ryšys nutrūko. 

— Įrašyta aštuonioliktą valandą dvidešimt penkios minutės, 
aną ketvirtadienį, kitą dieną po avarijos. Aš apskaičiavau laiką. Ap- 
mokamose integravimo programose dirbantys kaliniai gali apleisti 
įkalinimo įstaigą pusę septintos ryto ir grįžti prieš dešimtą vakaro. 
Kitaip sakant, jis turėjo pakankamai laiko iki devintos ryto pasiekti 
Portlando kelią. 

— Pas ką nors pasislėpti, — mąsliai tarė vyresnysis detekty- 
vas. — Ieškant slėptuvės, reikia dairytis patikimo žmogaus. — Jis 
atsistojo ir žengė prie baltos lentos, ant kurios buvo nubraižytas Ju- 
vano Priso šeimos medis. Po sekundės atsigręžė į Potingą. — Nor- 
manai, tu nemažai apie jį žinai. Kaip galvoji, su kuo jis artimiausiai 
bendravo? 

— Aš paklausinėsiu rajono policijos. 

— Furgonas dingo kažkur Sautvike, todėl spėju, kad ten gyve- 
na jo mergina arba giminaitis. — Greisas peržvelgė surašytas pa- 
vardes. 

Kaip įprasta mažas pajamas gaunančios vienišos motinos vai- 

kui, Prisui nestigo nei įbrolių, nei įseserių, kurių daugumą policija 
gerai pažinojo. 

— Bose, aš jau ėmiausi šio darbo, — tarė Dankanas Krokeris, 
pakildamas nuo kėdės ir prieidamas prie lentos. — Prisas turi tris 
seseris. Viena, Mendė, prieš ketverius metus emigravo į Australi- 
ją ir įsikūrė Perte. Antroji, Eimė, apsistojusi Soltidine. Nenumanau, 
kur dienas leidžia trečioji, Evė, bet vaikystėje jiedu su Juvanu fak- 
tiškai nesiskirdavo. Policija abu pričiupo už įsilaužimą į savitarnos 
skalbyklą, kai Prisui tebuvo keturiolika, o jai — dešimt. Vėliau, kai 
bernioką sulaikė lakstantį nuvarytais ratais, paaiškėjo, kad su juo 
važiavo ir Evė. Ieškoti vertėtų jos. 

— Papildomas pliusas būtų naujiena, kad ji gyvena Sautvi- 
ke, — atsiliepė Greisas. 

— Žinau, iš ko gauti informacijos, — paskelbė Krokeris. — Iš 
lygtinai nuteistuosius prižiūrinčio inspektoriaus. 

— Ji lygtinai teista? — sukluso Brensonas. — Už ką? 

— Už prekybą vogtais daiktais. Dėl savo brolio! 

— Skambink tam pareigūnui, — liepė Greisas. 

Krokeris nužingsniavo į tolimiausią kambario galą ir, kol likę 
komandos nariai tęsė pasitarimą, susisiekė su inspektoriumi. Po 
dviejų minučių grįžo plačiai šypsodamasis. 

— Šefe, Evė Pris gyvena Sautvike! 

Slogią Greiso nuotaiką ūmai ištirpdė adrenalino antplūdis. Jis 
kumščiu džiaugsmingai trinktelėjo į stalą. Valiooo! 

— Gerai padirbėjai, Dankanai. Adresą gavai? 

— Žinoma! Sautvikas, Meinor Holo kelias, du šimtai devyni. 

Kiti pasitarimo klausimai staiga tapo nebesvarbūs. 

Greisas pažvelgė į Niką Nikolą. 

— Mums kuo skubiau reikia kratos orderio apieškoti šiuo 
adresu esantį būstą. 

Detektyvas konsteblis linktelėjo. 


Rojus Greisas atsisuko į Brensoną. 

— Ką gi, mobilizuokime Vietinės operatyvinės pagalbos ko- 
mandą ir užsukime pas jį į svečius. — Vyresnysis detektyvas pažvel- 
gė į rankinį laikrodį. — Jei pasiseks, jeigu tuojau pat gausime orderį 
ir mikliai ten nusigausime, galėsime jam į lovą pristatyti pusryčius! 

— Šefe, tik žiūrėk, kad vyrukui nesutriktų virškinimas, — tarė 
Potingas. 

— Be abejo, Normanai, aš liepsiu mūsiškiams elgtis su juo kuo 
švelniau. Paklausiu, kaip jam išvirti kiaušinius, ar nuo skrebučio 
nupjauti pluteles. Juvanas Prisas yra toks žmogus, kuris sužadina 


puikiausias mano savybes. Prikelia vidinį gerąjį samarietį. 

Po pusantros valandos Sautvike, Meinor Holo kelyje, vyres- 
nysis detektyvas su Brensonu lėtai pravažiavo pro 209 numeriu pa- 
žymėtą namą. Keleivio vietoje sėdintis Greisas žvilgsniu tyrinėjo 
pastatą. Iš užtrauktų užuolaidų piršosi prielaida, kad tenykščiai dar 
nepakirdo ar bent jau lindėjo viduje. Garažo durys buvo nuleistos. 
Jei nusišypsos sėkmė, ten pavyks rasti furgoną. 

Kai Rojus Greisas radijo stotele užmezgė ryšį su kitais į vietą 
atvažiavusiais komandos nariais, Brensonas stabtelėjo numatytame 
susitikimo taške ir apsuko automobilį. Apie Evę Pris gauti papil- 
domi duomenys skelbė, kad ji išsiskyrė su gyvenimo draugu ir da- 
bar viena gyveno šitame name. Dvidešimt septynerių metų moterį 
policija ne kartą buvo areštavusi dėl grasinimų smurtu, alkoholio 
vartojimo gatvėse, vogtų daiktų įsigijimo, prekybos narkotikais. Dėl 
asocialaus elgesio jai uždrausta pusmetį lankytis Braitono centre. 
Visus tris vaikus, gimusius nuo skirtingų tėvų, atėmė socialinės tar- 
nybos. Evė ir Juvanas Prisai panašūs kaip du vandens lašai, dingte- 
lėjo Greisui. Vidun įsibrovusią policiją ji, be abejo, sutiks keiksmų 


tiradomis. 

— Ei, senučiuk, kaip vakarykštis koncertas? Kaip Kleo reagavo 
į apgailėtinų karšinčių grupę? 

— Jei atvirai, „Eagles“ ją sužavėjo. 

Brensonas ironiškai jį nužvelgė. 

— Nejaugi? 

— O, taip! 

— Gal ji tik stengėsi tau prisigerinti? 

— Kleo sakė, kad mielai apsilankytų kitame jų koncerte. Ir vė- 
liau nusipirko plokštelę. 

Glenas pastukseno sau į smilkinį. 

— Žinai, kai kurie iš meilės truputį pakvaišta. 

— Labai juokinga! 

— Tau, kaip senoliui, per vidurį koncerto turbūt reikėjo 
nusnūsti, kad atgautum jėgas. Manau, taip elgtis teko ir grojusiems 
iškaršėliams. 

— Ką tu išmanai! Juk kalbi apie vieną geriausių visų laikų 
grupių. 

— Penktadienio vakarą keliausi į Londoną pasižiūrėti „Vaiki- 
nus iš Džersio? 

— Į šuns dienas išdėsi ir juos? 

— Frenkis Valis ir „The Four Seasons“ — tie visai neblogi. 

— Tau tikrai jie patinka? 

— Kai kurios dainos. Nemanyk, kad šlamštu laikau visą baltų- 
jų muziką. | 

Išsišiepęs Greisas jau žiojosi atsakyti, bet veidrodėlyje nelauk- 
tai pamatė iš už nugaros artėjantį policijos ženklais pažymėtą kino- 
logų furgoną. Po sekundėlės kelią trumpam užtvėrė greta sustojęs 
baltas mikroautobusas su aštuoniais vyrais iš Vietinės operatyvinės 
pagalbos komandos. Dar du patrulio automobiliai pranešė, kad jie 
užėmė pozicijas tolimajame gatvės gale. 

Į detektyvus žvilgsnį nukreipė Džeisonas Hazardas, inspekto- 
rius iš rajono policininkų būrio, ir Greisas pakėlė nykštį, be garso 
ištardamas: „Pirmyn.“ 

Hazardas nuleido antveidį, ir visos trys mašinos staigiai didin- 
damos greitį nurūko į priekį. Kai jos sustingo greta namo, pareigū- 
nai išvirto ant šaligatvio. Pasinaudoję „Google Žemė“ programa, jie 
iš anksto buvo susipažinę su teritorijos ypatumais. 

Dvi kinologų grupės nubėgo į šoną — pridengti užpakalinį 
kiemą. Vietinės operatyvinės pagalbos komandos nariai mėlynais 
kombinezonais, plastikinėmis kelių apsaugomis, kariniais šalmais, 
virš akių nuleistais antveidžiais ir patvariomis juodomis pirštinė- 
mis atskubėjo prie laukujų durų. Vienas nešėsi metalinį cilindrą, 
didumo sulig gesintuvu — taraną, dar žinomą kaip „Didysis gelto- 
nasis raktas“. Jeigu durys būtų armuotos, iš paskos sekantys kiti du 
atvilko hidraulinį taraną su energijos šaltiniu. Dar pora stabtelėjo 
prie garažo, pasirengę sulaikyti bet ką, sprunkantį šituo keliu. 

Pirmieji komandos nariai kumščiais pradėjo trankyti duris ir 
sykiu šaukti, sąmoningai pasitelkdami gąsdinimo taktiką: 

— POLICIJA! ATIDARYKITE! POLICIJA! ATIDARYKITE! 

Vienas iš pareigūnų užsimojo taranu, ir durys išlakstė į šipulius. 

Jų šešetas įsiveržė į pastatą staugdami, kiek leidžia plaučiai: 

— POLICIJA! POLICIJA! 

Pavymui sekantys Greisas ir Brensonas žengė į siaurą korido- 
rių, atsiduodantį sudvisusiu cigarečių dūmų tvaiku. Vyresnįjį detek- 
tyvą užtvindė adrenalino srautas. Kaip daugumai policininkų, jam 
patiko antpuolio keliamas virpulys ir baimės pojūtis. Tu niekada 
nežinai, ką rasi viduje. Kokie svaidomieji ar šaunamieji ginklai bus 
prieš tave panaudoti. Greiso akys šmaižė į šonus, jis budriai dairėsi 
neatmesdamas ginkluoto priešininko tikimybės, puikiai suvokda- 
mas, kad jiedu su Glenu, po švarkais viso labo užsidėję dūriams at- 
sparias liemenes, smarkiau nukentėtų negu geriau apsisaugoję reide 
dalyvaujantys kolegos. 

Tokioms užduotims tinkamai parengta ir patyrusi operatyvi- 
nės pagalbos komanda prasisklaidė, vieni jos nariai nubildėjo į kam- 
barius, kiti laiptais užlėkė į antrą aukštą griausmingai riaumodami: 

— POLICIJA! NĖ IŠ VIETOS! NEJUDĖT! 

Abu detektyvai, likę ankštame, tuščiame prieškambaryje, išgir- 
do, kaip viršuje su trenksmu atsilapojo durys. Subildėjo žingsniai. 
Ir pasigirdo nerimastingas Vikės Džouns, kurią Greisas laikė itin 
sumania ir narsia pareigūne, balsas: 

— Sere, verčiau ateikite čia. 

Kartu su įkandin sekančiu Glenu Brensonu jis smuko pro de- 
šinįjį atvirą tarpdurį ir atsidūrė pasibjaurėtinai apšnerkštoje, rūkalų 
dūmų ir šlapimo įsigėrusioje svetainėje. Greisui į akis krito nedidelė 
sofa mediniais rėmais, ant purvino kilimo išvartyti vyno bei alaus 
buteliai drauge su neskalbtais drabužiais ir prie sienos pritvirtintas 
milžiniškas plazminis televizorius. 

Ant šiukšlėmis nenusėto grindų lopinėlio veidu žemyn raitė- 
si ir dejavo moteris raudonu pūkuotu chalatu, jos burna buvo už- 
kimšta, rankos ir kojos suveržtos pilka lipnia juosta. 

— Viršuje nieko nėra! — riktelėjo Džeisonas Hazardas. 

— Garažas tuščias! — nuskambėjo dar vienas šūksnis. 

Greisas skubiai užbėgo į antrą aukštą, patikrino abu miega- 
muosius ir vonios kambarį, galiausiai nusileido žemyn ir priklupo 
greta moters, tuo metu Vikė Džouns su kitu komandos nariu nuo 
jos plėšė pančius. 

Maždaug dvidešimt penkerių metų moteris trumpais gelsvais 
plaukais, rūsčiu veidu ir titnago atspalvio veidu prašneko, vos tik 
pareigūnai nuo burnos nulupo juostą: 

— Šūdžiai! Kur jūs, avigalviai, taip ilgai užtrukote? Velniai rau- 
tų, kiek dabar valandų? 

— Penkios minutės po dešimtos, — atsakė Vikė Džouns. — 
Kuo esat vardu? 

— Evė Pris. 

— Jūs sužeista, Eve? — ji atsigręžė į kolegą. — Iškviesk greitąją 
pagalbą. 

— Man nereikia sumautos greitosios pagalbos. Duokit, po ga- 
lais, išgerti ir sutraukti cigariuką. 

Greisas nužvelgė blondinę. Jis nenutuokė, kiek laiko Evė taip 

išgulėjo, bet kaip žmogus, kuris tysojo surištas ir užkimšta burna, 
ji atrodė stebėtinai rami. Rasi, čia tebuvo gudrybė. Tokios moters 
žodžiais pasikliauti negalima. 

— Kur jūsų brolis? — pasiteiravo vyresnysis detektyvas. 

— Kuris? 

— Juvanas. 

— Kalėjime. Ten, kur jūs, kiaulės, jį įgrūdote. 

— Vadinasi, jis neviešėjo jūsų namuose? — neatlyžo Rojus 
Greisas. 

— Pas mane išvis niekas nesilankė. 

— Kažkas miegojo laisvoje lovoje. 

— Tikriausiai marsietis. 

— Kas jus supančiojo? Marsietis mėgsta Žaisti vergus? 

— Man reikia advokato. 

— Eve, jūs nesuimta. Advokatui turėtumėte skambinti, jeigu 
jums pateiktume kokius nors kaltinimus. 

— Pateikite. 

— Būtinai, — prižadėjo Greisas. — Apkaltinsiu trukdymu po- 
licijai dirbti. O dabar sakykite, kas nakvojo laisvame kambaryje. 

Ji neatsiliepė. 

— Jus surišęs asmuo? 

— Ne. 

Gerai, pagalvojo jis. Tai didelis žingsnis į priekį. 

— Mes nerimaujame dėl jūsų brolio. 

— Eikit sau, kaip sujaudinot. Juvaną nuo vaikystės kišate už 
grotų, bet staiga dėl jo pradėjote nerimauti? Ot juokdariai! 

Per vakarinį pasitarimą kreipęsis į komandos narius, vyres- 
nysis detektyvas glaustai išklojo apie reidą. Evė Pris nepajėgė duoti 
informacijos apie užpuoliką, bet sutiko, tegul ir nenoriai, kad ją ap- 

žiūrėtų medikai, todėl piršosi prielaida, jog antpuolis tikrai įvyko ir 
ji su broliu nebuvo suplanavusi jokių machinacijų, kaip Greisas iš 
pradžių įtarė. Dėl name viešpataujančios netvarkos nepavyko nu- 
statyti, ar jame kas rausėsi — naršymo pėdsakai bylotų apie tikėtiną 
apiplėšimą. 

Policijos gydytojos nuomone, ant Evės sprando juoduojančios 
mėlynės atsirado po stipraus smūgio. Ir ji pridūrė, esą į tokią kaklo 
vietą rėžtų kovos menus išmanantis žmogus, siekiantis, kad auka 
bemat prarastų sąmonę. 

Daktarės spėjimai sutapo su Evės pasakojimu: anądien, vie- 
nuoliktą vakaro, ji išėjo į užpakalinį kiemą laukan išleisti katę, o 
kitą akimirką pasijuto gulinti svetainėje surištomis rankomis bei 
kojomis. Moteris tebeneigė įtarimus, kad name slapstėsi jos brolis, 
ir užsispyrusi tvirtino, jog pastaruoju metu garaže nestovėjo joks 
automobilis, nors įkalčiai rodė kitką. Garažo grindys buvo išterlio- 
tos šviežia alyva. Antra, svarbiausia, viename iš miegamųjų rasta 
vyriška apranga. Juvano Priso sudėjimo žmogui tinkantys sportba- 
čiai, džinsai ir skalbimo mašinoje aptikti jo dydžio trumparanko- 
viai marškinėliai. 

Greisas įsakė ją areštuoti, kaip įtariamąją bėglio slėpimu ir 
bandymu sutrukdyti policijai atlikti savo darbą. Vėliau liepė kvalifi- 
kuotai kvotėjai Belai Moj apmąstyti apklausos taktiką, kol Evė Pris 
sėdės kardomajame kalėjime. 

Paskui vyresnysis detektyvas nurodė itin prityrusiam PTP, po- 
licijos tyrimo patarėjui, ir jo būriui išversti moters namus, pažiūrėti, 
galbūt viduje arba vidiniame kieme pavyktų dar ką nors atkapsty- 
ti. Kol kas, neskaitant alyvos šlakelio ir drabužių, pareigūnai rado 
pėdsakus, kurie, jų požiūriu, liudijo, kad į pastatą įsibrauta pro už- 
pakalines laukujes virtuvės duris. Darbą kruopščiai atliko užraktų 
specialistas, pasitelkęs atsuktuvą primenantį instrumentą. 

Greiso įsitikinimu, narkotikų arba pinigų užsigeidę atmatos, 


su kuriais Juvanas Prisas ir jo sesuo palaikydavo ryšį, taip nesielgtų. 

„Jie paprasčiausiai išdaužtų langą arba laužtuvėliu sugadintų spy- 
ną. Kad ir kas įsėlino vidun, tas žmogus nestokojo įgūdžių. Mokėjo 
įsilaužti į namus, užpulti ir supančioti savo aukas. Pirštų atspau- 
dų — nė ženklo, nebuvo nieko, kas atskleistų DNR, jokių kitų įkal- 
čių. Daryti išvadas dar per anksti, tačiau užfiksuotas incidentas ūpo 
nepakėlė. 

Deividas Harisas, apsirengęs sunkia multino striuke, storais 
džinsais, pamušta kepure, apsiavęs guminiais batais, lygiai 07.00, 
kaip ir kiekvieną dieną per keturiasdešimt vienerius metus, ėmė ti- 
krinti patalpas, kuriose pernakt buvo rūkoma žuvis. Jautėsi puikiai: 
šalies ekonomika išgyveno nuosmukį, bet verslas klestėjo, ir jis die- 
vino savo darbą. 

Jį ypač maloniai nuteikdavo degančios medienos kvapas ir sod- 
rus, tirštas žuvies aromatas. Diena išaušo saulėta, bet ore tebetvyrojo 
žvarba. Tokie rytmečiai jam patikdavo labiausiai. Harisas pažvelgė 
į rasos lašus, mirguliuojančius ant žolėtų Pietų Daunso šlaitų, kurie 
stiebėsi už rūkyklos — akiratyje atsiveriantis vaizdas niekada neatsi- 
bosdavo, nors čia jis plušėjo ištisą amžinybę. 

Tiesa, vargu ar Harisas būtų tokios pakilios nuotaikos, jeigu 
žinotų, kad yra stebimas nuo tada, kai atvyko į darbovietę. 

Europoje pagarsėjusi „Springs Smoked Salmon“ rūkykla pri- 
klausė vienai šeimai, ir ši labai didžiavosi savo gaminių kokybe. 
Hariso valdomą kompaniją įkūrė jo tėvai. Netoli Braitono, Pietų 
Daunso slėnyje, pasirinktas užkampis atrodė visiškai netinkamas 
žuvies apdorojimo įmonei, ir jos valdos akies netraukė — aptriušę 
vienaukščiai pastatai labiau priminė nustekentą ūkį, o ne tarptauti- 
ne legenda tapusią bendrovę. 

Kildamas įkalnėn jis nužingsniavo pro krautuvą su šakėmis 
ir krovininius furgonus, stovinčius tarp dviejų identiškų šaldyklų. 

Viduje gulėjo išrūkyti upėtakiai ir škotiškos lašišos nupjautomis 
galvomis — ant kablių pakabintas firminis kompanijos asortimen- 
tas. Jis palubėje driekėsi per šimto pėdų ilgio saugyklą arba buvo 
supakuotas baltose polistirolo dėžėse, paruoštas išsiųsti į visame 
pasaulyje veikiančias gurmanų parduotuves, restoranus ir maistu 
bei gėrimais prekiaujančias įmones. Be to, padėklus slėgė klientams 
tiekiamos kitos žuvys ir jūrų gėrybės — pastarąsias daugiausia su- 
darė langustai su norveginiais omarais, dauguma buvo atvežti iš 
Škotijos, taip pat moliuskai, omarai ir krabai. 

Atrakinęs spyną jis pradarė pirmas duris ir patikrino tempe- 
ratūrą. Tuomet užmetė akį į likusias tris šaldyklas ir patraukė į rū- 
kyklas, pastatytas beveik prieš penkiasdešimt metų, tačiau puikiai 
išsilaikiusias. Iš plytų ir plieno suręstose didžiulėse suodinose patal- 
pose plieskė mediena kūrenamos džiovinimo krosnys, lubas dengė 
rėmai su kabliais, po kuriais kabojo rožinė ir rudai gelsva rūkomos 
žuvies filė. 

Harisas baigė apžiūrą, pripildė krosnis ąžuolinių malkų ir nu- 
drožė į krautuvėlę. Siaurame pailgame statinyje per visą sienos ilgį 
tįso prekystalis, kitoje pusėje ant lentynų gulėjo įvairiausių jūrų de- 
likatesų konservai drauge su uogienėmis, džemais ir paštetais. Maž- 
menos skyriuje triūsiantys darbuotojai tamsiai mėlynais drabužiais 
ir baltomis kepurėmis vitrinose dėliojo ką tik išrūkytą Žuvį ir vykdė 
pernakt telefonu arba elektroniniu paštu gautus užsakymus. 

Džeinė, vedėja, pranešė apie kilusią problemą. Vieną iš nakti- 
nių pavedimų atsiuntė maisto krepšeliais prekiaujanti kompanija, 
kuri beviltiškai lėtai atsilygindavo už produktus. Bendrovė nesitei- 
kė sumokėti jau tris mėnesius, ir gerokai padidėjusi skola kurstė 
nerimą. 

— Pone Harisai, manau, prekių siuntą derėtų sustabdyti, kol su 
mumis bus atsiskaityta, — tarė Džeinė. 

Valdytojas linktelėjo. Per kitas dešimt minučių jiedu aptarė 


užsakymus, paskui Harisas prisėdo prie kompiuterio, norėdamas 

patikrinti savo išteklius, bet staiga suskambo telefonas. Jis sėdėjo 
arčiausiai aparato, todėl ir pakėlė ragelį. 

— Kada galėtumėte atsiųsti du su puse tūkstančio langustų? — 
pasigirdo amerikietiška tartimi kalbantis balsas. 

— Kokio dydžio ir kada pageidautumėte, sere? 

Po akimirkos amerikietis atsakė: 

— Stambiausius, kokius turite. Iki savaitės pabaigos. Mus ap- 
vylė tiekėjai. 

Harisas paprašė luktelėti ir peržvelgė kompiuterio duomenis. 

— Kol kas mūsų atsargos išsekusios, bet per naktį iš Škotijos 
sulauksime naujos partijos. Ją išgabens antradienį ir atveš ankstyvą 
trečiadienio rytą. Jeigu jums reikalingas minėtas kiekis, krovinį pa- 
pildysiu gauta siunta. 

— Kada man patvirtinti užsakymą? 

— Kuo skubiau, sere. Pageidausite išgirsti kainą? 

— Dėl jos nesuku galvos. Krovinys tikrai bus čia? Trečiadienio 
rytą? 

— Siuntas iš Škotijos mums pristato kiekvieną trečiadienį, sere. 


— Gerai. Aš su jumis susisieksiu. 


Netoli rūkyklos pastatytoje išsinuomotoje tojotoje sėdintis 
Dantis baigė kalbėti mobiliuoju. Apsuko automobilį ir nuriedėjo 
siauru keliu, pravažiuodamas ženklą su užrašu sPRINGS sMOKED 
SALMON — PARDUOTUVĖ ATIDARYTA. 

Dantis pasvarstė, gal užsukti į klientų aikštelę ir išžvalgyti 
krautuvėlę. Ką nors įsigyti. Tačiau nusprendė pamatęs pakankamai, 
maža to, rodyti savo veido nebuvo jokio reikalo. Taip rizikuoti ne- 
vertėjo. 


Juolab kad rūkytos žuvies jis nevirškino. 

Savaitės dienos slinko, bet Rojaus Greiso komanda nepadarė 
jokios reikšmingos pažangos. Nors ištyrus po Talio nagais aptik- 
tus odos skutelius paaiškėjo, kad DNR priklauso gigantui, vardu Li 
Roganas, patekusiam į Fordo kalėjimą dėl ginkluoto apiplėšimo ir 
sunkaus kūno sužalojimo. Po kelių mėnesių jį turėjo lygtinai paleis- 
ti į laisvę. 

Roganą suėmė įtarus Voreno Talio nužudymu, bet jis teigė, esą 
tądien, prieš Talio mirtį, jiedu susipliekė dėl pinigų. Vidaus tyrimas 
nenustatė, kad areštuotasis skambino pasinaudodamas PIN kodu 
arba savo kameroje slepiamu mobiliuoju. Jei Roganas ir siekė atsiim- 
ti premiją, nepavyko rasti jokių jo ketinimų įrodymų. Tačiau žinant, 
kokia galybe mobiliųjų apsirūpinę Fordo kaliniai, labai tikėtina, kad 
telefoną jis pasiskolino arba išsinuomojo. Tuomet skambučio būtų 
veik neįmanoma atsekti. Sunkių nusikaltimų skyriaus vakarinis fili- 
alas nuolat informuodavo Greisą, kaip rutuliojasi įvykiai. 

Dėl galvoto valstybinio advokato Leitono Loido, su kuriuo 
Greisas praeityje daugybę kartų buvo susikirtęs, Evė Pris neatsaki- 
nėjo į jokius klausimus, ir po aštuoniolikos valandų ją teko paleisti 
už užstatą. Vyresnysis detektyvas liepė saviškiams stebėti moters 
namą, jeigu kartais grįžtų jos brolis. Vargu ar taip galėjo nutikti, an- 
tra vertus, Juvanas Prisas buvo pakankamai menko proto, tad galėjo 
iškrėsti tokią kvailystę. 

Greisas telefonu aptarė bylą su paslaugiu Niujorko teisėtvar- 
kos atstovu iš apygardos prokuratūros Specialiųjų tyrimų skyriaus, 
detektyvu Petu Laniganu. Šis pasidalijo detaliomis žiniomis apie 
mirusio jaunuolio tėvus, bet amerikietis nepateikė su dabartinėmis 
aplinkybėmis susijusios papildomos informacijos, tik papasakojo, 
kaip Fernanda Rever įniršo išgirdusi naujienas apie sūnaus žūtį — 
apie tūžmingą motinos reakciją bylojo ir tai, kaip ji elgėsi Jungtinėje 
Karalystėje. 

Kai Argus reporteris liaudavosi skambinęs, ramybės periodą 
Greisas laikydavo blogu ženklu — Spinela jau keletą dienų neban- 
dė užmegzti su juo ryšio. Vyresnysis detektyvas nusprendė rytoj, 
penktadienį, surengti spaudos konferenciją, vildamasis, kad atkurta 
avarijos eiga padės galimiems liudininkams prisiminti kokias nors 
smulkmenas. Be kitų sumetimų, jis siekė parodyti Reverų šeimai, 
kad policija neriasi iš kailio ieškodama vairuotojo, taip beširdiškai 
prisidėjusio prie incidento, pasibaigusio jų sūnaus mirtimi. 


Vienuoliktą valandą Sasekso kriminalinio skyriaus valdybo- 
je konferencijų salę užkimšo Žurnalistai. Sąsajos su mafija ir šimto 
tūkstančių dolerių atlygis pakurstė nepaprastą žiniasklaidos susido- 
mėjimą — gerokai didesnį nei vyresnysis detektyvas tikėjosi. Balan- 
džio 21-osios, trečiadienio, rytą netoli Portlando kelio buvusius pi- 
liečius Greisas paprašė prisiminti, ar jiems į akis krito baltas „Ford 
Transit“ furgonas, ir dalyvauti kitą dieną atkuriant avariją. 

Paskui jis kreipėsi į Sautvike, konkrečiau, Meinor Holo kely- 
je, gyvenančius žmones, ragindamas pagalvoti, gal jie kartais matė 
furgoną arba Juvaną Prisą — sykiu parodė policijos ir kalėjimo pa- 
reigūnų darytas įtariamojo nuotraukas. Nors Spinela jam stovėjo 
skersai gerklės, dabar nelemtas šūdgalvis bent jau bendradarbiavo. 

Po akistatos su spaudos atstovais kulniuodamas į savo kabi- 
netą, Greisas „Blackberry“ telefone pasitikrino dienotvarkę. Antrą 
popiet jis privalėjo nueiti į pasitarimą dėl daiktinių įrodymų. 

Vyresnįjį detektyvą prisivijo Glenas Brensonas. 

— Žinai, kaip senučiukas, su tomis konferencijomis tvarkaisi 
visai neblogai. 

— Aha, pačiam irgi teks išmokti elgtis su žurnalistais. Spauda 
mums reikalinga. Ir nesvarbu, mėgstame reporterius ar jų neken- 
čiame. Gal pats norėtum vadovauti kitam susitikimui? 


v.- so 


— Kodėl klausi? 

— Kitą kartą šnekėtis su Žiniasklaida leisiu tau. 

— Prakeikimas. 

— Tai kartoju kiekvieną sykį prieš spaudos konferenciją. Dar 
vienas dalykas. Noriu, kad perimtum vadovavimą vakariniam ko- 
mandos pasitarimui. Tu nieko prieš? 

— Aišku, kad ne. Juk aš neturiu asmeninio gyvenimo, gal pa- 
miršai? 

— Kas naujesnio? 

— Arės advokatas mane kaltina priekabėmis, agresyvumu ir 
nepagrįstais seksualinio pobūdžio reikalavimais. 

| — Nejaugi? 

— Aba, regis, prašiau žmonos ant manęs atsisėsti. Pagal jos 
religinius principus mylėtis galima tiktai misionieriaus poza. 

— Religinius principus? 

— Kai kurių JAV valstijų įstatymai iki šiol draudžia kitokias 
pozas. Pastaruoju metu Arė vaizduoja religinę fundamentalistę. 
Dievo akyse, rodos, tapau iškrypėliu. 

— Tada Jį derėtų vadinti vujaristu, ar ne? 

Suzirzė Greiso mobilusis. Jis atsiprašydamas linktelėjo ir pakė- 
lė telefoną prie ausies. 

Skambino nusikaltimo vietos tyrėjams vadovaujanti Treisė 
Stoker. 

— Rojau, — prabilo ji. — Aš esu Šorhamo uoste. Verčiau atvyk. 
Manau, radome Prisą. 

Greisas leido Glenui Brensonui vairuoti. Išlaikęs greitaeigio 
vairavimo egzaminą, gavęs leidimą automobiliu persekioti įstatymo 
pažeidėjus, detektyvas seržantas nuolat degdavo noru pademons- 
truoti draugui savo įgūdžius. Kaskart, kai sutikdavo, kad Brensonas 
jį vežtų, Greisas kaipmat dėl to pasigailėdavo. 

Įveikę nuožulnų A27 magistralės vingį, užnugaryje palikę link 
A23 autostrados vedantį kelią, jiedu nulėkė įkalnėn; spidometro 
rodyklė persirito per 120 mylių atžymą — Greiso požiūriu, bičiu- 
lis pernelyg pasikliovė mėlynais švyturėliais ir staugiančia sirena. 
Į iškvietimus privalantis reaguoti sveiko proto policininkas gana 
greitai suvokdavo, kad gatvėmis dažniausiai trankosi akli, kurti, 
pakvaišę arba neretai visų trijų savybių kombinacija pasižymintys 
asmenys. 

Jei bent vienas iš jų lenkiamų automobilių netikėtai išsuktų į 
kitą juostą, jie turėtų mestis šalin, tada įsirėžtų į priešingos kryp- 
ties eismą skiriantį barjerą ir garantuotai prasmegtų nebūtyje, todėl 
Greisas tvirtai įrėmė kojas į salono grindis melsdamasis, kad bi- 
čiulis sumažintų greitį. Pagaliau jiedu atsidūrė link Šorhamo uosto 
besidriekiančiame kelyje, iš dešinės apvažiuodami Hovo lagūną, 
kuri tyvuliavo netoli Greiso namų, bet už galimybę likti sveikiems 
gyviems ir neištampytais nervais tikriausiai reikėjo padėkoti lai- 
mingam atsitiktinumui, o ne vairuotojo įgūdžiams. 

— Eli, senučiuk, ką pasakysi apie mano vairavimą“ Gerėja, tie- 
sa? Jau pramokau slysti visais keturiais ratais! 

Vyresniajam detektyvui rodės, kad jo balso stygos kažkur pra- 
nyko. Turbūt pametė jas už kelių mylių nuo šitos vietos. 

— Tau derėtų įdėmiau stebėti kitus eismo dalyvius, — diplo- 
matiškai atsiliepė jis. — Privalai lavinti atidumą. 

Jie nušvilpė nedideliu žiedu, tik per plauką nesusidurdami 
su „Nissan Micra“, prie kurio vairo sėdėjo suplotą skrybėlę užsi- 
maukšlinęs vyriškis, ir veikiai pateko į pramoninę zoną. Dešinėje 
stiebėsi aukštas mūrinis sandėlis, kairėje geltonavo dviguba linija ir 
dunksojo iš gofruoto metalo suręstas mėlynas sandėlis. Detektyvai 
pasuko į pastatus skiriančią spragą, pro kurią atsivėrė vaizdas į ban- 
guotus Aldringtono įlankos vandenis, rytinį Šorhamo uosto kanalo 
pakraštį. Aplenkė furgoną su užrašu „D e+ H“ elektros instaliacija ir 
virš vieno statinio išvydo naminių gyvūnėlių maistą reklamuojantį 
ženklą. Priekyje staiga pamatė policijos automobilį mirguliuojan- 


208 PETER JAMES * MIRUSIOJO GNIAUŽTAI 


čiais švyturėliais. Artėdami įžiūrėjo kitas transporto priemones, 
tarp jų priklausančią Treisei Stoker, kuri vadovavo nusikaltimo vie- 
tos tyrėjams, ir antrą policijos mašiną, šonu riogsančią tarp dviejų 
statinių. Ji užstojo vielinėje tvoroje įtaisytus atvirus vartus. Už jų 
driekėsi krantinė. Pastatai buvo apjuosti nusikaltimo vietos juosta, 
o priešais ją sargybą ėjo bendruomenės paramos pareigūnė. 

Greisas su Brensonu išlipo laukan, kur juos pasitiko šuoringas 
drėgnas vėjas, žengė prie moters ir prisistatė. 

— Jums teks apsirengti apsauginius kombinezonus, — vyres- 
niajam detektyvui tarė ji. Po sekundėlės pagarbiai linktelėjo Glenui 
Brensonui. — Taip liepė Treisė Stoker. 

Tyrėjų vadovas prisiimdavo atsakomybę už potencialią nusi- 
kaltimo vietą, vos tik į šią nusigaudavo. Visų pirma atlikdavo du 
svarbiausius darbus — apribodavo į užtvertą zoną įleidžiamų as- 
menų skaičių ir nurodydavo, ką jie turėtų vilkėti, kad teritorijos ne- 
užterštų tokiomis smulkmenomis kaip drabužių siūleliai, galinčio- 
mis nukreipti dėmesį netikrais pėdsakais. 

Jiedu grįžo prie automobilio ir įsispraudė į mėlynus popieri- 
nius kombinezonus su gobtuvais. Nors Greisas rengėsi šimtus kartų, 
su nesklandumais susidurdavo kiekvieną sykį. Batai niekaip nepra- 
siskverbdavo pro klešnes. Ir aukštyn tempiama medžiaga užstrig- 
davo ties juosmeniu. 

Galiausiai susiruošę detektyvai nėrė po juosta ir nužygiavo 
į prieplauką. Pakeliui apėjo purviną ženklą, skelbiantį ATSARGIAI 
PAVOJINGA ZONA. Greisas pasidairė vaizdo stebėjimo kamerų, bet, 
dideliam savo nusivylimui, nė vienos neišvydo. Priekyje matė užpa- 
kaline dalimi į juos stovintį geltoną furgoną — mobilųjį operacijų 
centrą, kuriuo atvažiavo žmonės iš Specialiosios paieškos skyriaus, 
prišvartuoto žvejybinio tralerio pirmagalį, surūdijusį keltuvą, pil- 
nutėlį šiukšlių konteinerį, taip pat anapus kanalo kyšančius sandė- 
lius ir vienoje iš didžiausių vietinių medienos sandėliavimo aikšte- 


lių sukrautas sienojų rietuvės. 

Čionykštis rajonas jam visada patiko. Greisas giliai įkvėpė, 
mėgaudamasis vaikystę primenančiais druskos, alyvos, dervos ir 
lynų kvapais, kai jiedu su tėčiu įsitaisę ant molo žvejodavo. Anuo- 
met Šorhamo uostas atrodė kaip paslaptinga, neapsakomai įdomi 
vieta, jo akis traukdavo prie kranto išsirikiavę, tarptautines vėliavas 
iškėlę tanklaiviai ir konteinervežiai, gigantiški kranai, sunkvežimiai, 
knechtai, sandėliai ir milžiniška jėgainė. 

Užsukę už kampo jie išvydo triūsiančius žmones. Tarp apsau- 
ginius kombinezonus dėvinčių policijos pareigūnų Greisas bemat 
atpažino nedidukę, kresną Treisę Stoker, vadovaujančią nusikaltimo 
vietos tyrėjams, aukštaūgį NVT fotografą Džeimsą Gartrelą ir laibą 
koronerį Filipą Kijį. 

Aplinkui stovėjo Specialiosios paieškos skyriaus nariai tam- 
siai mėlynomis multino striukėmis, neperšlampamomis kelnėmis, 
guminiais batais ir juodomis beisbolo kepuraitėmis, virš kurių sna- 
pelių puikavosi žodis POLICIjA. Vienas jų stypsojo greta raudono, 
geltono ir mėlyno kabelių, nuo dėžės formos aparato tįstančių į 
vandenį. Greisas suprato, kad įlankoje darbuojasi naras. 

Visų dėmesys krypo į aplamdytą, balzganą „Ford Transit“ fur- 
goną, kurio stogu ir kėbulu vingiavo dumblo ruožai. Pro slenksčius 
nepaliaujamai plūdo vandens srautas. Vairuotojo pusėje nebuvo šo- 
ninio veidrodėlio. Nuo ratų arkų statmenai aukštyn kilo plieniniai 
perlyniai, siekiantys mobiliojo krano skriemulį. 

Tačiau Greisui kranas nerūpėjo. Jis įdėmiai nužvelgė kabinoje 
sėdintį, virš vairo susikūprinusį, nejudantį žmogų. 

Pasilabinti su detektyvais prisiartino Treisė Stoker. Jai draugi- 
ją palaikė stambus, šiurkščių bruožų, vyresnis nei penkiasdešimties 
metų vyras nugairintu veidu, sutaršytais, Žilstelėjusiais plaukais ir 
dilbius marginančiomis jūreivio tatuiruotėmis. Ant baltų trum- 
parankovių marškinių jis buvo užsimetęs fluorescencinę geltoną 
striukę, mūvėjo tamsias darbininko kelnes, avėjo patvarius gumi- 


nius batus ir visiškai nepaisė Žvarbių vėjo gūsių. 

— Rojau, Glenai, sveiki, — džiugiai prabilo ji. — Tai Kytas Vei- 
dis, vyriausiojo mechaniko padėjėjas iš Šorhamo uosto. Kytai, čia 
vyresnysis detektyvas Greisas, tyrimui vadovaujantis pareigūnas, ir 
jo pavaduotojas, detektyvas seržantas Glenas Brensonas. 

Jie paspaudė vieni kitiems rankas. Greisas kaipmat nusprendė, 
kad jam patinka Veidis, kurio veido išraiška spinduliavo pasitikėji- 
mą savimi, patirtį ir draugišką nusiteikimą. 

Rojus paklausė Treisės: 

— Nustatėte, kam priklauso furgonas? 

— Bandėm, šefe. Numerio skydeliai netikri. Serijos numeris 
nuzulintas ir nuo važiuoklės, ir nuo variklio bloko, todėl beveik ne- 
kyla abejonių, kad automobilis nuvarytas, bet kol kas nieko daugiau 
neišsiaiškinome. 

Greisas jai padėkojo ir atsigręžė į Veidį. 

— Na, ką papasakosite? 

— Šoninio skenavimo sonarais mes nuolat zonduojame kana- 
lą, tikrindami sąnašų lygį ir ieškodami pasitaikančių kliūčių. — Vei- 
dis atsakė vyresniajam detektyvui, bet podraug kreipėsi ir į Brenso- 
ną. — Vakar popiet, apytikriai pusę penktos, už šimto dvidešimties 
pėdų nuo krantinės aptikome objektą, kaip spėjome, transporto 
priemonę, į dvidešimt penkių pėdų gelmę nuskendusią aukštyn ra- 
tais — taip nutinka visiems automobiliams, panirusiems į gilų telki- 
nį. Jie apsiverčia dėl pirmagalyje sumontuoto variklio. 

Greisas linktelėjo. 

— Apačioje tamsu, nors į akį durk. Atsidarantys ir užsiverian- 
tys šliuzo vartai sukelia srovę, kuri plaka dumblo sluoksnį. Pasi- 
telkęs lyną su svoriu ir lejerį nustačiau, kad furgonas per keturias 
pėdas susmegęs dumble. Prisilaikydamas standartinės procedūros 
informavau policijos narus — Specialiosios paieškos skyrių — ir 
šįryt, maždaug prieš valandą, padėjome jiems ištraukti automobilį 
iš vandens. Deja, kabinoje radome aną vargšelį. Nežinau, ar jis pats 
sau atėmė gyvybę, savižudžių randame neretai, nes išsiropšti lau- 
kan, regis, nemėgino. 

Greisas apsidairė. Pažvelgė į surūdijusį sandėlį, iš pažiūros ap- 
leistą, nors greta stovintis atliekų konteineris liudijo, kad jame kaž- 
kas dirba. 

— Kokia čia vieta? 

— „Dudman', mineralų kompanijos, nuosavybė. Įsigyta prieš 
kelis mėnesius. Ne vienerius metus ji buvo tuščia — ankstesni šei- 
mininkai bankrutavo. 

— Ten kas nors darbuojasi? Budi sargai? 

— Nėra nei sargų, nei stebėjimo kamerų, sere. Praeitą savaitę 
sukinėjosi keli darbininkai, bet vėliau jiems pavedė remontuoti ki- 
tus bendrovės pastatus. 

Apylinkės nuošalios, dingtelėjo Greisui. Todėl jas pasirinko? Į 
tokį rajoną sunku pakliūti atsitiktinai. 

— Teritorija vakarais uždaroma? 

— Taip, sere, grandine ir kabamąja spyna. Bet šiandien atvykę 
įėjimą radome atvirą. Kažkas atrakino vartus arba juos išlaužė. 

Pajudėjęs furgono link Greisas žengė prie vairuotojo durelių. 

— Kiek laiko jis praleido vandenyje? 

— Manau, daugiausia tris ar keturias dienas, — atsakė me- 
chanikas. — Lavonas išbrinkęs — kūnas pampsta pirmas dvidešimt 
keturias valandas, — bet kol kas nepaliestas, nes žuvys su vėžiagy- 
viais paprastai laukia apie savaitę, kol mėsa pašvinksta, ir tik tada 
apspinta negyvėlį. | 

— Ačiu. 

Greisas įsispiginęs į kabiną pastebėjo, kad nuleistas ir vairuo- 
tojo, ir keleivio langas. Kažkas siekė greičiau nuskandinti furgoną? 
Užpakalinės durys taip pat buvo pravertos. Dabar jo galvoje sukosi 
vienintelis klausimas — tai nelaimingas atsitikimas, savižudybė ar 
žmogžudystė? Vyresnysis detektyvas iš patirties žinojo, kad skubotų 
išvadų daryti negalima. 

Nuo susikaupusių dujų numirėlis papurto, tačiau veidas išliko 
liesas. Skruostus raižė purvo dryžiai, siaubo kupinos, suapvalėjusios 
akys stebeilijosi pirmyn. Jis atrodė dar prakaulesnis nei fotograf- 

joje, o želė sutepti, stirksantys plaukai virto viršugalvį aplipdžiusiu 
kaltūnu. Bet atpažinti žmogų nebuvo sudėtinga. Rojus Greisas dėl 
visa ko iš kišenės iškrapštė Juvano Priso nuotrauką ir pakėlė prie- 
šais save. 

Bet kokios abejonės išsisklaidė. Dešinįjį paakį vagojo peilio 
įskobtas randas, po kaklu kabėjo auksinė grandinėlė, riešą dengė 
odinė apyrankė. Vis dėlto tapatybei patvirtinti reikės pirštų atspau- 
dų arba DNR pavyzdžio. Jis neketino palaikų rodyti artimiausiems 
giminaičiams, nes nepasikliovė nė vienu iš suktos Prisų šeimos. 
Greisas apžiūrėjo lavono rankas. 

“ Prisas spaudė vairą, tarsi apimtas niauraus ryžto. Lyg būtų įti- 
kėjęs kad, jei tik jo nepaleis, sugebės išvairuoti iš bėdų liūno. 

Kažkokia nesąmonė. 

— Mirusiojo gniaužtai, — šalia nuskambėjo moters balsas. 

Vyresnysis detektyvas apsisuko ir pamatė Specialiosios paieš- 
kos skyriui vadovaujančią seržantę Lorną Denison-Vilkins. 

— Lorna! Kaip einasi? 

Ji plačiai nusišypsojo. 

— Mums trūksta personalo, esame neįvertinti ir apsivertę dar- 
bais. Kas geresnio pas tave? 

— Taikliau pats nepasakyčiau. — Greisas smakru kryptelėjo į 
negyvėlį ir staiga išgirdo iš furgono atvilnijusį keistą metalinį čežė- 
jimą. S Mirusiojo gniaužtai? 

— Rigor mortis, arba pomirtinis sąstingis. Dėl staigaus panar- 
dinimo kūnas stėrsta kur kas greičiau nei įprastai. Jei žmogus nu- 
skęsta už ko nors laikydamasis, vėliau jį sudėtinga atplėšti nuo to 
objekto. 

— Mes nebandėme jų atlaužti, — pridūrė seržantė. — Baimi- 
nomės pakenkti įkalčiams. 

Tiek anksčiau, kai tekdavo bendrauti su šia moterimi ir jos 


komanda, tiek dabar vyresniajam detektyvui įspūdį darė tai, kad ji 

puikiai suvokė, kaip svarbu neužteršti potencialios nusikaltimo vie- 
tos. Bet kodėl Prisas laikėsi vairo? Iš baimės suakmenėjo? Greisas 
žinojo, kad griebtųsi visų įmanomų priemonių, mėgindamas ištrūk- 
ti iš automobilio, jei pats nuo uosto prieplaukos nulėktų į vandenį. 

Galbūt po smūgio jis prarado sąmonę? Tokia tikimybė eg- 
zistavo. Ant galvos jokių žymių nematyti, vyrukas buvo užsisegęs 
saugos diržą, bet prielaidą patvirtins arba paneigs skrodimą atlik- 
siantis patologas. Dėl kokios kitos priežasties Prisas galėjo įsikibti 
į vairą? Sąmoningai siekė nuskęsti? Tačiau jis nepriminė Žmogaus, 
trokštančio prieš save pakelti ranką. Iš skaitytos informacijos apie 
Juvaną Prisą ir asmeninės pažinties su šituo nusikaltėliu susidarė 
įspūdis, kad jam gyvenime nė velnio niekas nerūpėjo. Vargu ar dėl 
dviratininko žūties jį būtų apnikusi savižudiška širdgėla. Juolab kad 
artimiausiu metu Prisą turėjo paleisti iš kalėjimo. 

Greisas užsimovė kombinezono kišenėje buvusias vienkarti- 
nes pirštines, pasviręs įgrūdo rankas pro langą ir pabandė atlaužti 
negyvėlio smilių nuo vairo. Tas nė nepakrutėjo. Prietaiso skydelio 
viršumi nuskuto nago didumo krabas. 

Iš furgono gilumos vėl atsklido metalinis šiugždesys. Būgštau- 
damas nudrėksti odą ir netekti piršto atspaudo, jis dar sykį atsargiai 
patrūkčiojo smilių, bet nieko nepešė. 

— Kad mane kur skradžiai! — ūmai nugriaudėjo Kyto Veidžio 
balsas. 

Uosto mechanikas palinko ir įkišo galvą pro užpakalinį atvirą 
tarpdurį. Po akimirkos atsitiesė, rankose laikydamas įnirtingai besi- 
rangantį dviejų pėdų ilgio juodą omarą, kurio žnyplės ilgiu nenusi- 
leido žmogaus plaštakoms. 

— Nieko sau egzempliorius! — Veidis radinį pademonstravo 
Specialiosios paieškos skyriaus nariams. 

Į jį smigo visų žvilgsniai. 

— Gal kam maga šįvakar „Omaru termidoru“ pavaišinti savo 


antrąją pusę? 

Norinčiųjų neatsirado. Aplinkiniai į siūlymą reagavo tik pasi- 
bjaurėjimo išraiškomis ir vienu kitu šūksniu. 

Mechanikas sviedė omarą atgal į kanalą, ir padaras dingo ban- 
guotame vandenyje. 

Telefonu pasikalbėjusi su Rojumi Greisu ir nusikaltimo vietos 
tyrėjams vadovaujančia pareigūne, patologė iš Vidaus reikalų mi- 
nisterijos sutiko, kad jai derėtų vietoje apžiūrėti lavoną ir tik tada 
leisti kūną gabenti į morgą. Ji privalėjo baigti darbą Londono la- 
boratorijoje, o tai reiškė, jog komanda turės ilgai lūkuriuoti šaltoje 
uosto prieplaukoje. 

Bent tiek gerai, kad iš dviejų šiai zonai priskirtų patologų už- 
duoties imsis Nadiuška De Sanča, su kuria Greisui ir kitiems labiau 
patiko bendradarbiauti. Stuomeninga raudonplaukė ispanė ne vien 
puikiai dirbo, bet ir buvo graži pažiūrėti. 

Kone penkiasdešimties Nadiuška De Sanča atrodė dešimtme- 
čiu jaunesnė. Niurzgliai, ko gero, aiškintų, esą už nuostabų kūną 
ir veidą iš dalies turėtų būti dėkinga savo sutuoktiniui, plastikos 
chirurgui. Tačiau dėl atviro nuoširdaus moters būdo retam kuriam 
kildavo noras ieškoti priekabių. Gerokai daugiau žmonių tiesiog 
pavydėjo Nadiuškai išvaizdos, o pusė vyrų iš Sunkių nusikaltimų 
tyrimo skyriaus jos troško — beje, jie geidė ir Kleo Morėj. 

Paprastai jūroje rastas skenduolis būdavo gabenamas į morgą, 
ir rytojaus dieną jį išskrosdavo čionykštis patologas. Bet jei koro- 
neriui kildavo pagrįstų įtarimų, vienas iš kvalifikuotų specialistų, 
kurių gretas Jungtinėje Karalystėje sudarė trisdešimt asmenų, atlik- 
davo nuodugnią autopsinę ekspertizę. Standartinis skrodimas ne- 
trukdavo nė valandos. Jeigu jis atitekdavo patologui iš Vidaus rei- 
kalų ministerijos, tuomet, atsižvelgiant į aplinkybes, kūno būklę ir 
tai, kam kliūdavo darbas, procedūra užsitęsdavo nuo trijų iki šešių 
ar net daugiau valandų. 

Kaip tyrimą kontroliuojantis pareigūnas, Rojus Greisas buvo 
įpareigotas dalyvauti autopsijoje. Jis apniuko supratęs, kad neturi 
nė menkiausio šanso šįvakar su Kleo nuvykti į Londoną ir pamatyti 
„Vaikinų iš Džersio“ miuziklą. Sostinėje jiedu rezervavo viešbučio 
kambarį ir rytoj, prasidėjus šventiniam gegužės 1-osios savaitgaliui, 
ketino Tvikenhame pažiūrėti, kaip regbį žaidžia sausumos pajėgų ir 
karinio jūrų laivyno komandos — į rungtynes pakvietė Nobis Ho- 
las, senas draugas, kuris Kipre vadovavo jūrų policijai, ir jo žmona 
Helena. 

Laimė, Kleo jį suprato... skirtingai nei Sendė, pagalvojo vy- 
resnysis detektyvas jausdamas, kaip širdį nudiegia liūdesio dūris. 
Bėgant savaitėms, žmona blėso iš atminties, tačiau kaskart, kai apie 
ją susimąstydavo, Greisą tarsi įsupdavo iš vėžių išmušantis tamsus 
debesis. Nors jis atsargiai aiškindavo, kad dėl žmogžudystės tyri- 
mo tenka atsisakyti bet kokios kitos veiklos, ir vardydavo priežastis, 
Sendė visada užsiplieksdavo pykčiu. 

Žmona tvirtindavo negalinti pakęsti, kad Greisui darbas rūpi 
labiau už ją. Kad ir kaip karštai jis protestuodavo, Sendė beveik ma- 
niakiškai laikydavosi savo nuomonės. 

Kas tau svarbiau, sykį paklausė. Jei tau reikėtų pasirinkti tarp 
manęs ir darbo, Greisai? 

Į Rojų ji visada kreipdavosi pavarde. 

Tu. 

Meluoji, išsišiepė Sendė. 

Ne, aš sakau tiesą! 

Stebėjau tavo akis. Juk pats mane išmokei to triuko — jeigu jos 
krusteli į vieną pusę, tu skiedi, jeigu pajuda į kitą, vadinasi, kalbi nuo- 
širdžiai. Taviškės, Greisai, pakrypo į dešinę, ten, kur žiūri pūsdamas 
miglą! 

Danguje suklykė kiras. Jis pašnairavo į laikrodį. Be kelių mi- 
nučių pusė pirmos. 

Vidurio kanalu nuslinko žemsemė, traukianti link šliuzo, ku- 
riam atsivėrus laivas išplauks į atvirą jūrą. Nadiuška spėjo atva- 

žiuosianti apytikriai antrą. Ir čia ji praleis ne mažiau kaip valandą, 
tyrinėdama lavono padėtį, viską fotografuodama, ant Priso kūno 
dairydamasi mėlynių ir nubrozdinimų, nesiderinančių su žymėmis, 
kurias paliko sąlytis su furgono kabinos objektais, ieškodama dra- 
bužių siūlelių, plaukų ir kitokių smulkmenų, nes pernešant negyvėlį 
jos gali pasimesti. Skenduolis į vandenį pateko prieš kelias dienas, 
todėl Greisas abejojo, kad ant numirėlio pavyktų aptikti kokių nors 
skaidulų arba plaukelių, tačiau jį nuolat stebindavo patologų eks- 
pertų gebėjimas rasti detales, į kurias dėmesio neatkreipdavo žvi- 
triaakiai detektyvai ir gerai apmokyti nusikaltimo vietos tyrėjai. 

| Vyresnysis detektyvas pažvelgė pro nuleistą vairuotojo langą. 
Nuotraukose įamžintas liesas Priso veidas su ryškių kontūrų bruo- 
žais faktiškai nepasikeitė, bet oda įgavo vaiduoklišką, kone perregi- 
mą žvilgesį. Požymių, kad jį kramsnojo maitėdos, nematyti. Vyru- 
kas buvo apsirengęs dumblu ištepliotais marškinėliais ir užsitempęs 
juodus džinsus, tačiau batų neavėjo. Basam sėstis prie vairo nejį- 
prasta, pagalvojo Greisas ir atsiminė jo sesers namo miegamajame 
rastus sportbačius. Nejau Prisas taip skubinosi išlėkti, kad pamiršo 
juos apsiauti? 

Trumpas, apgailėtinas, iššvaistytas gyvenimas baigėsi visiškai 
neoriai, dingtelėjo Greisui. Mažų mažiausia jį pasisekė išgelbėti nuo 
vėžiagyvių. Arba atvirkščiai, žinant, kokia žmogiška atmata skendė- 
jo vandenyje. 

Rojus Greisas paskambino į kabinetą Nr. 1, liepė saviškiams 
nutraukti Juvano Priso ir „Ford Transit“ paiešką ir apklausti arti- 
miausius įtariamojo sesers kaimynus — galbūt balandžio 27-osios, 
antradienio, naktį ar ankstyvą rytą jie ką nors pastebėjo arba gir- 
dėjo. Tuo pat metu jis ėmė spėlioti, ar brolio mirtis sukrės Evę Pris 
tiek, kad ji atskleistų, kas vakar įvyko — jei tik išties žinojo. 

Per kitą valandą Greisas kruopščiai išžvalgė aplinkinę teritori- 
ją. Ypač uoliai dairėsi vaizdo kamerų, nukreipusių objektyvus į šios 
krantinės prieigas, bet ničnieko nepešė. Sustiręs į ožio ragą dėkingai 
priėmė pasiūlymą išgerti kavos Specialiosios paieškos skyriaus fur- 
gone, kuriame stovėjo staliukas, apsuptas jaukiomis sėdimosiomis 
vietomis. 

Vyresnysis detektyvas kartu su įkandin sekančiu Brensonu 
laipteliais užsikorė į kabiną, ir abu suskato trintis delnus, idant at- 
lėgtų rankas stingdantis šaltis. Vienas iš bendruomenės paramos 
pareigūnų jau buvo nusiųstas į artimiausią prekybos centrą sumuš- 
tinių. Netrukus prie jųdviejų prisijungė aukšta koronerio Filipo 
Kijo figūra ir Treisė Stoker, informavusi, kad su ja ką tik susisiekė 
Nadiuška De Sanča ir pranešė prisistatysianti po kelių minučių. Pa- 
darydami vietos, į šoną pasislinko du Specialiosios paieškos sky- 
riaus nariai, stambus vyras, kolegų pramintas Sulčiumi, ir smulkaus 
sudėjimo blondinas, pravardžiuojamas PB, Pusgalviu Buriuotoju. 

Greisas bandė prisiskambinti Kleo mobiliojo ir morgo telefo- 
no numeriais, bet abu kartus įsijungė balso paštas. Širdį nutvilkė 
nerimo dilgsnis. O jeigu ji sukniubo, lavoninėje likusi viena? Kai 
nebūdavo skrodimų, pastate dažniausiai sukiodavosi tik trys žmo- 
nės — Kleo, Darenas ir Volteris. Pastariesiems dviem išvažiavus at- 
gabenti numirėlio, ji plušėdavo savarankiškai. Pargriuvusi ant grin- 
dų Kleo gulėtų porą valandų, kol ją kas nors aptiktų. 

Rojui ir praeityje ramybės nedavė suvokimas, kad ji morge 
triūsia be jokios draugijos, bet dabar tokios mintys dirgino dar 
smarkiau. Jis skambtelėjo į namus, bet vėl nesulaukė jokio atsaky- 
mo. Jau ėmė rimtai svarstyti, ar nereikėtų nulėkti į lavoninę ir įsi- 
tikinti, kad Kleo gerai laikosi, kai jį nustebino netikėtai pasigirdęs 
mylimos moters balsas. 

— Vaje! Ir tai vadinama darbu? — stovėdama tarpduryje šel- 
miškai sušuko ji. 

Greisas pakilo nuo sėdynės. Skirtingai nei dauguma, Kleo taip 
apsirengdavo mėlyną popierinį kombinezoną, kad jis primindavo 

dizainerio apdarą. Dėl atsikišusio pilvo, gnybtuku susegtų plaukų ir 
į batus sukištų kelnių ji atrodė tartum ateivė, erdvėlaiviu atskridusi 
iš planetos, kurios gyventojai kur kas dailesni už žmones. Vyres- 
nysis detektyvas vis dar neįstengė patikėti priklausąs šiam naujam 
pasauliui. Greiso širdis suspurdėjo iš džiaugsmo, ir taip nutikdavo 
kaskart, kai ją išvysdavo. 

Sulčius ir PB švilptelėjo pamatę žavingą atėjūnę. 

Dabar, kai veidas iš dalies atgavo įprastą spalvą, Kleo švytėjo 
kaip niekada, sau tarė jis ir nulipęs laipteliais pakštelėjo jai į skruostą. 

— Ką čia veiki? — paklausė trokšdamas ją apkabinti, bet tik ne 
priešais šutvę ciniškų kolegų, kurie nepraleistų progos jo paerzinti. 

— Miuziklo jau nepamatysime, todėl nusprendžiau apsilanky- 
ti pajūryje. Kiek suprantu, radai labai įdomios rūšies povandeninį 


gyvį. 

— Gydytojai tau griežtai uždraudė kilnoti sunkius daiktus, 
aišku? 

— Nieko tokio. — Kleo kryptelėjo galva į šoną. — Pasinau- 
dosiu anuo krautuvu! — nusišypsojusi pridūrė: — Nesijaudink, su 
manimi atvažiavo Darenas. Volteris sirguliuoja, todėl darbe nepa- 
sirodė. 

Iš radijo stotelės atsklido nusikaltimo vietą sergėjančio parei- 
gūno balsas: 

— Sere, kai kas nori jus matyti — sako, kad jo laukėte. Kevinas 
Spinela? 

Greisas jo laukė panašiai, kaip mėsinių musių, kurios apspin- 
ta pūvantį lavoną. Pasukęs už kampo jis žengė prie užkardos. Ten 
stoviniavo Spinela, laibas žemaūgis tipas Žele suteptais, styrančiais, 
vėjo gūsiuose nekrutančiais plaukais, žiurkės dantimis kramtantis 
gumą, pasikėlęs rusvai gelsvo lietpalčio apykaklę tarsi stereotipinis 
seklys iš filmų. 

— Labas rytas, vyresnysis detektyve! 

Rojus Greisas pastukseno į savo laikrodį. 

— Tiesą sakant, jau diena. — Jis priekaištingai nužvelgė žurna- 
listą. — Dažniausiai taip nesivėlinate. 

— Cha cha, — atsiliepė Spinela. 

Detektyvas tylėdamas padėbsojo į reporterį. 

— Kiek girdėjau, aptikote furgoną su kūnu. 

— Stebiuosi, kad nepasirodėte anksčiau. Krantinėje praleidau 
ne vieną valandą. 

Spinela nė kiek nesutriko. 

— Taip, taip. Ką galite apie jį papasakoti? 

— Jūs veikiausiai turite daugiau duomenų už mane. 

— Radote, ko gero, ne Juvaną Prisą, ar ne? 

Tai logiškai išprotautas spėjimas, savęs paklausė Greisas, ar su 
Spinela susisiekė kažkas iš komandos? 

— Furgone tikrai yra negyvėlis, bet jo tapatybė dar nenusta- 
tyta. 

— Čia jūsų ieškomas „Ford Transit“? 

Jis pamatė artėjančią, didelį juodą krepšį nešančią Nadiušką de 
Sančą apsauginiu kombinezonu ir baltais batais. 

— Daryti išvadas per anksti. 

Spinela bloknote užsirašė pastabą. 

— Po nelaimės prabėgo dešimt dienų. Vyresnysis detektyve, 
jūs manote, kad pasistūmėjote į priekį mėgindami išsiaiškinti, kur 
dingo furgonas su vairuotoju? 

— Mus itin džiugina visuomenės aktyvumas, — sumelavo 
Greisas. — Bet norėtume, kad piliečiai, kurie Sautvike tarp balan- 
džio dvidešimt šeštosios, pirmadienio, aštuonioliktos valandos ir 
balandžio dvidešimt septintosios, antradienio, aštuntos valandos 
matė baltą furgoną, užmegztų ryšį su nusikaltimų tyrimo kabinetu 
arba anonimiškai paskambintų Kovos su nusikalstamumu organi- 
zacijai. Telefonų numerius padiktuoti? 

— Aš juos turiu, — atsakė Spinela. 

— Kol kas tiek žinių. — Greisas linktelėjo patologei nebyliai 
pasisveikindamas, gestu žadėdamas netrukus prie jos prisidėti. — 

Tikiuosi, identifikavęs lavoną ir furgoną, jūs malonėsite naujieno- 
mis pasidalyti su mumis? 

— Labai juokinga. 

Nadiuška pasirašė sargybinės žurnale ir nėrė po Greiso pakel- 
ta juosta. 

— Patologė iš Vidaus reikalų ministerijos? — susidomėjo Spi- 
nela. — Jei neklystu, užsiimate žmogžudystės tyrimu? 

Vyresnysis detektyvas atsigręžė ir įsispitrijo reporteriui į akis. 

— Paskutiniam gauti informaciją kiek neįprasta, ar ne? 

Jis be galo patenkintas apsisuko ant kulno ir nusivedė Nadiuš- 
ką De Sančą į prieplauką — patraukę dešinėn jiedu veikiai prany- 
ko žurnalistui iš akiračio. Žinodamas, kad patologė mėgsta dirbti 
niekieno netrukdoma, Greisas paliko ją vieną, o pats nužygiavo į 
šiltą Specialiosios paieškos skyriaus furgoną, kur sėdėjo Kleo ir kiti 


komandos nariai. 


Po pusvalandžio Nadiuška de Sanča laipteliais užlipo į trans- 
porterio kabiną. 

— Rojau, privalau tau kai ką parodyti. 

Įsirangęs į šiltą striukę, sekdamas įkandin patologės, Greisas 
nusigavo iki balto furgono. Moteris sustojo prie atidarytų vairuo- 
tojo durelių. | 

— Rojau, atsitiktinės mirties tikimybę galime atmesti, ir aš esu 
visiškai tikra, kad čia ne savižudybė. 

Jis klausiamai dirstelėjo į Nadiušką. 

Patologė pirštu bedė į saulės skydelį ir prie jo pritvirtintą ma- 
žutį cilindrinį objektą, į kurį Greisas nebuvo atkreipęs dėmesio. 

— Matai? Povandeninė skaitmeninė vaizdo kamera — ir siųs- 
tuvas. Ji įjungta, nors elementas nusėdęs. 

Greisas susiraukė ir tuo pat metu pyktelėjo ant savęs, kad ne- 


pastebėjo prietaiso. Kaip, po velnių, jis prasprūdo pro akis? Maž- 

daug colio skersmens ir trijų colių ilgio daikčiukas tamsiai mėlynu 
metaliniu aptaisu ir plačiakampiu „žuvies akies“ tipo objektyvu. 

Jo minčių eiga nutrūko, kai Nadiuška pamojo į lavono plašta- 
kas ir sumišusi atsisuko į detektyvą. 

— Dėl mirusiojo gniaužtų kaltas rigor mortis, teisingai? 

Greisas sulinksėjo. 

Ji ištiesė pirštinėtą ranką ir kilstelėjo papurtusį, kaip alebastras 
baltą Priso pirštą. Šio galiuko oda liko prikibusi prie vairo ir iš pa- 
žiūros atrodė kaip pūslelė, iš kurios kyšojo gijos. 

— Laboratorijoje teks atlikti analizę, bet jau dabar aišku, kad 
čia panaudota rišli medžiaga. Mano nuomone, vargšo rankos prie 
vairo prilipdytos ypač stipriais klijais. 

Įsitaisęs „Premier Inn“ viešbučio kambaryje, priešais nešioja- 
mąjį kompiuterį, Dantis gurkšnojo kavą ir montavo filmuotą me- 
džiagą su užfiksuotomis paskutinėmis keliomis Priso gyvenimo 
minutėmis. Iš lubų kyšantį dūmų jutiklį tebedengė lipni juostelė, 
ant rašomojo stalo gulėjo cigarečių pakelis, plastikinis žiebtuvėlis ir 
peleninę atstojanti lėkštutė. 

Jis naudojosi trimis kameromis: segima ant riešo, įtvirtinta 
furgone ir pastatyta ant šiukšlių konteinerio. Primityviai apdorotas 
filmas, kurį dar reikės patobulinti, prasidėjo nuo naktinio kadro, 
įamžinusio prie krantinės pakraščio stovintį furgoną. Į dešinę nuo 
transporto priemonės stiebėsi švartavimosi stulpelis. Viršutiniame 
dešiniajame ekrano kampe buvo matyti data ir laikas: balandžio 
27-oji, antradienis, 2.00. Prie vairo kiurksojo Prisas, regis, praradęs 
sąmonę, lipnia juosta užklijuota burna. 

Paskui sekė kabinos vaizdas — plačiu kampu nufilmuotas, 
sėdynėje diržais prisegtas, purvinus baltus marškinėlius dėvintis 
Juvanas Prisas. Vyrukas mėgino atsimerkti tarytum busdamas iš 

miego, veido išraiška bylojo, kad jis jaučiasi suglumęs ir nesusigau- 
do, kur esąs. Galop nukreipė žvilgsnį į vairą gniaužiančius pirštus 
akivaizdžiai nesuprasdamas, kodėl neįstengia jų pakrutinti. 

Jis pradėjo muistytis, pabandė išvaduoti savo galūnes. Akys 
baimingai išsprogo, nes žmogus po truputį įsisąmonino pakliuvęs į 
bėdą. Regėjimo lauke šmėstelėjusi kito individo ranka nuplėšė nuo 
lūpų juostą. Prisas iš skausmo aiktelėjo, pasuko galvą ir kreipėsi į 
asmenį, nutolusį už objektyvo akiračio. Prabilo įžūliu, tačiau pani- 
kos atmieštu balsu: 

— Kas tu? Ką darai? Ką, velniai rautų, sumąstei? 

Vairuotojo durelės užsitrenkė. 

Kitoje scenoje atsivėrė vaizdas į dešinįjį kėbulo šoną ir už au- 
tomobilio plytintį trumpą žemės ruožą. Kažkokia figūra, veidą sle- 
pianti po bluzono gobtuvu, atvairavo krautuvą su šakėmis ir juo 
taranavo užpakalinę „Ford Transit“ dalį, per kelis colius pajudinda- 
ma jį iš vietos, paskui ėmė stumti furgoną prieplaukos krašto link. 

Priekiniams ratams persiritus virš krantinės briaunos, va- 
žiuoklė nuslydo grindiniu, išgaudama metalinį džeržgesį, ir auto- 
mobilis staiga pasviro žemyn. 

Filmo eiga persikėlė į kabiną. Juvanas Prisas suapvalėjusiomis 
akimis jau spiegė: 

— Ne, ne! Ko tu nori? Pasakyk, ko nori! Maldauju, pasakyk! 
Šūdžiau, pasakyk! — jis palinko pirmyn, įsirėžė į saugos diržus ir 
prasižiojo lyg nebyliai klykdamas — tarsi iš siaubo nebūtų pajėgęs 
išgauti nė garso. 

Tolimesniame natūriniame kadre krautuvas dar sykį stumtelė- 
jo furgoną, ir tas nuvirtęs nuo prieplaukos trumpam dingo iš aki- 
pločio. Po sekundėlės pasigirdo duslus pūkšt. 

Kitu kampu filmuotoje išorinėje scenoje „Ford Transit“ ėmė 
sūpuotis ant bangų, plūduriuodamas netoli kranto. Furgonas lėtai, 
bet užtikrintai grimzdo pirmagaliu į dugną, aplink kėbulą į paviršių 
veržėsi burbulai. 


Ekrane vėl pasirodė kabinos vidus. Priso fizionomija virto 

siaubo kauke. Auka iš visų jėgų stengėsi atplėšti nuo vairo pirštus — 
kūnu įnirtingai lingavo į priekį ir atgal, kiek tik leido saugos diržas, 
trūkčiojo rankas ir pečius, iš klaiko perkreiptomis lūpomis vapėjo: 

— Prašau... prašau... prašau... Padėkit man! Padėkit! Kas nors 
padėkit! 

Jis užleido vietą panoraminiam kadrui, kuriame aiškiai buvo 
matyti, kad furgonas krypsta ant šono, o Prisas purtosi ir sukaliojasi 
nelyginant akrobatas. Tuo metu, kapotui smengant į gelmę, „Ford 
Transit“ dar smarkiau pasviro žemyn ir pro atvirus langus plūstelė- 
jo vandens srautas. 

Kitą epizodą, filmuotą kabinoje, papildė slopus maurojimas. 
Vidinę erdvę tvindė putojantis tamsus vanduo. Jo lygis greitai 
kilo, užliedamas besikratančią Priso krūtinę. Apimtas nevilties, jis 
mėšlungiškai blaškėsi, mėgino ištrūkti į laisvę ir patylomis inkštė: 

— Ne... ne... ne... ne... 

Baltos putos sparčiai pasiekė kaklą, sudrėkino auskarą ir po 
kelių sekundžių apsėmė smakrą. Jis išspjovė į burną patekusį van- 
denį. Bet tas galų gale užtvindė burną. Prisas desperatiškai atkragi- 
no galvą, į paviršių iškeldamas veidą, ir gailiai sustugo: 

— Maldauju, padėkit! Kas nors padėkit! 

Nenumaldomai kylantis vanduo nugramzdino atvirą kaklo lo- 
pinėlį ir vėl ėmė tekšenti į smakrą. Auka kaip paklaikusi sumataravo 
galva. | 

Dantis gurkštelėjo kavos ir prisidegė cigaretę, bejausmį žvilgsnį 
įsmeigęs į ekraną. Pasiklausė, kaip vyrukas alsuoja, į plaučius sriuob- 
damas orą, tartum bandydamas apsirūpinti deguonies atsargomis. 

Vanduo jau tyvuliavo kabinos palubėje. Prisas išplėstomis aki- 
mis tebekratė galvą. Vaizdas tapo miglotas. Iš jo burnos paplūdo 
burbuliukų čiurkšlė. Trūkčiojimai sulėtėjo, galiausiai liovėsi, ir da- 
bar jo galva viso labo švelniai suposi linguodama srovėje. 

Paskutiniame filmo kadre vaizdo kamera parodė, kaip užpaka- 
linė „Ford Transit“ dalis atlapotomis durelėmis garma į vilnijančią, 
it rašalas juodą įlanką. Vanduo suburbuliavo, ir furgonas prasmego 
bangose lyg smukdamas kitapus užuolaidų. 

Braitono ir Hovo morge neseniai teko dvigubai praplėsti skro- 
dimų kambarį. Atnaujinimo darbų prireikė norint vienu metu au- 
topsijai parengti daugiau lavonų ir siekiant senuosius šaldytuvus 
pakeisti platesniais, nes ryškėjo stiprėjantis visuomenės polinkis į 
nutukimą. 

Ankstesnėje patalpoje Rojų Greisą visada apimdavo klaustro- 
fobijos pojūtis, ypač kai ten susiburdavo nemažas skaičius asmenų, 
privalančių dalyvauti Vidaus reikalų ministerijos patologo atlieka- 
mame skrodime. Dabar bent jau atsirado papildomos erdvės. Vis 
dėlto atšiauriai apšviestas kambarys su plytelėmis išklijuotomis sie- 
nomis tebekėlė šiurpą. 

Kai jis studijavo policijos mokykloje ketindamas tapti detekty- 
vu, vienas iš instruktorių perskaitė žmogžudystės tyrimo moralinį 
kodeksą, kurį savo darbuotojams parašė pirmasis FTB direktorius 
Dž. Edgaras Huveris. 


Pareigūnui nėra didesnės garbės ir sunkesnės pareigos už 
žmogaus mirties tyrimą. 


Tie žodžiai amžiams įstrigo Greisui į galvą. Kai vadovaudavo 
bylos nagrinėjimui, jį nuolat slėgdavo atsakomybės našta. Bet šioje 
patalpoje Rojų užvaldydavo ir kitos emocijos. Dėl prarastos gyvy- 
bės — net jeigu tai būdavo Juvano Priso tipo šunkara, — vyresnįjį 
detektyvą apimdavo tam tikras liūdesys. Kas žino, kokiu žmogumi 
Prisas būtų užaugęs, jeigu gyvenimas jam nebūtų padalijęs tokių 
beviltiškų kortų? 

Nors ir įpareigotas stebėti skrodimą, autopsijos kambaryje 
Greisas kai kada jausdavosi įsibrovėlis. Lavonas, kurį patologai tu- 
rėdavo prapjauti ir išskobti, netekdavo bet kokio privatumo. Tačiau 
nei mirusieji, nei jų mylimieji ničnieko negalėdavo pakeisti. Jeigu 
žmogus padėdavo galvą įtartinomis aplinkybėmis, koroneris reika- 
laudavo skrodimo. 

Ant autopsijos stalo tysantis Juvanas Prisas atrodė siurrealis- 
tiškai. Buvo vis dar su marškinėliais, džinsais ir rankose gniaužė 
juodą vairą, Nadiuškos de Sančos paliepimu, išmontuotą iš furgono 
ir kartu su palaikais atgabentą į morgą. Susidarė įspūdis, kad negy- 
vėlis vairavo kažkokį vaiduoklišką automobilį. 

Anapus skliautuoto praėjimo dunksojo plieninis stalas, ša- 
lia buvo sudėti kruvini vidaus organai, o juos apžiūrintį studentą 
instruktavo vienas iš Braitono patologų konsultantų. Nuo dezin- 
fekcinių priemonių, yrančių vidurių bei kraujo dvoko Greisui kaip 
įprastai sutraukė skrandį. Šnairuodamas jis pamatė smegenis, kepe- 
nis, širdį, inkstus ir už jų kyšančią lentyną su elektroninėmis svars- 
tyklėmis. Ant paties stalo gulėjo jau išmėsinėti palaikai — gipso 
atspalvio senutė pražiota burna, plačiai atlapota diafragma, viršun 
atverstais geltonais riebaliniais krūtų audiniais, krūtinės oda pri- 
dengta gakta, tarsi patologas būtų norėjęs išsaugoti jos orumą. 

Jis sudrebėjo ir žengė arčiau Priso, šiugždėdamas pižamą pri- 
menančiu žaliu apdaru. Nadiuška pincetu atsargiai timpčiojo vie- 
no piršto odą. Džeimsas Gartrelas, fotografas iš teismo ekspertų 
komandos, darbavosi pamažu slinkdamas aplink numirėlį. Glenas 
Brensonas kampe vogčiomis kalbėjo mobiliuoju. Su žmona Are, sa- 
vęs paklausė Greisas. Savo advokatu? Koroneris Filipas Kijis žaliais 
mediko drabužiais ir po smakru nuleista melsva kauke nerimastin- 
gai susiraukęs dudeno į diktofoną. 

Kleo su asistentu Darenu stoviniavo greta, kad iškilus būti- 
nybei pagelbėtų Vidaus reikalų ministerijos patologei, bet kol kas, 
neturėdami kuo užsiimti, abu tegalėjo stebėti procesą. Retsykiais ji 
atsisukdavo į Greisą ir slapta nusišypsodavo. 

Vyresnysis detektyvas įtemptai mąstė. Prie vairo priklijuotos 
rankos akivaizdžiai bylojo apie nužudymą. Be kita ko, ramybės 
nedavė furgone sumontuota vaizdo kamera. Ją įtaisė galvažudys? 
Priso pažįstamas, sadistiškas premijų medžiotojas, žinojęs, kur jis 
slapstėsi? 

O gal incidentą derėtų nagrinėti kitokiu, nykesniu aspektu? Jį 


226 PETER JAMES * MIRUSIOJO GNIAUŽTAI 


slėgė mintys apie sąsajas su mafija. Nejau čia nagus prikišo žudikas, 
pasamdytas įgyvendinti sadistinio keršto troškimą? 

Oficialiai numirėlio tapatybė dar nenustatyta. Vėliau jį turės 
atpažinti motina arba sesuo. Nadiuška pasakė gebėsianti acetonu 
ištirpdyti klijus, tad Greiso komanda galės paimti pirštų atspaudus 
ir, dėl visa ko, DNR mėginį. Bet iš kūną marginančių tatuiruočių ir 
veidą vagojančio rando Fordo kalėjimo pareigūnai jau užtikrino, 
kad kūnas tikrai Juvano Priso. 

Kevino Spinelos iš Argus ir kitų žurnalistų pavyko neprileisti 
prie nusikaltimo vietos, todėl apie negyvėlio rankas, prilipusias prie 
vairo, žinojo tiktai krantinėje dirbę žmonės ir autopsijos dalyviai. 
Rojus Greisas dar nesiruošė viešai skelbti šitų duomenų. Jeigu per 
artimiausias kelias valandas naujienos pasieks spaudą, bus aišku, 
kur ieškoti jas nutekinusio informatoriaus. 

Išėjęs iš skrodimų kambario jis paskambino į kabinetą Nr. I, 
liepė Normanui Potingui pasirinkti žmones iš tyrimo komandos ir 
suburti grupę — reikia gauti kuo daugiau žinių apie vaizdo kamerą, 
jei tiksliau, nustatyti, kur Braitone arba už miesto ribų parduodami 
tokie mechanizmai, ir išsiaiškinti, ar pastaruoju metu kas nors jų 
pirko. 

Atsisveikinęs su Potingu Greisas skambtelėjo detektyvui Petui 
Laniganui, bylos tyrėjų ir Amerikoje gyvenančios Reverų šeimos 
tarpininkui. Pasiteiravo, ar mirusio vaikino tėvai galėtų taip įsiusti, 
kad užsigeistų keršto ir nusamdytų žudiką. 

Laniganas atsakė, esą jie turi pakankamai pinigų, valdžios bei 
pažinčių — ir tie žmonės vadovaujasi visiškai kitokiomis taisyklė- 
mis. Amerikietis prižadėjo paieškoti daugiau informacijos. Kai dar- 
bo imdavosi samdomas gangsteris, retsykiais gandus apie susitari- 
mą išgirsdavo ir policija. Laniganas pažadėjo paskambinti, vos tik 
ką nors sužinos. 

Greisas baigė pokalbį apsunkusia širdimi. Jis staiga suvokė be- 
siviliąs, kad Prisą būtų nudobęs vietinis avantiūristas. Mafijos už- 
sakytos, vidury Braitono įvykdytos žmogžudystės variantas nieko 

nepradžiugintų — nei municipaliteto su turizmo taryba, nei boso 
Piterio Rigo, nei jo paties. 

Ankštoje morgo kontoroje vyresnysis detektyvas atsisėdo ant 
sofos, iš pastatyto ant viryklės ąsotėlio įsipylė stiprios kavos ir staiga 
tūžmingai apsisprendė. Kaip ten sakė Laniganas? Tie žmonės vado- 
vaujasi visiškai kitokiomis taisyklėmis? 

Na jau ne, tik ne jo taip mėgstamame mieste. 

— Gegužės pirmoji, pirmadienis, pusė devintos ryto, — kabi- 
nete Nr. 1 susispietusiai komandai paskelbė Rojus Greisas. — Tai 
aštuonioliktas pasitarimas dėl operacijos „Smuikas“. Pirmiausia 
pranešu, kad Juvano Priso tapatybė patvirtinta. 

— Šefe, gaila prarasti tokį dorą Braitono bendruomenės narį, 
ar ne? — pratarė Normanas Potingas. — Mirtis prie jo tiesiog pri- 
kibo. 

Aplinkiniai ėmė krizenti. Greisas priekaištingai dėbtelėjo į de- 
tektyvą seržantą. 

— Ačiū, Normanai. Bet apsieikime be juokelių. Mes privalome 
aptarti rimtus klausimus. 

Bela Moj papurtė „Maltesers“ dėžutę, ištraukė šokoladinį ru- 
tuliuką, įsimetė jį į burną ir kąsdama sutraškino. Greisas pažvelgė į 
savo užrašus. 

— Toksikologines ataskaitas gausime po kelių dienų, tačiau 
skrodimas atskleidė reikšmingų dalykų. Pirma, mėlynė ant Priso 
kaklo niekuo nesiskiria nuo žymės, aptiktos ant jo sesers Evės, kuri 
teigia, esą nuo pirmadienio vakaro, kai laukan išleido katę, nieko 
nepamena. Anot Nadiuškos De Sančos, sukelti kraujosruvas galėjo 
kovos menuose pasikaustęs asmuo. Jis smogė šonine plaštakos dali- 
mi, ir auka iš karto prarado sąmonę. Matyt, būtent taip užpuolikas 
įveikė Juvaną Prisą. 

Greisas vėl nudūrė akis žemyn. 

— Priso plaučiuose rastas jūros vanduo liudija, kad furgonui 
atsidūrus įlankoje jis dar buvo gyvas. Dėl rankas prie vairo prilip- 
džiusių klijų savižudybės versija labai mažai tikėtina. Gal kas mano 
kitaip? 

— Jeigu jis prarado sąmonę, kaip automobilis pateko į vande- 
nį? — paklausė Nikas Nikolas. — Žmogui būtų nelengva nustumti 
„Ford Transit“, nes, priekiniams ratams nuslydus nuo krantinės ir 
pakibus ore, važiuoklė, be abejo, įsirėžė į žemę. Argi jis neturėjo 
lėkti dideliu greičiu? 

— Taikliai pastebėta, — atsiliepė Greisas. — Tą prieplaukos 
dalį valdančios „Dudman“ kompanijos darbuotojai pranešė, kad iš 
savo vietos pajudintas krautuvas. Juo veikiausiai kažkas ir nustūmė 
furgoną. 

— Bet tam prireiktų raktelio, ar ne? — tarstelėjo Bela Moj. 

— Man sakė, kad šį modelį užveda universalus raktas, tinka- 
mas visiems Jungtinėje Karalystėje esantiems tokio tipo krautu- 
vams. Bet maždaug žinant, kaip veikia užrakto sistema, tai padaryti 
galima ir atsuktuvu. 

— Ar klijų rūšis nustatyta? — pasiteiravo detektyvas seržantas 
Dankanas Krokeris. 

— Jie išsiųsti į laboratoriją. Analizės rezultatų dar negavome: 

— Furgone tūbelės neradome? — pasitikslino Krokeris. 

—- Ne, — atsakė Greisas. — Narai iš Specialiosios paieškos 
skyriaus nieko neaptiko, nors uoliai išnaršė įlankos zoną, kurioje 
radome furgoną. Be to, gelmėse tvyrojo aklina tamsa. Šiandien jie 
pratęs darbą ir prieplaukos teritorijoje pasidairys pirštų atspaudų, 
bet vargu ar aptiks ką nors vertinga. 

— Kodėl taip manai, šefe? — paklausė Glenas Brensonas. 

— Nes visi požymiai rodo, kad čia padirbėjo profesionalas. — 
Vyresnysis detektyvas nužvelgė komandą. — Man iš pat pradžių 
nepatiko žinutė apie šimto tūkstančių dolerių premiją. Pinigus siūlė 
už informaciją, padėsiančią atskleisti vairuotojo tapatybę, o ne jį su- 
laikyti ir nuteisti. Man regis, susidūrėme su užsakyta žmogžudyste. 

— Ar tai kaip nors pakeis tyrimo eigą? — prabilo Ema Džeinė 
Boutvud. 

— Dvidešimto amžiaus ketvirtame dešimtmetyje mūsų miestą 
vadino Europos žudynių sostine, — pareiškė Greisas. — Aš niekam 
neleisiu galvoti, kad jie gali čia atsibelsti, už atlygį nudėti auką ir 
išsisukti nuo bausmės. Nors, sprendžiant iš aplinkybių, Prisą turbūt 
pribaigė samdomas žudikas. 

— Jeigu Braitone pasirodė mafijos gangsteris, — įsiterpė Ni- 
kas Nikolas, — jis tikriausiai jau grįžo į Ameriką. Ar į kitą vietą, iš 
kurios atvyko. | 

— Evės Pris būste nėra vidinių durų, vedančių tiesiai į gara- 
žą, — atsiliepė Greisas. — Nokautavęs Prisą nusikaltėlis turėjo jį 
pernešti į kitą pastatą — išeiti į tankiai apgyvendinto rajono gatvę. 
Vėliau Šorhamo uoste teko palikti auką furgone ir atidaryti vartus. 
Paskui priklijuoti jos rankas prie vairo, užvesti krautuvą ir nustum- 
ti „Ford Transit“ į vandenį. Aš, žinoma, tik spėlioju. Tačiau Evei Pris 
netrūksta kaimynų. Ir aplink Šorhamo uostą pilna pastatų. Tarkim, 
Priso žudikui pasisekė, ir jo nepamatė nė gyva dvasia. Bet Evės 
Pris gatvėje ir Šorhamo apylinkėse reikia kuo greičiau apsilankyti 
kiekviename name. Gal kas vedžiojo šunį ar užsiėmė kitokia veikla. 
Mes privalome rasti bent ką nors pastebėjusius liudininkus. 

Jis vėl žvilgtelėjo į užrašus ir atsigręžė į detektyvą konsteblį 
Housą. 

— Deividai, kas naujesnio iš Fordo? 

— Jokių žinių, bose. Kaip paprastai kaliniai atsitvėrė tylos sie- 
na. Niekas nieko nematė. Prižiūrėtojai perklauso mums reikalingu 
metu įrašytus pokalbius telefonu, bet patikrinimas užsitęs kelias 
dienas. 

Greisas pasisuko į detektyvus konsteblius Boutvud ir Nikolą, 
kuriems pavedė atlikti tyrimą, susijusį su furgone rasta vaizdo ka- 
mera. 

— Turite ką pranešti? 

Ema Džeinė pakratė galvą. 

— Kol kas ne, sere. Tai „Canon“ kamera, labai paplitusi ir užjū- 
ryje, ir mūsų kraštuose, kainuojanti apie tūkstantį svarų. Braitone ją 
siūlo septyniolika mažmenininkų, o kur dar internetinės parduotu- 
vės, įskaitant „Amazon“. Jungtinėse Valstijose tą modelį siūlo įsigyti 
tūkstančiai mažmeninių įmonių, iš jų pagrindinis yra visą šalį aprė- 
piantis „Radio Shack“ prekybos tinklas. 

— Nuostabu. Žodžiu, mes ieškome adatos šieno kupetoje? 

— Teisingai, sere. 

— Ką gi, neskaitant kitų darbų, puikiai mokame atlikti ir to- 
kias užduotis, — tarė Greisas, skvarbiu žvilgsniu perverdamas jos 
akis. — Ieškoti adatos šieno kupetoje. 

— Stengsimės kaip įmanydami, sere! 

Vyresnysis detektyvas brūkštelėjo dar vieną pastabą ir trumpam 
paniro į apmąstymus. Nežinia kodėl, bet jį užvaldė bloga nuojauta. 
Suveikė faro uoslė, kaip sakydavo policininkai. Intuicija. Instinktai. 

Ar kažkas panašaus. 

Nelemtas šūdgalvis Kevinas Spinela spaudė jį suorganizuoti 
dar vieną spaudos konferenciją. Bet Greisas nebuvo tam pasiren- 
gęs, jis norėjo laimėti laiko. Šiuo metu reporteris žinojo tik tiek, 
kad Šorhamo uoste aptiktas furgonas su lavonu — nebent iš savo 
informatoriaus gavo papildomų duomenų. Popieriniame ir interne- 
tiniame šiandienos laikraščio numeryje pasirodžiusi naujiena apie 
radinį sutilpo į kelias eilutes, todėl Rojus spėjo, kad žurnalistą šiuo 
metu supo neperregima migla. 

Na ir puiku. 

Bėda ta, kad patamsiais klaidžiojo ir pats Greisas. O tai jau 
nieko gero. 

Dantis taip pat skendėjo tamsoje. Bet joje ir siekė būti. Žinojo, 
kad su savo juodais drabužiais ir žemai virš veido nusmaukta juoda 

beisbolo kepuraite lauke taps beveik neįžiūrimas. 

Antradienio vakaras: 23.23. Už lango nelijo, aptemusiame 
greitkelyje sruvo transporto priemonių tėkmė. Akiratyje viso labo 
plieskė užpakaliniai ir priešakiniai žibintai, kai kada pamirksėdavo 
posūkio signalai. Jis susitelkė į vairavimą, podraug apmąstė toles- 
nius žingsnius, įvertino alternatyvas, numatė palankiausią ir pras- 
čiausią tikėtiną įvykių seką. 

Galų gale nuo Aberdyno sekamas vilkikas patraukė į poilsio 
zoną. Atsipūtęs A74M greitkelio poilsio zonoje, į pietus nuo Loker- 
bio, vairuotojas nestodamas važiavo penkias valandas, ir Dantis jau- 
tė privaląs nusišlapinti. Poreikis nenumaldomai stiprėjo, todėl mažai 
trūko, kad jis būtų pasinaudojęs kaip tik dėl šios paskirties automo- 
bilyje laikomu vienkartiniu buteliu. Vienu iš tokių, kuriuos pasiim- 
davo į priešų teritoriją, idant nepaliktų nė menkiausio pėdsako. 

Neatsilikdamas nuo vilkiko, jis pasuko į išvažiavimo kelią ir 
ėmė kilti nuožulniu šlaitu. Pro ženklus su degalų, maisto, nakvynės 
simboliais ir rodyklę, vedančią ten, kur galėjo stovėti sunkiasvorės 
transporto priemonės. 

Tarsi paklusdamas balsu neišsakytiems Danties norams, vil- 
kikas su priekaba šaldikliu nuburzgė palei sunkvežimių gretas ir 
sustojo, per kelias vietas atitolęs nuo paskutiniojo, ypač tamsiame 
aikštelės plote. 

Dantis išjungė žibintus. Vidaus apšvietimą jau kiek anksčiau 
buvo sugadinęs. Jis sustabdė automobilį, nėrė iš salono ir susirietęs, 
nematomas nudūmė pirmyn. Aplinkui — nė gyvos dvasios. Vaizdo 
kamerų irgi nematyti. Arčiausiai taikinio riogsančio vilkiko langus 
zorių arba dulkinosi su greitkelio prostitute. Nors šlapimo pūslė 
baudėsi sprogti, jis stabtelėjo ir ėmė lūkuriuoti, nenuleisdamas akių 
nuo sunkvežimio. 


Dvidešimt keturias tonas sveriančio, priekabą šaldiklį tem- 
piančio šešiolikaračio „Renault“ kabinoje Stiuartas Fergiusonas 

siekdamas rankinio stabdžio atsiminė, kad šis įmontuotas kitoje 
vietoje negu „Volvo“, kurį jis dažniausiai vairuodavo. Šiuo metu 
pastarasis stovėjo Sasekso kriminalinio skyriaus valdybos aikštelėje, 
kur liks, kol bus baigtas prieš pusę mėnesio po vilkiko ratais pate- 
kusio jaunuolio žūties tyrimas. 

Išjungęs variklį jis užgesino šviesas, kartu nuščiuvo ir iš kom- 
paktinių plokštelių grotuvo sklidęs Stivio Vonderio balsas. 

Po sukrėtimo Stiuartas vis dar neatsigavo ir naktimis sapnuo- 
davo košmarus. Per praėjusias dvi savaites mieloji Džesė porą sy- 
kių švelniai prižadinusi pasakė, kad per miegus jis rėkė ir verkė. 
Iš sąmonės niekaip neblėso kūliais atskriejusio, dviračio rankenas 
gniaužusio vargšelio vaizdas. Ir sustabdyto „Volvo“ užnugaryje gu- 
linti, per šoninį veidrodėlį pastebėta nukirsta koja. 

Maža to, nerimą kurstė mintis, kad teks atsisveikinti su krovi- 
nių vežėjo karjera. Dėl vengimo laikytis poilsio grafiko jam grėsė 
kaltinimai mirtį nulėmusiu pavojingu vairavimu, todėl nuo širdies 
nusirito akmuo, kai išgirdo, kad policija jį patrauks atsakomybėn tik 
dėl sąlygiškai nereikšmingo ir paprasto nusižengimo — per dide- 
lio prie vairo prasėdėtų valandų skaičiaus. Nepaisydamas avarijos, 
Stiuartas dievino savo darbą, be kita ko, turėjo gauti padorų atlygi- 
nimą, kad įstengtų mokėti alimentus jį apiplėšti siekiančiai buvusiai 
žmonai Medei ir aprūpintų vaikus viskuo, ko tik jiems prireiktų. 

Bent tiek gerai, kad pasisekė grįžti į kelią. Tiesą sakant, jis nė 
nemanė, kad taip puikiai jausis. Aną antradienį praleido nuolatinį 
reisą į Saseksą, nes bendrovė pristigo laisvų vilkikų, ir bosas lie- 
pė jam savaitę atsipūsti. Turint galvoje aplinkybes ir neišvengiamą 
teisminį persekiojimą, kompanijos vadovai pasirodė besantys labai 
supratingi. Jie negalėjo oficialiai pritarti vairuotojams, kurie atsisa- 
kydavo kelionėje būtinų pertraukų, bet tikrąją padėtį žinojo visi. Po 
velnių, ekonomikai patiriant nuosmukį, kiekvienas nėrėsi iš kailio, 
kad tik nežlugtų verslas. 

Siaubo apsuptyje vienintelę paguodą teikė ketvirtą mėnesį jų 
vaiką nešiojanti Džesė, ji buvo neįtikimai rūpestinga. Stiuartas pa- 
žino dar vieną mylimos moters bruožą. Dabar kaip niekad norėjo 

„kuo greičiau atsikratyti šaldytos žuvies bei jūrų gėrybių krovinio ir 
grįžti namo. Jei nekils jokių nesklandumų, ketvirtadienį paryčiais 
galės įsitaisyti savo lovoje ir apkabinti šiltą, nuogą jos kūną. Jis taip 
nekantravo sulaukti to momento, kad užsigeidė vėl paskambinti 
Džesei. Ne, jau pusė dvyliktos. Per vėlu. 

Šiuo metu jam knietėjo išlenkti stiprios kavos su cukrumi. 
Pasimėgauti spurga arba sluoksniuotu pyragaičiu su kremu ir su- 
krimsti šokoladuką, kad nepritrūktų jėgų paskutinei kelio atkarpai į 
Saseksą. Kai iki Braitono liks kelios mylios, užsuks į pakelės aikštelę 
ir porą valandų numigs. | 

Stiuartas nusileido ant paminos, trinktelėjo dureles ir jas užra- 
kino. Vos tiktai dešiniąją koją įrėmė į žemę, pajuto smūgį į kaklą, ir 
galvą pervėrė akinantys balti žybsėjimai, lydimi elektros kibirkščių 
pliūpsnių. Tarsi Žiūrėčiau į psichodeliškus šviesos efektus, pamanė 
jis ir po sekundės dalelės prarado sąmonę. 


Dantis priklupo, laikydamas glebną žemaūgio kresno vyro 
kūną, ir apsidairė. Greitkelyje ūžė eismas. Kažkur sumaurojo užve- 
damas dyzelinis variklis. Iš netoliese stovinčio sunkvežimio vilnijo 
labai tykūs muzikos garsai. 

Tempiant žmogų automobilio link, degutbetonio dangą ėmė 
brėžti vairuotojo „Totectors“ auliniai, bet Dantis neabejojo, kad ap- 
linkui nebuvo nieko, kas girdėtų gremžimą. Jis nugrūdo auką ant 
užpakalinės sėdynės, uždarė duris, pavažiavo į kitą aikštelės pusę 
ir sustojo aklinoje tamsoje, atokiau nuo kitų transporto priemonių. 
Tuomet iškrapštė į kelnes sukištus vyriškio marškinėlius, nykščiais 
užčiuopė jo stuburą ir nuo viršaus atskaičiavo C4 slankstelį. Pasi- 
telkęs kariuomenėje išlavintą manevrą, kuriuo gebėdavo plikomis 
rankomis tyliai nukenksminti arba pribaigti priešą, Dantis iškėlė 
žmogų iš salono ir bloškė apačion — kai kelis rėžėsi jam į nuga- 
rą, ausis pasiekė triokštelėjimas. Pasirinkto slankstelio lūžis vilkiko 
vairuotojo nepražudys. Tik neleis pasprukti. 

Jis įstūmė vyrą atgal į automobilį, lipnia juosta užklijavo burną 
ir supančiojo rankas. Paskui įspraudė į tarpą, priešakinės sėdynes 
skiriantį nuo užpakalinių, pridengė kilimėliu, jeigu tojotą dėl ko- 
kios nors priežasties sustabdytų policija, ir užrakino duris. 

Beliko atlikti dar vieną darbą, kuriam prireikė atsuktuvo. Dan- 
tis sugaišo penkiolika minučių. Tada numynė į poilsio zonos kavinę, 
pakeliui pastebėjo apsaugos kamerą, todėl dar žemiau užsismaukė 
beisbolo kepurėlę ir aukštyn atvertė striukės apykaklę. Pro objekty- 
vą praėjo nusigręžęs ir po akimirkos žengė į pastatą. 

Galiausiai pasinaudojęs tualetu jis nusipirko kavos puodelį ir 
sluoksniuotą pyragaitį su kremu. Išsirinko ramiame užeigos kampe 
stovintį stalą, užkando ir sriūbtelėjo plikinančio gėrimo. Vėliau išsi- 
nešė puodelį laukan, atsirėmė į sieną, prisidegė cigaretę ir nurijo dar 
vieną gurkšnį. Dūmas buvo ypač gardus. Jis jautėsi šauniai. Įvykiai 
kaip visada rutuliojosi pagal planą. 

Nepavykusių misijų Dantis nevirškino. 

Stiuartas Fergiusonas atsigaivelėjo sutrikęs. Akimirką manė 
esąs namuose, kartu su buvusia žmona Mede. Tačiau patalpa atrodė 
nematyta. Džesė? Jis su Džese? Aplinkui tarsi juoda tuštymė verpe- 
tais sukosi tamsa. Smilkinius varstė skausmingas pulsavimas. Ausys 
pagavo šurmulį, gausmą, prislopintą švilpimą, kokį išgauna kelią 
zulinančios padangos. Galva krūpčiojo, virpėjo ir nežymiai siūbavo 
lyg plevendama erdvėje. 

Jis užmigo vilkiko kabinoje? 

Stiuartas pasistengė surikiuoti mintis. Atsiminė užsukęs į pa- 
kelės poilsio zoną, kur ketino pavalgyti ir atsipūsti. Nejau nugriuvo 
ant gulto ir prisnūdo? Jis pamėgino įjungti lemputę, bet nieko ne- 
pešė — rodės, tartum būtų pamiršęs, kaip judinti pirštus. Antras 
bandymas irgi baigėsi nesėkmingai. Galbūt tysojo prislėgęs ranką? 
Staiga suvokė neįstengiantis pakrutinti nė vienos galūnės. 

Sąmonę pervėrė svilinanti panika. Veidu vinguriavo prakaito 
lašai. Stiuartas įsiklausė į ūžesį. Zvimbimą. Jau žiojosi prabilti, kai 
suprato, kad negali praplėšti lūpų. 

Jis gulėjo ant pilvo. Surištas? Kodėl nejautė savo kūno? Pakliu- 
vo į avariją? Ir dabar jį gabeno į ligoninę? 

Prakaitas pasiekė akis. Sūrymui dilginant vyzdžius, Stiuartas 
ėmė mirksėti. Panižo kairįjį skruostą. Kas atsitiko? Prakeikimas. Jis 
vėl įtempė ausis. Dabar buvo tikras, kad drybso riedančiame au- 
tomobilyje. Juto šviesos šuorus. Pro šalį slenkančius priešakinius 
žibintus. Bet nieko nematė, išskyrus tamsų medžiagos pluoštą. Į 
šnerves smelkėsi dulkėto kilimo kvapas. 

Kažkas čia ne taip. Galvoje sūkuriavo baimė ir panika. Jis 
troško Džesės. Troško būti jos glėbyje. Troško klausytis jos bal- 
so. Krenkšdamas pabandė kryptelėti smakru. Ausis staiga pasiekė 
spragsėjimas. Nuolatinis, pasigirstantis kas porą sekundžių. Spragt 
spragt spragt. Automobilis mažino greitį. Jį apėmęs siaubas stiprėjo. 

Stiuarto mintys nukrypo į Džesę. Mieląją Džesę. Jis beprotiškai 
geidė atsidurti pas mylimą moterį. Suriko ją kviesdamas, tačiau pro 
užklijuotas lūpas neprasiveržė joks garsas. 

Deividas Harisas, kaip įprastai apsirengęs sunkia multino 
striuke, su džinsais, kepure ir auliniais batais, per rytinę rūkyklos 
apžiūrą nužvelgė dangų. Aukštybėse išplitusi vientisa debesų danga 
aižėjo, properšose nušvito it stiklo šukės vaiskūs žydrų padangių 
lopinėliai. Šiandien buvo kiek šilčiau. Pavasaris vėlavo, bet galgi pa- 
galiau prasidėjo. 

Jis dirstelėjo į laikrodį: 07.45. Kiekvieną trečiadienį, lygiai pusę 
aštuntos, čia prisistatydavo vilkikas, iš Aberdyno gabenantis „Oce- 
an Fisheries“ krovinį. Vairuotojas, guvus nedidukas škotas, var- 
du Stiuartas Fergiusonas, elgdavosi dalykiškai. Mitriai iškraudavo 

siuntą, padėdavo Harisui ir jo personalui sunešti į sandėlius prekes, 
jas patikrindavo, sužymėdavo savo deklaracijoje varneles, duodavo 
ją pasirašyti ir išlėkdavo. Vyrukas, regis, amžinai skubėdavo grįžti 
namo. 

Aną savaitę iš Aberdyno apskritai niekas nepasirodė, o, kiek 
Harisas atsiminė, per daugelį metų taip buvo nutikę tik keletą kartų. 
Dar anksčiau, maždaug prieš pusę mėnesio, vilkikas pateko į rimtą 
avariją, apie kurią skelbė kiekviena naujienų laida. Žuvo Niujorke 
gyvenančių stambaus masto nusikaltėlių sūnus. Anot pranešimų, 
prie sunkvežimio vairo sėdėjo Fergiusonas, ir Harisas sumetė, kad 
nėlaimė įvyko netrukus po to, kai jam atvežė krovinį. 

Įdomu, kas šiandien pasirodys — Fergiusonas ar kitas vairuo- 
tojas? Jis vylėsi susitiksiąs su žemaugiu škotu, nes norėjo paklau- 
sinėti, kas išties atsitiko. Rasi dėl incidento vyrutis prarado dar- 
bą. Ar bent jau buvo laikinai nuo jo nušalintas. Harisas dar kartą 
pažiūrėjo į laikrodį ir įtempė ausis, tikėdamasis išgirsti artėjančio 
vilkiko burzgimą. Bet tylą drumstė tiktai nuo Pietų Daunso sklin- 
dantis prislopintas avių bliovimas. Matyt, pagalvojo jis, susitiksiu 
su nauju vairuotoju, kuris laikosi kitokio grafiko arba tiesiog ne ten 
nusuko — į vietinius kraštus vedančiuose siauruose vingiuotuose 
keliuose nesudėtinga paklysti. 

Kopdamas įkalnėn, tarp dviejų žemų pastatų, Harisas nupė- 
dino palei išrikiuotus furgonus ir, didelei savo nuostabai, pamatė, 
kad ant pirmosios rūkyklos durų, kurias vakarais vienas iš darbuo- 
tojų užrakindavo, kabo atšauta spyna. Viduje sukirbėjo nerimas. 
Kiekviename rūkymo pastate tilpdavo apsčiai Žuvies, jos vertė siekė 
tūkstančius svarų, ir per visą kompanijos veiklos istoriją dar niekas 
nebandė jų apiplėšti. Todėl Harisas nė nesvarstė būtinybės įsigyti 
brangių apsaugos sistemų — signalizacijos arba vaizdo kameros. 
Savo nusistatymus, ko gero, teks pakeisti, dingtelėjo jam. 

Harisas tuojau pat atidarė duris ir žengė per slenkstį, nerda- 
mas į gerai pažįstamą, jo mėgstamą, dūmais ir žuvimi kvepiančią 
tvankumą. Prieblandoje pasidairė, bet jokių nemalonių permainų 

neįžvelgė. Ant kablių, styrančių iš džiovinimo patalpos lubų, tan- 
kiomis gretomis kadarojo vien laukinės škotiškos lašišos. Jis apsi- 
suko išeiti, tačiau paskutinę akimirką nusprendė dar kartą viską 
apžiūrėti ir patraukęs svirtį įjungė apskritą palubės bėgelį, kuriam 
slenkant darbuotojai galėdavo patikrinti žuvų būklę. Įpusėjus ratui, 
Harisas netikėtai išvydo ant nutekamojo latako riogsančias keturias 
stambias lašišas. 

Kaip, po velnių, jos atsikabino nuo kablių? 

Gal naktį kilo nesklandumų dėl džiovinimo krosnies? Be kitų 
pažangių technologijų, bendrovė investavo į temperatūros stebė- 
jimo sistemą. Jeigu pernelyg atvėsdavo viena iš rūkyklų arba per 
daug įšildavo kuri nors šaldykla, mechanikas Tomas Vaitas sulauk- 
davo skambučio į savo mobilųjį ir nedelsdamas atvykdavo. Nejau 
taisė gedimus šitoje patalpoje? Net jei ir taip, Tomas visada elgda- 
vosi rūpestingai — keturių brangių lašišų nė už ką nebūtų palikęs 
gulėti nuotakų lovelyje. 

Jis paskambino mechanikui, kuris rytais tūnodavo tolimajame 
kompanijos teritorijos pakraštyje įrengtoje savo dirbtuvėje. Vaitas 
bemat atsiliepė, bet Deividas Harisas iš jo tikėjosi kiek kitokio atsa- 
kymo. Naktį problemų nebuvo. Jokių iškvietimų. 

Nutraukęs ryšį paspėliojo, ar tik čia nemėgino įsibrauti vagys. 
Skubiai sukabino ant kablių lašišas, apėjo gretimas keturias džio- 
vinimo patalpas, tačiau nieko įtartina nerado. Galiausiai nudrožė 
šaldyklų link ir užvaldytas stiprėjančio nerimo bei sąmyšio įsispok- 
sojo į pirmųjų durų spyną — ši taip pat kabėjo atrakinta. 

Šūdas! 

Harisas nužygiavo prie statinio ir patraukė sunkias stumdo- 
mąsias duris įsitikinęs, kad patalpos turinys bus pranykęs. Kai lau- 
kan plūstelėjo atšaldyto oro gūsis, jis sustingo negalėdamas patikėti 
savo akimis. Viskas vietoje, niekas nedingo. Po lubų bėgeliais, ku- 
riuos valdė motorizuota skriemulių sistema, šešiomis eilėmis kaip 
vientisa siena kabojo rūkytos lašišos. Jis su palengvėjimu uždarė 


duris. 

Tą pačią dieną, tik gerokai vėliau, pakuodami žuvis ir ruoš- 
damiesi jas siųsti klientams, darbuotojai šaldykloje aptiko tai, kas 
Deividui Harisui prasprūdo pro akis. 

— Gegužės penktoji, trečiadienis, pusė devintos ryto, — iš už- 
rašų perskaitė vyresnysis detektyvas, kreipdamasis į savo koman- 
dą. — Tai dvidešimt šeštasis pasitarimas dėl operacijos „Smuikas“. — 
Ir-mes, velniai rautų, nedarome jokios pažangos, norėjo pridurti jis, 
bet susilaikė. Buksavimo pasitaikydavo beveik kiekviename tyrime. 

Rojus Greisas buvo prastai nusiteikęs ir sudirgęs. Didžiausią 
nerimą kėlė Kleo. Šįryt eidama iš dušo ji vos neapalpo. Pati atkakliai 
tvirtino, esą silpnumą nulėmė per karštas vanduo, bet Greisas norėjo 
ją nuvežti į ligoninę. Kleo atsisakė aiškindama, kad jaučiasi visiškai 
atsigavusi, ir pareiškė privalanti vykti į morgą, nes ten trūksta dar- 
bo jėgos. 

Ramybės nedavė ir byla. Nors žmogžudystės tyrimas įsibėgėjo, 
jo dalyviams stigo užsidegimo. Komandą kaip visada sudarė pa- 
tikimi asmenys, tačiau kabinete netvyrojo įprasta atsidavimo bei 
susitelkimo atmosfera. Priežastis akivaizdi. Gal ji ir netikusi, bet 
žmogaus prigimties nepakeisi. Esmė ta, kad žudiko auka tapo Ju- 
vanas Prisas. 

Nors jis mirė siaubingai, per laidotuves ašaros neišspaus nė 
vienas iš Sasekso kriminalinio skyriaus valdybos — tiesa, paklusda- 
mi vyresniojo detektyvo įsakymui, keli pareigūnai slapta dalyvaus 
gedulingoje ceremonijoje, tikrins, kas ten pasirodys ir kas galbūt ją 
stebės iš šalies. 

Kad ir kokia padugnė buvo Prisas, jį kažkas nudobė. Užuot 
smerkęs velionį, Greisas privalėjo rasti kaltininką ir jį pasodinti 
už grotų. Tačiau, siekiant įgyvendinti tikslą, būtina motyvuoti ko- 
mandą. 

— Kol dar nepradėjote dėstyti ataskaitų, noriu glaustai pakar- 
toti tyrimo kryptis. — Rojus atsistojo ir pirštu bedė į tris sunume- 
ruotus, raudonomis didžiosiomis raidėmis užrašytus punktus. — 
Pirma, egzistuoja galimybė, kad Priso ir dviratininko Tonio Revero 
mirtys niekaip tarpusavyje nesusijusios, aišku? Prisas nesunkiai įsi- 
gydavo priešų. Visai įmanoma, kad tarp narkotikų prekeivių įsišėlo 
kova dėl įtakos zonų arba jį kažkas išdavė ir pribaigė. O gal jis sukly- 
do apmovęs ne tą Žmogų. 

Dankanas Krokeris pakėlė ranką. 

— Šefe, man klausimų kelia vaizdo kamera. Kodėl jo papras- 
čiausiai nenudėjo? Kam prireikė išmesti tokį brangų prietaisą? 

— Sadistų mieste netrūksta, — atsakė Greisas, — bet aš tau 
pritariu. Apie kamerą pakalbėsime vėliau. Ką gi, antroji tyrimo 
kryptis: Prisą nudaigojo atlygį užsigeidęs gauti asmuo. 

— Bose, vėl tenka atsižvelgti į kameros aspektą, — prabilo Bela 
Moj. — Kodėl žmogžudys nusikratė vertingo daikto, jeigu jam rei- 
kalingi premijos pinigai? 

— Mums reikėtų prisiminti skelbimo formuluotę, — atsilie- 
pė vyresnysis detektyvas. — Čia jums ne įprastas prašymas suteikti 
informacijos, padėsiančios areštuoti ir nuteisti kaltininką. — Jis per- 
vertė porą užrašų lapų ir paskaitė: — Premija siūloma už informa- 
ciją, padėsiančią atskleisti jos sūnų pražudžiusio furgono vairuotojo 


tapatybę. 

— Vadinasi, kažkas įvyko ne pagal planą? — įsiterpė Nikas Ni- 
kolas. — Žudikas bandė nufilmuoti Priso prisipažinimą, bet jam 
nepasisekė? 


— Gal ir pasisekė, — tarstelėjo Glenas Brensonas. — Vaizdo 
kamera veikė kaip retransliatorius — mes nežinome, nei ką auka 
pasakė, nei kam buvo persiųstas įrašas. 

— Vargu ar po vandeniu jis ilgai malė liežuviu, — suprunkštė 
Normanas Potingas. 


Kai kurie iš komandos užgniaužė šypsenas. 

— Nikai, kaip klostėsi įvykiai, spėlioti negaliu, — atsakė Grei- 
sas ir vėl pamojo į baltąją lentą. — Trečioji tyrimo kryptis: atsižvel- 
giant į Revero šeimos sąsajas su organizūotais nusikaltėliais, galima 
daryti prielaidą, kad čia padirbėjo profesionalas, nusamdytas atker- 
šyti Prisui. Aš kalbėjau su pažįstamu iš Amerikos, bet kol kas jis ne- 
rado jokių pėdsakų, vedančių į užsakytą žmogžudystę. Šiaip ar taip, 
mums derėtų labiau pasidomėti Jungtinėmis Valstijomis. — Greisas 
atsisuko į Krokerį. — Dankanai, paieškok išsamesnės informacijos 
apie Revero šeimyną ir jos ryšius. 

— Taip, bose. 

Detektyvas seržantas užsirašė pastabą. 

— Pusę ketvirtos turėsiu susitikti su policijos viršininko pava- 
duotoju. Privalau jam parodyti, kad mes, po velnių, nesnaudžiame. 

Sučirškė telefonas. Rojus atsiprašydamas kilstelėjo ranką ir įjun- 
gė savo mobilųjį. Skambino Kevinas Spinela. Kai išgirdo Argus re- 
porterio naujieną, prasta Greiso nuotaika pabjuro gerokai smarkiau. 

Trečiadienis nežadėjo tapti viena iš geriausių dienų Karlės gy- 
venime. Penkiolika minučių po devintos prie Braitono magistratų 
teismo ji ketino susitikti su savo advokatu bei kolega Kenu Eikotu 
ir prieš numatytą posėdį drauge išgerti kavos. 

Kenas įspėjo — jos požiūriu, visai be reikalo, — nevairuoti 
pačiai, nes jai lemta prarasti pažymėjimą, ir bausmė įsigalios iškart. 
Sudaužytas „Audi“ glaudėsi policijos aikštelėje, todėl sėstis prie vai- 
ro nebuvo jokios galimybės, taigi Karlė atvažiavo taksi. 

Ji vilkėjo baltą palaidinukę ir tamsiai mėlyną dviejų dalių kos- 
tiumėlį, ryšėjo konservatyvią šilkinę „Cornelia James“ skarelę, avė- 
jo paprastus, mėlynus, už apdarus neką šviesesnius batelius. Kenas 
patarė atrodyti tvarkingai ir padoriai, apsieiti be madingų drabužių, 
neapsikarstyti akį rėžiančiais juvelyriniais dirbiniais. 

Tarsi aš būčiau puošeiva! 

Lipant iš taksi, trekštelėjo ir kone visiškai nulūžo dešinysis 
kulnas. 

Ne, ne, ne! Nekrėsk man kiaulystės! 

Eikoto dar nebuvo. Netoliese stoviniavo du paaugliai ir rūs- 
taujanti, prakauli vidutinio amžiaus moteris. Vienas jaunuolis šiltu 
treningu ir beisbolo kepuraite graudžiai kūprinosi, kitas, dėvintis 
palaidinę su gobtuvu, demonstravo kietakakčio miną. Moteriškė, 
ko gero, buvo tųdviejų motina. Atšiaurūs, chuliganiškos išvaizdos 
vaikiai priminė užkietėjusius įstatymo pažeidėjus. 

Karlę šildė saulės spinduliai, tačiau malonios dienos pers- 
pektyva neprasklaidė viduje tvyrančios žvarbios tamsos. Ji klaikiai 
nervinosi. Anot Eikoto, daug kas priklausys nuo to, prieš kokią 
magistratų trijulę šįryt teks stoti. Geriausiu atveju iš jos metams 
atims vairuotojo pažymėjimą — trumpiausiam laiko tarpui, kuriuo 
Jungtinėje Karalystėje atsipirkdavo išgėrę ir prie vairo sėdę prasi- 
žengėliai, — ir paskirs nemažą baudą. Bet jei nepasiseks, įvykiai gali 
pakrypti kur kas prastesne linkme. Nors policija neketino jos trauk- 
ti baudžiamojon atsakomybėn dėl neatsargaus ir pavojingo vaira- 
vimo, magistratai, galimas daiktas, apkaltins Karlę iš karto keliais 
nusižengimais ir parinks prie aplinkybių derančią bausmę. Uždraus 
vairuoti trejus metus ar net ilgiau ir lieps suploti tūkstančius sie- 
kiančią baudą. | 

Laimė, po Keso mirties finansinių sunkumų nekilo, bet pro- 
vincinės teisinės firmos dideliais atlyginimais nesižarstė, o kitąmet 
Taileris ims lankyti privačią mokymo įstaigą, kurioje, palyginti su 
Šv. Kristoforo mokykla, mokesčiai patrigubės. Štai tuomet greičiau- 
siai reikės verstis per galvą. Karlės nė kiek nedžiugino mintis, kad 
kišenę aptuštintų milžiniška piniginė bauda ir trejus metus tektų 
išlaidauti kelionėms taksi, negana to, apie nuosprendį prapliuptų 
trimituoti vietinė žiniasklaida. 

Ir dar lūžo prakeiktas bato kulniukas. Kokį įspūdį ji padarys 
magistratams, įšlubčiodama į teismo salę? 

Karlė atsirėmė į sieną, užuodė gundantį cigaretės dūmo dvelks- 
mą ir nusitraukė batelį. Virš galvos ratus sukantis kiras kryktelėjo 
tarsi užsimanęs iš jos pasišaipyti. 

— Atsiknisk, paukšti, — niūriai tarė ji. 

Kulnas kabėjo ant odinės juostelės. Iš viršutinės jo dalies kyšo- 
jo dvi sulenktos vinys. Laikrodis rodė 09.07. Gal pakaktų laiko nu- 
kėblinti pas batsiuvį ir sutaisyti apavą, tačiau kur ieškoti artimiau- 
sio? Visai neseniai į akis buvo kritusi šalimais veikianti taisykla. Bet 
kur konkrečiai? 

„iPhone“ dzingtelėjimu informavo apie gautą trumpąją žinutę. 
Ji išsitraukė mobilųjį iš rankinės ir užmetė akį į ekraną. Kenas Eiko- 
tas pranešė ateisiąs po dviejų minučių. 

Karlė įsijungė „Friend Mapper programėlę ir patikrino, ar 
draugė, Klerė Mei, nuvežė Tailerį į mokyklą. Sūnaus nuotaikos ją 
slėgė. Jiedu visada buvo artimi — po Keso žūties užmezgė ypač stip- 
rius tarpusavio ryšius, — bet dabar vaikas tarytum apsitvėrė siena 
ir netgi piktindavosi, kad motina liepia kasdien aktyvinti „Friend 
Mapper . 

— Nejau nenori žinoti, kur aš esu? — vakar paklausė ji. 

Taileris gūžtelėjo. 

— Kurių galų? 

Pastaruosius porą metų abu naudojosi navigacine programa 
kiekvieną mielą dieną. Gatvių plane mėlynas taškelis žymėjo jos 
padėtį mieste, o purpurinis, sūnaus pasirinktos spalvos, ženklino 
Tailerį. Prisijungę prie žemėlapio jie galėdavo nustatyti vienas kito 
koordinates. Į tai berniukas reaguodavo kaip į savotišką žaidimą, 
mėgdavo stebėti motiną ir kartais, kai ji apleisdavo biurą, pasiųsda- 
vo žinutę: Aš tave matau 6. 

Karlė lengviau atsiduso, išvydusi purpurinį tašką netoli Nau- 
jojo Bažnyčios kelio ir Vestburno Sodų gatvės kampo, kur stūksojo 
Šv. Kristoforo mokykla. 

Tuo pat metu iš už kampo išniro Kenas Eikotas. Buvo apsitai- 
sęs elegantišku, tamsiai pilku kostiumu, pasirišęs žalią kaklaraištį, 
rankoje nešėsi masyvų portfelį. Jis šypsojosi. 

— Atleisk, kad pasivėlinau, Karle. Teko skubiai važiuoti į teis- 
mą, kuriame buvo sprendžiamas vaikų globos klausimas, bet aš tu- 
riu gerų naujienų! 

Iš advokato veido rodės, lyg jis ketintų informuoti, kad byla 
nutraukta. 

— Ką tik šnekėjausi su teismo sekretoriumi. Posėdžiui pirmi- 
ninkaus Džuljeta Luis. Labai patyrusi ir nešališka. 

— Nuostabu. 

Karlė išklausė naujienas entuziastingai, kaip myriop pasmerk- 
tas nusikaltėlis, kuriam pranešė, kad egzekucijos kamera neseniai 
buvo perdažyta. 

Dantis jautėsi pavargęs, tačiau žinojo privaląs tęsti darbą ne- 
lėtindamas tempo. Jei bent kiek atsipalaiduosi, policininkai greitai 
tave sučiups. Todėl juos būtina lenkti keliais žingsniais. Antra ver- 
tus, nusiplūkęs rizikuodavai padaryti klaidą. 

Jėgas palaikė adrenalinas, be to, jis kartkartėmis snūstelėda- 
vo — panašiai elgdavosi ir tarnybos laikais, kai sukiodavosi priešų 
teritorijoje. Pakakdavo penkias minutes sumerkti akis, ir organiz- 
mas kaipmat atsigaudavo. Įgūdžius padėjo išlavinti snaiperių mo- 
kykla. Dantis įstengdavo taip gyventi ištisomis dienomis. Prireikus 
netgi savaitėmis. Bet tie zuikmiegiai buvo gyvybiškai svarbūs. At- 
imk miegą iš zuikio, ir jis nudvės per dvi savaites. Atimk miegą iš 
žmogaus, ir jį užvaldys psichozė. 

Dantis ketino padoriai numigti atlikęs užduotį; tada knarks, 
kiek širdis geidžia, kol vėl sulauks rusiškos ruletės dienos. Tiesa, 
be pertraukos ilgiau kaip keturių valandų niekada nemiegodavo. 
Jam nepatiko miegoti — nepatiko mintis, kad atsijungus kažkas gali 
nutikti. 

Vairuodamas automobilį jis nužvelgė kvartalą. Norint suprasti, 
jog čia gyvena pasiturintys žmonės, nereikėjo būti raketų inžinie- 

riumi. Pavieniai namai, dailios vejos, prašmatnūs automobiliai. Pi- 
nigai užtikrindavo nuošalumą. Malonesnį orą. Privatumą. Už stati- 
nių vešėjo didžiuliai sodai. Lyg kokios miesto džiunglės. Jam puikiai 
sekėsi egzistuoti miesto džiunglėse. 

Riedant plataus kelio vingiu, kairėje pasirodė nemažas parkas. 
Teniso kortai. Uždara žaidimų aikštelė, kurioje dūko motinų ste- 
bimi mažyliai. Dantis susiraukė. Vaikų nekentė. Jis pamatė moterį, 
į plastikinį maišelį kišančią savo šuns mėšlą. Ir rungtyniaujančius 
futbolininkus. Galimybę įsikurti saugiame rajone suteikė penkis 
šimtmečius trukusios pergalingos kovos su įsibrovėliais. Čia nie- 
kas nesibaimindavo marodierių, žudančių vyrus ir prievartaujančių 
moteris bei vaikus, — skirtingai nei kitose pasaulio vietose, kuriose 
jis viešėjo. 

Civilizacijos komforto zona. 

Komforto zona, kuri supo Karlę Čeis, bent taip ji manė. 

Dantis pasuko į Parko gatvę. Kiek anksčiau, grįždamas iš 
„Springs Smoked Salmon“ rūkyklos, jau lankėsi šiose apylinkėse. 

Darbas bus nesudėtingas. Klientą nepaprastai pradžiugins re- 
zultatas. Jis nė kiek tuo neabejojo. 

Lygiai pusę ketvirtos Greisas įžengė į Piterio Rigo kabinetą, bet 
po pašnekesio su Kevinu Spinela vyresnysis detektyvas tebekunkulia- 
vo pykčiu. Policijos viršininko pavaduotojas, tikras dabita baltais dry- 
želiais išmargintu mėlynu švarku ir taškuotu, ryškiaspalviu kaklaraiš- 
čiu, pasiūlė arbatos, ir jis dėkingai sutiko. Podraug vylėsi gauti ir sau- 
sainių, nes papietauti nespėjo. Visą dieną vertėsi per galvą ieškodamas 
su operacija „Smuikas“ susijusios pozityvios informacijos trupinėlių, 
idant galėtų juos pateikti bosui, bet naujų duomenų rado mažai. Ran- 
koje laikė rudą voką su naujausių įkalčių sąrašu, kurį prieš valandą 


prigriebė iš pasitarimo dėl daiktinių įrodymų. 

— Na, kaip mums einasi, Rojau? — guviai paklausė Rigas. 

Greisas skubiai išklojo apie tris tyrimo kryptis ir pridūrė, kad 
komanda vis labiau domisi Fordo kalėjime įvykdyta Voreno Talio 
žmogžudyste. Tuomet įteikė įkalčių sąrašo kopiją ir drauge su juo 
aptarė esminius klausimus. 

— Mane prastai nuteikia vaizdo kamera, — tarė policijos vir- 
šininko pavaduotojas. — Kažkas čia nesiderina. 

— Kuria prasme, sere? 

Rigo asistentė atnešė padėklą su lėkštute pridengtu porceliani- 
niu puodeliu, cukrine ir, dideliam Greiso džiaugsmui, įvairių gardė- 
sių dubenėliu, maloniu priedu, kuriuo ankstesnė kabineto šeiminin- 
kė niekuomet jo nenudžiugindavo. Kai Rigas mostu liepė vaišintis, 
vyresnysis detektyvas paskubomis sužiaumojo apvalų sausainį su 
džemo viduriuku ir pažvelgė į šokoladinį biskvitą. Greisui teko nu- 
sivilti, nes bosas palinko virš stalo ir čiupo jo nusižiūrėtą skanėstą. 

Kramtydamas biskvitą Rigas paaiškino: 

— Su atmatomis, mobiliaisiais filmuojančiomis savo smurto 
proveržius — tarkim, netikėtus išpuolius, — esame susidūrę ne kar- 
tą. Bet šitas atvejis pernelyg rafinuotas. Kam prireikė taip vargintis 
ir, O tai dar svarbiau, taip išlaidauti? 

— Tie klausimai ramybės neduoda ir man, sere. 

— Kokias išvadas padarėte? 

— Svarstau visokius variantus. Bet manau, kad Prisą nužudė 
premijos siekiantis asmuo. Jeigu jau apie tai prakalbome, noriu pa- 
minėti reikšmingą smulkmeną. Reporteris iš Argus Kevinas Spinela 
mums kelia rimtų problemų. 

— Nejaugi? 

Rigas pasilenkė ir stvėrė kreminį sausainį, dar vieną Greisą vi- 
liojusį gardėsį. 

— Šiandien jis man skambino. Nors stengėmės nuo spaudos 
nuslėpti, kad Juvano Priso rankos buvo priklijuotos prie vairo, Spi- 


nela apie tai sužinojo. 

Greisas trumpai papasakojo apie visus praėjusių metų atvejus, 
kai žurnalistas sugebėjo atkapstyti slaptą informaciją. 

— Ar numanote, kas jam gali nutekinti duomenis? 

— Kol kas neįsivaizduoju. 

— Argus paviešins žinią apie klijus? 

— Ne. Įtikinau jį luktelėti. 

— Šaunuolis. 

Suskambo Greiso mobilusis. Atsiprašęs jis atsiliepė. 

Į jį kreipėsi Treisė Stoker, nusikaltimo vietos tyrėjų vadovė, ir 
pranešė anaiptol ne geras naujienas. 

Vyresnysis detektyvas pateikė kelis klausimus, baigė pokalbį ir 
atsigręžė į bosą, įdėmiai skaitantį daiktinių įrodymų sąrašą. Greisas 
dirstelėjo į šokoladinį trupininį pyragaitį, bet staiga pajuto praradęs 
apetitą. Rigas nuleido dokumentą ir klausiamu žvilgsniu pervėrė 
pavaldinį. 

— Deja, sere, rastas antras lavonas, — tarė Greisas. 

Jis nėrė iš kabineto ir, lėkdamas per policijos valdybos kom- 
pleksą, nuskubėjo prie savo automobilio. 

Be kitų dalykų, Braitonas Rojų Greisą žavėjo aiškia šiaurė- 
je miestą ir pribloškiančias gamtos platybes skiriančia riba. Vietoj 
pakrikai išsibarsčiusių priemiesčių driekėsi A27 magistralės vingis, 
akivaizdi Braitono ir Daunso prieigų takoskyra. 

Dabar Greisas artinosi link Šėtono griovio, kuris visada kurstė 
baimingą pagarbą, kad ir kaip dažnai jis čia užsukdavo, kad ir kas 
atvesdavo į vietinius kraštus, net jeigu kelionės priežastys buvo sle- 
giančios kaip šiandien. 

Rėždamas sparną aplink Sendę, vyresnysis detektyvas ją vež- 
davosi pasimėgauti Šėtono griovio grožybėmis, o susituokę abu 
savaitgaliais dažnai klaidžiodavo po šią teritoriją. Automobilį pa- 

likdavo viršukalnėje įrengtoje aikštelėje ir nukulniuodavo laukais, 
gėrėdamiesi įspūdinga panorama — vienoje pusėje vilnijo kalvos, 
kitoje tyvuliavo jūra. Takeliu traukdavo palei seną, apleistą, kiek 
šiurpoką fortą, prie kurio vaikystėje jis ateidavo kartu su tėvais. 
Jiedu su seserimi bėgiodavo tarp trupančių sienų ir aplink mūrus, 
žaisdavo kaubojus ir indėnus, policininkus ir plėšikus, bet nepa- 
miršdavo dairytis sau po kojomis, nes praradus atsargumą kildavo 
grėsmė įminti į vieną iš galybės karvės blynų. 

Jei kalno viršuje tvoksdavo per stiprūs vėjo gūsiai, Rojus su 
Sende stačiais šlaitais nulipdavo į klonį. Pasak legendos, plačią dau- 
bą — iš tikrųjų gamtos sukurtą, kerinčiai gražų slėnį — iškasė šė- 
tonas, norėjęs, kad Sasekso bažnyčias užtvindytų į krašto gilumą 
plūstelėjusi jūra. Palyginti su kitais mitais apie tamsią miesto praeitį, 
šitame tiesos buvo mažiausia. 

Kai Sendė dingo, pirmuosius porą metų jis neretai čia užkilda- 
vo ir sėdėdamas automobilyje dairydavosi pro priekinį stiklą arba 
išlipdavo laukan pasivaikščioti. Puoselėjo miglotą viltį, kad ji galbūt 
pasirodys akiratyje. Be kitų versijų, nesiliovė tikėjęs prielaida, jog 
žmoną ištiko amnezija. Vienas Greisą konsultavęs neurologas pasa- 
kė, esą taip nukentėjusius individus kai kada aplanko prisiminimų 
nuotrupos, ir jie retsykiais atklysta į pažįstamas vietoves. 

Tačiau vienatvės sklidinu laikotarpiu pasitaikydavo ir tokių 
momentų, kai jis atvykdavo į Šėtono griovį vien trokšdamas būti 
arčiau Sendės — idant vėjo šuoruose pajustų jos dvasią. 

Rojus niekada čia nevaikščiojo su Kleo. Nenorėjo naujų san- 
tykių temdyti atsiminimais. Nė kiek netroško, kad mylima moteris 
sutiktų jį persekiojančias šmėklas. Savo ypatingomis vietelėmis jie 
pavertė kitas miesto dalis ir apylinkes. 

Įjungęs mėlynus švyturėlius su klykiančiomis sirenomis, vy- 
resnysis detektyvas rūko didžiausiu greičiu, kokį drįso išspausti 
aukštikalnių kelyje. Iš abiejų pusių tįso po menkai debesuotomis 
padangėmis raibuliuojantys, atviri žemės plotai. Maždaug už mylios 
į pietus laukai užleido vietą gyvenamiesiems Hangeltono kvarta- 

lams, dar tolėliau namus pakeitė Šorhamas su savo uostu. Sekundės 
dalelę atplėšęs akis nuo tuščio kelio, jis, pastebėjo aukštą jėgainės 
kaminą, miesto piliečių ir jūreivių orientyrą. 


“ v 


Sidabriniu „Ford Focus“ švilpdamas dešinėn sukančiu vingiu, 
Greisas pamatė automobilį, pasirengusį išriedėti iš „Waterhall“ gol- 
fo klubo aikštelės ir užkirsti kelią. Pirštu dūręs į prietaisų skydelio 
viduryje kyšantį mygtuką, jis pakeitė sirenos toną į griausmingą 
bliovimą: pyyypt burpt pyyypt burpt. Atsargumo priemonė suveikė, 
nes mašinos vairuotojas staigiai nuspaudė stabdį. 

Rojus Greisas perkratydavo atmintį kaskart, kai vykdavo į nusi- 
kaltimo vietą — atkurdavo esminius elementus iš detektyvo biblijos 
— „Žmogžudystės tyrimo vadovo“. Sunkių nusikaltimų skyriaus ko- 
ridoriuje į akis krisdavo prie sienos prisegta jų santrauka su pava- 
dinimais ir struktūrinėmis schemomis. Detektyvai iš Kriminalinio 
skyriaus praeidavo pro suvestinę mažiausiai keletą kartų per savai- 
tę. Kad ir kiek sykių vadovaudavai bylos nagrinėjimui, sau nuolat 
tekdavo priminti pagrindus. Niekada nesileisk užliūliuojamas ra- 
mybės būsenos. Be kitų savybių, geras tyrėjas pasižymi pedantišku 
kruopštumu ir gebėjimu metodiškai plušėti. 

Greisą kiekvieną kartą užgriūdavo atsakomybės našta. Ji slėgė 
ir prieplaukoje, radus Juvaną Prisą, ir dabar. Pirmąją darbų stadiją 
visada sudarydavo nusikaltimo vietos įvertinimas. Vyresniojo de- 
tektyvo galvoje buvo įsišakniję penki svarbiausi punktai. APLINKA. 
AUKA. NUSIKALTĖLIS. ĮKALČIAI. SKRODIMAS. 

Aptikus žmogžudystės auką, pirmoji, kitaip sakant, auksinė, 
valanda buvo pradinis lemtingas tyrimo etapas ir ji suteikdavo 
daugiausia galimybių aptikti įkalčius, kol nusikaltimo teritorijos 
nespėdavo užteršti gausėjantis žmonių ratas, nors jie ir vilkėdavo 
apsauginius darbužius, o pėdsakų nesunaikindavo oro sąlygos, pa- 
vyzdžiui, lietus ar stiprus vėjas. 

Jis pravažiavo vaizdingą Poiningso gyvenvietę ir dar žavesnį 
Falkingo kaimelį, įveikė staigų dešinįjį posūkį, už nugaros paliko 
„Piemens ir šuns“ aludę, į kurią per vieną iš pirmųjų pasimatymų 

. nusivedė Sendę. Tada padidino greitį, vairuodamas fordą aukštikal- 
nių papėdėje vingiuojančiu keliu. 

Sasekso bendrovė „Springs Smoked Salmon“ garsėjo visame 
pasaulyje, o jos rūkytomis žuvimis, kaip kokybės ženklu, puikavosi 
daugybė Greiso aplankytų restoranų. Jis nuolat stebėdavosi, kodėl 
kompanija įsikūrusi faktiškai giliame užkampyje. Matyt, todėl, kad 
anksčiau vietiniuose kraštuose negyveno jokie kaimynai, kuriuos 
būtų piktinęs žuvies tvaikas. 

Greisas pravažiavo grupelę ūkinių pastatų ir gyvenamųjų 
namų, pasukęs stačia nuokalne sumažino greitį. Už kito vingio pa- 
stebėjo išsirikiavusius teisėsaugos pareigūnų automobilius žybsin- 
čiais švyturėliais. Krūmokšniais apžėlusioje kelio pusėje spraudėsi 
dar kelios transporto priemonės su policijos ženklais, vieno iš nusi- 
kaltimo vietos tyrėjų universalas ir NVT furgonas. 

Jis sustojo už paskutinės mašinos, nutildė variklį ir prietaisų 
skydelyje įjungė avarines šviesas. Rengdamasis popierinį kombine- 
zoną užuodė degančios medienos kvapą ir aštresnį, sodresnį žuvies, 
sumišusį su gaiviais žolėto užmiesčio aromatais. 

Įėjimą į rūkyklą saugojo mėlyna ir balta policijos juosta kartu 
su sargybinio pareigas atliekančiu jam nematytu jaunu konstebliu. 

Greisas atkišo savo dokumentus. 

— Laba diena, sere, — baugštokai pasisveikino vaikinas. 

Vyresnysis detektyvas užsitempė pirštines ir nėrė po juosta. 
Konsteblis nurodė kopti tarp pašiūrių eilių kylančiu šlaitu. Netoli 
tenuėjęs Greisas pamatė apsauginius kombinezonus dėvinčių žmo- 
nių būrį. Tarp jų ir Treisę Stoker. 

— Rojau, nejau mes visada turėsime susitikti tokiomis aplin- 
kybėmis? — guviai paklausė moteris. 

Jis plačiai nusišypsojo. Treisei jautė nuoširdžią simpatiją. Ji 
puikiai išmanė darbą, buvo tikra profesionalė, tačiau — palyginti 
su kolegomis, bent jau vienu konkrečiu asmeniu, — netapo ciniška. 
Už incidento narpliojimą atsakingas pareigūnas veikiai suvokdavo, 
kad pradėjus tirti bylą uolus ir dalykiškas nusikaltimo vietos tyrėjų 
vadovas galėjo suteikti itin daug naudos. 

— Na, ką radote? 

— Ne patį maloniausią vaizdelį iš tų, kuriuos man teko regėti. 

Ji apsisuko ir rodydama kelią patraukė į priekį. Greisas link- 
telėjo porai pažįstamų detektyvų. Pirmieji į nelaimės vietą atvykę 
pareigūnai iškvietė juos įvertinti padėties. Jis nusekė įkandin Trei- 
sės, prisiartino prie vienaaukščių statinių bitumo stogais ir balto- 
mis stumdomosiomis durimis, žengė link atviro pirmosios pašiūrės 
tarpdurio. 

Staiga šnerves nutvilkė vėmalų smarvė. Tai nieko gera nežadė- 
jo. Treisė atšlijo į šoną ir mostu paragino jį įeiti. Vyresnįjį detektyvą 
perliejo ledinio oro šuoras ir labai stiprus, kone slegiantis rūkytos 
žuvies dvokas. Priekyje stiebėsi vientisa siena begalvių, stambių 
rusvų Žuvų, pakibusių ant tvirtų kablių, kyšančių iš palubės bėgelio. 
Keturias jų gretas skyrė siauri tarpeliai, pro juos žmogus vos įsteng- 
davo prasiskverbti. 

Staiga Greiso žvilgsnį prikaustė trečioji vora. Ir kažkas pana- 
šaus į apskrudusį, drauge su žuvimis kadaruojanti milžinišką gyvū- 
ną. Kiaulė, galvoje šmėstelėjo mintis. 

Tačiau smegenims pamažu apdorojant vaizdą jis galų gale su- 
prato, ką mato. 

Ji mėgdavo žiūrėti į Izaro upę, pusiau dalijančią Miuncheną, 
tekančią faktiškai vien per parkų teritorijas. Penkto aukšto bute, iš- 
kilusiame virš judrios Widenmayerstrasse gatvės, mėgdavo įsitaisyti 
prie lango ir stebėti žmones, vedžiojančius šunis, bėgiojančius arba 
krantinėmis stumdančius vaikiškus vežimėlius. Bet ypač mėgdavo 
žvelgti į vandens srautą. Kaip tik todėl užsukdavo į Anglų sodą ir 
prisėsdavo netoli ežero. Vanduo veikė kaip narkotikas. Širdį spau- 
dė jūros ilgesys. Aure, ko labiausiai trūko atsisveikinus su Braitonu. 
Miestas jai patiko, bet kartais pasiilgdavo jūros. Protarpiais užsi- 

geisdavo ir kitko — anksčiau turėtos galimybės likti vienai. Žinoma, 
retsykiais dėl priverstinės vienumos jausdavo apmaudą, ypač kai 
vyrą netikėtai iškviesdavo į darbą ir bet kokie jųdviejų planai aki- 
moju žlugdavo, o ji keletą savaitgalių tenkindavosi vien savo kom- 
panija. 

Italų rašytojas Džovanis Vinčensas Gravina teigė, esą nuobo- 
dus žmogus pasirūpina, kad nebūtum vienas, bet nesuteikia draugijos. 

Tokie pojūčiai apnikdavo ir pastaruoju metu. Jam skirdavo 
velniškai daug dėmesio. Viskas sukosi vien tik apie jį. Laikrodis 
rodė, kad jis netrukus grįš. Va kaip klostėsi įvykiai. Susikaupimo 
reikalavo kiekviena naujo gyvenimo valanda. 

Kompiuterio ekrane buvo matyti internetinė Sasekso laikraš- 
čio Argus versija. Vietiniame Miuncheno dienraštyje perskaičiusi 
pranešimą apie Rojaus Greiso ketinimus paskelbti žmoną mirusia, 
Argus ji tyrinėdavo kasdien. 

Jeigu, prabėgus tiek daug laiko, vyras siekė, kad ji būtų pripa- 
žinta mirusia, vadinasi, taip elgėsi turėdamas konkretų motyvą. Jai 
pavyko išmąstyti vienintelę priežastį. 

Giliai įkvėpusi sau priminė pykčio valdymo mantrą. Jei nori 
gyventi, nelauk, kol praslinks audra, o išmok šokti lietuje. 

Ji ištarė žodžius balsu. Pakartojo sakinį. Dar sykį. 

Galop nurimo tiek, kad laikraščio tinklalapyje galėjo atsiversti 
„Artėjančių vestuvių“ puslapį. Akimis permetė skiltį. Bet jo pavar- 
dės nerado. 

Kaip ir kiekvieną dieną, atsijungė nuo sistemos apimta palen- 


gvėjimo. 
67 
Per daugybę metų Rojus Greisas su kaupu prisižiūrėjo baisy- 


bių. Įgydamas vis daugiau patirties, dažniausiai sugebėdavo šiur- 
pius reginius išmesti iš galvos, bet tarpais, kaip dauguma polici- 

ninkų, jų atsikratyti neįstengdavo net ir po darbo. Tuomet vakarais 
nepajėgdavo užmigti, mintyse nepaliaujamai perkratydavo matytus 
vaizdus. Arba pabusdavo rėkdamas, nes jie sukeldavo košmarus. 

Vieną iš kraupiausių epizodų jis išgyveno jaunystėje, kai tar- 
naudamas uniformuotu pareigūnu pirmas atvažiavo į avarijos vietą 
ir pamatė po konteinervežio sunkvežimio ratais sutraiškytą penkia- 
metį berniuką. Mažylio galva buvo perkreipta, ir dėl šviesių, dygliu- 
kais styrančių plaukų vargšelis absurdiškai, šiurpiai priminė Bartą 
Simpsoną. Greisas kelerius metus, pora ar tris kartus per mėnesį, 
sapnuodavo košmarus apie tą vaiką. Net ir dabar jausdavosi nejau- 
kiai, kai televizoriuje pasirodydavo Bartas Simpsonas, nes animaci- 
nis veikėjas kurstydavo nemalonias asociacijas. 

Jis žinojo negalėsiąs pamiršti ir dabartinio vaizdo. Stingo iš 
siaubo, bet negalėjo atplėšti akių ir liautis galvojęs, kaip Žmogus 
prieš mirtį kankinosi. Vylėsi, kad aukos kančios greitai nutrūko, ta- 
čiau nujautė, jog merdėjimas užsitęsė. 

Lavonas buvo žemaugio, kresno vyriškio, bemaž plikai nurėž- 
tais plaukais, trigubu pagurkliu ir ištatuiruotomis plaštakomis. Dra- 
bužiai gulėjo ant grindų, tarsi jis būtų išsirengęs iki paskutinio siūlo, 
nes užsigeidė nugrimzti į vonią arba paplaukioti. Mėlyni darbiniai 
rūbai, kojinės ir žali polo marškinėliai su užrašu ABERDYNO OCEAN 
FISHERIES buvo tvarkingai sulankstyti ir padėti greta tvirtų aulinių 
batų. Odos lopinius nujuodino suodžiai, ant galvos, veido bei rankų 
žiburiavo miniatiūriniai šarmos kristalai. Jis atrodė lyg kabliavimo 
būdu pagauta, sudarkyta žuvis, nes karojo ant vieno iš kablių, kurio 
smailė atviroje burnoje perrėžė gomurį ir po kairiąja akimi išsikišo 
laukan. 

Greisą smarkiausiai paveikė negyvėlio veide atsispindintis su- 
krėtimas — išsprogusios, pasibaisėjimo kupinos akys. 

Iš vidaus tebeplūdo žvarbaus oro šuorai, atsiduodantys ne vien 
rūkyta žuvimi, bet ir šlapimo bei ekskrementų smarve. Nelaimėlis 


apsičiurškė ir prisitriedė. Nieko keista, pamanė Greisas, tebespok- 


PETER JAMES * MIRUSIOJO GNIAUŽTAI 253 


sodamas į numirėlį, sutelkęs mintis į gautus pirminius duomenis. 
Kažkas įsilaužė ir į vieną iš rūkyklų. Nejau pirmiausia vargšą nu- 
tempė ten, o tik paskui atvilko čia, kad jį pribaigtų šaltis? 

Nuo kvapų mišinio vyresnysis detektyvas kone žiaukčiojo. At- 
siminęs patologo patarimą, jis ėmė alsuoti pro burną. 

— Rojau, tau nepatiks mano naujienos, — gyvai prabilo Treisė, 
kurios šis vaizdas, atrodė, nė kiek nesujaudino. 

— Man nepatinka vien tai, ką matau. Ar asmens tapatybę ži- 
nome? 

— Taip, šios kompanijos bosas pažįsta auką. Jis vairuodavo 
vilkiką. Kas savaitę atvykdavo iš Aberdyno ir pristatydavo krovinį. 
Daugelį metų iš eilės. 

Greisas vis dar neįstengė nukreipti žvilgsnio nuo palaikų. 

— Mirtis patvirtinta? 

— Dar ne. Paramedikas jau važiuoja. 

Pagal įstatymus paramedikas privalėdavo oficialiai paskelbti 
žmogų mirusiu, net jeigu dėl to niekam nekildavo klausimų. Senais 
laikais pareigą atlikdavo policijos chirurgas. Greisas, aišku, suprato 
regįs lavoną. Jam toptelėjo ciniška mintis, kad mažiau abejonių kel- 
davo nebent tie, kurie virsdavo krematoriumo urnas užkimšusiais 
pelenais. 

— Patologas atvyksta? 

Ji linktelėjo. | 

— Tik nežinau kuris. 

— Tikiuosi, Nadiuška. — Greisas vėl nužvelgė kūną. — Nepyk- 
si, jei išeisiu į lauką, kol jį bandys nuimti nuo kablio? 

— Manau, aš prisidėsiu prie tavęs. 

Jis blausiai nusišypsojo. 

— Rojau, mes išsiaiškinome vieną dalyką. Ko gero, labai reikš- 
mingą. 

— Kokį? 

— Anot pono Hariso, įmonės valdytojo, vairuotojas Stiuartas 
Fergiusonas susijęs su mirtina avarija Portlando kelyje. 

Greisas atsigręžė į ją. Treisė Stoker pridūrė, jam nespėjus iki 
galo suvokti Žinios esmės: 

— Mums derėtų paeiti į priekį. Tu privalai kai ką pamatyti. 

Vyresnysis detektyvas nusekė paskui kolegę, kuri žengė pir- 
myn, apsisuko ir pirštu bedė virš durų. 

— Atpažįsti? 

Greisas įsispoksojo į cilindrinį daiktą žvilgančiu objektyvu. 

Ir suvokė, kad pasitvirtino slapčiausios jo baimės. 

Jis išvydo vaizdo stebėjimo kamerą. 

Karlė šypsodamasi sutiko į kabinetą užsukusią moterį ir pa- 
siūlė prisėsti. Pasimatymą teko organizuoti vėlai, 16.45, nes visa 
diena buvo virtusi chaosu. Laimė, tai paskutinė klientė, jos galvoje 
sukirbėjo palengvėjimą teikianti mintis. 

Atvykėlė, Andželina Goldsmit, trijų paauglių motina, neseniai 
išsiaiškino, kad architektu dirbantis sutuoktinis dvidešimt metų 
turėjo antrą šeimą, gyvenančią Čičesteryje, už trisdešimties mylių. 
Anos moters nevedė, todėl pagal įstatymus dvipatystės nepropa- 
gavo, bet moraliniu požiūriu jį galima vadinti tikru bigamistu. Ne- 
nuostabu, kad vargšė jautėsi priblokšta. 

Ir klientė nusipelnė advokato, gebančio susitelkti į jos proble- 
mas, 0 aš, dingtelėjo Karlei, šiuo metu neįstengiu to padaryti. 

Ponią Goldsmit, patiklų ir dorą žmogų, ištiko šokas, kai vyras 
ją paliko dėl kitos moters. Švelnaus būdo ir puikios figūros gražuolė 
brunetė dėl šeimos atsisakė geologės karjeros. Antrosios pusės el- 
gesys pakirto pasitikėjimą aplinkiniais, tad jai skubiai reikėjo kon- 
sultacijos. 

Karlė išreiškė užuojautą ir drauge apsvarstė įvairius variantus. 
Davė gerą, kaip vylėsi, patarimą, kokių priemonių vertėtų imtis, sie- 
kiant pasirūpinti savo ir vaikų ateitimi. 

| Kai Andželina Goldsmit išėjo, Karlė sekretorei padiktavo ke- 
letą žinučių. Tuomet įsijungė balso paštą, išklausė klientų atsiųstus 
pranešimus ir paskutinį, gautą iš draugės Klerės Mei. Ši perdavė, 
kad pakeliui į namus Taileris be paliovos verkė, tik nesakė kodėl. 

motina. Vaikui patiko senelė, tad jis, galima daiktas, pralinksmės. 
Tačiau sūnaus elgesys kurstė nerimą. Nusigavusi namo ji ketino 
rimtai pasišnekėti su Taileriu. Paskui telefonu išsikvietė taksi ir iš- 


ėjo iš biuro. 


Važiuodama taksi Karlė nugrimzdo į savo mintis. Tvarkingai 
apsirengęs, kostiumuotas taksistas, regis, buvo šnekus vyrukas ir vis 
bandė užmegzti pokalbį, bet ji neatsiliepė. Plepėti nė kiek netroško. 

Kenas Eikotas neklydo dėl magistratų sprendimo. Jai uždraudė 
metus sėstis prie vairo ir liepė sumokėti pačią mažiausią, anot kole- 
gos, tūkstančio svarų baudą. Be to, Karlė priėmė teismo pasiūlymą 
lankyti vairuotojų mokymo kursus, kurie sutrumpintų draudimo 
laiką iki devynių mėnesių. 

Ant nelygių batelių šlubčiodama prieplaukos link, ji jautėsi 
kaip idiotė. Nekantriai laukė pietų su Sara Elis, tikėdamasi, kad toji 
pakels jai nuotaiką. Bet Sara skambtelėjusi pranešė, esą vienui vie- 
nas gyvenantis senyvas jos tėvas nesėkmingai parkrito ir, kaip įtaria 
gydytojai, susilaužė riešą, todėl ji buvo priversta lėkti į ligoninę. 

Ai, velniop, tarė sau Karlė ir, užuot susiradusį batų taisyklą, nu- 
kėblino į Hercogų skersgatvį pasidairyti terapinės mažmenininkų 
įstaigos. Dabar avėjo paieškų rezultatą — maloniai brangius, juodus 
odinius „Christian Louboutin“ absurdiškai aukštais kulnais, dviem 
kulkšnių dirželiais ir raudonais padais. Šiandien ūpą pakėlė tik jie. 

Karlė nukreipė akis pro langą. Piko valandą automobilis slin- 
ko užkimštu Senuoju Šorhamo keliu. Ji nusiuntė Taileriui trumpąją 
žinutę, pranešė, kad grįš po dešimties minučių, ir pridėjo šypsenėlę 
bei virtinę bučinių. 

— Sprendžiant iš jūsų namo numerio, gyvenate Goldstouno 
gatvės gale? 

— Taip, teisingai. 

— Aha. 

Taksisto radijo stotelė rėksmingai atgijo ir bemat nuščiuvo. Po 
sekundės kitos jis paklausė: 

— Jūsų namuose klozetų bakeliai sumontuoti aukštai ar Že- 
mai? 

— Aukštai ar žemai? 

— Aha. 

— Neįsivaizduoju. 

Karlė gavo Tailerio pranešimą: Neįsijungei „Mapper“ G. 

Ji atsakė: Atleisk. Klaiki diena. Myliu tave XXXX 

— Aukštai esantys turi grandinėlę, žemuose yra rankenos. 

— Mūsiškiai turi rankenėles. Vadinasi, sumontuoti žemai. 

— Kodėl pasirinkote juos? 

Žmogaus balsas skambėjo čaižiai ir įkyriai. Jeigu jis nesiliaus 
pliaukšti apie tualetus, sumautų arbatpinigių tikrai negaus. 

Laimė, taksistas nebepratarė nė žodžio, kol automobilis susto- 
jo greta Karlės namų. Skaitiklis rodė devynis svarus. Karlė įteikė 
dešimtinę ir liepė pasilikti grąžą. Jai nuleidžiant kojas ant šaligatvio, 
vairuotojas sušuko: 

— Gražūs bateliai! „Christian Louboutin“? Šeštas dydis? Aha? 

— Atspėjote. — Ji nejučia šyptelėjo. 

Vyriškis neatsakė. Tiesiog pakinkavo galva ir atsuko termoso 
dangtelį. 

Koks šiurpus tipas. Ji priminė sau perduoti taksi firmai, kad 
nebenorėtų dar sykį su juo susidurti. Nors galbūt pati elgėsi bjau- 
riai; vairuotojas, ko gero, viso labo stengėsi būti draugiškas. 

Karlė nesigręžiodama užlipo laipteliais, vedančiais paradinių 
durų link. Prieangyje ėmė naršyti rankinę, apgraibomis ieškodama 
rakto. 

Kitapus gatvės, lindėdamas išsinuomotame tamsiai pilkame 

„Toyota Yaris“, kuris prašėsi nuplaunamas, Dantis užsirašė elektro- 
'niniame bloknote: Berniukas namo grįžta 16.45. Motina namo 
grįžta 18.00. Tada nusižiovavo. Diena buvo labai ilga. Užvedęs va- 
riklį jis pajudėjo iš vietos. Staiga išvydo policijos automobilį, lėtai 
riedantį priešinga kryptimi. Prasilenkdamas su farais, žemiau nu- 
smaukė beisbolo kepuraitės snapelį ir įsispitrijo į užpakalinio vaiz- 
do veidrodėlį. Pamatė, kaip įsijungia stabdžių Žibintai. 

Iš virtuvės sklindantis lėkščių tarškėjimas bylojo, kad Taileris 
jau veikiausiai pavakarieniavęs, ir dabar jos motina tvarko indus. 
Patalpose tvyrojo kepto maisto kvapas. Lazanijos aromatas. Pro 
langus veržėsi saulės spindulių pluoštai. Artėja vasara, pamanė Kar- 
lė, skaudama širdimi žengdama per slenkstį. Įprastomis aplinkybė- 
mis, pasukus laikrodžius į priekį, akivaizdžiai ilgėjant dienoms, ją 
apimdavo pakilesnis ūpas. Ankstyvo ryto šviesa ir auštant girdimas 
paukščių čiulbėjimas nuteikdavo maloniai. Po Keso žūties pirmuo- 
sius kelerius košmariškus metus labiausiai slėgdavo žiemos. Kažko- 
dėl taikstytis su sielvartu lengviau sekdavosi vasarą. 

Tik ką, po velnių, dabar reiškė įprastos aplinkybės? 

Paprastai Taileris ją pasitikdavo išbėgdamas pro mokyklos 
vartus. Paprastai, jei Karlė iš kur nors grįždavo, sūnus atlėkdavo 
prie laukujų durų ir ją apkabindavo. Bet šiuo metu ji vienui viena 
stoviniavo koridoriuje ir stebeilijo į karalienės Viktorijos epochos 
kabyklą, į Keso panamą, vis dar užmestą ant kabliuko, minkštą fetri- 
nę skrybėlę, kurią vyras įsigijo tenkindamas savo užgaidą, ir į stovą 
įkištą jo skėtį su anties galvos formos sidabrine rankena. Sutuokti- 
laikais, įtaisytas į masyvius rėmus, vaizduojantis senojoje Vakarų 
gatvės čiuožykloje zujančius žmones, kabojo ant sienos greta seniai 
pražuvusio kabamojo Braitono jūros tilto fotoatspaudo. 

Ji pamažu susivokė, kad praradus vairuotojo pažymėjimą va- 
sara virs tikra kankyne. Nieko tokio, nusprendė pasiryžusi mąstyti 
pozityviai. Jautė privalanti ištverti sunkumus tiek dėl Tailerio, tiek 
dėl savęs. Kai prieš ketverius metus mirė jos tėvas, motina sau bū- 
dinga filosofine maniera, kuria reaguodavo į bet kokias problemas, 
pasakė, esą gyvenimas primena knygos skyrius, ir jai laikas atsivers- 
ti naują. 

Taip ir bus, nutarė Karlė. Prasidės skyrius „Be vairuotojo pažy- 
mėjimo“. Teks vadovautis autobusų ir traukinių grafikais, kaip tūks- 
tančiams kitų žmonių. O kur dar permainų pliusas — ekologiškumo 
aspektas? Ji ketino panaudoti susikaupusias atostogų dienas ir pra- 
džiuginti Tailerį tradiciniais vasaros malonumais. Kartu su juo leis 
dienas paplūdimyje. Lankysis zoologijos sode ir atrakcionuose, pa- 
vyzdžiui, „Ihorpe“ pramogų parke, mėgausis išvykomis į Londono 
muziejus, ypač į sūnaus pamėgtą Gamtos mokslų muziejų. Galbūt 
susižavėjusi tokiais kelionės būdais apskritai pamirš automobilį. 

Aha, galbūt vieną dieną ims žydėti kuolai. 

Karlei įžengus į virtuvę, ją apkabino ir pabučiavo mama, virš 
juodo megztinio bei džinsų pasirišusi prikyštę su užrašu PASIKLIAU- 
KIT MANIMI, AŠ ESU TEISININKAS. 

— Vargšele, kokie sunkūs išbandymai tave užgriuvo. 

Motina ją visokeriopai rėmė nuo mažų dienų. Septintą dešim- 
tį įpusėjusi moteris trumpai kirptais, tamsiai rudais plaukais buvo 
patraukli, bet kiek liūdnoko veido. Anksčiau dirbo akušere, vėliau 
tapo apylinkės slaugytoja, o šiandien savo laiką skirdavo labdaros 

įstaigoms, taip pat nepilną darbo dieną plušėdavo „Martlet's“, Brai- 
tono slaugos namuose. 

— Laimė, blogiausia jau praeityje, — atsakė Karlė ir pastebė- 
jo ant stalo gulintį, iš pirmo žvilgsnio uoliai sklaidytą Argus. Pati 
laikraščio nepirko, nes nedrįso jo atsiversti. — Apie mane rašo? 

— Esi minima tiktai keliose eilutėse. Penktame puslapyje. 

Titulinį puslapį užėmė straipsnis apie serijinį žudiką — Li Ko- 
hernį, kitados gyvenusį Braitone. Policija rausė dviejų ankstesnių 

jo būstų sodelius. Naujienas apie nusikaltėlį rodė ir prie sienos virš 
virtuvės stalo pritvirtintas nedidukas plokščiaekranis televizorius. 
Apie tyrimo eigą oficialiai kalbėjo išvaizdus policininkas. Ekrano 
apačioje pasirodęs užrašas skelbė, kad šneka detektyvas vyresnysis 
inspektorius Nikas Slounas iš Sasekso policijos Kriminalinio sky- 
riaus. 

Karlė pavartė puslapius, rado trumpą žinutę apie save ir aki- 
mirką pasijuto dėkinga Koherniui už tai, kad šis siaubūnas nustelbė 
jos istoriją. 

— Kaip laikosi Taileris? — pasiteiravo. 

— Normaliai. Antrame aukšte žaidžia su bičiuliu Harisonu, 
kuris ką tik atėjo. 

— Užlipsiu viršun ir su jais pasilabinsiu. Jau eisi? 

— Iš pradžių pašildysiu tau vakarienę. Ko norėtum? Liko šiek 
tiek lazanijos ir salotų. 

— Mielai išlenkčiau didžiulę vyno taurę! 

— Aš prie tavęs prisidėčiau! 

Sučirškė durų skambutis. 

Karlė klausiamai dirstelėjo į motiną, paskui užmetė akį į ran- 
kinį laikrodį — 18.15. 

— Taileris sakė, kad gali atlėkti dar vienas draugas. Jie įsitraukę 
į kažkokio kompiuterinio žaidimo mūšį. 

Karlė nužingsniavo į koridorių ir prisiartino prie laukujų durų. 
Atkreipė dėmesį į laisvai kadaruojančią apsauginę grandinėlę, bet 
tokį ankstyvą vakarą nematė reikalo jos užkabinti. Pravėrusi duris 
išvydo maždaug trisdešimt penkerių metų aukštą, pliką, juodaodį 
vyrą elegantišku kostiumu ir ryškiaspalviu kaklaraiščiu. Ir panašaus 
amžiaus moterį rudais, chna dažytais, pečius siekiančiais plaukais, 
pilku kostiumėliu su kelnėmis bei palaidinuke, kurios užsegta vir- 
šutinė saga jai suteikė oficialumo. 

Vyriškis atkišo į juodą dėklą įkištą dokumentą su Sasekso po- 
licijos herbu ir jo nuotrauka. 

— Ponia Karlė Čeis? 

— Taip, — atsiliepė ji šiek tiek dvejodama, nenorėdama šįva- 
kar atsakinėti į daugybę papildomų klausimų apie avariją. 

Plikagalvis elgėsi maloniai, bet jautėsi nesmagiai. 

— Detektyvas seržantas Brensonas ir detektyvė seržantė Moj 
iš Sasekso kriminalinio skyriaus. Galime užeiti? Privalome tuojau 
pat su jumis šnektelėti. 

Kažkodėl pajutusi nerimą Karlė atšlijo nuo tarpdurio ir pra- 
leido policininkus. Išvydo susirūpinusią, iš virtuvės spoksančią mo- 
tiną. 

— Nieko prieš, jei pakalbėtume akis į akį? — paklausė Bren- 
sonas. 

Ji nusivedė atvykėlius į svetainę, prieš tai mostu parodžiusi 
mamai, kad nėra ko jaudintis. Pasiūlė prisėsti ant vienos iš dvie- 
jų sofų, uždarė duris ir sumišusi nužvelgė ant tapetų ruduojančią, 
kone visą sieną bjaurojančią dėmę. Pati įsitaisė ant kitos sofos ir 
įžūliai dėbtelėjo į detektyvus spėliodama, ką tuodu pasakys. 

— Kuo galiu jums padėti? — pasiteiravo. 

— Ponia Čeis, mes turime pagrindo manyti, kad artimiausiu 
metu jūsų gyvybei gresia pavojus, — atsakė Glenas Brensonas. 

Karlė ėmė mirksėti. 

— Nesupratau? 

Jai į akis pirmąsyk krito vokas, kurį pareigūnas, augus ir stam- 
bus vyras, laikė keistai atsargiai, tarsi gniauždamas trapią vazą. 

— Atvykome dėl autoavarijos, įvykusios prieš dvi savaites ir 
pasibaigusios Braitono universiteto studento Tonio Revero mirti- 
mi, — atsakė jis. | 

— Apie kokią grėsmę jūs šnekate? Ir ką reiškia „artimiausiu 
metu“? 

— Ponia Čeis, į tą pačią avariją buvo patekusios dar dvi trans- 
porto priemonės — „Ford Transit“ furgonas ir „Volvo“ vilkikas su 
priekaba šaldytuvu. 

— Taip, būtent jos partrenkė vargšą dviratininką. 

Karlė atkreipė dėmesį į detektyvę, kuri jai nusišypsojo su erzi- 
nančia užuojauta. 

— Ar žinote, kas važiavo dviračiu? 

— Taip, laikraščius vartau. 

— Ir žinote, kad žuvusio vaikino motina yra Niujorko mafijos 
boso duktė? 

— Skaičiau apie tai. Ir apie jos siūlomą premiją. Nė nemaniau, 
kad šiais laikais gangsteriai vis dar egzistuoja. Mafija man asocijuo- 
jasi su praeitimi, tarkim, su „Krikštatėviu“. 

Detektyvas seržantas susižvalgė su kolege. 

— Ponia Čeis, aš atstovauju policijai bendraudamas su nuken- 
tėjusiųjų šeimomis. Kaip advokatė, turbūt esate girdėjusi apie tokias 
pareigūnų funkcijas? 

— Taip, nors ir neužsiimu baudžiamąja teise. 

— Atvykau čia jums padėti įgyvendinti tolesnių veiksmų pla- 
ną, ir visai nesvarbu, kokį jų variantą pasirinksite. Minėjau „Ford 
Transit“ furgoną... 

— Kuris mane persekiojo? 

— Taip. Privalote žinoti, kad jo vairuotojas negyvas. Penkta- 
dienį furgoną su kūnu aptikome Šorhamo uoste. 

— Argus rašė apie furgoną su numirėliu, rastu uosto įlankoje. 

— Teisingai, — atsiliepė Bela Moj, — bet neužsiminė, kad vai- 
ruotojas, mūsų nuomone, įsivėlęs į avariją. Ir nepridūrė, kad jis nu- 

"Žudytas. 

Karlė susiraukė. 

— Nužudytas? 

— Taip. Detalių atskleisti negaliu, bet prašau mumis patikėti. 
Prisistatėme pas jus, nes prieš kelias valandas radome taip pat nu- 
žudytą žmogų, vairavusį „Volvo“ vilkiką ir susijusį su Tonio Revero 
mirtimi. 

Ją nutvilkė šaltos baugulio vilnys. Kambarys tarytum sulinga- 
vo ir netikėtai nugrimzdo į gąsdinančią, įtampos sklidiną tylą. Karlė 
pasijuto, lyg būtų atsiskyrusi nuo savo kūno ir nuplevenusi į juodą, 

žvarbią, bežadę tuštumą. Mėgino atsiliepti, tačiau neišspaudė nė 
garso. Abiejų pareigūnų vaizdas tai išskysdavo, tai vėl paryškėdavo. 
Kakta staiga įkaito. Grindys ėmė siūbuoti it laivo denis. Ji įsikibo į 
dešinįjį sofos ranktūrį, kad neprarastų pusiausvyros. 

— Aš... — prabilo, — aš... aš... galvojau, kad motinos atlygis... 
kad motina skyrė premiją tiems, kas pagelbės nustatyti furgono vai- 
ruotojo tapatybę. 

— Jūs neklystate, — patvirtino Bela Moj. 

— Tuomet... kodėl juos nužudė? — Karlės viduje sūkuriavo 
baimės verpetas. 

— Nežinome, ponia Čeis, — atsakė Glenas Brensonas. — Ga- 
limas dalykas, neįtikimai sutapo aplinkybės. Bet policija įpareigota 
rūpintis piliečiais. Tyrimą atliekanti komanda atitinkamai įvertino 
grėsmę, todėl mes neabejojame, kad jūsų gyvybei kilo mirtinas pa- 
vojus. 

Ne, to negali būti, mąstė Karlė. Jie, ko gero, nusprendė suskelti 
šlykštų pokštą. Tuoj nuskambės kulminacinė replika. Čia kokie nors 
subtilūs spąstai. Atgijęs teisininkės protas įniko analizuoti padėtį. 
Tuodu bandė ją įbauginti, priversti išsikalbėti ir pripažinti kaltę dėl 
kokių nors avarijos aspektų. 

— Ponia Čeis, — tęsė Brensonas, — jus saugodami pasitelktu- 
me įvairias priemones. Tarkim, išvežtume iš miesto ir apgyvendin- 
tume slaptoje vietoje. Ką manote apie tokią alternatyvą? 

Ji įsispigino į detektyvą, jausdama stiprėjantį siaubą. 

— Ką turite omenyje? 

Bela Moj atsakė: 

— Kažką panašaus į liudininkų apsaugą, ponia Čeis... Nieko 
prieš, jeigu į jus kreipčiausi vardu? 

Karlė niūriai krestelėjo galva, bandydama įsisąmoninti jos žo- 
džius. 

— Perkeltumėte mane kitur? 

— Jus su šeima įkurdintume laikiname būste, į jį nuvažiuotu- 
mėte su palyda. Vėliau, jei nuspręstume, kad pavojaus lygis nema- 

"žėja, iškraustytume į kitą Anglijos kraštą, pakeistume jūsų pavardę, 
suteiktume visiškai naujas tapatybes. 

Karlė į juos stebeilijosi išmušta iš vėžių, tarytum medžiojamas 
gyvūnas. 

— Pakeisite pavardę? Suteiksite naują tapatybę? Iškraustysite 
iš Braitono? Dabar pat? 

— Taip, — tarė Brensonas. — Liksime čia, kol susidėsite daik- 
tus, tada iškviesime policijos palydą. 

Ji pakėlė rankas. 

— Sekundėlę. Tai beprotybė. Šiame mieste mokosi mano sū- 
nus. Ir gyvena motina. Aš negaliu lyg niekur nieko keltis į naujus 
namus. Nė už ką. Tik ne šįvakar. O šnekos apie kitus Anglijos kraš- 
tus skamba kaip tikros paikystės. — Jos balsas drebėjo. — Klausy- 
kite, aš nekalta dėl avarijos. Taip, taip, mane nubaudė, nes prie vairo 
sėdau įkaušusi, bet, Viešpatie, to vargšelio nė nekliudžiau! Juk dėl jo 
mirties nesu atsakinga. Taip sakė eismo inspektoriai. Ir jų žodžius 
patvirtino šiandieninis teismas. 

— Mes žinome, Karle, — pasakė Bela Moj. — Žuvusio vaikino 
tėvai gavo visą informaciją apie nelaimę. Bet, kaip minėjo mano 
kolega, Sasekso policija teisiškai įpareigota jumis pasirūpinti. 

Karlė ėmė grąžyti rankas, nesėkmingai stengdamasi surikiuoti 
mintis. 

— Ar aš teisingai supratau? Anot jūsų, man iš paskos važiavu- 
sio balto furgono vairuotojas negyvas... nužudytas? 

Gleno Brensono veidą kaustė rimtis. 

— Be jokių abejonių, ponia Čeis. Taip, jį nužudė. 

— Ir vilkiko vairuotoją? 

— Mums nekyla klausimų ir dėl jo mirties priežasties. Apie 
amžinatilsio jaunuolio artimuosius surinkome kiek įmanoma dau- 
giau duomenų ir, deja, jie tikrai galėtų taip keršyti. Drįsčiau pridur- 
ti, kad tokie žygiai jų kultūrai įprasti. Vaikino šeima gyvena visiškai 


kitame pasaulyje. 

— Nusišaut, kaip puiku! — Karlę apėmusią baimę užgožė pyk- 
tis. Ji staiga panoro alkoholio ir cigaretės. — Gal ko išgersite? 

Abu detektyvai pakratė galvas. 

Kelias sekundes Karlė sėdėjo nekrutėdama ir įtemptai mąsty- 
dama, bet susitelkti niekaip nepavyko. 

— Anot jūsų, tie žmonės į pagalbą pasitelkė samdomą galva- 
žudį? 

— Tai — viena iš tikimybių, — švelniai atsakė Bela Moj. 

— Kurgi ne. O kokia kita? Sutapimas? Jis būtų velniškai didelis, 
ar ne? 

* — Šimtas tūkstančių dolerių — nemenka suma, ponia Čeis, — 
pastebėjo Brensonas. — Ji aiškiai parodo, kaip tėvai niršta. 

— Todėl man su vaiku reikia persikelti kitur? Pasikeisti var- 
dus? Ir ką, sergėsite mus iki mirties? 

Detektyvai vėl susižvalgė. Šįkart prašneko Bela Moj. 

— Ponia Čeis, deja, policijos ištekliai per menki, kad jums su- 
teiktume tokio lygio apsaugą. Bet galėtume jums suteikti naujas ta- 
patybes. 

— Čia — mano namas. Mano gyvenimas. Mūsų draugai. Sū- 
nus jau neteko tėvo. Norite, kad prarastų ir bičiulius? Rimtai ketina- 
te šįvakar mus išgabenti į slėptuvę? Prašote mesti darbą? Kas iš to, 
jei persikelsiu į naują būstą, vėliau ir į kitą grafystę? Jei anie žmonės 
iš tikrųjų nusamdė žudiką, nejau galvojate, kad jie mūsų neras? Ir 
kas toliau? Kol būsiu gyva, mane gąsdins beldimas į duris, girgždė- 
jimas namuose arba iš vidinio kiemo sklindantis šakelių traškesys? 

— Karle, mes neverčiame jūsų išsikelti, — tarė Bela Moj. — Tik 
sakome, kad, mūsų nuomone, tai būtų geriausia išeitis. 

— Jeigu nuspręsite likti, — pridūrė Glenas Brensonas, — mes 
jus saugosime. Parūpinsime vaizdo stebėjimo kameras ir sargybą, 
bet tik dviem savaitėms. 

— Kodėl tik dviem? — paklausė Karlė. — Dėl biudžeto suvar- 
žymų? 

Detektyvas seržantas skėstelėjo rankomis. 

— Geresnių alternatyvų jums nepateiksime. — Brensonas iš 
voko ištraukė dokumentą. — Prašau perskaityti ir pasirašyti. 

Karlė nudūrė akis į popieriaus lapą. Regėdama atspausdintą 
pranešimą, paniro į dar gilesnį šiurpulio sūkurį. 


70 
PRIEDAS F — SASEKSO POLICIJA 


Įspėjimas dėl nužudymo pavojaus 


Pranešimas dėl grėsmės asmens saugumui 


Ponia Karlė Čeis 
Parko gatvė 37 
Hovas 

BN3 6LN 

Rytų Saseksas 


Ponia ČCeis, 


esu gavęs informaciją, iš kurios peršasi prielaida, kad jūsų 


asmens saugumui kilo pavojus. 


Pabrėžiu, kad informacijos šaltinio jums neatskleisiu 
jokiomis aplinkybėmis, tačiau, nors negaliu komentuoti nei 
duomenų ištakų ir turinio patikimumo, nei kitų aspektų, 
neturiu priežasties jais netikėti. Man nepateikė kitų su šia 
byla sietinų žinių, ir aš tiesiogiai nedalyvauju jos tyrime. 


Mirus Juvanui Prisui, kuris vairavo Tonį Reverą 


parbloškusį furgoną, ir Stiuartui Fegiusonui, vilkiko 


266 PETER JAMES + MIRUSIOJO GNIAUŽTAI 


vairuotojui, taip pat susidūrusiam su Toniu Reveru, 
pagrįstai manau, kad artimiausiu metu jūsų gyvybei pavojų 
kelia keršto siekiantis nežinomas asmuo arba asmenys ir 


nežinomas samdomas žudikas arba žudikai. 


Sasekso policija stengsis iki minimumo sumažinti riziką, 


bet negalės jūsų saugoti kiekvieną minutę. 


Privalau pabrėžti ir tai, kad supažindindamas jus su 
informacija, be abejo, nesuteikiu įgaliojimų imtis įstatymui 
prieštaraujančių veiksmų (pvz., savigynos sumetimais 
nešiotis ginklą, grasinti smurtu, pažeisti viešąją tvarką), ir į 


neleistiną jūsų elgesį bus atitinkamai reaguojama. 


Todėl siūlau rinktis jūsų saugumą užtikrinančias 
priemones (pvz., namuose įsirengti signalizaciją, 
pakoreguoti dienos režimą ir t. t.). Gal net nutarsite 
artimiausioje ateityje išsikelti iš dabartinės gyvenamosios 
vietos. Spręsti jums. 

Jeigu norėsite man perduoti adresą, kuriuo gyvensite, aš 
liepsiu policijos pareigūnams išžvalgyti teritoriją, kad 
galėčiau duoti patarimų dėl aukščiau minėtų saugumo 


priemonių. 


Jei kiltų įtartinų, su įvardyta grėsme susijusių incidentų, 


prašau paskambinti policijai. 
Parašas Vyresnysis detektyvas Rojus Greisas 


Data/laikas Gegužės 5, trečiadienis, 17.35 

Asus aka is , patvirtinu, kad 20..... m. ......... mėn. 
siai d.,......... val., aukščiau išdėstytą pranešimą man paskelbė 


Sasekso policijos pareigūnas J... aakakanaeaakekea seses 


Parašas 


Pranešimą paskelbusio pareigūno parašas J... 
Data/laikas Ls iusi Sia a aidas a si ss rs ia 
Pareigūno liudininko parašas... aaaaakaaae dekanas 


IDA a AAS a ata aa L aa A a S Aaa a ia 


Karlė perskaitė dokumentą ir pakėlė akis į abu policininkus. 

— Ar teisingai supratau? Pasak jūsų, jeigu nesutiksiu persikel- 
ti, turėsiu pasikliauti vien savo jėgomis? 

Bela Moj krestelėjo galvą. 

— Ne, Karle. Kaip jau aiškino detektyvas seržantas Brensonas, 
tam tikrą laiko tarpą — dvi savaites — policija jus saugos ištisas 
paras. Įrengsime vaizdo stebėjimo kameras. Kaip įmanydami jus 
prižiūrėsime, bet saugumo negarantuosime. 

— Norite, kad pasirašyčiau? 

Bela sulinksėjo. | 

— Mano autografas jums reikalingas, kad nusergėtumėte savo 
paskuigalius, ar ne? Jei mane pribaigtų, visiems parodytumėte, jog 
nėrėtės iš kailio, — štai kur esmė? 

— Klausykite, jūs esate protingas Žmogus, — pareiškė Glenas 
Brensonas. — Sasekso teisėtvarkos pareigūnai dės visas jėgas mė- 
gindami jus apsaugoti. Nieko keista, kad jums nesinori tūnoti užda- 
rytai seifo tipo patalpoje, bet atsisakydama persikraustyti apribosite 

policijos galimybes. Mums teks veikti išvien. — Jis nuleido vizitinę 
kortelę ant žurnalinio staliuko. — Jūsų tarpininkė bus detektyvė 
seržantė Moj, bet, jei kils problemų, nesivaržydama skambinkite 
man bet kuriuo paros metu. 

Karlė suėmė rašiklį. 

— Nuostabu, — ištarė pasirašydama pranešimą, iš baimės 
kone jausdama šleikštulį, stengdamasi mąstyti blaiviai. 

Rojus Greisas susinervinęs vartėsi greta Kleo ir niekaip ne- 
pajėgė užmigti. Iš morgo išėjo tik antrą nakties, kai buvo baigtas 
sunkvežimio vairuotojo skrodimas. Bent jau pasisekė įtikinti Kleo 
keliauti namo anksčiau, ir ji išvyko prieš pat vidurnaktį. Greisas 
nuolat baiminosi, kad mylima moteris vėl ims kraujuoti. Ir pavojus 
kils tiek jos, tiek kūdikio gyvybei. 

Nadiuška de Sanča buvo užsiėmusi, todėl autopsiją atliko dak- 
taras Freizeris Teoboldas, pedantiškas patologas iš Vidaus reikalų 
ministerijos. Jis darbavosi lėtai, bet kruopščiai ir pateikė naudingos 
informacijos apie aukos mirties aplinkybes. 

Ryškiai mėlyname laikrodžio-radijo imtuvo ciferblate, nuo jo 
akių atitolusiame vos per kelis colius, skaičius 03.58 pakeitė 03.59, 
vėliau, po amžinybės, užsižiebė 04.00. 

Velniava. 

Rojaus.laukė ilga ir sunki diena, per kurią jis turės demons- 
truoti geriausią savo formą — suvaldyti gausėjančią tyrimo koman- 
dą, atlaikyti neišvengiamus Piterio Rigo klausinėjimus ir priimti 
svarbius sprendimus, iš naujo apmąstyti, kaip bendradarbiauti su 
spauda. 

Jo akys vėl pakrypo į laikrodį: 04.01. 

Virš miesto dangų nudažė pirmieji aušros ruožai. Tačiau Grei- 
so viduje buvo juodėjanti tamsa. Kaip, velniai rautų, apginti žmo- 

nes, neužrakinus jų vienutėje arba neužmūrijus seifo tipo patalpoje? 
Moteris neketino išsikelti iš namų, nors taip elgtis būtų protingiau- 
sia, antra vertus, jos motyvai suprantami. Tačiau Rojui teko atsako- 
mybė rūpintis Karlės Čeis saugumu. 

Greisas mintyse atkūrė furgone lindėjusio Juvano Priso reginį 
ir šiurpiai pamėklišką ant kablio kadarojusio Stiuarto Fergiusono 
vaizdą. Bet dabar jam ramybės nedavė stebėjimo kameros. Ypač an- 
troji. 

Siųstuvo diapazonas tesiekė keletą šimtų jardų, vadinasi, žu- 
dikas su imtuvu lūkuriavo netoliese — greičiausiai automobilyje. 
Pasiimti kamerą iš nuskendusio furgono, aišku, buvo sudėtinga, bet 
kodėl jis negrįžo antrosios? Vandeniui atsparūs prietaisai su nakti- 
nio filmavimo funkcija kainavo po tūkstantį svarų. Vėjais paleistos 
nemažos sumos. 

Kas gi tas galvažudys? Sumanus, klastingas, organizuotai dir- 
bantis individas. Per visą savo profesinės veiklos laikotarpį Greisas 
nebuvo matęs nieko panašaus. 

Kameros priminė aną vasarą tirtą bylą apie iškrypėliškus, sadis- 
tiškus filmus kūrusią gaują, ir jis pasvarstė, ar tik čia nagų neprikišo 
tokius pat užmojus puoselėjantys nusikaltėliai, bet ne, vargu bau. Tai 
kerštas dėl Tonio Revero žūties. Abejones faktiškai išsklaidė šaldytus 
jūrų produktus gabenęs vilkiko vairuotojas, kuriam rūkykloje buvo 
įvykdyta egzekucija. 

Patologo nuomone, Fergiusonas išleido paskutinį kvapą, šal- 
dykloje praleidęs dvi valandas ar net mažiau laiko. Jeigu žmogžudys 
tūnojo šalimais fiksuodamas persiunčiamus kadrus ir veikiausiai 
laukdamas, kol auka numirs, kodėl jis nepasiėmė vaizdo kameros? 

Nes vengė rizikuoti? Gal planus suardė koks žmogus, netikėtai 
atvykęs į kompanijos teritoriją? Arba pro šalį važiuojantys policijos 
patruliai? O gal norėta kažkam palikti žinutę? Cinišką pranešimą 
kitai aukai? Štai kas tau gresia, ir pinigai neturi jokios reikšmės... 

Ar žudikas automobilyje ištisas dvi valandas stebėjo dreban- 
čio, spurdančio ir galų gale mirtinai sušąlančio Fergiusono trans- 

liaciją? Pasak Freizerio Teoboldo, žmogaus oda iš dalies apdegė, ir 
plaučiuose nusėdo įkvėpti dūmai, bet jų buvo per mažai, kad auka 
uždustų. Gomurį pervėręs ir paakyje laukan išniręs kablys kurstė 
baisų skausmą, tačiau gyvybei pavojaus nekėlė. Akivaizdu, kad mer- 
dėdamas šaldykloje Stiuartas Fergiusonas siaubingai kankinosi. 

Ką sadistas planavo Karlei Čeis? 

Lanigano komanda pamažu apklausė Revero artimuosius ir 
Fernandos Rever brolį, po tėvo įkalinimo oficialiai tapusį šios nusi- 
kaltėlių šeimos bosu, tačiau amerikietis detektyvas nemanė, kad tie 
pokalbiai suteiks apčiuopiamos naudos. 

Greisas nurijo vandens gurkšnį ir kaip galėdamas atsargiau 
apvertė pagalves į vėsesnę jų pusę. 

Kleo taip pat miegojo prastai, nes sumerkti akis trukdė būtiny- 
bė gulėti ant kairiojo šono, po ranka pasikišus pagalvę, ir poreikis 
bemaž kas valandą apsilankyti tualete. Dabar ji snūduriavo garsiai 
šnopuodama. Galbūt kelias minutes paskaitęs jis aprimtų tiek, kad 
sudėtų bluostą? Ant grindų, įsitaisęs netoli lovos, su pertrūkiais 
knarkė jų augintinis Hamfris, labradoro ir borderkolio mišrūnas. 

Judėdamas lėtai, kad neprižadintų Kleo, Rojus įjungė stalinę 
lempą, nustatė blausiausią šviesos režimą ir dirstelėjo į greta iškilu- 
sią šūsnelę tomų, iš kurių pusę įsigijo rekomendavus kolegai Nikui 
Nikolui. 

„Tėvystė“. „Nuo vyruko iki tėtuko . „Nauja laimingo kūdikėlio 
knyga“. „Šnabždūno atskleistos kūdikių paslaptys“. 

Greisas stvėrė viršutinę, „Tėvystę, ir ėmė skaityti nuo pasi- 
žymėtos vietos. Įveikė kelis puslapius, bet, užuot nurimęs, pajuto 
stiprėjančią baimę dėl gresiančios atsakomybės naštos. Jį užgrius 
apsčiai darbų. Neskaitant tarnybos policijoje. 

Vos tik Kleo paskelbė apie nėštumą, Rojus nusprendė tapti savo 
atžalos gyvenime dalyvaujančiu, atsidavusiu tėvu. Bet dabar, kai var- 
tė šias knygas, jį gąsdino suvokimas, kiek laiko ir pastangų reikalauja 
vaiko auginimas. Greisas nuoširdžiai troško prisiimti įsipareigoji- 
mus, tačiau neįsivaizdavo, kaip pajėgs viską suderinti. 

Pusę šeštos jis galiausiai numojo ranka į miegą, išsirangė iš 
lovos, užsuko į vonios kambarį ir šaltu vandeniu apsišlakstė vei- 
dą. Akis peršėjo, tarsi jas būtų trynęs švitriniu popieriumi. Gal at- 
kusti padėtų bėgiojimas? Bet ne, slėgė per didelis nuovargis. Todėl, 
apsirengęs šiltu treningu, Greisas nutarė tiesiog pasivaikščioti po 
kvartalą, kartu apmąstyti dienos planus ir pavedžioti Hamfrį, kuris 
veržėsi prisijungti prie šeimininko. Vėliau susivertė kavos dozę, nu- 
siprausė duše ir patraukė į kontorą. 

Prieš septintą jis įžengė į kabinetą, ištuštino „Red Bull skar- 
dinę, skambtelėjo apsaugos komandai, slapta budinčiai prie Karlės 
Čeis namų, ir lengviau atsiduso sužinojęs, kad ramybės niekas ne- 
trikdė. 

Bent jau praėjusią naktį. 

— Noriu, kad visi žinotumėte, — pusę devintos ryto kabinete 
Nr. 1 prabilo Rojus Greisas. — Aš, velniai griebtų, nesu patenkintas. 

Pasitarimo dalyviai jau girdėjo apie vilkiko vairuotojo nužu- 
dymą. Vykdant tokio masto tyrimą, naujienos apie reikšmingus įvy- 
kius plisdavo žaibiškai. 

— Pirmasis mano darbotvarkės klausimas — mūsų bičiuliui 
Kevinui Spinelai iš Argus kažkas nutekina informaciją. 

Vyresnysis detektyvas apžvelgė trisdešimt penkis rimtus vei- 
dus. Vakarykštis klaikus radinys sukrėtė net ir labiausiai užsigrūdi- 
nusius būrio narius. 

— Nesirengiu jūsų kaltinti, bet reporteris gavo slaptus duo- 
menis apie klijus, kuriais Priso rankos buvo prilipdytos prie furgo- 
no vairo. Juos atskleidė vienas iš tyrimo komandos, Specialiosios 
paieškos skyriaus, Šorhamo uosto arba morgo darbuotojų. Kai iš- 
siaiškinsiu, kas nenulaiko liežuvio, tam tipui nulupsiu kailį, ir pa- 

sidarbuosiu įrankiais, kurie kels didesnį skausmą nei mėsos kablys. 
Ar supratote mane? 

Visi sulinksėjo. Bendradarbiai pažinojo Rojų Greisą kaip ramų 
ir taikų Žmogų, retai kada prarandantį savitvardą. Įtūžusio šefo 
vaizdas juos pribloškė. 

Jis vėl atsigėrė kavos. 

— Gyvybiškai svarbiu faktoriumi gali tapti strateginiai mūsų 
ryšiai su visuomenės informavimo priemonėmis. Mes manome, 
kad į Braitoną atkako profesionalus žudikas, kurį Niujorke gyve- 
nanti Reverų šeima tikriausiai nusamdė atkeršyti už sūnaus mirtį. 
Naudotis žiniasklaida reikia itin atsargiai — privalome kreiptis pa- 
galbos į visuomenę ir rasti žmogžudį anksčiau, nei jis surengs dar 
vieną išpuolį, bet vengti gąsdinti miesto gyventojus. 

— Sere, — prašneko neseniai į komandą pakviesta detektyvė 
konsteblė Steisė Horobin, į ketvirtą dešimtį ką tik įkopusi sumani 
pareigūnė madingai pakrikais rudais plaukais, — kaip konkrečiai 
jūs nenorite bauginti miestiečių? 

Suskambo Niko Nikolo mobilusis. Svilinantis Greiso žvilgsnis 
paskatino jį skubiai užčiaupti telefoną. Vieną sekundės dalį rodės, 
lyg vyresniajam detektyvui maga sprogti, bet jis atsiliepė ramiu 
balsu: 

— Jei prireiks, turėsime vietinius užtikrinti, kad jiems niekas 
negresia. Bet man nesinorėtų, kad žmonės susidarytų įspūdį, tarsi 
policija nepajėgi apsaugoti nekalto bendruomenės nario. 

— Šefe, ar ponia Čeis gavo įspėjimą dėl nužudymo grėsmės? — 
pasiteiravo Dankanas Krokeris. 

— Taip, — Greisą aplenkė Glenas Brensonas. — Mudu su Bela 
jį įteikėme anądien, po šeštos vakaro. Poniai Čeis pasiūlėme išsikelti 
iš rajono, bet ji atsisakė dėl šeiminių ir darbinių priežasčių. Jei atvi- 
rai, elgėsi neprotingai. Detektyvė seržantė Moj pas ją pernakvojo, 
ketindama sulaukti, kol šiandien bus sumontuotos vaizdo kameros, 
o apsaugos komanda nuo vakar, 21.00, budi prie moters namų. Kol 
kas jokių incidentų. 

— Ar ponią Čeis prižiūrime pakeliui į darbovietę? — pasido- 
mėjo Normanas Potingas. — Ir jos biure? 

— Aš kalbėjau su inspektoriumi Hazardu iš Hovo rajono poli- 
cijos, — tarė Greisas, — šiandien, rytoj ir pirmąją kitos savaitės pusę 
į darbą ir atgal ją vežios ženklintas policininkų automobilis. Į jos 
įstaigos priimamąjį nusiųsiu bendruomenės paramos pareigūną. Jei 
žudikas tikrai persekioja moterį, perduosime jam aiškų signalą, kad 
nuo mūsų išsisukti nepavyks. 

— Šefe, o kaip Revero šeima iš Niujorko? — paklausė Nikas 
Nikolas. — Ar kas nors su jais kalbėjo? 

— Su savo pažįstamu iš Niujorko policijos departamento pa- 
sidalijau naujausiomis žiniomis, ir tenykščiai jau ėmėsi bylos. Man 
sakė, kad taip žudydavo buvęs mafijos smogikas Ričardas Kuklins- 
kis — mielas tipas, pravarde Ledinis. Jis naudodavosi šaldyklomis, 
mėgdavo supančioti aukas, įgrūsti į urvą ir su palikta vaizdo kame- 
ra filmuoti, kaip jas gyvas ėda žiurkės. 

Bela, kuri ruošėsi iš dėžutės paimti „Maltesers“ šokoladinį ru- 
tuliuką, atitraukė ranką ir pasibjaurėjusi perkreipė veidą. 

— Bose, jis primena mūsų veikėją! — atgijo Potingas. 

— O, taip, Normanai, — sutiko Greisas. — Bet dėl Kuklinskio 
kilo viena problema. 

Detektyvas seržantas su nerimu lūkuriavo pratęsimo. 

— Prieš ketverius metus Ledinis mirė kalėjime. 
gė, bet kiti nė nevyptelėjo. — Beje, vakarykštis radinys šaldykloje — 
stambi žuvelė. 

Jis vėl apsidairė, bergždžiai vildamasis pamatyti šypsenas. Te- 
sulaukė niršaus Belos Moj žvilgsnio. 

— Ačiū, Normanai, — atžariai tarė Greisas. — Vakar detekty- 
vas Laniganas ketino aplankyti ponus Reverus ir vėliau mane infor- 
muoti, kaip klostėsi susitikimas. Bet vargu ar ką nors pešė. Mums 
nieko gera nežada ir dar vienas dalykas, kurį pranešė Laniganas: 
amerikiečiai turi mažai duomenų apie samdomus žudikus. 

— Šefe, ar Kuklinskis iš pradžių paralyžiuodavo aukas? 

— Ne, Nikai, bent jau kiek žinoma iš skrodimų. Mūsiškis gal- 
važudys Priso neparalyžiavo — tiktai Fergiusoną. 

— Kodėl, tavo nuomone, jis taip elgėsi? 

Vyresnysis detektyvas patraukė pečiais. 

— Turbūt iš sadistinių paskatų. Arba todėl, kad būtų lengviau 
prižiūrėti auką. Tikėkimės, — jis kilstelėjo antakius, — mums pasi- 
taikys proga jį pakamantinėti. 

— Bose, ką žiniasklaidai perduosime apie sunkvežimio vai- 
ruotojo mirtį? — paklausė Ema Džeinė Boutvud. 

— Tik tiek, kad „Springs Smoked Salmon“ rūkyklos šaldymo 
patalpoje aptiktas negyvas vyras. Nenoriu kurstyti spėlionių. Lai 
žmonės tiki, kad nutiko gamybinė nelaimė. 

Greisas nukreipė akis į šalia užrašų gulintį mobilųjį, tartum 
laukdamas neišvengiamo Spinelos skambučio, bet aparatas tylėjo. 

— Ką turėtume pridurti, kol kas nenutariau. Bet esu tikras, kad 
už mane sprendimą priims kas nors kitas. 

Jis provokuojamai padėbsojo į komandą, nežiūrėdamas į jokį 
konkretų asmenį. Ir vėl dirstelėjo į savo užrašus. 

— Taigi darbdaviai teigia, esą Stiuartas Fergiusonas, vilkiku 
tempęs priekabą šaldiklį, iš sandėlio išvažiavo antradienio popietę, 
netrukus po keturioliktos valandos. Mes privalome rasti sunkve- 
žimį. — Greisas atsigręžė į detektyvę konsteblę Horobin. — Stei- 
se, sudaryk vilkiko maršrutą pasiremdama laiko tarpu, skiriančiu 
kelionės pradžią Aberdyne ir pabaigą, kad ir kur toji būtų. Mums 
reikia jį surasti. Trasą padės nubrėžti ANAS. 

Automatinės numerių atmažinimo sistemos fotoaparatai, su- 
montuoti daugumoje Jungtinės Karalystės greitkelių bei magistra- 
lių, į;amžindavo pravažiuojančių transporto priemonių numerius ir 
gautą informaciją persiųsdavo į duomenų bazę. 

— Taip, sere, — atsakė ji. 

Greisas perskaitė autopsijos santrauką. Aptaręs dar porą klau- 
simų dėl skrodimo, išgėrė kavos likučius ir perėjo prie kito sąrašo 
punkto. 

— Pakalbėkime apie bylos nagrinėjimo kryptis. Forde kalėju- 
sio Priso draugo Voreno Talio žmogžudystė tebetiriama. — Jis pa- 
siteiravo detektyvo seržanto Krokerio: — Dankanai, kokios žinios? 

— Jokių, šefe. Kaliniai vis dar atsitvėrę tylos siena. Kvotėjai su 
jais šnekasi, bet persilaužimas kol kas neįvyko. 

Greisas jam padėkojo ir atsisuko į Niką Nikolą. 

— Nikai, ką pasakysi apie klijus ant Juvano Priso rankų? 

— Informacijos paieškos grupė naršo visus Braitono ir Hovo 
mažmenininkus, prekiaujančius ypač stipriais klijais. Bose, užduotis 
sudėtinga, ir mums trūksta žmonių. Juk turime aplankyti kiekvieną 
spaudos kioską, statybinių ir ūkinių prekių parduotuvę, kiekvieną 
prekybos centrą. 

— Lai jie tęsia darbą. — Vyresnysis detektyvas kreipėsi į Nor- 
maną Potingą: — Kas naujesnio apie filmavimo įrangą? 

— Bose, mes bendravome su visomis šitą techniką parduo- 
dančiomis mažmeninėmis įmonėmis, netgi su „Cash Converters“ 
komisais. Vienas iš tenykščių darbuotojų maloniai sutiko patikrinti 
furgone aptikto prietaiso serijos numerį. Jo manymu, Jungtinėje Ka- 
ralystėje tokiais modeliais neprekiaujama — juos galima įsigyti tik- 
tai Jungtinėse Valstijose. Dar nesidomėjau įrenginiu, rastu rūkyklos 
šaldymo patalpoje, bet, rodos, aparatai identiški. 

Kai pasitarimas.baigėsi, suskambo Gleno Brensono radijo sto- 
telė. Su detektyvu seržantu susisiekė Dankanas Stylas, priimamaja- 
me dirbantis apsaugos pareigūnas. 

Brensonas jam padėkojo ir pranešė savo draugui: 

— Apačioje laukia ponia Čeis. 

Greisas susiraukė. 

— Mūsų valdyboje? 

— Taip. Ji sako norinti nedelsdama su manimi susitikti. 


— Gal vis dėlto paklausė sveiko proto balso. 

Dantis sėdėjo išsinuomotame „Premier Inn“ viešbučio kam- 
baryje, priešais save atsivertęs nešiojamąjį kompiuterį. Pro langą vis 
žvilgčiojo į automobilių stovėjimo aikštelę. Tolumoje matė Gatvi- 
ko oro uosto šiaurinį terminalą ir virš pastato mėlynuojantį dangų. 
Žinojo gana greitai orlaiviu pakilsiąs į tą žydrynę ir grįšiąs namo, 
kur jo laukė faktiškai niekada neapsiniaukiančios Terkso ir Kaikoso 
archipelago padangės. Dantis mėgo kaitrą. Tarnaudamas kariuome- 
nėje džiaugdavosi komandiruotėmis į karšto klimato regionus. Kiek 
teko viešėti Anglijoje, čia dažniausiai lydavo. 

Lietaus jis nevirškino. 

Dantis stebeilijo į ekraną, sukandęs tarp lūpų kadaruojančią 
cigaretę, protarpiais mintimis nuklysdamas į padanges, įsijungda- 
mas vieną kadrą po kito. Parko gatvės, kur gyveno Karlė Čeis, foto- 
grafijas. Ir jos būsto fasado, užpakalinės dalies bei šonų nuotraukas. 

Baigęs darbą „Springs“ rūkykloje, jis ankstyvą rytą pravažiavo 
šia gatve ir įsiminė išsirikiavusius automobilius. Paskui trumpam 
apsilankė jos valdose. Kai jau susiruošė traukti savo keliu, iš namo 
atsklido šuns lojimas, o antrame aukšte užsižiebė šviesa. Vakar vėl 
atkakęs į čionykštį rajoną, atkreipė dėmesį į stovintį tamsų „Audi“ 
ir prie vairo tūnančią miglotą figūrą. Anksčiau tų ratų nebuvo pa- 
stebėjęs. 

Teisėtvarkos atstovams proto netrūko. Bėgant metams Dantis 
suprato, kad savo priešo negalima nuvertinti. Antraip prarasi gyvy- 
bę. Arba pateksi už grotų. Jungtinėse Valstijose asmenų priežiūra 
užsiimantys pareigūnai darbuodavosi aštuonių žmonių komando- 
mis ir aštuonių valandų pamainomis, kitaip sakant, per parą iš viso 
budėdavo dvidešimt keturi policininkai. Jis neabejojo, kad vietinėse 
apylinkėse sukiojosi ir į akis nekritę farai — keletas patruliuodami 
pėsčiomis turbūt vaikščiojo užpakaliniame kieme ir aplink statinį. 

Kai vakar pas Karlę Čeis atėjo detektyvai, trijulės pokalbį už- 
fiksavo miniatiūriniai kryptiniai mikrofonai, kuriuos jis paslėpė 

vidiniame kieme ir atsuko į langą. Dantis sužinojo, kad moteris ne- 
nori niekur kraustytis. 

Jis žvilgsniu permetė savo užrašus. Šiandien, 08.25, mokykline 
uniforma apsirengusio berniuko atvažiavo moteris, vairuojanti juo- 
dą „Range Rover , kurio salone buvo dar du vaikai. O 08.35 Karlė 
Čeis žengė iš namų ir sėdo į policijos automobilį. 

Paskui, 09.05, Dantis telefonu susisiekė su advokatų firma, ap- 
simetė klientu ir pareiškė turįs skubiai su ja šnektelėti. Išgirdo, kad 
biure ponios Čeis kol kas nėra. Antrąsyk paskambino 09.30, bet 
moteris vis dar nebuvo atvykusi į darbą. | 

Kur ji prapuolė? 

Rojaus Greiso kabinete Karlė Čeis įsitaisė šalia Gleno Brenso- 
no, už nedidelio apskrito posėdžių stalo. Prie jųdviejų prisijungė ir 
vyresnysis detektyvas. 

— Malonu susipažinti, ponia Čeis, — atsisėsdamas tarė jis. — 
Tik gaila, kad matomės tokiomis nedžiaugsmingomis aplinkybė- 
mis. Pageidausite ko nors atsigerti? 

Karlei iš baimės taip traukė gerklę, kad nebūtų įstengusi nieko 
praryti. 

— Aš... ne, ačiū. 

Ji jautė dešiniąja koja stuksinti į grindis, bet nepajėgė susi- 
valdyti. Dar smarkiau nervintis vertė įdėmūs abiejų policininkų 
žvilgsniai. 

— N-norėjau su jumis pasikalbėti, — sumikčiojo Karlė, grei- 
tosiomis pažiūrėdama į Brensoną ir vėl atsigręždama į jo viršinin- 
ką. — Vakar detektyvas seržantas Brensonas su kolege išaiškino 
man padėtį. Per naktį apmąsčiau jų žodžius. Nesu tikra, ar Žinote, 
bet aš esu advokatė ir mano specializacija — skyrybų bylos. 

Greisas linktelėjo. 

— Informacijos apie jus turiu nemažai. 

Moteris ėmė grąžyti rankas ir nugurkė seiles, idant atsileistų 
užgultos ausys. Pašaudė akimis į senovinių žiebtuvėlių kolekciją ant 
lentynos, sieną dengiančius įrėmintus pažymėjimus, vitriną su mar- 
gojo upėtakio iškamša ir galop atsisuko į vyresnįjį detektyvą. 

— Man labiau prie širdies kompromisai, o ne konfrontacija, — 
tarė ji. — Siekiu išgelbėti santuokas, užuot jas žlugdžiusi, — savo 
pažiūrų laikiausi visada. 

Greisas vėl kinktelėjo galva. 

— Elgiatės labai kilniai. 

Karlė į jį pašnairavo spėliodama, ar tik policininkas nesišaipo, 
bet po akimirkos suvokė ničnieko nežinanti apie jo asmeninį gy- 
venimą. 

— Mano patirtis liudija, kad problemų dažnai kyla dėl dialogo 
stokos. 

Ji patrūkčiojo pečiais, dar energingiau subilsnodama koja. 
Greisas spitrijosi į viešnią nenumanydamas, kur toji lenkia. 

— Prieš penkerius metus slidinėdamas Kanadoje žuvo mano 
sutuoktinis. Jį palaidojo sniego lavina. Žinote, kaip iš pradžių surea- 
gavau? Užsigeidžiau nuskristi į Kanadą, rasti vedlį, su kuriuo mano 
vyras keliavo į kalnus — ir kuris išgyveno, — ir jį nužudyti plikomis 
rankomis. 

Vyresnysis detektyvas atsigrįžo į Brensoną, bet draugas viso 
labo bejėgiškai gūžtelėjo. 

— Kiekvienas savaip taikstosi su sielvartu, — tarė Greisas. 

— Teisingai, — sutiko Karlė. — Todėl ir esu čia. — Ji pasisu- 
ko į Gleną Brensoną. — Vakar minėjote, kad mano gyvybei gresia 
pavojus, nes vargšo vaikino, mirusio dviratininko, tėvai kerštauja 
žudydami. Betgi aš niekuo dėta. Taip, buvau teisiama dėl vairavi- 
mo išgėrus, tačiau mano blaivumas nė per nago juodymą nebūtų 
pakeitęs įvykių — tai patvirtino eismo inspekcija. Furgono vairuo- 
tojas taip pat nekaltas, nors parbloškęs jaunuolį spruko iš nelaimės 
vietos, ir juo labiau kaltinti nereikėtų vilkiką vairavusio žmogaus. 
Dėl savo pražūties kaltas pats nelaimėlis, važiavęs ne ta gatvės puse! 


PETER JAMES + MIRUSIOJO GNIAUŽTAI 279 


Brensonas prasižiojo atsiliepti, bet Greisas jį aplenkė: 

— Mes žinome, ponia Čeis. Bet, kaip aiškino kolega, šiuo atve- 
ju susidūrėme ne su normaliais, racionaliais individais. Kiek su- 
prantame, Reverai kilę iš visuomenės terpės, kurioje nesutarimai 
sprendžiami ne teisme, o pasitelkiant fizinį smurtą. Juos informavo, 
kad jūs nekliudėte Tonio Revero, ir, galimas daiktas, keršto akcija 
jūsų saugumu ir esu įpareigotas jus prižiūrėti. 

— Pone Greisai... atleiskite, vyresnysis detektyve, aš negaliu 
gyventi nuolat bijodama. Išspręsti įmanoma bet kokias proble- 
mas — spėju, kad išeitį radau ir iš dabartinės padėties. 

Pareigūnai į ją įbedė veriančius žvilgsnius. 

— Tikrai? — paklausė Glenas Brensonas. 

— Taip. Naktį nesudėjau bluosto mąstydama, kaip elgtis. Nuta- 
riau su jais pasimatyti. Vyksiu į Niujorką ir su ponia Rever pasikal- 
bėsiu kaip moteris su moterimi. Ji prarado sūnų. Aš — sutuoktinį. 
Mudviem norėtųsi apkaltinti kitus Žmones ir savo netektyje įžiūrė- 
ti kokią nors prasmę. Pati nepaliaujamai galvoju apie tą priekvailį 
slidininkų vedlį, kuriam prastomis oro sąlygomis nederėjo Keso 
temptis ant šlaito. Tačiau kerštas jo nesugrąžins ir širdgėlos neap- 
malšins. Privalau kaip nors gyventi toliau. Kaip ir ji su savo vyru. 

— Su netektimi esu susidūręs ir aš, — švelniai pasakė Grei- 
sas. — Jūsų motyvus puikiai suprantu. Bet, sprendžiant iš informa- 
cijos apie Reverų šeimą, vargu ar jūsų planas geras, ir Sasekso poli- 
cija nė už ką jam nepritartų. 

— Kodėl? 

Į Greisą įsmeigtas moters akis staiga nutvieskė įtūžis, kuris jį 
suglumino. 

— Todėl, kad mes atsakome už jūsų saugumą. Galiu jus apginti 
Braitone, bet ne Niujorke. 

Ji atsisuko į Gleną Brensoną. 

— Vakar teigėte, esą nuo manęs nenuleisite akių tik dvi savai- 
tes, teisingai? 

Detektyvas seržantas linktelėjo. 

— Prieš pasibaigiant terminui, be abejo, iš naujo įvertinsime 
situaciją. 

— Bet manęs neglobosite visą likusį gyvenimą. Štai ko bijo- 
čiau. Nenoriu kitus penkiasdešimt metų dairytis per petį. Imtis Žy- 
gių reikia nedelsiant. — Po trumpos pauzės Karlė paklausė: — Jūs 
uždrausite man skristi? 

Greisas plačiai išskėtė rankas. 

— Jūsų sustabdyti neturiu įgaliojimų. Bet, jeigu leisitės į kelio- 
nę, saugumo neužtikrinsiu. Galėčiau kartu su jumis išsiųsti parei- 
gūną, deja, už savo jurisdikcijos ribų jis neką tepajėgtų nuveikti... 

— Aš vyksiu viena, — griežtai paskelbė Karlė. 

Glenas Brensonas žavėjosi jos ryžtu ir slapta apgailestavo, kad 
prieš skyrybų procesą nusisamdė skystaklynį advokatą, o ne šitą 
karingą moterį. 

— Ponia Čeis, — tarė Greisas, — mes gavome tam tikrų duo- 
menų apie Reverus. Ar juos išklausytumėte, prieš priimdama galu- 
tinį sprendimą? 

— Man praverstų viskas, ką galite papasakoti. 

— Gerai. Iki pastarųjų laikų Brukline jiems priklausė naktinis 
klubas „Sugulovė“. Reverai pakviesdavo priešus išgerti ir atvažiavu- 
sius nelaimėlius nusivesdavo į pusrūsyje įrengtą, garbės svečiams 
skirtą poilsio kambarį. Ten juos pasitikdavo trys vyrai, įskaitant 
italų kilmės amerikietį, žavingą individą, pramintą Drakula, nes jis 
priminė aktorių Belą Lugošį. Ketvirtasis, kurio atvykėliai taip ir ne- 
pamatydavo, juos pribaigdavo, iš pistoleto su duslintuvu šaudamas 
į pakaušį. Drakula negyvėlių kraują nuleisdavo vonioje. Dar vienas 
tipas, anksčiau dirbęs mėsininku, sukapodavo lavonus į šešias dalis. 
Atskirus paketus su liemeniu, galva ir kiekviena galūne ketvirtas 
vyrukas išmesdavo į Niujorko sąvartynus ir į Hadsono upę. Poli- 
cijos skaičiavimais, jie nudobė daugiau kaip šimtą asmenų. Selas 
Džordinas, Tonio Revero senelis, už žmogžudystes nuteistas vie- 
nuolika sykių kalėti iki mirties, mažų mažiausia aštuoniasdešimt 
septynerius metus. Ar suvokiate, su kuo bendrausite? 

— Domėjausi jais per „Google“ paiešką, — atšovė Karlė. — 
Apie Selą Džordiną Žinių nestinga, tačiau aš nieko neradau apie jo 
dukrą. Bet argi jūsų žodžiai nepatvirtina mano įsitikinimo, kad juos 
vertėtų aplankyti ir atvesti į protą? 

— Tie žmonės nepaiso sveiko proto. 

— Bent jau leiskite man pabandyti. Turite jų adresą? Namų 
adresą? 

— Gal pirma parašykite elektroninį laišką arba telefonu šnek- 
telėkite su ponia Rever? Pažiūrėkite, kaip ji reaguos. 

— Ne, privalau aptarti reikalus akis į akį, kaip motina su mo- 
tina, — atsakė Karlė. 

Detektyvai susižvalgė. 

— Adresą jums rasiu, bet su viena sąlyga, — tarė Rojus Greisas. 

— Kokia? 

— Mes pasirūpinsime, kad Niujorke jus lydėtų apsauga. 

Ji atsiliepė po užsitęsusios pauzės: 

— Ar... ar dėl šito galėčiau pati apsispręsti? 

— Ne, — nukirto Greisas. 


75 


Dešimtą valandą septyniolika minučių nešiojamajame kom- 
piuteryje pyptelėjo signalas, pranešantis apie įrašomą garso failą. 
"Vadinasi, kažkas kalbėjo Karlės Čeis namuose. 

Dantis atsidarė rinkmeną ir ją išklausė. Būsto šeimininkė te- 
lefonu bendravo su kažkokia Klere, teiravosi jos apie šiandienos 
skrydžius į Niujorką, užtikrino tebeturinti galiojantį bevizio reži- 
mo kelionės leidimą, nes Jungtinėse Valstijose viešėjo pernai. Klerė, 
regis, dirbanti kelionių biure, išvardijo reisus, patikrino, kuriuose 
liko laisvų vietų, ir užsakė Karlei bilietą į „British Airways“ lėktu- 
vą, 14.55 iš Londono skrendantį į Niujorką. Tuomet moterys aptarė 
viešbučius. Kelionių agentė rezervavo kambarį „Sheraton“, stovin- 
čiame prie Kenedžio oro uosto. 

Jis nusišypsojo ir dirstelėjo į laikrodį, dar sykį pasitikrindamas, 
kiek dabar valandų. O, moteriškė nė neįsivaizdavo, kaip jam palen- 
gvino darbą! | 

Vėliau paskambinusi į „Streamline“ taksi firmą, Karlė Čeis pa- 
prašė, kad automobilis prisistatytų 11.30, maždaug po valandos, ir 
ją nuvežtų į Hitrou oro uosto penktąjį terminalą. 

Galiausiai ji susisiekė su moterimi, vardu Sara, lyg ir drau- 
ge. Paaiškino, kad kitą dieną, 11.30, sūnus privalo apsilankyti pas 
odontologą, kuris pareguliuos vaikui skausmą keliantį lyginamąjį 
lanką. Įprastomis aplinkybėmis su berniuku vyktų senelė, tačiau 
gydytojas rytoj ketino tomografu ištirti jos pilvą, nes šiame aptiko 
tai, kas sukėlė įtarimų, ir Karlė tikrai nenorėjo, kad motina praleistų 
susitikimą. Vykti su Taileriu rengėsi pati, bet atsirado neatidėliotinų 
reikalų. Ar Sara rastų laiko jį palydėti? 

Sara atsakė negalinti pagelbėti, jos tėvas išties susilaužė riešą, 
bet pridūrė, esą Džastinas savaitę atostogauja — jis nori atlikti vieną 
kitą darbą naujuose jų namuose ir tikrai neatsisakys pavežti Taile- 
rio. Ji prižadėjo paskambinti po kelių minučių. 

Vėl užsikaitęs kavos Dantis surūkė dar vieną cigaretę. Nuo 
kompiuterio atsklido antras dzingtelėjimas, ir jis pasiklausė, kaip 
Sara sako Karlei Čeis, kad problemos išspręstos. Džastinas, matyt, 
jos sutuoktinis, rytoj 11.15 paims Tailerį iš mokyklos. Karlė davė 
bičiulei adresą ir padėkojo. 

Dantis nukreipė akis į bloknotą, kuriame buvo užsirašęs skry- 
džio detales. Ponia Čeis rezervavo bilietą su nenurodyta grįžimo 
data. Jis pasvarstė, kur moteris išsiruošė, bet nujautė žinąs atsaky- 
mą. Įdomu, paklausė savęs, kaip ji žaidžia boulingą. 

Nors vargu ar jai pavyks nusigauti iki Reverų kėglinės. 

Dantis tegalėjo viltis, kad jie nežudys Karlės Čeis, nes tai su- 
žlugdytų jo planus. 

— Negalima jai leisti taip elgtis, — paskelbė Rojus Greisas, 
kabinete Nr. 1 įremdamas rankas į stalviršį ir pasvirdamas arčiau 
Gleno Brensono. 

— Mes neturime teisės jos sulaikyti, — atsakė bičiulis. — Ta 
moteris mirtinai persigandusi. 

— Žinau. Mačiau. Mane irgi apimtų siaubas, jei atsidurčiau jos 
vietoje. | 

Karlė Čeis iš Kriminalinio skyriaus valdybos išėjo prieš va- 
landą. Greisui reikėjo atlikti daugybę svarbių užduočių. Pirmiausia 
suorganizuoti spaudos konferenciją. Jis seniai išmoko pamoką — 
žiniasklaida mieliau bendradarbiaudavo, jei pats jai išklodavai apie 
žmogžudystę, užuot laukęs, kol apie nusikaltimą išgirsi iš reporte- 
rių. Ypač kai kalbama apie Keviną Spinelą. 

Bet jis neįstengė susitelkti į darbus. Baisiai nerimavo dėl mo- 
ters saugumo. Niujorke buvo pusė šeštos ryto, tad prisiskambin- 
ti detektyvui Petui Laniganui nepavyko — atsiliepė balso paštas. 
Amerikietis, ko gero, išsijungęs mobilųjį. Nuovokus žmogus, pama- 
nė Greisas. Ir tikras laimės kūdikis. Tapęs Sunkių nusikaltimų ir ne- 
laimingų atsitikimų skyriaus vadovu, jis neteko galimybės naktimis 
užčiaupti telefoną. 

Suskambo Brensono mobilusis. Detektyvas seržantas atsipra- 
šydamas pakėlė ranką, atsiliepė į skambutį ir griežtai tarė: 

— Dabar šnekėti negaliu. Vėliau su tavimi susisieksiu. — Nu- 
traukęs ryšį dėbtelėjo į aparatą. — Kalė. — Jis palingavo galva. — 
Nesuprantu, kodėl ji manęs taip nekenčia? Klausimų nekiltų, jei bū- 
čiau turėjęs meilužę, bet aš niekada nesidairiau į kitas moteris. Arė 
skatino mane tobulintis, kol pagaliau ėmė tuo piktintis. Priekaišta- 
vo, kad darbą iškėliau aukščiau jos ir šeimos. — Brensonas patraukė 
pečiais. — Ar kada esi suvokęs, kas vyksta moters smegeninėje? 

— Man labiau knieti perprasti, kas vyksta šitos pakvaišėlės 
galvoje. 

— Juokų darbas. Jei nori, aš atsakysiu neprašydamas dviejų 
šimtų penkiasdešimties svarų, kuriuos už valandą paklotum psi- 
choanalitikui. Ji bijo. Aišku, senučiuk? Klaikiai bijo. Ir aš jos nekal- 
tinu. Pats irgi drebinčiau kinkas. 

Greisas linktelėjo. Staiga suzirzė jo telefonas. Skambino vienas 
iš kolegų paklausti, ar ketvirtadienį jis kaip įprastai prisijungs prie 
pokerio stalo. Jau antrą savaitę iš eilės Rojus atsiprašė ir pasakė ne- 
atvyksiąs. Su bičiuliais kortomis lošė daugelį metų, bet, laimė, jie 
visi tarnavo policijoje ir žinojo, kad išsisukti nuo darbo neleidžia 
įsipareigojimai. 

“| Jam baigus kalbėti mobiliuoju, Brensonas tarė: 

— Bjauru, kai žmonės mano, kad nepajėgiame jų apginti. 

— Mes galime apginti, jei tik jie patys nori, — atšovė vyres- 
nysis detektyvas. — Sąlyginį saugumą užtikrinti gebame, jeigu jie 
sutinka apsigyventi kitur ir pasikeisti tapatybę. Tiesa, jos motyvus 
suprantu. Manęs taip pat nežavėtų perspektyva palikti darbą, na- 
mus ir iš mokyklos atsiimti vaiką. Antra vertus, kiti nuolat taip 
elgiasi — susidėję daiktus išsikrausto, — ir ne vien todėl, kad juos 
persekioja. 

— Leisime jai į Niujorką skristi vienai? Gal vertėtų ką nors 
išsiųsti drauge? Belą? | 

— Nekalbant apie kelionės kainą, tie kraštai nepriklauso Angli- 
jos policijos jurisdikcijai. Belieka tikėtis, kad moterį paglobos Niu- 
jorko teisėtvarkos pareigūnai. Mes prižiūrėsime jos namus — su 
Karlės Čeis motina ir sūnumi, — dėl visa ko stebėsime ir mokyklą. 
Mūsų tarpininkas iš Niujorko, detektyvas Laniganas, regis, yra ne- 
blogas vyrukas. Ką daryti, jis žinos daug geriau už bet kurį iš mūsiš- 
Kas naujesnio dėl Arės? Jokių permainų? 

— O, žmonelė pasikeitė kaip reikiant. Jai ant galvos išdygo su- 
knisti ragai. 

Kenedžio oro uoste Karlė stovėjo ilgoje eilėje, vingiuojančioje 
imigracijos salės link. Kas porą minučių dirgliai žvilgčiojo į laikro- 
dį, kurį atsuko penkiomis valandomis atgal, priderindama prie Niu- 
jorko laiko juostos, ir vis tikrino lėktuve užpildytą muitinės formą. 

Ji siaubingai nervinosi. Kaip niekada gyvenime jautėsi visiškai 
nepasitikinti savimi. 

Orlaivis vėlavo pakilti beveik dvi valandas, ir Karlė vylėsi, kad 
internetu užsakytas limuzinas jos tebelaukia. Anglijoje buvo pusė 
vienuoliktos vakaro, vadinasi, čia — pusė šeštos po pietų. Bet atro- 
dė, jog diena užleido vietą vidurnakčiui. Lėktuve turbūt nederėjo 
gerti „Kruvinosios Merės“ ir poros taurių „Chardonnay“ vyno. Ji 
manė, kad išlenkusi alkoholio aprims ir kelias valandas nusnūs, bet 
dabar smilkinius pradėjo raižyti nežmoniškas skausmas, burna iš- 
džiūvo, o galva ėmė svaigti. 

Kaip keista, mąstė Karlė, pernai gruodį, prieš Kalėdas, ji su- 
organizavo Taileriui kelionę į Niujorką. Ir anuomet stoviniuodami 
šioje eilėje jiedu netvėrė iš džiaugsmo. 

Ji skambtelėjo namo nekantraudama patikrinti, kaip laikosi 
sūnus. Vos tik motina atsiliepė, priešais išdygo rūstus uniformuo- 
tas vyras ir pirštu bedė į ženklą, draudžiantį naudotis mobiliaisiais. 
Karlė atsiprašydama nutraukė ryšį. 

Geltonąją liniją ji pasiekė po dvidešimties minučių. Imigraci- 
jos tarnybos pareigūnė, guvi apkūni juodaodė, rodės, ištisą amžiny- 
bę šnekino priešais Karlę stūksantį, ant pečių kuprinę užsimetusį 
laibą ilgšį. Galų gale vyriškis nužingsniavo savo keliu, ir ji buvo pa- 
raginta prieiti. Karlė storulei įteikė savo dokumentus. Išgirdo nuro- 
dymą pažiūrėti į fotoaparato objektyvą. Ir priglausti prie elektroni- 
nio įrenginio plokštelės pirštus. 

Bendraudama su pirmesniu atvykėliu pareigūnė šypsojosi ir 
pokštavo, bet dabar juokauti neturėjo nuotaikos. 

— Spauskit stipriau, — įsakė. 

Karlė pakluso. 

— Aš negaunu jokių duomenų. 

Dar smarkiau įmygus plokštelę, švytinčias raudonas lemputes 
galiausiai pakeitė žalios. 

— Dabar dešinįjį nykštį. 

Kai ji įvykdė reikalavimą, į ekraną žvelgianti moteris susiraukė. 

— Kairįjį nykštį. 

Karlė padarė, kaip liepta. 

Staiga pareigūnė tarė: 

— Prašau eiti su manimi. 
 Sutrikusi, sekdama įkandin juodaodės moters, ji žengė kitapus 
virtinės registratūros stalų ir tolimajame patalpos gale smuko pro 
tarpdurį. Akiratyje pasirodė tarpusavyje plepantys, ginkluoti imi- 
gracijos tarnybos pareigūnai ir keletas nuvargusių, iš mišrių etninių 
grupių kilusių žmonių. Šie sėdėjo kambaryje ir bejausmiais žvilgs- 
niais spoksojo į priekį. 

— Ponia Karlė Čeis, — garsiai paskelbė moteris, į nieką kon- 
krečiai nesikreipdama. 

Prie jos palengva atkulniavo vyriškis languotu švarku, baltais 
marškiniais ir rudu kaklaraiščiu. Jis prakalbo Bruklino gyventojo 
tartimi: 

— Ponia Čeis? 

— Taip. 

Aš esu detektyvas Laniganas iš Bruklino apygardos proku- 
ratūros. Policijos departamentas iš Anglijos, Sasekso grafystės, ma- 
nęs paprašė jus globoti. 

Ji įdėmiai nužvelgė pašnekovą. Įspūdingo stoto, daugiau kaip 
penkiasdešimties metų vyrą žilstančiais, ežiuku kirptais plaukais, 
rauplėmis nusėtu veidu, susirūpinimą spinduliuojančia, bet drau- 
giška išraiška. 

— Kiek suprantu, jūs žinote ponų Reverų adresą? — paklausė 
Karlė. 


— Taip. Ketinu jus ten nuvežti. 

Ji papurtė galvą. 

— Aš išsinuomojau automobilį. Privalau vykti viena. 

— Ponia Čeis, taip elgtis jums neleisiu. To nebus. 

Ryžtingas policininko tonas privertė ją suvokti, kad sprendi- 
mas jau priimtas, ir niekas jo nepakeis. 

Karlė įtemptai pamąstė. 

— Tebūnie, sekite man iš paskos, bet į Reverų namus užsuk- 
siu be palydovų. Nesijaudinkite, nepražūsiu. Bent tokią galimybę 
suteiksite? 

Porą sekundžių detektyvas ją varstė skvarbiu žvilgsniu. 

— Kelionė truks dvi su puse valandos. Nuo jūsų nesitrauks 
konvojus. Aš luktelėsiu lauke, bet štai ką mes darysime. Kas ketvirtį 
valandos man siųsite trumpąją žinutę ir pranešite, kad esate gyva 
sveika. Po penkiolikos minučių jos negavęs, įsiveršiu vidun. Aišku? 

— Ar turiu iš ko rinktis? 

— Be abejo. Galiu kreiptis į imigracijos tarnybą, ir jūs pirmuo- 
ju reisu skrisite atgal į Londoną. 

— Ačiū, — padėkojo ji. 

— Nėra už ką, ponia. 

Užpakalinėje „Lincoln Town Car“ dalyje viešpatavo ramybė ir 
tamsa. Karlė kiūtojo nugrimzdusi į savo mintis, retsykiais prigrieb- 
davo vieną iš buteliukų, įstatytų į centrinio ranktūrio laikiklį, ir atsi- 
gerdavo vandens. Gal vis dėlto derėjo sutikti su Niujorko detektyvo 
pasiūlymu ir leisti imigracijos tarnybai ją išskraidinti į Angliją? Iš 
susijaudinimo gerklėje įstrigo gumulas, kūną nukratė baimės pa- 
kurstyta žvarba, kurią sustiprino kondicionieriaus per daug atvė- 
sintas oras. 

Dėl juodų odinių sėdynių ir tamsintų langų salonas atrodė rūš- 
kanas, kaip ir jos ūpas. Vairuotojas, matyt, irgi buvo nusiteikęs pras- 

tai, nes nuo tada, kai išvažiavo iš oro uosto, neištarė daugiau kaip 
dviejų žodžių. Kas porą minučių suskambėdavo vyriškio telefonas. 
Jis piktai burbtelėdavo nesuprantama kalba ir išjungdavo aparatą. 

Jo elgesys vis labiau erzino. Karlei reikėjo tylos. Reikėjo pa- 
galvoti. Atsisėdusi automobilyje ji tuojau pat susisiekė su motina 
ir pranešė, kad viskas klojasi gerai. Priminė, jog rytoj ryte Taileris 
privalo apsilankyti pas odontologą, tuomet palinkėjo sėkmės atlie- 
kant tyrimus. 

Karlės močiutę pražudė gaubtinės žarnos vėžys, dabar mo- 
tinos pilve gydytojas rado kažkokį jam nerimą keliantį darinį. Po 
Keso žūties gimdytoja jai tapo tvirta, nepajudinama atrama. Ir turė- 
tų pasirūpinti Taileriu, jeigu dukrai kas nors nutiktų. Bet šiuo metu 
vien mintis, kad mama galėtų susirgti ir mirti, slėgė kaip nepakelia- 
ma našta. Ji karštai vylėsi ir meldėsi, jog kompiuterinė tomografija 
neatskleistų jokių rimtų problemų. 

Karlė vėl ėmė mąstyti, ką pasakys atkakusi prie Reverų durų. 
Jei tik namo šeimininkai teiksis ją įsileisti. 

Retsykiais ji pakreipdavo galvą ir įsižiūrėdavo pro užpakalinį 
langą. Įkandin nenumaldomai sekė detektyvo Lanigano vairuoja- 
mas tamsiai pilkas sedanas. Amerikiečio palyda moterį varžė, nes 
nuojauta tikino, kad iš susitikimo siekiant išpešti kokios naudos pas 
Fernandą Rever būtina ateiti vienai. | 

Bet dažniausiai Karlė spiginosi į žaliomis pievomis ir žemais 
medžiais apsuptą nykų, begalinį kelią. Už medžių leidosi saulė, lau- 
ke tvyrojo sparčiai tirštėjanti prieblanda. Visiškai sutems po valan- 
dos. Ji tikėjosi su Reverais pabendrauti vidury dienos. Užmetus akį 
į laikrodį paaiškėjo, kad jau pusė aštuntos vakaro. Karlė paklausė 
vairuotojo, kada jie nusigaus į vietą, ir išgirdo šiurkščiu balsu sudu- 
dentą atsakymą: 

— Apie devintą. Laimė, dabar ne vasara, nes tada būna prastos 
eismo sąlygos, ir mums tektų važiuoti iki vienuoliktos. 

Sulig kiekviena minute galvą raižė vis didesnį skausmą kelian- 
tys diegliai. Kartu daugėjo abejonių. Šiandieninę savikliovą greitai 

tirpdė viduje išsikerojanti baimė. Ji pabandė įsivaizduoti save Fer- 
nandos Rever kailyje. Kaip jaustųsi atsidūrusi tos moters padėtyje? 

Karlė tiesiog nenutuokė. Staiga ją apėmė pagunda kreiptis į 
vairuotoją, paprašyti, kad jis numotų ranka į kelionę, apsisuktų ir 
nuvežtų ją atgal į viešbutį. 

O kas toliau? 

Galbūt nieko? Galbūt abi žmogžudystės tėra sutapimas? Gal 
mirusio dviratininko šeima jau atkeršijo? Tačiau mąstydama blai- 
viau Karlė savęs paklausė, kaip sužinoti atsakymą. Kaip liautis bi- 
jojus? | 

Akivaizdu, kad neišsprendus šito reikalo baimė niekuomet ne- 
atslūgs. 

Karlę užvaldė stiprėjantis ryžtas. Fernanda Rever privalo su- 
žinoti tiesą. 

Prabėgus, regis, vos kelioms minutėms, „Lincoln“ pasiekė 
miestelį. 

— Rytų Hamptonas, — vairuotojas prabilo draugiškiau, lyg 
pagaliau supratęs, kad jam gresia netekti arbatpinigių. 

Ji dirstelėjo į laikrodį. Be penkių minučių devinta vakaro, vadi- 
nasi, Jungtinėje Karalystė jau beveik antra nakties. Skrandis įsitem- 
pė. Nervinės ląstelės eižėjo į skutus. 

Priešais „Mobile Oil“ degalinę pasukęs į dešinę, automobilis 
nuriedėjo lapuočiais apsiausta gatvele, kurios viduryje driekėsi dvi- 
guba geltona linija, ir Karlę persmelkė siaubo pliūpsnis. Aiškų pro- 
tą temdė panikos migla. Ji alsavo tankiau ir žliaugė prakaitu, kone 
apimta hiperventiliacijos priepuolio. Atsigrįžusi į užpakalinį langą 
išvydo pavymui sekančio Lanigano sedano šviesas. Dabar, užuot 
kėlusios susierzinimą, jos teikė paguodą. 

Gerklę vėl užkimšo gumulas, skrandyje ėmė veržtis mazgas. 
Rankas kratė drebulys. Karlė porą sykių giliai įkvėpė mėgindama 
aprimti. Pasistengė surikiuoti mintis, ėmė repetuoti pokalbio eigą 

vyriškis turbūt pajuto keleivės nuotaiką, nes nutildė telefoną neat- 
siliepdamas į skambutį. 

Dviguba geltona linija nutrūko; ir gatvė susiaurėjo iki tako. 
Plieskiant žibintams, Karlė pastebėjo abipus keliuko iškilusias gy- 
vatvores. 

Automobilis pristabdė ir netrukus sustojo. Priekyje stiebėsi 
užrakinti, pilkai dažyti aukšti vartai su viršuje stirksančiais dygliais. 
Šalimais buvo telefonspynės skydelis ir ženklas su užrašu: GIN- 
KLUOTA APSAUGA. 

— Man paskambinti? — pasiteiravo vairuotojas. 

Ji atsigręžė į užpakalinį langą ir pamatė iš sedano lipantį de- 
tektyvą. Karlė taip pat išniro iš „Lincoln“ salono. 

— Sėkmės, ponia, — tarė Laniganas. — Pažiūrėkime, ar jus 
apskritai įleis. Jei taip, aš lauksiu čia. Po penkiolikos minučių tikiuo- 
si gauti pirmąją trumpąją žinutę. Nepamiršote? 

Karlė mėgino atsakyti, bet neišspaudė nė garso. Burna per- 
džiūvo, gerklę tarytum sukaustė geležinė apykaklė. Ji linktelėjo. 

Amerikietis jos mobiliajame surinko savo numerį ir žodžius 
„Viskas gerai“. 

— Štai ką man siųsite kas ketvirtį valandos. 

Lauke tvyrojo ramus ir švelnus oras. Karlė buvo apsirengusi 
kasdieniškai, bet kukliai, mūvėjo juodus džinsus, avėjo juodus odi- 
nius aulinukus, vilkėjo baltą palaidinukę ir tamsiai pilką švarkelį, 
kurį pridengė lengvu, rusvai gelsvu lietpalčiu. Ją apleido bet kokio 
pasitikėjimo likučiai, ir dabar, nors kūną užtvindė adrenalinas, Kar- 
lė jautėsi dar labiau apspangusi. Ji prisivertė užmiršti, kad dabar iš 
tikrųjų buvo jau antra valanda nakties. 

Karlė pirštu bedė į kvadratinį metalinį mygtuką. Veidą staiga 
nutvieskė užsižiebusi lempa. Į ją krypo virš galvos įtaisyta vaizdo 
stebėjimo kamera. 

Iš traškančio garsiakalbio atsklido balsas, prabilęs laužyta an- 
glų kalba: 

— Taip, kas čia? 

Karlė pakėlė akis į objektyvą ir dirbtinai nusišypsojo. 

— Aš — Karlė Čeis, atvykau iš Anglijos pasimatyti su ponais 
Reverais. 

— Jūsų laukia? 

— Ne. Bet jie turėtų žinoti, kas esu. Buvau patekusi į tą pačią 
avariją, kaip ir jų sūnus Tonis. 

— Prašau palūkėti. 

Šviesa užgeso. Karlė lūkuriavo rankoje gniauždama „iPhone“, 
tektyvą, kuris atsirėmęs į sedano kėbulą rūkė cigarą. Laniganas gūž- 
telėjo pečiais, sakytum linkėdamas geros kloties. Atvilnijęs tirštų 
dūmų gūsis sekundėlę priminė Kesą. 

Po minutės vartai atsilapojo, alyva sutepti vyriai prasidarė be 
garso. Ausis pasiekė tik slopus elektrinis dūzgimas. Iš baimės kone 
bloguodama ji grįžo į automobilį. 

Karlė žengė į vakaro tylumą. Priešais kilo milžiniško šiuolaiki- 
nio dvaro fasadas. Tamsus, nesvetingas, iš vidaus beveik neapšvies- 
tas. Dvejodama ji atsigręžė į limuziną, stovintį už kelių jardų ant 
skiedromis nukloto privažiavimo tako, greta „Porsche Cayenne“ 
miesto visureigio. Nepriekaištingai tvarkingoje vejoje prožektoriai 
įspaudė ryškius krūmokšnių ir medžių šešėlius. Nervinės įtampos 
slegiama Karlė juto, kad pro tamsius langus į ją kažkas žiūri. Ji gurk- 
telėjo, dar sykį nurijo seiles ir pažvelgė į laukujes duris, įstatytas po 
impozantišku portiku, tarp stačiakampių modernių piliastrų. 

Jėzau Kristau, ar aš tikrai tam pasirengusi? 

Tyla ją spaudė iš visų pusių. Tolumoje vos girdimai ošė jūra. 
Karlė įkvėpė aitraus, druskingo oro ir užuodė ką tik nupjautos žolės 
aromatą. Aplinkos normalumas gąsdino. Reverai gyveno kaip įpras- 
tai. Sūnus žuvo, bet jie vis tiek pjovė veją. Kažkodėl tai šiurpino. 

Po Keso mirties ji nebesirūpino pievele. Leido užpakalinio kiemo 
sodui keroti be priežiūros, o namui pavirsti laužu. Susiėmė tik dėl 
Tailerio. 

Nespėjus jai apsigalvoti, paradinės durys atsivėrė ir per slenkstį 
išsverdėjo moteris. Ji dėvėjo žalsvai melsvą treningą, buvo apsiavusi 
ryškiaspalvius sportbačius. Trumpaplaukė blondinė, patrauklių, bet 
atšiaurių veido bruožų, vienoje rankoje laikė pakrypusią martinio 
taurę, kitoje — cigaretę. Jos povyza rodė priešiškumą. 

Karlė nedrąsiai žengtelėjo arčiau. 

— Ponia Rever? — ji bandė nutaisyti šypseną, kaip buvo re- 
petavusi, bet juto pastangas nueinant niekais. — Fernanda Rever? 

Dvaro šeimininkė atvykėlę pervėrė rūsčiomis, it ledas šaltomis 
akimis. Karlei dingojosi, tarsi moteriškės žvilgsnis kiaurai skrodžia 
jos sielą. 

— O tu velniškai drąsi, jei ryžaisi čia atsibelsti. — Blondinė 
prabilo tulžingu tonu, šiek tiek suliedama žodžius. — Mano na- 
muose nesi pageidaujama. Keliauk į savo mašiną. 

Moteris gąsdino, tačiau Karlė nejudėjo iš vietos. Ji ruošėsi įvai- 
rioms reakcijoms, įskaitant ir tokį atsaką, tik nepagalvojo, kad Fer- 
nanda Rever galėtų būti girta. 

— Aš atskridau iš Anglijos su jumis pakalbėti. Prašau man 
skirti tik porą minučių. Neketinu vaizduoti suprantanti, ką išgyve- 
nate, bet mudvi kai kas sieja. 

— Tikrai? Na, abi esame gyvos — jokių kitų sąsajų neįžiūriu. 

Karlė iš pat pradžių žinojo, kad problemų neišvengs. Tik vy- 
lėsi, jog su ponia Rever pavyks užmegzti dialogą ir rasti kokių nors 
bendrumų. 

— Ar galiu užeiti? Paliksiu jūsų namus, kai tik norėsite. Bet 
meldžiu, pašnekėkime kelias minutes. 

Fernanda Rever užsitraukė cigaretę, pro šnerves ir burną iš- 
purškė dūmą, tada žiedais nusagstyta ranka paniekinamai sviedė 
nuorūką šalin. Toji nukrito ant privažiavimo tako, pažerdama ki- 
birkščių pliūpsnį. Suteliūskavusi gėrimu, kuris truputį išsišlakstė 

virš taurės krašto, blondinė nusvyravo į pastatą ir gestu liepė Karlei 
sekti iš paskos. Fernandos spinduliuojamą neapykantą truputį su- 
švelnino smalsumas. 

Karlę apėmė dvejonės. Moteris atrodė grėsmingai neprogno- 
zuojama, o dar neaišku, kaip reaguos sutuoktinis. Džiaugdamasi, 
kad už vartų automobilyje sėdi detektyvas Laniganas, slapta dirs- 
telėjo į laikrodį. Pirmąją trumpąją žinutę reikės išsiųsti po trylikos 
minučių. 

Ji įžengė į didingą prieškambarį akmeninėmis grindų plytelė- 
mis ir suktiniu laiptatakiu, numynė antikvaru užkimštu koridoriu- 
mi, eidama įkandin būsto savininkės, kuri keletą sykių atsitrenkė į 
sieną. Galų gale abi išniro į labai erdvią svetainę su balkonu, ąžuoli- 
nėmis lubų sijomis, gobelenais ir aliejiniais dažais tapytais įspūdin- 
gais paveikslais. Antikvariniai buvo kone visi baldai, išskyrus vieną. 

Šiuolaikiškame juodame fotelyje, visiškai nederančiame prie 
aplinkos, pakėlęs kojas drybsojo ir per televizorių beisbolo rung- 
siais, link pakaušio sulaižytais plaukais ir tankiais juodais antakiais. 
Vienoje rankoje jis gniaužė alaus skardinę, kitoje laikė storą cigarą. 

Moteris prisiartino, nuo antikvarinio medinio stalo pakėlė 
nuotolinio valdymo pultelį, įsispitrijo į prietaisą, lyg pirmą kartą 
gyvenime regėdama tokį daiktą, išjungė garsą ir su trenksmu nu- 
metė jį ant stalviršio. 

— Eli, kas per... — užprotestavo vyras. 

— Lu, mus aplankė viešnia. — Fernanda parodė į Karlę. — 
Atkako net iš Anglijos. Kaip miela, ar ne? — pridūrė lediniu balsu. 

Lu Reveras blausiai šyptelėjo atvykėlei ir išsiblaškęs pamoja- 
vo ranka. Atsisukdamas į žmoną ir siekdamas pultelio, jis neatplėšė 
akių nuo ekrane rodomų nebylių žaidėjų. 

— Tai svarbus varžybų etapas. 

— Taip, taip, — atšovė Fernanda. — Čia irgi svarbus momen- 
tas. — Ji griebė nuo stalo „Marlboro Lights“ pakelį, išpurtė cigaretę 
ir žŽudančiu žvilgsniu nudelbė atvykėlę. 


294 PETER JAMES + MIRUSIOJO GNIAUŽTAI 


Nejaukiai sustingusi Karlė akimis paeiliui šaudė į namo šeimi- 
ninkus ir žūtbūt stengėsi prisiminti savo veiksmų planą. 

— Žinai, kas toji kalė? — į vyrą kreipėsi Fernanda. 

Lu Reveras paėmė valdymo pultelį ir vėl įjungė garsą. 

— Ne. Klausyk, man būtina ramybė. Duok poniai išgerti. — Jis 
atsainiai pašnairavo į Karlę. — Neatsisakysite gėrimo? 

Karlei verkiant reikėjo svaigalų. O viliojantis, sodrus ir salsvas 
dūmas kurstė begalinį norą užsirūkyti. 

— Verčiau mirsiu nei vaišinsiu tą sumautą šliundrą. 

Fernanda nulingavo prie atidarytos antikvarinės alkoholio 
spintelės, čiupo sidabrinį kokteilių indą ir prisipildė taurę, per kraš- 
tus išliedama turinį. Gurkštelėjusi nuleido taurę, atsvirduliavo iki 
sutuoktinio, stvėrė pultelį ir išjungė televizorių. 

— Ei! — suriko jis. 

Blondinė bloškė pultelį ant kilimo ir ėmė įnirtingai jį trypti. 
Sutraškėjo lūžtantis plastikas. 

Karlę apnikusi baimė sustiprėjo. Moteris buvo pakvaišusi ir vi- 
siškai nenuspėjama. Karlė vėl atsigręžė į vyriškį, pažvelgė į Fernan- 
dą ir vogčiomis pažvairavo į savo laikrodį. Prabėgo trys minutės. 

— Jėzau Kristau! — padėjęs alaus skardinę, Lu Reveras iššoko 
iš fotelio ir atsisuko į žmoną. — Ar numanai, kokios reikšmingos 
šios rungtynės? Ką? Ar tau bent kas nors rūpi? 

Jis nužygiavo durų link. Įsikibusi sutuoktiniui į ranką ir palei- 
dusi taurę, kuri sudužo į grindis, Fernanda užspiegė: 

— O tu, velniai rautų, numanai, kas per kalė čia stovi? Neįdo- 
mu sužinoti? 

— Kol kas mane domina tik tai, kad Niujorko „Yankees“ lai- 
mėtų susitikimą. Katastrofai prilygtų net ir lygiosios. 

— Galvoji, jiems nenusispjaut, kad žiūri varžybas? Po galais, 
sekundėlę atkreipk dėmesį į mus. Čia toji kekšė, kuri pražudė mūsų 
sūnų. Ar girdi, ką sakau? 

Karlė nuo vyro nenuleido akių, protarpiais jas nukreipdama 
į moterį. Stengėsi išlikti rami, tačiau ją gniuždė nervinė įtampa. Lu 

"Reveras sustojo kaip įkaltas ir pasisuko į anglę. Dirstelėjęs į žmoną 
paklausė: 

— Ką turi omeny, brangioji? — vyriškis vėl atsigręžė į Karlę, jo 
manieros akivaizdžiai keitėsi. 

— Avarijos vietoje tą nuokrušą suėmė dėl vairavimo išgėrus. 
Ji nužudė mūsų sūnų ir dabar lyg niekur nieko stovi priešais mus. 

Fernanda Rever grįžo prie baro atsargiai kilnodama kojas, 
tarytum mėgindama įveikti kliūčių ruožą. Prašnekusio Lu Revero 
tone buvo girdėti grėsmė — prieš keletą sekundžių švelniai rūstavęs 
vyrukas dingo. 

— Ką, po velnių, išdarinėjate? Kaip drįstate rodytis mūsų na- 
muose? Per mažai sukėlėte mums skausmo? 

— Pone Reverai, aš atvykau visai dėl kitos priežasties, — vir- 
pančiu balsu tarė Karlė. — Būčiau labai dėkinga, jeigu suteiktumėte 
progą pakalbėti su jumis ir ponia Rever, paaiškinti, kas atsitiko. 

— Mes žinome, kas atsitiko. 

— Tu vairavai girta, ir mūsų sūnus žuvo, — niršiai pridūrė Lu 
žmona. Ji atsiūbavo link jųdviejų, per pripildytos taurės kraštelius 
vėl taškydama gėrimą. 

Karlė sutelkė drąsos likučius. 

— Aš be galo jus užjaučiu. Man neapsakomai gaila dėl jūsų 
netekties. Tačiau jūs privalote išgirsti apie tam tikrus, su avarija su- 
sijusius dalykus, kuriuos pati norėčiau Žinoti, jeigu į ją būtų patekęs 
mano vaikas. Meldžiu, prisėskime ir viską aptarkime. Su jumis at- 
sisveikinsiu, kai tik liepsite, bet iš pradžių leiskite man iškloti, kas 
tiksliai įvyko. 

— Mes žinome, kas įvyko, — pakartojo Fernanda Rever ir at- 
sisuko į vyrą. — Mesk laukan šitą šliundrą. Dėl jos žuvo Tonis — 
nenoriu, kad savo buvimu ji terštų mūsų namus. 

— Mieloji, išklausykime ją, — atsiliepė Lu, rūsčiai dėbsodamas 
į Karlę. 

— Negaliu patikėti, kad tuokiausi su žmogumi, kuris iškritęs iš 

suknisto medžio! — užstaugė Fernanda. — Jeigu neliepsi jai pranyk- 
ti, išeisiu aš. Neketinu su ja likti viename name. Varyk kalę laukan! 

— Brangioji, pašnekėkime su ja. 

— GRUSK JĄ VELNIOP! 

Sulig tuo žodžiu blondinė išdūmė iš kambario. Po kelių sekun- 
džių užsitrenkė paradinės durys. 

Stovėdama priešais Lu Reverą Karlė jautėsi siaubingai nejaukiai. 

— Pone Reverai, gal man tikrai derėtų važiuoti... sugrįšiu vė- 
liau... pavyzdžiui, ryte, jeigu... 

Jis pirštu dūrė į moterį. 

— Jūs atvykote kalbėtis, tad prašom. 

Karlė žiūrėjo į vyriškį tylėdama, bandydama sugalvoti, kaip jį 
nuraminti. 

— Kas yra? Netekot žado? 

— Ne, tik... klausykit, man, aišku, neįmanoma suvokti, kaip jūs 
kankinatės. 

— Nejaugi? — Lu atsiliepė su kartėliu, kuris ją pribloškė. 

— Aš turiu mažametį sūnų. 

— Turite? Ką gi, jums pasisekė. Mudu su žmona taip pat turė- 
jome sūnų, kol jį nužudė girta vairuotoja. 

— Viskas nutiko ne taip. 

Iš už lango atsklido uždaromų automobilio durelių bilstelėjimas. 

— Ar ne? Išties ne taip? — rodės, tarsi Reverui maga ją pas- 
maugti plikomis rankomis. Vyriškis jas iškėlė ir suskato gniaužyti 
kumščius. 

Karlė galiausiai perprato, ką mėgino pasakyti porelė Braitono 
detektyvų, aiškinusių šių žmonių prigimtį. Tvirtinusių, esą jie gyve- 
na kitokioje kultūrinėje terpėje. Akimirką kitą ji svarstė, ar nevertė- 
tų tuojau pat išsiųsti trumpąją žinutę, bet pagaliau įtikino save ne- 
pasiduoti. Žinojo privalanti kaip nors užmegzti ryšį su Lu Reveru. 


Nes jis buvo vienintelė Karlės viltis. 

Greta sedano stoviniuojantis, cigarą rūkantis Petas Laniganas 
išgirdo užvesto variklio burzgimą ir pastebėjo, kaip atsiveria vartai. 
Pakvaišėlė anglė nusprendė keliauti atgal? Juk į namus užsuko vos 
prieš penkias minutes. Jis pasitikslino, kiek laiko prabėgo, žvilgtelė- 
jęs į rankinį laikrodį. 

Laimė, kad ji išvis grįžta, pamanė detektyvas. Nors, spren- 
džiant iš susitikimo trukmės, pokalbis nenusisekė. Į jos vėjavaikišką 
galvelę, ko gero, buvo įkrėsta proto. | 

Jis nustebo, vietoj limuzino pamatęs „Porshe Cayenne“ ir prie 
vairo sėdinčios moters siluetą. Visureigis nutrūktgalvišku greičiu 
išniro iš kiemo ir kaip įkirptas metėsi pro šalį. 

Laniganas atsigrįžo ir įsiminė numerį, žvilgsniu lydėdamas už- 
pakalines šviesas, kol jos pranyko už vingio. Kažkas čia negerai. Jis 
nukreipė akis į mobiliojo ekraną. Nerado nei žinutės, nei praleisto 
skambučio. Įvykių eiga nė kiek nedžiugino. 

Skubiai panaršęs išsaugotus telefono numerius, detektyvas pa- 
skambino į Safolko apygardos policijos budėtojų skyrių, prisistatė 
ir paprašė susekti „Porsche Cayenne“. Norėjo žinoti, kur jis lekia. 


Fernanda Rever stabtelėjo T formos sankryžoje, prie kurios 
veikė degalinė, rankinėje sugraibė „Marlboro Lights“ pakelį, iškratė 
cigaretę ir įspraudė ją tarp lūpų. Pirštu bedė į automobilio žiebtu- 
vėlį, pasuko kairėn ir nuspaudusi akceleratorių išlėkė į plentą. Nuo 
protą temdančių svaigalų ir įniršio akiratyje liejosi objektų kontū- 
rai. Visureigis aplenkė lėtai judantį taksi, jo greitis nenumaldomai 
didėjo: 70... 80... 90 mylių per valandą. Ji prašvilpė pro visą virtinę 
užpakalinių žibintų, prisidegė cigaretę ir pabandė įkišti žiebtuvėlį į 
vietą, bet tas nusirito po kojomis. 

Kūną purtė įsiūtis. Priešakyje vingiavo kelias. Viena ranka įsi- 
kibusi į vairą, jausdama, kaip vyzdžius graužia dūmų ratilai, ėmė 

kuisti rankinuką, kol rado dirbtiniais deimantais inkrustuotą „Ver- 
tu“ mobilųjį. Prisimerkė mėgindama pro dūmus įžiūrėti ekraną, bet 
tematė išskydusią dėmę. Prikišo aparatą arčiau akių, rado brolio nu- 
merį ir spustelėjo sujungimo mygtuką. 

Fernanda užnugaryje paliko vilkiką, „Porche Cayenne“ te- 
bevairavo viena ranka. Ji privalėjo išsinešdinti. Kuo toliau nuo ne- 
lemtos kalės, savo akivaizda suteršusios jos būstą. Po šešto signalo 
įsijungė balso paštas. 

— Riki, kur prapuolei, velniai tave griebtų? — suriko Fernan- 
da. — Kas per šūdas čia darosi? Į mūsų namus atklydo anglų nuo- 
kruša. Girdi? Tonį pražudžiusi šliundra tūno mano namuose. Kodėl 
ji gyva? Aš tau sumokėjau krūvą pinigų — kodėl ji dar nepakratė 
kojų? Kas vyksta? Riki, sutvarkyk šį reikalą. Paskambink man. Po 
velnių, paskambink man! 

Ji nutraukė ryšį ir sviedė telefoną ant keleivio sėdynės. Pati ne- 
nutuokė, kur važiuoja. Tiesiog nėrė į atplūstančią tamsą, trokšdama 
nutolti nuo savo namų. Kuo didesniu atstumu. Tegul Lu iš pradžių 
atsikrato sumautos kalės. Fernanda ketino grįžti tik tada, kai vyras 
su ja susisieks ir perduos, kad prakeikta bjaurybė dingo tiek iš jų 
namų, tiek iš gyvenimo. 

Visureigis aplenkė kitą automobilį. Pro šalį sparčiai sruvo va- 
karo tamsa. Blausiai sušmėžavo ir bemat pranyko iš priekio artėju- 
sios Šviesos. 

Tonio nebėra. Jis žuvo. Mažai trūko, kad būtų miręs kūdi- 
kystėje. Pirmus gyvenimo metus gulėjo ligoninėje, kone visą lai- 
ką prijungtas prie kvėpavimo aparato. Ir lindėdamas organinio 
stiklo inkubatoriuje. Ji su vaiku sėdėdavo kiauromis paromis, kol 
Lu dirbdavo, bučiuodavo jos tėvui pasturgalį arba žaisdavo golfą. 
Tonis ištvėrė sunkumus, tačiau augo ligotas, jį kamavo lėtinė astma. 
Berniukui sulaukus aštuonerių, didesnę metų dalį jį prie lovos pri- 
kaustė plaučių virusas. Fernanda maitindavo sūnų šaukštu. Drėgnu 


skudurėliu vėsindavo įkaitusią kaktą. Padėjo išsikapstyti. Globojo, 

"kol berniukas pamažu sustiprėjo. Paauglystėje jis niekuo nebesisky- 
rė nuo bendraamžių. Bet pernai pametė galvą dėl kvaišos anglės. 

Ji maldavo Lu sulaikyti sūnų, bet ar vyras ėmėsi žygių? Kur jau 
ten! Nedarė ničnieko, tik svaičiojo, esą vaikams derėtų leisti rink- 
tis savo gyvenimą. Kitų tėvų atžalos galbūt užsienyje jaustųsi kuo 
puikiausiai. Tačiau Tonis buvo nuo jos priklausomas. Jam reikėjo 
motinos. Ir tą patvirtino įvykių eiga. 

Jo gyvybę atėmė trys padugnės. Furgonu važiavęs mulkis. Vil- 
kiką vairavęs avigalvis. Girta kalė, išdrįsusi atvykti į jos namus ir 
inkščioti savo laibu balseliu: Būčiau labai dėkinga, jeigu suteiktumėte 
progą pakalbėti su jumis ir ponia Rever, paaiškinti, kas atsitiko. 

Aš tau pasakysiu, kas atsitiko, spygaujanti bjaurybe. Tu prisiš- 
niojai ir nužudei mano sūnų. Kas čia neaiškaus? 

Spidometro rodyklė jau svyravo ties šimto dešimties mylių per 
valandą žyma. O gal ties skaičiumi šimtas dvidešimt — ji beveik 
švieselė. Suvokusi, kad skamba mobilusis, Fernanda griebė aparatą 
ir iškėlė priešais save. Raidės liejosi, bet įskaityti vardą pasisekė. Su 
ja susisiekti stengėsi brolis. 

Ji atsiliepė į skambutį, lenkdama kitą automobilį, tebevairuo- 
dama viena ranka ir mėgindama staigiai pasukti į kairę. Iki filtro 
suruseno lūpomis spaudžiama cigaretė, skruostais tekėjo iš akių 
paplūdusios ašaros. 

— Riki, aš galvojau, kad tu sprendi šituos klausimus? Kodėl 
leidai sumautai idiotei atvažiuoti pas mus? Kodėl? 

— Eli, viskas kontroliuojama! 

— Tikrai? Ji atėjo į mano namus. Nepanašu, kad padėtis būtų 
valdoma. 

— Mes turime planą! 

„Porche Cayenne“ įveikė vingį, už kurio kelias dar staigiau 
smigo dešinėn. Supratusi, kad lekia per greitai, Fernanda koja tėškė 
per stabdį, bet automobilis staiga metėsi kairėn, tuomet nuslydo į 
dešinę ir šovė į priešingą pusę. 

— Šūdas. 

Ji trenkė mobilųjį šalin. Nuorūka nukrito tarp kojų. Kita kelio 
juosta artinosi priekiniai žibintai, sulig kiekviena sekunde ryškė- 
jantys ir vis labiau spindintys. Užkaukė garso signalas. Fernanda 
žaibiškai pakreipė vairą. Visureigis suskato vinguriuoti gremėzdiš- 
kais piruetais. Vairas energingai sutrūkčiojo, išsivadavo iš jos rankų 
ir ėmė suktis. 

Šviesos plieskė vis skaisčiau. Signalo bliovimas kurtino. Žibin- 
tai tviskėjo akių lygyje. Žlibino ją. Fernanda ėmė sukiotis, kaip ir 
vairas. Iš pradžių šastelėjo atbula. Paskui sulingavo į šonus. Akina- 
mą švytėjimą traukė link savęs nelyginant magnetas. 

Vis arčiau. 

Ausų būgnelius skrodė garsėjantis signalas. 

Tinklainę svilino žibintų spinduliai. 

Galų gale automobilius sudrebino smūgis. Nugriaudėjo meta- 
linis dundesys, toks pasigirstų susidūrus dviem ore siūbuojančioms, 
gigantiškoms naftos cisternoms. 

Po avarijos trukusią tylos pauzę nutraukė iš mobiliojo atskli- 
dęs Rikio balsas: 

 — Ei, mažutė? Fernanda? Sese? Mažute? Ei, ar gerai jautiesi? 
Mažute, mažute? Klausyk, viskas gerai. Klausyk, mažute! 


Bet ji brolio nebegirdėjo. 

— Dėl jūsų mano žmona kaip reikiant susisielojo, — tarė Lu 
Reveras. — Nors mudu ir taip jaučiamės prislėgti. Nežinau, ko tikė- 
jotės čia atvykdama, bet mes nenorime jūsų matyti. Mūsų namuose 
nesate pageidaujama. — Jis atkišo cigarą į anglę. — Aš jus palydėsiu 
laukan. 

— Maldauju, suteikite man šansą. — Iš nevilties Karlė lemeno, 
tarsi būtų arti ašarų. 

— Ponia, jūs išnaudojote savo šansą, kai svarstėte, ar girtai sės- 
ti į automobilį. Mano sūnus neturėjo nė tokios galimybės. 

— Pone Reverai, viskas nutiko ne taip. Patikėkite manimi. 

Lu pritilo, ir akimirką Karlė pamanė, kad jis suminkštės. Ta- 
čiau namo šeimininkas dar tūžmingiau dūrė cigaru. 

— Aišku, kad taip. Iš Anglijos policijos gavome toksikologinio 
tyrimo ataskaitą. Jo organizme ničnieko nerasta. Nė lašo alkoholio, 
nė menkiausio narkotikų pėdsako. — Vyras šiek tiek nukorė galvą, 
lyg pulti pasirengęs bulius. — O kaip jūsų toksikologinis tyrimas? 
Gal papasakosite, kas surašyta jūsiškėje ataskaitoje? Sakykit. Aš 
klausausi. Jūs sulaukėte mano dėmesio. 

Jiedu tylėdami stovėjo vienas priešais kitą. Karlė desperatiškai 
bandė sugalvoti, kaip palenkti šį vyrą savo pusėn. Bet Reveras ją 
šiurpino. Tarytum po jo oda būtų slypėjęs nuodingas laukinis pada- 
ras. Sielvartaujančio tėvo kaukė slėpė mirtinai gąsdinantį individą. 
Praeityje ji ne kartą bendravo su siaubingą antipatiją keliančiais, 
nesukalbamais asmenimis, tačiau nebuvo sutikusi nieko panašaus į 
Lu Reverą. Rodės, ji atsidūrė tikro, nežmogiško blogio akivaizdoje. 

— Aš klausausi, — pakartojo jis. — Kol kas nieko negirdžiu, 
bet klausausi. 

— Verčiau sugrįšiu rytoj, — atsiliepė Karlė. — Jūs nieko prieš? 

Reveras per žingsnį pasislinko į priekį drebėdamas visu kūnu. 

— Tik pamėginkit grįžti — jeigu išdrįsite prisiartinti bent per 
šimtą mylių iki mano namų, štai kuo sudraskysiu jus į skutus. — Jis 
pakėlė virpančias rankas. — Ar supratot mane? 

Karlė linktelėjo, jos gerklė perdžiūvo. 

Būsto savininkas bedė pirštu. 

— Išėjimas ana ten. 

Jai žengus į vakaro tamsą, po kelių sekundžių įkandin užsi- 


trenkė laukujės durys. 

Skambantis ir vibruojantis telefonas prižadino Rojų Greisą, 
vos tik jam, regis, pavyko užsnūsti. 

Jis apsivertė tiesdamas ranką link prieblandoje žybsinčio ekra- 
no. Greta pastatytame laikrodyje švytėjo skaičiai 01.37. 

— Gerai. Aš pabudau, — niurzgliai saumurmėjo Kleo. 

Greisas įjungė stalinę lempą, stvėrė mobilųjį ir nuspaudė žalią 
mygtuką. 

— Klssssau? 

— Nemiegi, bose? — pasigirdo Dankano Krokerio balsas. 

Koks kvailas klausimas, pamanė Rojus. Nejau detektyvas ser- 
žantas pažinojo žmonių, kurie gebėtų per miegus atsiliepti į skam- 
butį? Jis nuslydo nuo lovos ir užkliuvo už Hamfrio, kuris išgąsdintas 
suviauksėjo. Greisas iš rankų paleido telefoną ir įsikibo į gulto kraš- 
tą, vos nesitėkšdamas veidu į grindis. Galiausiai kilstelėjo aparatą ir 
paprašė: 

— Minutėlę, Dankanai. 

Tevilkėdamas marškinėlius, ištipeno iš kambario, pavymui nu- 
sekė ir šuo, džiugiai pašoko ir aštriais nagais skausmingai įsikirto 
jam į koją. 

— Gulėt, drauguži! — sušnypštė Greisas, kitapus slenksčio už- 
darydamas duris. 

Hamfris lodamas nukūrė laiptais žemyn, vėl užlėkė viršun ir 
metėsi prie jo tarpkojo. 

Įspraudęs mobilųjį tarp ausies ir peties, Greisas laisvomis ran- 
komis pabandė atsimušti nuo šuns. 

— Palauk, Dankanai. Gulėt! Hamfri, atstok! 

Kartu su siautulingai amsinčiu šunimi jis nusileido į pirmą 
aukštą, įjungė šviesą, į šoną pastūmė Sussex Life, atverstą ties nekil- 
nojamojo turto puslapiais — Kleo netikėtai įsijautė į namo paieš- 
kas, — ir įsitaisė ant sofos. Hamfris liuoktelėjo ant pagalvėlės. Glos- 
tydamas šunį, mėgindamas jį nutildyti, Greisas tarė: 

— Atleisk. Kas naujo? 

— Liepei paskambinti, vos tik surasime vilkiką. 

— Radote jį? Tu tebedirbi? 

— Taip. 

— Dėkui, kad sėdi biure iki išnaktų. Na, pasakok. 

— Mums ką tik skambino kelių patruliai iš Temzės Slėnio po- 
licijos. Jis stovi prie M1 greitkelio, Niuport Pagnelio poilsio zonoje. 

— Kaip sunkvežimį aptiko? — Greisas iš visų jėgų stengėsi 
užgniaužti nuovargį ir surikiuoti mintis. 

— Antradienio vakarą ANAS nufotografavo jį, M1 greitkeliu 
įvažiuojantį į Bakingamširą. Jokie kiti fotoaparatai vilkiko neįamži- 
no, todėl vietinės policijos paprašėme apžiūrėti pakelės užkandinių 
aikšteles. 

— Nuostabu. Ar toje poilsio zonoje sumontuotos stebėjimo 
kameros? 

— Prie įvažiavimų lengviesiems automobiliams ir sunkveži- 
miams. 

— Gerai, įrašai padės išsiaiškinti, ar vilkiką į aikštelę atvairavo 
pats Fergiusonas. Kiek dar laiko ketini likti darbe? 

— Kiek tau reikės. 

— Lai tenykščiai nukopijuoja vaizdo medžiagą, įrašytą nuo 
tada, kai ANAS užfiksavo vilkiką, ir kuo greičiau mums perduoda 
duomenis. Jeigu jiems praverstų pagalba, galime ten nusiųsti mūsų 
Žmogų. 

— Bus padaryta. 

Greisas vėl paglostė šunį. Žinojo, kad šiuo metu jis mąsto ne 
taip aiškiai, kaip norėtųsi. 

— Atleisk, dar vienas svarbus dalykas — Fergiusono vilkikas. 
Saugokite jį kaip nusikaltimo vietą. Tegul pareigūnai iš Temzės 
Slėnio policijos atitveria sunkvežimį dvidešimties pėdų spinduliu. 
Jeigu vairuotoją užpuolė, labai tikėtina, kad tai atsitiko netoli trans- 
porto priemonės. Vos tiktai prašvis, apylinkes išnaršys paieškos ko- 
manda. Kokios oro sąlygos? 

— Jos nesikeitė nuo antradienio vakaro — sausa, pučia silpnas 
vėjas. Ryte nenumatomos jokios permainos. 

Bent tiek gerai. Lietus galėjo nuplauti įkalčius. 

— Dankanai, aš subursiu paieškos komandą. Jei tu užsiimsi 
vaizdo kameromis. Vėliau keliauk namo ir numik. Šauniai padirbėjai. 

— Ačiū, bose. 

Greisas išleido Hamfrį į vidaus kiemą ir palūkuriavo stebėda- 
mas, kaip jis šlapinasi. Tuomet užėjo į virtuvę ir įjungė elektrinį vir- 
dulį. Iš antro aukšto atsklidus tualete nuleidžiamo vandens šniokš- 
timui, jis akimirką paspėliojo, ar Kleo nusileis žemyn. Bet teišgirdo, 
kaip užsidarė miegamojo durys — kiek per garsiai. 

Naktinio skambučio pažadinta Sendė nuolat niršdavo ir tran- 
kydavo duris. Kleo elgėsi tolerantiškiau, bet jos geranoriškumą 
slopino nėštumas, kuris, tiesą sakant, dirgino ir vieną, ir kitą. Daž- 
niausiai jis abiem keldavo džiaugsmą arba kurstydavo nerimą, bet 
retsykiais primindavo didėjantį, tarp jų įsiskverbusį pleištą. Vakare 
Kleo buvo be galo irzli. 

Vyresnysis detektyvas paskambino nusikaltimo vietos tyrė- 
jams vadovaujančiai Treisei Stoker, atsiprašė, kad prikėlė, ir glaustai 
viską išklojo. Tada liepė į Niuport Pagnelio poilsio zoną pasiųsti 
NVT grupę — iš Braitono teks važiuoti dvi su puse valandos, — 
kuri išaušus imtųsi darbo. Ir, atsižvelgdamas į naujausius įvykius, 
aptarė, kokią strategiją jai derėtų rinktis, veikiant išvien su policijos 
tyrimo patarėju bei paieškos komanda. 

Greisas į puodelį įsidėjo tirpios kavos, užpylė ją verdančiu 
vandeniu, pamaišė gėrimą ir nusinešė jį į svetainę. Paskui atsisėdo 
ant sofos ir įsijungė nešiojamąjį kompiuterį, šaukšteliu makaluo- 
damas kavą, apsiblaususiomis akimis žiūrėdamas į ekraną. Ham- 
fris čiupo kramtomą žaislą ir ėmė tąsyti ant grindų lyg įsitraukęs į 
mirtiną žaidimą. Greisas vyptelėjo augintiniui jausdamas, kad jam 
pavydi nesudėtingo gyvenimo. Po mirties, ko gero, mielai prisikel- 
tų šunimi, jei tik galėtų pats apsispręsti, kuo atgimti. Ir pasirinkti 
šeimininką. 

„Google“ langelyje jis įrašė žodžius „Niuport Pagnelio poilsio 
zona . Po sekundės sulaukė nuorodų, bet šios nesuteikė jokios nau- 
dingos informacijos. Greisas atsidarė „Google Žemė“ programą ir 
vėl įvedė frazę „Niuport Pagnelio poilsio zona“. 

Kai akiratyje pasirodė Žemės rutulys, jis priartino vaizdą. Ne- 
ilgai trukus išvydo M1 greitkelį ir aplinkinę teritoriją. Siurbčioda- 
mas kavą ir įtemptai mąstydamas, įsistebeilijo į ekraną. 

Kelionę Sasekso grafystėje Fergiusonas veikiausiai pratęsė kitu 
automobiliu. Užpuoliko? Kaipgi su juo susidūrė? Rasi, pažinojo tą 
žmogų ir sutarė su juo pasimatyti stovėjimo aikštelėje? Galimas 
daiktas. Vis dėlto labiau tikėtina, kad užpuolikas jį sekė vildama- 
sis sulaukti palankios progos. Jei tokia prielaida teisinga, jis riedėjo 
paskui Fergiusono vilkiką, atitolęs ne daugiau kaip per kelias trans- 
porto priemones. 

Greisas nuleido kavos puodelį ir staiga žingsniais ėmė matuoti 
kambarį. Hamfris užsimanęs pažaisti vėl stryktelėjo prie šeimininko. 

— Gulėt! — sušnypštė jis, tada paskambino į nusikaltimų ty- 
rimo kabinetą Nr. 1 ir lengviau atsiduso, beveik tuoj pat išgirdęs 
detektyvo seržanto Krokerio balsą. — Atleisk, Dankanai, turiu dar 
vieną užduotį. Mes privalome išsiaiškinti, kokie automobiliai supo 
Fergiusono sunkvežimį prie Niuport Pagnelio. Pasidomėk penkiais, 
važiavusiais priekyje; ir dviem dešimtimis, sekusiomis iš paskos. 
Noriu žinoti, keli apsilankė poilsio zonoje ir kur pasuko apleidę 
aikštelę. Visai įmanoma, kad viename iš jų atsidūrė Fergiusonas. 
Galbūt savo noru, gal ir ne. Manau, tie ratai išnuomoti, todėl mums 
vertėtų dairytis naujo modelio nedidelio arba vidutinio sedano. 

— Aš atliksiu darbą, bet šiek tiek užtruksiu, kol patikrinsiu 
kiekvieną transporto priemonę. Ar bus gerai, jeigu duomenis įteik- 
siu per rytinį pasitarimą“ 

Ne, nebus, pagalvojo vyresnysis detektyvas. Tačiau aplinkybes 
derėjo vertinti realiai, o Krokerio balsas bylojo, kad jis išsekęs. 


— Taip, žinoma. Daryk, ką gali, ir paskui griūk miegoti. 

Jis nusprendė paklausyti savo patarimo — drauge su Hamfriu 
užlipo į antrą aukštą ir atsargiai, kad neprižadintų Kleo, atsigulė 
lovoje. Vidurdienį ketino dalyvauti spaudos konferencijoje ir pa- 
skelbti, jog Stiuarto Fergiusono mirtį policija laiko smurtine. Šiuo 
klausimu išsamiai diskutavo su policijos viršininko pavaduotoju 
Rigu ir Sasekso policijos atstovais žiniasklaidai, bet pats dar neap- 
sisprendė, kaip konkrečiai pateikti duomenis reporteriams. Norėjo 
aiškiai parodyti, kad, detektyvų nuomone, abu nužudymai susiję, 
vis dėlto dabar Greisui labiausiai reikėjo kokių nors liudininkų. Jei- 
gujis atskleis hipotezę apie ryšius su mafija ir samdomu žudiku, toji 
„informacija veikiausiai pakenks, užuot suteikusi naudos, nes apimti 
baimės žmonės prikąs liežuvius. 

Mažumėlę guodė tik tai, kad Spinelą, kaip ir kitus žurnalistus, 
pavyko įtikinti, esą Fergiusono mirtis tebuvo nelaimingas atsitiki- 
mas. 

Galų gale Rojus Greisas sumerkė akis, tačiau po valandos ne- 
ramų jo miegą išblaškė Kleo, kuriai prireikė nueiti į tualetą. 

„Lincoln Town Car“ salone sėdinti Karlė išriedėjo pro Reverų 
sklypo vartus. Už poros jardų prie savo automobilio stovintis detek- 
tyvas Laniganas įsakė limuzino vairuotojui sustoti. 

— Na? — paklausė jis žvelgdamas smalsiai, bet su užuojauta. 

— Jūs neklydote. 

Karlė bejėgiškai patrūkčiojo pečiais. Po Lu Revero kalbos vis 
dar jautėsi sukrėsta. 

— Savo tikslo nepasiekėte? 

— Ne. 

— Kodėl ponia Rever taip išlėkė iš namų. Įniršo ant jūsų? 

Karlė panaršė rankinę, susirado rūkalų pakelį, prisidegė ciga- 
retę ir giliai įkvėpė. 

— Ji buvo girta. Nepajėgė racionaliai mąstyti. Pabandysiu dar 
sykį čia atvažiuoti. Galbūt ryte, kai ji prablaivės. 

Detektyvas užsitraukė cigarą ir mąsliai išpūtė dūmą. 

— Turiu pripažinti, ponia, esate velniškai drąsi. — Jis nusišyp- 
sojo. — Iš pažiūros jums nepakenktų išmesti burnelės. 

Karlė linktelėjo. 

— Ką jūs patartumėte? Kaip... kaip elgtis su tais žmonėmis? 
Kokia nors išeitis privalo būti — ji visuomet egzistuoja. 

— Iš pradžių nuvykime į jūsų viešbutį. Mudu užsisakysime 
išgerti, ir jūs papasakosite, kas ten nutiko. Bet pirma norėčiau pa- 
klausti — ar man yra prasmės kreiptis į ponią Rever? 

— Abejoju, — atsakė ji. — Ne, tik ne šįvakar. 

— Aišku. Jūsų vairuotojas žino, kur važiuoti? 

— Į „Sheraton“ viešbutį, prie Kenedžio oro uosto. 

— Aš seksiu iš paskos. Stengsiuosi neatsilikti. 

Karlė porą sykių žįstelėjo cigaretę, sumindė nuorūką, grįžo į 
linkolną ir perdavė nurodymus vairuotojui. 

Pajudėjęs gatve limuzinas nusigavo iki sankryžos, pasuko į 
kairę ir nutolo nuo miestelio; tuo metu Karlė, kiūtodama ant sėdy- 
nės krašto, mintyse bandė atgaivinti pastarųjų dešimties minučių 
įvykius. Nuovargis ir nervinė įtampa kurstė vidinį drebulį. Baisus 
sapnas virto dar šiurpesniu košmaru. 

Ji užsimerkė ir nebyliai sukalbėjo maldelę. Į Dievą kreipėsi pir- 
mąkart po daugelio metų, prašydama jėgų ir aiškaus proto. Vėliau 
iš rankinuko iškrapštė nosinę ir nusišluostė skruostais tekančias 
ašaras. 

Aplink limuziną slydo tamsa. Keletą minučių jai nė nešovė į 
galvą savęs paklausti, kodėl iš priekio neartėja jokios automobilių 
šviesos. Karlė nukreipė akis į rankinį laikrodį: 21.25 Niujorko laiku, 
02.25 Anglijos laiku. Skambinti detektyvui seržantui Brensonui ir 
perduoti naujienas jau per vėlu. Su juo reikės susisiekti ryte. Beliko 
tikėtis, kad šįvakar drauge su detektyvu Laniganu pavyks sukurpti 
naują planą. 

Ji nusižiovavo. Žvelgdama pro langą pastebėjo mirgančius 
raudonus žiburėlius ir ryškiai tviskančius užpakalinius stojančių 
transporto priemonių žibintus. Vairuotojas ėmė mažinti greitį, po 
akimirkos staigiai nuspaudė stabdžio pedalą, ir limuzinas sustingo 
įkandin virtinės automobilių. Vėl su kažkuo pakalbėjęs per radijo 
stotelę, jis atsigręžė į keleivę. 

— Priekyje įvyko avarija. 

Karlė tyliai linktelėjo. Išgirdo beldimą ir pamatė šalia linkol- 
no stypsantį detektyvą Laniganą. Paspaudusi mygtuką, ji nuleido 
langą. 

— Gal norite eiti su manimi? Regis, ponia Rever sudaužė savo 
visureigį. Policija užtvėrė kelią. 

— Sudaužė? Fernanda Rever? 

— Aha, — niūriai patvirtino jis ir atidarė dureles. 

Ją perliejo baimė. Virpėdama Karlė išlipo laukan, kur tvyrojo 
vėsa, rodos, gerokai žvarbesnė nei prieš dešimt minučių. Ji standžiau 
įsisiautė į lietpaltį ir nužingsniavo pavymui detektyvo, traukiančio 
pro mašinų vorą, artėjančio prie skersai juostų pastatyto policijos 
automobilio, nuo kurio stogo švyturėlių smigo tamsą skrodžiantys 
raudoni blyksniai. Už jo rikiavosi kūginės gairelės. 

Avarija. Toji moteris kaltins mane. Visi kaltins mane. 

Juodu apsupo kakofoniškas sirenų spiegimas. Už patrulio au- 
tomobilio Karlė įžvelgė sumaitotą, į balto pikapo pirmagalį iš dalies 
įsiskverbusį visureigį. Moteris suakmenėjo. Čia ne lengvas bakstelė- 
jimas, o sunki nelaimė. Siaubinga katastrofa. Ji atsisuko į Laniganą. 

— Ar ponia Rever sveika gyva? — paklausė. — Jums apie ją ką 
nors pranešė? Ar ji nesužeista? 

Sirenų kauksmas nenumaldomai stiprėjo. 

Detektyvas tylėdamas nudrožė tarp kūgių. Karlė metėsi iš pas- 
kos jausdama, kad viduje vienu metu užsiveržia tūkstantis mazgų. 
Stengėsi nusigręžti nuo nelaimės vietos, tačiau vaizdas tiesiog užbū- 


rė, ir nuo jo nepavyko atplėšti akių. 

Kelią užstojo pareigūnas, apkūnus jaunuolis su akiniais ir per 
didele kepure. Jis buvo maždaug aštuoniolikos metų ir kol kas neat- 
rodė suaugęs su savo uniforma. 

— Ei, Žmonės, pasišalinkit. 

Laniganas atkišo policininko ženklelį. 

— O, taip, aišku. Gerai, sere. — Jis klausiamai parodė į Karlę. 

— Ji su manimi, — atsakė detektyvas. 

Vaikinas mostu liepė jiems praeiti ir sumišęs atsigrįžo į stau- 
giančius, netoliese sustojančius greitosios pagalbos bei ugniagesių 
automobilius. | 

Dešinėje ji įžvelgė kombinezoną dėvintį vyriškį, kuris svyravo 
lyg praradęs orientaciją. Jis patyrė sukrėtimą, suprato Karlė. Prieky- 
je žygiuojantis Laniganas išsitraukė ir įjungė žibintuvėlį. Šio spin- 
duliai nutvieskė reginį, primenantį baugią instaliaciją iš šiuolaikinio 
meno muziejaus. 

Priekinius pikapo ratus smūgis nubloškė per kelias pėdas atgal 
ir jie atsidūrė po salonu. Auksinio „Porshe“ šonas taip įdubo, kad 
abu jo galai išlinko kone statmenai. Deformuotas visureigis panė- 
šėjo į skulptoriaus nukaltą, kreivą šleivą sniego valytuvą ir, rodės, 
virto pikapo pirmagalio dalimi. 

Karlė užuodė vėmalų dvoką ir išgirdo žiaukčiojimą. Be to, oras 
smirdėjo degalais, alyva ir variu atsiduodančiu itin bjauriu tvaiku. 

— Jėzau Kristau! — suriko Laniganas. — O, šūdasš 

Jis žengė atbulas ir ištiesė ranką, norėdamas apsaugoti Karlę 
nuo atsivėrusio vaizdo. Bet pavėlavo. 

Žibintuvėlio šviesoje ji pamatė dvi kojas, nuo pėdų iki kelių 
pridengtas žalsvai melsvo treningo kelnėmis. Apnuoginta viršuti- 
nė jų dalis užsibaigė aplink šakumą ištryškusiu purpurinės, juodos, 
tamsiai ir skaisčiai raudonos spalvų jovalu, iš kurio styrojo aštuonio- 
likos colių ilgio objektas, lyg koks milžiniškas baltas žuvies kaulas. 

Tai moters stuburas, susigaudė ji, nevalingai įsikibdama į de- 
tektyvo ranką, jusdama, kaip į gerklę kyla skrandžio turinys. Fer- 
nandą Rever perpjovė pusiau. 

Priblokšta, virpėdama iš siaubo, Karlė nusigręžė. Nuo ašarų 


aptemo akys. Ji pasvirduliavo keletą jardų, suklupo ir išsivėmė. 

Viešbučio bare išlenktas didelis viskio stiklas ir dvi „Pinot 
Noir“ vyno taurės padėjo kiek aprimti, bet ją tebekaustė šoko bū- 
sena. Laniganas susivertė mažą alaus bokalą. Rami policininko iš- 
vaizda tarytum skelbė, kad šiurpių avarijų jis prisižiūrėjęs su kaupu, 
todėl baisiems reginiams įgavo atsparumo. Tuo pat metu detektyvas 
elgėsi labai rūpestingai. Karlė nesuvokė, kaip žmonės geba priprasti 
prie tokio siaubo. 

Nors Fernanda Rever bendravo storžieviškai, jos lemtis kėlė 
begalinį liūdesį. Pasak Lanigano, „Porshe Cayenne“ vairuotojos ne- 
verta gailėtis, nes ji krauju susitepusi rankas, ką jau šnekėti apie 
žiaurią moters giminę, kuriai smurtas sukrovė didžiulius turtus. Vis 
dėlto užgniaužti širdgėlos nepavyko. Kad ir iš kokios šeimos Fer- 
nanda kilo, ji vis vien buvo žmogus. Taip baigti savo dienų nenusi- 
pelnė niekas. 

Ir dėl to kalta Karlė. 

Detektyvas paragino mesti iš galvos tokias mintis. Fernandai 
Rever nederėjo girtai lėkti iš namų. Ji pati apsisprendė sėsti į auto- 
mobilį. Nors galėjo ir netgi privalėjo tiesiog liepti viešniai pranykti. 
Sėdusi prie vairo — juolab neblaivi — iškrėtė kvailystę. 

Tačiau Karlė kaltino save. Graužėsi ir neabejojo, kad tapo ava- 
rijos priežastimi. Jeigu ji nebūtų atvykusi, dabar Fernanda Rever 
būtų gyva. Dalis jos troško grįžti į Hamptonus ir atsiprašyti Lu Re- 
vero. Bet Petas Laniganas sumanymui griežtai nepritarė. 

Jiedu pastoviniavo lauke, kur detektyvas surūkė dar vieną ci- 
garą, o Karlė spėjo ištuštinti pusę cigarečių pakelio. Nė vienas nejį- 
stengė atsakyti į klausimą: kas toliau? 

Ji buvo visiškai išmušta iš vėžių. Kaip į Fernandos mirtį re- 
aguos sutuoktinis? Kiti moters šeimos nariai? Lipdama į lėktuvą 
Karlė žinojo, kad jos laukia sunki užduotis. Bet nė nemanė, jog su- 
sitikimas galėtų pasibaigti tokiais padariniais. Virpančia ranka ji 
prisidegė cigaretę. 

— Karle, nebegaiškite laiko ir rimtai apsvarstykite pasiūlymą 
dėl liudininkų apsaugos programos, — tarė Petas Laniganas. — Aš 
žmonės kaip Reveras turi gerą atmintį ir ilgas rankas. 

— Jūsų nuomone, man nebegrės jokie pavojai, jei dalyvausiu 
liudininkų apsaugos programoje? 

— Ji nesuteiks šimtaprocentinės garantijos, bet geresnio šanso 
jūs neturėsite. 

— Ar žinote, ką tai reiškia? Man su vaiku teks išsikelti į kitą 
šalies kraštą, mes niekada nebematysime artimųjų ir draugų. Jūs 
džiaugtumėtės, jei reikėtų taip pakeisti gyvenimą? 

Detektyvas trūktelėjo pečiais. 

— Nelabai. Bet jeigu suvokčiau, kad nėra kitų variantų, tuomet 
mieliau rinkčiausi šitą išeitį negu alternatyvą. 

— Kokią... kokią alternatyvą? 

Jis griežtai pažvelgė į Karlę. 

— Būtent. 

Viešbučio kambaryje kondicionierius pūtė per šaltą orą ir vei- 
kė per garsiai, tačiau pastangos sureguliuoti prietaisą nuėjo perniek. 
Karlė nerado ir atsarginio patalynės komplekto, todėl turėjo gultis į 
lovą faktiškai nenusirengusi. Ji nuolat vartėsi po antklode jausdama, 
kaip sąmonę griausmingai užtvindo slogių minčių cunamis. 

Netrukus po šeštos ryto visiškai išsibudinusi Karlė atsikėlė, 
žengė prie lango ir praskyrė žaliuzes. Iš giedro mėlyno dangaus 

plūstelėjo šviesa. Kurį laiką ji stebėjo į padanges šaunantį reakty- 
vinį lėktuvą, galop nudūrė žvilgsnį į pakrikai išdrikusį pramoninių 
statinių rajoną ir trisdešimčia aukštų žemiau tįstantį judrų kelią. 

Galva skausmingai pulsavo, skrandį traukė šleikštulys, širdį 
varstė neapsakomai stipri baimė. Dabar ji kaip niekad geidė, kad 
šalia būtų Kesas. Kad ir kokių suknistų netikėtumų mestelėdavo pa- 
saulis, vyras prieš juos atsilaikydavo aukštai pakelta galva. Išskyrus 
prakeiktą baltą masę, kuri jį įkalino ir uždusino. 

Mėšlinų dalykų pasitaiko, mėgdavo kartoti sutuoktinis. Jis ne- 
klydo. Šūdina bėda tapo Keso žūtis. Kaip ir jos avarija arba Fernan- 
dos Rever mirtis. Aplinkui — vien šūdas. Bet didžiausia jo krūva 
būtų tai, jei tektų atsisakyti savo gyvenimo ir amžinai slapstytis. Ne, 
taip nenutiks. Turėtų egzistuoti geresnė išeitis. 

Ji privalo egzistuoti. 

Staiga suskambo mobilusis. Karlė pribėgo prie lovos, nuo nak- 
tinio staliuko čiupo telefoną ir įsižiūrėjo į ekraną. Bet tepamatė žo- 
džius „tarptautinis skambutis“. 

— Alio? 

— Karle? — keistu tonu prabilo Džastinas Elisas. 

— Taip. Viskas gerai? — Karlė suvokė šnekanti nuovargio pri- 
slopintu balsu. Jai verkiant reikėjo paracetamolio ir puodelio arbatos. 
— Hmm... nelabai. Dėl Tailerio įvyko kažkokia painiava. 

Ką turi omeny? Susitikimą su odontologu? Aš apsišoviau? 

Ji pažvelgė į radijo imtuvo laikrodį. Anglijos laiko juosta nu- 
tolusi per penkias valandas į priekį. Neilgai trukus ten bus 11.15. 
Odontologas laukė Tailerio pusę dvyliktos, teisingai? 

— Kokios problemos, Džastinai? 

— Tu prašei jį nuvežti pas gydytoją. Dabar esu mokykloje, at- 
vykau berniuko, bet man pranešė, kad jam iškvietei taksi. 

Karlė tūptelėjo ant lovos krašto. 

— Taksi? Aš nieko ne... 


Ją pamažu persmelkė stingdanti baimė. 

— Prieš pusvalandį vaikas įsėdo į taksi, — irzlokai tarė Džasti- 
nas. — Pamiršai, kad kvietei automobilį? 

— O, Dieve! Džastinai! Viešpatie! Sakyk, kad tai netiesa! 

— Apie ką tu kalbi? 

— To negali būti. Matyt, įvyko klaida. Taileris greičiausiai liko 
mokykloje. Ar jos darbuotojai visur dairėsi? — stiprėjant panikai, 
Karlės balsas ėmė drebėti. — Meldžiu, liepk jiems dar sykį apsidai- 
ryti. Perduok, kad jie privalo apsidairyti. 

— Kas atsitiko? Kas yra? 

— O, Dieve, kad tik jis būtų ten! Maldauju, grįžk ir surask jį. 
Viešpatie, maldauju! — Karlė pašoko, apimta hiperventiliacijos 
priepuolio, ir ėmė blaškytis po kambarį. — Maldauju, Džastinai. 

— Aš nesuprantu. Ponia Rič, su kuria bendravau, tikino nu- 
vedusi berniuką iki vartų ir palaukusi, kol jis įsitaisys taksi salone. 

— Tai neįmanoma! Neįmanoma, Džastinai. Tik nesakyk, kad 
jo ten nėra! — Karlė raudojo ir iš nevilties šaukė: — Meldžiu, nesa- 
kyk, kad jo ten nėra! 

Pašnekovas atsiliepė po trumpos pauzės: 

— Kas nutiko? Apsiramink! Paaiškink, kas nutiko? 

— Džastinai, skambink policijai. Aš nekviečiau jokio taksi. 

Dantį erzino pajūrį užkimšusi eismo spūstis. Gaišatis nebu- 
vo įtraukta į planą. Pagal grafiką šią kelio atkarpą jis ketino įveikti 
per dešimt minučių, bet jau užtruko dvidešimt dvi. Automobiliai 
vos judėjo, pasislinkdami pirmyn ir vėl sustodami, nes dėl priekyje 
vykstančių kelio remonto darbų gatvėje iškilo kūginiai ženklai, ją 
susiaurinę iki vienos juostos. 

Nervus tampė ir iš už nugaros sklindantis triukšmas, bet tas, 
laimė, buvo prikaustęs vaikio dėmesį. Dantis per veidrodėlį nužvel- 
gė raudonu mokykliniu bleizeriu apsirengusį, akinius metaliniais 

rėmeliais užsidėjusį berniuką, kuris neatplėšė akių nuo kažkokio 
elektroninio žaidimo. 

Spragt. Pyyypt... cyyypt... hahaharrrrr... cyyypt... grrruuuup... 
dunkst, che che che... vrrrap, haha... 

Vaikas netikėtai pakėlė galvą. 

— Kur mes? Maniau, vykstame į Draivo gatvę? Čia ne tas kelias. 

Dantis prašneko angliška tartimi: 

— Man atsiuntė žinutę, kad pasikeitė adresas. Šiandien tavo 
odontologas dirba kitoje klinikoje, Regentystės aikštėje. 

— Aišku. 

Spragt. Pyyypt... cyyypt... hahaharrrrr... cyyypt... grrruuuup... 
dunkst, che che che... vrrrap, haha... 

Sutraškėjo taksi radijo stotelė ir pasigirdo balsas: 

— Vitidino gatvėje laukia keleivis. Kas nors važiuoja netoli Vi- 
tidino gatvės? 

Nuo užpakalinės sėdynės atvilnijo: 

Dziiingt... che che che... grrruuuup... 

Jie artinosi prie sankryžos. Netrukus reikės sukti kairėn. 

Dziiingt... kvyyyk... pryyyp... che che che... 

— Koks ten žaidimas? — paklausė Dantis, norėdamas, kad 
berniukas jaustųsi atsipalaidavęs, bent jau kitas porą minučių. 

— „Pikti paukščiai“. Liuksiškas. Teko žaisti? 

Susitelkdamas vairuotojas neatsiliepė. „Škoda“ markės taksi 
staigiai nėrė į kairę ir toldamas nuo pajūrio įvažiavo į Regentystės 
aikštės gatvę. Tuo pat metu Dantis porą kartų garsiai nusičiaudėjo. 

— Į sveikatą, — mandagiai tarė Taileris. 

Dantis urgztelėjo vairuodamas automobilį pro sujungtus, vien 
baltai dažytus, įvairių nusidėvėjimo stadijų namus — vieni iš jų 
buvo padalyti į butus, kiti virtę viešbučiais. Ties sankryža pasirin- 
ko dešinįjį posūkį likdamas gatvėje, kuri juosė kvartalo viduryje 
žaliuojantį parkelį. Atgal pajūrio link riedantis taksi vėl pasuko į 


dešinę ir nuburzgė į požeminę stovėjimo aikštelę. Nuožulnaus tako 

pusiaukelėje Dantį vėl apėmė čiaudulys. Jis sustabdė automobilį ir 
iš kišenės išsitraukė nosinę. Priglaudęs ją prie šnervių, dar sykį nu- 
sičiaudėjo. 

— Į sveikatą, — pakartojo Taileris. 

Vairuotojas atsigręžė. Berniukas nusprendė, kad vyriškis ruo- 
šiasi padėkoti, tačiau jo rankoje netikėtai įžiūrėjo juodą objektą, 
primenantį pistoleto gaiduką, tik be likusios ginklo dalies. Pajuto 
veidą nutvilkantį oro pliūpsnį ir išgirdo šnypštimą. Suvokė nebega- 
lįs alsuoti ir pabandė giliai įkvėpti, podraug į plaučius įsiurbdamas 
kapsulės čiurkšlę. | 

Dantis luktelėjo, kol vaikas užsimerks, tada įbedė akis į prieki- 
nį langą ir nuleidęs stiklą patraukė nuo veido nosinę. Vingiuojančiu 
taku nuvairavo škodą į žemiausią garažo lygį, kuriame stovėjo tik 
viena transporto priemonė. Jo išsinuomota „Toyota“ su naujais nu- 
meriais. 

Taksi atbulomis prisigretino prie automobilio. 

Vienuoliktą valandą dvidešimt penkios minutės Rojus Greisas 
sėdėjo savo kabinete ir paskutinę akimirką taisė pranešimą, kurį 
ketino paskelbti per vidurdienį rengiamą spaudos konferenciją. 

Bylos nagrinėjimo eiga jo netenkino, maža to, padėtį kompli- 
kavo po dviejų savaičių numatytas sadistinių filmų prekeivio Karlo 
Venerio teismas. Bet kol kas vyresnysis detektyvas nepajėgė galvoti 
apie nieką kitą, išskyrus operaciją „Smuikas“. 

Pareigūnai, sutelkę dėmesį į skirtingas tyrimo kryptis, per 
rytinį pasitarimą pranešė, kad jie nė kiek nepasistūmėjo į priekį. 
Informacijos paieškos grupė nerado asmenų, pardavusių vaizdo 
kameras, kuriomis nufilmuotos Priso ir Fergiusono mirtys. Ne- 
pasisekė rasti ir liudininkų, mačiusių ką nors neįprasta prie Evės 
Pris namų. Sunkių nusikaltimų tyrėjai iš vakarinio filialo nepasiekė 

persilaužimo narpliodami Fordo kalėjime įvykdytą Voreno Talio 
žmogžudystę. 

Pastarąją savaitę tiek daug žmonių pirko momentinių klijų 
miesto parduotuvėse, kad, turint galvoje policijos išteklius, bandy- 
mai užsikabinti už siūlo galo prilygo košmarui. Tačiau komandos 
nariai surinko visus vaizdo įrašus iš prekyvietėse sumontuotų ste- 
bėjimo kamerų. Jei — tiksliau, kai — pavyks nustatyti įtariamojo 
asmenybę, jie kibs į darbą ir peržiūrės šimtus valandų trunkančią 
filmuotą medžiagą. 

Sučirškė telefonas. Iš Niuport Pagnelio poilsio zonos skambi- 
no Treisė Stoker. 

— Rojau, mes aptikome galimai įdomų objektą. „Lucky Strike“ 
cigaretės nuorūką. Nežinau, ar radinys reikšmingas, bet Jungtinėje 
Karalystėje tokių rūkalų dažnai nepamatysi. 

Kaip rūkalius, nors ir neužkietėjęs, Greisas šį tą išmanė apie 
cigaretes. „Lucky Strike“ buvo gaminamos Jungtinėse Valstijose. Jei, 
kaip jis spėjo, Prisą ir Fergiusoną nudaigojo profesionalas, egzista- 
vo miglota tikimybė, kad čia nagus prikišo Reverams pažįstamas 
samdomas žudikas, kuriuo jie pasikliovė. Galbūt į Angliją atsiųstas 
amerikietis. Detektyvas šiek tiek atkuto, tarsi išgirdęs apie potencia- 
liai svarbią detalę, nors suvokė, kad jos atsiradimą įmanoma susieti 
ir su visiškai nekaltu paaiškinimu. 

— Treise, ar sugebėjai išgauti atspaudą? 

Nuo cigaretės nuorūkos paimti pirštų atspaudus buvo sudė- 
tinga, ir sėkmė iš dalies priklausė nuo to, kaip žmogus ją laikė. 

— Ne. Galėtume atlikti cheminę analizę, bet daugiau naudos 
peštume iš DNR. Ją ištirti kuo greičiau? 

Greisas susimąstė. Versdamiesi per galvas, metę kitas užduo- 
tis, laboratorijos darbuotojai rezultatus pateiktų per vieną arba dvi 
dienas. Priešingu atveju jie plušėtų savaitę ar ilgiau. Procesas buvo 
nepigus, ypač dabar, kai policijai derėjo apkarpyti savo išlaidas, bet 
tiriant žmogžudystes pinigų aspektas nekeldavo tiek daug rūpesčių 
kaip įprastai. 

— Be abejo, — atsakė jis. — Puikiai padirbėjai, Treise. Šau- 
nuolė. 

— Persiųsiu tau nuotraukas. 

— Gal aptikai batų arba padangų žymes? 

— Ne. Deja, žemė sausa. Bet jei ten yra kokių pėdsakų, mes 
juos rasime. 

Jis nusišypsojo žinodamas, kad kas jau kas, o Treisė tikrai su- 
gebėtų rasti minėtus įkalčius. Paprašęs pranešti naujienas, Greisas 
nutraukė ryšį, bet telefonas vėl ėmė zirzti. Šikart su juo susisiekė 
Dankanas Krokeris, sprendžiant iš balso, nemiegojęs visą naktį. 

— Bose, maždaug tuo pat metu, kaip ir Stiuartas Fergiuso- 
nas, į Niuport Pagnelio poilsio zoną užsuko dar du automobiliai, 
„Vauxhall Astra“ ir „Toyota Yaris“ — abi markės paplitusios tarp 
nuomojamų ratų, — informavo detektyvas seržantas. — „Astra“ 
variantą atmetėme, nes jį vairavo prekybos atstovas iš trafaretinės 
spaudos bendrovės. O štai „Yaris“ kelia kur kas didesnį susidomė- 
jimą. 

— Taip, klausau? 

— Tu neapsirikai. Automobilis išsinuomotas — iš „Avis“ kom- 
panijos Gatviko oro uoste. Paieškos sistemoje nurodžiau numerį, ir 
aštuntą ryto ANAS fotoaparatas jį užfiksavo M11 greitkelyje, netoli 
Brentvudo. Vietinis eismo inspektorius sustabdė „Yaris“. Prie vairo 
sėdėjo Brentvude gyvenanti, į darbą važiavusi dvidešimt septynerių 
metų moteris. 

Greisas susiraukė. Negi Krokeriui aptemo sveikas protas? 

— Dankanai, rodos, mums netinka nė viena iš tųdviejų trans- 
porto priemonių. 

— Anaiptol. Tik paklausyk, išlipusi iš automobilio jauna dama 
suvokė, kad jos numeriai pakeisti svetimais. 

— Niuport Pagnelio poilsiavietėje? 

— Ji negali to garantuoti — neprisimena, kada paskutinį kartą 


vo- oo) 


Greisas akimirką nugrimzdo į savo mintis. 

— Taigi peršasi prielaida, kad juos sumainė mūsų įtariamasis. 
Ar paieškos sistemoje paženklinai jos numerius? 

— Taip, bose. Kol kas nieko naujo. 

— Gerai pasidarbavai. Nedelsdamas man pranešk, jei kas pa- 
stebės automobilį. 

— Žinoma. 

— Ar ką nors nusiuntei į „Avis“ filialą Gatviko oro uoste? 

— Sarą Papesk ir Emą Džeinę Boutvud. 

Greisas suraukė antakius. 

— Kas toji Sara? 

— Sumani mergina, ką tik prisidėjusi prie mūsų. Iš Naujosios 
| Zelandijos komandiruota detektyvė. 

— Aišku. 

Jam magėjo asmeniškai pažinoti kiekvieną komandos narį. 
Bet tyrimo grupė taip išaugo, kad pavaldiniai suskato kviestis nau- 
jus žmones neprašydami jo leidimo, ir tai kėlė nerimą. Per daugelį 
darbo metų tokių momentų pasitaikydavo retai, tačiau dabar Rojus 
jautė, kad aplinkybės kėsinasi jį priveikti. 

Jis dirstelėjo į apvalų medinį laikrodį — policijos nuovadoje 
iš „Farų“ serialo naudotą rekvizitą dovanojo Sendė, sveikindama jį 
su dvidešimt šeštuoju gimtadieniu. Ant tos pačios sienos, tik kiek 
žemiau, kabėjo septynis svarus ir šešias uncijas sveriančio margo- 
jo upėtakio iškamša, kurią santuokinio gyvenimo pradžioje žmona 
nupirko iš Portobelo kelio antikvarinės prekyvietės. Greisas pritvir- 
tino iškamšą po laikrodžiu, idant savo detektyvams galėtų mestelėti 
sąmojį apie kantrybę, reikalingą didelei žuviai pagauti. Ir kartu sau 
priminti, kad jis pats visada privalo išlikti kantrus. Nužudymo byla 
tolygi dėlionei. Reikia atkapstyti ir tarpusavyje sujungti miriadus 
smulkių detalių. Nors į sprandą alsuoja viršininkai ir vietinė žinias- 
klaida, šaltakraujiškumo prarasti nevalia. Panikuodamas nieko doro 
nenuveiksi, tik priimsi neteisingus, faktais nepagrįstus sprendimus. 

Atsivėrė durys ir vidun įėjo Glenas Brensonas, kurį iš pažiūros 
slėgė visi pasaulio rūpesčiai — pastaruoju metu bičiulis dažnai taip 

atrodydavo. Greisas neabejojo, kad jis pratrūks dėstyti naujausią 
sagą apie žlungančią santuoką, tačiau detektyvas seržantas Žengė 
prie vienos iš dviejų priešais rašomąjį stalą stovinčių kėdžių, įrėmė 
stambias rankas į atkaltę ir palinko į priekį. 

— Senučiuk, turiu naujienų, deja, nekokių. Iš Niujorko man 
skambino Karlė Čeis. 

Draugas į save prikaustė Greiso dėmesį. 

— Kaip ir numaniau, jos misija nenusisekė? 

— Galima ir taip pasakyti, bose. Vakar autoavarijoje žuvo To- 
nio Revero motina. 

Vyresnysis detektyvas įsispigino į Brensoną netekęs žado, jaus- 
damas, kaip iš kiekvienos arterijos išsenka kraujas. 

— Žuvo? 

— Taip. 

Priblokštas Greisas kelias sekundes neįstengė blaiviai mąstyti. 

— Ką sužinojai? — galiausiai prabilo. — Kaip... kaip tai įvyko? 

— Papasakosiu vėliau — tai menkiausia iš visų problemų. Mes 
susidūrėme su gerokai rimtesne. Dingo dvylikametis Karlės Čeis 
sunus. 

— Dingo? Ką turi galvoje? 

— Regis, vaiką pagrobė. 

Rojus Greisas įdėmiu žvilgsniu pervėrė dideles, apvalias Bren- 
sono akis. Pasijuto taip, lyg jo pilve būtų ištiškęs ledinis vanduo. 

— Kada... kada tai nutiko? 

— Rytą, penkiolika minučių po vienuoliktos Karlės draugas 
Džastinas Elisas ketino paimti jos sūnų iš Šv. Kristoforo mokyklos 
ir nuvežti pas odontologą — berniukui reikėjo pareguliuoti dantų 
lyginamuosius lankus. Dešimt minučių po vienuoliktos atkakęs į 
vietą Elis išgirdo, kad vaikis prieš dvidešimt minučių sėdo į taksi. 
Bet Karlė Čeis kategoriškai neigia kvietusi taksi. 

Greisas stebeilijosi į draugą stengdamasis įsisąmoninti infor- 
maciją, mėgindamas ją susieti su Dankano Krokerio žiniomis apie 
automobilio numerius. 

— Vakar ji atrodė kaip paklaikusi. Gal vis dėlto pamiršo, kad 
užsakė automobilį? 

— Ką tik su ja kalbėjau telefonu. Karlė šimtu procentų tikra, 
jog taksi firmai neskambino. 

Brensonas atsisėdo priešais Greisą, ant krūtinės sunėrė rankas 
ir pratęsė: 

— Vienai iš mokytojų skambtelėjo lauke lūkuriuojantis taksis- 
tas. Moteriškei nekilo jokių klausimų, nes ji žinojo, kad vaiko už- 
suks ne motina, kuri pranešė negalėsianti atvykti. 

— Vairuotoją matė? 

— Ne, gerai neįžvelgė. Jis buvo užsimaukšlinęs beisbolo kepu- 
raitę. Be to, mokytojai rūpėjo, kad Taileris saugiai įsėstų į automobi- 
lį, — ji stoviniavo prie vartų ir stebėjo, kaip berniukas įsitaiso salone. 

— Mokyklos vadovai lyg niekur nieko leidžia vaikams važinėti 
taksi? — paklausė Greisas. 

— Ten įvestos griežtos taisyklės, — atsakė Brensonas. — Tėvai 
privalo iš anksto įspėti mokymo įstaigos valdžią. Taip elgėsi ir Karlė 
Čeis, pateikusi visiems atvejams galiojantį leidimą. 

Kelias sekundes Greisas sėdėjo tylėdamas ir įtemptai mąstyda- 
mas. Jis nudūrė akis į rankinį laikrodį. 

— Vizitas numatytas pusę dvyliktos? 

— Taip. 

— Kas nors tikrino, ar jis atvyko pas odontologą? 

— Jau domimės. Prieš porą minučių vaikas dar nebuvo pas jį 
pasirodęs. 

— Kur įrengtas gydytojo kabinetas? 

— Vilberio kelyje. 

— Šv. Kristoforo mokykla privati, ar ne? Naujosios Bažnyčios 
kelyje? 

Brensonas linktelėjo. 

— Iš vienos vietos į kitą automobiliu galima nusigauti per 
penkias minutes. Daugiausia per dešimt. Berniuką išvežė prieš pat 
vienuoliktą? 

— Teisingai. 

— Į taksi firmą kreipeisi? 

— Apklausiu visas. Šiuo metu joms skambina Normanas Po- 
tingas, Bela Moj ir Steisė Horobin. 

Greisas įtūžęs kumščiu smogė per stalą. 

— Šūdas, šūdas, šūdas! Kodėl manęs niekas neperspėjo apie 
apsilankymą pas dantų gydytoją? 

Brensonas jį apdovanojo bejėgišku žvilgsniu. 

— Mes visą naktį sergėjome jos sūnų ir motiną, berniuko mo- 
čiutę. Ir nenuleidome akių nuo Karlės Čeis draugės, išvežusios vaiką 
į pamokas, — norėjome įsitikinti, kad jis saugiai ten nukaks. Lygiai 
taip pat ketinome elgtis ir šiandien po pietų, kai Taileris būtų aplei- 
dęs mokyklą. Niekas mums nepranešė apie vizitą pas odontologą. 

Vyresnysis detektyvas pakratė galvą. 

— Karlei Čeis grėsė pavojus. Vadinasi, pažeidžiami buvo ir jos 
artimieji. Mokykloje turėjo budėti kas nors iš mūsiškių. 

— Po laiko lengva kalbėti. Dauguma žmonių rytais nekeltų 
kojos iš lovos, jei Žinotų, kas dieną nutiks. 

Greisas niūriai dėbtelėjo į draugą. 

— Jei žinočiau, kas nutiks, mano darbas, po velnių, būtų gero- 
kai paprastesnis. — Jausdamas, kad smegenys artinasi prie perkai- 
timo ribos, jis griebė tušinuką ir bloknote ėmė rašytis pastabas. — 
Mes turime berniuko fotografiją? 

— Ne. Tik apibūdinimą. Penkių pėdų ūgio, šiek tiek panašus į 
Harį Poterį — laisvai krentantys rudi plaukai, ovalo formos akinu- 
kai vieliniais rėmeliais, raudonas mokyklinis bleizeris, balti marški- 
niai, raudonas ir pilkas kaklaraištis, pilkos kelnės. 

— Gerai, išvaizda gana savita. Bet mums tuojau pat reikia nuo- 
traukos. 

— Jau stengiamės ją gauti. 

— Ar kas šnekėjo su berniuko senele? 

— Ji išvykusi į Sasekso grafystės Karališkąją ligoninę — į su- 
sitikimą su savo gydytoju. Ten pasiunčiau vieną iš mūsų žmonių. 

— Taksi automobilio tipą nustatėme? Tai sedanas, universalas 
ar vienatūris? 

— Dar neišsiaiškinau. 

— Kodėl? 

— Nebuvo laiko. Norėjau nedelsdamas tau perduoti informa- 
ciją. 

Greisas pakėlė akis į sieną dengiantį Rytų ir Vakarų Sasekso 
žemėlapį, tuomet nužvelgė knygų lentyną ir ant šios užkeltą oficialų 
„Pagrobimų žinyną, kuriame buvo aprašytos su žmonių grobimų 
tyrimais susijusios procedūros bei taisyklės. Daugumą žinojo min- 
tinai, bet vis vien ketino atidžiai jas peržiūrėti. Tik pirma privalėjo 
atlikti neatidėliotinas užduotis. 

— Glenai, — tarė čiupdamas telefoną, — aplink mokyklą 
nubrėžkime apskritimą, jo spindulį prilyginkime atstumui, kurį 
įmanoma sukarti per trisdešimt minučių. Nustatykime transpor- 
to priemonės tipą ir modelį. Ar kas iš mūsų išvyko pasimatyti su 
mokytoja? 

— Du pareigūnai iš informacijos paieškos komandos jau tu- 
rėtų būti pas ją. 

— Nusiųsk dar kelis. Tegul jie apklausia kiekvieną prie mo- 
kyklos gyvenantį žmogų ir tuos, kurie netoliese vedžiojo šunis, 
kates arba auksines žuveles. 

Jis surinko operacijų valdymo centro numerį, paskambino Be- 
kei Niuman, budinčiai inspektorei iš policijos dispečerinės, glaustai 
supažindino su aplinkybėmis ir paklausė, kas šiandien atlieka auk- 
sinio vado pareigas. Jas dažniausiai eidavo vyresnysis inspektorius 
arba vyriausiasis detektyvas, kuriems tekdavo kontroliuoti bet ko- 
kius svarbius įvykius, nutinkančius per jų budėjimo laikotarpį. 

Greisas apsidžiaugė išgirdęs, kad šiandien auksinio vado prievo- 
les atlieka vyriausiasis detektyvas Grehemas Baringtonas, nepaprastai 
gabus ir nuovokus pareigūnas. Po akimirkos buvo su juo sujungtas 
ir skubiai išdėstė reikalo esmę. Baringtonas atsakė, kad jam prireiks 
pagalbininko, ir į sidabrinio vado postą pasiūlė detektyvą vyresnįjį 

inspektorių Trevorą Barnsą. Tada įvardijo, kuo užsiims bronziniai 
vadai — vienas, policijos tyrimo patarėjas, sutelks dėmesį į paieškas, 
antras rinks informaciją, trečias bus atsakingas už tyrimus, ketvirtas 
bendraus su visuomenės informavimo priemonėmis. 

— Atsižvelgiant į padėties rimtumą, kreiptis į žiniasklaidą tu- 
rėtų policijos viršininko pavaduotojas. Šiandien budi policijos vir- 
šininko pavaduotojas Rigas. 

Greisas kreivai nusišypsojo. Jam patiko mintis, kad mažumėlę 
arogantiškas Piteris Rigas nusiris hierarchijos laiptais žemyn ir tu- 
rės paklusti vyriausiojo detektyvo įsakymams. | 

— Bronziniu vadu, kuris rūpinsis tyrimu, lai būna tavo pava- 
duotojas. Kas jis? 

— Glenas Brensonas. 

— Detektyvas seržantas? 

— Taip, bet geras. — Rojus Greisas atsigręžė į kolegą ir mirk- 
telėjo. 

— Gerai. 

— Grehemai, manau, dabar svarbiausia užtverti kelius. 

— Taip, postus įrengsime visose pagrindinėse trasose. Kokį 
spindulį pasirinksime? Per keturiasdešimt penkias minutes ar per 
valandą įveikiamą atstumą? 

Užmetęs akį į laikrodį, Greisas mintyse atliko aritmetinius 
veiksmus. Patrulio automobiliams prireiks laiko nusigauti į jiems 
paskirtus taškus. 

— Dėl visa ko, per valandą. O kaip „H-900 ? Ar jis greitai pa- 
kiltų? 

„H-900“ buvo policijos sraigtasparnio šaukinys. 

— Tučtuojau. Išsiaiškink, kaip atrodo taksi, kad pilotams galė- 
čiau perduoti duomenis. „Vaiko gelbėjimo parengtį“ skelbsi? 

— Būtinai. Kaip tik rengiausi, — atsakė Greisas, nors puikiai 
žinojo, kad komandą užtvindys skambučiai ir dauguma iš jų nu- 
kreips dėmesį klaidinga linkme. 

Per „Vaiko gelbėjimo parengtį, pagal amerikiečių AMBER 

pavojaus sistemą neseniai pradėtą policijos iniciatyvą, pareigūnai 
stengdavosi visoje šalyje kuo skubiau išplatinti dingusio arba pa- 
grobto nepilnamečio apibūdinimą. Informaciją skleisdavo pasitelkę 
trumpąsias žinutes, socialinius tinklus, naujienų suvestines, skelbi- 
mus ant kelio ženklų. Į pranešimus reaguodavo tūkstančiai žmonių, 
ir kiekvieną atsaką tekdavo nuodugniai patikrinti. Bet tokios prie- 
monės suteikdavo vertingų žinių, ir susiklosčius dabartinei situaci- 
jai buvo neįmanoma sumąstyti geresnio veiksmų plano. 

— Reikia perspėti ir uostus, — pridūrė Greisas. — Iš šalies 
neišvyks nė vienas asmuo, keliaujantis su mažamečiu berniuku, kol 
nenustatysime jų tapatybių. Privalome sutelkti visas jėgas. Ir ne- 
delsdami rasti tą šunsnukį, kol jis nesužalojo vaiko. 

Rojus baigė pokalbį, leisdamas vyriausiajam detektyvui imtis 
darbo, ir atsisuko į Brensoną. 

— Ką gi, tu paskirtas už tyrimą atsakingu bronziniu vadu. Ne- 
trukus iš Baringtono sulauksi nurodymų, bet iš pradžių įvykdysi 
tris skubias užduotis. 

— Taip? 

— Pirma, tegul berniuko kompiuterį — manau, Taileris jį 
turi — išanalizuoja Pažangių technologijų nusikaltimų skyrius. Su- 
žinok, su kuo vaikas bendrauja elektroniniu paštu, „Facebook“ tin- 
kle ir pokalbių svetainėse. 

Brensonas kinktelėjo galva. 

— Gausiu jį iš senelės. 

— Antra, Karlės Čeis namuose ir vidiniame kieme, taip pat 
artimiausių kaimynų ir draugų būstuose išnaršyk kiekvieną colį. Jei 
valdoms apieškoti reikės pagalbos, savanorius galėsi pasirinkti iš 
vietinių. 

— Aha. 

— Trečia, palaikyk ryšį su odontologu ir mokykla. Aš nė kiek 
netrokštu pasirodyti idiotu, jeigu vaikį rasime gyvą ir sveiką, nes jo 


mamulė užmiršo tau ką nors paminėti. 

— Aišku, tačiau sprendžiant iš jos žodžių vargu ar taip nutiks. 

— Tikiuosi. — Vyresnysis detektyvas patraukė pečiais. — Bet 
norėčiau, kad mano lūkesčiai nepasitvirtintų, jei supranti, apie ką 
šneku. 

Brensonas linktelėjo atsistodamas išeiti. Jis puikiai suvokė, ką 
Rojus turi omeny. 

Kai durys užsidarė, Greisas nuo lentynos stvėrė „Pagrobimų 
žinyną“ ir padėjo jį ant stalo, bet prieš atversdamas knygą prisėdo, 
bloknote pasižymėjo dar kelis veiksmus, staiga šovusius į galvą, ir 
trumpam susimąstė. Sučirškė telefonas. Skambino asistentė Eleano- 
ra Hodgson, ji norėjo pasiteirauti, ar jau gali perspausdinti jo sure- 
daguotą pareiškimą žiniasklaidai. 

Pastarąsias kelias minutes Rojų kaustė panika, todėl praneši- 
mas iškrito iš galvos. Greisas atsakė, kad dėl naujausių įvykių juo- 
draštį turės visiškai perrašyti, o spaudos konferenciją, ko gero, teks 
pusvalandžiui atidėti. 

Mintys apie Karlės Čeis sūnaus likimą kurstė siaubą. Prisą ir 
Fergiusoną pribaigė žiaurus sadistas. Kas žino, ką nusikaltėlis supla- 
navo Taileriui Čeisui. Šiuo metu Greisui terūpėjo išvaduoti berniuką 
iš jo nagų. Kol kas prabėgo trisdešimt minučių. Per pusvalandį ga- 
lima nusigauti į pačias įvairiausias vietas. Bet taksi turi kristi į akis, 
kaip ir vyriškis su vaiku — ypač Taileris, tebedėvintis mokyklinę 
uniformą. 

Širdies gilumoje nusėdo slegianti baimė. Greisas žinojo esąs 
nekaltas, tačiau jis privalėjo užtikrinti Karlės ir jos šeimos saugumą, 
todėl dabar pyko ant savęs, kad nesuvaldė įvykių eigos. 

Laimė, spaudos konferencija organizuojama pačiu tinkamiau- 
siu laiku. Suvienijus „Vaiko gelbėjimo parengtį', laikraščių žurna- 
listus ir televizijos reporterius, per artimiausią valandą žinia apie 
dingusį berniuką pasklis po visą šalį. 

Greisas vėl kilstelėjo telefoną ir surinko numerį žmogaus, su 


kuriuo šnekėtis nedegė noru. 

Policijos viršininko pavaduotojas Piteris Rigas atsiliepė po pir- 
mojo signalo. 

Karlė žingsniais matavo viešbučio kambarį, skendėdama juo- 
dame siaubo verpete, plūsdama ašaromis, desperatiškai geisdama 
sugrįžti į Angliją. Mintys sprigsėjo kaip paklaikusios, kūną buvo 
apėmusi fizinė liguista būsena. 

Kodėl ji taip sukvailiojo ir paliko Tailerį deramai neapsaugo- 
tą? Kodėl, ak, kodėl rūpestingiau visko neapmąstė, prieš priimdama 
idiotišką sprendimą skristi į Niujorką? 

O gal iš galvos iškrito kokios nors smulkmenos? Ir taksi atsira- 
dimą įmanoma lengvai paaiškinti? Ar per pastarųjų savaičių chaosą 
kas nors prasprūdo pro akis? Užsivertusi darbais ji nuolat kviesdavo 
taksi, kad sūnus galėtų nukakti, kur tik prireikdavo. Negi užregistra- 
vo vaiką kitam susitikimui? Bet su kuo? Galbūt užsakė automobilį 
prieš daugelį savaičių ir apie jį užmiršo? O gal vairuotojas išvežė ne 
tą berniuką? O, taip, mokykloje veikiausiai įvyko nesusipratimas! 

Širdį akimirką užliejo palengvėjimas. 

Ji žinojo, kad griebiasi šiaudo. 

Karlė stengėsi iš galvos išmesti sumaitotame visureigyje regė- 
tos Fernandos Rever vaizdus. Dalis jų šiurpiai persipynė su Tailerio 
veidu. Drebėdama ji pasvarstė, ar nevertėtų išsimaudyti po karštu 
dušu, tačiau nutarė nerizikuoti, baimindamasi praleisti skambutį. 
Vienas iš registratūros darbuotojų paslaugiai ieškojo artimiausių 
skrydžių į Jungtinę Karalystę. Namo būtina parsigauti dar šian- 
dien — kaip nors, kažkaip. Karlė dirstelėjo į rankinį laikrodį, bet 
nepajėgė įžvelgti, ką rodo ciferblatas. Akys tarytum ėmė streikuoti. 

Reikia mąstyti aiškiai. Deja, mintis temdė vaizduotė, piešianti, 
kaip Taileris sėdasi į taksi. 

Kurį vairavo pabaisa. 

Karlė žengė prie lango ir vėl įsispitrijo laukan. Prieš dvi minu- 
tes aukštybėse švytėjo žydras dangus. Dabar jį aptraukė pilki debe- 
sys. Kraštovaizdis išbluko. Ji pamatė ant savivarčio paminos stovintį 
vyriškį. Ar tavo sūnų pagrobė? Į akiratį pakliuvo iš nediduko auto- 
mobilio lipanti moteris. Pradedanti naują dieną. Sau įprastą, nuo 
kitų niekuo nesiskiriančią dieną. Ar tavo vaiką pagrobė? 

Ji užsuko į vonios kambarį išsivalyti dantų, tačiau rankos taip 
virpėjo, kad mėginant ant šepetėlio išspausti pastos toji kaskart 
šleptelėdavo į kriauklę. Karlės viduje sakytum veržėsi spyruoklė. Ji 
pripylė į virdulį vandens, bet ant prakeikto prietaiso nerado jungi- 
klio. Telefoną laikė šalia savęs, vildamasi sulaukti Tailerio skambu- 
čio. Melsdamasi, kad jis paskambintų. 

Staiga aparatas suskambo. Ekrane nušvito užrašas: NUMERIS 
NERODOMAS. 

— Taip, a-alio? 

— Karle? Čia detektyvas seržantas Brensonas. 

— Taip? — pakartojo ji slėpdama nusivylimą. Bet gal polici- 
ninkas turi kokių žinių? Meldžiu, meldžiu, praneškite ką nors naujo. 

— Privalau jums pateikti kelis klausimus. 

Nuleisdama rankas ji pratrūko: 

— Aš maniau... nežinau... gal įvyko nesusipratimas, ir taksi at- 
važiavo kito berniuko? Mokytojai įsitikino, kad jo niekur nėra? Tai- 
leris mėgsta gamtos mokslus, istoriją ir panašius dalykus. Jis dažnai 
užklysta į laboratorijas, kur-darbuojasi vienas. Kai kada elgiasi lyg 
atsiskyrėlis. Ar jie ten dairėsi? 

— Mokykla apieškoma. Bet taksi išties buvo atvykęs paimti 
jūsų sūnaus. 

— Taileris pasirodė pas odontologą? Bent ką nors išsiaiškinote? 

— Kol kas ne, bet nesijaudinkite, mes jį rasime. Tik man reikia 
jūsų pagalbos. 

— NESIJAUDINTI? JŪS MAN LIEPIATE NESIJAUDINTI! — su- 
riko Karlė. 


328 PETER JAMES + MIRUSIOJO GNIAUŽTAI 


— Mes darome, ką galime. 

— Aš grįšiu namo artimiausiu reisu. Jei pasiseks išskristi dieną, 
Anglijoje būsiu jau šįvakar. | 

— Taip, jums derėtų parlėkti kuo greičiau. Praneškite skrydžio 
detales, ir jus pasitiksime oro uoste. Beje, mus jau informavo apie 
ponią Rever. 

— Tai tikras košmaras. Maldauju, padėkite man. Raskite sūnų. 
O, Dieve, maldauju. 

— Reikšminga gali būti kiekviena smulkmena. Sakykite, kas 
žinojo, kad Taileris ruošiasi vykti pas odontologą? 

— Kas? Tik... mokytojai... ir mano draugai, Sara Elis ir jos vy- 
ras Džastinas, jis ketino Tailerį pristatyti į vietą. Ne... neįsivaizduoju 
kas dar. 

— Mūsiškis Pažangių technologijų nusikaltimų skyrius atli- 
ko paiešką. Jums, be abejo, ne paslaptis, kad Taileris užsiregistravęs 
įvairiuose socialiniuose tinkluose, — tarė Brensonas. 

— Taip... apie kai kuriuos Žinau. 

— Gal „Twitter“ svetainėje brūkštelėjo kokią žinutę? „Facebo- 
ok“ paskyroje juokavo apie susitikimą su dantistu? Ar jums užsimi- 
nė apie atsakymus į savo įrašą? 

— Ne. Abi savaites po avarijos jis atrodė keisto ūpo. Aš... aš. — 
ji grūmėsi su ašaromis. — Taileris... ypatingas vaikas. Nepaprastai 
sumanus. Į svetimo žmogaus automobilį nė už ką nesėstų. Jūs tur- 
būt spėliojate, kodėl esu tuo tikra, bet patikėkite, dėl jo guldau galvą. 
Mano sūnus labai praktiškas. Tikrinote, ar jis grįžo namo? 

— Jūsų būstą stebime nuolat. Šiuo metu, kiek suprantame, vi- 
duje nėra nė gyvos dvasios. Bet nuo mokyklos Taileris neabejotinai 
važiavo taksi. 

— Meldžiu, raskite jį. Maldauju. 

— Prisiekiu, mes būtinai surasime jūsų vaiką. Jo dairosi visi. 

Ašaros jai graužė akis, aplinkiniai objektai liejosi į miglotą 
dėmę. 

— Reverų šeima... — gokčiodama išspaudė Karlė. — Lai jie 
elgiasi su manimi, kaip užsigeidę. Man vis tiek. Perduokite Reve- 
rams... perduokite, kad jie gali mane pribaigti. Tegul sugrąžina sūnų 
ir paskui mane nužudo. 

Detektyvas seržantas prižadėjo paskambinti, vos tiktai gaus 
naujų žinių. Nutraukusi ryšį ji vėl prisigretino prie lango ir apžvel- 
gė niaurų, pilką kraštovaizdį. Viešpatie, pasaulis milžiniškas. Kaip 
čia išvis galima ką nors rasti? Nuo ko pradėti paiešką? Toli apačioje 
Karlė pastebėjo kulniuojantį, prie ausies mobilųjį prispaudusį žmo- 
gų. Į galvą staiga toptelėjo mintis. | 

Ji nusišluostė akis, įsispoksojo į „iPhone“ ekraną ir ėmė smiliu- 
mi braukti programėlių piktogramas, versdama jas slysti į šoną, kol 
aptiko reikiamą. Tuomet dūrė į šią pirštu. 

Po sekundės viduje užsižiebė vilties kibirkštys. Karlė atidžiai 
įsižiūrėjo į telefoną, prikišusi jį arčiau veido. 

— O, taip! Taileri, šaunuoli! Koks tu protingas! 

Greisas iš spaudos konferencijos salės išėjo 12.50, patenkintas 
solidžiu Piterio Rigo pasirodymu, jausdamas, kaip nuo širdies nu- 
slenka didelis akmuo. Susitikimai su žiniasklaidos atstovais visada 
priminė vaikščiojimą po minų lauką. Užtekdavo vieno neteisingo 
atsakymo, kad reporteriai tave pavaizduotų visišku mulkiu. Rigas 
su jais bendravo nuovokiai, kalbėjo dalykiškai ir trumpai. 

Jį nusekė Kevinas Spinela, kaip įprastai panoręs išgirsti atsaky- 
mą į dar vieną klausimą. Tačiau vyresnysis detektyvas nedegė noru 
šnekučiuotis. Greisas pasiekė koridoriaus pradžioje įstatytas raki- 
namas duris ir atsisuko į žurnalistą. 

— Aš neturiu ko pridurti. Jeigu jums reikia papildomos in- 
formacijos, kreipkitės į policijos viršininko pavaduotoją Rigą, kuris 
operacijos „Smuikas“ atveju palaiko ryšį su spauda. 

— Žinau, tebepykstate dėl mano straipsnio apie premiją, — 
atsakė Spinela, — bet jūs kartais užmirštate, kad mudviejų darbai 
skirtingi. Jūs bandote ištirti nusikaltimus, aš stengiuosi, kad būtų 
parduota kuo daugiau laikraščio egzempliorių. Turėtumėte tai su- 
prasti. 

Rojus Greisas dėbsojo į Spinelą netikėdamas savo ausimis. 
Ant kortos pastatyta vaiko gyvybė, jis įsitraukęs į vieną iš rimčiau- 
sių tyrimų per savo karjerą ir dabartiniu etapu privalo suktis kaip 
įkirptas, o jaunasis reporteris nusprendė būtent šiuo metu suskelti 
pamokslą apie leidybos verslą? 

— Kevinai, ko konkrečiai, jūsų nuomone, aš nesuprantu? 

Greisas nusigręžė į duris ir priešais skenerį pakėlė savo kortelę. 

— Kad nesu jūsų marionetė. Noriu pagelbėti, bet visada liksiu 
ištikimas savo redaktoriui. 

— Verčiau liaukitės aušinęs burną, skubėkite į leidyklą ir su- 
kurpkite straipsnį, kuris Taileriui Čeisui galbūt padėtų išsaugoti gy- 
vybę. 

— Ten važiuoti nėra jokio reikalo. Galiu pasinaudoti šituo. 

Spinela manieringai išsišiepdamas iš kišenės išsitraukė „Blac- 
kberry“ telefoną. 

Greisas žengė per slenkstį ir sau už nugaros trenkė durimis. 
Jau ruošėsi susisiekti su auksiniu vadu ir pasidomėti naujienomis, 
kai jam paskambino Glenas Brensonas. | 

— Bose, iš spaudos konferencijos jau išėjai? 

— Taip. 

— Mums viskas klojasi kaip iš pypkės! Gavome žinių apie Tailerį. 

— Kur tu? 

— Tyrimo kabinete. 

— Tuojau būsiu. 

Vyresnysis detektyvas metėsi laiptais į apačią, nuskuodė pir- 
myn ir įsiveržė į sausakimšą nusikaltimų tyrimo patalpą. Kitaip 
nei koridoriuje, kvepiančiame šviežiais dažais, per pietus kabinetas 
atsiduodavo valgykla. Dabar čia tvyrojo kario dvelksmu atmiešti 

karštos sriubos ir mikrobangų krosnelėje pašildyto daržovių šiupi- 
nio aromatai. 

Šįsyk tarp sienų vilnijo energiją spinduliuojantis tylus gaus- 
mas, kuris Greisui labai patikdavo. Ryžtu trykštantis nusiteikimas. 
Vieni komandos nariai, įsitaisę prie darbo stalų, šnekėjo mobiliai- 
siais, skaitė arba vedė duomenis į kompiuterius, kiti stovėdami ko- 
regavo ant baltų lentų nubraižytą genealoginį medį ir nuotraukų 
išdėstymą. Aplinkui buvo girdėti nesiliaujantys, slopūs stacionarių 
telefonų skambučiai ir trankesnė išmaniųjų bei tarškančių klaviatū- 
rų kakofonija. | 

Kai kurie dirbdami valgė. Normanas Potingas kūprinosi virš 
spausdintos medžiagos, žiaumodamas milžinišką pyragėlį su mėsos 
bei daržovių įdaru ir nepaisydamas trupinių, drimbančių tiek ant jo 
kaklaraiščio, tiek ant marškiniais aptempto, išsipūtusio pilvo. 

Glenas Brensonas sėdėjo kambario kampe, netoli vandens au- 
tomato. Greisas skubiai žengė prie draugo, nė nedirstelėjęs į Niką 
Nikolą ir Deividą Housą, kurie mėgino patraukti vyresniojo detek- 
metė akį į kabantį ant sienos. Taip elgdavosi nuolat, nes tiesiog neį- 
stengdavo susiturėti. Dabartinėmis aplinkybėmis gyvybiškai svarbi 
buvo kiekviena minutė ir net sekundė. 

— Bose, ar teko naudotis „iPhone“? 

— Ne. O ką? — Greisas susiraukė. 

— Viena iš jo programėlių vadinasi „Friend Mapper“. Funkcio- 
nuoja palydovinio navigatoriaus principu. Pavyzdžiui, jei tu ir koks 
pažįstamas žmogus turite „iPhone“ aparatus, judu visą laiką galite 
būti prisijungę prie sistemos. Tarkim, jeigu mes ja naudotumėmės, 
ir tuo metu programa veiktų, aš matyčiau, kuriame pasaulio taške 
atsidūrei, o tu regėtum mane — su maždaug penkiasdešimties jardų 
paklaida. 

Greisas staiga suprato, ką bičiulis turi galvoje. 

— Karlė Čeis su sūnumi? 

— Taip! 

— Ir? Pasakok. 

— Dovanodama Taileriui išmanųjį, Karlė Čeis, regis, prigrasė, 
kad dingęs iš jos akiračio vaikas įsijungtų „Friend Mapper“. 

— Šiuo metu programėlė veikia? 

— Karlė su mumis susisiekė prieš dvidešimt minučių. Telefo- 
nas nejuda, bet signalas sklinda iš Regentystės aikštės. Mes nenu- 
tuokiame, išjungtas aparatas ar nusėdo elementas, galimas daiktas, 
jis pateko į prasto ryšio zoną. 

— Kada signalas atsirado? 

— Ji nežino, nes programą pasitikrino neseniai. Bet stebisi dėl 
koordinačių. Regentystės aikštės gatvė driekiasi už poros mylių į 
rytus nuo mokyklos ir toli nuo odontologo. Anot jos, Taileriui nėra 
priežasties ten sukiotis. Karlė kiek įmanydama išdidino miesto planą. 
Sako, kad šalia pastebėjo įvažiavimą į požeminę stovėjimo aikštelę. 

Greisas staiga užsikrėtė bičiulio jauduliu. 

— Jei vaikas tebėra požeminiame garaže, tuomet aišku, kodėl 
signalas silpnas ir niekur nejuda. 

Brensonas nusišypsojo. 

— Auksinis vadas ten nusiuntė patrulius. Jie stato užtvaras, 
saugo įėjimus, šukuoja teritoriją ir tikrina kiekvieną išvažiuojantį 
automobilį. | 

— Keliaujam! — paragino Greisas. 

Iš galvos dar nebuvo išdilę ne itin malonūs prisiminimai apie 
Gleno Brensono lenktynininko įgūdžius, todėl Rojus Greisas pats 
sėdo prie vairo. Jiems švilpiant Braitono gatvėmis, kuriomis slinko 
pietų meto eismas, detektyvas seržantas tarė: 

— Karlė Čeis užsisakė bilietą į „British Airways“ reisą, lėktuvas 


pakils aštuntą valandą keturiasdešimt minučių Niujorko laiku, arba 

„be dvidešimt antrą Londono laiku, — tai yra anksčiau nei po valan- 
dos. Hitrou oro uoste ji nusileis penkios minutės po pusės devintos 
vakaro. 

— Supratau. 

Suskambo Greiso mobilusis. 

— Atsiliepsi, Glenai? 

Brensonas stvėrė telefoną, tuo metu vyresnysis detektyvas pa- 
suko į priešingą gatvės pusę ir aplenkė vorą automobilių, laukian- 
čių, kol prie Daiko ir Senojo Šorhamo kelių sankryžos užsidegs ža- 
lias šviesoforo signalas. Įsitikinęs, kad aplinkiniai jį mato, pakeitęs 
sirenos toną, Greisas nurūko per sankryžą. 

Brensonas baigė kalbėti ir atsigręžė į draugą. 

— Iš „Avis“ filialo skambino Ema Džeinė. Aną savaitę pirma- 
dienio rytą „Toyota Yaris“ išsinuomojo kažkoks Džeimsas Džonas 
Robertsonas, pasak vairuotojo pažymėjimo. Vyriškis užrašė netikrą 
adresą, be to, Pažangių technologijų nusikaltimų skyrius pranešė, kad 
jis susimokėjo idealiai falsifikuota „Visa“ kortele. „Avis“ darbuotoja 
apibūdino žmogų, bet iš informacijos daug naudos nepešime — tai 
liesas žemaugis tipas, šneka angliška tartimi, nešioja beisbolo kepu- 
raitę ir tamsius akinius. Už tą pačią kainą jam siūlė geresnį modelį, 
tačiau klientas atsisakė. 

— Elgesys neįprastas, — tarė Greisas. — Įdomu, kodėl jis pri- 
ėmė tokį sprendimą? 

Brensonas linktelėjo. 

— Žinai, būtų nuostabu, jeigu Karlės Čeis sūnų galėtume at- 
vežti į oro uostą, kur jis pasitiktų motiną. 

— Sutinku. 

— Jei pasiseks, taip ir nutiks. 

Rojus Greisas pritarė bičiulio viltims, bet ne optimizmui. Bė- 
gant metams, šiame darbe optimizmo proveržius apmalšindavo 
patirtis — taip juos nuslopindavo, kad, jei nepasisaugodavai, vieną 
rytą atsibusdavai virtęs cinišku šunsnukiu, kuriuo žadėjai sau nie- 
kada netapti. 

Riedėdamas normaliu greičiu, iš Sasekso kriminalinio skyriaus 
valdybos į Regentystės aikštę nusigaudavai maždaug per dvidešimt 
minučių. Greisas sukorė atstumą per aštuonias. Nepaisydamas žen- 
klo „Važiuoti draudžiama“, jis išsuko iš pajūrio kelio ir sustojo už 
dviejų policijos automobilių bei poros furgonų, kurie rikiavosi abi- 
pus nuožulnaus, į požeminę stovėjimo aikštelę vedančio tako. Abu 
detektyvai nėrė iš „Ford“ salono kone anksčiau nei sustingo ratai. 

Istoriniame, bet vietomis apšiurusiame kvartale knibždėjo 
uniformuoti pareigūnai, o link atvykėlių drožė įspūdingo stoto Sju 
Karpenter, Braitono ir Hovo budinti inspektorė. Daugiau kaip ke- 
„turiasdešimties metų moteris stiebėsi į šešių pėdų aukštumas, bet 
dėl iškilios kepurės, slepiančios ilgus, tamsius plaukus, atrodė dar 
augesnė. Greisas atsiminė, kad jųdviejų keliai buvo susikirtę prieš 
kelerius metus. Tąsyk Sju tarnavo seržante ir savo gebėjimais pada- 
rė jam įspūdį. 

— Laba diena, sere, — dirgliai oficialiai pasisveikino ji ir vyp- 
telėjo Glenui Brensonui. 

— Kaip einasi? — pasiteiravo vyresnysis detektyvas. 

— Žemutiniame trečiajame lygyje aptikome taksi. Transporto 
priemonė užrakinta. Šiaip jau taksi retai kada stovi daugiaaukščiuo- 
se požeminiuose garažuose. Norėdami gauti daugiau informacijos, 
susisiekėme su „Streamline“ firma, kurioje jis užregistruotas. 

— Apžiūrėkime automobilį, — tarė Greisas. | 

Iš savo kelionmaišio, įmesto į bagažinę, jis dėl visa ko išsitrau- 
kė mėlynas apsaugines pirštines — nežinia, kada jų gali prireikti — 
ir du plastikinius įkalčių maišelius. Tuomet skubiai nužvelgė žolėtą 
kvartalo centrą. Tolimojoje pusėje, prie išvažiavimo iš aikštelės, pa- 
matė policininkų apsuptą, sustabdytą „Jaguar“ su atšautu bagažinės 
dangčiu. 

— Įėjimą ir išėjimą, be abejo, stebi vaizdo kameros? 

— Jos pritvirtintos ne vien lauke, bet ir viduje, sere. Tačiau 
kameros sudaužytos. 

— Visos iki vienos? 

— Taip, šiandien jas pakeis, deja, mums iš to nebus jokios 
naudos. 

— Velnias, velnias, velnias. — Greisas sutrinksėjo krumpliais 
ir ėmė linguoti galva. — Sakyčiau, kameros nuniokotos pernelyg 
tinkamu metu. 

— Šioje požeminėje aikštelėje, tiksliau, vietiniame rajone, nuo- 
lat kyla neramumų, sere, — priminė Sju Karpenter ir pirštu dūrė į 
kitoje gatvės pusėje kyšantį, griuvėsiais virtusį Vakarinį jūros tiltą, 
įspūdingą Braitono objektą, prieš kelerius metus sudegintą per vie- 
ną iš baisiausių vandalizmo protrūkių. 

Sekdami įkandin inspektorės, Greisas su Brensonu nužings- 
niavo pro įvažiavimą sergėjantį bendruomenės paramos pareigū- 
ną ir dvokiančioje laiptinėje ėmė leistis žemyn, kol pasiekė beveik 
tuščią, dulkėmis ir variklio alyva atsiduodantį apatinį garažo lygį. Į 
tolumą driekėsi raudoni vamzdžiai ir nudrengtos betono grindys, 
išmargintos baltais stulpeliais ir stovėjimo vietas ženklinančiomis 
linijomis. 

Dešinėje pusėje dunksojo taksi, „Škoda“ sedanas, iš dalies pa- 
sislėpęs už betoninio kontraforso, bagažine veik įsirėmęs į sieną. 
Greta mindžikavo du jauni pareigūnai. 

Artėdamas prie automobilio vyresnysis detektyvas pamatė ša- 
lia ratų gulinčias juodo plastiko nuoplaišas. Kišenėje sugraibė pirš- 
tines ir jas užsitempė. Priklupęs pakėlė lūžgalius ir įkišo į įkalčių 
maišelį. 

Tuo pat metu iš inspektorės Karpenter radijo stotelės atskli- 
do dispečerės balsas. Greisas su Brensonu puikiai jį girdėjo. Rodos, 
„Streamline“ bendrovės operatorę apėmė nerimas, nes nuo vidur- 
nakčio „Škoda“ vairuotojas visiškai į ją nereagavo. 

— Vardą žinote? — paklausė Karpenter. 

— Maikas Hovardas, — sutraškėjo balsas. 

— Pasidomėkite, ar ji turi vairuotojo mobiliojo numerį, — įsi- 


terpė Greisas. 

Jis įdėmiai nužvelgė salono priekį ir galą, iš eilės paklebino 
dureles, tačiau visos buvo užrakintos. 

Sju Karpenter perdavė vyresniojo detektyvo klausimą. Neilgai 
trukus dispečerė padiktavo numerį. Greisas jį užsirašė ir nedelsda- 
mas surinko savo mobiliajame. 

Po akimirkos užpakalinėje taksi dalyje jie nugirdo tykią 
skambučio melodiją. Rojus išjungė telefoną, atsisuko į vieną iš kon- 
steblių ir liepė duoti lazdą. Sunerimęs jaunasis pareigūnas įvykdė 
nurodymą. 

— Atsitraukite! — Greisas užsimojo policininko lazda ir kirto 
per vairuotojo langą. 

Griausmingas smūgis įskėlė stiklą, bet jo nesudaužė. Vyres- 
nysis detektyvas trenkė dar stipriau, ir šįsyk langas pažiro į šukes. 
Lazda nubraukęs dantytus kraštus, Greisas kyštelėjo ranką į saloną, 
susirado rankenėlę ir ją patraukė. Tada atšovė duris, įlindo vidun ir 
atleido rankinį stabdį. 

— Padėkit, — į konsteblius kreipėsi jis, mėgindamas pastumti 
automobilį. 

Sekundę kitą „Škoda“ ožiavosi, bet galiausiai lėtai ir tyliai nu- 
slinko pirmyn. Kai taksi atitolo nuo sienos per kelias pėdas, Greisas 
grąžino rankinį stabdį į pradinę padėtį. Įkišęs galvą į automobilį, 
vairuotojo. pažymėjimą su nuotrauka, įamžinusia penktą dešim- 
tį pradėjusį apkūnų vyrą retėjančiais rudais plaukais ir nuostabos 
kupina veido mina. Apačioje buvo išspausdintas vardas ir pavardė, 
Maikas Hovardas. Greisas atidžiai pasidairė spėliodamas, ar salone 
įtaisytas bagažinę atidarantis jungiklis. Netrukus jį aptiko, ir dangtis 
spragtelėjęs pakilo. 

Glenas Brensonas pirmas nulėkė į taksi užnugarį. 

Kai įsmeigė akis į bagažinę, jam atvipo žandikauliai. 

— O, šūdas, — nusikeikė detektyvas seržantas. 

Sausakimšame laukiamajame prie įlaipinimo vartų Nr. 47 sė- 
dinti Karlė pašnairavo į laikrodį. Tada atsisuko į dvi „British Air- 
ways“ kompanijos darbuotojas, stovinčias ir plepančias už regis- 
tracijos stalo. Kartkartėmis nuaidėdavo signalas, po kurio sekdavo 
trumpas pranešimas. Antai paskutinis raginimas lipti į kitą orlaivį. 
Ji vėl nudelbė akis į rankinį laikrodį. Be aštuonių minučių pusė de- 
vintos. Lėktuvas turėtų pakilti greičiau nei po dvidešimties minu- 
čių, o įsodinimo procedūra nė neprasidėjo. Kas čia vyksta? 

Priešais save Karlė gniaužė rankinę ir kelioninį krepšį. Jokio 
bagažo nepridavė, nes baiminosi, kad Londono oro uoste tektų 
gaišti laiką laukiant, kol jį atgaus. Jos keliai vis bilsnojo vienas į kitą. 
Karlei verkiant reikėjo arbatos ir kokio užkandžio, nors nuojauta 
tikino, jog dabar nepavyktų nuryti nė kąsnio. 

Ji paskambino motinai. Pastaroji jautėsi vos ne prasčiau už 
dukrą ir kaltino save, kad vyko susitikti su gydytoju, užuot nuva- 
žiavusi Tailerio. Po pašnekesio Karlė kurį laiką sėdėjo virpėdama, 
perštinčiomis akimis dairėsi į bendrakeleivius, kai kada peržvelg- 
davo elektroninius laiškus, plūstančius į „įPhone“ aparatą. Daugiau- 
sia susijusius su darbo reikalais. Tarp jų pasitaikė klausimai arba iš 
klientų prašyta informacija. Kolegų žinutės. Apie Tailerį dar negir- 
dėjusių draugų pokštai. Ji neskaitė nė vieno. Tikrino juos tik norė- 
dama pažiūrėti, gal kartais laiškelį atsiuntė sūnus. 

Šalimais įsitaisė dvi vidutinio amžiaus poros. Atostogaujantys, 
linksmai nusiteikę amerikiečiai, kurie keliavo į Jungtinę Karalystę 
pažaisti golfo. Jie šnekėjosi apie golfo aikšteles. Viešbučius. Restora- 
nus. Pokalbių normalumas Karlę erzino. Pagrobtas jos sūnus, o tie 
žmonės pliurpia apie kamuoliukų įveikiamus ilgus atstumus, riedė- 
jimo zonas ir pernai nemalonumų pridariusią vandens kliūtį. 

Ji atsistojo, žengė prie registracijos stalo ir pasidomėjo, ar lėk- 
tuvas pakils laiku. Išgirdo, kad keleiviai į orlaivį bus laipinami po 


dviejų minučių. 


338 PETER JAMES * MIRUSIOJO GNIAUŽTAI 


Vis šiokia tokia paguoda. Nors ir nedidelė. 

Apleidusi viešbutį, Karlė jau šimtąjį kartą pasitikrino „Friend 
Mapper“ duomenis. Purpurinis Tailerio taškelis užsispyręs liko toje 
pačioje vietoje — prie Regentystės aikštėje įrengto požeminio garažo. 

Kodėl čia? Kodėl tu esi čia? 

Akyse ėmė kauptis ašaros, ekrano vaizdas išskydo. Su Brenso- 
nu ji bendravo prieš valandą. Gal, prieš lipant į lėktuvą, vertėtų dar 
kartą su juo susisiekti? 

Tačiau detektyvas tikino skambtelėsiąs, vos tik kas nors pa- 
aiškės, ir Karlė neabejojo, kad jis laikysis duoto žodžio; pareigūnas 
puikiai atliko tarpininko vaidmenį. O kas, jeigu jam nepasisekė už- 
megzti ryšio? Skrydis tęsis septynias valandas. Kaip, velniai rautų, 
septynias valandas ištverti be naujienų? 

Karlė pasitikrino balso paštą, deja, iš Brensono — jokių žinių. 
Ji paskambino detektyvui į mobilųjį ir lengviau atsiduso, kai šis be- 
veik iš karto atsiliepė. 

— Tai aš, Karlė. Esu Kenedžio oro uoste, tuojau lipsiu į lėktuvą. 
Tik norėjau pasiteirauti, kaip einasi. 

— Aha, supratau. Jūs gerai jaučiatės? 

— Pusėtinai. 

— Reiso laiką mes žinome. Kai nusileisite, prie vartų jus pasi- 
tiks vienas iš mūsų žmonių. 

Brensono balsas skambėjo keistai, tarytum detektyvas seržan- 
tas būtų mėginęs ką nors nuslėpti. Ir jis stengėsi kuo skubiau už- 
baigti pokalbį. 

— Vadinasi, kol kas... nieko nenustatėte? 

— Dar ne, bet tikimės vėliau jums pateikti naujos informaci- 
jos. Tailerio ieško faktiškai visi Sasekso policininkai. Jį tikrai rasime. 

— Man kilo mintis... na... jei kas paaiškėtų, kol skrisiu, ar per- 
duosite man žinią per lakūną? 

— Taip, per ACARS* sistemą piloto kabinoje galime pasiųsti 


* ACARS (angl. Aircraft Communications Addressing and Reporting System) — orlai- 
vių ryšio ir keitimosi pranešimais sistema. 

„trumpąją žinutę, negana to, dauguma tolimųjų reisų lakūnų aprū- 
pinti palydoviniais telefonais. Kai tik turėsiu naujienų, nedelsdamas 
jas pranešiu, gerai? 

Ji padėkojo ir nutraukė ryšį. Sykiu išgirdo skelbimą apie pra- 
dedamą įsodinimą. Tempdama kelioninį krepšį sparčiai ilgėjančios 
eilės link jautė, kad viduriuose vis tvirčiau užsiveržia mazgas. 

Septynios valandos. 

Septynios laukimo valandos. 

Kai buvo patikrintas jos pasas ir įlaipinimo talonas, Karlė 
nužingsniavo pirmyn nerdama į nebylią miglą, kaip niekada vieni- 
ša ir išsigandusi. 

Staiga, kol stovėjo lėktuvo tarpueilį užkimšusioje grūstyje, mo- 
bilusis dzingtelėjimu informavo apie gautą trumpąją žinutę. Širdį 
suvirpino netikėtai įsižiebusi viltis, ir ji nekantriai įsmeigė žvilgsnį 
į ekraną. Dideliam savo nusivylimui, teišvydo telefonų kompani- 
jos „O2“ perspėjimą, kad veikiai bus pasiektas užsienyje galiojantis 
penkiasdešimties megabaitų limitas. 

Karlė ištrynė pranešimą ir susirado sėdynę. Tiksliau, tą jos 
dalį, kurios nepasiglemžė prakaituojantis, išpleręs, turbūt ne mažiau 
kaip penkis šimtus svarų sveriantis plikis. 

Ir taip šlykščią dieną galutinai grasino sugadinti pragariškas 
skrydis. Ji įsispraudė į vietą, nepatogiai įbesdama alkūnes sau į krū- 
tinę, jausdama, kaip visą kūną drebina baimė. 


Baimė, kad jai galbūt nebelemta pamatyti sūnaus gyvo. 

Aklinoje tamsoje gulinčio Tailerio galvą varstė skausmas. Jis 
nieko aplinkui neįžvelgė ir nesugebėjo pakrutinti nei rankų, nei 
kojų. Baimę ir sąmyšį papildė suvokimas, kad čia anaiptol ne žaidi- 


mas — atsitiko kažkas baisaus. 

Judėjimo pojūtis liudijo, kad jie kelyje. Į šnerves smelkėsi stip- 
rūs kiliminės dangos ir plastiko kvapai, naujų ratų aromatai. Nese- 
niai teko važiuoti bičiulio motinos automobiliu, ką tik nuo konveje- 
rio nuriedėjusiu „Hyundai“, kurio salonas trenkė panašiais kvapais. 
Jis užuodė ir gumą. Be to, girdėjo ūžesį. Matyt, tysojo bagažinėje. 
Taksi? Greitis tai sumažėdavo, tai vėl padidėdavo. Taileris įstengė 
judinti tik kelius — šiek tiek palankstyti. Kai pamėgino juos įremti 
į kokį tvirtą pagrindą, inercijos jėga nubloškė vaiką atgal, ir jis pasi- 
ridenęs atsitrenkė į kietą objektą. 

Berniukas bandė užrėkti, paklausti vairuotojo, kas jis toks, bet 
nepajėgė praskirti lūpų, o pats balsas sklido dusliai. 

Kai pasišalino į svečius užsukę du policininkai ir su juo atsi- 
sveikino draugai, mama atsisėdo Tailerio miegamajame ir ėmė aiš- 
kinti, kad vyksta negeri dalykai. Jiems reikėtų saugotis blogų žmo- 
nių. Stebėti netoli namų praeinančius nepažįstamuosius. Jeigu kas 
nors kristų į akis, jam derėtų susisiekti su policija. 

Ar automobilį vairavo vienas iš tų blogiukų? 

Laimė, švarko kišenėje slypėjo įjungtas „iPhone“ telefonas. 
„Friend Mapper“ programėlė nurodys tikslią jo vietą. Mama suži- 
nos, kur jis yra, ir praneš pareigūnams. Bijoti nebuvo jokio reikalo. 
Policininkai jį suras. 

Taileris tikėjosi, kad taip nutiks artimiausiu metu, nes nedegė 
noru praleisti šiandien popiet prasidėsiančios informatikos pamo- 
kos. Ir jam nepatiko drybsoti sustingus tamsoje. Juolab kad rankas 
svilino skausmas. 

Bet nieko tokio, viskas bus gerai. 


93 


Greisas metėsi prie užpakalinės taksi dalies, vos tik Glenas 
Brensonas palinko virš atidarytos bagažinės. 
Joje gulėjo persigandęs vyras, nuo jo sklido gaižus šlapimo 


PETER JAMES + MIRUSIOJO GNIAUŽTAI 341 


„dvokas. Riebus Žmogaus veidas atrodė drėgnas ir blyškus. Rankos, 
kojos, burna buvo apvyniotos lipnia juosta, identiška tai, kuri pan- 
čiojo Juvaną Prisą, atkreipė dėmesį Greisas, iš kišenės krapštydamas 
policininko pažymėjimą, idant apramintų nelaimėlį. 

— Policija. Nesijaudinkite, jums negresia joks pavojus. Tuojau 
jus ištrauksime. 

Jis atsigręžė į Brensoną ir prie jųdviejų priėjusią inspektorę Sju 
Karpenter. 

— Pirmiausia atklijuokime burną. Sju, kvieskite medikus, po- 
licijos tyrimo patarėją ir paieškos komandą. Tegul kas nors atneša 
vandens arba arbatos. Aš noriu, kad uždarytume šitą garažo lygį — 
kartu su laiptine, jeigu kartais jie išsinešdino pėsčiomis. 

— Taip, sere. 

Greisas pasviro žemyn ir pirštų galiukais kaip įmanydamas 
švelniau užčiuopė juostos sujungimo liniją. Žinojo, kad be piršti- 
nių darbuotis lengviau, tačiau jų nenusimovė; galiausiai ėmė plėšti 
juosalą puikiai suvokdamas, jog vyriškiui klaikiai peršti, bet siekda- 
mas išsaugoti įkaltį kuo geresnės būklės, kad vėliau jį ištirtų teismo 
ekspertai. 

Kai plėvelė nusilupo nuo burnos, žmogus iš skausmo aiktelėjo. 

— Nepykit, — sumurmėjo Greisas. 

Lipnia juosta buvo apvyniota visa galva, bet vyresnysis detek- 
tyvas neketino dar labiau jo kankinti. 

— Maikas Hovardas? — paklausė. 

— Taip! Jėzau, kaip nudiegė. — Taksistas šyptelėjo. 

Greisas sulankstė juostelės dalį į gumulą. 

— Atleiskite. Mes turėsime jus iškelti. Jūs sužeistas? Kur nors 
skauda? 

Vyriškis pakratė galvą. 

— Tiesiog padėkite išlipti. 

Maikas Hovardas pasirodė besąs drūtas ir sunkus vyras. Su- 
kaupę jėgas jiedu su Glenu Brensonu užtempė jį ant bagažinės kraš- 
to. Atrišo galūnes ir atsargiai nuplėšė juostą nuo pakaušio. Tuomet 

padėjo Žmogui atsistoti, prilaikydami pavedžiojo po aikštelę, kol 
kojose ėmė cirkuliuoti kraujas ir jis atgavo pusiausvyrą. Bet vyriškis 
švokštė kone apimtas hiperventiliacijos priepuolio, todėl detektyvai 
jį pasodino ant užpakalinio „Škodos“ buferio. 

— Ar galite papasakoti, kas įvyko? — švelniai prabilo Greisas. 

— Atsiprašau, aš prisišlapinau. Nesusiturėjau. Nebeįstengiau 
valdytis. 

— Dėl to nesukite galvos. Sugebėsite kalbėti? 

— Kiek dabar valandų? 

— Pusė antros, — atsakė Glenas Brensonas. 

— Kokia diena? 

— Penktadienis. 

Taksistas susiraukė. 

— Penktadienio rytas? 

— Ne, jau po vidurdienio, pietų metas. 

— Prakeikimas. 

— Kiek laiko ten gulėjote? — pasiteiravo Greisas. 

Maikas Hovardas porą kartų giliai įkvėpė. 

— Aš dirbu vakarais. Traukiau namo, maždaug pirmą nakties, 
kai pajūryje mane sustabdė kažkoks žmogus. 

— Kur tiksliai? 

— Netoli Taikos statulos. Jis atsisėdo gale ir liepė važiuoti į 
Šorhamo uostą — sakė, naktimis ten dirba. Prisimenu tik tiek, kaip 
pasukau į kelią prie aerodromo, ir nieko daugiau. 

Tą vietą Greisas žinojo. Jos neapšvietė jokie gatvės žibintai. 

— Kokį paskutinį dalyką prisimenate? 

— Kai atsipeikėjau, mane kratė. Užuodžiau dyzeliną ir išme- 
tamąsias dujas. Supratau esantis savo taksi bagažinėje. Persigandau. 
Nenutuokiau, kas man gresia. 

— Ar pamenate vyruko išvaizdą? 

— Jis buvo užsidėjęs beisbolo kepuraitę ir žemyn nusmaukęs 
snapelį. Bandžiau įžiūrėti bruožus — kai naktį iš gatvės paimi kelei- 
vį, taip elgtis reikia visada. Bet man nepavyko. 

Greisui palengvėjo, kai pamatė, kad taksistas šiek tiek atkuto. 

— O kaip jo tartis? 

— Rodos, angliška. Nors jis kalbėjo nedaug. Ar turite vandens? 

— Tuojau jums atneš. Norėsite užkąsti? 

— Man reikia cukraus. Aš esu diabetikas. 

— Greitoji pagalba prisistatys netrukus — paramedikai jums 
ką nors duos. Palūkėsite kelias minutes? 

Maikas Hovardas linktelėjo. 

Vyresnysis detektyvas pratęsė apklausą: 

— Mes privalome kuo skubiau rasti jus užpuolusį žmogų, nes 
jis, kaip manome, pagrobė vaiką. Žinau, patyrėte siaubingą išban- 
dymą, bet mums praverstų bet kokios smulkmenos, kurias atsimin- 
tumėte. 

Taksistas pasviro į priekį ir atsistojo. 

— Oooo, mano koją sutraukė siaubingas mėšlungis. — Jis porą 
sykių treptelėjo į žemę. — Leiskite pagalvoti. Keleivis buvo nedide- 
lio ūgio. Smulkus ir laibas kaip žebenkštis. Prižadėsite man vieną 
dalyką? 

— Kokį? — paklausė Greisas. 

— Jeigu rasite tą tipą, ar galite atgauti pinigus, kuriuos jis man 
skolingas, ir vožti taip, kad vyrukas susiriestų iš skausmo? 

Rojus Greisas nusišypsojo, regis, pirmą kartą po ištisos amži- 
nybės. | 

— Jums teks mane aplenkti. 

— Taip ir padarysiu, drauguži. 

Į vairuotoją kreipėsi Glenas Brensonas: 

— Ar turite kokių artimųjų, kuriems norėtumėte paskambinti 
ir pranešti, kad esate saugus? 

Greisas mąsliai pažvelgė į rankinį laikrodį. Taileris Čeisas din- 
go beveik prieš dvi su puse valandos. Kodėl jį atvežė čia? Grobikas, 
ko gero, požeminiame garaže pasistatė kitą automobilį — reikia ti- 
kėtis, išsinuomotą „Toyota Yaris, — nutaręs, kad rado gerą vietą 
užpulti ir iš rikiuotės išvesti berniuką, o tada persėsti į naujus ratus. 

Jam pravertė ir tai, jog rajone neveikė vaizdo stebėjimo kameros. 
Inspektorės Karpenter nuomone, prie jų nagus prikišo niekingi 
Braitono vandalai, bet vyresnysis detektyvas taip nemanė. Nes nu- 
jautė pradedąs atpažinti žudiko braižą. 

Jis mintyse atliko skaičiavimus. Dėl kelio darbų pajūris buvo 
užsikimšęs transporto priemonėmis. Kelionė iš mokyklos turė- 
jo tęstis nuo penkiolikos iki dvidešimties minučių, jei jie važiavo 
tiesiai į automobilių aikštelę. Iškrypėliui patiko stebėti, kaip aukos 
merdėja. Todėl Greisas iškėlė dar vieną prielaidą, kad įgyvendinti 
savo užmačias jis rengėsi kitur. Sprendžiant iš vaizdo, susidaryto 
apie tą žmogų, šioji teritorija neatitiko jo stiliaus. Nusikaltėlis ketino 
nugabenti berniuką ten, kur galėtų filmuoti priešmirtines jo kan- 
čias. Tikriausiai į dramatišką aplinką. Tačiau kokią? 

Kur konkrečiai mieste arba už jo ribų ieškoti vaiko? 

Greisas vėl įsispigino į savo laikrodį. Pagrobėjas pristatė Tai- 
lerį į požeminį garažą maždaug 11.20, bet vargu ar čia užsibuvo. 
Veikiausiai išskubėjo po keliolikos minučių. Tikrai ne vėliau kaip 
po pusvalandžio. 

Link taksi jau bėgo du paramedikai ir uniformuotas policinin- 
kas. Vyresnysis detektyvas stumtelėjo Brensoną į šoną, praleisda- 
mas atvykėlius. 

— Keliaujam, — tarė draugui. 

— Kur? 


— Pasakysiu mašinoje. 

Dantis vairavo tojotą vakarų kryptimi, neviršydamas leistino 
trisdešimties mylių per valandą greičio. Traukė palei Šorhamo uos- 
tą nudrikusia gatve ir vis dairėsi į kairėje plytinčius ramius įlankos 
vandenis, į kuriuos Juvaną Prisą atvedė paskutinė išvyka. Mažai 
trūko, kad būtų nepastebėjęs, kaip prie kelio darbų zonos užsižiebė 
raudonas šviesoforo signalas. 

Jis staigiai nuspaudė stabdį. Iš bagažinės atsklido bumbtelėji- 
mas, sužvigo užsiblokavę ratai. Vieną gąsdinančią sekundę jam din- 
gojosi, kad į tojotą įsirėš iš paskos važiuojanti transporto priemonė. 

Nerimą sukėlė ir netikėtai pasigirdęs sirenų kauksmas. Po 
kelių akimirkų priešinga linkme nurūko švyturėliais žybčiojantis 
policijos automobilis. Dantis neatplėšė budraus žvilgsnio nuo vei- 
drodėlių, bet farai juo nesidomėjo arba paprasčiausiai neatkreipė 
dėmesio. Lengviau atsidusęs jis nuvažiavo pro kairėje dunksančius 
pramoninius statinius, kol išvydo savo orientyrą — mėlyną žemą 
biurų pastatą, priklausantį Šorhamo uosto administracijai. 

Jis pasuko dešinėn į siaurą gatvelę, užnugaryje palikdamas 
ties sankryža įrengtą šiuolaikinių virtuvės prietaisų saloną. Kvarta- 
lo aplinka sparčiai prastėjo, keliukas tįso po geležinkelio tiltu. Bet 
Dantis, neprivažiavęs perdangos, įsuko į apšnerkštą teritoriją — iš 
dalies pramonines valdas, iš dalies daugiabučių zoną su pigiai nuo- 
mojamais būstais. Į atmintį įsirėžę objektai tarsi nė kiek nepasikeitė. 

Jis praslinko pro masyvią suodiną spaustuvę ir automobilius, 
tiek sustatytus kelyje, tiek padrikai išrikiuotus greta įvairių pastatų. 
Čia niekam nekrisdavai į akis ir niekam nerūpėdavai, net jeigu tave 
kas nors pastebėdavo. 

Dantis vėl susuko vairą dešinėn ir netrukus pasiekė vietovę, 
kurią aptiko prieš šešerius metus. Nuriedėjo pro apšiurusį dešim- 
ties aukštų daugiabutį, lengvąsias transporto priemones ir furgo- 
nus, kol pagaliau išniro į pustuštę stovėjimo aikštelę, iš dviejų pusių 
apsuptą trupančiu mūru, iš trečios užtvertą medine tvora, iš ketvir- 
tos — užpakaline daugiaaukščio dalimi. 

Jis įjungė atbulinę pavarą, automobilio galu prigludo prie sie- 
nos, tuomet sukirto degalinėje įsigytą sumuštinį su vištiena, atsigėrė 
spanguolių sulčių, smuko laukan ir užrakino dureles. Žemai nulei- 
dęs kepuraitės snapelį, pabalnojęs nosį tamsintais akiniais, įdėmiai 
peržvelgė apmusijusius langus, bet vietoj smalsių veidų tepamatė 
keliuose balkonuose plazdančius skalbinius. Dantis pastovėjo prie 
kėbulo apsimesdamas, kad tikrina užpakalinę padangą, norėdamas 
įsitikinti, jog belaisvis guli tyliai. 

Ausis pasiekė duslus smūgis. 

Jis piktai atidarė bagažinę ir išvydo kitapus akinių baugščiai 
spindinčias berniuko akis. Nors vaikį standžiai supančiojo, maši- 
noje nerado nieko, prie ko galėtų jį pritvirtinti. Ko gero, būtų pro- 
tingiausia sulaužyti jam nugarą ir paralyžiuoti, bet iš pradžių tektų 
mažį iškelti, o Dantis neketino taip rizikuoti. Todėl viso labo tarė: 

— Dar bent garsas, ir tu — lavonas. Aišku? 

Berniokas linktelėjo, regis, dar labiau persigandęs. 

Dantis užtrenkė bagažinės dangtį. 

Žmogus juoda beisbolo kepurėle ir tamsiais akiniais šiurpino 
Tailerį, bet sykiu kurstė pyktį. Maudė raiščiais kaustomus riešus, 
dešiniąją pėdą traukė mėšlungis. Įsiklausęs jis išgirdo slopstantį 
žingsnių gurgždėjimą. 

Kai vyriškis išlipo iš salono, automobilis švelniai sulingavo, bet 
nuo tada riogsojo nekrutėdamas, vadinasi, jis dar negrįžo. Matyt, 
nudrožė į kokią nors vietą. 

Taileris bandė susigaudyti, kiek dabar valandų ir kur jis atsi- 
dūrė. Pakilus dangčiui, bagažinę nutvieskė dienos šviesa. Aptriušusi 
pastato siena su pora langų galėjo stiebtis bet kokioje miesto dalyje. 
Tačiau vidun atvilnijęs gaivaus oro aromatas rodėsi pažįstamas — 
atsiduodantis druska, sumišęs su medienos, išdeginto kuro ir kitais 
pramoniniais kvapais. Mes netoli uosto, suprato vaikas. Beveik ga- 
rantuotai prie Šorhamo uosto. Mokykla keletą kartų čia organizavo 
pasiplaukiojimus baidarėmis. 

Natūralus apšvietimas nebuvo ryškus, tačiau vakaro sutemų 
nepriminė. Labiau tikėtina, kad dangus apsiniaukęs ir artimiausiu 
metu prapliups lyti. 

Jį turėtų greitai rasti. Mama žinos, kur jo ieškoti, pagal „Friend 
Mapper “signalą. Gal net paskambins... nors Taileris, be abejo, nejį- 
stengs atsiliepti. 


PETER JAMES * MIRUSIOJO GNIAUŽTAI 347 


Jis maištingai įsirėmė į kėbulą ir iš visų jėgų spyrė. Dar sykį. 
Ir dar. 

Berniukas kojomis talžė automobilio šoną, kol nuvargo. Spyrių 
akivaizdžiai niekas neišgirdo. 

Bet jį tikrai netrukus suras, ar ne? 


96 


Džono gatvės nuovadoje Greisas drauge su jam pavymui se- 
kančiu Brensonu užbėgo į trečią aukštą, nuskubėjo koridoriumi ir 

Melsvu kilimu išklotoje ir tamsiai mėlynomis kėdėmis apsta- 
tytoje erdvioje patalpoje buvo įrengtos trys darbo vietos, kiekvie- 
ną iš jų sudarė virtinė monitorių, demonstruojančių kaleidoskopą 
vaizdų, filmuojamų įvairiuose Braitono ir Hovo rajonuose ir kito- 
se Sasekso vietose, klaviatūros, kompiuteriai bei telefonai. Čia su- 
plaukdavo visų grafystės kamerų įamžinami kadrai. 

Nūnai prie dviejų darbo stalų kūprinosi ausines užsidėję dis- 
pečeriai. Vienas jų susitelkęs dalyvavo policijos operacijoje, bet ki- 
tas atsisuko į abu detektyvus ir pasisveikindamas linktelėjo — ketu- 
riasdešimties metų giedraveidis vyras tvarkingai sušukuotais rudais 
plaukais, apsirengęs plona, juoda palaidine. Policininko ženkliukas 
skelbė, kad su jais pasilabino Džonas Pamfris. Po kelių sekundžių 
prie ketvertuko prisijungė vyriausiasis detektyvas Grehemas Ba- 
ringtonas, auksinis vadas. 

Baringtonas, keturiasdešimt penkerių metų aukštas lieknas 
vyras trumpais šviesiais plaukais ir atletiško stoto, dėl kurio pri- 
minė profesionalų maratono bėgiką, vilkėjo trumparankovius bal- 
tus uniforminius marškinius su antpečiais, mūvėjo juodas kelnes ir 
avėjo juodus batus, rankoje laikė radijo stotelę, o prie diržo buvo 
prisisegęs mobilųjį. 

— Džonai, — kreipėsi jis į dispečerį, — kokios stebėjimo ka- 
meros įtaisytos arčiausiai požeminio garažo Regentystės aikštėje? 

— Viena sumontuota priešais stovėjimo aikštelę ir priklauso 
policijai, — atsakė Pamfris, — bet iš jos nėra jokios naudos — vaiz- 
dą temdo nuolatiniai trikdžiai. 

Jis subarbeno per klaviatūrą ir po akimirkos venas iš ekranų 
ėmė raibuliuoti. 

— Kiek laiko tai tęsiasi? — įtariai paklausė Rojus Greisas. 

— Mažiausiai metus. Vis prašau technikų pašalinti gedimus. — 
Dispečeris gūžtelėjo pečiais. — Kamerų yra tiek į rytus, tiek į vaka- 
rus nuo šios vietos. Kokia kryptis jus domina? 

— Mes paskubomis ištyrėme teritoriją. Regentystės aikštėje 
išriedant iš požeminio garažo, reikia sukti kairėn į pajūrį, kur drie- 
kiasi Karaliaus kelias, nebent planuoji traukti į kitą pusę, link Vaka- 
rinio kelio, bet tokiu atveju susidursi su problemomis. 

Viena iš pastarosios gatvės juostų buvo skirta vien autobusams 
ir taksi, tačiau vargu ar grobikas norėtų, kad jį ten sustabdytų. Ne, 
Greisas nemanė, kad nusikaltėlis ryžtųsi taip rizikuoti. 

— Aš nustačiau tam tikrus parametrus, — pratęsė vyresnysis 
detektyvas. — Mums rūpi vaizdo medžiaga, rodanti greta stovėjimo 
aikštelės užfiksuotas transporto priemones, kurios šiandien, tarp 
vienuoliktos penkiolika ir vienuoliktos keturiasdešimt penkios, Ka- 
raliaus kelyje važiavo į rytus arba vakarus. Jei konkrečiau, ieškome 
„Toyota Yaris“ sedano — prie vairo vyras, jis lekia vienas arba su 
dvylikamečiu berniuku. 

— Gerai, vyručiai, — tarė Grehemas Baringtonas, — aš jus pa- 
liksiu. Šūktelkite, jei ko prireiks. 

Greisas padėkojo, ir abu detektyvai, iškilę už Pamfrio nugaros, 
įsižiūrėjo į ekranus. 

— „Yaris“ populiarus, sere, — pasakė dispečeris. — Gatvėse 
tokių modelių rieda tūkstančiai. Veikiausiai pamatysime visą jų ga- 
lybę. 

— Mes paženklinsime pirmąjį penketuką. Jeigu jie suka kai- 
rėn, vadinasi, keliauja į rytus, bet visai įmanoma, kad įveikę nedidelį 
atstumą apsigręžia ir pasirenka vakarų kryptį. 

Greisas vos spėjo nutilti, kai jie išvydo rytų kryptimi, pro Va- 
karų gatvės pradžią, braukiantį tamsų „Yaris“. Stebėjimo kamera fl- 
mavo iš pietinės kelio pusės. 

— Stabdykite kadrą! — liepė Brensonas. — Galite jį padidinti? 

Pamfris sutaukšėjo per klaviatūrą, ir objektyvas su pertrūkiais, 
tačiau mitriai pritraukė vairuotojo durelių bei lango vaizdą — grū- 
dėtą, tačiau ganėtinai aiškų, kad jie pamatytų dvi senyvas ponias. 

— Judėkime toliau, — nurodė vyresnysis detektyvas. 

Trijulė žvilgsniais ėmė varstyti sparčiai prasukamus kadrus ir 
šmaižančius, mirgančius automobilius. 

Staiga Greisas sušuko: 

— Stokit! Atgal! 

Kurį laiką jie nenuleido akių nuo atsukamo įrašo. 

— Val! Šitas. 

Ekrane pasirodė tamsiai pilkas „Yaris“, kurio salone sėdėjo tik 
vienas Žmogus. 

— Prašau išdidinti vaizdą. 

Kadras vėl tapo grūdėtas, bet jame vis tiek buvo matyti prie 
vairo įsitaisęs vyriškis. Veidą pridengė beisbolo kepuraitės snapelis 
bei akiniai nuo saulės. 

— Diena apniukusi, — pastebėjo Pamfris. — Kodėl jis su tam- 
sintais akiniais? 

Greisas atsigręžė į Brensoną. 

— Pasak mokytojos, taksistas buvo užsidėjęs beisbolo kepu- 
rėlę. Kaip ir asmuo, iš „Avis“ išsinuomojęs automobilį! — Vyresnįjį 
detektyvą užplūdo adrenalinas. Jis pasisuko į dispečerį. — Geresnio 
atvaizdo išgauti neįmanoma? 

— Galiu nusiųsti kadrą technikams, kad jį paryškintų, bet dar- 
bas užtruks. 

— Gerai, taip ir padarykite. Registracijos numerį sugebėtume 
įžvelgti? 

Pamfris įjungė įrašą ir ėmė kas sekundę jį stabdyti, stebėdamas 
colis po colio slenkantį automobilį. 

— GV08WDX, — perskaitė Brensonas. 

Užsirašęs tai, ką padiktavo draugas, Greisas kreipėsi į Pamfrį: 

— Iš čia galite patikrinti ANAS? 

— Taip, sere. 

Trijulė įsispitrijo į ekraną. Dideliam Greiso džiaugsmui, auto- 
mobilis vėl išdygo akiratyje, ir šįkart jis keliavo vakarų kryptimi. 

— „Yaris“ apvažiavo Rūmų tilto žiedą ir pasuko atgal! — šūk- 
telėjo vyresnysis detektyvas. — Kur kita stebėjimo kamera? 

— Neskaitant sugedusios priešais požeminį garažą Regentys- 
tės aikštėje, artimiausia yra Brunsviko Vejose, už mylios į vakarus. 

— Pažiūrėkime, ką ji nufilmavo, — liepė Greisas. 

Tamsiai pilka tojota pasirodė priešais objektyvą po penkių mi- 
nučių, liudijančių, kad vairuotojas laikėsi greičio apribojimų, galbūt 
stabtelėjo prie kelių šviesoforų ir sugaišo dėl kelio darbų. 

— Kur dar kita? 

— Toje miesto pusėje daugiau kamerų nėra, sere. 

— Supratau. Dabar patikrinkime, ar nuo vienuoliktos valan- 
dos penkiolikos minučių į „Yaris“ sureagavo bent vienas ANAS fo- 
toaparatas. Kur sumontuotas pirmasis, turiu galvoje, į vakarus nuo 
šios vietos? 

Pamfris nusisuko į gretimą kompiuterį ir suvedė duomenis. 
Ant medinio stalo Greisas pastebėjo nebaigtus valgyti jo pietus. 
Tuščią plastikinę užkandžių dėžutę, apelsino žievelės ringę ir nea- 
tidarytą jogurto indelį. Sveikas maistas, dingtelėjo vyresniajam de- 
tektyvui, nors, žinoma, daug priklausė nuo sumuštinio įdaro. 

— Na, štai. Be šešių minučių dvylikta. Informacija iš ANAS 
aparato Hove, prie. Paribio kelio ir Kingsvėjaus gatvės sankirtos. 

Ekrane staiga nušvito tamsiai pilko „Yaris“ pirmagalio nuo- 
trauka. Numeris regimas kuo aiškiausiai, kitaip nei vairuotojas, 
pasislėpęs už beveik matinio priekinio stiklo. Įtempus akis, lyg ir 
pavyko įžiūrėti vyriškį su beisbolo kepuraite ir tamsiais akiniais, bet 
to garantuoti niekas nedrįso. 

— Ar galima paryškinti veidą? — paklausė Brensonas. 

— Viskas priklauso nuo šviesos, kuri krenta į langą, — atsakė 
Pamfris. — Deja, tie prietaisai skirti fiksuoti numeriams, o ne veido 
bruožams. Jei norite, paprašysiu technikų išdidinti kadrus. 

— Taip, abu atvaizdus, — tarė Greisas. — Į automobilį surea- 
gavo tik šitas ANAS aparatas? 

— Bent jau šiandien. 

Rojus mintyse atliko aritmetinius veiksmus. Vairuotojas grei- 
čiausiai vengė pažeisti eismo taisykles, nes, be abejo, netroško, kad 
jį, vežantį pagrobtą vaiką, sustabdytų policija... Iš požeminio gara- 
žo norint patekti į Karaliaus kelią, tenka sukti kairėn. Vadinasi, jis 
traukė rytų kryptimi, kol baigėsi Karaliaus kelias, tada prie Rūmų 
tilto apvažiavo Žiedą ir grįžo ta pačia gatve. Atsižvelgiant į nuoto- 
lį, šviesoforus ir vietą, kurioje tojota pakliuvo į stebėjimo kameros 
akiplotį, piršosi išvada, kad ANAS užtiko jiems reikiamą automobi- 
lį. Greisas pajuto stiprėjantį jaudulį. 

Sprendžiant iš koordinačių, „Yaris“ riedėjo palei Šorhamo uos- 
tą, netoli Sautviko. Jis buvo tikras, kad sadistas pažįsta šią teritori- 
ją. Dauguma piktadarių siautėdavo jiems gerai žinomose vietovė- 
se, savo komforto zonose. Vyresnysis detektyvas sau priminė, jog 
reikia liepti Dankanui Krokeriui užsiimti nauja tyrimo linkme, tai 
yra persijoti žiaurius nusikaltimus, anksčiau įvykdytus tenykščiame 
rajone. Bet pirmiausia, neatplėšdamas akių nuo sustingusio „Yaris“ 
pirmagalio ir blyškaus vairuotojo silueto, jis nusprendė patikrinti 
automobilį per policijos kompiuterių tinklą. Ir bemaž iš karto su- 
laukė informacijos, kad transporto priemonės savininkas yra kaž- 
koks Baris Saimonsas, įsikūręs Vortinge, Vakarų Sasekse, maždaug 
už penkiolikos mylių į vakarus nuo Braitono. Naujienos nuslopino 
Greiso džiaugsmą. Duomenys sutapo su vairuotojo lytimi ir derėjo 
prie kelionės krypties — žmogus važiavo ten, kur gyveno. Išblėsti 
viltims neleido tik tai, kad „Yaris“, matyt, stabtelėjo Šorhame arba 
Sautvike. Jis ruošėsi susisiekti su Baringtonu, nurodyti auksiniam 
vadui pasiųsti į vietą sraigtasparnį ir aptverti rajoną, kai suzirzė 


mobilusis. 

Skambino Dankanas Krokeris. 

— Sere, mes radome „Toyota Yaris su numeriais, pakeistais 
Niuport Pagnelio poilsio zonoje. Jie buvo nuimti nuo automobilio, 
priklausančio dvidešimt septynerių metų moteriai, kurią sustabdė 
M11 greitkelyje, prie pat Brentvudo. ANAS ką tik pastebėjo auto- 
mobilį A23 magistralėje, lekiantį į šiaurę nuo Braitono. 

Taileris vėl pratrūko spyriais šventinti kėbulą. Aplinkui aidėjo 
duslus metalinis bum bum bum. 

Kas, jei vyriškis nesugrįš? 

Jam teko skaityti istoriją — tik nepavyko atsiminti, kokioje 
knygoje, — apie žmogų, kuris vos neužduso užrakintas bagažinėje. 
Kaip ilgai galima tūnoti tokioje vietoje? Kiek laiko jis čia praleido? 
Galbūt pančius įmanoma nuzulinti aštria briauna? Taileris pabandė 
apsiversti tyrinėdamas savo belangę, bet ji buvo ankšta ir išklota 
kilimine danga. 

Jo laikrodis tamsoje švytėdavo, tačiau ciferblato įžiūrėti nepa- 
vyko. Berniukas visiškai prarado laiko nuovoką. Nenutuokė, kada 
grobikas pasišalino iš salono, nežinojo, koks dabar metas — dar die- 
na ar jau naktis. Jei tas tipas neparsigaus atgal, kiek laiko praslinks, - 
kol svetimas automobilis patrauks aplinkinių dėmesį? 

Staiga jį apėmė panika dėl „Friend Mapper“. O jeigu progra- 
mėlė iškrito motinai iš galvos? Ji nuolat versdavo Tailerį prisijungti 
prie sistemos, nors pati dažnai užmiršdavo sekti jo pavyzdžiu. Ir nė 
velnio neišmanė apie technologijas. 

Gal nesiliauti spardžius, ir garsai pasieks atsitiktinio praeivio 
ausis? Bet jis bijojo, kad grįžęs vyriškis išgirs bildesį ir perpyks. Vos 
tik vaikas apsisprendė palūkėti, iš lauko atsklido sparčių žingsnių 
girgždesiai. Paskui šiek tiek sulingavo automobilis. 

Kažkas įsėdo į saloną. 

Vaizdo kamerų valdymo centre Greisas atidžiai įsižiūrėjo į 
fotografiją, iš priekio įjamžinusią tamsiai pilką „Toyota Yaris“, kuris 
riedėjo gerai pažįstama A23 magistralės atkarpa, šiek tiek į šiaurę 
nuo Braitono. Jis apniuko pamatęs, kad langas dar tamsesnis nei 
ankstesnėje, prie Šorhamo uosto darytoje nuotraukoje. Salone nej- 
žvelgė nei šešėlių ar siluetų, nei užuominų į skaičių žmonių, važiuo- 
jančių automobiliu. 

Brensonas kaipmat perdavė žinią auksiniam vadui ir per radi- 
jo stotelę įdėmiai išklausė atsakymą. 

Neketindamas rizikuoti Greisas liepė Džonui Pamfriui pa- 
skelbti visuotinę tojotos paiešką. Ir prisėdo sugniaužęs kumščius. 
Negi juos pagaliau aplankė sėkmė? 

— Kokios vaizdo kameros įtaisytos A23 magistralėje? — pa- 
klausė dispečerio. 

— Iš stacionarios stebėjimo įrangos ten tėra ANAS fotoapara- 
tai. Į artimiausios kameros objektyvą automobilis pateks Gatvike, 
jei tebekeliaus šiaurėn. 

Greisą vienu metu užvaldė džiaugsmingas jaudulys ir nusivy- 
limas. Jis mielai būtų lėkęs į A23 ir dalyvavęs sulaikymo operacijo- 
je. Viename iš monitorių Pamfris įjungė kelių žemėlapį ir parodė 
dviejų ANAS fotoaparatų pozicijas. Įtariamasis turėjo apsčiai progų 
išsukti iš greitkelio. Bet, jeigu pasiseks, jį užtiks sraigtasparnio la- 
kūnas. 

Rojus Greisas atsigręžė į ekranų virtinę ir įbedė akis į nuo- 
trauką, kurioje pajūriu į rytus traukė „Yaris, pasak registracijos do- 
kumentų, priklausantis Bariui Saimonsui. Dėl visa ko skambtelėjo 
į nusikaltimų tyrimo kabinetą Nr. 1. Ragelį pakėlė Nikas Nikolas. 
Vyresnysis detektyvas liepė rasti Saimonsą ir įsitikinti, kad tai jis 
šįryt vairavo automobilį Braitono krantinėje. 


Dabartinės įtariamojo koordinatės liudijo, kad jis užtruks apie 

dvidešimt penkias minutes, kol nusigaus iki Gatviko ir paklius į 
ANAS fiksuojamą teritoriją. Įvykių eigą Greisas galėjo sekti per ra- 
dijo stotelę. Akivaizdu, kad per operaciją teks veikti labai greitai. 
Sraigtasparnis, taip pat turintis automatinę numerių atpažinimo 
sistemą, M23 greitkelį pasieks po devyniasdešimties sekundžių. 
Objektą jau vijosi niekaip nepaženklintas policijos automobilis, kol 
kas nuo jo atitolęs per porą mylių, dar du prisistatys po minutės. 
Persekiodami žmonių grobikus, teisėtvarkos atstovai stengdavosi 
naudotis neišsiskiriančiomis transporto priemonėmis, kad nusikal- 
tėlis nepultų panikuoti išvydęs pareigūnų automobilį ir nenuspaus- 
tų akceleratoriaus pedalo, įtraukdamas auką į gaudynes. Jeigu tojo- 
tą pavyktų apsupti trimis arba, pageidautina, keturiais nežymėtais 
automobiliais, jie įspraustų nusikaltėlį į „dėžutę“ anksčiau, nei jis 
susigaudytų, kas atsitiko. 

— Man reikia grįžti į policijos valdybą, — tarė Greisas. 

— Kaip ir man. 

— Jei norite, persiųsiu kadrus į tyrimo kabinetą, — pasiūlė 
Pamfris. 

Greisas padėkojo, ir abu detektyvai išėjo. Kai pro užpakalinę 
pastato dalį jie išniro laukan, kur rikiavosi automobiliai, suskambo 
Rojaus mobilusis. Užmegzti ryšį bandė prie požeminio garažo liku- 
si Sju Karpenter. 

'— Sere, nežinau, ar ši detalė reikšminga, — jam atsiliepus, pra- 
bilo inspektorė, — bet, kiek suprantu, stovėjimo vietą Regentystės 
aikštėje nurodė programa iš dingusio berniuko „iPhone“ telefono. 

— Taip, — viltingai patvirtino Greisas. — Programėlė vadinasi 
„Friend Mapper“. Mes tikimės, kad Taileris jos neišjungs, ir signalas 
mus atves pas vaiką, jei tik jo nerasime anksčiau. 

— Deja, sere, garažo šiukšlių dėžėje, greta taksi, viena iš mūsų 


paieškos komandų aptiko sudaužytą „iPhone“. 

Lipdamas į automobilį Greisas liepė Sju Karpenter nedelsiant 
nustatyti, ar ant telefono liko pirštų arba pėdos atspaudų, ir nuvežti 
aparatą į Pažangių technologijų nusikaltimų skyrių. Pridūrė norįs, 
kad atlikus pirminį patikrinimą mobilusis per artimiausią pusva- 
landį atsidurtų technikų rankose. Dabar gerokai svarbiau išanali- 
zuoti jo turinį nei gauti įkalčius. 

Pasišalinęs iš garažo, susukęs vairą kairėn ir nuriedėjęs stačiu 
šlaitu žemyn, jis kreipėsi į Brensoną, kuris per radijo stotelę klausėsi 
auksinio vado instrukcijų. 

— Man vis dar neaiškūs motyvai. Nusikaltėlis pričiupo ber- 
niuką kaip atsarginį variantą, nes dingo motina? 

— Ji netikėtai išskrido į Niujorką, todėl teko pasitenkinti vai- 
ku? Štai ką sakai? 

— Kokia prasme? 

— Manau,jis planuoja kiekvieną smulkmeną. Ir vengia atsitik- 
tinių progų. Spėju, kad Karlė Čeis keliaudama į Jungtines Valstijas 
šiek tiek palengvino jam užduotį. 

Brensonas linktelėjo ir nudūrė akis į rankinį laikrodį. 

— Orlaivis nusileis daugiau kaip po šešių valandų. 

— Galbūt ją pasitiksime turėdami gerų Žinių. 

— Aš prižadėjau perduoti naujienas į lėktuvą, kai tik jų atsiras. 

— Jei pasiseks, taip nutiks po kelių minučių. 

Greisas liūdnai nusišypsojo bičiuliui ir trumpam įsmeigė 
žvilgsnį į prietaisų skydelio laikrodį. Jau pusė trečios. Jis suvokė 
privaląs pavalgyti, bet neturėjo apetito ir neketino aukoti laiko už- 
kandinėms. Iš švarko kišenės iškrapštė keletą dienų ten pratūnojusį 
„Mars“ šokoladuką suglamžytu popierėliu. 

— Aš nepietavau. Tu alkanas? Norėsi pasidalyti? 

— O, varge, tu moki džiuginti žmones, — atsakė Brensonas 
lupdamas popieriuką. — Prašmatni, išlaidūniška puota su Rojumi 
Greisu. Pusė „Mars“. Saugojai jį kišenėje nuo mokyklos laikų? 

— Atsiknisk! 

Glenas perlaužė šokoladą pusiau ir šiek tiek didesnę dalį atida- 
vė Greisui, kuris ją įsimetė į burną. | 

— Ar esi matęs filmą apie... 

Suskambo vyresniojo detektyvo telefonas. Jis sėdėjo prie vairo 
ir lėkė dideliu greičiu, todėl atsiliepė įstatęs mobilųjį į laisvųjų ran- 
kų įrangą. Abudu išgirdo sidabriniu vadu paskirto detektyvo vyres- 
niojo inspektoriaus Trevoro Barnso balsą. Patyrusiam, metodiškam, 
tyrimams vadovaujančiam pareigūnui, kaip ir pačiam Rojui Grei- 
sui, per savo gyvenimą teko narplioti daugybę sunkių nusikaltimų. 

— Rojau, M23 greitkelyje, už keturių mylių nuo Krolio žiedo, 
sustabdėme „Toyota Yaris, — pranešė jis. 

Sunkiai kramtomu šokoladu ir tąsiu įdaru užsikimšęs burną, 
Greisas iš džiaugsmo kumščiais smogė per vairą. 

— Nuostabu! — sušuko Brensonas. 

— Čia tu, Glenai? — paklausė Barnsas. 

— Aha, mudu mašinoje. Kokia padėtis? 

— Na... — detektyvo vyresniojo inspektoriaus tonas nespin- 
duliavo entuziazmo, antra vertus, jis visada kruopščiai rinkdavosi 
žodžius ir kalbėdavo bejausmiu balsu, — nesu tikras, kad aptikome 
ieškomą asmenį. 

— Trevorai, kaip jį apibūdintumė — sidabrinio vado replika 
Greisui pakurstė nerimą. | 

Jis sustabdė automobilį prie šviesoforo. 

— Kiek suprantu, jūsų ieškomam samdomam žudikui ne aš- 
tuoniasdešimt ketveri. 

— Ką turi omeny? — Rojų apėmė bloga nuojauta. 

— Mes dairomės „Toyota Yaris, kurio numeris yra YD58VJK? 
Teisingai? 

Greisas išsitraukė bloknotą ir atsivertė reikiamą puslapį. 

— Taip. Mūsų nuomone, įtariamasis jo lenteles atsuko nuo ki- 
tos tojotos, stovėjusios Niuport Pagnelio poilsio zonoje. 

— Šitą „Yaris“ vairuoja aštuoniasdešimt ketverių metų senu- 


PETER JAMES * MIRUSIOJO GNIAUŽTAI 357 


kas, keliaujantis su aštuoniasdešimt trejų metų žmona. Čia jų auto- 
mobilis, bet ne registracijos numeris. 

— Nejų registracijos numeris? — aidu atkartojo Greisas. 

Užsidegė žalias signalas, ir jis pajudėjo iš vietos. 

— Ne, Rojau. Vairuotojas gal ir karšinčius, bet, kaip man sakė, 
dar nesuvaikėjęs. Savąjį numerį žinojo mintinai. Regis, jo lenteles 
kažkas nudžiovė ir pakeitė kitomis. 

— Iš kur jis važiavo? — paklausė Greisas, nors numanė, kokį 
atsakymą išgirsiąs. 

— Iš Braitono. Jiems patinka alsuoti jūros oru. Tarp tiltų ve- 
džioti šunį. Į miestą atvyksta nuolat. Kažkur krantinėje sukerta Žu- 
vies su gruzdintomis bulvytėmis. 

— Leisk atspėti. Tojotą paliko Regentystės aikštės požeminia- 
me garaže? 

— Šaunuolis, Rojau. Ar kada svarstei dalyvauti „Galvočiaus“ 
viktorinoje? 

— Kartą, kai mano smegeninė dar veikė. Diktuok, kokį numerį 
pavogė. 

Brensonas jį užsirašė. 

Kai pokalbis baigėsi, Greisas trumpam paniro į tylą, sutelkęs 
mintis į žudiką, nenoromis juo žavėdamasis. Kad ir kas esi, šunsnu- 
ki, tau proto netrūksta. Kaip ir humoro jausmo. Bet, tavo žiniai, šiuo 
metu aš visiškai praradau gebėjimą juokauti. 

Mobilusis vėl ėmė zirzti. Iš nusikaltimų tyrimo kabineto Nr. 1 
paskambino Nikas Nikolas, jo balsas bylojo, kad vyras sutrikęs. 

— Šefe, kaip ir prašei, patikrinau transporto priemonės savi- 
ninką Barį Saimonsą. 

— Dėkui. Kas naujo, Nikai? 

— Ką tik su juo šnekėjau. Į Saimonso namus nusiunčiau kelis 
žmones, tie pabendravo su kaimynais, žinančiais, kokioje bendro- 
vėje jis dirba, — gavau jo darbo mobiliojo numerį. 

— Puiku. 

Prieš pratęsdamas detektyvas konsteblis, regis, sudvejojo. 


358 PETER JAMES * MIRUSIOJO GNIAUŽTAI 


— Liepei išsiaiškinti, ar šįryt jis vairavo tojotą Karaliaus ke- 
lyje — pirma traukė į rytus, vėliau pasukęs vakarų kryptimi įveikė 
Kingsvėjaus gatvės ir Paribio kelio sankryžą? Numeris GV08W DX? 

— Taip. 

— Šefe, mano klausimas Saimonsą mažumėlę nustebino. Mat 
jis su Žmona jau beveik dvi savaitės atostogauja Kipre ir dabar guli 
Limasolio paplūdimyje. 

— Ar, jiems nesant, automobilį galėjo vairuoti kas nors iš pa- 
Žįstamų? 

— Ne, — atsakė Nikas Nikolas. — Tuodu paliko „Yaris“ Gatvi- 
ko oro uoste, ilgalaikėje stovėjimo aikštelėje. 

Vyresnysis detektyvas pasuko automobilį į šalikelę ir staigiai 
nuspaudė stabdį. 

— Nikai, skelbk visuotinę to numerio paiešką. Drožk į Infor- 
macijos analizės padalinį — noriu žinoti, kokiose vietose ANAS už- 
fiksavo automobilį, pradedant nuo tada, kai Baris Saimonsas atvyko 
į Gatviką, baigiant šiandiena. 

— Tik pasitikslinsiu numerį, šefe. GV08W DX? 

— Teisingai. 

Greisas įjungė sireną su švyturėliais ir atsigręžė į Gleną Bren- 
soną. 

— Keliausime į Šorhamą. 

— Nori, kad vairuočiau? 

Vyresnysis detektyvas pakratė galvą. 

— Dėkui už pasiūlymą, bet Taileriui Čeisui labiau praversčiau 
likęs gyvas. 


100 
Dantis įsitaisė už daugiabučio stovinčioje tojotoje. Aplinkui 


rikiavosi tie patys automobiliai, kuriuos jis matė prieš valandą, 
kai išsiruošė pasižvalgyti. Diena tik įpusėjo, todėl visai įmanoma, 

„kad aikštelė užsipildys, kai žmonės po darbo parsigaus namo. Bet 
anąsyk, prieš šešerius metus, taip nenutiko. Daugiaaukščio langai, 
rodės, buvo nevalyti nuo tų laikų. Galbūt čia gyveno vien seniai. 
Galbūt jie visi mirę. 

Jis dar kartą perskaitė gautą trumpąją žinutę, privertusią grįžti 
anksčiau. Vienui vieną žodį: paskambinkit. 

Dantis ištraukė SIM kortelę ir kaip įprastai ją aplydė žiebtu- 
vėlio liepsna. Sutirpdytu plastiko gabalėliu nusprendė atsikratyti 
vėliau. Paskui iš krepšio išsiėmė dar nenaudotą telefoną ir surinko 
numerį. | 

Rikis Džordinas atsiliepė po pirmojo signalo. 

— Taip? 

— Rašėte, kad paskambinčiau. 

— Kur, po velnių, taip užtrukote, pone Dantie? 

Jis nutylėjo. 

— Ei? Alio, pone Dantie? 

— Taip. 

— Klausykite, mūsų šeimoje nutiko dar viena tragedija, ir dėl 
jos kalta toji moteris, ponia Čeis. Žuvo mano sesuo. Dabar aš esu 
jūsų klientas, aišku? Nuo šiol dirbate man. Sukelkite jai velniškai 
stiprų skausmą. Tokį, kokio ji niekada nepamirštų. 

— Darau, ką galiu, — atsakė Dantis. 

— Ei, milijoną žalių moku ne tam, kad darytumėte tik tiek. Su- 
pratote? Už tokius pinigus privalote verstis per galvą. Atlikite darbą 
originaliai. Kūrybingai. Nustebinkite mane. Priblokškite. Parodyki- 
te, kad turite kiaušius. 

— Kiaušius, — pakartojo jis. 

— Taip, jums nepasigirdo. Vaizdo įrašus man pristatysite, ar 
ne? Kai tik įvykdysite užduotį? 

— Rytoj. 

Dantis nutraukė ryšį, vėl supleškino SIM kortelę ir prisidegė 
cigaretę. Jam nepatiko tas Žmogus. 

Storžieviškumo jis nevirškino. 

Už Hovo lagūnos, dviejų seklių, žmogaus rankų darbo ežerų, 
tyvuliuojančių greta vaikų žaidimo aikštelės, Rojus Greisas išjungė 
švyturėlius ir sireną. Kitapus pėsčiųjų tako driekėsi ilga virtinė pa- 
plūdimio būdelių, dunksančių priešais jūrą. 

Lagūna užsibaigė ties Aldringtono įlanka, rytiniu Šorhamo 
uosto pakraščiu. Nuo tos vietos iki paties Šorhamo miesto ir dar 
kelias mylias už pastarojo ribų kraštovaizdį iš esmės buvo užvaldę 
pramoniniai statiniai bei dokai. Mažindamas greitį jis prisiartino 
prie Paribio kelio sankryžos ir dūrė pirštu į priekinį langą. 

— Va ir ANAS fotoaparatas, šįryt užfiksavęs Barį Saimonsą. 

Iš radijo stotelės atvilnijo Niko Nikolo balsas. 

— Šefe, gavau tavo prašytos informacijos apie „Toyota Yaris“ 
su numeriu GV08WDX. Ji gana keista, todėl ištyriau dar keturioli- 
kos dienų duomenis ir dabar žinau kiekvieną vietą, kurioje per visą 
mėnesį buvo pastebėtas automobilis. Pirmąsias dvi savaites priešais 
objektyvą jis atsidurdavo darbo dienomis — galime daryti prielai- 
dą, kad savininkas rytais iš Vortingo keliaudavo į darbą Braitono 
centre, o vakare grįždavo atgal. Bet sekmadienį, daugmaž prieš pusę 
mėnesio, iš Vortingo pajudėjo į Gatviką. 

— Ir tai atitinka Saimonsų žodžius, — įsiterpė Brensonas. — 
Jie atvyko į Gatviko oro uostą, paliko ratus ilgalaikėje stovėjimo 
aikštelėje ir išskrido į Kiprą. 

— Taip, — sutiko Nikolas. — Bet va, kur man nesueina ga- 
lai. Tą patį rytą, tik vėliau, Vakarų gatvės pradžioje vaizdo kamera 
nufilmavo „Yaris“, važiuojantį rytų kryptimi. Aš nesuprantu, kaip 
iš oro uosto jis persikėlė į Kingsvėjaus gatvę. Jeigu automobilis iš 
Gatviko lėkė tiesiai į Braitoną, A23 magistralėje jį turėjo pastebėti 
ANAS fotoaparatas, vėliau ir kitas, įtaisytas netoli miesto, ką jau kal- 
bėti apie esančius Braitone. 

— Nebent jo kelionė prasidėjo nuo požeminio garažo Regen- 
tystės aikštėje, — mąsliai tarė Greisas. — Tokiu atveju, išnyrant į 

Karaliaus gatvę, teko sukti kairėn, todėl Vakarų gatvėje jis du kartus 
pravažiavo pro vaizdo kamerą — pirmąsyk, kai traukė į rytus, ir 
po kelių minučių, kai nuriedėjo vakarų linkme. Už mylios atsidūrė 
Brunsviko Vejų kameros akiratyje, ir galiausiai jį užfiksavo šita. 

— Šefe, tu galutinai mane supainiojai, — prisipažino Niko- 
las. — Tai nepaaiškina, kaip „Yaris“ iš Gatviko persikraustė į pože- 
minę stovėjimo aikštelę. 

— Nes nieko panašaus neįvyko, Nikai, — atsakė Greisas. — 
Įtariamasis jau pademonstravo gudrumą kaitaliodamas numerių 
lenteles. Mūsų nuomone, savo tojotą jis išsinuomojo Gatviko oro 
uoste veikiančiame „Avis“ filiale. Esu pasirengęs lažintis iš pinigų, 
kad ponai Saimonsai, po atostogų grįžę iš Kipro, pamatys, jog dingo 
jų automobilio numeriai. Gerai padirbėjai. Ar Paribio kelyje tojota 
pastebėta? 

— Ne. 

Vadinasi, dingtelėjo Greisui, žudikas kažkur buvo pasistatęs 
„Yaris arba vėl sumainė numerius. 

Jis baigė pokalbį ir tučtuojau susisiekė su Grehemu Baringto- 
nu, norėdamas sužinoti naujienas. 

— Spėju, kad nusikaltėlis tebėra Šorhamo regione, — tarė Grei- 
sas. — Bet nuojauta pasikliauti negalima. Manau, kelių šimtų kilo- 
metrų spinduliu nuo Braitono reikia sustabdyti ir apieškoti kiekvie- 
ną tamsų „Toyota Yaris“. 

— Taip ir darome. 

— Visas turimas pajėgas nukreipkime į Šorhamo uostą ir jo 
artimiausias apylinkes. 

— Rojau, bėda ta, kad teritorija milžiniška. 

— Žinau. Beje, privalome iškratyti išplaukiančius laivus ir iš 
Šorhamo oro uosto skrendančius lėktuvus. Patikrinkime, kada kyla 
potvyniai. Kiek pamenu iš savųjų jūreiviškų dienų, uosto prieigos 
seklios, todėl per atoslūgį tam tikrą laiko tarpą daugybė laivų negali 
jų įveikti. 

— Informaciją gausiu. Kur dabar esi? 

— Su Brensonu nusigavome į Paribio kelio pradžią, kur įta- 
riamasis buvo užfiksuotas paskutinį kartą. Pusės mylios spinduliu į 
vakarus nuo vaizdo kameros vertėtų surengti pradinę paiešką. 

— Tiek uoste, tiek krašto gilumoje? 

— Taip. Apeikime visus gyvenamuosius namus, priestatus, ga- 
ražus, pašiūres, pramonės objektus, laivus, katerius. Vietinių zonų 
neaprėpia Braitono ir Hovo kamerų tinklas, todėl sutelkime dėmesį 
į komercines valdas, turinčias vaizdo stebėjimo sistemas. Automo- 
biliai neprasmenga lyg skradžiai žemę. Tą „Yaris“ tikrai kas nors 
matė. Viena iš kamerų jį nufilmavo. 

— Rojau, ar teisingai supratau? Transporto priemonė paskuti- 
nį kartą regėta Paribio kelio ir Kingsvėjaus gatvės sankryžoje? Va- 
žiuojanti vakarų kryptimi? 

— Taip, Grehemai. 

— Gerai, palik šitą reikalą man. 

Vyresnysis detektyvas žinojo, kad auksinis vadas, laimė, vienas 
iš jo gerbiamiausių policijos pareigūnų, išnaršys kiekvieną kertę. Ką 
gi, derėtų leisti jam imtis žygių, pačiam grįžti į Sasekso kriminali- 
nio skyriaus valdybą, užsukti į nusikaltimų tyrimo kabinetą Nr.1 ir 
parodyti, kad jis remia savo komandą, o vėliau kaip reikiant pasi- 
rengti vakariniam pasitarimui, nes šiame ketino dalyvauti policijos 
viršininkas Tomas Martinsonas ir policijos viršininko pavaduotojas 
Piteris Rigas. Bet Greisui nesinorėjo trauktis iš gaudynių. 

Žudikas sukiojosi Šorhame, dėl to nekilo jokių abejonių, bet 
jei kas paklaustų, kodėl jis taip mano, Greisas gūžtelėtų pečiais ir 
nevykusiai pasiteisintų faro uosle. Vis dėlto Glenas Brensonas jį su- 
prato. Štai kodėl vieną dieną bičiuliui lemta užsikarti į jų profesijos 
aukštumas, jei tik jis ištvers žlungančios santuokos pasekmes. 

Greisas paskambino į nusikaltimų tyrimo kabinetą ir išgirdo 
atsiliepusio Niko Nikolo balsą. 

— Nikai, lai komandos nariai meta savo užduotis ir porą mi- 
nučių apmąsto vieną dalyką. Jeigu pagrobtum vaiką, kur Šorhame 
geriausia būtų jį slėpti? Kalbu apie tokią vietą, kurioje žmonės ne- 


PETER JAMES * MIRUSIOJO GNIAUŽTAI 363 


silanko. Apie kurios egzistavimą galbūt nė nenutuokia. Nuo kon- 
trabandininkų laikų miestas suvarpytas slaptų praėjimų. Drauge 
apsvarstykite įvairias idėjas, gerai? 

— Klausau, šefe. 

— Mes susidūrėme su galvotu ir klastingu tipu. Prieglobstį jis 
rinksis nuovokiai. 

— Į darbą kibsiu nedelsdamas. 

Greisas padėkojo ir, kai tik išpuolė proga, susuko vairą deši- 
nėn. Jis nuslinko gatvelėmis tarp sublokuotų namų ir pramoninių 
statinių. Suvokė ieškantis adatos šieno kupetoje. Tačiau mintyse lyg 
mantrą kartojo žodžius, sykį išgirstus iš policijoje tarnavusio tėvo. 
Didžiausią klaidą daro žmogus, kuris ničnieko nesiima, nes gali nu- 
veikti labai nedaug. 

Taileris pajuto, kaip susiūbavo automobilis. Išgirdo pokštelėji- 
mą, koks nuskambėtų trenkus durelėmis. Ir girgždančius žingsnius. 

Palaukė, kol garsai nutyks, vėl apsivertė ir koja, dešiniuoju pe- 
čiu bei galva ėmė talžyti kėbulą, kiek tik leido jėgos — jis žliaugė 
prakaitu, be paliovos baladojo, kol galiausiai išseko. 

Berniukas aprimęs susimąstė. 

Kodėl jo iki šiol neaptiko? 

Mama, „Friend Mapper“! Prisimink „Friend Mapper“! 

Kur telefonas? Kažkur greta, be abejo. Jei pavyktų nuplėšti tai, 
kas užklijavo burną, jis galėtų užrėkti. Taileris nusirito ant pilvo, 
veidu perbraukė dangą, bet rado tik pūkuotą kilimą. Bagažinėje tu- 
rėtų kyšoti kokia nors aštri briauna. Jis pasislinko į priekį, kilstelėjo 
galvą. Aplinkui tebuvo minkštas naujas kilimas, kurį liečiant rodės, 
kad prie tavęs priglunda šepečio plaukeliai. 

Kaip elgtųsi jo pamėgtų knygų veikėjai? Haris Poteris? Aleksas 
Raideris? Eimė ir Denas Kehilai iš „39 ingredientų? Jie ne kartą 

privalėjo kapstytis iš keblių situacijų. Todėl tikrai žinotų, ko grieb- 
tis. Kas jam prasprūdo pro akis? 

Iš lauko vėl atsklido gurgždesys. Automobilis! Taileris suskato 
spardytis kaip paklaikęs. Aš čia! Čia! Čia! 

Užsidarė durelės. Pasigirdo žingsniai. 

Slopstantys. 

Kol ji skrido, Sasekso policija nė sykio neužmezgė ryšio. Karlė 
vildavosi sulaukti žinutės kaskart, kai jos link žingsniuodavo ekipa- 
žo narys. Jungtinės Karalystės laiku jau buvo 20.45. Taileris dingo 
beveik prieš dešimt valandų. 

Sulig kiekviena minute liguista būsena stiprėjo, todėl ji nepri- 
silietė prie maisto, tiktai gurkšnojo vandenį, per pragarišką reisą 
įtrėkšta į sėdynės kertelę, į kurią neišplito prakaitu dvokiančio, deg- 
tinę su kokakola vis maukiančio storulio masė. 

Karlė nesiliovė galvojusi apie savo sprendimą vykti į Niujorką. 
Jeigu nebūtų ten keliavusi, pati būtų pasiėmusi Tailerį iš mokyklos, 
ir dabar jam negrėstų jokie pavojai. Šiuo metu sūnus kambaryje 
sėdėtų prie kompiuterio — vienas arba su bičiuliais, — tyrinėtų fo- 
silijų kolekciją arba mokytųsi groti kornetu. 

Fernanda Rever galėjo visa tai nutraukti, bet ji žuvo. 

Lu Reveras kurstė baimę. Jis atsidavė laukinio įsiūčiu, tryško 
blogiu. Jeigu būtų bendravusi su Fernanda kaip moteris su moteri- 
mi, gal ir būtų pasisekę išnaudoti progą, su sąlyga, kad amerikietė 
būtų buvusi blaiva. Bet ne su jos vyru. Nė už ką. Ir ypač dabar. 

Lėktuvas sustingo. Po signalo, ding dong, ėmė traškėti atsegami 
diržai, virš galvų suspragsėjo atidaromos rankinio bagažo saugyklos. 
Ji pakilo su kitais žmonėmis džiaugdamasi, kad ištrūko iš riebalų 
maišo draugijos. Nuo lentynos nutraukė kelionmaišį su paltu ir pa- 
skambino motinai, norėdama pranešti, kad orlaivis nusileido, tikė- 
damasi, kad ji turės žinių. Lūkesčiai neišsipildė. 

| Po kelių minučių Karlė linktelėjo prie įėjimo stovintiems 
dviem ekipažo nariams, kartu su priešais slenkančiais bendrake- 
lioniais žengė pro duris ir nėrė į uždarą tiltelį. Kaipmat pastebėjo 
jos laukiančią aukštą Gleno Brensono figūrą, nepažįstamą, jaunesnį 
uniformuotą pareigūną ir detektyvę seržantę Belą Moj. 

— Naujienų yra? — išpyškino ji. 

Brensonas perėmė krepšį ir pasivedė Karlę į šoną, toliau nuo 
keleivių grūsties. Ji nužvelgė abu detektyvus ir uniformuotą polici- 
ninką, bergždžiai tikėdamasi trijulės akyse įžiūrėti bent kokį pozi- 
tyvumą. 

— Deja, ne, — atsakė Bela Moj. — Jūs, aišku, irgi nieko negir- 
dėjote? 

— Prieš lipdama į lėktuvą skambinau visiems sūnaus drau- 
gams... jų tėvams. Tailerio nematė nė vienas. 

— Tie žmonės įsitikinę, kad vaikas nežaidžia jų namuose, vidi- 
niame kieme arba garaže? 

— Jie išnaršė kiekvieną kampą, — prislėgta atsiliepė Karlė. 

— Kaip skrydis? — pasiteiravo Glenas Brensonas. 

— Siaubingas. 

— Mes bent jau žinome vieną teigiamą dalyką, — pratęsė de- 
tektyvas seržantas. — Esame įsitikinę, kad Taileris tebėra Braitono 
ir Hovo teritorijoje. Galbūt Šorhame, Sautvike arba Portsleide. Tose 
vietose turite draugų ar giminaičių, pas kuriuos jis galėtų nukakti, 
jei paspruktų? 

— Nuo grobiko? 

— Taip. 

— Šorhamo paplūdimyje gyvena keletas bičiulių, bet vargu ar 
Taileris žino jų adresus. 

— Nuvešime jus kuo greičiau namo, — tarė Bela, — ir nuolat 
informuosime, kaip klostosi įvykiai. — Detektyvė pamojo į unifor- 
muotą pareigūną. — Tai konsteblis Džeksonas iš Londono polici- 
jos — Hitrou oro uostas priklauso jo jurisdikcijai. Jis maloniai suti- 
ko pasirūpinti, kad nesugaištumėte laiko prie imigracijos tarnybos 
posto. 

Karlė jam padėkojo. 

Po penkiolikos minučių, įsitaisiusi ant užpakalinės policijos au- 
tomobilio sėdynės, ji jau traukė oro uosto tuneliu. Glenas Brensonas 
vairavo, Bela Moj sėdėjo šalia kolegos. Pastaroji atsigręžė į Karlę. 

— Mes turime nemažai klausimų, susijusių su Taileriu. Nieko 
prieš, jeigu juos pateiksime tuojau pat, ar mieliau luktelėsite, kol 
nusigausite namo? 

— Verčiau nelaukime. Jei tik sugebėsiu kuo nors pagelbėti... 

— Savo draugų pavardes ir adresus jau nurodėte. Mes tikri- 
name, su kokiais tolimesniais pažįstamais Taileris palaikė ryšį per 
kompiuterį ir „iPhone“. Abiejų prietaisų turinį analizuoja Pažangių 
technologijų nusikaltimų skyrius. 

— „iPhone '? Jūs aptikote jo telefoną? 

Belos Moj veidas suakmenėjo. Ji dirstelėjo į Brensoną ir nejau- 
kiai pasisuko į Karlę. 

— Atleiskit, jums niekas nesakė? 

— Ko nesakė? — Karlę vienu metu ėmė kratyti virpulys ir iš- 
mušė prakaitas. — Ko nesakė? — svirdama į priekį pakartojo. — 
Apie ką jūs kalbate? 

— Berniuko išmanųjį radome požeminiame garaže — su 
„Friend Mapper“ programėle, apie kurią mums pranešėte. 

— Radote? Kaip tai radote? 

Bela Moj sudvejojo nežinodama, ką konkrečiai gali atskleisti 
moteriškei. Bet ji turėjo teisę išgirsti tiesą. 

— Ant žemės aptikome prietaiso nuoplaišų, vėliau iš stovėjimo 
aikštelės šiukšlių dėžės ištraukėme ir patį aparatą. 

— Ne. — Karlės balsas drebėjo. — Ne. Maldauju, ne. 

— Galimas daiktas, Taileris jį pametė, — įsiterpė Glenas Bren- 
sonas, mėgindamas pozityviai pažvelgti į aplinkybes, siekdamas jai 
įkvėpti optimizmo — visiems įkvėpti optimizmo. — Galbūt, kai jis 
leidosi į kojas, telefonas išsprūdo iš rankų. Mums belieka viltis, kad 


berniukas kur nors slapstosi. 

Iš siaubo virpanti Karlė desperatiškai sulemeno: 

— Meldžiu, tik neaiškinkite, kad radote jo mobilųjį. Taileris — 
protingas vaikas. Aš maniau, kad sūnus bus prisijungęs prie „Friend 
Mapper“, ir signalas nuves pas jį. Buvau tikra, kad tik tai suteikia 
vilties. 

Ji prapliupo nevaldomai raudoti. 

Prieš pusę dešimtos vakaro dangus galutinai aptemo, paki- 
lo vėjas ir ėmė lyti. Dantis grįžo į Šorhamą vairuodamas „Toyota 
Camry, kurį išsinuomojo netoliese, Paribio kelyje veikiančiame 
„Sixt“ kompanijos filiale. Jis apvažiavo daugiabutį ir už pastato ply- 
tinčioje stovėjimo aikštelėje nugrimzdo į akliną tamsą. Šalia „Toyo- 
ta Yaris buvo laisva vieta. Atbulomis prisigretinęs prie automobilio, 
išjungė variklį ir šviesas. 

Dantis jautėsi prastai nusiteikęs. Kad ir kaip uoliai rengdavai 
planą, prakeiktų netikėtumų neišvengdavai. Vis susidurdavai su ko- 
kia nenumatyta problema. Šioje operacijoje keblumų kėlė vandens 
lygio pokyčiai. Jam nė nešovė mintis apie tai pagalvoti. Dabar ant ke- 
leivio sėdynės gulinčioje neseniai įsigytoje kuprinėje buvo potvynių 
ir atoslūgių jūrlapis, kurį jis prieš pusvalandį atsispausdino interne- 
to kavinėje. Po kelių minučių teks kruopščiai išnagrinėti diagramą 
ir suvokti jos pateikiamą informaciją. Kol kas vaiką reikėtų perkelti 
kitur. Rajone knibždėte knibždėjo policininkų, regis, įsitraukusių 
į visuotines paieškas. Už ketvirčio mylios jie užtvėrė kelią, tačiau 
stabdė vien tik „Toyota Yaris“ sedanus. | 

Tie modeliai kurstė per didelį susidomėjimą. Jais važinėti 
pernelyg pavojinga, nes kiltų grėsmė būti demaskuotam. Teritoriją 
naršantys pareigūnai iki čia nusigaus dar negreitai, spėjo jis, po pu- 
santros valandos ar net dviejų. Derėtų pasirūpinti, kad jie ničnieko 
nerastų. 

Išlipęs laukan Dantis atšovė bagažinę ir skubiai Žengė prie „Ya- 
ris“ galo. 


Sukandęs dantis, kovodamas su nenumaldomai stiprėjančiu 
poreikiu nusišlapinti, trokšdamas vandens perdžiūvusiam gomu- 
riui sudrėkinti, Taileris išgirdo, kaip prisiartino ir sustojo automo- 
bilis. Jis ketino vėl į darbą paleisti kojas, tačiau nuskambėjo čaižus 
metalinis žvangtelėjimas, ir bagažinės dangtis atsidarė. Kūną perlie- 
jo vėsaus, drėgno oro gūsis, bet dienos šviesą pakeitė tamsybės, šiek 
tiek prasklaidytos oranžinio gatvės žibintų blizgesio. 

Užsižiebė akinantis žibintuvėlio spindulys, už švytėjimo šal- 
tinio pasirodė miglota figūra su beisbolo kepuraite ir tamsiais aki- 
niais. Taileris beprotiškai persigando. Jeigu jis galėtų kalbėti, galbūt 
pavyktų prišnekinti nepažįstamąjį atnešti vandens ir ko nors už- 
kąsti? 

Berniukas staiga suprato, kad jį kelia aukštyn. Nešamas per 
lauką pajuto lietaus lašus ant veido ir skausmingai drėbės ankštoje 
erdvėje, kuri kvepėjo panašiai kaip ir ankstesnė, bet kiek kitaip. Gal 
net šviežiau? 

Ausis pasiekė duslus smūgis, Tailerį vėl apsupo aklina tamsa. 
Jis bandė įsiklausyti į žingsnius, bet teišgirdo užvesto variklio burz- 
gimą. Krestelėjimai bylojo, kad jie pajudėjo iš vietos. 

Automobiliui šovus pirmyn, vaikas nusirideno atbulas ir galva 
tėškėsi į aštrų daiktą. Iš skausmo suknerkė prislopintu balsu. Ne- 
trukus metėsi per kelias pėdas į priekį, nes vairuotojas staigiai pa- 
spaudė stabdį. 

Nežinia, į ką jis atsitrenkė, bet objektas turėjo ašmeningas 
briaunas. Automobiliui vėl didinant greitį, Taileris pasislinko atgal, 
veidu palietė kažkokį paviršių ir nosimi patrynė, kaip įtarė, užpa- 
kalinę bagažinės dalį. Galiausiai užčiuopė atsikišimą, nors nė nenu- 
tuokė, ką rado — turbūt vieno iš žibintų aptaisą. Kurį laiką mėgino 
prie jo priglusti burna ir nugremžti juostą, tačiau kėbulas smarkiai 
lingavo, ir jam sunkiai sekėsi išlaikyti pusiausvyrą. 

Grobikas nelauktai pristabdė, pasuko vairą ir nulėkė viražu. 
Berniukas bejėgiškai griuvo ant šono. Kėbulą stipriai sukratė, ir Tai- 
leris dar sykį galva tvojosi į bagažinės dangtį. Galų gale automobilis 
sustingo, ir inercijos jėga nubloškė vaiką pirmyn. 


Atidžiai dairydamasis Dantis su trenksmu užvažiavo ant ša- 
ligatvio ir po akimirkos nuslinko žole, pakankamai toli, kad tojo- 
blykčiojo eismo žiburiai, o kitapus gatvės tviskėjo gyvenamųjų 
namų langai, bet daugumą jų dengė užuolaidos. 

Jis sustojo prie apleisto, už autobusų stotelę ne didesnio pasta- 
to, iškilusio priešais milžinišką Šorhamo jėgainę, riogsančią anapus 
juodų uosto vandenų. Tai buvo mažutis plytinis statinys čerpių sto- 
gu, aprūdijusiomis metalinėmis durimis. O rūdžių nusėtą masyvią 
spyną Dantis pats pakabino prieš šešerius metus, kai pastarąjį kartą 
viešėjo Braitone. Akivaizdu, spynos niekas nekrutino, ir tai džiugi- 
no. Tiesą sakant, aplinkiniams nebuvo jokios priežasties čia lanky- 
tis. Nes konstrukcija pripažinta itin pavojinga ir toksiška, be to, jai 
grėsė subyrėti. Ant sienos pritaisytas, geltonai ir juodai nudažytas 
ženklas dėmonstravo elektros simbolį ir skelbė: NESIARTINTI — 
MIRTINAI PAVOJINGA. 

Iš tolumos atsklido sraigtasparnio garsai. Jis sukinėjosi apy- 
linkėse kiaurą popietę ir visą vakarą. Dantis į kuprinę įkišo pirš- 
tinėtą ranką, pastvėrė prie galvos tvirtinamą žibintuvėlį, prisegė jį 
prie beisbolo kepuraitės ir išsitraukė ūkinių prekių parduotuvėje 
pirktas metalo žirkles. Įjungė lemputę, nuo durų nurėžė spyną ir 
vėl užgesino šviesą. Dar kartą apžiūrėjęs namų langus, iš bagažinės 
iškėlė berniuką ir jį drauge su kuprine įnešė į pastatą. Įkandin savęs 
uždarydamas duris, išgirdo aidintį žvangėjimą. 

Jis paspaudė žibintuvėlio jungiklį. Priešais, tarp dviejų mūrinių 
sienų, leidosi trumpas, siauras, betoninis laiptatakis. Ties apatine pa- 
kopa sužibo dvi raudonos akutės, bet jos kaipmat pranyko tamsoje. 


370 PETER JAMES * MIRUSIOJO GNIAUŽTAI 


Dantis nuleido bernioką ant kojų, prilaikydamas, kad tas ne- 
parpultų. 

— Ar tau reikia išsičiurkšti? 

Vaikis linktelėjo. Dantis pagelbėjo jam nusilengvinti ir po ke- 
lių sekundžių užsegė užtrauktuką. Tuomet nuvilko laiptais žemyn, 
pakeliui į šonus braukdamas voratinklius. Apačioje plytėjo grotuo- 
ta metalinė platforma su turėklais, virš galvos ir palei sienas tįso 
gausybė metalinių vamzdžių, dauguma iš jų buvo be izoliacinio 
sluoksnio, visiškai surūdiję ir, rodės, apdrabstyti trupančiu asbestu. 
Aplinkui viešpatavo kapų tyla. 

Kitoje užtvaros pusėje į šimto devyniasdešimties pėdų gelmę 
smigo šachta su plieninėmis kopėčiomis. Dantis atsisuko į berniu- 
ką, persvėrė jį virš turėklo nepaisydamas maldingo žvilgsnio ir pa- 
švietė Žžibintuvėliu, kad vaikas įsižiūrėtų į vertikalų tunelį. Iš siaubo 
jo akys suapvalėjo. 

Dantis iš kuprinės iškrapštė tamprų mėlyną trosą ir supančio- 
jo aukos kulkšnis. Paniškai besiblaškantį vaikį, iš kurio lipnia juosta 
apklijuotos burnos veržėsi inkštimas ir verkšlenimas, nuleido po 
platforma, pakabindamas šachtoje, kitu virvės galu aprišo paramstį. 

— Netrukus grįšiu, — tarė. — Siūlyčiau per daug nesimuistyti. 
Vargu ar norėtum, kad tavo kojos išsprūstų iš kilpos. 

Akiniai pasislinko tarpuakio pusėn. Taileris baiminosi, kad bet 
kuriuo metu jie gali nuskrieti į bedugnę. Maža to, trosas pamažu 
slydo, ypač kairiąja kulkšnimi. Jis siūbavo jausdamas, kaip svaigsta 
galva, visiškai praradęs orientaciją. 

Nosimi nuropojo miniatiūrinis padarėlis. Veidą gairino šaltas 
skersvėjis, oras trenkė drėgme, pelėsiais ir silpnesniu, atgrasiu pu- 
vėsių dvoku. 

Virvė dar šiek tiek čiūžtelėjo. 

Ar pagrobėjas tikrai grįš? 

Kur telefonas? Automobilyje? Kaip žmonės jį ras be „Friend 
Mapper signalo? 

Berniuką apėmė panika, jis suvokė, kad trosas po truputį slys- 
ta. Kaip ir akiniai. Taileris suakmenėjo, kojomis įrėžė pančius, idant 
tie įsitemptų. Dabar gyvis ropojo per lūpas ir kuteno šnerves. Į sme- 
genis plūdo kraujas. Kažkas palietė dešinįjį petį. 

Jis suriko, tačiau garsas liko įkalintas gerklėje. 

Taileris ūmai suprato, kad linguodamas trumpam prigludo 
prie šachtos sienos. Kai statmeno tunelio paviršius kelias sekundes 
apšvietė žibintuvėlio spindulys, susidarė įspūdis, kad jie gruoblėti. 
Kopėčių pakraščiai irgi turėtų būti aštrūs ar bent jau neapvalinti. 
Jis kaip įmanydamas atsargiau ėmė sūpuotis, vėl atsitrenkė į sieną, 
galop skausmingai rėžėsi į kopėčias. 

O, taip! 

Galbūt, brūžinant pančius į briauną, pavyktų juos perdrėksti 
ir išvaduoti rankas. 

Akiniai pašliuožė arčiau kaktos. Vabzdys jau rėpliojo akies 
voku. 

Trosas vėl slystelėjo kulkšnimis. 

Prieš savaitę čionykštė teritorija jam pasitarnavo neblogai, 
nusprendė Dantis. Visur tvyrojo tamsa, vietinių apylinkių niekas 
kitame krante tebuvo aptemusios, nakčiai uždarytos medienos san- 
dėliavimo aikštelės. O vandens gylio kuo puikiausiai užteko. 

Kažkieno pakeistą, ant vielinės tvoros kabančią spyną jis nu- 
pjovė metalo žirklėmis. Pastūmė vartus, bet šiuos kaipmat užtrenkė 
nuo neramių įlankos vandenų tvoskiantis ir, regis, sulig kiekviena 
minute stiprėjantis pietų vėjas. Dantis vėl juos pradarė ir parėmė 

netoliese gulėjusia sena alyvos statine. Paskui sėdo į „Yaris“ ir nu- 
vairavo automobilį į prieplauką, riedėdamas pro pilnutėlį šiukšlių 
konteinerį, stovėjusį čia aną savaitę, ir krautuvą su šakėmis — tik 
imk ir naudokis. Tiesa, dabar pastarojo neprireiks. 

Išlipęs jis budriai apsidairė. Girdėjo vandens pliuškenimą ir to- 
limą čeksėjimą, kurį skleidė jachtoje keliamos, vėjo plaikstomos bu- 
rės. Kažin kur danguje vėl pradėjo tratėti sraigtasparnis. Pasišvies- 
damas žibintuvėliu Dantis dar kartą peržvelgė saloną, ištraukė pe- 
leninę, jos turinį nunešė prie pat kranto ir sulydytas SIM korteles 
bei nuorūkas sviedė į banguotą juodą vandenį. Įsitikino, kad „Yaris“ 
viduje nieko daugiau nepaliko, ir porą sykių giliai įkvėpęs pasiruošė 
kitam darbui. 

Jis nustūmė automobilį atokiau nuo įlankos, pravėrė visus 
langus ir duris, atšovė bagažinės dangtį. Įsitaisė prie vairo, įjungė 
pavarą ir numygo akceleratoriaus pedalą, priversdamas automobilį 
šauti link krantinės pakraščio. Paskutinę sekundę šoko laukan ir 
atsitrenkęs į kietą paviršių nusirideno šonu. Iš už nugaros atsklido 
duslus pūkštelėjimas. 

Dantis nerangiai atsistojo ir pamatė, kad tojota plūduriuo- 
ja nusėdusi iki slenksčių, vilnyse krypuodama į priekį ir atgal. Jau 
ketino įjungti žibintuvėlį ir atidžiau įsižiūrėti, kai, dideliam savo 
apmaudui, išgirdo variklio urzgesį. Lyg ir artėjantį. Įlanka plaukė 
motorlaivis. 

Jis sustingo. 

Aplink kėbulą kilo purpsintys burbuliukai. Automobilis 
grimzdo. Pirmagalis beveik paniro po vandeniu. Variklio birbimas 
garsėjo. 

Skęsk. Skęsk, velniai rautų. Skęsk! 

Dešinėje pusėje sužioravo blyški, tačiau skaistėjanti švieselė. 

Skęsk! 

Gurguliuojantis vanduo jau plekšeno į priekinį stiklą. 

Skęsk! 

Variklis burzgė dar trankiau. Artinosi traukė galinga dyzelinė 
dvimotorė valtis. Žiburėlis sparčiai ryškėjo. 

Skęsk! 

Bangelėse dingo stogas. „Yaris“ nenumaldomai grimzdo. Iš 
akiračio išnyko užpakalinis langas. Ir bagažinė. 

Automobilis nugrimzdo. 

Neilgai trukus, plieksdamas navigacinėmis šviesomis ir pro- 
žektoriais, regėjimo lauke pasirodė uosto administracijos kateris, 
kuriame stovėjo du policininkai. 

Dantis spruko už atliekų konteinerio. Laivas plaukė pro šalį. 
Vieną sekundės dalį variklių gausmą ir pirmagalio vilnių tekšėjimą 
papildė radijo stotelės traškesys. Bet motorlaivio garsai jau blėso, o 
žibintų spinduliai blyško. 

Jis lengviau atsikvėpė. 

Tailerio ausis pasiekė griausmingas metalinis žvangt. Ir kažkas 
panašaus į žingsnių dundėjimą. Jį trumpam užvaldė viltis. 

Kažkas artinosi. Berniukas užuodė cigaretės dūmo kvapą. Ir 
išgirdo pažįstamą balsą: 

— Eli, grožiesi vaizdu? 


Dantis įjungė žibintuvėlį, nuo balkono atrišo mazgą ir piršti- 
nėtomis rankomis įsikibęs į trosą vėl ėmė leisti berniuką. Jautė, kaip 
tas bumbsi į šachtos sienas. 

Virvė suglebo. Puiku. Vaikis išsitiesė ant pirmosios iš trijų poil- 
sio aikštelių, viena nuo kitos atskirtų penkiasdešimties pėdų tarpais. 

Jis užsimetė ant peties kuprinę ir nulipo kopėčiomis žemyn, 
viena ranka kabindamasis į skersinius, kita suvydamas ir įtemp- 
damas trosą. Kai kojomis įsirėmė į aikštelę, procedūrą pakartojo, 

vėliau dar sykį ją atliko, ir galų gale berniukas veidu prisispaudė 
prie šachtos grindų. Dantis nusiropštė įkandin, žengė prie vaiko, 
kuprinėje susirado nediduką žibintą, įjungė jį ir pastatė ant žemės. 

Priešakyje, po uostu, driekėsi tunelis, apie jį Dantis sužinojo iš 
archyvinių šaltinių, praėjusį kartą planuodamas išvyką į Braitoną. 
Kadaise, kai koridorius dar nebuvo pripažintas pavojingos būklės, 
čia driekėsi iš senosios jėgainės nutiesti elektros laidai. Jį uždarė 
iškilus naujai elektrinei ir atsiradus kitam tuneliui. 

Regint požemius, apimdavo jausmas, kad spoksai į begalinės, 
surūdijusios, tamsoje prasmengančios plieninės statinės vidų. Abi 
sienas dengė asbestu aplipdyti stori metaliniai vamzdžiai su senais 
kabeliais. Grindis atstojo medinis ištrūnijęs takas, prie kurio telk- 
šojo balos. Ant kniedytų plokščių netrūko pilkšvų rūdžių dėmių, 
kelią margino smailūs kreminio atspalvio stalaktitai ir stalagmitai, 
panašūs į aptirpusias žvakes. 

Tačiau Dantis spitrijosi visai į kitą objektą. Nukreipęs akis į 
tunelį, su pasitenkinimu žvelgė į žmogaus kaukolę, kuri jį pasitiko 
kreivu vypsniu. Sasekso naminių gyvūnėlių parduotuvėse įsigytos 
ir penkias dienas badu marintos dvylika žiurkių darbą atliko be 
priekaištų. 

Estijos prekybos laivyno kapitono uniforma ir kepurė su sna- 
peliu bei juostelėmis išnyko. Kartu su oda, kūno audiniais, dauguma 
raumenų ir plaukais. Graužikai sutaršė netgi jūreiviškus aulinius. 
Dauguma kaulų nuvirto vieni ant kitų arba ant grindų, neskaitant 
dilbio ir skeleto plaštakos, pakeltų aukštyn, grandine ir spyna prira- 
kintų prie metalinio vamzdžio. Dantis baiminosi, kad žiurkės nuės 
medžiaginius pančius ir suteiks aukai progą pabėgti. 

Jis apsisuko, pasodino mažį ir atrėmė į sieną, leisdamas įsi- 
žiūrėti į tunelį bei griaučius. Vaikas mirksėjo ir atrodė pasikeitęs. 
Dantis staiga suprato, kur šuo pakastas. Dingo akiniai. Žibintuvė- 
liu apšvietęs grindis, jis veikiai pastebėjo rėmelius ir uždėjo akinius 


berniukui ant nosies. 

Vaikas įsistebeilijo į jį. Staiga krūptelėjo išvydęs skeletą — švie- 
sos pluošto nutviekstose akyse atsispindėjo stiprėjantis siaubas. 

Dantis priklupo ir nuo jo burnos nuplėšė lipniąją juostą. 

— Ei, ar gerai jautiesi? 

— Nelabai. Jei atvirai, ne. Noriu namo. Noriu pas mamą. Noriu 
gerti. Kas jūs? Ko jums reikia? 

— Tu daug klausinėji. 

Tailerio žvilgsnis nukrypo į griaučius. 

— Jis ne itin geros fizinės formos, ar ne, vaiki? Ką pasakysi? 

— Tai vyras, tarp penkiasdešimties ir šešiasdešimties metų. 
Rytų europietis. 

Danties kaktoje įsirėžė raukšlė. 

— Paaiškinsi, kaip susigaudei? 

— Mokausi archeologijos ir antropologijos. Ar galite duoti 
vandens? Ir dar, aš alkanas. 

— Po velnių, esi pasipūtęs gudruolis? 

— Aš tiesiog ištroškęs. Kodėl mane čia atvežėte? Kas jūs? 

— Anas tipas, — Dantis pirštu bedė į skeletą, — ten pratūnojo 
šešerius metus. Niekas nežino apie šią vietą. Ar tau patiktų tunelyje 
praleisti pustuzinį metų? 

— Nė trupučio, — atsakė Taileris. 

— Suprantama. Vargu ar kas nors tuo džiaugtųsi, tiesa? 

Berniukas pritardamas sulinksėjo. Vyras atrodė kiek pakvai- 
šęs, be vieno šulo, nors galbūt nevisiškai išprotėjęs. Bent jau ne dau- 
giau negu kai kurie Tailerio mokytojai. 

— Ką tas žmogus padarė? 

— Kai ką apiplėšė, aišku? 

Taileris gūžtelėjo pečiais. 

— Aha. 

Iš perdžiūvusios burnos ištrūkęs garsas priminė baikštų kvar- 
kimą. 

— Vaiki, tuojau tau išdėstysiu reikalo esmę. Palūkėk minutėlę. 
Mudviem kilo rimta problema. Susijusi su potvyniais. 

Jis padėbsojo į grobiką ir drebėdamas nužvelgė palaikus. Negi 
po šešerių metų pats virs tokiais griaučiais? 

— Potvyniais* 

Vyriškis kuprinėje sugraibė perlenktą popieriaus lapą ir jį 
praskleidė. 

— Ar supranti, kas čia parašyta? — paklausė atsukęs žibintu- 
vėlį į jūrlapį ir iškėlė jį priešais Tailerio veidą. Berniukas įsižiūrėjo į 
diagramą ir dirstelėjo į vyro laikrodį. 

— Per atoslūgį didieji laivai negali dvi valandas patekti į uostą 
arba iš jo ištrūkti, — tarė Dantis, įsmeigęs akis į langelius, kuriuose 
po raidėmis ŽVL ir AVD buvo pažymėtas laikas ir greta užrašyta: 
Vandens lygis virš nulinės ataskaitos ženklinamas metrais. — Man 
nelengva susivokti. Nesu tuo tikras, bet, regis, atoslūgis prasidėjo 
dvidešimt trečią valandą dvidešimt pirmą minutę. Vadinasi, eismas 
atsinaujins tik minutė po pusės antros. 

— Čia kitos dienos data, — atsakė Taileris. — Šiandien laivas 
pajudės šešios minutės po antros. Mes kur nors plauksime? 

Dantis nutylėjo. 

Nusikaltimų tyrimo kabinete Nr. 1 telefonai nepaliaujamai 
čirškė nuo tada, kai buvo paskelbta „Vaiko gelbėjimo parengtis“, o 
naujienos apie Tailerio pagrobimą atsidūrė pirmuosiuose daugu- 
mos laikraščių puslapiuose ir pateko į svarbiausių radijo ir televizi- 
jos žinių santraukas. Laikrodis rodė veik pusę pirmos nakties. Nuo 
vaiko dingimo prabėgus bemaž keturiolikai valandų, visoje šalyje 
jo vardą girdėjo faktiškai kiekvienas, nepuoselėjantis atsiskyrėliško 
gyvenimo būdo, ir dauguma matė nuotrauką. 

Patalpoje kunkuliavo darbas, kaip ir vidurdienį, erdvę tvindė 
nuolatiniai stacionarių ir mobiliųjų telefonų skambučiai. Nusimetęs 
švarką, pasiraitojęs rankoves, atlaisvinęs kaklaraiščio mazgą, Ro- 

jus Greisas sėdėjo ir skaitė detektyvo Lanigano elektroniniu paš- 
tu atsiųstą, šiuo metu samdomais žmogžudžiais dirbančių žinomų 
asmenų sąrašą ir jų aprašytus veiklos metodus. Neketindamas ap- 
siriboti vien tik paieška Jungtinėse Valstijose, jis užmezgė ryšį su 
Europos teisėtvarkos atstovais, kurių informacija jau ėmė plūsti į 
Kriminalinį skyrių. 

Kol kas jokie duomenys nederėjo nei prie įtariamojo, nei prie 
jo automobilio. 

Atsižvelgiant į tai, kaip dažnai nusikaltėlis keitė automobilio 
numerius, teko kreiptis į policijos nuovadas visoje Jungtinėje Kara- 
lystėje ir paprašyti sustabdyti kiekvieną tamsų, tiek pilką, tiek kito- 
kio atspalvio „Yaris“. Greisas norėjo eliminuoti bet kokią tikimybę, 
kad žudikas sugebės ištrūkti iš spąstų, įskaitant ir klaidas, kurias 
galbūt padarytų daltonikai. 

Pareigūnai sekė Eurotunelį, oro ir jūrų uostus, tačiau berniu- 
kas jau galėjo būti užsienyje. Praslysti pro užmestą tinklą be var- 
go įstengtų privatūs orlaiviai ir laivai. Vis dėlto jis neabejojo, kad 
būtent Bariui Saimonsui priklausantis „Toyota Yaris“ išvežė Tailerį 
Čeisą iš požeminio garažo Regentystės aikštėje. Tokiu atveju vaikis 
tikrai neapleido Šorhamo teritorijos. 

Uosto viršininkas su administracija ir pakrantės sargyba pra- 
nešė, esą šiandien patikrintas kiekvienas į jūrą plaukęs laivas. Po 
aštuntos vakaro pro šliuzą nepraslinko nė vienas konteinervežis. Į 
atvirus vandenis patraukė tiktai keletas žvejybinių botų. 

Staiga prie jo žengė Steisė Horobin. 

— Sere, iš BLB, atestuotųjų matininkų firmos, su mumis su- 
sisiekė kažkokia Linė Sebidž. Nori šnekėti su Normanu Potingu. 
Detektyvui seržantui skambino į mobilųjį, bet jis neatsakė. Tvirti- 
na visą vakarą ieškojusi informacijos, kurią jis prašė kuo greičiau 
pateikti, ir mano, kad ją rado. 

Greisas suraukė kaktą. 

— Iš matininkų kompanijos? 

— Taip, vadinamos BLB. 

— Turi omeny, tenykščiai užsiima projektavimu? 

Horobin linktelėjo. 

— Taip, sere, šia sritimi. 

— Ko jai prireikė tokį vėlų metą? 

— Nežinau. 

— Kur Potingas? 

— Bela Moj spėja, kad jis išlėkė užkąsti, sere. 

— Gerai, leisk man pakalbėti su... Sebidž? 

— Linė Sebidž. 

Rojus pakėlė ragelį, ir netrukus moterį su juo sujungė. 

— Vyresnysis detektyvas Greisas. Kuo galiu jums padėti? 

— Aš esu viena iš BLB partnerių. — Sebidž atsiliepė žvaliu 
balsu, tarsi dabar tebūtų įpusėjusi paprasta darbo diena. — Pri- 
klausau senai atestuotųjų matininkų bendrovei. Šiandien, vėlyvą 
popietę, detektyvas seržantas Potingas į mus kreipėsi dėl pagrobto 
berniuko — aiškino, kad Šorhamo uoste ieško slėptuvėms tinka- 
mų vietų. Vyriausiasis mechanikas jam užsiminė, kad per pastarąjį 
amžių mūsų firma, BLB, uoste atliko galybę darbų, ypač susijusių 
su anglimi kūrenamos pirmosios elektrinės statybomis. Ir pridūrė 
manąs, kad anuomet šalia jos buvo išraustas tunelis, kuriuo niekas 
nesinaudoja jau dešimtmečius. 

— Kokia jo paskirtis? — sukluso Greisas. 

— Visą vakarą tikrinau mūsų archyvus — juose informacija 
kaupiama ilgiau nei šimtmetį — ir, ko gero, radau, kas jį domina. 
Prieš septyniasdešimt metų po uostu iškastą senosios jėgainės, 
Šorhamo B, tunelį, kuriuo driekėsi elektros kabeliai. Jį uždarė prieš 
du dešimtmečius, kai buvo pastatyta nauja elektrinė. 

— Iš kur apie požeminį tunelį gali žinoti uoste nedirbantis 
žmogus? 

— Jį lengvai aptiktų kiekvienas, besidomintis to regiono isto- 
rija. Gal net per „Google“, jei tik uoliai naudotųsi paieškos sistema. 


Moteris išaiškino, kur rasti įėjimą. 

Po kelių minučių, vos tiktai Greisas padėkojo ir nuleido ragelį, 
prie jo žengė Glenas Brensonas su dviem garuojančiais puodeliais 
rankose. 

— Atnešiau tau kavos. 

— Ačiū. Pasivažinėsi su manimi? Mudviem praverstų pakeisti 
aplinką. 

— Kur vyktume? 

— Į vieną Braitono vietą, kurioje niekada anksčiau nesilankėme. 

— Dėkui už pasiūlymą, bose, bet pirmą nakties nejaučiu jokio 
noro vaizduoti turisto, sėdusio su tavimi į vieną valtį. 

— Nesijaudink, mes nesiirstysime — keliausime po vandeniu. 

— Nuostabu. Perspektyvos tik gerėja. Nardysime? 

— Ne. Leisimės į tunelį. 

— Į tunelį? Tokiu paros metu? Juokauji? 

Greisas pakilo nuo kėdės. 

— Čiupk apsiaustą ir žibintuvėlį. 

— Mane kamuoja klaustrofobija. 

— Kaip ir mane. Galėsime susikibti rankomis. 

— Kokie, tavo nuomone, mūsų šansai? — pasiteiravo Glenas 
Brensonas, kai Greisas lėtai nuvairavo automobilį gatve, įdėmiai 
žvelgdamas kairėn, ieškodamas Linės Sebidž apibūdinto statinio. 
Kėbulą talžė stiprus vėjas, ant priekinio lango tiško stambūs lietaus 
lašai. — Vienas iš milijono? Vienas iš milijardo? Vienas iš trilijono, 
kad jis lindi tame tunelyje? 

— Tu nesistengi mąstyti kaip nusikaltėlis, — tarė vyresnysis 
detektyvas. 

— Aha, džiaukis, antraip dabar filmuočiau, kaip tave kabinu 
ant mėsos kablio. 

Greisas nusišypsojo. 

— Vargu bau. Tu bandytum mus pergudrauti. Kiek kartų jis 
keitė automobilio numerius? Ir dar, paliko vaizdo kameras tartum 
šaipydamasis iš mūsų. Tai itin sumanus tipas. 

— Šneki taip, lyg juo žavėtumeis. 

— Aš ir žaviuosi — profesionalumu. Kitkas man kelia neapsa- 
komą pasibjaurėjimą, bet jo išmonė daro įspūdį. Jeigu įtariamasis 
kažkur slapstosi drauge su vaiku, abejoju, kad jis sėdi grybų pilno- 
je daržo pašiūrėje. Veikiau tokioje vietoje, apie kurią, jo manymu, 
mes nepagalvojome. Todėl ne, tikimybė nėra lygi vienai iš milijono. 
Šansai, sakyčiau, labai neblogi, ir mes privalome įsitikinti, kad ten 
nieko nėra. 

— Kodėl nepasiuntei poros uniformuotų pareigūnų, — irzliai 
burbtelėjo Brensonas. — Arba Normano Potingo? 

— Kad mums sugadinčiau malonumą? — Greisas užvažiavo 
ant šaligatvio. — Rodos, pasiekėme tikslą. 

Po sekundės kitos, žibintuvėlio spinduliu nutvieskęs teritoriją, 
Greisas pamatė ant žemės gulinčią sulaužytą spyną. Priklupo ir ati- 

— Nupjauta, — tarė. 

Jis atidarė duris ir pirmas ėmė leistis betoniniu laiptatakiu. 
Nulipdami nuo apatinės pakopos abu žengė ant turėklais atitvertos, 
grotuotos metalinės platformos. Juos apsupo senų metalinių vamz- 
džių tinklas. 

Brensonas sušnarpštė, per nosį įkvėpdamas oro. 

— Šita vieta naudota kaip tualetas. 

Greisas palinko virš turėklų ir apšvietė vertikalią šachtą. 

— Prakeikimas, — burbtelėjo. Dugnas buvo be galo toli. Po 
akimirkos jis suriko iš visų plaučių: — POLICIjA! Ar apačioje kas 
nors yra? 

Jo balsas aidėjo. Greisas pakartojo klausimą. 

Link jųdviejų atvilnijo tik slopstantis aidas. 


Pareigūnai susižvalgė. 

— Čia kažkas lankėsi, — pareiškė Glenas Brensonas. 

— Gal net tebetūno. — Greisas vėl įsispoksojo į statmeną tu- 
nelį ir užmetė akį į kopėčias. — Aukštumos mane velniškai gąsdina. 

— Ir mane, — pripažino detektyvas seržantas. 

— Aukščio ir uždarų patalpų baimė? Ar yra kas nors, ko nebi- 
jotum? — išsišiepė Greisas. 

— Mažai kas. 

— Pašviesk man. Už penkiasdešimties pėdų į apačią matau 
tarpinę aikštelę. Ten tavęs ir palauksiu. | 

— O kaip Sveikatos ir saugos įstaigos taisyklės? 

Greisas subarbeno sau į krūtinę. 

— Aš tavimi pasirūpinsiu. Jei nukrisi, prižadu tave sugauti. 

Jis perlipo balkono kraštą nusprendęs nesidairyti žemyn, įsi- 
kibo į turėklus, koja susirado pirmąjį skersinį ir ėmė pamažu, atsar- 
giai leistis. 

Prireikė kelių minučių, kol abu pasiekė šachtos dugną. 

— Nieko čia malonaus, — tarė Brensonas sukiodamas žibintu- 
vėlį. Šviesos pluoštas smigo į tunelį. — Kad aš nusprogčiau! — Jam 
į akis krito skeletas. 

Abu vyrai per kelis žingsnius prisiartino prie palaikų. 

— Regis, bose, prie tavo darbo krūvio prisidėjo nauja neat- 
skleista byla, — paskelbė detektyvas seržantas. 

Bet griaučiai ir kaukolė Greiso nedomino. Jis žvelgė į numestą 
ant žemės popieriaus gniūžį. Užsitempęs pirštines atsiklaupė, pakė- 
lė gumulą ir praskleidė. Tuomet susiraukė. 

— Kas tai? — paklausė Brensonas. 

Greisas atkišo radinį. 

— Potvynių ir atoslūgių jūrlapis. 

— Velniava! Kaip manai, kiek laiko jis čia išgulėjo? 

— Neilgai, — atsakė Rojus. — Jis naujas, šios savaitės — prade- 
dant nuo vakarykštės dienos. Nurodo potvynio metą. 


— Kam išvis reikalingi tokie duomenys? 

— Per atoslūgį Šorhamo žiotys tėra šešių pėdų gylio. Kai van- 
dens lygis maksimaliai nusėda, pora valandų didiesiems laivams 
būna per seklu plaukti į jūrą arba sugrįžti į uostą. 

— Galvoji, kad ši informacija sietina su Taileriu? 

Greisui pro akis vos neprasprūdo po aprūdijusiu vamzdžiu 
nusviestas miniatiūrinis objektas. Detektyvas vėl priklupo, smiliu- 
mi bei nykščiu jį suėmė ir kilstelėjo. 

— Dabar esu tuo tikras, — atsakė. — „Lucky Strike“ cigare- 
tė. — Nuorūkos galiuką priglaudė prie skruosto. — Žinai ką? Jis dar 
šiltas. 

Pats užsitraukęs pirštines Brensonas perėmė jūrlapį ir sekun- 
dėlę jį patyrinėjo. Paskui nukreipė žvilgsnį į savo laikrodį. 

— Uosto žiotys, jeigu jos išties taip vadinamos, atsivers šešios 
minutės po antros. Po penkiasdešimt šešių minučių. Šūdas! Nė vie- 
nam laivui negalima leisti išplaukti iš uosto. 

Šįkart ant kopėčių skersinių pirmas metėsi detektyvas seržan- 
tas, pamiršęs bet kokią aukštumų baimę. Greisas nusekė jam iš pas- 
kos, atsilikdamas keliais coliais. 

Mirtinai persigandęs Taileris inkštė ir drebėjo, bet per daug 
muistytis nedrįso. Po kojomis, vos už poros colių nuo pėdų, įnir- 
tingai vilnijo juodas kaip rašalas vanduo, kuris baudėsi tėkštis saky- 
tum niršus laukinis žvėris. Kūną čaižė lietaus šuorai. Jis kabojo lyg 
nukryžiuotas, ant skausmingai praskėstų rankų. 

Taileris manė, kad bus nutrenktas į gelmę, tačiau grobikas jį pa- 
kabino virš vandens. Berniukas nesiliovė bandęs surikti, deja, burną 
vėl užspaudė lipni juosta, ir šūksniai viso labo skambėjo galvoje. 

Jis verkė, gokčiojo, meldė motinos. 

Oras atsidavė stipriu jūržolių dvoku. Išlipęs iš tunelio, vyriškis 


jo akis apvijo raiščiu, kurį nuėmė prieš blokšdamas Tailerį žemyn. 

Vandens šniokštimą papildė artėjančio sraigtasparnio ūžesys. 
Vaiką perliejo akinama šviesa, ir jis vėl prasmego į tamsą. 
Skriskit čionai! Čionai! Skriskit čionai! 
Maldauju, gelbėkit. Maldauju, gelbėkit. Mama, gelbėk. 


111 


Radijo ir telefono ryšys atsirado tik tada, kai jie kopėčiomis 
užsikabarojo į viršų. Greisas nedelsdamas paskambino Trevorui 
Barnsui, sidabriniam vadui, Sasekso policijos kriminalinio skyriaus 
valdyboje sėdinčiam už savo darbo stalo. 

Abu detektyvai visu greičiu užlėkė akmeniniais laiptais ir išni- 
ro į gaivius vėjo šuorus bei lietų apsipylę prakaitu, džiaugdamiesi, 
kad atsidūrė gryname ore. Sučeksėjo žemai virš įlankos skriejantis 
sraigtasparnis, jo ryški prožektoriaus šviesa plačiu puslankiu nu- 
tvieskė banguotą vandenį. 

Netrukus Barnsas per radijo stotelę informavo kreipęsis į uos- 
to viršininką ir sužinojęs, kad pagal grafiką į jūrą ruošiasi išplaukti 
tiktai žemsemė „Arco Dee“. Jau atšlijusi nuo prieplaukos ji traukė 
didžiojo šliuzo link. 

— Man teko lankytis toje žemsemėje, — sušuko Greisas, mė- 
gindamas perrėkti sraigtasparnio gausmą ir vėjo staugimą. — Ten 
nužudyti vaiką galima įvairiausiais būdais. — Vyresnysis detektyvas 
susisiekė su sidabriniu vadu. — Trevorai, kai „Arco Dee“ nusigaus į 
šliuzą, įlipkite į laivą ir apieškokite. 

Greisas trumpam sustingo ir žvilgsniu pasekė prožektoriaus 
spindulį, raižantį milžinišką antžeminę Šorhamo jėgainės dalį. Pas- 
tato išvaizda priminė laiptų pakopas, pirmoji jo dalis plokščiu stogu 
stiebėsi į šešiasdešimties pėdų aukštį, o pagrindinė buvo iškilusi per 
šimtą pėdų. Vakariniame pakraštyje kyšojo vienišas, dviejų šimtų 
pėdų aukščio kaminas. Šviesos pluoštui slenkant statiniu, Greisui 
pasirodė, kad ant stogo plokštumos kažkas sukrutėjo. 

Jis bemat užmezgė ryšį su dispečeriu. 

— Sujunkite mane su „H-900“. 

Po akimirkos, traškant radijo stotelei, Rojus suriko Žmogui, iš 
sraigtasparnio stebinčiam apylinkes: 

— Grįžkite! Vėl apšvieskite elektrinės stogą! 

Kol jiedu lūkuriavo, sraigtasparnis plačiu viražu parlėkė atgal. 
Iš pradžių spindulys užkliudė kaminą, paskui smigo į viršun ky- 
lančias kopėčias ir galiausiai nuplieskė žemesniojo sektoriaus stogą. 
Detektyvai išvydo figūrą, driuokiančią į priešingą statinio pusę ir 
pranykstančią už ventiliacijos angos. 

— Sukitės ratu. Ten kažkas yra! — jis atsigręžė į Brensoną. — 
Aš žinau, kaip greitai užkopti viršun! 

Pribėgę prie automobilio jie šoko į saloną. Greisas įjungė švy- 
turėlius su sirena ir išrūko į kelią. 

— Skambink sidabriniam vadui, — liepė draugui. — Tegul visi 
laisvi automobiliai atvyksta prie jėgainės. 

Už ketvirčio mylios jis spustelėjo stabdį, priešais uosto admi- 
nistracijos būstinę pasuko kairėn ir nudūmė gretimu išvažiuoja- 
muoju keliu, kol pasiekė užtvarą ilgomis plieninėmis smailėmis. 
Ant šių pritvirtintas ženklas skelbė: 


ŠORHAMO UOSTO VALDOS 
PAŠALINIAMS ĮEITI DRAUDŽIAMA 
VIEŠKELIS — KITOJE ŠLIUZŲ PUSĖJE 


Išpuolę laukan detektyvai nukūrė aukštais turėklais apjuos- 
tu taku. Greisas kelią pasišvietė žibintuvėliu. Dešinėje pusėje matė 
bokšto prožektorių nupliekstus du uosto šliuzus — mažesniuoju 
judėdavo žvejybiniai botai ir jachtos, kitu, gerokai didesniu, plauk- 
davo tanklaiviai, žemsemės ir konteinervežiai. 

Šliuzus skyrė ilga prieplauka, jos viduryje dunksojo nemažas 
dispečerinės pastatas. Po langais ant sienos raudonavo trys vertika- 


laus šviesoforo signalai. 

Jis atkreipė dėmesį į pašalinius vejantį ženklą, kabantį ant 
krantinės užtvaros. Greisas matė, kad ši neužrakinta, bet dabar jo 
akys krypo kairėn, į iš dalies sraigtasparnio prožektoriaus apšvies- 
tą, gigantišką jėgainės antstatą. Vyresnysis detektyvas leidosi teki- 
nas drauge su įkandin pūškuojančiu Brensonu, peršoko metalinius 
skersinius ir nuskuto pro kitus įspėjamuosius signalus, raudonai 
blizgančius pradžioje tako, vingiu besidriekiančio virš pagrindinių 
šliuzo vartų. Vienas iš ženklų draudė čia eiti, kai sumirgėdavo rau- 
donos švieselės ir užstaugdavo sirena. | 

Pasiekęs dvi senovinių medinių vartų dalis jungiantį tašką, 
Greisas apsisuko ir vėl įsižiūrėjo į elektrinę. Jei ant stogo tikrai pa- 
stebėtas įtariamasis, ką, velniai rautų, jis ten veikė? Toji pozicija, be 
abejo, patogi, bet kam išvis prireikė ją užimti? Negi pagrobėjas vir- 
šun užvilko berniuką? 

Jie įveikė antrąją išriestą vartų pusę, šoko į prieplauką ir nubė- 
go jėgainės link. Greisas priešakyje išvydo stirtą padėklų, sukrautų 
greta elektrinę juosiančios aukštos tvoros. 

— Palauk čia, — Brensonui liepė jis, tada užsirabždino ant pa- 
dėklų, perlipo smailes ir iš dešimties pėdų aukščio šoko apačion. 
Skausmingai nutūpęs leido sau pasvirti į priekį, idant pariedėtų ir 
taip sušvelnintų smūgį, bet viso labo krūtine plojosi į žemę, ir nuo 
smūgio jam užėmė kvapą. 

Danguje tebegriaudėjo sraigtasparnis, virš Greiso slystelėjo 
prožektoriaus spindulys, kuris po akimirkos nužvilgino elektrinės 
antstato šone pritvirtintas plienines kopėčias. 

Jis pripuolė prie skersinių ir kiek galėdamas mitriau ėmė 
lipti viršun. Kuo aukščiau kilo, tuo smarkiau jį timpčiojo gūsiai. 
Elgiuosi kaip sumautas pamišėlis, tarė sau Greisas. Bet vis tiek 
ropštėsi, stipriai įsikibdamas į kiekvieną pakopą, prisiklijuodamas 
prie koptų, jausdamas, kaip kūną pliekia lietus ir vis aršiau tąso 
vėjas, kuris sakytum užsibrėžė jį nublokšti žemyn. Ausis netikėtai 


perrėžė šiurpus, graudulingas klyksmas, tarsi ištrūkęs iš sielvar- 

taujančios moters gerklės, ir detektyvo pusėn šovė didžiulis juo- 
das pavidalas. 

Instinktyviai atsisukęs Greisas pamatė uosto ir už jo plytin- 
čio, per mylių mylias nudrikusio miesto žiburius. Vėjo šuorai ėmė 
jį dar įnirtingiau taršyti. Aplinkui šmaižantis, plasnojantis tamsus 
padaras vėl suspiegė. Ant jėgainės sienos pritaisytame inkile gyveno 
sakalai keleiviai, staiga prisiminė Greisas — prieš statant elektrinę 
buvo priimtas kažkoks prakeiktas ekologinis susitarimas. 

Paukštis dar sykį nėrė jo kryptimi. 

Nuostabu! Dirbdamas faru sugebėjau dvidešimt metų išlikti gy- 
vas, o dabar mane pražudys nelemtas saugomas plėšrūnas. 

Jis sugniaužė skersinį ūmai pajutęs, kad apsvaigo galva. 

Laikykis. Laikykis. Nepamiršk pirmosios kopėčių taisyklės. Nuo 
pakopų nepatrauk trijų galūnių ir tu nenukrisi. 

Greisas ėmė mostaguoti dešiniąja ranka, nekvaršindamas gal- 
vos dėl to, kaip pakenks saugomam paukščiui. Ir stiprėjant vėjui 
pratęsė žygį stogo link. 

Sakalas turbūt suprato užuominą, nes išgaravo nakties tamsy- 
bėse. 

Galų gale detektyvas prisitraukė iki viršaus ir keturpėsčias 
nušliaužė bituminiu stogu, kol saugiu atstumu atitolo nuo krašto. 
Tada stabtelėjo ir susirietęs dvilinkas pabandė atgauti kvapą. Dai- 
rydamiasis jautė, kad širdis baudžiasi išsprogti iš krūtinės. Netrukus 
suūžė sraigtasparnis, ir visą stogą kartu su kitos antstato dalies siena 
prožektorius, rodės, trumpam nugramzdino į dienos šviesą. 

Staiga Greisas išvydo vaizdo kamerą. 

Aparatas apačion nukreiptu teleobjektyvu slėgė priešakyje 
stūksantį tvirtą metalinį trikojį. 

Jis įsižiūrėjo kitapus objekto, akimirką žvilgsniu paieškojo 
anksčiau regėtos figūros, tačiau aplinkui nebuvo nė gyvos dvasios. 
Kai skraidyklės spindulys nuslydo šalin, Greisas pribėgo prie įman- 


trios stebėjimo įrangos ir prisimerkęs dirstelėjo pro vizyrą. 

Šūdas. O, ne. O, ne. 

Naktinio matymo režimui būdingoje nykioje žalumoje sken- 
dėjo stambiu planu filmuojamas Taileris Čeisas. Berniukas kabojo 
viduryje šliuzo vartų, per kelias pėdas Žemiau jų viršūnės, tik per 
porą colių aukščiau vandens. Vaiko rankos buvo praskėstos ir pri- 
rištos prie kairiosios bei dešiniosios vartų dalies. Mirksinti švieselė 
liudijo, kad kamera įrašo vaizdą arba jį kažkur transliuoja. 

Rojų Greisą apėmė siaubas, kai pagaliau įsisąmonino, kam pri- 
reikė potvynių ir atoslūgių jūrlapio. 

Su Glenu užmegzti ryšio nepavyko, nes radijo stotelės kanalas 
buvo užimtas. Niršdamas jis dar sykį pamėgino prisikviesti kolegą. 
Sulig trečiuoju bandymu, virš galvos riaumojant sraigtasparniui, iš- 
girdo draugo balsą. 

— Glenai! — suriko. — Pasirūpink, kad neatsidarytų šliuzas! 
Dėl Dievo meilės, neleisk atsiverti vartams! Jie pražudys berniuką. 
Perplėš pusiau! 

Sraigtasparnio gausmas, kurį papildė vėjo švilpesys ir pliau- 
piančio lietaus šniokštimas, tiesiog kurtino. 

— Pakartok? — atsiliepė Brensonas. — Bose, aš tavęs nenu- 
girdau. 

— VELNIAI RAUTŲ, PASIRŪPINK, KAD NEATSIDARYTŲ ŠLIU- 
ZAS! — užstaugė Greisas. 

Smūgis į pakaušį nutrenkė jį ant stogo. 

Kažkas slopiai sutraškėjo, ir iš radijo stotelės atsklido balsas: 

— Ką sakei? Neleisti atsiverti šliuzui? 

Jis bandė pakilti, bet drėbėsi ant šono. Susmukęs pajuto, kad 
tuojau apsivems. Priekyje žmogaus figūra persirito per stogo pa- 
kraštį ir dingo iš akiračio. Virš galvos vėl pakibusio sraigtasparnio 
šviesoje Greisas pažiūrėjo į kamerą. Tūžmingai nusirideno, įsirėžė į 
trikojį ir jį parvertė. Stengdamasis atsistoti suvokė, kad jam pakirto 
pakinklius. Įvarytas į neviltį atsiklaupė ant visų keturių ir pasižval- 


gė radijo stotelės, tačiau jos nebuvo. 

Vyresnysis detektyvas dar kartą atsiplėšė nuo stogo, bet šįsyk jį 
pargriovė vėjas. Ne, ne, ne. Galiausiai išsitiesė stačias ir nekreipda- 
mas dėmesio į galvą skeliantį skausmą prisvirduliavo prie kopėčių. 
Stvėrėsi už skersinio, bet suklydo nudūręs akis žemyn. 

Pasaulis apsisuko trijų šimtų šešiasdešimties laipsnių kampu. 

Jis privalėjo tai padaryti. Privalėjo. Privalėjo. Gniauždamas ko- 
pėčių šonus, Greisas permetė kojas per stogo kraštą. Gūsiai mėgino 
jį nublokšti atgal. 

Nežiūrėk apačion. 

Galvoje šmėstelėjo mintys apie Kleo. Negimusį jųdviejų kūdi- 
kį. Tolesnį bendrą gyvenimą. Galimas daiktas, jis nuskries į pragar- 
mę ir užsimuš. Ar taip rizikuoti apsimoka? 

Bet tuomet Rojus atsiminė ant šliuzo vartų pakabinto ber- 
niuko vaizdą. Siekiant išgelbėti vaiko gyvybę, verta imtis bet kokių 
priemonių. 

Jis leidosi kiek įmanoma greičiau, pusiau lipdamas ir pusiau 
šliuoždamas. Spiginosi tik priešais save ir nė karto nešnairavo že- 
myn. Pirštinės apsaugojo rankas porą sekundžių, kol kopėčių meta- 
las.perskrodė apsauginį sluoksnį ir nusvilino delnus. 

Kojos rėžėsi į tvirtą pagrindą, ir Greisas tėškėsi ant nugaros. 
Nerangiai pakilo, dešinėje pastebėjo pro jėgainės galą slenkančią 
žemsemę „Arco Dee“, kurios pirmagalyje tvieskė žibintas, ir ant 
šliuzo'sublyksėjusias raudonas švieseles. 

Ne. Ne. Ne. 

Jis metėsi prie plieninės tvoros ir kone sugniužo pamatęs, kad 
įkliuvo į spąstus. Užlipus ant padėklų krūvos, peršokti smailes len- 
gva, bet parsigauti atgal gerokai sunkiau. Greisas nerado nieko, ant 
ko galėtų palypėti. 

— Glenai! — užstaugė, nors nenutuokė, kur šiuo metu bičiulis 
sukiojasi. — Glenai! 

— Aš čia, bose! 

Greisas lengviau atsiduso, nes kolegos balsas nuskambėjo ana- 
pus užtvaros. 

— Padėk man perlipti! 

Neilgai trukus Glenas pasviro virš tvoros. Greisas įsikibo į stip- 
rią draugo ranką ir buvo pakeltas aukštyn. Dar po akimirkos užgriu- 
vo brezentu dengtą viršutinį padėklą ir šoko ant žemės. Su jais be- 
maž susilygino žemsemės priekis. 

— Ar prie šliuzo vartų kas nors yra? — riktelėjo Greisas. 

Brensonas pakratė galvą. 

— Svarbiausia, kad jie neprasivertų! 

Abu pareigūnai dideliu greičiu leidosi į kojas. Bėgdamas Rojus 
Greisas išgirdo artėjančias, kakofoniškai žviegiančias policijos sire- 
nas. Jis nudūmė prieplauka ir pasiekė vartų prieigas. Raudonos lem- 
putės nepaliaujamai blykčiojo, signalas griausmingai kaukė. Žengęs 
ant šliuzo tako Greisas pajuto, kad jis dreba. Skuodžiant pirmyn, 
vibracijos stiprėjo. Galiausiai vyresnysis detektyvas nusigavo iki dvi 
vartų puses jungiančio taško. 

Virpesiai netikėtai atlėgo. Vartai sustingo. Greisas nukreipė 
akis žemyn ir išvydo berniuką. Tiesiai virš galvų pakibusio sraig- 
tasparnio apšviestas Taileris priminė groteskišką nukryžiuotojo 
figūrėlę, po juo audringais verpetais sūkuriavo vanduo. Bet kurią 
akimirką vaiką galėjo perplėšti į gabalus. 

— Stabdyk prakeiktus vartus! — Brensonui sustūgo Grei- 
sas, ropšdamasis per šliuzo užtvaros viršų. Netoli jo įžvelgė me- 
dinį kablį, kurį buvo apvijusi virvė, ir lyg paklaikęs įniko ją 
timpčioti. 

Vanduo ėmė siautulingai putoti. Vartai krustelėjo, ir jų dalis 
atskyrė pamažu, colis po colio, platėjanti spraga. 

Brensonui lekiant į tolimąją šliuzo pusę, vartai vis labiau tir- 
tėjo. Jis peršoko metalines plokštes, pastūmė neužrakintą užkardą 
ir nubėgo dispečerinės link. Staiga kažkas apsikabino jo kojas, ir 
detektyvas seržantas parpuolė veidu į žemę. 

Rojus Greisas dar sykį patraukė po truputį įsitempiančią vir- 
vę. Neskaitant sraigtasparnio maurojimo, sirenos kauksmo, vėjo bei 
lietaus ošimo, jo ausis pasiekė ir prislopintas verkimas. Sekunde 
anksčiau nei padidėjo tarpuvartė, pančiai atsipalaidavo. 

Vartams prasidarant, vienai jų pusei nuslenkant kairėn ir 
dingstant iš akiračio, berniukas tėškėsi į vandenį. 

Greisas šoko į beprotiškai purslojančią ledinę įlanką, kuri buvo 
dešimt kartų šaltesnė, nei jis tikėjosi. Aplinkui driokstelėjo burbulai. 
Išniręs detektyvas ėmė godžiai ryti orą. Arčiau negu už poros šimtų 
jardų lyg dangoraižis kyšojo žemsemės pirmagalis. Pastangas judėti 
niekais pavertė jį nusitempusi povandeninė priešsrovė. Greisas vėl 
išsikapstė į paviršių kone springdamas šlykščiu, alyva atsiduodan- 
čiu skysčiu. Išspjovė glitėsius ir, nors kūną slėgė permirkę drabužiai, 
nuplaukė į kitą šliuzo pakraštį, kur buvo pastebėjęs trosą, nuo vie- 
nos vartų dalies tįstantį į vandenį. 

Jis ėmė traukti virvę, kiek tik leido jėgos, ir po akimirkos į pa- 
viršių iškilo kūnas. Greisas suėmė berniuko galvą, šlapiais slidžiais 
pirštais pamėgino nuplėšti juostą nuo burnos. 

"Jiedu prasmego po vilnimis, bet greitai išniro. Vyresnysis de- 
tektyvas užsikosėjo tykšdamas seilių purslais. 

— Tau niekas nebegresia! Niekas nebegresia! — pradėjo ra- 
minti Tailerį. 

Abu vėl nugrimzdo gilyn. Ir dar sykį pasirodė paviršiuje. Žem- 
semė, regis, sustingo. Dabar jie skendėjo duburyje šviesos, kuri plū- 
do nuo sraigtasparnio prožektoriaus. Vaikas blaškėsi apimtas neža- 
botos panikos. Drebulio purtomas Greisas mataravo kojomis, kabi- 
nosi į vartų dalį aplipusias jūržoles ir stengėsi nulaikyti berniuką. 
Galų gale įsistvėrė į augmenijos kuokštą. Tailerio galva murktelėjo 
po vandeniu. Greisas ją iškėlė ir glėbyje tvirtai suspaudė vaiką, kar- 
tu gniauždamas jūržolių sruogas, jausdamas, kaip nuo šalčio grum- 
ba ranka. 

Glenas Brensonas apsivertė ir pamatė dispečerinės link mau- 
nantį smulkaus sudėjimo individą. Nerangiai atsistojęs šovė pavy- 
mui ir įsikibo į nepažįstamąjį tuo metu, kai šis atvėrė duris. 

Jis apsisuko, trenkė policininkui į veidą ir nurūko prieplauka. 

Kryptis pasirinkta klaidingai, suvokė Brensonas apsvaigęs, bet 
ne tiek, kad nepajėgtų blaiviai mąstyti. Nuskubėjo įkandin ir užkir- 
to kelią, neleisdamas vyriokui pro jį prasmukti zigzagais. Pamažu 
stumiamas į krantinės pakraštį, žmogus atliko apgaulingą judesį ir 
metėsi į šalį, bet detektyvas seržantas jį sugriebė. Vyriškis bandė 
vožti jam į galvą, tačiau Brensonas, ankstesniame gyvenime dirbęs 
naktinio klubo apsauginiu, buvo gerai įvaldęs savigynos veiksmus, 
todėl kirčio išvengė, staigiu klasikiniu kikboksininko spyriu nu- 
tirpdė dešiniąją jo koją ir kumščiu smogė į kairįjį inkstą. Iki šiol 
nė nesuprato, kaip arti vandens jiedu stovėjo. Priešininkas atbulas 
nusirito nuo prieplaukos krašto ir dingo verpete. 

Juos trumpai nušvietė sraigtasparnio prožektorius. Žemaūgis 
tipas pranyko. 

Brensonas netikėtai išgirdo balsą: 

— Ei! Kas nors! Glenai! Kur tu prapuolei? Ei, kas nors ištrau- 
kite mus! Paskubėkite! Čia velniškai šalta! 


112 


Nuo metų pradžios pirmąsyk išaušo tikrai šilta diena, ir Brai- 
tone termometro stulpelis rodė beveik dvidešimt keturis laipsnius, 
o miesto paplūdimiuose, baruose bei kavinėse grūdosi žmonės. Ro- 
jus Greisas su Kleo, lauke pavedžioję Hamfrį, grįžo namo — vaikš- 
čiojo neilgai, nepamiršdami ginekologo konsultanto perspėjimų, 
kad nėščiajai derėtų apriboti fizinį krūvį. 

Dabar visi trise buvo įsitaisę stogo terasoje, Greisas gurkšnojo 
rožinį vyną, Kleo siurbčiojo šeivamedžio žiedų gėrimą, šuo graužė 
kramtomą žaislą. 

— Kas laukia Karlės Čeis? Tavo įtariamasis nuskendo Šorha- 
mo uoste, o Tonio Revero motina žuvo, ar ne? 

— Narai šukuoja įlanką. Bet ji drumzlina. Ką nors įžiūrėti ne- 
lengva net ir su povandeniniais žibintais. Tenka darbuotis apčiuo- 
pomis arba pasitelkus sonarą. Ir nereikėtų pamiršti stiprių srovių. 
Kūną galėjo sparčiai nuplukdyti į atvirus vandenis. 

— Argi po kelių dienų lavonai neišnyra į paviršių? 

— Vidinių dujų prisikaupia maždaug per savaitę. Bet jei ne- 
gyvėliai, tarkim, iškyla per naktinį atoslūgį, vėjui pučiant nuo sau- 
sumos, jie atsiduria jūroje. Ten vėl nugrimzta į gelmę, kur juos iki 
kaulų suėda žuvys, krabai ir omarai. 

— Kaipgi Tonio Revero tėvas? 

— Aš bendravau su detektyvu Laniganu iš Niujorko. Mums 
rūpesčių pridarytų nebent jo žmonos brolis — mirusio jaunuolio 
dėdė Rikis Džordinas. Šio tėvas, Selas, už grotų lindės iki gyvenimo 
pabaigos, todėl, atvirai kalbant, nenuleisti akių reikėtų būtent nuo 
to vyruko. Lanigano nuomone, kaip tik jis veikiausiai ir pasamdė 
žudiką. Karlę Čeis ir jos šeimą dar kurį laiką saugosime, bet vargu 
ar dabar jiems gresia rimtas pavojus. 

Kleo suėmė Rojaus delną ir priglaudė prie išsipūtusio savo 
pilvo. | 

— Šiandien Gumbiukas nerimsta. 

Greisas jautė, kaip kūdikis juda. 

— Turbūt todėl, kad valgei šokoladinių ledų. Juk pasakojai, 
kaip jis įsismarkauja, kai paragauji šokolado, ir sakei, esą jam lemta 
tapti šokoholiku. 

— Jam? — ironiškai pasitikslino ji. 

Rojus plačiai nusišiepė. 

— Pati nuolat kartoji bobučių pasakėles, neva jei pilvo padėtis 
aukšta arba jis smarkiai atsikišęs, gims berniukas. 

Kleo gūžtelėjo. 


— Galėtume lengvai išsiaiškinti. 

— Tau maga sužinoti? 

— Ne. O tau? Anąsyk, kai aptarėme šią temą, noru nedegei. 

— Vienodai mylėsiu tiek berniuką, tiek mergaitę. Nes vaikas 
bus mūsų. 

— Išties? Tu nenorėtum vaikino, kuris užaugęs taptų kovotoju, 
kaip mano didvyris Rojus Greisas? Į gilų tunelį lipantis klaustrofo- 
bas? Aukštumų bijantis, bet ant jėgainių kopiantis žmogus? Baisiai 
prastas plaukikas, neriantis į uosto įlanką išgelbėti mažylio? 

Greisas patraukė pečiais. 

— Aš faras. Mano darbe pasitaiko momentų, kai negaliu rink- 
tis alternatyvų, atsižvelgdamas į savo baimes. Pradėjęs taip elgtis 
kaipmat suvoksi, kad išsirinkai netinkamą profesiją. 

— Tu dievini savo tarnybą, ar ne? 

— Nė kiek nesidžiaugiau, kopėčiomis leisdamasis į tunelį. Sti- 
rau iš siaubo ropšdamasis ant elektrinės stogo. Bet, laimė, jaunajam 
Taileriui nieko bloga nenutiko. Ir dar, kai jį nuvežėme pas motiną — 
kai pristatėme į Sasekso grafystės Karališkąją ligoninę, kur patikri- 
no jo būklę... o, kad būtum mačiusi Karlės Čeis veidą. Štai kodėl 
esu policininkas. Neįsivaizduoju jokio kito darbo, kuriame galėčiau 
nuveikti tiek daug naudingų dalykų. 

— O aš įsivaizduoju. — Kleo jį pabučiavo į kaktą. — Kad ir 
kuo užsiimtum, vis tiek darytum ką nors gero. Toks jau tu žmogus. 
Todėl tave ir myliu. 

Greisas į ją pašnairavo. 

— Tikrai? 

— Aha. — Kleo sutrūkčiojo pečiais ir nurijo gėrimo gurkš- 
nį. — Žinai, retsykiais galvoju apie tave ir Sendę. 

— Ką konkrečiai? 

— Minėjai, kad jai niekaip nepavyko pastoti, teisingai? 

Jis kinktelėjo galva. 

— Jeigu jums būtų nusišypsojusi sėkmė, kas tuomet? Ar mes... 


hmm... ar mes būtume kartu? 

— Visiškai nenutuokiu. Bet kai ką tau pasakysiu. Aš džiaugiuo- 
si, kad mudu suvedė likimas. Esi geriausia, kas man nutiko per visą 
gyvenimą. Tapai patikima mano atrama. 

— Kaip ir tu — manąja. 

Kleo suspaudė jam ranką. 

— Leisk tavęs šio to paklausti. Ar Sendė tave kada vadino savo 
atrama? 

Rojus Greisas ją apkabino. Po minutės kitos atsiliepė: 

— Teko girdėti posakį, esą praeitis — tai svečia šalis? 

Ji pritardama linktelėjo. 

— Siūlau ten nekeliauti. 

Greisas ją pabučiavo. 

— Gera mintis, — sutiko Kleo. 

— Gegužės dvyliktoji, trečiadienis, pusė devintos ryto, — iš 
užrašų perskaitė Rojus Greisas, stovėdamas nusikaltimų tyrimo 
kabinete Nr. 1. — Pateiksiu naujausius duomenis apie operaciją 
„Smuikas“. Glaustai išklosiu informaciją apie dingusį, veikiausiai 
paskendusį, nenustatytos tapatybės įtariamąjį, kurio dairosi Specia- 
liosios paieškos skyriaus narai, jau penktą dieną naršantys Šorhamo 
uostą. Vakar Aldringtono įlankoje, netoli tos vietos, kur aptikome 
baltą furgoną su Juvanu Prisu, iš trisdešimtiems pėdų gelmės iš- 
kėlėme „Toyota Yaris“. Su paskiausiais mums žinomais nusikaltėlio 
naudotais numeriais. Dabar automobilį nuodugniai tiria ekspertai. 

Dankano Krokerio ranka šovė viršun. 

— Bose, mes nieko negirdėjome apie Fordo kalėjimą. Ar Vore- 
no Talio žmogžudystės byloje pasistūmėjome į priekį? Ar radome 
kokių nors detalių, kurios nušviestų mūsų įtariamąjį? 

Greisas atsisuko į Potingą. 

— Normanai, ką mums papasakosi? 

— Po pietų kalbėjau su Liza Seterington ir šiuo reikalu užsii- 
mančiais pareigūnais iš Sunkių nusikaltimų skyriaus vakarinio fili- 
alo. Jie ketina apkaltinti pradinį įtariamąjį, drauge su Taliu kalėjusį 
Li Roganą. 

Vyresnysis detektyvas jam padėkojo ir pratęsė: 

— Karlę Čeis ir jos šeimą kol kas prižiūrėsime. Iš Jungtinių 
Valstijų tikiuosi gauti žinių, kurios padės apsispręsti, kiek laiko juos 
saugoti ir kokių priemonių mums derėtų imtis. 


Rojus Greisas Žinių sulaukė netikėtai greitai. Apleidus pasita- 
rimų kambarį, pyptelėjo telefonas, pranešdamas, kad balso paštas 
užregistravo praleistą skambutį. Detektyvo Lanigano. 

Niujorke buvo jau vidurnaktis, bet grįžęs į savo kabinetą Grei- 
sas tučtuojau jam paskambino. 

Laniganas atsiliepė iš karto. Sprendžiant iš balso, miegoti ne- 
siruošė. 

— Rojau, pas mus vyksta keisti dalykai. — Kaip įprastai, ame- 
rikiečiui dudenant, rodės, kad jo burna pilna stiklo rutuliukų. — 
Galimai jums reikšmingi dalykai. 

— Kas atsitiko? 

— Tiesą sakant, aplinkybės man ašarų nespaudžia. Kalbu apie 
Fernandos Rever brolį Rikį Džordiną — Selo Džordino sūnų. 

— Iki gyvos galvos nuteisto mafijos boso atžalą? 

— Teisingai. Regis, jau minėjau, kad jums problemų pridariusį 
tipą, kaip manome, nusamdė Rikis. 

— Taip. 

— Pagalvojau, kad vertėtų jums perduoti naujieną. Prieš porą 
valandų Rikis Džordinas rastas negyvas savo bute. Vaizdas klaikus. 
Iš pirmo žvilgsnio kažkas užsakė jį nudobti. Matyt, gangsteriai aiški- 
nosi santykius. Iškastruotą Rikį pririšo prie lovos — panašu, kad jis 
mirtinai nukraujavo. Žudikas įgrūdo pimpalą jam į burną, o šią pas- 


kui užklijavo lipnia juosta. Be to, nurėžė kiaušinius ir juos pasiėmė. 

— Prieš aukos mirtį ar jai išleidus kvapą? — pasitikslino 
Greisas. 

Laniganas prajuko. 

— Na, žinant apie kokį individą šnekame, aš jam linkėčiau visa 
ko geriausio. Suprantate, ką turiu omeny? 

— Be abejo! 

— Todėl tikėkimės, kad Rikis jų neteko būdamas gyvas. Beje, 
dar viena smulkmena, dėl kurios ir pamaniau, kad įvykis jus su- 
domins. Nusikaltimo vietoje žmogžudys paliko veikiančią vaizdo 


kamerą. 

Josarjanas kaip visada nuo vidurdienio saulės slėpėsi namuo- 
se ir snūduriavo greta pravirų vidaus kiemo durų. Kartą per dieną 
ramybę sudrumsdavo moteris, ji atnešdavo ėdesio ir į dubenėlį pri- 
pildavo vandens. Jis užkrimsdavo, palakdavo ir vėl dėdavo į akį. 

Šuo ilgėjosi partnerio. Ilgėjosi bėgiojimo kalvose ir iškylų lai- 
vu, kai galėdavo nepaliaujamai ryti šviežias Žuvis. 

Bet šiandiena buvo kitokia. Sklidina energijos. 

Jis jautėsi įsiaudrinęs. Kas porą minučių atsibusdavo, patur- 
sendavo po kambarius, trumpam išnirdavo į karštą saulėkaitą ir 
nuslinkdavo atgal į pavėsį. 

Josarjanas vėl murksojo, kai atsidarė paradinės durys. Ženg- 
dama per slenkstį moteris ne taip bruzdėdavo. Šiuos garsus jis at- 
pažino. Ėmė vizginti uodega. Pašoko ir džiugiai sulojęs nukūrė prie 
tarpdurio. 

Namo grįžo partneris. 

Žmogus jį paglostė ir kažką maloniai suniurnėjo. 

— Eli, vyruti, gera tave matyti. Kaip sekėsi? 

Partneris nuleido krepšį, atsegė jį ir iš vidaus ištraukė baltą 

„plastikinį maišelį. Tada numynė prie tuščio dubenio, padėto šalia 
vidinio kiemo durų. 

— Atvežiau tau gardėsį! Ypatingą delikatesą, iš paties Niujorko. 
Nieko sau, ar ne? 

Josarjanas viltingai įsispoksojo į partnerį. Tuomet pažvelgė į 
savo indą, į kurį dunkstelėjo pora mažučių, ovalo formos objektų. 
Šuo juos godžiai surijo ir vėl nukreipė akis į žmogų, norėdamas 
daugiau maisto. 

Dantis papurtė galvą. Jis nevirškino kiekybės. 

Pirmenybę teikė kokybei. 

Baltas medinis „Rheindelta“ jachtklubo namelis stovėjo prie 
milžiniško Bodeno ežero. Ji nusprendė, kad per atostogų savaitę 
būtų neblogai pakeliauti burlaiviu. Jis savo ruožtu pasiūlymui entu- 
ziastingai pritarė. 

Biure į juos maloniai ir paslaugiai kreipėsi administratorius, 
sveikata trykštantis jaunas vokietis. 

— Ar jums teko buriuoti anksčiau? 

Ji sulinksėjo. 

— Taip, mudu su... su buvusiu vyru aistringai mėgome šią 
veiklą. Plaukiodavome Anglijoje — prie pietinės Braitono pakran- 
tės. Sykį, atostogaudami Graikijoje, prisijungėme prie nedidelių 
jachtų flotilės. 

— Puiku. — Šypsodamasis administratorius ėmė pildyti prie 
segtuvo lentelės prignybtą formą. — Iš pradžių pasirūpinkime jau- 
nikaičiu. Kiek jam metų? 

— Sukaks dešimt. 

— Kada? 

— Ateinantį kovą. 

Vokietis berniuką apdovanojo vypsniu. 

— Buriuotojo genus tikriausiai paveldėjai iš tėvo? 

— Ak, jis turi apsčiai tėvo genų, teisingai? — tarė ji atsigręžusi 
į sūnų. 

Vaikas patraukė pečiais. 

— Galbūt. Nežinau. Gyvenime nesu jo matęs. 

Administratoriaus lūpų kampučiai nusviro, ir jis suraukė an- 
takius. 

— Ką gi, prašyčiau jaunuolio vardo ir pavardės. 

Ji brūkštelėjo Brunas Lormanas ir atidavė blanką. 

— Ar berniukas turi antrą vardą? 

Sendė atsiprašydama nusišypsojo. 

— Taip, atleiskit. 

Ji apsuko popieriaus lapą ir viduriniame tarpelyje užrašė: Rojus. 

